
Įžanga 


Mes gyvename teisėje ir vadovaudamiesi teise. Ji daro mus tuo, kuo 
esame: piliečiais 1r samdomais darbuotojais, daktarais ir sutuokti- 
niais, 1r žmonėmis, turinčiais nuosavų daiktų. Ji yra kalavijas, skydas 
ir grėsmė: mes nenusileidžiame dėl algos arba atsisakome mokėti 
nuomą, arba esame verčiami mokėti baudas, arba uždaromi į kalėji- 
mą - vis mūsų abstrakčiojo ir nežemiškojo suvereno, teisės, nustaty- 
tų reikalavimų vardu. Ir mes ginčijamės dėl to, ką ji nustatė, net kai 
kodeksai, kurie laikomi komandų ir direktyvų įrašais, yra nebylūs; 
tuomet elgiamės taip, tarsi teisė savo dekretą būtų ištarusi neaiškiai, 
pernelyg dusliai, kad būtų aiškiai išgirsta. Mes esame teisės 1mperi- 
jos subjektai, jos metodų ir idealų vasalai, saistomi jos dvasios, kai 
svarstome, ką gi mes dabar privalome daryti. 

Kokia viso to prasmė? Kaip teisė gali komanduoti, kai teisės kny- 
gos tyli arba yra neaiškios ar dviprasmiškos? Ši knyga imasi pateikti 
išsamų atsakymą [į šiuos klausimus], kurį iki šiol gvildenau epizodiš- 
kai tai šen, tai ten jau ne vienerius metus: kad teisinis samprotavimas 
(reasoning) yra konstruktyvios interpretacijos praktika, kad mūsų 
teisės esmę sudaro geriausias mūsų teisinių praktikų kaip visumos 
pateisinimas, kad ją sudaro naratyvinė istorija (narrative story), kuri 
tas praktikas paaiškina kiek įmanoma geriausiai. Pagal šią pažiūrą, 
savarankiška teisinio argumento struktūra ir ją ribojantys rėmai iš- 
kyla tik tuomet, kai mes identifikuojame ir atskiriame skirtingas ir 
dažnai konkuruojančias politinės vertės dimensijas, skirtingas gijas, 
suaustas draugėn sudėtingame sprendinyje, anot kurios, viena in- 
terpretacija teisės istoriją (story) daro, apskritai 1mant ir į viską at- 
sižvelgiant, geresnę, negu gali bet kuri kita. Ši knyga išgrynina, išple- 

čia ir iliustruoja šią teisės koncepciją. Jos pagrindų ji žvalgosi bend- 
resnėje integralumo, bendruomenės ir broliškumo politikoje. Ji at- 
seka jos padarinius abstrakčiai teisinei teorijai, 0 tuomet — serijai 
konkrečių bylų, iškeltų pagal bendrąją teisę (common law), rašyti- 
nius įstatymus ir Konstituciją. 

Aš naudoju keletą argumentų, instrumentų ir pavyzdžių, kuriuos 
esu naudojęs anksčiau, tačiau šįkart - kitokia ir, tikiuosi, tobulesne 
forma. Šis kartojimas yra sąmoningas: čia jis leidžia pateikti glaus- 
čiau daugelį aptarimų ir pavyzdžių, nes skaitytojai, kurie pageidauja 
įsigilinti į juos detaliau, nei buvo būtina šios knygos temos plėtoji- 
mui, gali pasinaudoti mano pateikiamomis nuorodomis į išsamesnį 
aiškinimą. (Daugelis iš šių ilgesnių aptarimų yra knygoje A Matter of 
Principle [Principo reikalas], Cambridge, Mass., and London, 1985.) 
Ši knyga paliečia - kaip ir privalo bet kuri bendra teisės teorijos 
knyga - nemaža painių ir intensyviai studijuojamų bendrosios filo- 
sofijos klausimų. Aš nenorėjau bendro dėstymo pertraukinėti eks- 
kursais į šiuos klausimus, todėl, kiek tai buvo įmanoma, juos nagri- 
nėju ilgose pastabose-išnašose. Be to, ilgose pastabose plačiau apta- 
riu tikrus argumentus, kuriuos pateikė atskiri teisės mokslininkai. 

Nesistengiau atskleisti, kiek ši knyga pakoreguoja ar keičia po- 
žiūrius, kuriuos gyniau ankstesnėse knygose. Tačiau gali būti nau- 
dinga iš anksto pažymėti, kaip ji traktuoja dvi nuostatas, kurios bu- 
vo intensyviai komentuojamos. Knygoje Rimtas požiūris į teises aš 
pateikiau argumentus prieš teisinį pozityvizmą, kurie akcentavo by- 
lų sprendimo fenomenologiją: aš sakiau, kad teisėjai paprastai jaučia 
pareigą priskirti praeities sprendimams tai, ką vadinu „gravitacine 
galia“, ir kad ši jaučiama pareiga paneigia pozityvistų teisėjo diskre- 
cijos doktriną. Dabar, šioje knygoje, ypač 4-ame skyriuje, akcentuo- 
jami interpretaciniai, o ne fenomenologiniai pozityvizmo trūkumai, 
tačiau iš esmės tai tos pačios ydos. Taip pat daugelį metų pasisakiau 
prieš pozityvizmo teiginį, kad į kontroversiškus teisinius klausimus 
negali būti „teisingų“ atsakymų, o tik — „skirtingi“ atsakymai; lai- 
kiausi nuomonės, kad daugumos sunkiųjų bylų atveju esama teisin- 
gų atsakymų, kurių dera ieškoti protu ir vaizduote. Kai kurie kritikai 

manė, kad aš turėjau galvoje, jog tais atvejais vieną atsakymą galima 
įrodyti esant teisingą kiekvieno pasitenkinimui, nors aš visada tvirti- 
nau, kad galvoje turėjau ne tai, ir kad klausimas, ar mes galime turėti 
pagrindą manyti, jog atsakymas yra teisingas, skiriasi nuo klausimo, 
ar galima įrodyti, jog jis yra teisingas. Šioje knygoje aš įrodinėju, kad 
kritikai nepajėgė suprasti, dėl ko yra toji kontroversija dėl teisingų 
atsakymų - koks yra jos objektas, jeigu skeptiška tezė, esą teisingų 
atsakymų nėra, turi būti traktuojama kaip šioks ar toks argumentas 
prieš teisės teoriją, kurią aš ginu. Aš teigiu, kad ta kontroversija yra 
dėl moralės, o ne dėl metafizikos, ir tezė, jog teisingo atsakymo nė- 
ra, suprantama kaip moralinis teiginys, yra lygiai taip pat visai neįti- 
kinama moralėje, kaip ir teisėje. 

Apskritai aš nemėginau savo pažiūrų lyginti su kitų teisės ir poli- 
tinių filosofų pažiūromis, klasikinių ar šiuolaikinių, arba nurodyti, 
kokiu mastu esu patyręs jų darbų įtaką ar remiuosi tais darbais. Ši 
knyga nėra ir naujų jurisprudencijos idėjų apžvalga. Tiesa, aš plačiai 
aptariu keletą madingų pažiūrų teisės teorijoje, įskaitant „švelnųjį“ 
teisinį pozityvizmą, ekonominę teisės analizę, kritinių teisės studijų 
sąjūdį ir „pasyvios intencijos“ bei „teksto kūrėjo intencijos“ (framer's 
intention) teorijas, gyvuojančias Amerikos konstitucinėje teisėje. Ta- 
čiau jas aptarinėju dėl to, kad jų teiginiai susikerta su mano teikiamu 
argumentavimu, ir visiškai ignoruoju daugelį teisės filosofų, kurių 
darbas yra toks pat svarbus kaip šių ar net svarbesnis. 


Frankas Kermode'as, Sheldonas Leaderis, Roy McLeesas ir Joh- 
nas Oakley - kiekvienas perskaitė nemažos knygos dalies rankraštį ir 
pateikė plačius komentarus. Jų pagalbos vertę sunku perdėti: kiek- 
vienas iš jų apsaugojo mane nuo stambių klaidų, prisidėjo svarbiais 
pavyzdžiais, pastebėjo problemas, kurios išsprūdo iš mano dėmesio 
lauko, ir paskatino mane permąstyti kai kuriuos argumentus. Jere- 
my Waldronas perskaitė ir pataisė 6-4 skyrių, o Thomas Grey - 2-3. 
Daugumą išnašų - bet ne ilgąsias pastabas - parengė Williamas Ewal- 
das, Williamas Riesmanas ir itin daug pasidarbavęs Roy McLeesas; 
šios knygos kaip nuorodų šaltinio vertė yra vien tik jų nuopelnas. Už 

dosnią paramą dėkoju Niujorko universiteto teisės mokyklos Filo- 
meno D'Agostino ir Maxo E. Greenbergo Tyrimų fondui. Esu dė- 
kingas Davidui Eriksonui iš Xyguest, Inc., kuris pasiūlė savo paslau- 
gas specialiai pritaikant puikią tos firmos teksto rengimo programą 
Xy Write III, kad galėčiau ja naudotis rašydamas šią knygą. Pego An- 
dersono iš Harvardo universiteto leidyklos pagalba buvo išskirtinai 
naudinga, ir jis buvo nusiteikęs kantriai iškęsti daromus net paskuti- 
nę akimirką taisymus. 

Kitiems žmonėms esu skolingas platesne prasme. Mano kolegos 
Didžiosios Britanijos jurisprudencinėje bendruomenėje Johnas Fin- 
nisas, H. L. A. Hartas, Neilas MacCormickas, Josephas Razas ir Wil- 
liamas Twiningas buvo kantrūs sunkaus mokinio (a dense pupil) va- 
dovai, o mano draugai Niujorko universiteto teisės mokykloje, ypač 
Lewisas Kornhauseris, Williamas Nelsonas, Davidas Richardsas ir 
Laurence'as Sageris, man buvo nuolatinis sumaningos įžvalgos ir pa- 
tarimų šaltinis. Tačiau visų pirma esu dėkingas griežtiems kritikams, 
kurių dėmesį man pavyko patraukti jau anksčiau; šią knygą būtų 
galima paskirti jiems. Atsakinėjimas į kritiką man buvo pati produk- 
tyviausia viso darbo dalis. Aš tikiuosi, kad man ir vėl pasiseks. 


1. Kas yra teisė? 


+KODĖL TAI SVARBU 


Svarbu yra tai, kaip teisėjai sprendžia bylas. Labiausiai žmonėms, 
kuriems tiesiog nepasisekė arba kurie mėgsta bylinėtis, arba yra ne- 
dori, arba šventuoliški (saintly), ir to užteko, kad jie atsidurtų teis- 
me. Learnedas Handas, kuris buvo vienas geriausių ir įžymiausių 
Amerikos teisėjų, sakė, jog teismo proceso (lawsuit) jis bijo labiau 
nei mirties ar mokesčių. Užvis baisiausios yra baudžiamosios bylos, 
taip pat jos labiausiai traukia publikos dėmesį. Tačiau civilinės bylos, 
kuriose vienas asmuo reikalauja kompensacijos iš kito asmens arba 
apsaugos nuo jo dėl kokios nors būtos ar gresiančios žalos, kartais 
turi daugiau pasekmių negu visos kitos, išskyrus pačius iškiliausius 
baudžiamuosius procesus. Gero vardo apgynimas ar jo sužlugdymas 
gali priklausyti nuo vienintelio argumento, kuris kitam teisėjui arba 
netgi tam pačiam teisėjui anądien galėjo nepasirodyti toks stiprus. 
Žmonės dažnai laimi ar pralaimi labiau dėl vieno teisėjo galvos link- 
telėjimo, negu (jiems galėtų padėti laimėti ar pralaimėti) dėl kokio 
nors bendro Kongreso ar Parlamento akto. 

Bylų sprendimas yra svarbus ir kitu atžvilgiu, kurio neįmanoma 
pamatuoti pinigais ar netgi laisve. Teisės byla neišvengiamai turi mo- 
ralinę dimensiją, taigi yra susijusi su vienokios ar kitokios formos vie- 
šosios neteisybės rizika. Teisėjas turi nuspręsti ne tik tai, kas kam turi 
priklausyti, bet ir kas gerai elgėsi, kas laikėsi pilietinių įsipareigojimų, 
o kas tyčia, iš godumo arba dėl nejautrumo nepaisė savo įsipareigoji- 
mų kitiems arba perdėjo jų įsipareigojimus savo atžvilgiu. Jeigu tas 
sprendimas yra neteisingas, tai bendruomenė bus padariusi moralinę 
skriaudą vienam iš savo narių, nes ji tam tikru mastu ar atžvilgiu pa- 
ženklino jį kaip neginamą teisės. Skriauda yra skaudžiausia tuomet, 

kai nusikaltimu apkaltinamas nekaltas asmuo, bet ji pakankamai dide- 
lė ir tuomet, kai ieškovui, pateikusiam pagrįstą pretenziją, teismas at- 
sako neigiamai arba kai atsakovas lieka su nepelnyta dėme. 

Tai yra tiesioginės bylų sprendimo pasekmės bylos šalims ir jų arti- 
miesiems. Britanijoje ir Amerikoje, kaip ir daug kur kitur, teisėjo spren- 
dimai paveikia labai didelį skaičių kitų žmonių, nes teisė dažnai tampa 
tuo, kuo ją esant sako teisėjai. Pavyzdžiui, šiuo atžvilgiu yra svarbūs, 
kaip plačiai žinoma, Jungtinių Valstijų Aukščiausiojo teismo spren- 
dimai. Šis Teismas turi galią atšaukti net labiausiai apgalvotus ir po- 
puliariausius kitų valdžios padalinių sprendimus, jeigu mano juos 
prieštaraujant Konstitucijai, taigi jis turi paskutinį žodį dėl to, ar - ir 
kaip - valstijos gali vykdyti bausmę žudikams arba drausti abortus, 
arba reikalauti maldos valstybinėse mokyklose, dėl to, ar Kongresas 
gali įstatymu pašaukti kareivius į karą arba versti prezidentą išviešin- 
ti jo tarnybos paslaptis. Kai 1954 m. teismas nusprendė, kad jokia 
valstija neturėjo teisės skirstyti mokyklų pagal rasę, tai pakėlė tautą į 
socialinę revoliuciją, daug radikalesnę nei yra sukėlusi, ar galėtų su- 
kelti kuri nors kita politinė institucija.! 

Aukščiausiasis teismas yra pats ryškiausias teisėjo galios paliudiji- 
mas, tačiau kitų teismų sprendimų bendra svarba dažnai taip pat yra 
didelė. Štai du pavyzdžiai, parinkti beveik atsitiktinai, iš anglų teisės 
istorijos. Devynioliktajame amžiuje anglų teisėjai paskelbė, kad fab- 
riko darbininkas negali bylinėtis su savo darbdaviu dėl kompensaci- 
jos, jeigu jis buvo sužalotas dėl kito darbininko aplaidumo.L Jie sakė, 
kad darbininkas „prisiima riziką“ [ir žino], jog jo „bendradarbiai“ 
gali būti neatidūs ir jog kiekvienu atveju darbininkas geriau negu 
darbdavys žino, kurie kiti darbininkai yra neatidūs ir galbūt turi jiems 
didesnę įtaką. Ši norma (kuri atrodė ne tokia kvaila, kai populiares- 
ni buvo darviniški kapitalizmo vaizdiniai) turėjo didelę įtaką kom- 
pensacijos už gamybines traumas įstatymams, kol galiausiai jos buvo 
atsisakyta.? 1975 m. Lordas Widgery, labai įtakingas Britanijos teisė- 
jas, nustatė normas, reglamentuojančias, po kiek laiko Kabineto pa- 
reigūnas, išėjęs iš tarnybos, gali skelbti konfidencialių Kabineto po- 
sėdžių aprašus.* Tas sprendimas nustatė, kokia oficialioji medžiaga 

bus prieinama žurnalistams ir amžininkams istorikams, kritikuojan- 
tiems valdžią, taigi šitaip turėjo poveikio valdžios elgesiui. 


NESUTARIMAS DĖL TEISĖS 


Kadangi šiais įvairiais atžvilgiais yra svarbu, kaip teisėjai sprendžia 
bylas, taip pat yra svarbu, kas, jų manymu, yra teisė, ir kai jie dėl to 
nesutaria, svarbu, kokio pobūdžio yra tas jų nesutarimas. Ar čia esa- 
ma kokios paslapties? Taip, tačiau mums reikia atskirti tam tikrus 
dalykus, kad suprastume, koks čia reikalas. Bylos visuomet iškelia — 
bent jau iš principo - trijų skirtingų rūšių klausimus: fakto, teisės ir 
tarpusavyje susijusius politinės moralės ir ištikimybės teisei (fidelity) 
klausimus. Pirmiausia, kas įvyko? Ar žmogus, dirbęs prie tekinimo 
staklių, iš tiesų numetė veržliaraktį bendradarbiui ant kojos? Antra, 
kokį įstatymą taikyti? Ar teisė leidžia sužalotam darbininkui gauti iš 
savo darbdavio kompensaciją už tokį sužalojimą? Trečia, jeigu teisė 
nenumato kompensacijos, ar tai yra neteisinga? Jeigu taip, ar teisėjai 
turėtų ignoruoti įstatymą ir vis tiek skirti kompensaciją? 

Pirmasis iš šių klausimų, fakto klausimas, iš pažiūros yra gana pa- 
prastas. Jeigu teisėjai ginčijasi ir nesutaria dėl tikrų, istorinių įvykių, 
mes žinome, dėl ko jie nesutaria ir kokios rūšies įrodymai užbaigtų 
ginčą, jeigu jų būtų. Trečiasis klausimas, dėl moralės ir ištikimybės 
teisei, yra visiškai kitoks, bet taip pat gerai žinomas. Žmonės dažnai 
nesutaria dėl moralinio gėrio ir blogio (right and wrong), ir šis mora- 
linis nesutarimas nekelia jokių ypatingų problemų, kai kyla teisme. 
"Tačiau kaip dėl antrojo klausimo, teisės klausimo? Teisininkai ir teisė- 
jai labai dažnai, atrodo, nesutaria dėl to, kokia teisė reguliuoja bylą; 
jie atrodo nesutarią netgi dėl to, kokį testą derėtų panaudoti. Vienas 
teisėjas, siūlydamas vieną testų grupę, sako, kad teisė yra palanki apy- 
gardos mokykloms arba darbdaviui, o kitas, siūlydamas kitokį testų 
kompleksą, - jog ji palanki moksleiviams arba samdomajam darbinin- 
kui. Jeigu šitai iš tiesų yra trečia, atskira nesutarimo rūšis, skirtinga 
tiek nuo nesutarimų dėl istorinio fakto, tiek nuo moralinių nesutari- 
mų, kas tai per nesutarimas? Dėl ko čia nesutariama? 

Pavadinkime „teisės propozicijomis“ visus tuos įvairius teiginius 
ir tvirtinimus, kuriais žmonės pasako, ką teisė jiems leidžia arba 
draudžia arba suteikia teisę turėti. Teisės propozicijos gali būti labai 
bendros - „teisė draudžia valstijoms atimti iš ko nors vienodą globą 
Keturioliktosios pataisos prasme“ — arba toli gražu ne tokios api- 
bendrintos —- „teisė nenumato kompensacijos darbuotojui, sužalo- 
tam bendradarbių“, - arba labai konkrečios - „teisė reikalauja iš kor- 
poracijos Acme kompensuoti Johnui Smithui už sužalojimą, kurį jis 
patyrė, kai dirbo pagal sutartį praėjusį vasarį“. Teisininkai, teisėjai ir 
paprasti žmonės paprastai remiasi prielaida, kad bent jau kai kurios 
teisės propozicijos gali būti teisingos arba klaidingos.“ Tačiau niekas 
nemano, kad jos skelbia kokios nors šmėkliškos figūros pranašystes: 
jos yra ne apie tai, ką Teisė pašnibždėjo planetoms. Tiesa, teisininkai 
kalba apie tai, ką „sako“ teisė arba ar teisė yra „nebyli“ kokiu nors 
klausimu. Tačiau tai yra tiesiog kalbos figūros. 

Visi mano, kad teisės propozicijos yra teisingos arba klaidingos 
(arba nei tokios, nei tokios) dėl kitų, įprastesnių, propozicijų rūšių, 
kurių atžvilgiu šios teisės propozicijos yra (kaip galėtume pasakyti) 
parazitiškos. Šios įprastesnės propozicijos teikia tai, ką aš vadinsiu 
teisės „pagrindais“. Propozicija, kad niekas važiuodamas Kaliforni- 
joje negali viršyti 55 mylių per valandą greičio, yra, kaip mano dau- 
guma žmonių, teisinga dėl to, kad tos valstijos įstatymų kūrėjų dau- 
guma pasakė „taip“ arba pakėlė ranką, kai tekstas, skirtas šitai nusta- 
tyti, gulė ant jų stalo. Tai negalėtų būti tiesa, jeigu nieko tokio nebūtų 
įvykę; tuomet tai negalėtų būti teisinga tiesiog dėl to, ką kokia nors 
šmėkliška figūra pasakė, arba dėl to, kas buvo aptikta transcendenti- 
nėse lentelėse danguje. 

Dabar mes galime atskirti du būdus, kuriais teisininkai ir teisėjai 
gali nesutarti dėl teisės propozicijos tiesos. Jie gali sutarti dėl teisės 
pagrindų - dėl to, kada kitų, įprastesnių, propozicijų tiesa arba 
klaidingumas daro tam tikrą teisės propoziciją teisingą arba netei- 
singą, - bet nesutarti, ar konkrečiu atveju tie pagrindai iš tiesų tenki- 
na. Pavyzdžiui, teisininkai ir teisėjai galėtų sutarti, kad greičio riba 
Kalifornijoje yra 55, jeigu oficialiame Kalifornijos įstatymų kodekse 

yra tai nustatantis įstatymas, tačiau nesutarti, ar tai yra greičio riba 
dėl to, kad jie nesutaria, ar knygoje iš tiesų yra toks įstatymas. Šitai 
mes galėtume pavadinti empiriniu nesutarimu dėl teisės. Arba jie 
gali nesutarti dėl teisės pagrindų, dėl to, kokios kitų rūšių propozici- 
jos, jeigu jos teisingos, tam tikrą teisės propoziciją daro teisingą. Jie 
gali sutarti - empirine prasme - dėl to, ką įstatymų kodeksas ir praei- 
ties teisėjų sprendimai sako apie kompensaciją bendradarbių sužalo- 
tam darbuotojui, tačiau nesutaria, koks iš tikrųjų yra kompensacijos 
įstatymas, nes nesutaria dėl to, ar įstatymų knygos ir teisėjų sprendi- 
mai yra išsamūs taikytini teisės pagrindai. Tai galėtume pavadinti 
„teoriniu“ nesutarimu dėl teisės. 

Empirinis nesutarimas dėl teisės vargu ar yra paslaptingas. Žmo- 
nės gali nesutarti dėl to, kokie yra įstatymo kodekso žodžiai, taip 
pat, kaip jie nesutaria dėl bet kurio kito fakto dalyko. Tačiau teorinis 
nesutarimas teisėje, nesutarimas dėl teisės pagrindų, yra problemiš- 
kesnis. Vėliau šiame skyriuje pamatysime, kad teisininkai ir teisėjai 
nesutaria teoriškai. Jie nesutaria dėl to, kokia iš tikrųjų yra teisė, 
pavyzdžiui, rasinės segregacijos ar gamybinių traumų klausimu, net 
kai jie sutaria dėl to, kokie įstatymai buvo priimti ir ką teisės parei- 
gūnai yra pasakę ar galvojo praeityje. Kokios rūšies yra šis nesutari- 
mas? Kaip mes patys spręstume, kieno argumentas geresnis? 

Plačioji publika, atrodo, dažniausiai nesuvokia, kad egzistuoja to- 
kia problema; išties, panašu, kad ji dažniausiai nesuvokia, jog egzis- 
tuoja teorinis nesutarimas dėl teisės. Publikai kur kas labiau rūpi 
ištikimybė teisei. Politikai, vedamųjų straipsnių autoriai ir paprasti 
piliečiai nesutaria - kartais su didžiu įkarščiu — dėl to, ar teisėjai 
didžiosiose bylose, kurios pritraukia publikos dėmesį, „atskleidžia“ 
(discover) tą teisę, kurią jie paskelbia, ar ją „išranda“ (invent), ir ar 
teisės „išradinėjimas“ yra valstybės valdymo menas (statecraft) ar 
tironija. Tačiau ištikimybės teisei klausimas beveik niekuomet nėra 
aktyviai svarstomas anglų ir amerikiečių teismuose; mūsų teisėjai re- 
tai svarsto, ar jie turėtų vykdyti teisę, kai susitaria, kokia ji iš tikrųjų 
yra, o anie viešieji debatai iš tiesų yra teorinio nesutarimo dėl teisės 
pavyzdys, kad ir labai užsimaskavęs. 

Trivialia prasme teisėjai neabejotinai „kuria naują teisę“ kiekvie- 
nąkart, kai sprendžia svarbią bylą. Jie paskelbia normą ar principą, 
arba patikslinimą, arba išplėtojimą - pavyzdžiui, jog segregacija yra 
nekonstituciška arba kad bendradarbio sužalotas darbininkas negali 
gauti kompensacijos, - kuris niekuomet iki tol nebuvo paskelbtas 
oficialiai. Tačiau paprastai šiuos „naujus“ teisės teiginius jie teikia 
kaip patobulintus pranešimus to, kokia teisė, deramai suprasta, jau 
yra. Jie teigia, kitaip tariant, kad korektiškas tikrųjų teisės pagrindų 
suvokimas reikalauja to naujo nusakymo, nors tai ir nebuvo suprasta 
anksčiau ar net buvo paneigta. Taigi viešieji debatai dėl to, ar teisėjai 
„atskleidžia“, ar „išranda“ teisę, iš tikrųjų vyksta dėl to, ar ir kada 
tas ambicingas teiginys yra teisingas. Jeigu kas nors sako, kad teisė- 
jai atskleidė mokyklų segregacijos neteisėtumą, jis mano, kad iš 
tikrųjų segregacija buvo nelegali iki sprendimo, kuris pasakė, kad 
ji tokia buvo, nors joks teismas iki tol taip nesakė. Jeigu jis sako, 
kad jie išrado tokią teisę, jis turi galvoje, kad segregacija nebuvo 
nelegali iki tol, kad teisėjai pakeitė teisę savo sprendimu. Šie deba- 
tai būtų pakankamai aiškūs - ir juos būtų galima lengvai išspręsti, 
bent jau byla po bylos - jeigu visi sutartų dėl to, kokia yra teisė, 
jeigu nebūtų teorinio nesutarimo dėl teisės pagrindų. Tuomet būtų 
paprasta patikrinti, ar teisė iki Aukščiausiojo teismo sprendimo iš 
tikrųjų buvo tai, kuo tas sprendimas pasakė ją esant. Bet kadangi 
teisininkų (ir teisėjų) nesutarimas yra teorinis, debatai dėl to, ar 
teisėjai kuria, ar atranda teisę, yra to nesutarimo dalis, nors šie 
debatai niekaip neprisideda prie jo išsprendimo, nes tikrasis objek- 
tas niekuomet neiškyla į paviršių. 


AKIVAIZDAUS FAKTO POSTULATAS 
(THE PLAIN-FACT VIEW) 


Neįtikėtina, bet mūsų jurisprudencija neturi jokios įtikinamos (plau- 
sible) teorinio nesutarimo teisėje teorijos. Teisės filosofai, žinoma, 
supranta, kad teorinis nesutarimas yra problemiškas, kad nėra savai- 
me aišku, kas tai per nesutarimas. Tačiau dauguma iš jų sutarė dėl to, 


KAS YRA TEISĖ? 19 


kas, kaip netrukus pamatysime, yra veikiau atsakymo vengimas, o 
ne atsakymas. Jie sako, kad teorinis nesutarimas yra iliuzija, kad visi 
teisininkai ir teisėjai iš tiesų sutaria dėl teisės pagrindų. Aš šitai pava- 
dinsiu „akivaizdaus fakto“ postulatu pagrįsta pažiūra į teisės pagrin- 
dus; štai preliminarus jos pagrindinių teiginių nusakymas. Teisė yra 
tik to, ką legalios institucijos, tokios kaip legislatūros ir miestų tary- 
bos ir teismai, yra nusprendusios praeityje, dalykas. Jeigu kuri nors 
tokio tipo institucija nusprendė, kad bendradarbio sužalotas darbi- 
ninkas gali gauti kompensaciją, tai šitai yra teisė. Jeigu jis yra nuspren- 
dęs priešingai, vadinasi, teisė yra tatai. Taigi į teisės klausimus visuo- 
met gali būti atsakoma pažiūrint į kodeksus, kur sudėti institucinių 
sprendimų įrašai. Žinoma, kad žinotum, kur pažiūrėti ir kaip su- 
prasti paslaptingus žodžius, kuriais parašytas sprendimas, reikia spe- 
cialaus pasirengimo. Paprastas žmogus tokio pasirengimo ar žodyno 
neturi, tačiau teisininkai turi, ir todėl tarp jų negali būti kontroversi- 
jos dėl to, pavyzdžiui, ar teisė numato kompensaciją bendradarbio 
sužalotam darbininkui, jeigu kuris nors iš jų nepadarė empirinės klai- 
dos, susijusios su tuo, kas iš tikrųjų buvo nuspręsta praeityje. „Kitaip 
tariant, teisė egzistuoja kaip akivaizdus faktas, ir tai, kokia yra teisė, 
niekaip nepriklauso nuo to, kokia ji turėtų būti. Kodėl tuomet teisi- 
ninkai ir teisėjai kartais atrodo teoriškai nesutarią dėl teisės? Reika- 
las tas, kad kai jie atrodo teoriškai nesutarią dėl to, kokia yra teisė, iš 
tiesų jie nesutaria dėl to, kokia ji turėtų būti. Jų nesutarimas yra 
nesutarimas moralės ir ištikimybės teisei klausimais, o ne dėl teisės“. 

Šios pažiūros populiarumas tarp teisės teoretikų padeda paaiš- 
kinti, kodėl paprastiems žmonės, kai jie galvoja apie teismus, labiau 
rūpi ištikimybė teisei negu tai, kokia ta teisė yra. Jeigu teisėjų nuo- 
monės išsiskiria kokiu nors itin reikšmingu atveju ir jų nesutarimas 
negali kilti dėl jokio teisės klausimo, nes teisė yra akivaizdaus fakto 
dalykas, lengvai išsprendžiamas kompetentingų teisininkų, tuomet 
viena pusė būtinai nepaklūsta teisei ar ją ignoruoja, ir tai būtinai yra 
ta pusė, kuri remia naujovišką - trivialiąja prasme - sprendimą. Taigi 
ištikimybės klausimas yra klausimas, kuris reikalauja viešos diskusi- 
jos ir budrių piliečių dėmesio. Populiariausia opinija Britanijoje ir 

Jungtinėse Valstijose reikalauja, kad teisėjai visada, priimdami kiek- 
vieną sprendimą, vykdytų teisę, užuot mėginę ją pagerinti. Jiems ga- 
li nepatikti ta teisė, kurią jie randa - ji gali iš jų reikalauti iškeldinti iš 
namų našlę Kalėdų išvakarėse, siaučiant pūgai, — tačiau jie vis vien 
privalo ją vykdyti. Pagal šią populiarią opiniją, bėda ta, kad kai kurie 
teisėjai nepripažįsta šio išmintingo varžto; slapčia ar netgi atvirai jie 
palenkia teisę savo tikslams ar politikai. Šie teisėjai yra blogi teisėjai, 
demokratijos uzurpuotojai, griovėjai. 

Tai yra populiariausias atsakymas į ištikimybės klausimą, tačiau 
tai nėra vienintelis galimas atsakymas. Kai kurie žmonės renkasi 
priešingą pažiūrą, anot kurios, teisėjai turi stengtis visuomet, kai 
gali, patobulinti teisę, kad jie visuomet turi būti politiški tuo būdu, 
kurį smerkia pirmasis atsakymas. Blogas teisėjas, mažumos požiū- 
riu, yra sustabarėjęs „mechaniškas“ teisėjas, kuris įgyvendina teisę 
vien dėl jos pačios, be jokios atodairos į to sukeliamą kančią arba 
neteisybę arba nenaudą. Geras teisėjas atiduoda pirmenybę teisin- 
gumui, O ne teisei. 

Abi paprasto žmogaus pažiūros versijos, „konservatyvioji“ ir „pro- 
gresyvioji“, yra įkvėptos akademinės tezės, jog teisė yra akivaizdaus 
fakto dalykas, tačiau tam tikrais atžvilgiais akademinė tezė yra rafi- 
nuotesnė. Dauguma paprastų žmonių taria, kad kodeksuose yra su- 
rašyta teisė, kuri yra lemiama sprendžiant kiekvieną klausimą, galin- 
ti patekti į teisėjo rankas. Akademinė akivaizdaus fakto postulato 
versija šitai neigia. Teisė gali būti nebyli tuo klausimu, su kuriuo 
susidurta, tvirtina ji, nes joks praeities institucinis sprendimas tuo 
klausimu nieko nesako nei teigiamai, nei neigiamai. Galbūt jokia 
kompetentinga institucija niekuomet nėra priėmusi nei sprendimo, 
kad bendradarbio sužalotas darbininkas gali gauti kompensaciją, nei 
sprendimo, kad jis negali gauti kompensacijos. Arba teisė gali būti 
nebyli dėl to, kad taikytinas institucinis sprendimas teikia tik miglo- 
tas instrukcijas, skelbdamas, pavyzdžiui, kad namų savininkas turi 
duoti našlei „pakankamai“ laiko (a 7easonable"' time) susimokėti nuo- 
mos mokestį. Šiomis aplinkybėmis, anot akademinės versijos, joks 
sprendimo būdas negali būti laikomas taikančiu, o ne keičiančiu tei- 

sę. Tokiu atveju teisėjas neturi jokio kito pasirinkimo, o tik apdairiai 
kurti naują teisę, kad užpildytų plyšius, kur teisė yra nebyli, ir pada- 
rytų ją preciziškesnę, kur ji yra miglota. 

Niekas čia nekeičia akivaizdaus fakto postulato, anot kurio, teisė 
visuomet yra istorinio fakto dalykas ir niekuomet nepriklauso nuo 
moralės. Tik priduriama, jog tam tikromis progomis pasirengę teisi- 
ninkai gali atskleisti, kad teisės apskritai nesama. Į kiekvieną klausi- 
mą, kokia yra teisė, vis tiek yra paprastas istorinis atsakymas, nors kai 
kurių klausimų atsakymas yra neigiamas. Tuomet ištikimybės klausi- 
mas pakeičiamas kitokiu klausimu - lygiai taip pat skirtingu nuo teisės 
klausimo, - kurį mes galime pavadinti kompensavimo (7ep7a/7) klausi- 
mu. Ką teisėjai turėtų daryti nesant teisės? Šis naujas politinis klausi- 
mas palieka erdvės nuomonių skirtumui, labai panašiam į pradinį su- 
siskirstymą ištikimybės klausimu. Mat teisėjai, kurie neturi jokio kito 
pasirinkimo, o tik kurti naują teisę, gali imtis šio dalyko, skatinami 
nevienodų ambicijų. Ar plyšius jie turėtų užpildyti atsargiai, išsaugo- 
dami kiek įmanoma daugiau teisės konteksto dvasios (tbe spirit of the 
surrounding law)? Ar jie turėtų tai daryti demokratiškai, stengdamiesi 
pasiekti rezultatą, kuris, jų įsitikinimu, reprezentuoja žmonių valią? 
Ar leistis į nuotykį, mėgindami padaryti [iš jų iniciatyvos] kylančią 
teisę kiek įmanoma teisingesnę ir išmintingesnę (jų supratimu)? Kiek- 
viena iš šių labai skirtingų nuostatų turi savo šalininkų teisės mokyklų 
auditorijose ir popiečio kalbose profesinėse organizacijose. Tai nuo 
naudojimo jau apšiurę jurisprudencijos žygių transparantai. 

Kai kurie teisininkai akademikai daro itin radikalias išvadas iš 
teisės kaip akivaizdaus fakto postulato rafinuotosios versijos.“ Jie sa- 
ko, kad praeities instituciniai sprendimai yra ne tik kartais, bet be- 
veik visuomet migloti arba dviprasmiški, arba neišbaigti ir kad jie 
dažnai yra taip pat nenuoseklūs ar netgi nerišlūs. Jie daro išvadą, 
kad iš tikrųjų niekuomet jokiu klausimu ar kilus problemai nėra tei- 
sės, O tik retorika, į kurią teisėjai įvelka sprendimus, iš tikrųjų padik- 
tuotus ideologinių ar klasinių preferencijų. Mano aprašytoji slinktis 
nuo paprasto žmogaus nuoširdaus įsitikinimo, kad teisė yra visur, iki 
ciniko sarkastiško konstatavimo, kad jos apskritai niekur nėra, yra 

natūrali įsitikinimo evoliucija, jeigu mes pripažįstame teisės kaip aki- 
vaizdaus fakto postulatą ir iš jo plaukiantį teiginį, jog teorinis nesu- 
tarimas tėra užmaskuota politika. Mat kuo daugiau mes sužinome 
apie teisę, tuo labiau sutvirtiname savo įsitikinimą, kad niekas, kas 
joje svarbu, nėra visiškai nekontroversiška. 

Turiu pridurti, kad akivaizdaus fakto postulatas nėra visuotinai 
pripažįstamas. Jis labai populiarus tarp paprastų žmonių ir akademi- 
nių autorių, kurių specialybė yra teisės filosofija. Tačiau rimti prakti- 
kuojantys teisininkai ir teisėjai, nusakydami savo darbą, jį atmeta. 
Jie gali remtis akivaizdaus fakto vaizdiniu kaip formaliosios jurispru- 
dencijos elementu ir išties griežtu tonu klausti, kokia yra teisė. Ta- 
čiau laisvesnėje aplinkoje jie teikia kitokią ir romantiškesnę istoriją. 
Jie sako, kad teisė yra instinktyvi, o ne griežta doktrina, kad ją gali- 
ma identifikuoti tik specialiais metodais, kuriuos geriausia nusakyti 
impresionistiškai, netgi mistiškai. Jie sako, kad sprendimas yra me- 
nas, o ne mokslas, kad geras teisėjas intuityviame sprendime derina 
analogiją, meistriškumo įgūdžius, politinę išmintį ir savo vaidmens 
supratimą, kad jis „mato“ (sees) teisę geriau nei gali paaiškinti, taigi 
kad jo rašytinė nuomonė, kad ir kaip rūpestingai apsvarstyta, nie- 
kuomet neperteikia jo visos įžvalgos./ 

Jie labai dažnai priduria tai, kas, jų manymu, yra duoklė kuklu- 
mui. Jie sako, kad nesama teisingų atsakymų į sunkius teisės klausi- 
mus, o yra tik skirtingi atsakymai, kad įžvalga galiausiai yra subjek- 
tyvi, kad ji yra tik tai, kas konkrečiam teisėjui tą dieną atrodo teisin- 
ga, gera ar bloga tai lemtų. Tačiau šis kuklumas iš tikrųjų prieštarauja 
tam, ką jie sako pirma, nes kai teisėjai galiausiai priima vienokį arba 
kitokį sprendimą, jie savo argumentus mano esant geresnius negu 
priešingi argumentai, ne tik skirtingus nuo jų, nors jie taip gali ma- 
nyti iš nuolankumo, trokšdami, kad pasitikėjimas jais būtų didesnis 
arba jų laikas sprendimui - ilgesnis, tai vis vien yra jų įsitikinimas. 
Šiuo ir kitais atžvilgiais romantinis požiūris į „meistriškumą“ (craft 
view) yra nepatenkinamas; jis perdėm nestruktūruotas, pernelyg be- 
sitenkinantis savo sugestijuojamu paslaptingumu, kad jį būtų galima 
laikyti kokia nors išplėtota teorija, aiškinančia, kas yra teisiniai argu- 

mentai. Teisės kaip meistriškumo idėją reikia disciplinuoti, kad su- 
prastume, kaip teisėjo nuojautos struktūra skiriasi nuo šiaip žmonių 
įsitikinimų, kas yra valdžia ir teisingumas. 

Iki šiol dar nepateikiau savo teiginio, jog akademiniame konteks- 
te dominuojantis teisės kaip akivaizdaus fakto postulatas yra veikiau 
problemos apėjimas nei teorija, motyvų. Mums reikia tikrų teorinio 
nesutarimo pavyzdžių, kuriuos netrukus pateiksiu. Tačiau jeigu aš 
teisus, mūsų situacija yra nekokia. Jeigu paprasti žmonės, jurispru- 
dencijos mokytojai, praktikuojantys teisininkai ir teisėjai neturi gero 
atsakymo į klausimą, kodėl yra įmanomas teorinis nesutarimas ir dėl 
ko nesutariama, mes neturime inteligentiškai ir konstruktyviai mūsų 
teisėjų praktikos kritikai reikalingo deramo aparato esminių elementų. 
Joks valstybės padalinys nėra svarbesnis už mūsų teismus, ir nė vie- 
nas nėra taip iš esmės neteisingai suprantamas valdomųjų. Dauguma 
žmonių turi gana aiškią nuomonę, kaip kongresmenai arba premje- 
rai, arba prezidentai, arba užsienio reikalų sekretoriai turėtų vykdyti 
savo pareigas, ir blaivią nuomonę apie tai, kaip dauguma šių parei- 
gūnų elgiasi iš tikrųjų. Tačiau populiari nuomonė apie teisėjus ir tei- 
simą, — prie kurios priskiriu ir daugelio praktikuojančių teisininkų ir 
teisėjų nuomonę, kai jie rašo ar kalba apie tai, ką jie daro, - yra tik 
apgailėtini tušti šūkiai ir nieko daugiau. Apmaudu, kad taip yra, ir 
tai — tik dalis žalos. Mat mes domimės teise ne tik dėl to, kad ją 
naudojame savo tikslams, egoistiškai ir kilniai, bet dėl to, kad teisė 
yra mūsų labiausiai struktūruota ir reprezentatyviausia socialinė insti- 
tucija. Jeigu geriau suprantame savo teisinio argumentavimo esmę — 
geriau suvokiame, kas per žmonės mes esame. 


ĮŽANGINIS PRIEŠTARAVIMAS 


Ši knyga yra apie teorinį nesutarimą teisėje. Joje siekiama suprasti, kas 
tai per nesutarimas, o tuomet sukonstruoti ir apginti savą teisės pagrin- 
dų teoriją. Tačiau, žinoma, teisinė praktika yra ne vien diskusija dėl 
teisės, ir ši knyga palieka nuošalyje daugelį dalykų, kuriuos teisinė 
teorija taip pat studijuoja. Pavyzdžiui, čia labai mažai kalbama apie 

fakto klausimus. Yra svarbu, kaip teisėjai sprendžia, ar darbininkas 
turi juridinę teisę į kompensaciją, kai jo bendradarbis jam ant kojos 
numeta veržliaraktį, bet taip pat yra svarbu, kaip teisėjas ar prisieku- 
sieji sprendžia, ar darbininkas iš tiesų (kaip teigia jo darbdavys) pats 
numetė veržliaraktį sau ant kojos. Aš neaptarinėju ir praktinės bylų 
sprendimo politikos, pavyzdžiui, kompromisų, kuriuos teisėjai kartais 
turi daryti, nusakydami teisę šiek tiek kitaip negu jiems atrodo būsiant 
teisingiausia, kad savo pusėn patrauktų kitų teisėjų balsus. Man rūpi 
teisės klausimas, o ne priežastys, dėl kurių teisėjas savo teiginius apie 
tai, kas yra teisinga, gali pateikti nuosaikiau. Mano projektas yra siau- 
ras taip pat ir kitu atžvilgiu. Jo centre - formalusis bylų sprendimas 
(adjudication), teisėjai juodomis mantijomis, tačiau šie nėra vieninte- 
liai ar netgi nėra svarbiausi aktoriai teisės dramoje. Išbaigtesnė teisinės 
praktikos studija skirtų dėmesio teisės kūrėjams, policininkams, apy- 
gardų prokurorams, socialinės rūpybos pareigūnams, mokyklų tarybų 
pirmininkams, patiems įvairiausiems kitiems pareigūnams ir tokiems 
žmonėms kaip bankininkai bei vadybininkai, ir sąjungų pareigūnams, 
kurie, nors ir nevadinami valstybės pareigūnais, priima sprendimus, 
taip pat darančius poveikį jų bendrapiliečių juridinėms teisėms. 

Kai kurie kritikai šioje vietoje skubėtų pasakyti, kad mūsų pro- 
jektas yra ne tik vienašališkas šiais įvairiais atžvilgiais, bet ir klaidin- 
gas, kad mes neteisingai suprasime teismo procesą, jeigu kreipsime 
ypatingą dėmesį į teisininkų doktrininius argumentus apie tai, kas 
yra teisė. Jie sakys, jog šie argumentai užtemdo - gal tyčia - svarbią 
socialinę teisės kaip ideologinės galios ir ideologijos liudininkės funk- 
ciją. Deramas teisės kaip socialinio fenomeno supratimas reikalauja, 
pasak šių kritikų, labiau mokslinio arba sociologinio, arba istorinio 
požiūrio, kuris neskiria jokio dėmesio arba skiria mažai dėmesio ju- 
risprudenciniams teisinio argumento korektiško charakterizavimo 
galvosūkiams. Mes turėtume, mano jie, tirti visai kitokius klausi- 
mus, tokius kaip šie: kokiu mastu ir kokiu būdu teisėjai patiria klasi- 
nės sąmonės arba ekonominių aplinkybių įtaką/poveikį? Ar teismi- 
niai sprendimai devynioliktojo amžiaus Amerikoje suvaidino svarbų 
vaidmenį formuojant atskirą amerikietišką kapitalizmo versiją? O 

gal tie sprendimai buvo tik veidrodžiai, atspindintys kaitą ir konflik- 
tą, tačiau nei tą kaitą skatino, nei sprendė konfliktą? Jeigu įniksime į 
filosofinius ginčus dėl to, ar - ir kodėl - teisės propozicijos gali būti 
kontroversiškos, nukreipsime savo dėmesį nuo šių rimtų klausimų, - 
perspėja kritikai, - būsime kaip antropologai, pasinėrę į teologinius 
kokios nors senovinės ir primityvios kultūros disputus. 

Šis prieštaravimas neatitinka kriterijų reikalavimų. Jis reikalau- 
ja socialinio realizmo, tačiau ta teorija, kurią jis rekomenduoja, yra 
nepajėgi jį užtikrinti. Be abejo, teisė yra socialinis fenomenas. Ta- 
čiau tiek jo kompleksiškumas, tiek funkcija, tiek ir pasekmės priklau- 
so nuo vieno ypatingo jos struktūros bruožo. Teisinė praktika, ki- 
taip nei daugelis kitų socialinių fenomenų, yra argumentacinė. Kiek- 
vienas aktorius šioje praktikoje supranta, kad tai, ką jis leidžia, ar 
tai, ko reikalauja, priklauso nuo tam tikrų propozicijų tiesos, pro- 
pozicijų, kurioms prasmę teikia tik praktika ir tik praktikos atžvil- 
giu jos yra prasmingos; didžiąją praktikos dalį sudaro šių propozi- 
cijų sudarymas ir jų argumentavimas. Žmonės, kurie bylinėjasi, tei- 
kia ir debatuoja teiginius apie tai, ką teisė leidžia arba draudžia, 
kurie būtų neįmanomi, - nes būtų beprasmiški, - be teisės, ir ne- 
mažos dalies to, ką jų teisė atskleidžia apie juos pačius, negalima 
išsiaiškinti niekaip kitaip, o tik stebint, kaip jie pagrindžia ir gina 
tuos teiginius. Šis esminis - argumentacinis - teisinės praktikos as- 
pektas gali būti studijuojamas dviem būdais arba dviem požiūriais. 
Vienas yra išorinis požiūris - pavyzdžiui, sociologo arba istoriko, 
kuris klausia, kodėl tam tikri teisinio argumento modeliai (patterns) 
išsirutulioja vienokiais laikotarpiais arba aplinkybėmis, o ne kito- 
kiais. Kitas yra vidinis požiūris — tų, kurie teikia tuos teiginius. Jų 
interesas galiausiai nėra istorinis, nors jie gali manyti istoriją esant 
relevantišką; jis yra praktinis - būtent kalbamojo prieštaravimo iš- 
juokiama prasme. Jie nori ne pranašavimų, kokius teisinius teigi- 
nius jie pateiks, o argumentų, kuris iš tų teiginių yra pagrįstas ir 
kodėl; jie nori teorijų, ne aiškinančių, kaip istorija ir ekonomika su- 
formavo jų sąmonę, bet nurodančių šių disciplinų vietą argumen- 
tuojant, ką daryti ar turėti teisė iš jų reikalauja. 

Abu požiūriai į teisę, išorinis ir vidinis, yra esminiai, ir kiekvienas 
privalo aprėpti kitą arba atsižvelgti į jį. Dalyvio požiūris apima 1sto- 
riko požiūrį, kai koks nors teisės teiginys priklauso nuo istorinio 
fakto dalykų: pavyzdžiui, kai klausimas, ar segregacija yra nelegali, 
priklauso nuo valstybės pareigūno, kuris rašė Konstituciją, arba tų, 
kurie segregavo mokyklas, motyvų.* Istoriko perspektyva dar esmin- 
giau susijusi su dalyvio perspektyva, nes istorikas negali suprasti tei- 
sės kaip argumentacinės socialinės praktikos, jeigu jis neturi dalyvio 
supratimo - kol neturi savarankiško supratimo, kas tos praktikos 
rėmuose galioja kaip geras ar blogas argumentas - tuomet jis net 
negali atmesti jos kaip apgaulingos. Mums reikia teisės socialinės 
teorijos, tačiau būtent dėl tos priežasties ji turi būti jurisprudencinė. 
Todėl teorijos, kurios ignoruoja teisinio argumento struktūrą dėl ta- 
riamai stambesnių istorijos ir visuomenės klausimų, yra netinkamos. 
Jos ignoruoja klausimus apie vidinį teisinio argumento pobūdį, taigi 
jų aiškinimai yra skurdūs ir defektuoti, kaip nesuskaičiuojamos ma- 
tematikos istorijos, ar jos būtų parašytos Hegelio, ar Skinnerio kal- 
ba. Ne kas kitas, o Oliveris Wendellas Holmesas, mano manymu, 
įtakingiausiai argumentavo tokios rūšies „išorinę“ teisės teoriją?; slogi 
socialinės teorinės jurisprudencijos istorija mūsų amžiuje mus perspė- 
ja, kad jis didžiai klydo. Mes tebelaukiame aiškumo, ir kol laukiame, 
teorijos darosi programiškesnės ir mažiau substanciškos, radikales- 
nės teorijoje ir mažiau kritiškos praktikoje. 

Šioje knygoje puoselėjamas vidinis, dalyvio požiūris; joje mėgi- 
nama suvokti argumentacinį mūsų teisinės praktikos charakterį, pri- 
sidėdama prie tos praktikos ir susiremdama su pagrįstumo (sound- 
ness) 1r tiesos klausimais, su kuriais susiduria dalyviai. Formalų tei- 
sinį argumentą mes studijuosime iš teisėjo požiūrio taško — ne dėl 
to, kad tik teisėjai yra svarbūs, ir ne dėl to, kad mes viską apie juos 
suprantame, stebėdami, ką jie sako, o dėl to, kad teisminė teisės 
teiginių argumentacija yra naudinga paradigma tiriant centrinį, pro- 
pozicinį teisinės praktikos aspektą. Piliečiams, politikams ir teisės 
mokytojams taip pat rūpi, kas yra teisė, ir jie dėl to ginčijasi, ir aš 
būčiau galėjęs kaip mūsų paradigmą imti jų, o ne teisėjo, argumen- 

tus. Tačiau teisėjo argumento struktūra paprastai yra labiau ekspli- 
citiška, o teisėjo samprotavimas turi įtaką — kuri nėra visiškai abi- 
pusė, - kitoms teisinio diskurso formoms. 


REALUSIS PASAULIS 


Po šių įžanginių pastabų baugios abstrakcijos mums reikia atokvė- 
pio. Aš pamėginsiu parodyti, kaip akivaizdaus fakto tezė iškreipia 
teisinės praktikos vaizdą, ir pradedu kai kurių tikrų bylų, išspręstų 
teisėjų Jungtinėse Valstijose ir Britanijoje, aprašymu. Tai vis įžymios 
bylos, bent jau tarp studijuojančiųjų teisę, ir jos tebeanalizuojamos 
pratybose. Čia jas iškeliu ir imu drauge dėl keleto priežasčių. Skaity- 
tojus, kurie nėra gavę teisinio pasirengimo, jos supažindina su tam 
tikrais techniniais teisiniais terminais. Jos teikia išplėtotus pavyzdžius 
įvairiems vėlesnių skyrių argumentams ir diskusijoms. Aš viliuosi, 
kad jos bendresne prasme suteiks bent šiokį tokį dabartinio teisinio 
argumento tono ir tekstūros pojūtį. Pastaroji priežastis yra pati svar- 
biausia, nes galiausiai visi mano argumentai yra priklausomi nuo kiek- 
vieno skaitytojo supratimo, kas vyksta ir gali vykti teisme. 


Elmerio byla 


Elmeris 1882 metais Niujorke nužudė savo senelį - jį nunuodijo.!? Jis 
žinojo, kad pagal senelio testamentą jam lieka didžioji dalis nuosavybės, 
ir baiminosi, jog senolis, kuris neseniai buvo iš naujo vedęs, pakeis valią 
ir jam nieko nepaliks. Elmerio nusikaltimas buvo išaiškintas; jam buvo 
pareikšti kaltinimai 1r jis buvo nubaustas kalėti tam tikrą metų skaičių. 
Ar teisiškai jis turėjo teisę į palikimą, kurį teikė senelio paskutinė valia? 
Kiti turto paveldėtojai pagal testamentą, tie, kurie turėjo teisę paveldėti, 
jei Elmeris būtų miręs anksčiau už savo senelį, buvo senelio dukterys. Jų 
vardai nėra dokumentuoti, tad aš jas vadinsiu Gonerile ir Regan. Jos 
pareiškė ieškinį valios tvarkytojui, reikalaudamos, kad turtas dabar ati- 
tektų joms, o ne Elmeriui. Jos argumentavo taip; kadangi Elmeris nu- 
žudė testatorių, jų tėvą, pagal teisę Elmeriui niekas nepriklauso. 

Didžioji dalis teisės, taikomos testamentams, yra išdėstyta spe- 
cialiuose įstatymuose, dažnai vadinamuose testamento įstatymais (sta- 
tutes of wills), kurie nustato, kokios formos testamentas turi būti, 
kad būtų laikomas galiojančiu pagal teisę: kiek liudininkų ir kokie 
liudininkai turi pasirašyti, kokia turi būti testamento autoriaus psi- 
chinė būklė, kaip galiojantis testamentas, kai įsigalioja, gali būti at- 
šauktas ar pakeistas testamento autoriaus ir t. t. Niujorko valstijos 
Testamento įstatymas, kaip dauguma kitų, galiojusių tuo metu, nie- 
ko eksplicitiškai nesakė apie tai, ar kas nors, įvardytas testamente, 
gali paveldėti pagal testamento sąlygas, jeigu jis nužudė testamento 
autorių. Elmerio advokatas argumentavo, jog kadangi testamentas 
nepažeidė nė vienos iš eksplicitiškų įstatymo provizijų, jis yra galio- 
jantis, o kadangi Elmeris buvo įvardytas galiojančiame testamente, 
jis privalo paveldėti. Jis sakė, kad jeigu teismas nuspręstų Gonerilės 
ir Regan naudai, tai būtų testamento pakeitimas ir teisės pakeitimas 
teismo moralinėmis nuostatomis. Niujorko Aukščiausiojo teismo tei- 
sėjai visi sutarė, kad jų sprendimas turi atitikti teisę. Nė vienas ne- 
neigė, kad jeigu testamento įstatymas, deramai interpretuojamas, su- 
teikė palikimą Elmeriui, jie privalo nurodyti tvarkytojui jį jam per- 
duoti. Nė vienas nesakė, kad šiuo atveju teisingumo interesais teisę 
privalu reformuoti. Jie nesutarė dėl teisingo šios bylos rezultato, ta- 
čiau jų nesutarimas — bent jau taip atrodo, paskaičius jų parašytas 
nuomones, - buvo dėl to, kokia teisė iš tikrųjų yra, dėl to, ko įstaty- 
mas iš tikrųjų reikalauja, kai yra deramai perskaitomas. 

Kaip žmonės, kurie prieš akis turi įstatymo tekstą, gali nesutarti 
dėl to, ką jis iš tikrųjų reiškia, dėl to, kokią teisę jis sukūrė? Turime 
padaryti perskyrą tarp dviejų žodžio „įstatymas“ reikšmių. Jis gali 
apibūdinti tam tikro tipo fizinį dalyką, dokumentą su jame išspaus- 
dintais žodžiais, tais pačiais žodžiais, kuriuos prieš akis turėjo kong- 
resmenai arba Parlamento nariai, kai balsavo ir priėmė tą dokumen- 
tą. Tačiau jis taip pat gali būti vartojamas apibūdinti teisei, sukurtai 
priimant dokumentą, o tai gali būti kur kas sudėtingesnis dalykas. 
Imkime skirtumą tarp eilėraščio, suvokiamo kaip žodžių eilė, kurie 
gali būti ištarti arba surašyti, ir eilėraščio, suvokiamo kaip tam tikros 

metafizinės teorijos. požiūrio išraiška. Visi literatūros kritikai su- 
taria, kas yra eilėraštis „Plaukiant į Bizantiją“ pirmąja prasme. Jie 
sutaria, kad tai yra eilė žodžių, reiškiančių, kad tai yra W. B. Yeatso 
eilėraštis. Tačiau jie vis vien nesutaria, kas yra eilėraštis antrąja pras- 
me - dėl to, ką eilėraštis iš tikrųjų sako ar reiškia. Jie nesutaria, kaip iš 
teksto, eilėraščio pirmąja prasme, sukonstruoti „tikrą“ eilėraštį, eilėraštį 
antrąja prasme. 

Labai panašiai teisėjams, kuriems prieš akis yra padėtas įstaty- 
mas, reikia sukonstruoti „tikrąjį“ įstatymą — propoziciją, kaip įsta- 
tymas yra reikšmingas juridinėms įvairių žmonių teisėms - remian- 
tis kodekso tekstu. Lygiai kaip literatūros kritikams reikia darbinės 
teorijos ar bent jau interpretacijos metodo, kad sukonstruotų teks- 
te glūdinčią poemą, taip ir teisėjams reikia kažko tokio kaip teisė- 
kūros teorija, kad tai padarytų su įstatymais. Šitai gali atrodyti aki- 
vaizdu, kai kodekso žodžiai turi kokį nors semantinį defektą; pa- 
vyzdžiui, kai jie yra dviprasmiški arba migloti. Tačiau teisėkūros 
teorija yra taip pat būtina, kai šie žodžiai yra lingvistiniu požiūriu 
neklystami. Testamento įstatymo žodžiai, kurie figūravo Elmerio 
byloje, nebuvo nei migloti, nei dviprasmiški. Teisėjai nesutarė dėl 
šių žodžių reikšmės juridinėms Elmerio, Gonerilės ir Regan tei- 
sėms, nes nesutarė, kaip sukonstruoti tikrąjį įstatymą ypatingomis 
tos bylos aplinkybėmis. 

Atskiroji nuomonė, parašyta teisėjo Gray, argumentavo už teisė- 
kūros teoriją, kuri anuomet buvo populiaresnė nei dabar. Kartais ji 
pavadinama „paraidinės“ (/iteral) interpretacijos teorija, nors šis nu- 
sakymas nėra itin informatyvus. Ji siūlo, kad įstatymo žodžiams bū- 
tų teikiama tokia reikšmė, kurią mes geriau galėtume pavadinti jų 
nekontekstine reikšme, t. y. reikšmė, kurią mes jiems priskirtume, 
jeigu neturėtume jokios specialios informacijos apie jų vartojimo kon- 
tekstą arba jų autoriaus intenciją. Šis interpretacijos metodas reika- 
lauja, kad jokie nuo konteksto priklausomi ir tekste neišreikšti bendros 
kalbos patikslinimai nebūtų daromi, todėl teisėjas Gray laikėsi pozi- 
cijos, jog tikrajame įstatyme, sukonstruotame deramu būdu, nebuvo 
numatyta jokių išimčių žudikams. Jis balsavo už Elmerį. 

Studijuojantieji teisę, kurie skaito jo nuomonę dabar, labiausiai 
niekinamai žiūri į šio įstatymo konstravimo iš teksto būdą; jie sako, 
kad tai yra mechaninės jurisprudencijos. Tačiau teisėjo Gray argu- 
mentas nepasižymėjo jokiu mechaniškumu. Apie jo įstatymo konstra- 
vimo metodą galima pasakyti daug teigiama (kai ką iš to jis pats 
pasakė), bent jau testamento įstatymo atveju. Testamentų autoriai 
turėtų žinoti, kaip bus traktuojami jų testamentai po jų mirties, kai 
jie negalės pateikti naujų instrukcijų. Galbūt Elmerio prosenelis bū- 
tų nusprendęs, kad tuo atveju, jei Elmeris jį nunuodytų, jo nuosavy- 
bė turi atitekti Gonerilei ir Regan. Tačiau gal ir ne: jis būtų galėjęs 
manyti, kad Elmeris, netgi susitepęs rankas žmogžudyste, vis tiek 
yra geresnis jo dosnumo objektas negu jo dukterys. Ilgalaikės pers- 
pektyvos požiūriu būtų išmintingiau, jei teisėjai užtikrintų testamen- 
tų autorius, kad testamento įstatymas bus interpretuojamas vadina- 
muoju paraidiniu būdu, kad testamentų autoriai galėtų surašyti bet 
kokius nurodymus, kokius jie pageidauja, būdami tikri, kad jų pozi- 
cija dėl jų nuosavybės, kad ir kokia savotiška, bus gerbiama. Be to, 
jeigu Elmeris praranda savo palikimą tik dėl to, kad jis yra žudikas, 
tai šitai yra papildoma bausmė, be jo kalėjimo, už jo nusikaltimą. 
Svarbus teisingumo principas reikalauja, kad bausmė už konkretų 
nusikaltimą būtų ta, kuri iš anksto nurodyta legislatūros, ir ji neturi 
būti padidinta teisėjų jau po to, kai nusikaltimas buvo įvykdytas. 
Visa tai (ir daugiau) galima pasakyti teisėjo Gray teorijos, kaip skai- 
tyti testamento įstatymą, naudai. 

Tačiau teisėjas Earlas, rašydamas daugumos vardu, naudojo visai 
kitokią teisėkūros teoriją, kuri svarbiu autoritetu konstruojant tikrą- 
jį įstatymą laiko teisės kūrėjo intencijas. „Pagal žinomą konstravimo 
kanoną“, - rašė Earlas, - „dalykas, kuris įeina į įstatymo kūrėjų in- 
tenciją (is witbin), įeina ir į įstatymą, tarsi jis būtų raidėje; o dalykas, 
kuris yra apimamas įstatymo raidės (witbin the letter), nėra apima- 
„(Dera at- 
kreipti dėmesį į tai, kaip jis remiasi perskyra tarp teksto, kurį vadina 

mas įstatymo, jeigu jis nėra apimamas kūrėjų intencijos 


įstatymo „raide“, ir tikrojo įstatymo, kurį vadina pačiu „įstatymu“.) 
Būtų absurdiška, manė jis, tarti, kad Niujorko valstijos teisės kūrėjų, 

kurie pirmiausia priėmė testamentų įstatymą, intencija buvo ta, kad 
žudikai gautų palikimą, todėl ir tikrasis įstatymas, kurį jie priėmė, 
neturi tokios implikacijos. 

Turime būti pakankamai atsargūs nusakydami, ką teisėjas Earlas 
manė apie vaidmenį, kurį intencija turi vaidinti konstruojant įstaty- 
mus. Jis norėjo pasakyti ne tai, kad įstatymas negali turėti jokių pa- 
sekmių, kurių neturėjo galvoje teisės kūrėjai. Šitai neabejotinai per 
griežta kaip bendra taisyklė: joks teisės kūrėjas negali turėti galvoje 
jokio iš įstatymų, už kuriuos jis balsuoja, visų pasekmių. Niujorko 
teisės kūrėjai nebūtų galėję numatyti, kad žmonės galėtų testamentu 
palikti kompiuterį, tačiau būtų absurdiška daryti išvadą, jog įstaty- 
mas neapima tokių palikimų. Taip pat jo intencija nėra vien ta, jog 
įstatymas negali apimti nieko, ko teisės kūrėjai nenorėjo. Šitai atro- 
do įtikimiau, tačiau tai yra per silpna, kad būtų galima kaip nors 
panaudoti Elmerio byloje. Mat atrodo tikėtina, kad Niujorko teisės 
kūrėjai apskritai neturėjo galvoje žudikų atvejų. Jie neturėjo intenci- 
jos, kad žudikai paveldėtų, tačiau jie neturėjo ir priešingos intenci- 
jos. Jie neturėjo nei vienos, nei antros aktyvios intencijos (10 active 
intention either way). Earlas turėjo intenciją remtis principu, kurį 
mes galime pavadinti tarpiniu tarp šių pernelyg stipraus ir pernelyg 
silpno principų: jis turėjo galvoje, kad įstatymas neturi jokios impli- 
kacijos, kurią teisės kūrėjai būtų atmetę, jeigu ją būtų apgalvoję.!2 

Teisėjas Earlas rėmėsi ne vien legislatyvinės intencijos principu; į 
jo teisėkūros teoriją įėjo 1r kitas svarbus principas. Jis sakė, kad įsta- 
tymai turėtų būti konstruojami iš tekstų ne istoriškai izoliuotai, o 
turint omenyje kaip kontekstą tai, ką jis pavadino bendraisiais teisės 
principais: jis turėjo galvoje, kad teisėjai turėtų įstatymą konstruoti 
taip, kad kiek įmanoma labiau jį suderintų su teisingumo principais, 
į kuriuos apeliuojama kitur teisės srityje. Jis pateikė dvi priežastis. 
Pirma, logiška manyti, kad teisės kūrėjai turi bendrą ir visa apiman- 
čią intenciją gerbti tradicinius teisingumo principus, jeigu jų, teisės 
kūrėjų, pozicija nėra aiškiai įvardijama kaip priešinga. Antra, kadan- 
gi įstatymas sudaro didesnės intelektualinės sistemos, teisės kaip vi- 
sumos, dalį, jis turi būti konstruojamas taip, kad tą didesnę sistemą 

darytų iš principo nuoseklią. Earlas argumentavo, jog teisė kitur ger- 
bia principą, kad niekas neturėtų turėti naudos iš savo padaryto blo- 
gio, taigi testamento įstatymą reikėtų skaityti kaip neleidžiantį pa- 
veldėti tam, kuris nužudė, kad jį gautų. 

Teisėjo Earlo pažiūros paėmė viršų. Jos patraukė į savo pusę ke- 
turis kitus teisėjus, tuo tarpu teisėjas Gray įstengė rasti vieną vienin- 
telį sąjungininką. Tad Elmeris negavo savo palikimo. Argumentaci- 
joje, kurią plėtosime toliau, šį atvejį aš naudosiu kaip daugelio skir- 
tingų argumentų iliustraciją, tačiau svarbiausias argumentas yra šis: 
ginčas dėl Elmerio nebuvo ginčas dėl to, ar teisėjai turėtų vykdyti 
teisę, ar teisingumo sumetimais turėtų ją pakeisti. Nebuvo bent jau 
tuo atveju, jei nuomones, kurias aprašiau, suprantame tiesiogiai (at 
face value), o (kaip argumentuosiu vėliau) mes ir neturime jokio pa- 
grindo suvokti jas kaip nors kitaip. Tai buvo ginčas dėl to, kokia yra 
teisė, - dėl to, ką tikrasis įstatymas, kurį išleido įstatymų kūrėjai, iš 
tikrųjų sako. 


Smulkios ešerinių šeimos žuvies byla 


Dabar aš aprašysiu — tiesa, glausčiau - kur kas vėlesnę bylą, kad paro- 
dyčiau, jog tokie ginčai tebesitęsia.!* 1973 metais, didelio, nacionalinį 
mastą pasiekusio susirūpinimo gamtos apsauga laikotarpiu, Jungtinių 
Valstijų Kongresas išleido Nykstančių biologinių rūšių aktą. Jis įgalio- 
jo vidaus reikalų sekretorių nurodyti gyvūnų rūšis, kurioms, jo many- 
mu, iškilo išnykimo grėsmė dėl kokio nors arealo, jo nuomone, gyvy- 
biškai svarbaus jų išlikimui, destrukcijos, ir iš visų valdžios žinybų ir 
departamentų reikalavo imtis „veiksmų, būtinų užtikrinti, kad jų sank- 
cionuota, finansuojama ar įgyvendinama veikla nekeltų grėsmės to- 
lesniam tokios rūšies, kuriai iškilo grėsmė, egzistavimui“. 
Gamtininkų grupė, įsikūrusi Tenesio valstijoje, oponavo Tenesio 
slėnio valdžios užtvankos statybų projektams - ne dėl kokios nors 
grėsmės gyvūnų rūšims, o dėl to, kad šie projektai keitė teritorijos 
geografiją, laisvai tekančias sroves paversdami siaurais, bjauriais ka- 
nalais, kad produkuotų nereikalingą (taip bent jau manė gamtinin- 


KAS YRA TEISĖ? 33 


kai) hidroelektrinės galingumo padidinimą. Gamtininkai nustatė, jog 
yra tikėtina, kad viena beveik baigta hidroenerginė užtvanka, kai- 
nuojanti per šimtą milijonų dolerių, sunaikintų vienintelį vienos smul- 
kios ešerinių šeimos rūšies žuvų (smai/ darter) arealą, - trijų colių 
žuvų, nepasižyminčių nei ypatingu grožiu, nei biologiniu įdomumu, 
nei bendra ekologine svarba. Jie įtikino sekretorių įvardyti tą žuvį 
kaip rūšį, kuriai iškilusi grėsmė, ir inicijavo procesinius veiksmus, 
kad užtvanka nebūtų užbaigta statyti ir nebūtų eksploatuojama. 

Valdžia teigė, jog įstatymas neturėtų būti interpretuojamas taip, kad 
neleistų pabaigti projektų ar neleistų pradėti eksploatuoti objekto, kuris 
tuo metu, kai sekretorius išleidžia savo potvarkį, yra iš esmės baigtas. Ji 
sakė, kad frazė „sankcionuota, finansuojama ar įgyvendinama veikla“ 
turi būti suprantama kaip kalbanti apie pradedamą projektą, o ne apie 
anksčiau pradėtų projektų užbaigimą. Savo teiginį ji parėmė nuorodo- 
mis į įvairius Kongreso aktus, kurie visi buvo priimti jau po to, kai sek- 
retorius paskelbė, kad užtvankos užbaigimas sunaikins minėtą žuvų rū- 
šį, aktus, kurie sugestijavo, jog Kongresas pageidauja, kad užtvanka bū- 
tų užbaigta, nepaisant sekretoriaus potvarkio. Kongresas specialiai skyrė 
lėšų projektui, sekretoriui paskelbus savo potvarkį dėl minėtos rūšies 
paskelbimo rūšimi, kurios išlikimui iškilo grėsmė, o įvairūs Kongreso 
komitetai specialiai ir kartotinai deklaravo, kad jie nesutinka su sekre- 
toriumi, pritaria vietinės valdžios įstatymo interpretacijai ir pageidauja, 
kad projektas būtų įgyvendinamas toliau. 

Aukščiausiasis teismas vis tiek nutarė, kad užtvankos statyba turi 
būti sustabdyta, nepaisant didelio nuostolio viešiesiems fondams. (Ta- 
da Kongresas išleido kitą įstatymą, nustatantį bendrą išimties pagal 
tą aktą skelbimo procedūrą, grindžiamą peržiūros tarybos nuomo- 
ne.)"* Vyriausiasis teisėjas Warrenas Burgeris parašė nuomonę teisė- 
jų daugumos vardu. Jis sakė - žodžiais, kurie primena teisėjo Gray 
nuomonę Elmerio byloje - jog kai tekstas yra aiškus, Teismas neturi 
teisės netaikyti jo tik dėl to, kad mano rezultatus būsiant kvailus. 
Tačiau laikai keičiasi, ir šįkart vyriausiojo teisėjo nuomonė vienu 
atžvilgiu labai skyrėsi nuo teisėjo Gray nuomonės. Burgeris pripaži- 
no Kongreso intencijos svarbą sprendžiant, kokį įstatymą sukūrė 

Kongresas. Tačiau jis neatsižvelgė į Earlo principą, aiškinantį, kaip 
Kongreso intencija yra relevantiška. Jis nesvarstė hipotetinio testo 
(counterfactual), kurį Earlo analizė padarė lemiamą. „Ne mūsų dar- 
bas, - sakė jis, - spekuliuoti, o juolab priimti sprendimą tokios spe- 
kuliacijos pagrindu dėl to, ar Kongresas būtų pakeitęs savo nuostatą, 
jeigu būtų numatęs specifinius šio atvejo įvykius“ !*. 

Vietoj jo jis pritaikė tai, ką aš, aptardamas Earlo nuomonę, pava- 
dinau pernelyg silpna versija idėjos, kad teisėjai, konstruojantys įsta- 
tymą, privalo gerbti legislatūros intencijas. Tą versiją galima būtų 
apibendrinti taip: jeigu nekontekstinė teksto žodžių reikšmė yra aiš- 
ki - jeigu žodis „įvykdyti“ paprastai apimtų ir projekto tęsimą, ne tik 
jo pradėjimą - tai Teismas privalo šiems žodžiams teikti šią reikšmę, 
jeigu negalima parodyti, kad legislatūros intencija iš tikrųjų buvo 
gauti priešingą rezultatą. Teisėkūros istorija iki pat Nykstančių bio- 
loginių rūšių akto išleidimo nesutvirtina šios išvados, - sakė jis, - nes 
aišku, kad Kongresas norėjo suteikti nykstančioms rūšims protekciją 
aukštu lygiu, pamindamas kitus socialinius tikslus, net jei šitai daug 
kainuotų, ir kad tikrai įmanoma, net jei nėra tikėtina, kad teisės kū- 
rėjai, turintys šį bendrą tikslą, norėtų, jog minėta žuvų rūšis būtų 
apsaugota nors ir pribloškiančia didžiulių lėšų, kurios buvo skirtos 
užtvankai, paleidimo vėjais kaina. Jis neigė įrodomąją vertę vėlesnių 
komiteto pranešimų ir Kongreso veiksmų patvirtinant užtvankos sta- 
tybų tęsimo finansavimą, veiksmų, kurie, kaip būtų buvę galima ma- 
nyti, rodė tikrąją intenciją neaukoti užtvankos dėl šios konkrečios 
gyvūnų rūšies. Komitetai, kurių pranešimai buvo palankūs užtvan- 
kai, nebuvo tie patys, kurie pirma aktu skyrė finansavimą, - sakė jis, — 
o kongresmenai dažnai dėl asignacijų balsuoja nuodugniai neaps- 
varstę, ar siūlomosios išlaidos yra teisėtos pagal ankstesnius Kongre- 
so sprendimus. 

Teisėjas Lewisas Powellas savo ir vieno kito teisėjo vardu parašė 
atskirąją nuomonę. Jis sakė, kad daugumos sprendimas iš Nykstan- 
čių biologinių rūšių akto teksto sukonstravo absurdišką tikrąjį įsta- 
tymą. „Ne mūsų reikalas, - sakė jis, - koreguoti legislatyvinių insti- 
tucijų politinę liniją ar politinius sprendimus, kad ir kaip baisiai jie 

prieštarautų visuomenės interesui. Tačiau kai įstatymų ir legislatyvi- 
nės istorijos nereikia, kaip šiuo atveju, interpretuoti taip, kad būtų 
pasiektas toks rezultatas, aš manau, kad šio Teismo pareiga yra priimti 
teiktiną konstrukciją, kuri dera su tam tikru sveiko proto minimumu 
ir visuomenės gerovei.“!7 Čia išsakoma dar kita teisėkūros teorija, 
teoriją to, kokią įtaką legislatūros intencija turi įstatymui, glūdin- 
čiam tekste, ir ji labai skiriasi nuo Burgerio teorijos. Burgeris sakė, 
kad nekontekstinė teksto reikšmė turėtų būti įgyvendinama - kad ir 
kokios keistos ar absurdiškos būtų to pasekmės - jei teismas nerado 
svarių įrodymų, jog Kongresas iš tikrųjų turėjo priešingą intenciją. 
Powellas sakė, kad teismai turi pritarti absurdiškam rezultatui tik 
tuomet, jei randa nepaneigiamų įrodymų, kad tai buvo tikroji inten- 
cija. Burgerio teorija yra Gray teorija, tiesa, pateikta ne tokia griežta 
forma, kuri skiria tam tikrą vaidmenį legislatyvinei intencijai. Powello 
teorija yra kaip Earlo, tačiau šiuo atveju teisingumo principai, aptin- 
kami kitur teisėje, pamainomi sveiku protu. 

Ir vėl: jeigu mes šių dviejų teisėjų nuomones suprantame tiesiogiai 
(at face value), tai manysime, kad jų nuomonės nesikirs dėl jokio isto- 
rinio fakto. Jie ginčijasi ne dėl tų skirtingų kongresmenų, kurie daly- 
vavo išleidžiant Nykstančių biologinių rūšių aktą. Abu teisėjai darė 
prielaidą, kad dauguma kongresmenų niekuomet nesvarstė, ar aktas 
gali būti panaudotas sustabdyti beveik baigtai brangiai užtvankai. Išti- 
kimybė taip pat nėra jų nesutarimo objektas. Abu sutarė, kad Teismas 
turi vykdyti įstatymą. Jie nesutarė dėl teisės; jie nesutarė dėl to, kaip 
teisėjai turi nuspręsti, koks įstatymas yra sukurtas konkrečiu tekstu, 
išleistu Kongreso, kai kongresmenų įsitikinimai ir intencijos buvo to- 
kie, kokie, abiejų teisėjų sutarimu, jie buvo šiuo atveju. 


McLougblin byla 


Ir Elmerio byla, 17 smulkių ešerinių šeimos žuvų byla buvo iškeltos 
pagal įstatymą. Sprendimas abiem atvejais priklausė nuo geriausio 
tikrojo įstatymo sukonstravimo iš konkretaus legislatyvinio teksto. 
Tačiau daugelyje bylų ieškovas apeliuoja ne į kokį nors įstatymą, o į 

ankstesnius teismų sprendimus. Jis įrodinėja, kad jo atveju teisėjas 
turi vadovautis normomis, įtvirtintomis tais ankstesniais atvejais, ku- 
rie, jo teigimu, reikalauja verdikto jo naudai. Toks atvejis buvo 
McLougblin byla.'š 

Ponios McLoughlin vyras ir keturi vaikai buvo sužaloti automo- 
bilio avarijoje Anglijoje 1973 metų spalio 19 dieną maždaug 4 va- 
landą po pietų. Ji išgirdo apie avariją namuose iš kaimyno maždaug 
6 valandą po pietų ir tučtuojau nuvyko į ligoninę, kur sužinojo, kad 
duktė mirė, ir išvydo labai sunkią savo vyro ir kitų vaikų būklę. Ji 
patyrė nervinį šoką ir vėliau pareiškė ieškinį atsakovui vairuotojui, 
kurio neatidumas lėmė avariją, taip pat kitoms šalims, kurios buvo 
įvairiai susijusios su ta avarija, reikalaudama emocinių traumų kom- 
pensacijos. Jos advokatas apeliavo į keletą ankstesnių Anglijos teis- 
mų sprendimų, skyrusių kompensaciją žmonėms, kurie patyrė emo- 
cinę traumą, išvydę sunkų artimo žmogaus sužalojimą. Tačiau visais 
tais atvejais ieškovas arba buvo avarijos įvykio dalyvis, arba netrukus 
po avarijos buvo įvykio vietoje. Pavyzdžiui, 1972 metų byloje dėl 
emocinės žalos buvo atlyginta žmonai, aptikusiai savo vyro kūną tuoj 
po mirtinos avarijos, kurią jis patyrė, - ji laimėjo kompensaciją.!? 
1967 m. žmogus, kuris nebuvo nė vienos iš traukinio avarijos aukų 
artimasis, dirbo daug valandų, mėgindamas išgelbėti aukas, ir dėl 
šios patirties jį ištiko nervinis šokas. Jam buvo leista gauti kompen- 
saciją.2? Šiomis bylomis ir precedentais rėmėsi ponios McLoughlin 
advokatas - sprendimais, kurie teisės dalimi pavertė nuostatą, jog 
žmonės, esantys jos pozicijoje, turi teisę gauti kompensaciją. 

Britų ir amerikiečių teisininkai kalba apie precedento doktriną; 
jie turi galvoje doktriną, kad ankstesnių bylų, pakankamai panašių į 
naują atvejį, sprendimai naujuoju atveju turėtų būti pakartojami. Ta- 
čiau jie daro perskyrą tarp to, ką galėtume pavadinti griežtąja, ir to, 
ką galėtume pavadinti liberalesne (7e/axed) precedento doktrina. 
Griežtoji doktrina įpareigoja teisėjus vykdyti ankstesnius tam tikrų 
kitų teismų sprendimus (paprastai teismų, aukštesnių už juos, tačiau 
kartais tame pačiame teismų hierarchijos lygmenyje jų jurisdikcinėje 
sistemoje), net jeigu jie mano, kad tie sprendimai buvo neteisingi. 

Tiksli griežtosios doktrinos forma skiriasi skirtingose vietose; ji yra 
skirtinga Jungtinėse Valstijose ir Britanijoje, ir skiriasi skirtingose Jung- 
tinių Valstijų valstijose. Anot griežtosios doktrinos traktuotės, puo- 
selėjamos daugumos Britanijos teisininkų, Apeliacinis teismas, ku- 
ris pagal autoriteto hierarchiją yra viena pakopa žemiau už Lordų 
rūmus, neturi kito pasirinkimo, o tik vykdyti savo paties praeities 
sprendimus, tačiau Amerikos teisininkai neigia, kad to paties lygio 
teismai jų hierarchijoje yra saistomi tokiu būdu. Teisininkai konk- 
rečioje jurisdikcijoje kartais nesutaria dėl griežtosios doktrinos de- 
talių (mažų mažiausiai dėl jų), susijusių su jos galiojimu jų atžvil- 
giu: dauguma amerikiečių teisininkų mano, kad žemesnieji federa- 
liniai teismai yra absoliučiai saistomi pareigos vadovautis 
Aukščiausiojo teismo praeities sprendimais, tačiau kai kurie teisi- 
ninkai tą pažiūrą kvestionuoja.2! 

Tuo tarpu liberalesnė precedento doktrina reikalauja, kad teisė- 
jas tik teiktų tam tikrą svarumą praeities sprendimams tuo pačiu klau- 
simu, kad jis privalo jais vadovautis, jei nemano, jog jie yra tokie 
neteisingi, kad nusveria pradinę prezumpciją jų naudai. Ši laisvesnė 
doktrina gali apimti ne tik aukštesnių teismų ar to paties lygmens (jo 
jurisdikcinėje sistemoje) praeities sprendimus, bet ir kitų valstijų ar 
šalių teismų. Žinoma, daug priklauso nuo to, kokio griežtumo pra- 
dinė prielaida pasirenkama. Ir vėl: skirtingų jurisdikcijų teisininkų 
nuomonė skiriasi, tačiau tikėtina, kad ji ir vienoje jurisdikcinėje sis- 
temoje skirsis labiau negu nuomonė dėl griežtųjų doktrinos dimen- 
sijų. Tačiau tikėtina, kad bet kuris teisėjas teiks daugiau svarumo 
aukštesnių, o ne žemesnių savo jurisdikcinės sistemos teismų praei- 
ties sprendimams, taip pat [teiks daugiau svarumo] visų šių teismų 
praeities sprendimams, o ne kitų jurisdikcinių sistemų teismams. Jis 
gali teikti daugiau svorio neseniems bet kurio teismo sprendimams 
negu ankstesniems, daugiau svorio - sprendimams, parašytiems įtakin- 
gų ar garsių teisėjų, negu tiems, kurie parašyti eilinių teisėjų -— 1r t. t. 
Prieš porą dešimtmečių Lordų rūmai paskelbė, kad griežtoji prece- 
dento doktrina nereikalauja iš jų vadovautis savo praeities sprendi- 
mais? — iki šio pareiškimo britų teisininkai laikėsi prielaidos, kad 

griežtoji doktrina to reikalauja - tačiau Rūmai vis tiek teikia didelę 
svarbą savo praeities sprendimams, didesnę nei teikia žemesnių pa- 
gal britų hierarchiją teismų praeities sprendimams ir gerokai dides- 
ne, nei jie teikia Amerikos teismų sprendimams. 

Nuomonės apie griežtosios doktrinos charakterį skirtumai ir li- 
beralesnės doktrinos jėga paaiškina, kodėl kai kurios bylos yra kont- 
roversiškos. Skirtingi tos pačios bylos teisėjai nesutaria dėl to, ar 
juos saisto pareiga vadovautis tam tikru praeities sprendimu lygiai 
tuo pačiu teisės klausimu, su kuriuo jie dabar susidūrė. Tačiau kont- 
roversijos nervas McLougblin byloje buvo ne tai. Kad ir kokių pažiū- 
rų teisininkai laikosi į precedento charakterį ir galią, doktrina galio- 
ja tik tiems praeities sprendimams, kurie išsprendė pakankamai pa- 
našias į dabar sprendžiamą atvejį bylas, - panašias tiek, kad būtų, 
kaip sako teisininkai, „toks atvejis“ (i2 point). Kartais viena pusė 
argumentuoja, kad tam tikri praeities sprendimai yra itin relevantiš- 
ki (are very much in point), bet kita pusė atsako, kad šie sprendimai 
yra „Skirtingi“, tai reiškia, kad jų sprendžiamas atvejis skiriasi nuo 
dabar sprendžiamo atvejo kokiu nors aspektu, kuris doktriną daro 
negaliojančią jų atžvilgiu. Teisėjas, prieš kurį ponia McLoughlin pir- 
mą kartą stojo su savo ieškiniu, žemesnio lygmens teismo teisėjas, 
nusprendė, kad jos advokato nurodyti precedentai, kai kiti gavo kom- 
pensaciją už emocinę žalą, kurią jie patyrė, pamatę avarijos aukas, 
buvo „skirtingi“, nes visais tais atvejais šokas buvo patirtas avarijos 
įvykio vietoje, tuo tarpu ponia McLoughlin šoką patyrė praėjus dviem 
valandoms ir kitoje vietoje. Žinoma, ne bet koks šių dviejų atvejų 
faktų skirtumas ankstesnįjį daro skirtingą: niekas negalėjo galvoti, 
kad yra svarbu, ar ponia McLoughlin buvo jaunesnė negu ankstes- 
nių bylų ieškovai. 

Žemesnio lygio teismo teisėjas manė, kad traumos išgyvenimas 
ne įvykio vietoje yra svarbus skirtumas, nes tai reiškia, kad ponios 
McLoughlin trauma buvo „negalima numatyti“ tuo būdu, kuriuo 
buvo galima numatyti skriaudą kitiems ieškovams. Teisėjai ir Brita- 
nijoje, ir Amerikoje vadovaujasi tradicinės teisės principu, kad žmo- 
nės, kurie padaro nerūpestingus veiksmus, yra atsakingi tik už tą 

skriaudą kitiems, kurią pagrįstai galima teigti buvus galimą numaty- 
ti, už skriaudas, kurias racionalus asmuo numatytų (anticipate), jei- 
gu atkurtų situaciją. Minėtas teisėjas buvo saistomas precedento dokt- 
rinos, reikalaujančios pripažinti, kad emocinė skriauda artimiesiems 
avarijos įvykio vietoje yra pagrįstai galima numatyti, tačiau jis sakė, 
kad skriauda motinai, kuri išvydo avarijos rezultatus vėliau, nėra 
pagrįstai galima numatyti. Todėl jis manė, kad šitaip jis gali konsta- 
tuoti tariamųjų precedentų skirtingumą, ir priėmė nutartį atmesti 
ponios McLoughlin ieškinį. 

Ji apskundė jo nutartį kitam aukštesniam pagal britų hierarchiją 
teismui, Apeliaciniam teismui23. Šis teismas patvirtino žemesniojo 
teismo teisėjo nutartį — jis atmetė jos apeliaciją ir paliko galioti jo 
nutartį - tačiau ne jo panaudoto argumento pagrindu. Apeliacinis teis- 
mas sakė, kad bwvo galima pagrįstai numatyti, jog motina nuskubės į 
ligoninę pamatyti savo sužalotus šeimos narius ir kad patirs emocinį 
šoką, išvydusi juos tokius, kokius savo šeimos narius rado ponia 
McLoughlin. Šis teismas precedentus atskyrė ne šiuo pagrindu, bet 
dėl visiškai kitos priežasties, tos, jog tai, ką jis pavadino „politine nuos- 
tata“, pateisina tam tikrą perskyrą. Precedentai nustatė atsakomybę 
už emocinę traumą tam tikromis reglamentuojamomis aplinkybėmis, 
tačiau Apeliacinis teismas sakė, kad platesnės atsakomybės srities pri- 
pažinimas, apimant artimųjų traumą ne įvykio vietoje, turėtų įvairių 
neigiamų pasekmių bendruomenei kaip visumai. Jis skatins kelti daug 
daugiau bylų dėl emocinių traumų, ir šitai dar pablogins pernelyg ap- 
krautų teismų padėtį. Jis atvertų naujas galimybes nesąžiningoms žmo- 
nių, iš tiesų nepatyrusių tikros emocinės žalos, tačiau galinčių rasti 
daktarus ją paliudyti, pretenzijoms. Tai padidintų atsakomybės drau- 
dimo kainą, ir šitaip vairavimą padarytų brangesnį, ir galbūt iš kai 
kurių nepasiturinčių žmonių apskritai atimtų galimybę vairuoti auto- 
mobilį. Pretenzijas tų, kurie patyrė tikrą emocinę traumą ne įvykio 
vietoje, būtų sunkiau įrodyti, ir bylinėjimosi netikrumas galėtų sukomp- 
likuoti jų būklę ir uždelsti jiems priklausančią kompensaciją. 

Ponia McLoughlin dar kartą apskundė nutartį, šįkart Lordų rū- 
mams, kurie atšaukė Apeliacinio teismo nutartį ir nurodė iš naujo 

pradėti procesą.** Nutartis buvo vieninga, tačiau lordai nesutarė dėl 
to, ką jie pavadino tikruoju teisės statusu (true state of the law). Kai 
kurie iš jų sakė, kad politinės nuostatos motyvai, tokie, kuriuos nu- 
sakė Apeliacinis teismas, tam tikromis aplinkybėmis galėtų būti pa- 
kankami konstatuoti precedentų linijos skirtingumą ir taip pateisinti 
teisėjo atsisakymą tų bylų principą išplėsti platesnei atsakomybės sri- 
čiai. Tačiau jie nemanė, kad šie politinės nuostatos motyvai buvo 
pakankamai įtikinami ar pravartūs ponios McLoughlin atveju. Jie 
nemanė, kad bylinėjimosi „protrūkio“ pavojus buvo pakankamai di- 
delis, ir jie sakė, kad teismai turėtų būti pajėgūs atskirti tikras pre- 
tenzijas nuo nesąžiningų pretenzijų net tarp tų, kurie patyrė tariamą 
traumą po kelių valandų po avarijos. Jie nesiėmė atsakyti, kada būtų 
galimi geri politinės nuostatos argumentai apribojant kompensaciją 
už emocinę traumą; pavyzdžiui, jie paliko atvirą klausimą, ar ponios 
McLoughlin sesuo Australijoje (jeigu ji tokią būtų turėjusi) galėtų 
gauti kompensaciją už šoką, kurį ji būtų galėjusi patirti skaitydama 
laiške apie avariją, po jos praėjus ne vienai savaitei ir mėnesiui. 

Du lordai laikėsi visai kitokio požiūrio į teisę. Jie sakė, jog būtų 
neteisinga, jei teismai šiaip doram ieškovui nepripažintų teisės į kom- 
pensaciją dėl tos rūšies priežasčių, kurias paminėjo Apeliacinis teis- 
mas ir kurias kiti teisės lordai sakė galint būti pakankamas tam tikro- 
mis aplinkybėmis. Precedentai turėtų būti laikomi skirtingais, - sakė 
jie, — tik jeigu moralinių principų, presuponuojamų ankstesnėse by- 
lose, dėl kokios nors priežasties negalima tuo pačiu būdu pritaikyti 
ieškovui. Ir jei jau yra pripažįstama, kad žala motinai ligoninėje po 
kelių valandų po avarijos yra pagrįstai galima numatyti nerūpestin- 
go vairuotojo, tai tarp tų dviejų atvejų moralinio principo požiūriu 
jokio skirtumo neįmanoma įžvelgti. Teismų perkrovimas arba vai- 
ruojančiojo atsakomybės draudimo kainos kilimas, - sakė jie, - kad 
ir kaip šitai būtų nepatogu bendruomenei kaip visumai, negali patei- 
sinti atsisakymo įgyvendinti individualias teises ir pareigas, kurios 
buvo pripažintos ir įgyvendintos anksčiau. Jie sakė, kad teisėjams 
nedera teikti šių neteisingų argumentų kaip teisės argumentų, kad ir 
kokie įtikimi jie būtų, jei būtų adresuojami teisės kūrėjams kaip ar- 

gumentai už teisės pakeitimą. (Šį momentą itin akcentavo lordas Scar- 
manas.) Ginčas tarp lordų atskleidė svarbų nuomonių skirtumą apie 
tai, koks iš tikrųjų yra politinės nuostatos motyvų vaidmuo spren- 
džiant, į kokį rezultatą bylos šalys turi teisę. 


Brown byla 


Amerikos pilietiniame kare pergalę laimėjusi Šiaurė pataisė Konsti- 
tuciją, turėdama tikslą užbaigti vergovę ir padaryti galą jos gausiems 
incidentams ir pasekmėms. Viena iš šių pataisų, Keturioliktoji, skel- 
bė, kad jokia valstija negali iš jokio asmens atimti „vienodos įstaty- 
mų apsaugos“. Po Rekonstrukcijos pietinės valstijos, jau įgijusios di- 
desnį politinį savarankiškumą, segregavo daugelį viešųjų įstaigų pa- 
gal rasę. Juodaodžiai privalėjo važiuoti autobuso gale ir jiems buvo 
leista lankyti tik segreguotas mokyklas su kitais juodaodžiais. Gar- 
siojoje byloje Plessy v. Ferguson? atsakovas teigė, galiausiai ir prieš 
Aukščiausiąjį teismą, kad šios praktikos faktai automatiškai pažei- 
džia vienodos apsaugos klauzulę. Teismas atmetė jų pretenziją; jis 
sakė, kad tos klauzulės reikalavimai patenkinami, jei valstijos sutei- 
kia atskiras, bet lygias priemones (facilities), 17 kad pats savaime seg- 
regacijos faktas automatiškai nedaro priemonių nelygių. 

1954 metais juodaodžių moksleivių grupė Topekoje, Kanzaso vals- 
tijoje, vėl iškėlė šį klausimą.** Per tą laiką Jungtinėse Valstijose įvyko 
daug reikšmingų dalykų - pavyzdžiui, labai daug juodaodžių žuvo 
už šią šalį neseniai pasibaigusiame kare, - ir segregacijos neteisingu- 
mą juo skaudžiau juto dar daugiau žmonių negu tuomet, kai buvo 
sprendžiama Plessy byla. Nepaisant to, valstijos, kurios praktikavo 
segregaciją, labai atkakliai priešinosi integracijai, ypač mokyklų. Jų 
advokatai įrodinėjo, jog kadangi Plessy bylą sprendė Aukščiausiasis 
teismas, šį precedentą privalu gerbti. Šį kartą teismas priėmė juo- 
daodžiams ieškovams palankų sprendimą. Jo sprendimas buvo neti- 
kėtai vieningas, tačiau tas vieningumas buvo pasiektas daugeliu atžvil- 
gių kompromisinės nuomonės, parašytos vyriausiojo teisėjo Earlo 
Warreno kaina. Jis tiesiai neatmetė formulės „atskira, bet vienoda“; 

vietoj to jis pasirėmė kontroversiškais sociologiniais duomenimis, 
kad parodytų, jog to nepakanka, kad rasiniu atžvilgiu segreguotos 
mokyklos galėtų būti lygios. Taip pat jis atvirai nepasakė, kad Teis- 
mas dabar panaikina Plessy bylos sprendimą. Jis tik pasakė, kad jei- 
gu dabartinis sprendimas nedera su Plessy bylos sprendimu, tai tas 
ankstesnis sprendimas yra panaikinamas. Pats svarbiausias kompro- 
misas praktinių tikslų požiūriu buvo teisių, kurias ši nuomonė pripa- 
žino ieškovams, atkūrimo būdas. Ji neliepė tučtuojau desegreguoti 
Pietų valstijų mokyklų, o tik - pasak frazės, kuri tapo veidmainišku- 
mo ir vilkinimo simboliu, padaryti tai „kiek įmanoma sparčiau“ (with 
all deliberate sbeed)?". 

Tai būta labai kontroversiško sprendimo, po jo prasidėjęs integ- 
racijos procesas buvo lėtas, ir reikšmingas progresas pareikalavo daug 
daugiau teisinių, politinių ir netgi fizinių mūšių. Kritikai sakė, kad 
segregacija, kad ir kokia apgailėtina politinės moralės požiūriu, nėra 
nekonstituciška.?ė Jie pažymėjo, kad frazė „vienoda apsauga“ pati 
savaime neduoda pagrindo pasakyti, ar segregacija yra uždrausta ar 
ne, ir kad atskiri kongresmenai ir valstybės pareigūnai, kurie parašė, 
išleido ir ratifikavo Keturioliktąją pataisą, puikiai žinojo apie segre- 
guotą lavinimą, ir, aišku, suprato, kad jų pataisa palieka jį visiškai 
legalų ir kad Teismo sprendimas Plessy byloje yra svarbus preceden- 
tas, atstovaujantis kone nuo antikos laikų žinomiems precedentams, 
ir jo nedera lengva ranka panaikinti. Šie argumentai buvo dėl teisin- 
gų konstitucinės teisės pagrindų, o ne argumentai moralės ar tinka- 
mumo (7epai7) naudai, daugelis juos teikusiųjų sutarė, kad segregaci- 
ja buvo nemorali ir kad Konstitucija taptų geresniu dokumentu, jei- 
gu ją uždraustų. Tų, kurie sutiko su Teismu, argumentai taip pat 
nebuvo argumentai moralės ir- tinkamumo naudai. Jeigu Konstituci- 
ja nedraudė teisei oficialios rasinės segregacijos, tai Brown bylos spren- 
dimas buvo neteisėtas konstitucinis papildymas, ir tik nedaugelis iš 
palaikiusiųjų tą sprendimą manė, kad jie palaiko būtent tai. Šiuo 
atveju, kaip ir kitais mūsų pateiktų pavyzdžių atvejais, kovos objek- 
tas buvo teisės klausimas. Taip bent jau atrodo iš nuomonės, ir taip 
šitai atrodė tiems, kurie kovėsi šiame mūšyje. 

TEISĖS SEMANTINĖS TEORIJOS 
Teisės bropozicijos ir pagrindai 


Anksčiau šiame skyriuje aš aprašiau tai, ką pavadinau akivaizdaus fak- 
to postulatu paremta pažiūra į teisę. Anot jos, teisė priklauso tik nuo 
akivaizdaus istorinio fakto dalykų, kad vienintelis prasmingas nesuta- 
rimas dėl teisės yra empirinis nesutarimas dėl to, ką teisinės instituci- 
jos iš tikrųjų yra nusprendusios praeityje, kad tai, ką aš pavadinau 
teoriniais nesutarimais, yra iliuziška, ir kad geriau juos suprasti kaip 
diskusiją dėl to, kokia yra teisė, o ne kokia ji turėtų būti. Parinktieji 
atvejai iš pažiūros yra kontrpavyzdžiai akivaizdaus fakto postulatui: 
argumentai šiose bylose atrodo esą skirti teisei, o ne moralei, ištikimy- 
bei teisei ar kompensacijai. Todėl mes turime štai kaip kvestionuoti 
akivaizdaus fakto postulatą: kodėl jis tvirtina, kad atrodymas čia yra 
iliuzija? Kai kurie teisės filosofai pateikia netikėtą atsakymą. Jie sako, 
kad teorinis nesutarimas dėl teisės pagrindų būtinai yra tik pretenzija, 
nes pati žodžio „teisė“ reikšmė daro teisę priklausomą nuo tam tikrų 
specifiškų kriterijų ir kad bet kuris teisininkas, kuris atmestų ar kves- 
tionuotų tuos kriterijus, kalbėtų nesąmones, nes prieštarautų sau. 
Vartodami bet kurį žodį, mes vadovaujamės bendromis normo- 
mis, sako jie: tos normos nustato kriterijus, kurie užtikrina žodžio 
reikšmę. Mūsų „teisės“ termino vartojimo normos sieja teisę su aki- 
vaizdžiu istoriniu faktu. Iš to neplaukia, kad visi teisininkai yra įsisą- 
moninę šias normas ta prasme, kad gali jas išsakyti kokia nors glausta 
ir išsamia forma. Mat mes visi vadovaujamės mūsų bendros kalbos 
teikiamomis normomis, kurių nesame visiškai įsisąmoninę. Pavyzdžiui, 
žodį „priežastis“ mes visi vartojame iš pažiūros apytiksliai taip pat — 
sutariame dėl to, kokie fiziniai įvykiai tapo kitų priežastimi, jei visi 
žinome reikalingus faktus, - tačiau dauguma iš mūsų nieko nenutuo- 
kia apie kriterijus, kuriuos naudojame darydami tuos sprendimus, ar 
netgi apskritai apie prasmę, kuria mes vartojame kriterijų terminą. 
Užduotis šitai mums išaiškinti tenka filosofijai. Tai gali būti ne visiškai 
paprasta, ir visai galimas dalykas, kad filosofai nesutars. Galbūt joks 
kriterijų kompleksas, nustatantis, kaip vartoti žodį „priežastis“, visiš- 

kai tiksliai neatitinka įprastinės praktikos, ir tuomet kils klausimas, 
kuris kriterijų kompleksas apskritai geriausiai tinka arba geriausiai ati- 
tinka centrinius priežastingumo atvejus. Be to, filosofo priežastingu- 
mo sąvokos paaiškinimas turi ne tik būti tinkamas panaudoti, bet taip 
pat privalo būti filosofiškai solidus ir patrauklus kitais atžvilgiais. Tas 
paaiškinimas privalo mūsų priežastingumo sąvokos vartojimo neaiš- 
kinti tokiu būdu, kuris verstų klausti, jei pačią šią sąvoką vartotų savo 
teikiamame jos vartojimo aprašyme, taip pat jis turi pasitelkti logišką 
ontologiją. Mes nepritariame priežastingumo sąvokos paaiškinimui, 
kuris apeliuotų į priežastinius dievus, esančius objektuose. Taip, anot 
pažiūros, kurią aš dabar aprašinėju, yra ir su teisės sąvoka. Mes visi 
naudojame tuos pačius faktinius kriterijus formuluodami, pritardami 
ir atmesdami teiginius apie tai, kokia yra teisė, tačiau nesame įsisąmo- 
ninę, kokie yra tie kriterijai. Teisės filosofai mums turi juos nušviesti, 
jautriai studijuodami, kaip mes kalbame. Jie gali nesutarti tarpusavyje, 
tačiau vien tai nedaro abejotinos jų bendros prielaidos - tos, kad mes 
tikrai turime bendrą tam tikrą standartų kompleksą, reguliuojantį, kaip 
turi būti vartojamas „teisės“ terminas. 

Filosofai, kurie tvirtina, kad visi teisininkai vadovaujasi tam tik- 
rais, galbūt neįsisąmonintais, lingvistiniais kriterijais, leidžiančiais 
spręsti apie teisės propozicijas, produkavo teorijas, identifikuojan- 
čias tuos kriterijus. Aš šias teorijas kolektyviai vadinsiu semantinė- 
mis teisės teorijomis, tačiau šis pavadinimas pats reikalauja kokio 
nors paaiškinimo. Ilgą laiką teisės filosofai savo produktus įpakuo- 
davo kaip teisės apibrėžimus. Pavyzdžiui, Johnas Austinas, kurio teo- 
riją glaustai aprašysiu, sakė plėtojąs teisės „reikšmę“ (meaning). Kai 
kalbos filosofai išplėtojo rafinuotesnes reikšmės teorijas, teisės filo- 
sofai tapo šykštesni definicijų 1 dabar sakė aprašą teisinių sąvokų 
„vartoseną“, turėdami galvoje - mūsų žodyno terminais - aplinky- 
bes, kuriomis teisės propozicijos visų kompetentingų teisininkų lai- 
komos teisingomis arba neteisingomis. Mano galva, tai buvo ne dau- 
giau nei pakuotės pakeitimas; šiaip ar taip, aš ketinu „vartosenos“ 
teorijas įtraukti į semantinių teisės teorijų grupę - lygiai kaip anks- 
tesnes teorijas, kurios turėjo daugiau definicinio ryžto.?? 

Semantinės teorijos taria, kad spręsdami, kada teisės propozicijos 
yra teisingos arba klaidingos, teisininkai ir teisėjai naudoja dažniau- 
siai tuos pačius kriterijus (tačiau šie yra paslėpti ir nepripažįstami); 
jos taria, kad teisininkai iš tikrųjų sutaria dėl teisės pagrindų. Šios 
teorijos nesutaria dėl to, kokie kriterijai yra bendri teisininkams ir 
kokių pagrindų šie kriterijai reikalauja. Teisės studentai mokomi kla- 
sifikuoti semantines teorijas pagal štai kokią apytikslę schemą. Anot 
pačių įtakingiausių semantinių teorijų, bendri kriterijai teisės propo- 
zicijų tiesą daro priklausomą nuo tam tikrų specifikuoti galimų isto- 
rinių įvykių. Šios pozityvistinės teorijos, kaip jos vadinamos, remia 
akivaizdaus fakto postulatu grindžiamą pažiūrą į teisę, anot kurios, 
tikras nesutarimas dėl to, kokia yra teisė, turi būti empirinis nesuta- 
rimas teisinių institucijų istorijos klausimais. Tačiau pozityvistinės 
teorijos ginčijasi tarpusavyje dėl to, kurie istoriniai faktai yra lemia- 
mos reikšmės, ir britų jurisprudencijoje itin svarbios buvo dvi istori- 
nių faktų svarbos aiškinimo versijos. 

Johnas Austinas, devynioliktojo amžiaus britų teisininkas ir tei- 
sės dėstytojas, sakė, kad tam tikroje politinėje bendruomenėje tei- 
sės propozicija yra teisinga, jeigu ji korektiškai praneša užimančių 
suvereno poziciją toje bendruomenėje kokio nors asmens ar gru- 
pės būtą komandą. Jis apibrėžė suvereną kaip tam tikrą asmenį ar 
grupę, kurio komandoms paklūstama iš įpročio ir kuris pats neturi 
įpročio paklusti kam nors kitam.** Ši teorija tapo intensyvių ir daž- 
nai scholastiškų debatų objektu. Teisės filosofai ginčijosi dėl to, ar 
tam tikras akivaizdžiai teisingas teisės propozicijas - pavyzdžiui, 
propoziciją apie parašų skaičių, būtiną testamentą padaryti teisiš- 
kai galiojantį, - tikrai būtų galima sakyti esant teisingas dėl kieno 
nors komandos. (Galų gale juk nei jums, nei man niekas nekoman- 
davo parengti apskritai kokį nors testamentą, ką jau kalbėti apie 
galiojantį testamentą.) Jie taip pat diskutavo, ar demokratijoje, to- 
kioje kaip Jungtinės Valstijos, kurioje žmonės kaip visuma išlaiko 
galią radikaliai pakeisti valdžios formą papildant Konstituciją, bū- 

tų galima sakyti, kad kokia nors grupė yra dutiniškasis suverenas. 
Tačiau, nors Austino teorija buvo pripažinta defektyvia įvairių de- 
talės dalykų atžvilgiu ir buvo siūloma daug pataisymų ir patobuli- 
nimų, jo pagrindinė idėja - kad teisė yra žmonių, esančių politinės 
galios pozicijose, istorinių sprendimų dalykas - niekuomet nepra- 
rado savo autoriteto jurisprudencijoje. 

Pats svarbiausias ir fundamentalus tos idėjos performulavimas yra 
H. L. A. Harto knyga Teisės samprata, pirmą kartą pasirodžiusi 1961 
metais.*' Hartas atmetė Austino teisinio autoriteto, kaip nuogo (brute) 
įprotinės komandos fakto ir paklusimo, aiškinimą. Jis sakė, kad tik- 
ruosius teisės pagrindus konstituoja bendruomenė kaip visuma, pri- 
pažindama fundamentalią svarbiausiąją normą (master rule) (jis pa- 
vadino ją „pripažinimo taisykle“), kuri tam tikriems žmonėms ar 
grupėms suteikia autoritetą kurti teisę. Taigi teisės propozicijos yra 
teisingos ne tiesiog dėl žmonių, kuriems paklūstama iš įpročio, ko- 
mandų, o, fundamentaliau imant, dėl socialinių konvencijų, kurios 
reprezentuoja bendruomeninį normų schemos, suteikiančios galią 
tokiems žmonėms arba grupėms kurti galiojančią teisę, pripažinimą. 
Propozicija, kad greičio riba Kalifornijoje yra 55, Austinui yra teisin- 
ga tiesiog dėl to, kad dėl susiklosčiusių aplinkybių įstatymų kūrėjai, 
kurie išleido tą normą, ten turi valdžią; Hartui ji yra teisinga dėl to, 
kad Kalifornijos žmonės pritarė ir toliau pritaria autoriteto schemai, 
išdėstytai valstijos ir nacionalinėje konstitucijoje. Austino požiūriu, 
propozicija, kad iš neatsargių vairuotojų reikalaujama kompensuoti 
motinoms, kurios patiria emocinę traumą nelaimės įvykio vietoje, 
yra teisinga Britanijoje dėl to, kad žmonės su politine galia padarė 
teisėjus savo pavaduotojais ir tylomis priima jų komandas kaip savo 
pačių. Hartui ta propozicija yra teisinga dėl to, kad pripažinimo tai- 
syklė, pripažinta britų žmonių, teisėjų skelbiamus dalykus daro tei- 
se, kurią kiti pareigūnai — teisės kūrėjai — turintys atitinkamą galią, 
gali, jei nori, panaikinti. 

Harto teorija, kaip ir Austino, sukėlė nemažus debatus tarp tų, 
kuriuos traukia jo pamatinės idėjos. Kas sudaro pripažinimo taisyk- 
lės „pripažinimą“? Daugelis nacių Vokietijos pareigūnų pakluso Hit- 


KAS YRA TEISĖ? 47 


lerio komandoms kaip teisei, tačiau tik iš baimės. Ar tai reiškia, kad 
jie pripažino pripažinimo taisyklę, suteikdami jam teisę kurti teisę? 
Jei taip, tai skirtumas tarp Harto teorijos ir Austino teorijos tampa 
neaiškus, nes tuomet nebelieka jokio skirtumo tarp žmonių grupės, 
pripažįstančios pripažinimo taisyklę, ir tų žmonių, kurie tiesiog iš 
baimės sąmoningai susisaisto paklusnumo varžtais. Jeigu ne, jeigu 
pripažinimas reikalauja kažko daugiau nei vien paklusnumas, tuo- 
met, ko gero, reikia daryti išvadą, kad nacių Vokietijoje nebuvo tei- 
sės, kad ten arba daugelyje kitų vietų, kur dauguma žmonių sakytų, 
kad teisė yra, nors ir bloga ar nepopuliari, jokios teisės propozicijos 
nebuvo teisingos. Ir tuomet Harto teorija galiausiai nesuvokia, kaip 
visi teisininkai vartoja žodį „teisė“. Mokslininkams kėlė ir kelia rū- 
pestį šis ir kiti Harto teorijos aspektai, tačiau - pakartosiu - jo pama- 
tinė idėja, kad teisės propozicijų tiesa yra kokia nors svarbia prasme 
priklausoma nuo konvencinių teisės pripažinimo modelių; susilaukė 
plačios paramos. 


Kitos semantinės teorijos 


Pozityvistinės teorijos neliko nekvestionuotos klasikinėje jurispru- 
dencijos literatūroje; turiu paminėti dvi kitas teorijų grupes, papras- 
tai laikomas anų varžovėmis. Pirmoji grupė paprastai vadinama pri- 
gimtinės teisės mokykla (natural law school), nors įvairios teorijos, 
įtraukiamos į grupę su šia antrašte, pastebimai skiriasi viena nuo 
kitos, ir tas pavadinimas netinka nė vienai iš jų.?2 Jeigu šias teorijas 
traktuojame kaip semantinės teorijas (3-1ame skyriuje aprašau geres- 
nį būdą jas suprasti), jas sieja štai kas: jos teigia, kad teisininkai, spręs- 
dami, kurios teisės propozicijos yra teisingos, vadovaujasi kriterijais, 
kurie nėra grynai faktiniai, bet visada bent jau tam tikru mastu mo- 
raliniai. Pati kraštutiniausia šios rūšies teorija tvirtina, kad teisė ir 
teisingumas yra tas pat, todėl jokia neteisinga (unjust) teisės propo- 
zicija negali būti teisinga. Ši kraštutinė teorija yra labai neįtikima 
kaip semantinė teorija, nes teisininkų kalba jai dažnai prieštarauja. 
Pavyzdžiui, daugelis teisininkų tiek Britanijoje, tiek Jungtinėse Vals- 

tijose mano, kad progresyvinis pajamų mokestis yra neteisingas, ta- 
čiau nė vienas iš jų neabejoja, kad šių šalių teisė nustato progresyvinį 
apmokestinimą. Kai kurios ne tokios kraštutinės „prigimtinės tei- 
sės“ teorijos teigia tik tai, kad moralė kartais yra relevantiška teisės 
propozicijų tiesai. Jos sugestijuoja, pavyzdžiui, kad kai įstatymas yra 
atviras skirtingoms interpretacijoms, kaip Elmerio atveju, arba kai 
precedentai nėra palankūs tik vienam sprendimui, kaip ponios 
McLoughlin atveju, ta interpretacija, kuri yra moraliai pranašesnė, 
yra teisingesnis teisės išdėstymas. Tačiau net ir ši silpnesnioji prigim- 
tinės teisės versija yra neįtikinama, jeigu mes ją suprantame kaip se- 
mantinę teoriją apie tai, kaip visi teisininkai vartoja žodį „teisė“; ko 
gero, teisėjas Gray būtų sutikęs su Teisėju Earlu, jog teisė būtų geres- 
nė, jeigu ji atimtų palikimą iš Elmerio, tačiau jis nesutiko, kad dėl to 
teisė ją iš jo atima. 

Studentai mokomi, kad antroji pozityvizmo varžovė yra teisinio 
realizmo mokykla. Realistinės teorijos buvo išplėtotos šio [dvide- 
šimtojo] amžiaus pradžioje, daugiausia Amerikos teisės mokyklose, 
nors šis judėjimas turi reprezentantų ir kitur. Jeigu jas traktuojame 
kaip semantinės teorijas, jos tvirtina, kad lingvistinės normos, kurio- 
mis vadovaujasi teisininkai, teisės propozicijas daro instrumentiškas 
ir prognozuojančias (predictive). Geriausia versija sugestijuoja, kad 
tiksli teisės propozicijos prasmė - sąlygos, kurioms esant teisininkai 
propozicijas laikys teisingomis, - priklauso nuo konteksto. Jeigu tei- 
sininkas konsultuodamas klientą sako, jog, pavyzdžiui, teisė leidžia 
žudikams paveldėti, reikia suprasti, kad jis spėja, jog būtent šitai 
nuspręs teisėjai per artimiausią dalyko svarstymą teisme. Jeigu tai 
sako teisėjas, reikšdamas savo nuomonę, jis teikia kitokios rūšies spė- 
jamąją hipotezę - apie bendrą kursą ar „kelią“, kurio, pagal didžiau- 
sią tikimybę, teisė laikysis bendroje jo sprendimo srityje.?* Kai kurie 
realistai išreiškė šias idėjas dramatiškai skeptiška kalba. Jie sakė, kad 
nėra tokio dalyko kaip teisė arba kad teisė priklauso tik nuo to, ką 
teisėjas valgė pusryčių. Jie turėjo galvoje, jog negali būti tokio daly- 
ko kaip teisė be šių įvairių rūšių spėjimų. Tačiau net taip supranta- 
mas, realizmas lieka didžiai neįtikimas kaip semantinė teorija. Mat 

vargu ar yra prieštaringa - tiesą sakant, šitai yra visuotina - tai, kad 
teisininkai spėja, jog teisėjai padarys teisės klaidą, arba tai, kad teisė- 
jai suformulavę savo pažiūrą į teisę priduria, kad jie viliasi 1r tikisi, 
jog teisė bus pakeista. 


Pozityvizmo gynimas 


Aš dėmesį telksiu į teisinį pozityvizmą nes, kaip ką tik sakiau, tai yra 
semantinė teorija, kuri remia pozityvaus fakto postulatu grindžiamą 
pažiūrą į teisę ir teiginį, kad tikra diskusija dėl teisės turi būti empi- 
rinė, o ne teorinė. Jeigu pozityvizmas yra teisus, tai teorinio nesuta- 
rimo dėl teisės pagrindų regimybė Elmerio byloje, McLougblin bylo- 
je, nykstančios žuvų rūšies byloje ir Brown byloje, yra tam tikra prasme 
apgaulinga. Šių bylų keliamų klausimų nebuvo nei vienaip, nei ant- 
raip išsprendusios praeities teisinės institucijos, tad teisininkai, dera- 
mai vartodami žodį „teisė“, kaip reikalauja pozityvizmas, būtų suta- 
rę, kad nėra jokios teisės, kurią reikėtų nustatyti. Todėl jų nesutari- 
mas turėjo būti užmaskuotas diskusija dėl to, kokia teisė turėtų būti. 
Tačiau mes galime pakartoti šį nesutarimą kaip argumentą prieš po- 
zityvizmą. Kodėl tokiais atvejais kaip šie teisininkai ir teisėjai turėtų 
dėtis nesutarią teoriškai? Kai kurie pozityvistai turi paruošę greitą 
atsakymą: teisėjai dedasi nesutarią dėl teisės todėl, kad viešuomenė 
tiki, jog visuomet esama teisės ir kad teisėjai visuomet turėtų ją vyk- 
dyti. Pagal šią pažiūrą, teisininkai ir teisėjai yra sistemingai susimokę 
nuslėpti nuo žmonių tiesą, kad nesugriautų jų iliuzijos arba nesukel- 
tų jų neišmanėliško pykčio. 

Šis greitas atsakymas yra neįtikinamas. Lieka mįslė, kodėl apsi- 
metimas yra būtinas arba kaip jis gali būti sėkmingas. Jeigu visi teisi- 
ninkai sutaria, kad tokiais atvejais kaip mūsų parinktieji nėra teisės, 
kuri lemtų sprendimą, tai ši pažiūra jau seniai turėjo tapti mūsų po- 
puliariosios politinės kultūros dalimi - kodėl ji ja netapo? O jeigu ji 
netapo - jeigu dauguma žmonių vis dar mano, jog visuomet yra tei- 
sė, kurią teisėjai privalo vykdyti, - kodėl profesionalai turėtų bijoti 
pataisyti savo klaidą sąžiningesnės teisminės praktikos interesų la- 

bui? Šiaip ar taip, kaip ta pretenzija gali būti efektyvi? Ar nuviltai 
bylos šaliai nebūtų paprasta pademonstruoti, kad iš tiesų nebuvo 
jokios teisės sutinkamai su pagrindais, kurie, kaip visi žino, yra tei- 
singi pagrindai? Ir jeigu apsimetimas yra taip paprastai demaskuoja- 
mas, kam vargintis kuriant šaradas? Ir mūsų parinktuose bylų pavyz- 
džiuose nėra jokių įrodymų, kad kuris nors iš teisininkų ar teisėjų iš 
tikrųjų tikėjo tuo, ką šis ginamasis argumentas jiems priskiria. Dau- 
gelis iš jų argumentų būtų visiškai netinkami nei kaip argumentai dėl 
teisės tinkamumo (repair), nei kaip argumentai dėl teisės patobulini- 
mo; jie yra prasmingi tik kaip argumentai dėl to, ką teisėjai turi da- 
ryti, kad įgyvendintų savo atsakomybę, reikalaujančią įgyvendinti 
teise tokią, kokia ji yra. Pavyzdžiui, atrodytų keista, jei Gray ar Bur- 
gerį aprašytume kaip pasiryžusius reformai ar patobulinimui dėl to, 
kad jie abu pripažino, jog tai, ką jie laikė esant teisę, buvo atvira 
rimtiems priekaištams teisingumo ar išminties vardu. Jie argumenta- 
vo, kad svarstomas įstatymas turi būti interpretuojamas tam tikru 
būdu, nepaisant jo akivaizdžių defektų, taip interpretuojamų. 
Tačiau jeigu jau pozityvistas pripažįsta, kad Gray mėgino pasaky- 
ti, kokia yra teisė, o ne kokia ji turėtų būti, jis taip pat turi pripažinti, 
kad Gray'aus pažiūros į teisės pagrindus buvo kontroversiškos net 
jo paties teisme. Priešinga Earlo pozicija taip pat turi būti supranta- 
ma kaip teiginys apie tai, ko reikalauja teisė - teiginys, kad Gray 
buvo neteisus - o ne užmaskuotas manevras siekiant pataisyti ar per- 
žiūrėti teisę. McLougblin byloje Apeliacinio teismo teisėjai išties at- 
rodė maną, jog kadangi precedentai buvo susiję tik su emocine žala 
nelaimės įvykio vietoje, nebuvo jokios teisės, vienaip ar antraip re- 
guliuojančios emocinę žalą, patiriamą anapus įvykio vietos, ir kad 
dėl to jų užduotis yra pataisyti, išplėtoti teisę geriausiu būdu, at- 
sižvelgiant į viską. Tačiau ne toks buvo Lordų rūmų požiūris, ir ypač 
ne lordo Scarmano, maniusio, kad jis yra saistomas principų, ku- 
riuos įtvirtino precedentai. Kiek yra žinoma, lordas Scarmanas suti- 
ko su Apeliacinio teismo teisėjais, kad bendruomenės padėtis, ap- 
skritai imant, pablogėtų, jei tomis aplinkybėmis būtų suteikta teisė į 
kompensaciją. Įvairūs teisėjai, kurie teisėjavo ponios McLoughlin 

byloje, nesutarė dėl precedento kaip teisės šaltinio galios ir pobū- 
džio, ir nors nesutarimas buvo subtilus, tai vis vien buvo nesutarimas 
dėl to, kokia yra teisė, o ne dėl to, ką derėtų daryti nesant teisės. 

Iš tikrųjų nesama jokių pozityvių įrodymų, kad kai teisininkai ir 
teisėjai atrodo nesutarią dėl teisės, jie iš tiesų argumentuoja sukry- 
žiavę pirštus. Nesama jokio argumento, paremiančio tokią pažiūrą į 
šį reikalą, išskyrus klausimų keliantį argumentą, jog jeigu akivaiz- 
daus fakto tezė yra pagrįsta, jie tiesiog būtinai apsimetinėja. Tačiau 
esama labiau rafinuoto pozityvizmo apgynimo, kuris pripažįsta, kad 
teisininkai ir teisėjai mūsų parinktuose pavyzdžiuose manė, kad jie 
nesutaria dėl teisės, tačiau įrodinėja, kad dėl šiek tiek kitokios prie- 
žasties ši autodeskripcija neturėtų būti laikoma grynu pinigu. Šis nau- 
jas argumentas pabrėžia perskyros tarp standartinės ar pagrindinės 
žodžio „teisė“ vartosenos ir paribio arba konotuotosios to žodžio 
vartosenos svarbą. Jis teigia, kad visi teisininkai ir teisėjai vadovauja- 
si iš principo ta pačia „teisės“ termino vartojimo norma ir todėl, 
pavyzdžiui, visi sutaria dėl leistino greičio ribos Kalifornijoje ir pa- 
grindinės mokesčio normos Britanijoje. Tačiau kadangi žodžių var- 
tojimo normos nėra preciziškos ir tikslios, jos įgalina konotacinius 
arba paribio atvejus, kai žmonės kalba šiek tiek skirtingai. Todėl žo- 
dį „teisė“ teisininkai gali vartoti kitaip marginaliniais atvejais, kai 
yra patenkinami kai kurie, bet ne visi, pagrindinėje normoje specifi- 
kuojami pagrindai. Šitai paaiškina, anot aptariamojo argumento, ko- 
dėl jie nesutaria sunkiosiose bylose, tokiose kaip mūsų parinkti atve- 
jai. Kiekvienas naudoja šiek tiek skirtingą pagrindinės normos versiją, 
ir šiais ypatingais atvejais skirtumai tampa raiškūs.“ Šiuo požiūriu, — 
įrodinėjama toliau, - mūsų „teisės“ termino vartojimas nė kiek ne- 
siskiria nuo mūsų daugelio kitų žodžių vartojimo, kuriuos manome 
esant neproblemiškus. Pavyzdžiui, visi sutariame dėl standartinės žo- 
džio „namas“ reikšmės. Tas, kuris neigia, kad atskiri vienos šeimos 
gyvenamieji būstai paprastose priemiesčio gatvėse yra namai, tiesiog 
nesupranta anglų kalbos. Vis dėlto esama ribinių atvejų. Ne visi žmo- 
nės vadovaujasi lygiai ta pačia norma; kai kurie sakytų, kad Bakin- 
gamo rūmai yra namas, 0 kiti - ne. 

Šis rafinuotesnis pozityvizmo apgynimas pasakoja šiek tiek kito- 
kią istoriją apie mūsų parinktuosius atvejus negu „argumentavimas 
sukryžiavus pirštus“ istorija. Pagal šią naują istoriją, Earlas ir Gray, ir 
kiti teisėjai bei teisininkai jokiu būdu neapsimetinėjo arba nemėgino 
apgaudinėti publikos. Jie nesutarė. dėl teisės statuso, tačiau jų nesu- 
tarimas buvo „grynai verbalinis“ nesutarimas, toks kaip nesutarimas, 
ar Bakingamo rūmai yra namas. Pagal šį ginamąjį argumentą, mums, 
kaip kritikams, apie jų argumentą geriau galvoti kaip apie argumen- 
tą už tinkamumą, už tai, kokia teisė turi būti, nes teisinį procesą 
suprasime geriau, jeigu „teisės“ terminą vartosime aprašyti tik tam, 
kas sudaro šios sąvokos esmę, t. y. jeigu jį vartosime aprėpti tik toms 
teisės propozicijoms, kurios yra teisingos pagal svarbiausią ir pagrin- 
dine „teisės“ termino vartojimo normą, kurią visi pripažįsta, tokias 
kaip Kelių kodekso propozicijos. Būtų geriau, jeigu teisininkai ir tei- 
sėjai „teisės“ terminą vartotų šiuo būdu, lygiai kaip būtų geriau, jei- 
gu niekas nesiginčytų dėl teisingo Bekingemo rūmų klasifikavimo, o 
sutiktų žodį „namas“ vartoti vienodai visuomet, kai gali. Taigi pozi- 
tyvizmas, apgintas šiuo skirtingu būdu, be deskriptyvaus, turi ir re- 
formuojamąjį pobūdį. Kiekvienu atveju šis apgynimas yra akivaizdi 
aiškaus fakto tezė. Pagrindinį klausimą kiekvienu iš mūsų parinktų 
atvejų jis traktuoja kaip klausimą, nors patys teisėjai to galėjo šitaip 
ir nesuvokti, ir mus skatina jų darbą vertinti klausiant, kaip teisėjai 
turėtų plėtoti naują teisę, kai kokio nors atvejo negalima išspręsti 
taikant teisės pagrindų normas, kurias pripažįsta visi teisininkai. 

Tačiau ši nauja istorija vienu atžvilgiu yra panaši į „sukryžiuotų 
pirštų“ istoriją: ji visiškai nepaaiškina, kodėl teisės profesionalai tu- 
rėjo taip ilgai elgtis taip, kaip ta istorija teigia juos elgusis. Juk pro- 
taujantys Žmonės nesiginčija dėl to, ar Bekingemo rūmai iš tikrųjų 
yra namas; sykiu jie supranta, kad šitai nėra tikra problema, o tik to, 
kokia žodžio, kurio reikšmė nėra fiksuota jo paribiuose, vartosena 
pasirenkama, reikalas. Jeigu „teisė“ iš tiesų funkcionuoja kaip „na- 
mas“, kodėl teisininkai turėtų taip ilgai ginčytis dėl to, ar iš tikrųjų 
teisė suteikia vidaus reikalų sekretoriui galią sustabdyti beveik baig- 
tą užtvanką siekiant išgelbėti mažą žuvelę, arba - ar teisė draudžia 

rasiškai segreguotas mokyklas? Kaip jie galėtų manyti, jog jie turi 
argumentų už iš esmės arbitralų sprendimą vartoti tą žodį vienaip 
arba antraip? Kaip jie gali galvoti, kad svarbūs sprendimai apie vals- 
tybės galios naudojimą turėtų priklausyti nuo smulkių priekabių? 
Negelbsti 17 pasakymas, kad teisininkai ir teisėjai gali apsigauti, nes 
iš tikrųjų jie ginčijasi dėl kito dalyko, politiniu klausimu, ar sekreto- 
rius turėtų turėti tokią galią arba ar valstijose turėtų būti uždrausta 
segreguoti jų mokyklas. Mes jau pažymėjome, kad daugelis argu- 
mentų, kuriuos teisėjai teikia savo kontroversiškiems teisės teiginiams 
paremti, nėra tinkami tiems tiesiogiai politiniams klausimams. Taigi 
naujas pozityvizmo apgynimas yra radikalesnė profesinės praktikos 
kritika, nei jis gali atrodyti iš pradžių. Argumentavimu „sukryžiavus 
pirštus“ besiremiantis gynimas vaizduoja teisėjus kaip geravalius me- 
lagius; tuo tarpu ribinio atvejo teze besiremiantis gynimas rodo juos 
esant mulkius. 

Be to, paribio atvejo argumentu besiremiantis gynimas yra blo- 
gesnis ir už įžeidimą, nes ignoruoja svarbią perskyrą tarp dviejų ne- 
sutarimo rūšių, perskyrą tarp ribinių atvejų ir bandomųjų ar centri- 
nių atvejų. Žmonės iš tiesų dažnai kalba apie visiškai skirtingus daly- 
kus tuo būdu, kurį aprašo argumentas, apeliuojantis į marginalią 
vartoseną. Jie sutaria dėl teisingų testų, kaip taikyti tam tikrą žodį 
tais atvejais, kuriuos jie laiko normaliais, o skirtingai tą žodį vartoja 
tik tais atvejais, kuriuos jie visi pripažįsta esant marginalius, tokiais 
kaip rūmų atvejis. Tačiau kartais jie įrodinėja apie kokio nors žodžio 
ar aprašymo tinkamumą, nes nesutaria dėl korektiškų testų, taikyti- 
nų žodžio ar frazės vartojimui bet kokia proga. Šį skirtumą galime 
suprasti įsivaizduodami du nesutariančių meno kritikų argumentus 
dėl to, ar fotografija turi būti laikoma meno forma ar meno sritimi. 
Jie gali sutarti dėl tikslių prasmių, kuriomis fotografija yra panaši ir 
nepanaši į veiklas, kurios, jų visų pripažinimu, yra „standartiniai“ 
nekontroversiški meno pavyzdžiai, tokias kaip tapyba ir skulptūra. 
Jie gali sutarti, kad fotografija nėra meno forma visa prasme arba 
nėra centrinė meno forma ta prasme, kuria tos kitos veiklos yra cent- 
rinės; kitaip tariant, jie gali sutarti, kad fotografija meno požiūriu 

geriausiu atvėju yra paribio atvejis. Tada jie greičiausiai taip pat su- 
tartų, kad sprendimas, ar ta kategorija apima fotografiją, ar ši lieka 
anapus jos, galiausiai yra arbitralus, ir kad vienokį ar kitokį spren- 
dimą reikia priimti patogumo arba paprastumo, arba argumentavi- 
mo sumetimais, tačiau šiaip tai, ar fotografija „iš tikrųjų“ yra me- 
nas, nėra tikra problema, dėl kurios verta diskutuoti. Dabar ap- 
svarstykime visiškai kitokios rūšies debatus. Viena grupė tvirtina, 
jog (kad ir ką mano kiti) fotografija yra centrinis meno formos 
pavyzdys ir kad bet kuri kitokia pažiūra rodytų esminės meno pri- 
gimties gilų nesupratimą. Kita grupė užima priešingą poziciją, pa- 
gal kurią, kiekvienas įtikimas meno pobūdžio supratimas parodo, 
kad fotografija visiškai netelpa jo ribose, kad fotografijos techni- 
kos yra iš esmės svetimos meno tikslams. Tokiomis aplinkybėmis 
būtų visiškai neteisinga šią argumentaciją aprašyti kaip ginčą dėl 
to, kur dera nubrėžti kokią nors ribos liniją. Ginčas būtų dėl to, 
kas iš tikrųjų yra menas, deramai suprantant; jis atskleistų, kad dvi 
grupės turi labai skirtingas idėjas apie tai, kodėl net ir standartinės 
meno formos, kurias jos abi pripažįsta - tapyba ir skulptūra, - gali 
pretenduoti į šį - meno - vardą. 

Jūs galite būti tos nuomonės, kad antrasis argumentas, kurį ką tik 
aprašiau, yra paikas, mokslo reikalavimams nusižengiantis argumen- 
tas. Tačiau kad ir ką jūs manote, tokio pobūdžio argumentų pasitai- 
ko““, ir jie skiriasi nuo pirmosios rūšies argumentų. Didelė supratimo 
klaida būtų suplakti tuos du argumentus arba sakyti, kad vienas tėra 
specialus kito atvejis. „Rafinuotas“ pozityvizmo apgynimas būtent šiuo 
būdu neteisingai supranta teisminę praktiką. Įvairūs teisėjai ir teisinin- 
kai, kurie pareiškė nuomonę apie mūsų parinktuosius atvejus, nema- 
nė, kad gina marginalius ar ribinius atvejus. Jų nesutarimai dėl teisė- 
kūros ir precedento buvo fundamentalūs; jų argumentai rodė, kad jie 
nesutarė ne tik dėl to, ar Elmeris turėtų gauti palikimą, bet ir dėl to, 
kodėl bet kuris legislatyvinis aktas, netgi eismo kodeksai ir apmokes- 
tinimo normos, nustato teises ir prievoles, kurias, kaip visi sutaria, jis 
nustato; jie nesutarė ne tik dėl to, ar ponia McLoughlin turėtų gauti 
kompensaciją, o ir dėl to, kaip ir kodėl praeities teisminiai sprendimai 

keičia šalies teisę. Jie nesutarė dėl to, kas teisės propoziciją daro teisin- 
gą ne tik paribyje, bet ir pagrindinėje srityje. Tie, kurie apie mūsų 
parinktuosius atvejus pareiškė nuomonę teismo salėse ir auditorijose, 
ir teisės žurnaluose, juos suprato kaip fundamentalius principus patik- 
rinančius pagrindinius atvejus, o ne kaip ribinius atvejus, reikalaujan- 
čius nubrėžti daugiau ar mažiau arbitralią liniją. 


REALUSIS ARGUMENTAS 
UŽ SEMANTINES TEORIJAS 


Jeigu teisinis argumentas yra daugiausiai - ar net jei tik iš dalies - dėl 
pagrindinių atvejų, tai teisininkai negali visi naudoti tų pačių fakti- 
nių kriterijų spręsdami, kada teisės propozicijos yra teisingos ir klai- 
dingos. Jie įrodinėtų daugiausia ar iš dalies tai, kokius kriterijus jie 
turėtų naudoti. Taigi semantinių teorijų projektas, bendrų normų 
nustatymas įdėmiai studijuojant, ką teisininkai sako ir daro, būtų 
pasmerktas žlugti. Dabar tinkamas momentas kvestionavimui, kuris 
jau pribrendo. Kodėl pozityvistai yra tokie tikri, kad teisinis argu- 
mentas nėra tai, kas jis atrodo esąs? Kodėl jie yra tokie tikri, jog, 
nepaisant pirmo žvilgsnio, teisininkai vadovaujasi bendromis nor- 
momis, nustatančiomis, kaip vartoti „teisės“ terminą? Patirtis negali 
būti tai, kas juos įtikina tuo, nes patirtis moko priešingai. Jie sako, 
kad teisminė ir teisinė praktika nėra tai, kas ji atrodo esanti. Bet 
tuomet kodėl nėra? Simptomai - klasikiniai, o mano diagnozė įpras- 
ta. Semantinės teorijos filosofus kamuoja tam tikra psichologinė blo- 
kada. Tačiau kas tai per blokada? 

Reikia atkreipti dėmesį į štai kokį argumentą: jeigu du teisininkai iš 
tikrųjų vadovaujasi skirtingomis normomis vartodami žodį „teisė“ ir 
vartoja skirtingus faktinius kriterijus spręsdami, kada teisės propozicija 
yra teisinga arba klaidinga, tai kiekvienas turi turėti galvoje kažką skir- 
tinga nei kitas, kai sako, kas yra teisė. Earlas ir Gray turi turėti galvoje 
skirtingus dalykus, kai jie teigia arba neigia, kad teisė leidžia paveldėti 
žudikams: Earlas turi galvoje, kad jo teisės pagrindai yra arba nėra pa- 
tenkinti, o Gray turi galvoje savuosius pagrindus, o ne Earlo. Taigi 

netiesa, kad tie du teisėjai iš tiesų nesutaria dėl ko nors, kai vienas 
neigia, kitas tvirtina šią propoziciją. Jie tiesiog vienas kito negirdi. Jų 
ginčai yra betiksliai pačia trivialiausia ir labiausiai erzinančia prasme, 
kaip ginčas dėl bankų (banks), kai vienas asmuo turi galvoje taupo- 
muosius bankus, o kitas - upės pakrantę (riverbanks). Negana to, net 
kai teisininkai atrodo sutarią dėl to, kas yra teisė, jų sutarimas taip pat 
pasirodo esąs netikras, tarytum tie du žmonės, kuriuos ką tik įsivaiz- 
davau, manytų sutarę, jog esama daug bankų Šiaurės Amerikoje. 

Šios keistos išvados turi būti neteisingos. Teisė yra klestinti prakti- 
ka, ir nors visai galimas dalykas, kad ji yra defektyvi, netgi fundamen- 
taliai, ji nėra groteskiškas pokštas. Pasakymas, kad teisėjai turėtų įgy- 
vendinti, o ne ignoruoti teisę ir kad piliečiai turi jai paklusti, išskyrus 
retus atvejus, ir kad pareigūnai yra saistomi jos normos, šį tą reiškia. 
Atrodo bukaprotiška visa tai neigti vien dėl to, kad mes kartais nesuta- 
riame, kas iš tikrųjų yra teisė. Tad mūsų teisės filosofai mėgina apsau- 
goti, ką gali. Jie desperatiškai griebiasi šiaudo: jie sako, kad teisėjai 
sunkiosiose bylose tik dedasi nesutarią dėl to, kas yra teisė, arba kad 
sunkiosios bylos yra tik ginčai paribyje to, kas yra aišku ir visuotinai 
suprantama. Jie mano, kad kitaip jie būtinai pripras prie kokios nors 
formos teisinio nihilizmo. Logika, kuri lemia šią maišatųį, yra ką tik 
aprašyta logika, argumentas, kad jeigu teisininkai ir teisėjai neturi bend- 
rų faktinių teisės pagrindų kriterijų, negali būti jokios reikšmingos 
minties ar debatų apie tai, kas yra teisė. Mums nelieka nieko kita, kaip 
susiremti su šiuo argumentu. Tai filosofinis argumentas, tad kitas mū- 
sų projekto etapas taip pat turi būti filosofinis. 


2. Interpretacijos sąvokos 


SEMANTINIS GELUONIS 


Argumentą, kurį ką tik aprašiau ir kuris pridarė tiek eibių teisės 
filosofijoje, aš vadinsiu semantiniu geluoniu (st:mg). Jo aukos yra 
žmonės, kurie laikosi tam tikro įsivaizdavimo apie tai, kokio nesu- 
tarimo esama ir kada jis yra įmanomas. Jie mano, kad mes galime 
prasmingai ginčytis vienas su kitu, jeigu, bet tik tuomet jeigu visi 
pripažįstame ir vadovaujamės tais pačiais kriterijais, taikytinais 
sprendžiant, kada mūsų teiginiai yra pagrįsti, net jei negalime tiks- 
liai suformuluoti, kokie yra tie kriterijai, - tai padaryti galėtų tikė- 
tis filosofas. Pavyzdžiui, Jūs ir aš galime prasmingai diskutuoti, kiek 
knygų aš turiu savo lentynoje, tik jeigu mes abu sutariame, bent jau 
apytiksliai, dėl to, kas yra knyga. Mes galime nesutarti dėl ribinių 
atvejų: aš galiu plona knygele vadinti tai, ką jūs pavadintumėte 
brošiūra. Tačiau mes negalime nesutarti dėl to, ką aš pavadinau 
pagrindiniais atvejais. Jeigu jūs mano Mob: Diko egzemplioriaus 
nelaikote knyga, nes, jūsų požiūriu, romanai nėra knygos, bet koks 
nesutarimas yra pasmerktas būti beprasmiškas. Jeigu šis paprastas 
vaizdinys apie tai, kada yra įmanomas tikras nesutarimas, išsamiai 
apima visas galimybes, jis turi galioti teisinėms sąvokoms, įskaitant 
ir teisės sąvoką. Tuomet kyla štai kokia dilema. Arba, nepaisant 
pirmo žvilgsnio, teisininkai iš tiesų visi pripažįsta apytiksliai tuos 
pačius kriterijus, taikytinus sprendžiant, kada teiginys apie teisę 
yra teisingas, arba apskritai negali būti tikro sutarimo arba nesuta- 
rimo dėl teisės, o tik idiotiškumas žmonių, manančių, kad jie nesu- 
taria, nes jie tam pačiam garsui priskiria skirtingas reikšmes. Ant- 
roji šios dilemos dalis atrodo absurdiška. Tad teisės filosofai grie- 
biasi pirmosios ir mėgina identifikuoti paslėptas pamatinės normas, 

kurios turi būti įtvirtintos, kad ir nepripažintos, teisinėje praktiko- 
je. Jie kuria ir svarsto semantines teisės teorijas. 

Šių teorijų nelaimei, šis pavaizdavimas to, kas daro nesutarimą gali- 
mą, prastai dera su tų rūšių nesutarimu, kuris iš tikrųjų kyla tarp teisi- 
ninkų. Jis galioja tiems teisininkams ir teisėjams, kurie nesutaria dėl 
istorinių ar socialinių faktų, dėl to, kokius žodžius reikia rasti kokio 
nors įstatymo tekste arba kokie buvo faktai kokiame nors precedenti- 
niame teisminiame sprendime. Tačiau paprastai nesutarimas teisėje yra 
teorinis, o ne empirinis. Teisės filosofai, kurie mano, kad turi egzistuoti 
bendros normos, stengiasi paneigti teorinį nesutarimą. Jie sako, kad 
teisininkai ir teisėjai tik apsimetinėja arba kad jie nesutaria tik todėl, kad 
jų svarstoma byla patenka į kokią nors pilką bendrųjų normų ar paribio 
sritį. Kiekvienu atveju (sako jie) mes elgiamės geriau, jei ignoruojame 
žodžius, kuriuos vartoja teisėjai, ir traktuojame juos kaip nesutariančius 
dėl ištikimybės [teisei] ir pataisymo (repaš7), o ne dėl teisės. Čia glūdi 
geluonis: mes esame paženklinti kaip jo taikiniai pernelyg primityvaus 
vaizdinio to, kas yra nesutarimas arba koks jis turi būti. 


ĮSIVAIZDUOJAMAS PAVYZDYS 
Interpretacinė nuostata 


Šis pavaizdavimas to, kas daro įmanomą nesutarimą, ko gero, yra per- 
nelyg primityvus suvokti bet kokiam nesutarimui, net nesutarimui dėl 
knygų. Tačiau aš tik įrodinėsiu, kad jis nėra pakankamas ir, konkre- 
čiai, kad jis negalioja kai kuriomis svarbiomis aplinkybėmis, įskaitant 
teorinį ginčą teisėje. Jis negalioja, kai konkrečių bendruomenių nariai, 
saistomi bendrų veiklos ir tradicijų, teikia teiginius apie geriausią tos 
veiklos ir tradicijų interpretaciją ir dėl jų diskutuoja - t. y. kai nesuta- 
ria dėl to, ko kokia nors tradicija ar veikla iš tiesų reikalauja konkre- 
čiomis aplinkybėmis. Šie teiginiai dažnai yra kontroversiški, o nesuta- 
rimas yra tikras, nors žmonės naudoja skirtingus kriterijus, kurdami 
ar formuluodami tas interpretacijas; jis yra tikras, nes konkuruojan- 
čios interpretacijos yra nukreiptos į tuos pačius objektus ar interpreta- 

cijos įvykius. Aš pamėginsiu parodyti, kaip šis modelis mums padeda 
nuodugniau suprasti teisinį argumentą ir aiškiau suvokti teisės vaid- 
menį platesnėje kultūroje. Tačiau pirma bus pravartu pasižiūrėti, kaip 
šis modelis galioja kur kas paprastesnei institucijai. 

Įsivaizduokime tokią išgalvotos bendruomenės istoriją. Tam tik- 
romis numatytomis socialinėmis aplinkybėmis jos nariai vadovaujasi 
kompleksu normų, kurias jie vadina „pagarbumo (courtesy) taisyk- 
lėmis“. Pavyzdžiui, jie sako: „pagarbumas reikalauja, kad kaimiečiai 
nukeltų skrybėlę prieš kilmingąjį“, ir jie skatina ir pritaria kitoms 
šios rūšies propozicijoms. Kol kas ši elgsena turi tabu charakterį: 
taisyklės tiesiog yra ir jos nei kvestionuojamos, nei varijuoja. Tačiau 
vėliau, galbūt iš lėto, visa tai pakinta. Visi išsiugdo sudėtingą „in- 
terpretacinę“ nuostatą taisyklių atžvilgiu, nuostatą, kuri turi du kom- 
ponentus. Pirmasis yra prielaida, kad pagarbi elgsena ne tiesiog eg- 
zistuoja, bet turi vertę, ir kad ji tarnauja kokiam nors interesui ar 
tikslui ar įgyvendina tam tikrą principą — žodžiu, kad ji turi kokią 
nors prasmę, kuri gali būti nusakyta nepriklausomai nuo paprasto 
taisyklių, kurios sudaro elgsenos pagrindą, aprašymo. Antrasis kom- 
ponentas yra tolesnė prielaida, kad pagarbumo reikalavimai - elge- 
sys, kurio jis reikalauja, arba sprendiniai, kuriuos jis įtvirtina, - ne- 
būtinai yra - ir nėra vien tik - tai, kuo jie visuomet buvo laikomi, o 
yra jautrūs pagarbumo tikslui, todėl griežtos normos turi būti su- 
prantamos arba taikomos, arba išplečiamos, arba modifikuojamos, 
arba papildomos, arba apribojamos to tikslo atžvilgiu. Kai ši interp- 
retacinė nuostata įsigali, pagarbumo institucija liaujasi būti mecha- 
niška; tai jau nebėra natūralus pagarbumas runų tvarkai. Dabar žmo- 
nės mėgina priskirti institucijai prasmę - regėti ją palankiausioje švie- 
soje — ir tada restruktūruoti ją vadovaujantis ta prasme. 

Šie du interpretacinės nuostatos komponentai yra nepriklausomi 
vienas nuo kito; galime laikytis pirmojo nuostatos komponento ko- 
kios nors institucijos atžvilgiu, nesilaikydami sykiu ir antro. Taip da- 
rome žaidimų ir konkursų atveju. Apeliuojame į šių elgsenų tikslą, 
įrodinėdami, kaip jų normos turėtų būti pakeistos, tačiau šitaip neįro- 
dinėjame, kokios jų normos yra dabar (išskyrus kai kuriuos labai ypa- 

tingus atvejus)!; tai yra įtvirtinusi istorija ir konvencija. Todėl žaidiį- 
muose ir varžybose interpretacija vaidina tik išorinį vaidmenį. Tačiau 
mano pasakojamai istorijai apie pagarbumą lemiamą reikšmę turi tai, 
kad pagarbumo besilaikantys piliečiai laikosi ir antrojo laikysenos kom- 
ponento lygiai kaip pirmojo; jiems interpretacija yra tai, kas įgalina 
nuspręsti ne tik tai, kodėl pagarbumas egzistuoja, bet taip pat - ko, 
deramai suprastas, jis dabar reikalauja. Vertybė ir turinys yra susilydę. 


Kaip pagarbumas kinta 


Tarkime, kad iki interpretacinei nuostatai įsigalint savo abiem kom- 
ponentais, visi taria, kad pagarbumo prasmė glūdi jo teikiamoje ga- 
limybėje būti pagarbiam socialiai aukštesniems. Klausimo, ar tradi- 
cinės pagarbos formos iš tikrųjų yra tos, kurių reikalauja ta elgsena, 
nekyla. Šios formos tiesiog yra paklusimo formos ir vienintelė alter- 
natyva yra prisitaikyti arba maištauti. Tačiau kai susiklosto visa in- 
terpretacinė nuostata, ši tariama prasmė įgyja kritinę galią, ir žmo- 
nės, apeliuodami į pagarbumą, pradeda reikalauti anksčiau nežinotų 
paklusimo formų arba ima niekinti iki tol gerbiamas formas, arba 
atsisako jų laikytis be jokios maištavimo intencijos, teigdami, kad 
tikrai pagarbai geriau pasitarnaujama darant tai, ką jie daro, negu 
darant tai, ką kiti darė. Interpretacija grįžta į elgseną, pakeisdama 
jos pavidalą, ir šis naujas pavidalas įgalina tolesnę reinterpretaciją, 
taigi elgsena pasikeičia dramatiškai, nors kiekvienas žingsnis šiame 
progrese interpretuoja tai, ką pasiekė ankstesnis. 

Pavyzdžiui, žmonių pažiūros apie tikruosius pagarbos pagrindus 
gali kisti priklausomai nuo statuso ir amžiaus arba lyties, ar kokios 
kitos savybės. Tuomet vienu periodu pagarba labiausiai naudinga būtų 
socialiai aukštesniesiems, kitu - vyresniems žmonėms, trečiu - mo- 
terims ir t. t. Arba gali keistis nuomonės apie pagarbos esmę ar ko- 
kybę, pradedant pažiūra, kad pagarbą konstituoja išoriškas elgesys 
(show), ir baigiant pažiūra, kad pagarba yra tik jausmų dalykas. Arba 
nuomonės gali keistis priklausomai nuo kitos dimensijos, dėl to, ar 
pagarba turi kokią nors vertę, kai jis yra adresuojamas grupėms arba 

natūralioms savybėms, o ne individams dėl individualių nuopelnų. 
Jeigu pirmosios rūšies pagarba jau nebeatrodo svarbi ar netgi atrodo 
neteisinga, tai taps būtina kitokia elgsenos interpretacija. Žmonės 
pagarbumo prasmę ims suprasti kaip kone priešingą pradiniam tiks- 
lui, įžvelgs ją socialinio santykio neasmeniškų formų vertėje, formų, 
kurios dėl savo nepersonalumo nei reikalauja kokio nors didesnio 
reikšmingumo, nei neigia jį. Pagarbumas tuomet užims kitokią ir su- 
menkusią vietą socialiniame gyvenime, o šios istorijos pabaiga jau 
aiški: interpretacinė laikysena nunyks ir elgsena grįš į statišką ir me- 
chanišką būklę, kuria ji prasidėjo. 


PIRMAS ŽVILGSNIS Į INTERPRETACIJĄ 


Tai - žvilgsnis iš paukščio skrydžio, iš istorijos perspektyvos, paro- 
dančios, kaip pagarbumo tradicija kinta per laiką. Dabar transfor- 
macijos dinamiką turime apsvarstyti iš arčiau, stebėdami tuos spren- 
dinius, sprendimus ir argumentus, kurie produkuoja kiekvieno indi- 
vido reakciją į tradiciją, reakcijas, kurios kolektyviai, per ilgą laiką, 
produkuoja stambias permainas, kurias mes pažymėjome pirmiau- 
sia. Mums reikia kokio nors paaiškinimo to, kaip laikysena, kurią aš 
vadinu interpretacine, veikia iš vidaus, iš interpretuotojų požiūrio 
taško. Nelaimei, net preliminarus paaiškinimas bus kontroversiškas, 
nes jeigu bendruomenė apskritai naudoja interpretacines sąvokas, 
tai pati interpretacijos sąvoka bus viena iš jų: interpretacijos teorija 
yra interpretacinių sąvokų naudojimo aukštesnio lygmens praktikos 
interpretacija. (Taigi bet koks adekvatus interpretacijos paaiškinimas 
turi galioti pats sau.) Šiame skyriuje aš siūlau teorinį paaiškinimą, 
specialiai sumanytą paaiškinti socialinių elgsenų ir struktūrų, tokių 
kaip pagarbumas, interpretavimui, ir aš ginu šį aiškinimą nuo kai 
kurių fundamentalių ir iš pažiūros stiprių prieštaravimų. Bijau, kad 
ši diskusija nukreips mus toli nuo teisės, į ginčus dėl interpretacijos, 
kuriais užsiima daugiausiai literatūros tyrėjai, socialinių mokslų ats- 
tovai ir filosofai. Tačiau jeigu teisė yra interpretacinė sąvoka, bet 
kokia jurisprudencija, verta šio vardo, turi būti pagrįsta kokia nors 

pažiūra, aiškinančia, kas yra interpretacija, ir interpretacijos analizė, 
kurią konstruoju ir ginu šiame skyriuje, yra likusios knygos dalies 
pamatas. Šis ekskursas yra esminės reikšmės. 

Socialinės elgsenos interpretavimas tėra viena interpretacijos for- 
ma ar atvejis. Žmonės interpretuoja remdamiesi daugeliu skirtingų 
kontekstų, ir pradžioje turime pamėginti įgyti nors kokį supratimą, 
kuo šie kontekstai skiriasi. Pati prasčiausia interpretacijos situacija — 
tokia įprasta, jog mes vargiai pripažįstame, kad tai interpretacijos si- 
tuacija, - yra pokalbis. Mes interpretuojame garsus ar ženklas, ku- 
riuos kuria kitas asmuo, kad nuspręstume, ką jis pasakė. Vadinamoji 
mokslinė interpretacija yra kitas kontekstas: mes sakome, kad moksli- 
ninkas pirma renka duomenis, o tada juos interpretuoja. Meno in- 
terpretacija yra dar kitas kontekstas: kritikai interpretuoja eilėraščius, 
dramas ir paveikslus, turėdami tikslą pagrįsti kokį nors požiūrį į kūri- 
nių reikšmę, temą ar intenciją (point). Interpretacijos forma, kurią 
mes studijuojame - socialinės elgsenos interpretacija, - yra panaši į 
meno interpretaciją štai kokiu atžvilgiu: tai, kas yra sukurta žmonių, 
abi siekia interpretuoti kaip dalyką, esantį atskirai nuo jų, o ne kaip 
tai, ką žmonės sako, kaip pokalbio interpretacijoje, arba kaip įvykius, 
nesukurtus žmonių, kaip mokslinėje interpretacijoje. Šis panašumas tarp 
meno interpretacijos ir socialinės elgsenos interpretacijos bus mano ar- 
gumentacijos atrama; jas abi vadinsiu „kūrybinės“ interpretacijos for- 
momis, kad atskirčiau jas nuo pokalbio ir mokslinės interpretacijos. 

Pokalbio interpretacija yra nukreipta į tikslą, o ne priežastinė ko- 
kiu nors labiau mechanišku būdu. Ji nesiekia paaiškinti kieno nors 
skleidžiamus garsus tokiu būdu, kuriuo biologas aiškina varlės kvar- 
kimą. Ji priskiria reikšmę atsižvelgdama į motyvus, tikslus ir rūpi- 
mus dalykus, kuriuos interpretuotojas taria turint kalbėtoją, ir ji pra- 
neša savo išvadas kaip teiginius apie jo „intenciją“ sakyti tai, ką jis 
pasakė. Ar galėtume pasakyti, kad visos interpretacijos formos šitaip 
siekia tikslinio paaiškinimo 1r kad šis tikslas skiria interpretaciją, kaip 
paaiškinimo tipą, nuo priežastinio paaiškinimo bendresne prasme? 
Šis aprašymas iš pirmo žvilgsnio neatrodo galimas taikyti mokslinei 
interpretacijai, ir jeigu mums patraukli idėja, kad visa tikra interpre- 

tacija yra tikslinė, galime jaustis priversti sakyti, jog mokslinė interp- 
retacija iš tikrųjų apskritai nėra interpretacija. Frazė „mokslinė in- 
terpretacija“, - galėtume sakyti, - yra tik metafora, duomenų, „kal- 
bančių“ mokslininkui taip, kaip vienas asmuo kalba kitam asmeniui, 
metafora; nusako piešia mokslininką kaip besistengiantį suprasti, ką 
duomenys mėgina jam pasakyti. Pašalinti šią metaforą ir kalbėti tiks- 
liai mes galime tik eliminavę tikslo idėją iš mūsų galutinio mokslinio 
proceso aprašymo, - galėtume galvoti mes. 

Tad ar ir kūrybinė interpretacija tėra metaforinis interpretacijos 
atvejis? Mes galėtume pasakyti (jei dar kartą pasitelktume tą pačią 
metaforą), kad kai kalbame apie eilėraščių ar socialinių elgsenų in- 
terpretavimą, įsivaizduojame, kad šios mums kalba, kad jos nori mums 
kažką pasakyti būtent taip, kaip tai galėtų padaryti asmuo. Tačiau mes 
negalime tuomet pašalinti metaforos, - kaip galime mokslo atveju, — 
paaiškindami, kad mes iš tikrųjų turime galvoje paprastą priežastinį 
paaiškinimą ir kad tikslo ir reikšmės metafora tėra dekoracija. Mat 
socialinių elgsenų ir meno kūrinių interpretacijai esmiškai rūpi tiks- 
lai, o ne vien priežastys. Interpretuodami savo elgseną, pagarbumo 
besilaikantys piliečiai nesiekia rasti įvairių ekonominių arba psicho- 
loginių, arba fiziologinių savo sutampančio elgesio determinančių. 
Taip pat ir kritikas nesiekia fiziologiškai paaiškinti, kaip eilėraštis 
buvo parašytas. Taigi mes turime rasti kokį nors būdą pakeisti elgse- 
nų ir paveikslų, kalbančių savo balsais, metaforą, būdą, kuris pripa- 
žintų fundamentalią tikslo vietą kūrybinėje interpretacijoje. 

Vienas sprendimas yra labai populiarus. Jis pašalina eilėraščių ir 
mums kalbančių paveikslų metaforą, teigdamas, kad kūrybinė in- 
terpretacija tėra ypatingas pokalbio interpretacijos atvejis. Mes klau- 
somės ne pačių meno kūrinių, kaip sugestijuoja metafora, o jų tikrų- 
jų autorių - žmonių. Kūrybinė interpretacija siekia dešifruoti auto- 
riaus tikslus ar intencijas, skatinusius jį rašyti konkretų romaną ar 
laikytis tam tikros socialinės tradicijos, lygiai kaip pokalbyje mes sie- 
kiame suvokti draugo intencijas, skatinančias jį sakyti tai, ką jis sako.? 
Aš ginsiu kitokį sprendimą: kūrybinė interpretacija yra ne konversa- 
cinė, o konstruktyvinė. Meno kūrinių ir socialinių elgsenų interpre- 

tacijai, kaip argumentuosiu, iš tiesų iš esmės rūpi tikslas, 0 ne prie- 
žastis. Tačiau tikslai, apie kuriuos čia kalbama, yra (fundamentaliai 
imant) ne kokio nors autoriaus tikslai, o interpretuotojo tikslai. Sche- 
miškai kalbant, konstruktyvinė interpretacija yra tikslo priskyrimo 
objektui ar elgsenai dalykas siekiant paversti jį ar ją įmanomai ge- 
riausiu formos ar žanro, kuriam jį manoma priklausant, pavyzdžiu. 
Iš to neplaukia, - net iš šio schemiško nusakymo, - kad iš elgsenos ar 
kūrinio interpretuotojas gali padaryti viską, ką nori, ir kad, pavyz- 
džiui, pagarbusis pilietis, kuris yra susižavėjęs lygybės idėja, gali ge- 
ravališkai teigti, jog iš tiesų pagarbumas reikalauja dalytis gėrybė- 
mis. Mat elgsenos ar objekto istorija ar pavidalas riboja jos ar jo 
interpretacijos galimybes, nors, kaip matysime, to suvaržymo pobū- 
dis reikalauja kruopštaus aiškinimosi. Kūrybinė interpretacija, 
konstruktyviniu požiūriu, yra sąveikos tarp tikslo ir objekto dalykas. 

Anot šio požiūrio, dalyvis, interpretuojantis socialinę elgseną, tei- 
gia elgsenos vertę, nusakydamas kokią nors interesų, tikslų ar prin- 
cipų schemą, kuriems ta elgsena, galima manyti, tarnauja, ir kuriuos 
ją galima manyti išreiškiant ar patvirtinant. Labai dažnai - galbūt tai 
net įprasta - neapdoroti poelgių duomenys, iliustruojantys elgseną — 
ką kokiomis aplinkybėmis žmonės daro - bus nepakankami vertės 
priskyrimui determinuoti: kitaip tariant, tie duomenys derės su skir- 
tingais ir konkuruojančiais priskyrimais. Vienas asmuo pagarbumo 
elgsenoje gali įžvelgti priemonę užtikrinti, kad būtų gerbiami tie, 
kurie yra nusipelnę pagarbos dėl socialinės padėties ar kokio kito 
statuso. Kitas gali įžvelgti - vienodai ryškiai - priemonę socialinius 
mainus padaryti konvenciškesnius, kad sumažėtų diferencinių pa- 
garbos sprendinių pastebimumas. Jeigu neapdoroti duomenys nesu- 
teikia galimybės pasirinkti kurią nors vieną iš šių konkuruojančių 
interpretacijų, kiekvieno interpretuotojo pasirinkimas turi atspindė- 
ti jo paties pažiūrą į tai, kuri interpretacija elgsenai teikia didžiausią 
vertę - kuri parodo ją palankesnėje šviesoje, į viską atsižvelgiant. 

Šį konstruktyvinį aiškinimą aš teikiu kaip tik kūrybinės interpreta- 
cijos analizę. Tačiau prabėgomis turime nurodyti, kaip konstruktyvi- 
nis paaiškinimas galėtų būti išplėtotas, kad tiktų kitiems dviem mano 

paminėtiems interpretacijos kontekstams ir taip parodytų gilią sąsają 
tarp visų interpretacijos formų. Kito asmens kalbėjimo supratimas rei- 
kalauja panaudoti priemones ir prielaidas, tokius kaip vadinamasis 
geraširdiškumo (cbarity) principas, kurie normaliomis aplinkybėmis 
turi tą efektą, jog iš to, ką tas asmuo sako, padaro geriausią komunika- 
cijos atliktį, kokia tik gali būti“. Tuo tarpu duomenų interpretacija 
moksle smarkiai remiasi teorijos konstravimo standartais, tokiais kaip 
paprastumas, elegancija ir verifikuojamumas, kurie atspindi galimas 
ginčyti ir kintančias prielaidas apie aiškinimo (explanation) paradig- 
mas, t. y. apie tai, kokie bruožai vieną aiškinimo formą daro pranašes- 
nę už kitą.* Todėl konstruktyvinis kūrybinės interpretacijos paaiškini- 
mas galbūt galėtų pateikti bendresnį interpretacijos visomis jos for- 
momis paaiškinimą. Mes tuomet sakytume, kad visokia interpretacija 
savo objektą, kuris jai yra kokio nors presuponuojamo projekto pa- 
vyzdys, stengiasi padaryti įmanomai geresnį, ir ta interpretacija įgyja 
skirtingas formas skirtinguose kontekstuose tik todėl, kad skirtingi 
projektai yra susiję su skirtingais vertės ar sėkmės kriterijais. Sakytu- 
me, jog meninė interpretacija skiriasi nuo mokslinės tik todėl, kad 
meno kūrinių sėkmę mes vertiname pagal standartus, skirtingus nuo 
tų, kuriuos naudojame vertinti fizikos reiškinių aiškinimams. 


INTERPRETACIJA IR AUTORIAUS INTENCIJA 


Tačiau konstruktyvinis interpretacijos paaiškinimas daugeliui skai- 
tytojų atrodys keistas, net jeigu jis apsiriboja kūrybine interpretacija 
arba dar siauresne socialinių elgsenų, tokių kaip pagarbumas, in- 
terpretacija. Jie prieštaraus, nes pirmenybę teikia minėtajam popu- 
liariam kūrybinės interpretacijos paaiškinimui: kūrybinė interpreta- 
cija tėra pokalbio interpretacija, adresuota autoriui. Štai reprezenta- 
tyvus jų priekaišto persakymas. „Be abejonės, žmonės gali teikti tokius 
teiginius, kuriuos, anot Jūsų aprašymo, teikia pagarbumo besilaikantys 
piliečiai, nusakydami jiems bendras socialines elgsenas; be abejo, jie 
gali siūlyti ir ginčyti nuomones apie tai, kaip šios elgsenos turi būti 
suprantamos ir tęsiamos. Tačiau didžiai klaidinga yra vadinti tai 

interpretacija arba sugestijuoti, kad tai kokiu nors būdu suteikia pras- 
mę pačiai praktikai. Šitai yra didžiai apgaulinga dvejopa prasme. Pir- 
ma, interpretuoti - reiškia mėginti ką nors tam tikru ir ypatingu 
būdu suprasti - pavyzdžiui, teiginį, gestą, tekstą, eilėraštį arba pa- 
veikslą. Tai reiškia - mėginti atskleisti autoriaus motyvus ar intenci- 
jas, skatinusias kalbėti, veikti, rašyti ar tapyti taip, kaip jis tai darė. 
Taigi interpretuoti socialinę elgseną, pavyzdžiui, Jūsiškę pagarbumo 
elgseną, - tegali reikšti štai ką: nustatyti jos narių intencijas, kiekvie- 
no pavieniui. Antra, savo objektą - svarstomąjį elgesį arba eilėraštį, 
arba paveikslą, arba tekstą - interpretacija mėgina reprezentuoti tiks- 
liai, tokį, koks jis yra iš tikrųjų, o ne - kaip jūs sugestijuojate - regėti 
jį per rausvus akinius arba palankiausioje šviesoje. Tai reiškia atkurti 
(retrieving) tikrąsias, istorines jo autorių intencijas, o ne primesti in- 
terpretuotojo vertybes tam, ką tie autoriai sukūrė“. 

Šį prieštaravimą atremsiu etapais, tad gal bus pravarti toliau patei- 
kiama išankstinė mano argumentacijos apžvalga, kad ir neišvengiamai 
kondensuota. Pirma, aš tvirtinsiu, kad net jeigu meno interpretaci- 
jos tikslu laikome autoriaus intencijos atkūrimą, kaip rekomenduoja 
tas prieštaravimas, negalime išvengti konstruktyvinės interpretacijos 
strategijų, kurias tas prieštaravimas atmeta, naudojimo. Mes negali- 
me išvengti pastangos iš meninio objekto padaryti geriausia, kuo jis, 
mūsų manymu, gali būti. Paskiau pamėginsiu parodyti, kad jeigu meno 
interpretacijos tikslu laikome autoriaus intencijos atskleidimą, šitai 
būtinai yra konstruktyvinės interpretacijos metodų taikymo tam me- 
nui pasekmė, o ne tų metodų atmetimo rezultatas. Pagaliau aš įrodi- 
nėsiu, kad paprasti pokalbio interpretacijos metodai, kai interpre- 
tuotojas siekia atskleisti kito asmens intencijas ar reikšmes, kiekvie- 
nu atveju bus netinkami socialinės elgsenos interpretacijai, kaip antai 
pagarbumo interpretacijai, nes tokios elgsenos struktūrai esminga 
tai, kad tos elgsenos interpretavimas būtų traktuojamas kaip skirtin- 
gas dalykas nei supratimas to, ką kiti dalyviai turi galvoje, kai teikia 
teiginius tos elgsenos procese. Iš to plaukia, kad visuomenės tyrėjas 
turi būti socialinės elgsenos dalyvis, jeigu viliasi ją suprasti kaip skir- 
tingą dalyką nei suprasti jos narius. 

MENAS IR INTENCIJOS PRIGIMTIS 


Ar meno interpretacija būtinai reikia atskleisti kokio nors autoriaus 
intencijas? Ar autoriaus intencijų atskleidimas yra faktais besiremiantis 
procesas, nepriklausomas nuo paties interpretatoriaus vertybių? Pra- 
dėsime nuo pirmojo iš šių klausimų, pateikdami atsargų teiginį. Me- 
no interpretacija nėra tiesiog autoriaus intencijų atkūrimas, jeigu „in- 
tenciją“ suprantame kaip reiškiančią sąmoningą mentalinę būklę; ne - 
jei mes laikome šį teiginį reiškiant, kad meno interpretacija visuo- 
met yra nukreipta į kokios nors konkrečios sąmoningos minties, kont- 
roliavusios autoriaus protą, kai jis sakė ar rašė ar darė tai, ką jis 
padarė, identifikavimą. Intencija visuomet yra sudėtingesnis ir pro- 
blemiškesnis dalykas. Todėl mes turime performuluoti savo pirmąjį 
klausimą. Jeigu kas nors nori suprasti meno interpretaciją kaip auto- 
riaus intencijos atkūrimo dalyką, kaip jis turi suprasti „intenciją“? 
Šis peržiūrėtas pirmasis klausimas pakeis antrąjį. Ar iš tiesų esama 
tokio ryškaus skirtumo, kaip taria minėtas prieštaravimas, tarp me- 
nininko intencijos atskleidimo ir to, ką jis sukūrė, vertės įžvalgos? 
Pirmiausia turime pažymėti esminės svarbos Gadamerio argumen- 
tą, kad interpetacija turi taikyti intenciją.* Paaiškinti galėtume teatro 
pavyzdžiu. Tas, kuris šiandien stato Venecijos pirklį (The Merchant 
of Venice), turi rasti tokią Šailoko koncepciją, kuri šiandieniniams 
žiūrovams sukeltų sudėtingą jausmą, kurį žydo figūra kėlė Shakes- 
peare'ui ir jo žiūrovams, taigi jo interpretacija turi kokiu nors būdu 
sujungti du „sąmonės“ periodus, Shakespeare'o intencijas perkelda- 
ma į labai skirtingą kultūrą labai skirtingos istorijos pabaigoje.“ Jeigu 
jam tai pasiseka, jo požiūris į Šailoką greičiausiai labai skirsis nuo 
konkrečios Shakespeare'o to veikėjo vizijos. Tas perskaitymas gali 
būti kai kuriais atžvilgiais priešingas, pavyzdžiui, vietoj paniekos ar 
ironijos atsirasti simpatija, arba jis gali pakeisti akcentus, galbūt Šailo- 
ko santykį su Džesika matydamas kaip daug svarbesnį, nei jį būtų 
galėjęs matyti Shakespeare'as kaip režisierius.' Kitaip tariant, me- 
ninė intencija yra sudėtinga ir struktūruota: skirtingi intencijos as- 
pektai ar lygmenys gali konfliktuoti štai kokiu būdu. Ištikimybė 


68 TEISĖS IMPERIJA 


Shakespeare'o atskiroms ir konkrečioms nuomonėms apie Šailoką, 
ignoruojanti efektą, kurį jo to veikėjo vizija turėtų šiuolaikiniam žiū- 
rovui, gali būti jo abstraktesnio meninio tikslo išdavystė. O to 
abstraktaus tikslo „pritaikymas“ mūsų situacijai yra toli gražu ne ne- 
utrali istorinė būtosios mentalinės būklės rekonstravimo procedūra. 
Ta procedūra neišvengiamai aktyvuoja paties interpretuotojo nuosta- 
tas meno klausimu būtent tuo būdu, kurį sugestijuoja konstruktyvi- 
nis kūrybinės interpretacijos paaiškinimas, nes ja siekiama teksto, 
kuris turimas prieš akis, pagrindu atrasti geriausias priemones iš- 
reikšti plačioms meninėms ambicijoms, kurios - nors Shakespeare'as 
jų niekuomet nedeklaravo ar netgi niekuomet sąmoningai neapibrė- 
žė - mums paaiškėja iškėlus klausimą, kuo jo parašytoji pjesė galėjo 
būti aiškiausia ar turėti stipriausią poveikį jo amžiui. 

Stanley Cavellas viską dar labiau komplikuoja, parodydamas, kaip 
net konkrečios, detalizuotos menininko intencijos gali būti proble- 
miškos.? Jis pažymi, kad veikėjas Fellini'o filme La Strada gali būti 
suprantamas kaip nuoroda į Filomelio legendą, ir klausia, ką mes 
turime žinoti apie Fellini'į, kad sakytume, jog ta nuoroda buvo in- 
tencionali (arba — O tai ne tas pat - nebuvo neintencionali). Jis įsi- 
vaizduoja pokalbį su Fellini'u, kuriame filmo kūrėjas sako, kad nors 
jis niekuomet iki tol nebuvo girdėjęs tos istorijos, ji perteikia jausmą, 
kurį jis jautė savo veikėjui filmuodamas, t. y. kad jis dabar priima tai 
kaip filmo, kurį jis sukūrė, [prasmės] dalį. Cavellas sako, kad jis to- 
kiomis aplinkybėmis yra linkęs traktuoti tą nuorodą kaip intencio- 
nalią. Cavello analizė mums yra svarbi ne dėl to, kad dabar viskas 
priklauso nuo to, ar ji yra teisinga savo detalėmis, o dėl to, kad ji 
sugestijuoja visiškai kitokią intencijos sampratą nei primityvi sąmo- 
ningos-mentalinės-būsenos koncepcija. Anot šio požiūrio, įžvalga 
priklauso menininko intencijai, kai ji dera su jo meniniais tikslais ir 
nušviečia juos tokiu būdu, kurį jis pripažintų ir kuriam pritartų, net jei 
jis to iki tol nėra padaręs. (Taigi įsivaizduojamo pokalbio testas gali 
būti taikomas autoriams, kurie jau seniai mirę, - jis turi būti jiems 
taikomas, jei nori turėti generalinę kritinę vertę.) Taip interpretuotojo 
supratimas apie meninę vertę dalyvauja jo menininko intencijos re- 

konstrukcijoje bent jau kaip apeliacija į pagrįstumą (in an evidential 
way), nes interpretuotojo sprendimą, kam autorius būtų pritaręs, lems 
jo suvokimas, ką autorius būtų turėjęs pritarti, t. y. jo suvokimas, kurie 
perskaitymai kūrinį padarys geresnį, o kurie - blogesnį. 

Įsivaizduojamo pokalbio su Fellini'u pradžioje Cavellas pareiškia 
nuomonę, jog aptariamasis filmas atrodo geresnis, jeigu jį perskaito- 
me kaip implikuojantį nuorodą į Filomelį, ir taria, jog būtų buvę gali- 
ma įtikinti Fellini'į pritarti šiam požiūriui, taigi - jog Fellini būtų m0rė- 
Jęs, kad filmas būtų interpretuojamas taip, ir supratęs, kad tokios in- 
tencijos priskyrimas geriau atskleidžia jo ambicijas. Dauguma tikėtinų 
priežasčių, dėl kurių Cavellas taip mano, yra priežastys, dėl kurių jis 
teikia pirmenybę savo interpretacijai. Aš nenoriu pasakyti, esą meninė 
intencija jam reikalinga tam tikros apgaulės sumetimais, - kad tai už- 
maskuota forma, kuria interpretuotojas perteikia savo paties pažiū- 
ras. Mat įsivaizduojamasis pokalbis atlieka svarbų negatyvų vaidmenį: 
tam tikromis aplinkybėmis interpretuotojas turėtų gerą pagrindą tar- 
ti, kad menininkas atmestų skaitymą, kuris patrauklus interpretuoto- 
jui. Be to, aš nemanau, jog mes turime pritarti bendrąjam teiginiui, 
kad interpretacija yra konkretaus autoriaus intencijos atkūrimas ar 
rekonstravimas, jeigu jau atmetame primityvų sąmoningos-mentali- 
nės-būklės postulatą apie intenciją. Dabar daugelis kritikų atmeta šį 
bendrą teiginį net dar subtilesne jo forma, ir kitame skirsnyje mes 
turėsime apsvarstyti, kaip dera suprasti šį tebesitęsiantį ginčą. Dabar 
pabrėšiu tik tai, kad kai autoriaus-intencijos teiginys tampa interpre- 
tacijos metodu ar stiliumi, jis pats aktyvuoja interpretuotojo meninius 
įsitikinimus: šie dažnai bus lemiami nustatant, kokia, anot to interpre- 
tuotojo, iš tikrųjų yra meninė intencija savo išplėtotu pavidalu. 

Jei norėtume, remdamiesi Cavello aiškinimu galėtume sukonstruo- 
ti naują aprašymą to, ką mano įsivaizduojamos mandagumo bend- 
ruomenės piliečiai daro, interpretuodami savo socialinę elgseną, - 
paaiškinimą, kuris būtų galėjęs pasirodyti beprasmiškas iki šio apta- 
rimo. Mes galėtume sakyti, jog kiekvienas pilietis mėgina atskleisti 
savo paties intenciją, skatinančią išlaikyti tą elgseną ir joje dalyvauti — 
ne savo mentalinės būsenos, išgyventos pastarąjį kartą nukeliant sa- 

vo kepurę prieš moterį, atkūrimo prasme, o savo elgesio tikslinio 
paaiškinimo suradimo prasme, paaiškinimo, kurį sau priskirdamas 
jis gerai jaučiasi. Šis naujas socialinės interpretacijos kaip pokalbio 
su savimi aprašymas, kaip viename asmenyje sutampančio autoriaus 
ir kritiko, sugestijuoja pripažinimo šoko svarbą socialinėje interpre- 
tacijoje, šoko, kuris vaidina tokį svarbų vaidmenį Cavello įsivaiz- 
duojamuose pokalbiuose su menininkais. („Taip, šitai paaiškina tai, 
ką aš darau nukeldamas savo skrybėlę; tai atitinka mano suvokimą 
to, kada tai daryti būtų neteisinga, suvokimą, kurio nepajėgiau nusa- 
kyti, bet dabar galiu“. Arba: „Ne, šitai nieko nepaaiškina“.) Antraip 
nauja deskripcija nieko nepriduria prie mano pradinės deskripcijos, 
kuri pasirodys naudinga. Ji tik parodo, kad intencijos kalba ir - bent 
jau iš dalies - idėja, jog interpretacija yra intencijos dalykas, sociali- 
nei interpretacijai yra prieinama lygiai taip pat kaip meninei interpre- 
tacijai, jeigu mes to norime. Intencijos idėjoje nėra nieko, kas būti- 
nai atskiria tuos du kūrybinės interpretacijos tipus. 

Tačiau dabar mes prieiname svarbesnį momentą: toje idėjoje esa- 
ma kažko, kas tuos du tipus būtinai sieja. Mat net jeigu mes atmeta- 
me tezę, kad kūrybinė interpretacija yra nukreipta į kokios nors isto- 
rinės intencijos atskleidimą, intencijos sąvoka vis vien teikia forma- 
lig struktūrą visiems interpretaciniams teiginiams. Aš turiu galvoje 
tai, jog interpretacija iš esmės yra tikslo pranešimas; ji siūlo to, kas 
interpretuojama, matymo būdą - socialinės elgsenos arba tradicijos, 
lygiai kaip teksto ar tapybos - tarsi tai būtų sprendimo laikytis vieno 
temų, vizijų ar tikslų komplekso, vieno „siekio“ (point), o ne kito, 
produktas. Ši struktūra privaloma interpretacijai, net kai medžiaga, 
kurią reikia interpretuoti, yra socialinė elgsena, net kai nėra istori- 
nio autoriaus, kurio istorinis mentalitetas (242d) būtų tai, ką gali 
perprasti. Pagarbumo interpretacija mūsų įsivaizduojamoje istorijo- 
je bus neatsiejama nuo intencijos klausimo, net jei intencijos negali- 
ma priskirti kam nors konkrečiai ar net žmonėms apskritai. Šis struk- 
tūrinis reikalavimas, jį laikant nepriklausomą nuo bet kokio tolesnio 
reikalavimo, interpretaciją siejančio su konkretaus autoriaus inten- 
cija, teikia įspūdingą iššūkį, kuris bus mūsų objektas vėliau, daugiau- 

sia 6-ame skyriuje. Kokio tikslo - anapus siekio atkurti kokią nors 
tikrą istorinę intenciją — galėtų siekti formaliosios tikslo struktūros 
teigimas aiškinant tekstus ar teisines institucijas? 


Intencija ir meno vertė 


Ką tik pasakiau, kad autoriaus intencija besiremiantis meno interp- 
retacijos metodas yra ginčijamas net jo pačia įtikinamiausia forma. 
Daugelis kritikų įrodinėja, kad literatūrinė interpretacija turėtų būti 
jautri, pavyzdžiui, tiems literatūros aspektams, kurie daro emocinį 
poveikį skaitytojams, arba tam, kaip jos kalba išsisuka iš bet kokios 
redukcijos į vieną atskirą reikšmių grupę, arba jos kuriamai dialogo 
tarp menininko ir auditorijos galimybei, - nesvarbu, ar tai yra auto- 
riaus intencijos dalis, net ta sudėtinga prasme, kurią mes išskyrėme. 
Ir net tie, kurie reikalauja, kad menininko intencija būtų lemiama 
sprendžiant, koks kūrinys yra „iš tikrųjų“, nesutaria, kaip ta intenci- 
ja turėtų būti rekonstruojama. Šie įvairūs nesutarimai dėl intencijos 
mums yra svarbūs ne dėl to, kad mes turime užimti poziciją ginče, — 
tai čia nėra būtina, - bet dėl to, kad mes turėtume pamėginti supras- 
ti argumento pobūdį, tai, dėl ko iš tiesų čia nesutariama. 

Štai vienas atsakymas į šį klausimą. Meno kūriniai mums prezen- 
tuojasi kaip turintys - ar bent jau pretenduojantys į - ypatingos rū- 
šies vertę, kurią mes vadiname estetine: šis prezentacijos būdas yra 
pačios meninės tradicijos idėjos dalis. Tačiau klausimas, kas sudaro 
tą vertę ir kokiu mastu ji yra realizuota, visuomet tam tikru mastu 
lieka atviras, ypač bendroje kritinėje tradicijoje, kurią vadiname „mo- 
dernistine“. Vyraujantys interpretacijos stiliai yra bendri atsakymai į 
tą atvirą klausimą ar bent jau presuponuoja tokius atsakymus. Taigi 
aš sugestijuoju, kad akademinis argumentas apie autoriaus intenciją 
turėtų būti suprantamas kaip ypatingai abstraktus ir teorinis argu- 
mentas apie tai, kas sudaro meno vertę. Taip šis argumentas atlieka 
savo vaidmenį drauge su konkretesniais ir vertingesniais argumen- 
tais, labiau nukreiptais į konkrečius objektus, plataus masto veiklo- 
se, kurios teikia mums estetinę patirtį. 

Toks debatų tarp kritikų supratimas paaiškina, kodėl kai kuriais 
literatūrinės veiklos periodais labiau domėtasi menininko intencija nei 
kitais: pirmųjų intelektualinė kultūra meno vertę glaudžiau sieja su 
meninės kūrybos procesu. Cavellas pažymi, kad „modernistiniame me- 
ne menininko intencijos klausimas [...] atlieka atviresnį vaidmenį mū- 
sų jo kūrinių supratime negu ankstesnių periodų mene“, ir kad „devy- 
nioliktajame ir dvidešimtajame amžiais poezijos kūrimas pasikeičia taip, 
kad intencijos klausimus [...] skaitytojui primeta pats eilėraštis“.!? Ši 
permaina atspindi tiems periodams būdingą tvirtėjimą romantinio įsi- 
tikinimo, jog meno vertė, jo įgyjama ir realizuojama konkrečiuose ob- 
jektuose ir įvykiuose, yra vertė dėl to - ir tuomet - kad jis įkūnija 
individualų kūrybinį genijų, ir prisideda prie šio tvirtėjimo. Šios pa- 
žiūros į meno vertę dominavimas mūsų kultūroje paaiškina ne tik mū- 
sų išskirtinį dėmesį intencijai ir nuoširdumui, bet ir daugelį kitų daly- 
kų - pavyzdžiui, mūsų originalumo obsesiją. Taigi mūsų dominuojan- 
tis interpretacijos stilius dėmesį telkia į autoriaus intenciją, o tuo stiliumi 
plėtojami argumentai dėl to, kokia tiksliai yra meninė intencija, at- 
spindi subtilesnio tono abejonę ir nesutarimą dėl kūrybinio genijaus 
charakterio, dėl to, kas sąmoninga, to, kas nesąmoninga, ir to, kas 
instinktyvu, jo kompozicijoje ir raiškoje. Kai kurie kritikai, kurių sti- 
lius ryškiau skiriasi nuo autoriaus intencija besiremiančiojo stiliaus, 
nes jie pabrėžia tradicijos ir tęstinumo vertes, tradicijos, kurioje auto- 
riaus vieta nėra pastovi, tai tradicijai kuriantis, argumentuoja už ret- 
rospektyvinę interpretaciją, kuri geriausią jo kūrinio perskaitymą da- 
ro priklausomą nuo to, kas buvo parašyta amžiumi vėliau.!! Dar radi- 
kalesni kvestionavimai, kurie tvirtina meno socialinių ir politinių 
pasekmių relevantiškumą, arba struktūralistinės ar dekonstrukcionis- 
tinės semantikos relevantiškumą, arba kalba apie naratyvą, konstruo- 
jamą tarp autoriaus ir skaitytojo, arba atrodo iš viso atmetą interpre- 
tacijos projektą, pasitelkia visiškai kitokias koncepcijas to, kas iš tikrų- 
jų sudaro konceptualiai presuponuojamą meno vertę. 

Tai pavojingai reduktyvus sudėtingos sąveikos tarp interpretaci- 
jos ir kitų kultūros aspektų paaiškinimas; aš tenoriu sugestijuoti, kaip 
ginčas dėl intencijos interpretacijoje, kai jį lokalizuojame platesnėje 

socialinėje meno vertės moduso aiškinimosi praktikoje, pats įgyja 
abstraktesnį tikslą: jo siekiu tampa konstruktyvinė interpretacija, sie- 
kianti padaryti geriausia iš to, kas interpretuojama. Aš privalau būti 
atsargus, kad nebūčiau neteisingai suprastas. Aš neįrodinėju, kad au- 
toriaus intencija besiremianti meninės interpretacijos teorija yra ne- 
teisinga (arba teisinga). Tačiau tai, ar ji yra neteisinga ar teisinga ir ką 
ji reiškia (tiek, kiek mes iš viso galime mąstyti apie šiuos dalykus rem- 
damiesi mūsiškes kritikos tradicija), turi priklausyti nuo fundamenta- 
lesnės prielaidos pagrįstumo - kodėl meno kūriniai turi tą vertę, kurią 
presuponuoja jų prezentacija. Taip pat aš nemanau, kad kritikas, ku- 
riam rūpi rekonstruoti Fellini'o intencijas kuriant La Strada, dirbda- 
mas turi turėti omenyje kokią nors teoriją, kuri intenciją susieja su 
estetine verte: kritinė intencija, ne kitaip nei menininko intencija, nė- 
ra mentalinė būklė. Taip pat aš nenoriu pasakyti, kad jeigu, anot jo 
pranešimo, į tą intenciją įeina Filomelio perinterpretavimas, nors pats 
Fellinis to niekuomet nepripažino, jis turi būti įsisąmoninęs tai, kad jis 
turėjo galvoje mintį, jog perskaitytas šiuo būdu filmas atrodo geresnis. 
Aš tik noriu pasakyti, kad įprastinėmis kritikos aplinkybėmis mes turi- 
me būti pajėgūs jam priskirti kokį nors požiūrį taip, kaip mes papras- 
tai žmonėms priskiriame įsitikinimus, jei norime suprasti jo teiginius 
kaip interpretacinius o ne, pavyzdžiui, išjuokiamuosius arba apgaulin- 
gus.!'2 Aš neneigiu to, kas yra akivaizdu, - kad interpretuotojai mąsto 
laakydamiesi interpretacijos tradicijos, nuo kurios jie negali visiškai 
pabėgti. Interpretacinė situacija nėra Archimedo taškas, nėra ji ir tai, 
kuo ją įtaigauja esant idėja, jog interpretacija siekia, kad tai, kas in- 
terpretuojama, atrodytų įmanomai geriausiai. Aš dar kartą apeliuosiu 
į Gadamerį, kurio interpretacijos kaip istorijos varžtų pripažinimo, 
sykiu grumiantis su jais, samprata rodo teisinga linkme." 


INTENCIJOS IR ELGSENOS 


Atsakydamas į prieštaravimą, kurį išdėsčiau šio aptarimo pradžioje, aš 
teigiu, kad meninė interpretacija mūsų kultūroje yra konstruktyvinė 
interpretacija. Platus klausimas, kokiu mastu geriausia meno kūrinio 

interpretacija turi būti ištikima autoriaus intencijai, priklauso nuo 
konstruktyvinio klausimo, ar to reikalavimo akceptavimas įgalina 
interpretaciją iš meninio objekto ar patirties padaryti geriausia, kuo 
jis ar ji gali būti. Tie kurie mano, kad įgalina, nes, jų manymu, geni- 
jus yra meno nervas - ar dėl kokios kitos priežasties, turi pateikti 
detalesnius meninės vertės sprendinius spręsdami, kokia iš tikrųjų 
yra rūpimoji autoriaus intencija. Dabar turime apsvarstyti, kaip prieš- 
taravimas galioja kitai konkrečiai kūrybinės interpretacijos formai, 
socialinių elgsenų ir struktūrų interpretacijai. Kaip toji interpretaci- 
jos forma gali siekti atskleisti ką nors tokio kaip autoriaus intencija? 
Mes pažymėjome vieną prasmę, kuria kas nors galėtų galvoti, kad ji 
gali tai daryti. Socialinės elgsenos narys galėtų galvoti, kad jo elgse- 
nos interpretavimas reiškia jo paties intencijų atskleidimą mano ap- 
rašytąja prasme. Tačiau ši hipotezė nepalengvina gyvenimo priešta- 
raujantiesiems, nes minėtas prieštaravimas įrodinėja, kad interpreta- 
cija turi būti neutrali ir todėl interpretuotojas turi siekti atskleisti 
kieno nors kito motyvus ir tikslus. Kaip šią sugestiją galime suprasti 
socialinės interpretacijos kontekste? 

Esama dviejų galimybių. Kas nors galėtų sakyti, kad socialinės 
elgsenos interpretacija reiškia kitų elgsenos dalyvių tikslų ar intenci- 
jų atskleidimą, pavyzdžiui, pagarbumo besilaikančių piliečių. Arba — 
kad ji reiškia bendruomenės, kurioje ta elgsena praktikuojama, tiks- 
lų atskleidimą, bendruomenės, kuri suvokiama kaip turinti kokią nors 
mentalinio gyvenimo formą arba grupinę sąmonę. Pirmoji iš šių su- 
gestijų atrodo patrauklesnė, nes ji ne tokia paslaptinga. Tačiau jos 
galimybę pašalina vidinė argumentatyvinės socialinės elgsenos struk- 
tūra, nes tokių elgsenų bruožas yra tas, kad interpretacinis teiginys 
yra ne šiaip teiginys apie tai, ką kiti interpretuotojai mano. Sociali- 
nes elgsenas, žinoma, sudaro individualūs aktai. Daugelio iš šių aktų 
tikslas yra komunikacija, taigi jie provokuoja klausimą, „ką jis tuo 
nori pasakyti?“ arba „kodėl jis tai pasakė tik tada?“ Jeigu vienas as- 
muo, dalyvaujantis pagarbumo bendruomenėje, sako kitam, kad ins- 
titucija reikalauja nukelti skrybėlę prieš aukštesniuosius, visiškai pras- 
minga pateikti tuos klausimus, o atsakyti į juos - reikštų mėginti 

suprasti jį įprastiniu pokalbio interpretacijos būdu. Tačiau socialinė 
elgsena kuria ir presuponuoja esminės svarbos perskyrą tarp dalyvių 
aktų ir minčių interpretavimo šiuo būdu pavieniui ir pačios elgsenos 
interpretavimo, t. y. aiškinimosi, ką jie daro kolektyviai. Ji presupo- 
nuoja tą perskyrą, nes dalyvių teiginiai ir argumentai, kuriuos legiti- 
muoja ir skatina ta elgsena, yra apie tai, ką ji reiškia, o ne apie tai, 
kokia yra j4 intencija. 

Ta perskyra būtų nesvarbi praktinių tikslų požiūriu, jeigu elgse- 
nos dalyviai visuomet sutartų dėl geriausios jos interpretacijos. Ta- 
čiau jie nesutaria, bent jau dėl detalių, kai interpretacinė laikysena 
yra aktyvi. Žinoma, jie privalo sutarti dėl daugybės dalykų, kad so- 
cialinė elgsena būtų jiems bendra. Jie turi turėti bendrą žodyną: jie 
turi turėti omenyje beveik tuos pačius dalykus, kai pamini skrybėles 
arba reikalavimus. Jie turi suprasti pasaulį pakankamai panašiai ir 
turėti interesus ir įsitikinimus, pakankamai panašius atpažinti pras- 
mę vienas kito teiginiuose, traktuoti juos kaip teiginius, o ne kaip 
tiesiog triukšmą. Šitai reiškia ne tik tų pačių žodžių vartojimą, bet 
bendrumą to, ką Wittgensteinas vadino gyvenimo forma, pakanka- 
mai konkrečią, kad vienas galėtų atpažinti prasmę ir tikslą tame, ką 
kitas sako ir daro, suprasti, kokie įsitikinimai ir motyvai galėtų dary- 
ti prasmingą jo kalbėjimą, gestą, toną ir t. t. Jie visi turi „kalbėti ta 
pačia kalba“, abiejomis tos frazės prasmėmis. Tačiau šis interesų ir 
įsitikinimų panašumas reikalingas tik iki tam tikro taško: jis turi būti 
pakankamai gilus (dexse), kad leistų tikrą nesutarimą, tačiau ne toks 
gilus, kad nesutarimas negalėtų iškilti. 

Taigi kiekvienas iš socialinės elgsenos dalyvių turi skirti mėgini- 
mą spręsti, ko, kitų jo bendruomenės narių manymu, reikalauja elg- 
sena, nuo mėginimo nuspręsti pačiam sau, ko ji iš tikrųjų reikalauja. 
Kadangi tai yra skirtingi klausimai, interpretaciniai metodai, kuriuos 
jis naudoja atsakydamas į pastarąjį klausimą, negali būti pokalbio 
interpretacijos metodai, adresuojami individams pavieniui, kuriuos 
jis naudotų atsakydamas į pirmąjį klausimą. Visuomenės tyrėjas, ku- 
ris siūlo interpretuoti elgseną, turi daryti tokią pačią perskyrą. Jis 
gali, jeigu nori, tesiimti pranešti įvairias nuomones, kurias skirtingi 

individai bendruomenėje turi apie tai, ko reikalauja elgsena. Tačiau 
tai nebūtų pačios elgsenos interpretacija; jeigu jis imasi šio kito pro- 
jekto, jis turi atsisakyti metodologinio individualizmo ir naudoti me- 
todus, kuriuos naudoja jo subjektai, formuodami savo nuomones dėl 
to, ko iš tikrųjų reikalauja pagarbumas. T. y. jis turi įsitraukti į elgseną, 
kurią jis siūlo suprasti; jo išvados tuomet nėra neutralus raportas apie 
tai, ką pagarbumo besilaikantys piliečiai mano, o teiginiai apie pagar- 
bumą, galintį konkuruoti su jų praktikuojamu pagarbumu.!* 

Kaip dėl ambicingesnės sugestijos, kad socialinės elgsenos interp- 
retacija yra pokalbio interpretacija, adresuojama bendruomenei kaip 
visumai, suvokiamai kaip tam tikra superbūtybė? Filosofai yra do- 
mėjęsi kolektyvinės ar grupinės sąmonės idėja dėl daugelio priežas- 
čių ir daugelyje kontekstų, kai kurie iš jų svarbūs interpretacijai; kai 
kuriuos iš jų aš aptariu išnašoje.!* Tačiau net jeigu mes pripažįstame 
sunkią šios sugestijos ontologiją, ją, sugestiją, sugriauna tas pats ar- 
gumentas, kuris yra fatalus ne tokiai ambicingai sugestijai. Pokalbio 
interpretacija yra nepriimtina, nes interpretuojamoji veikla nustato 
interpretacijos sąlygas: pagarbumas reikalauja, kad pagarbumo in- 
terpretavimas nebūtų tik atskleidimas to, ką bet kuris pavienis as- 
muo apie mandagumą galvoja. Tad net jeigu mes tariame, kad bend- 
ruomenė yra atskiras asmuo, su savo nuomonėmis ir įsitikinimais, 
kokios nors rūšies grupinė sąmonė, ši prielaida papildo istoriją dar 
vienu asmeniu, kurio nuomones interpretuotojas turi vertinti ir nu- 
ginčyti, o ne tiesiog atskleisti ar išdėstyti. Kitaip tariant, jis vis tiek 
turi skirti grupinės sąmonė nuomonę apie tai, ko reikalauja pagar- 
bumas, - nuomonę, kurią jis mano galįs atskleisti reflektuodamas 
tos sąmonės aiškius motyvus ir tikslus, - ir to, ko, jo, interpretuoto- 
jo, manymu, iš tiesų reikalauja pagarbumas. Jam vis tiek reikia tam 
tikro interpretacinio metodo, kurį jis gali panaudoti testuodamas 
tos būtybės sprendimą, kai šį jau turi atskleidęs, ir šis metodas negali 
būti pokalbio su ta būtybe ar dar kuo nors dalykas. 

Šią ilgą diskusiją mes pradėjome išprovokuoti svarbaus prieštara- 
vimo: jog konstruktyvinis kūrybinės interpretacijos paaiškinimas yra 
neteisingas, nes kūrybinė interpretacija visuomet yra pokalbio in- 

terpretacija. Socialinių elgsenų interpretacijos atveju šis prieštaravi- 
mas sužlunga dar dramatiškiau nei meninės interpretacijos atveju. 
Konstruktyvinis aiškinimas turi imtis kitų prieštaravimų: konkrečiai, 
vėliau šiame skyriuje svarstysimo prieštaravimo, anot kurio, konstruk- 
tyvinė interpretacija negali būti objektyvi. Tačiau prieš testuodami 
konstruktyvinį interpretacijos modusą dar kartą, turime jį išstudi- 
juoti nuodugniau. 


INTERPRETACIJOS STADIJOS 


Turime pradėti nuo konstruktyvinės interpretacijos išskaidymo, kad 
ją paverstume instrumentu, tinkamu teisės kaip socialinės elgsenos 
tyrimui. Mums bus būtina analitinė perskyra tarp štai kokių trijų 
interpretacijos stadijų, stebint, kaip kiekvienam iš etapų reikalingas 
skirtingas konsenso laipsnis bendruomenės viduje, kad joje galėtų 
klestėti interpretacinė laikysena. Pirma, turi būti „preinterpretaci- 
nė“ stadija, kurioje yra identifikuojami normos ir standartai, laiko- 
mi teikiančiais bandomąjį elgsenos turinį. (Ekvivalentiška stadija li- 
teratūros interpretacijoje yra toji, kai atskiri romanai, dramos ir t. t. 
yra identifikuojami tekstualiai, t. y. stadija, kurioje Mob: Diko tekstas 
yra identifikuojamas 1r atskiriamas nuo kitų romanų teksto.) „Prein- 
terpretacinis“ rašau su kabutėmis, nes kokios nors rūšies interpreta- 
cija yra būtina net šioje stadijoje. Socialinės normos nėra paženklin- 
tos identifikuojamosiomis etiketėmis. Tačiau reikalingas labai dide- 
lis konsenso laipsnis - galbūt ne veltui interpretacinė bendruomenė 
yra apibrėžiama kaip šioje stadijoje reikalaujanti konsenso - jeigu 
interpretacinė laikysena nori būti vaisinga, ir todėl savo analizėje 
galime abstrahuotis šios stadijos atžvilgiu, presuponuodami, kad kla- 
sifikacijos, kurias ji teikia, yra traktuojamos kaip duotybės kasdienė- 
je refleksijoje ir argumentacijoje. 

Antra, turi būti interpretacinė stadija, kurioje interpretuotojas fik- 
suoja kokį nors bendrą elgsenos, identifikuotos preinterpretaciniu 
etapu, pagrindinių elementų pateisinimą. Jį sudarys argumentas apie 
tai, kodėl elgsena ta bendra forma yra verta tęsti, — jeigu ji yra to 

verta. Tas pateisinimas neturi derėti su kiekvienu esamos elgsenos 
aspektu ar bruožu, tačiau tos dermės turi būti tiek, kad interpretuo- 
tojas galėtų suvokti save kaip interpretuojantį tą elgseną, o ne išran- 
dantį naują.'“ Pagaliau turi būti pointerpretacinė, arba reformavi- 
mo, stadija, kurioje jis pataiso savo suvokimą to, ko elgsena „iš tik- 
rųjų“ reikalauja, kad tas suvokimas geriau atitiktų pateisinimą, kurį 
jis pripažįsta interpretacinėje stadijoje. Pavyzdžiui, pagarbumo in- 
terpretuotojas gali prieiti išvadą, kad nuoseklus tos elgsenos geriau- 
sio pateisinimo įgyvendinimas reikalautų iš žmonių nukelti kepurę 
prieš kareivius, grįžtančius iš lemiamos svarbos karo, - lygiai kaip 
prieš kilminguosius. Arba kad jis kviečia padaryti naują išimtį įtvir- 
tinto paklusnumo modelio rėmuose: pavyzdžiui, grįžtančius karei- 
vius atleisti nuo pareigos būti pagarbiems. Ar galbūt kad pati norma, 
kuri nustato paklusnumą ištisai grupei ar klasei, ar tam tikriems as- 
menims, to pateisinimo atžvilgiu turi būti suprantama kaip klaida.!? 

Tikra interpretacija mano įsivaizduojamoje bendruomenėje būtų 
kur kas mažiau sąmoninga ir struktūruota, nei sugestijuoja ši analiti- 
nė struktūra. Žmonių interpretaciniai sprendiniai būtų labiau „ma- 
tymo“ dalykas, sykiu jų elgsenos dimensijų matymo, tos elgsenos 
tikslo ar siekio, ir pointerpretacinių to tikslo 1mplikacijų matymo. Ir 
šis „matymas“ paprastai būtų ne įžvalgesnis nei tiesiog sutikimas su 
interpretacija, tuo metu populiaria kokioje nors grupėje, kurios po- 
žiūrio taško daugiau ar mažiau automatiškai laikosi interpretuoto- 
jas. Nepaisant to, kontroversija dėl tikslių tos elgsenos, kurią jie visi 
interpretuoja, dimensijų bus neišvengiama net tarp amžininkų, o dar 
daugiau kontroversijos bus dėl geriausio tos elgsenos pateisinimo. 
Savo ankstesniame aiškinime kas yra interpretacija, jau nustatėme 
labai daug nesutarimo būdų. 

Dabar per savo analitinio aiškinimo prizmę galime pažvelgti at- 
gal, kad sukomponuotume tokių įsitikinimų ar nuomonių, ar išanks- 
tinių prielaidų, reikalingų tam, kuris ketina ką nors interpretuoti, 
inventorių. Jam reikia prielaidų arba įsitikinimų dėl to, kas laikytina 
elgsenos dalimi, kad savo interpretacijos preinterpretacinėje stadijo- 
je apibrėžtų neapdorotus duomenis; interpretacinė laikysena negali 

išgyventi, jeigu tos pačios interpretacinės bendruomenės narių ne- 
sieja bendros bent jau apytiksliai tos pačios prielaidos apie tai. Jam 
taip pat reikia įsitikinimų apie tai, kokiu mastu pateisinimas, kurį jis 
teikia, interpretacinėje stadijoje turi atitikti esamus elgsenos bruo- 
žus, kad galiotų kaip jos interpretacija, o ne kažko naujo sukūrimas. 
Ar gali geriausias pateisinimas pagarbumo elgsenų, kurias beveik vi- 
si laiko daugiausia paklusnumo rodymo socialiai aukštesniems rei- 
kalu, iš tikrųjų būti toks, kuris reikalautų - reformavimo stadijoje — 
neskirstyti pagal socialinį statusą (social rank)? Ar tai būtų pernelyg 
radikali reforma, pernelyg nederantis pateisinimas, kad apskritai ga- 
liotų kaip interpretacija? Dar kartą: negali būti per didelio nesuderi- 
namumo tarp skirtingų žmonių įsitikinimų dėl atitikimo; tačiau tik 
istorija gali mus pamokyti, koks skirtumas yra per didelis. Pagaliau 
jam reikės savarankiškesnės nuomonės apie tai, kokios rūšies patei- 
sinimai iš tikrųjų parodytų elgseną palankiausioje šviesoje, pavyz- 
džiui, sprendinių apie tai, ar skirstymas pagal socialinį statusą yra 
pageidautinas ar smerktinas. Ši savarankiška nuomonė turi būti ne- 
priklausoma nuo mano ką tik aprašytų įsitikinimų apie atitikimą, 
antraip pastarieji negalėtų varžyti pirmųjų, ir galiausiai interpretuo- 
jantysis negalėtų interpretacijos atskirti nuo kūrybos. Tačiau tam, 
kad interpretacinė laikysena klestėtų, jie neturi būti lygiai tokie pat 
bendri jo bendruomenei kaip jo preinterpretacinių ribų nujautimas 
ar net jo įsitikinimai apie reikalaujamą atitikimo laipsnį. 


PAGARBUMO FILOSOFAI 
Institucinė tapatybė 


1-ame skyriuje apžvelgėme klasikines teisės teorijas ar filosofijas, 
ir aš įrodinėjau, kad skaitomos tuo būdu, kuriuo jos paprastai skai- 
tomos, šios teorijos nėra naudingos, nes jos yra paralyžiuotos se- 
mantinio geluonies. Dabar galime paklausti, kokios rūšies filosofi- 
nės teorijos bitų naudingos žmonėms, kurie kokios nors socialinės 
tradicijos atžvilgiu laikosi: mano aprašytos interpretacinės pozici- 

jos. Tarkime, jog mūsų įsivaizduojama pagarbumo bendruomenė 
pagerbia filosofą, paprašydama - tai vyksta ankstyvuoju interpre- 
tacinės laikysenos laikotarpiu - parengti filosofinį pagarbumo pa- 
aiškinimą. Jam duodamos šios instrukcijos: „Mes norime, kad Jūs 
pateiktumėte ne savo paties tikras pažiūras į tai, ko reikalauja pa- 
garbumas, - jos mums nė kiek ne įdomesnės nei bet kurio kito 
žmogaus pažiūros. Mes norime konceptualesnės teorijos apie pa- 
garbumo esmę, apie tai, kas pagarbumas yra sutinkamai su pačia 
žodžio reikšme. Jūsų teorija turi būti neutrali mūsų kasdienių kont- 
roversijų atžvilgiu; ji turi teikti konceptualinį foną arba taisykles, 
reguliuojančias tas kontroversijas, o ne užimti kurią nors poziciją.“ 
Ką jis gali padaryti ar pasakyti atsakydamas? Jo pozicija panaši į 
mano minėtą socialinio mokslininko poziciją, kuris turi įsitraukti į 
savo aprašomas elgsenas. Jis negali pateikti teisingo žodžio „pagar- 
bumas“ vartojimo semantinių normų komplekso, tokio kaip nor- 
mos, kurias jis gali pateikti žodžio „knyga“ vartojimui. Jis negali 
pasakyti, kad skrybėlės nukėlimas prieš moterį yra pagarbumo at- 
vejis pagal apibrėžimą, ta prasme, kuria galima sakyti, kad Mobi Di- 
kas yra knyga pagal apibrėžimą. Arba kad padėkos laiškas yra pari- 
bio atvejis, kurį galima deramai traktuoti kaip patenkantį - arba ne - 
į pagarbumo kategoriją, kaip kad didelę brošiūrą galima deramai 
traktuoti kaip knygą arba kaip ne knygą. Bet koks žingsnis, kurį jis 
žengtų ta linkme, automatiškai kirs liniją, kurią bendruomenė nub- 
rėžė jo įgaliojimams; jis pateiktų savo pozityvią interpretaciją, o ne 
neutralią pagrindo analizę. Jis panašus į žmogų Šiaurės ašigalyje, ku- 
riam liepiama eiti bet kuria kryptimi, išskyrus Pietų. 

Jis nusiskundžia dėl savo įgaliojimų ir jam suteikiamos naujos 
instrukcijos. „Jūs bent jau galite atsakyti į štai kokį klausimą. Mūsų 
elgsenos dabar visai kitokios, nei buvo prieš keletą generacijų, taip 
pat jos skiriasi nuo pagarbumo elgsenų kaimyninėse ir tolimose bend- 
ruomenėse. Tačiau mes žinome, kad mūsų turima elgsena yra tokia 
pati (the same sort) kaip anos. Todėl turi būti koks nors bruožas, 
kuris yra bendras visoms šioms skirtingoms elgsenoms ir dėl kurio 
jos visos yra pagarbumo versijos. Šis bruožas neabejotinai yra neut- 

ralus mūsų pageidaujama prasme, nes jis bendras žmonėms su tokio- 
mis skirtingomis idėjomis apie tai, ko iš tikrųjų reikalauja pagarbu- 
mas. Prašome mums pasakyti, koks jis yra.“ Jis išties gali atsakyti į šį 
klausimą, tačiau ne tuo būdu, kurį nurodo instrukcijos. 

Jo paaiškinimas tos prasmės, kuria pagarbumas lieka ta pati insti- 
tucija per visą savo permainų ir adaptacijų karjerą ir skirtingose bend- 
ruomenėse su labai skirtingomis normomis, neapeliuos į jokį „defi- 
nuojantį bruožą“, bendrą visiems tos institucijos atvejams (i1stan- 
ces) ar pavyzdžiams.'* Mat, pagal hipotezę, tokio bruožo nesama: 
pagarbumas vienu etapu laikomas pagarbos dalyku, o kitu etapu - 
visai kita kuo. Jo paaiškinimas bus istorinis: institucijos tęstinumas 
yra - jei pavartotume gerai žinomą Wittgensteino figūrą — virvės, 
sudarytos iš daugelio vijų, iš kurių nė viena nesitęsia per visą jos ilgį 
ir neužima visos jos storio, tęstinumas. Tai tiesiog istorinis faktas, 
kad dabartinė institucija yra ankstesniųjų įpėdinė [ir tokia ji yra] dėl 
tos rūšies interpretacinių adaptacijų, kurias mes pažymėjome, ir kad 
užsienio institucijos taip pat yra panašių ankstesnių instancijų įpėdi- 
nės. Permainos, įvykstančios tarp periodų, arba skirtumai tarp bend- 
ruomenių gali būti pakankamai didelės, tokios, kad tęstinumą reikė- 
tų paneigti. Kokios permainos yra pakankamai didelės nutraukti tęs- 
tinumo gijai? Šitas klausimas pats yra interpretacinis klausimas, ir 
atsakymas priklausys nuo to, kodėl tęstinumo klausimas iškyla.'"* Ne- 
sama jokio bruožo, kurį bet kuri elgsenos stadija ar atvejis (instance) 
tiesiog privalo turėti žodžio „pagarbumas“ reikšmės dėka, ir tokio 
bruožo paieškos būtų tiesiog dar vienas įsisenėjusios semantinio ge- 
luonies infekcijos pavyzdys. 


Sąvoka ir samprata 


Ar gali filosofas būti ne toks negatyvus ir naudingesnis? Ar jis gali 
pasiūlyti ką nors ta dvasia, kuri atitiktų jo klientų norus: pagarbumo 
paaiškinimą, konceptualesnį ir ne tokį substantyvų kaip teorijos, ku- 
rias jie jau turi ir naudoja? Galbūt. Neatmestina galimybė, kad pa- 
prasti debatai dėl pagarbumo įsivaizduojamoje bendruomenėje tu- 

rės štai kokią į medį panašią struktūrą. Apskritai imant, žmonės 
sutaria dėl pačių bendriausių ir abstrakčiausių propozicijų dėl pa- 
garbumo, kurios sudarys medžio kamieną, tačiau jie nesutaria dėl 
konkretesnių šių abstrakčių propozicijų patobulinimų ar sub-in- 
terpretacijų dėl medžio šakų. Pavyzdžiui, tam tikru elgsenos raidos 
etapu visi sutaria, kad pagarbumas, aprašomas kuo abstrakčiausiai, 
yra pagarbos dalykas. Tačiau esama didelio susiskirstymo dėl tei- 
singo pagarbos idėjos interpretavimo. Viena šalis mano, kad pa- 
garba, deramai suprantama, turi būti daugiau ar mažiau automatiš- 
kai rodoma tam tikro statuso (rank) ar grupės žmonėms, tuo tarpu 
kita mano, kad pagarba turi būti pelnoma kiekvieno asmens atski- 
rai. Pirmoji iš šių šalių yra pati susiskaldžiusi dėl to, koks statusas 
ar kokios grupės turi teisę į pagarbą; antroji pati susiskaldžiusi dėl 
to, kokie aktai verti pagarbos. Ir taip toliau - nuomonė skyla į vis 
tolesnes ir gilesnes perdalas. 

Šiomis aplinkybėmis pradinis medžio kamienas - tuo tarpu ne- 
kontroversiškas ryšys tarp pagarbumo ir pagarbos — viešojoje argu- 
mentacijoje - lygiai kaip privačioje refleksijoje - funkcionuotų kaip 
tam tikras atramos taškas (plateau), į kurio pagrindą remiasi tolesnė 
mintis ir argumentacija. Tuomet bus natūralu, jei žmonės traktuos tą 
ryšį kaip ypatingą ir konceptualų ir sakys, pavyzdžiui, kad pagarba yra 
„pačios pagarbumo reikšmės“ dalis. Jie turės galvoje ne tai, kad kiek- 
vienas, kuris neigia tai, kaltintinas kaip prieštaraująs sau arba nežino, 
kaip vartoti žodį „pagarbumas“, o tik tai, kad tai, ką jis sako, paženk- 
lina jį kaip esantį anapus naudingo ar bent jau įprasto diskurso apie 
instituciją bendruomenės. Mūsų filosofas gali pasitarnauti savo bend- 
ruomenei, jeigu jis gali atskleisti šią struktūrą ir izoliuoti šią „koncep- 
tualią“ sąsają tarp pagarbumo ir pagarbos. Jis gali ją suvokti propozi- 
cija, jog šiai bendruomenei pagarba teikia pagarbumo sąvoką ir kad 
konkuruojančios pozicijos dėl to, ko iš tikrųjų reikalauja pagarba, yra 
tos sąvokos sampratos. Kontrastas tarp sąvokos ir sampratos čia yra 
kontrastas tarp abstrakcijos lygmenų, kuriais gali būti tiriama elgsenos 
interpretacija. Pirmuoju lygmeniu sutarimas susitelkia apie abstrak- 
čias idėjas, kurios yra nekontroversiškai pasitelkiamos visose interpre- 

tacijose; antruoju lygmeniu šioje abstrakcijoje latentiškai glūdinti kont- 
roversija yra identifikuojama ir jos imamasi. Šios struktūros atskleidi- 
mas gali padėti paryškinti argumentą ir kiekvienu atveju įgalins bend- 
ruomenę geriau suprasti savo intelektualinę aplinką. 

Perskyra tarp sąvokos ir sampratos, suprantama šia dvasia ir da- 
roma šiais tikslais, labai skiriasi nuo įprastesnės perskyros tarp žo- 
džio prasmės ir apimties. Mūsų filosofui pavyko, kaip mes tariame, 
suprojektuoti tam tikrą jo bendruomenės elgsenos struktūrą, tokią, 
kad atskiros savarankiškos teorijos gali būti identifikuojamos ir 
suprantamos kaip abstraktesnės idėjos sub-interpretacijos. Vienu 
atžvilgiu jo analizė - jeigu ji pavyksta — turi būti taip pat nekontro- 
versiška, nes jo teiginys, - jog pagarba teikia pagarbumo sąvoką, - 
žlugs, jeigu žmonės, bendrai imant, nesutars, kad pagarbumas yra 
pagarbos dalykas. Tačiau, nors šia prasme nekontroversiškas, jo tei- 
ginys yra interpretacinis, 0 ne semantinis; tai ne teiginys apie pama- 
tines lingvistines normas, kurių kiekvienas turi laikytis, kad būtų 
suprastas. Taip pat jo teiginys nėra belaikis: jis galioja sutarimo ir 
nesutarimo modelio dėka, kuris galėtų kaip toje istorijoje, kurią pa- 
sakojau anksčiau, rytoj išnykti. Ir jo teiginys gali būti kvestionuoja- 
mas bet kuriuo metu; kvestionuojantysis atrodys ekscentriškai, ta- 
čiau bus visiškai aiškiai suprastas. Jo kvestionavimas žymės nesutari- 
mo gilėjimą, o ne jo nereikalingumą, kaip kad tuo atveju, kai kas 
nors sako, kad Mobi Dikas yra ne knyga. 


Paradigmos 


Esama dar vienos užduoties — ne tokios sunkios, tačiau ne mažiau 
svarbios, — kurią atlikdamas filosofas galėtų pasitarnauti jį deleguo- 
jantiesiems (constituents). Kiekvienu istoriniu institucijos raidos eta- 
pu tam tikri konkretūs pagarbumo reikalavimai beveik visiems at- 
rodys kaip paradigmos, t. y. kaip pagarbumo reikalavimai, jei apie 
tokius apskritai kalbėtina. Pavyzdžiui, norma, kad vyrai turi at- 
sistoti, kai į patalpas įeina moteris, gali būti laikoma tam tikro lai- 
kotarpio paradigma. Vaidmuo, kurį samprotavime ir argumentaci- 

joje atlieka šios paradigmos, bus netgi dar lemtingesnis nei bet koks 
abstraktus sutarimas dėl sąvokos. Mat paradigmos bus traktuoja- 
mos kaip konkretūs pavyzdžiai, kuriuos bet kokia įtikinama interp- 
retacija privalo atitikti, ir argumentas prieš interpretaciją turės — 
visada, kai tai įmanoma - parodymo, kad ji neapima ar nepaaiški- 
na paradigminio atvejo, formą. 

Dėl šio ypatingo vaidmens sąsaja tarp institucijos ir tos dienos 
paradigmų bus tokia glaudi, kad savo ruožtu lems tam tikrą koncep- 
tualinę atmosferą. Tas, kuris atmeta paradigmą, atrodys darąs ypač 
didelę klaidą. Tačiau ir vėl - esama svarbaus skirtumo tarp šių in- 
terpretacinės tiesos paradigmų ir atvejų, kai, kaip sako filosofai, są- 
voka galioja „pagal apibrėžimą“, kaip kad viengungystės terminas 
galioja nevedusiems vyrams. Paradigmos yra interpretacijų inkaras, 
tačiau jokia paradigma nėra apsaugota nuo kvestionavimo naujoje 
interpretacijoje, kuri geriau paaiškina kitas paradigmas ir tą vieną 
palieka izoliuotą kaip klaidą. Mūsų įsivaizduojamoje bendruomenė- 
je lyties paradigma ilgą laiką sugebėjo išgyventi kitas transformacijas 
būtent dėl to, kad ji atrodė taip tvirtai fiksuota, kol tapo nepripažįs- 
tamu anachronizmu. Tada vieną dieną moterys paprieštaraus tam, 
kad vyrai joms atstovautų; jie gali tai pavadinti didžiausiu įmanomu 
nepagarbumu. Vakarykštė paradigma virs šiandienos šovinizmu. 


DIGRESIJA: TEISINGUMAS 


Visos perskyros ir žodynas, pristatyti iki šio momento, pasirodys 
naudingi, kai kitame skyriuje imsimės teisės kaip interpretacinės 
sąvokos. Tačiau verta sustoti ir pažiūrėti, kokiu mastu mūsų in- 
terpretacinių sąvokų aiškinimas galioja kitoms svarbioms politinėms 
ir moralinėms idėjoms ir konkrečiai - teisingumo idėjai. Šiurkštus 
kalbos veikimo pavaizdavimas, kuris mus daro neatsparius seman- 
tinio geluonies poveikiui, netinka teisingumui, kaip netinka ir pa- 
garbumui. Mes nesivadovaujame visuotiniais lingvistiniais kriteri- 
jais spręsdami, kokie faktai situaciją daro teisingą arba neteisingą. 
Patys intensyviausi mūsų ginčai apie teisingumą - pavyzdžiui, apie 

pajamų mokesčius arba pozityvios diskriminacijos (affi/rmative ac- 
tion) programas - yra ginčai dėl teisingų teisingumo testų, o ne dėl 
to, ar faktai tenkina tam tikrą testą, dėl kurio yra sutarta kokiu 
nors konkrečiu atveju. Libertaras mano, kad pajamų mokesčiai yra 
neteisingi, nes jie iš savininko be jo sutikimo atima nuosavybę. Li- 
bertarui nesvarbu, prisideda ar ne tie mokesčiai prie įmanomai di- 
džiausio laimingumo ilgalaikėje perspektyvoje. Tuo tarpu utilita- 
ristas mano, kad pajamų mokesčiai yra teisingi tik tuomet, kai jie 
prisideda prie įmanomai didžiausio laimingumo ilgalaikėje pers- 
pektyvoje, ir jam nesvarbu, atima nuosavybę jie ar neatima be savi- 
ninko sutikimo. Taigi jei teisingumui pritaikytume tą nesutarimo 
pavaizdavimą, kurį atmetėme pagarbumo atveju, prieitume išvadą, 
kad libertaras ir utilitaristas negali nei sutarti, nei nesutarti nė vie- 
nu teisingumo klausimu. 

Šitai būtų klaida, nes teisingumas yra institucija, kurią mes in- 
terpretuojame.?? Kaip 1r pagarbumas, ji turi istoriją; kiekvienas iš 
mūsų įsijungiame į tą istoriją, kai išmokstame praktikuoti interpre- 
tacinę laikyseną reikalavimų, pateisinimų, ir išteisinimų atžvilgiu, ku- 
riuos pastebime kitus žmones teikiant teisingumo vardu. Labai ne- 
daugelis iš mūsų sąmoningai interpretuojame šią istoriją tuo būdu, 
kuriuo savo istorijoje įsivaizdavau žmones interpretuojant pagarbu- 
mą. Tačiau kiekvienas iš mūsų - kai kurie reflektyviau nei kiti — iš- 
siugdome teisingumo jausmą, kuris vis tiek yra interpretacija, ir kai 
kurie iš mūsų kartkarčiais netgi peržiūri savo interpretaciją. Galbūt 
teisingumo institucija prasidėjo taip, kaip, mano įsivaizdavimu, pra- 
sidėjo pagarbumas: paprastomis ir tiesiomis normomis, reguliuojan- 
čiomis nusikaltimą, bausmę ir skolą. Tačiau interpretacinė laikysena 
klestėjo tuo metu, kai buvo parašyta ankstyviausioji politinė filosofi- 
ja, ir nuo tol ji tebeklesti. Progresyvios reinterpretacijos ir transfor- 
macijos buvo kur kas sudėtingesnės nei tos, kurias aprašiau taikyda- 
mas pagarbumui, tačiau kiekviena rėmėsi į pertvarkytos elgsenos ir 
laikysenos, pasiektos paskutiniosios reinterpretacijos, pagrindą. 

Politiniai filosofai gali atlikti šiuos įvairius vaidmenis, kuriuos aš 
įsivaizdavau pagarbumo filosofo atveju. Jie negali išplėtoti semanti- 

nių teorijų, kurios teikia normas „teisingumo“ termino vartojimui, 
tokias kaip normos, kurias įsivaizdavome „knygos“ terminui. Tačiau 
jie gali mėginti užčiuopti tą atspirties tašką, nuo kurio atsispiria dau- 
guma argumentų apie teisingumą, ir pamėginti nusakyti jį kokia nors 
abstrakčia propozicija, traktuojama kaip teisingumo „sąvokos“ apibrė- 
žimas jų bendruomenei, taip, kad ginčus dėl teisingumo būtų galima 
suprasti kaip ginčus dėl geriausios tos sąvokos sampratos. Mūsiškiai 
teisingumo filosofai retai mėgina tai padaryti, nes yra sunku rasti 
teiginį, sykiu pakankamai abstraktų, kad būtų nekontroversiškas tarp 
mūsų, ir pakankamai konkretų, kad būtų naudingas. Mūsų ginčai 
dėl teisingumo yra pernelyg sudėtingi, ir dabar šioje srityje esama 
pernelyg daug skirtingų rūšių teorijų. Tarkime, jog filosofas, pavyz- 
džiui, pasiūlo tokį sąvokos nusakymą: teisingumas skiriasi nuo kitų 
politinių ir moralinių dorybių, nes teisingumo problematika - tai 
teisių problematika (entitlement), to, ką turi teisę tikėtis turėti savo 
rankose tie, kuriuos paveiks individų ar institucijų aktai, problema- 
tika. Toks nusakymas neatrodo pravartus, nes teisių turėjimo sąvoka 
pati yra pernelyg artima teisingumo sąvokai, kad ką paaiškintų, ir 
gal kiek pernelyg kontroversiška, kad galėtų būti laikoma koncep- 
tualia aptariamąja prasme, nes kai kurios iškilios teisingumo teorijos 
— marksistinė teorija, jeigu ją galima traktuoti kaip teisingumo teori- 
ją?', ir net utilitarizmas - vis tiek ją atmes. Galbūt neįmanomas joks 
pravartus teisingumo sąvokos nusakymas. Jeigu taip, šitai ne sukelia 
abejonę dėl ginčų apie teisingumą prasmės, o tik liudija vaizduotę 
žmonių, mMėginančių būti teisingais. 

Kiekvienu atveju, mes turime šį tą, kas yra svarbiau nei pravartus 
sąvokos nusakymas. Mes turime mums bendrą preinterpretacinę apy- 
tikslių elgsenos ribų nuovoką, į kurią turi remtis mūsų vaizduotės 
saviugda. Mes naudojame tą nuovoką atskirti teisingumo sampra- 
toms, kurias atmetame, net smerkiame, nuo pozicijų, kurių išvis ne- 
laikytume teisingumo sampratomis, net jei jos būtų pateiktos su šia 
antrašte. Libertarinė etika yra daugeliui iš mūsų nepatraukli teisin- 
gumo teorija. Tačiau tezė, kad abstraktusis menas yra neteisingas, 
nėra net ir nepatraukli; ji yra nesuvokiama kaip teorija apie teisingu- 


INTERPRETACIJOS SĄVOKOS 87 


mą, nes joks kompetentingas preinterpretacinis teisingumo elgsenos 
paaiškinimas neapima kritikos ir meno vertinimo.22 

Teisingumo filosofai ar galbūt sociologai gali padaryti vieną nau- 
dingą darbą - identifikuoti paradigmas, kurios argumentuose apie tei- 
singumą atlieka tą vaidmenį, kurį, kaip sakiau, paradigmos vaidintų 
argumentuose apie pagarbumą. Mums dabar yra paradigmiška, kad 
bausti nekaltus žmones yra neteisinga, kad vergija yra neteisinga, kad 
vogimas iš vargšų turtingųjų labui yra neteisingas. Dauguma mūsų nė 
nesusimąstydami atmestų bet kurią sampratą, kuri atrodytų reikalau- 
janti ar leidžianti bausti nekaltus. Todėl įsigalėjęs argumentas prieš 
utilitarizmą yra tas, kad jis negali pateikti gero šių pagrindinių para- 
digmų paaiškinimo ar pateisinimo; utilitaristai neignoruoja šio kalti- 
nimo kaip netaiklaus, priešingai - jie pasitelkia herojišką sumanumą 
mėgindami jį atmesti. Tačiau kai kurios teisingumo teorijos iš tiesų 
ginčija daug ką iš to, ką jų amžininkės laiko paradigmatiška, ir šitai 
paaiškina ne vien tai, kodėl šios teorijos - pavyzdžiui, Nietzsche's ar 
Marxo iš pažiūros prieštaringos mintys apie teisingumą - ne tik atro- 
dė ir atrodo radikalios, bet ir, ko gero, yra apskritai nepanašios į tei- 
singumo teorijas. Tačiau dauguma teisingumo filosofų gerbia ir nau- 
doja savo meto paradigmas. Jų pagrindinis darbas nėra nei mėginti 
nusakyti teisingumo sąvoką, nei redefinuoti paradigmas, o plėtoti ir 
ginti tas teorijas, kurios aiškiai yra pilnakraujės teisingumo teorijos, 
kontroversiškos teorijos, žengiančios toli anapus paradigmų į politi- 
ką. Libertariškas filosofas oponuoja pajamų mokesčiams, o egalitariš- 
kas filosofas ragina daugiau gėrio perskirstyti, nes skiriasi jų sampra- 
tos. Šios sampratos jokiu būdu nėra neutralios. Jos yra interpretaci- 
nės, tačiau įsipareigojusios, ir jų vertė mums kyla iš to įsipareigojimo. 


SKEPTIŠKAS POŽIŪRIS Į INTERPRETACIJĄ 
Iššūkis 
Mano interpretacijos aiškinimas iki šio momento buvo subjektyvus 
viena šio susirūpinimą žadinančio žodžio prasme. Aš aprašiau, kaip 

kūrybinė interpretacija atrodo interpretuotojams, ką kas nors turi 
galvoti, kad interpretuotų vienaip, o ne kitaip. Tačiau mano aprašy- 
toji interpretacinė laikysena, kurią, kaip sakiau, praktikuoja tie in- 
terpretuotojai, skamba objektyviau. Jie mano, kad interpretacijos, 
kurias jie pasirenka, yra geresnės - o ne tik skirtingos - už tas, kurias 
jie atmeta. Ar ši laikysena prasminga? Kai du žmonės nesutaria dėl 
korektiškos kokio nors dalyko interpretacijos — eilėraščio, dramos, 
socialinės elgsenos, tokios kaip pagarbumas, arba teisingumo - ar 
gali vienas iš jų pagrįstai manyti, kad jis yra teisus, o kiti - neteisūs? 
Šį klausimą turime rūpestingai atskirti nuo kito, dėl interpretacijos 
sudėtingumo. Dogmatiškai skamba ir paprastai yra klaida tarti, kad 
sudėtingas meno kūrinys - pavyzdžiui, Hamletas - yra „apie“ kokį 
vieną dalyką ir nieką daugiau, ir dėl to vienas tos dramos pastatymas 
būtų unikaliai teisingas ar tikslus, o bet kuris kitas pastatymas, kuris 
pabrėžtų kitą aspektą ar dimensiją, — tiesiog neteisingas. Aš noriu 
iškelti kvestionavimo, o ne sudėtingumo klausimą. Ar gali viena in- 
terpretacinė pažiūra būti objektyviai geresnė už kitą, kai jos yra ne 
tik skirtingos - iškeliančios skirtingus ir vienas kitą papildančius su- 
dėtingo kūrinio aspektus, - o prieštaringos, kai į vienos turinį įeina 
teiginys, kad kita yra neteisinga? 

Dauguma žmonių mano, kad gali - kad kai kurios interpretacijos 
iš tikrųjų yra geresnės negu kitos. Kas nors, ką tik naujai supratęs 
Prarastąjį rojų (Paradise Lost), virpėdamas iš jaudulio dėl atradimo, 
mano, kad jo nauja interpretacija yra teisinga, kad ji yra geresnė nei 
ta, kurios jis atsisakė, kad tie, kurie dar nesusipažinę su šia interpre- 
tacija, praleido kažką esminga ir svarbu, kad jie nemato poemos to- 
kios, kokia ji yra iš tikrųjų. Jis mano, kad jis buvo vedamas tiesos, o 
ne kad pasirinko vieną interpretaciją kaip vienadienį apdarą, nes iš- 
sirinko ją kaip puošnų kaklaraištį. Jis galvoja, kad jis turi tikras, tvir- 
tas priežastis akceptuoti savo naują interpretaciją ir kad kiti, kurie 
laikosi senesnės pažiūros, kurią jis dabar mano esant neteisingą, turi 
tikras, tvirtas priežastis pakeisti savo nuomonę. Tačiau kai kurie lite- 
ratūros kritikai mano, kad visa tai yra gili painiava; jie sako, kad 
klaida galvoti, jog viena interpretacinė nuomonė gali iš tiesų būti 

geresnė už kitą.2* 7-ame skyriuje įsitikinsime, kad dauguma teisės 
tyrėjų beveik tą pat kalba apie sprendimus, teisėjų daromus sunkio- 
siose bylose, tokiose kaip mūsų parinktieji atvejai 1-ame skyriuje: jie 
sako, kad sunkiosiose bylose negali būti teisingo atsakymo, o tik - 
skirtingi atsakymai. 

Daug kas iš to, ką aš visame šiame skyriuje sakiau apie interpre- 
taciją, gali būti laikoma parama šiai skeptinei įprastos „teisinga- 
neteisinga“ pažiūros kritikai. Aš siūlau šį bendrą ir labai abstraktų 
interpretacijos apibūdinimą: ji siekia interpretuoti objektą ar elg- 
seną kiek įmanoma geriau. Antai Hamleto interpretacija mėgina iš 
teksto padaryti geriausią pjesę, kokia jis gali būti, o pagarbumo 
interpretacija iš įvairių pagarbumo elgsenų mėgina padaryti geriausią 
socialinę instituciją, kokia šios elgsenos gali būti. Šis interpretaci- 
jos apibūdinimas atrodo priešiškas bet kokiam reikšmės unikalu- 
mo teiginiui, nes tvirtina, kad skirtingi žmonės su skirtingu skoniu 
ir vertybėmis būtent dėl tos priežasties „įžvelgs“ skirtingas reikš- 
mes tame, ką jie interpretuoja. Jis atrodo remiantis skepticizmą, 
nes idėja, jog yra galimas „teisingas“ atsakymas į klausimus dėl es- 
tetinės ar moralinės, ar socialinės vertės, daugeliui žmonių atrodo 
keistesnė net už tą, kad yra galimas teisingas atsakymas į klausimus 
dėl tekstų 1r elgsenų reikšmių. Taigi visai įmanoma, jog mano 
abstraktus paties bendriausio interpretacijos tikslo aprašymas dau- 
gelio skaitytojų akyse visai gali patvirtinti skeptinę tezę, kad filoso- 
finė klaida yra manyti, jog interpretacijos gali būti teisingos arba 
neteisingos, tikros ir netikros. 


Vidinis ir išorinis skepticizmas 


Likusioje šio skyriaus dalyje mes įvertinsime šio skeptinio kvestio- 
navimo mastą ir galiojimo apimtį, ir pradėsime esminės svarbos 
perskyra: perskyra tarp skepticizmo, skelbiamo iš interpretacijos 
projekto vidaus, kaip substantyvios pozicijos dėl geriausios kokios 
nors elgsenos ar meno kūrinio interpretacijos, 1r skepticizmo Iš ana- 
pus ir dėl to projekto. Tarkime, jog kas nors sako, kad Hamletą 

geriausiai suprasti kaip pjesę, analizuojančią dviprasmiškumą (0b- 
liguity), dvilypumą (doubling) ir delsimą (delay); jis argumentuoja, 
kad pjesė turi daugiau meninio integralumo, geriau vienija leksines, 
retorines ir naratyvines temas, kai perskaitoma turint galvoje minė- 
tas idėjas. „Vidinis“ skeptikas galėtų sakyti: „Jūs neteisus. Hamletas 
yra pernelyg painus ir sujauktas, kad būtų apskritai apie ką nors: tai 
yra nerišlus dramos elementų kratinys.“ „Išorinis“ skeptikas galėtų 
pasakyti: „Aš sutinku su Jumis; aš taip pat manau, kad šitai yra ge- 
riausiai pjesę nušviečiantis perskaitymas. Žinoma, tai tik nuomonė, 
kuri yra mums bendra; mes negalime pagrįstai tarti, kad tai, jog Ham- 
letas yra apie delsimą, yra objektyvus faktas, kurį mes atskleidėme 
glūdint realybės natūroje, „ten išorėje“, kažkokiame transcendenti- 
niame metafiziniame pasaulyje, kur subsistuoja dramų reikšmės.“ 
Tai skirtingos skepticizmo formos. Vidinis skeptikas kalba apie 
teiginių, kuriuos jis kvestionuoja, turinį; jis tvirtina, kad visais atžvil- 
giais klaidinga sakyti, jog Hamletas yra apie delsimą ir dviprasmybę, 
klaida tarti, kad, šitaip perskaityta, pjesė yra geresnė. Arba kad ji 
geresnė, perskaityta bet kuriuo kitu konkrečiu būdu. Ne dėl to, kad 
jokia pažiūra apie tai, kas daro dramą geresnę, negali būti „iš tikrų- 
jų“ teisinga, o dėl to, kad viena pažiūra yra teisinga: pažiūra, kad 
sėkminga interpretacija turi teikti tą vienovę, kurios, jo įsitikinimu, 
jokia kita Hamleto interpretacija negali suteikti. Kitaip tariant, vidi- 
nis skepticizmas, kvestionuodamas visas galimas konkretaus interpre- 
tacijos objekto interpretacijas, remiasi bendra interpretacine laiky- 
sena kaip sveiku protu (soundness). Šiuo būdu galima būti skeptiš- 
kam ne tik dėl konkretaus žaidimo, bet bendrai dėl projekto. Tarkime, 
jog pilietis stebi pagarbumo elgsenas, kurias jo kaimynai laiko ver- 
tingomis, ir nusprendžia, kad ši jiems bendra prielaida yra bendra 
klaida. Jis turi įsitikinimų, kurie sako, kokios rūšies socialinės insti- 
tucijos gali būti naudingos ar vertingos bendruomenei; jis daro radi- 
kalią išvadą, kad pagarbumo elgsenos netarnauja jokiam geram tiks- 
lui arba, dar blogiau, kad jos tarnauja pragaištingam tikslui. Todėl jis 
atmeta kaip iškreiptas visas tas skirtingas pagarbumo interpretacijas, 
kurias vienas prieš kitą konstruoja ir gina jo kolegos: pagarbumo atžvil- 

giu jo vidinis skepticizmas yra globalus. Ir vėl: jis remiasi - užuot at- 
metęs — idėja, kad kai kurios socialinės elgsenos yra geresnės už ki- 
tas; atmesdamas visas tas pagarbumo interpretacijas, teikiamas jo 
aplinkos žmonių, jis remiasi bendra pažiūra į socialinę vertę. Jis lai- 
kosi prielaidos, kad jo bendrosios laikysenos yra pagrįstos sveiku 
protu, 0 jų priešingos laikysenos yra neteisingos. 

Toks globalus vidinis skepticizmas, jeigu jo taikymas teisei, o ne 
tik pagarbumui, būtų įtikinamas, keltų grėsmę mūsų projektui. Mat 
mes tikimės išplėtoti pozityvų teorinį teisės pagrindų paaiškinimą, 
teisėjavimo programą, kurią galime rekomenduoti teisėjams ir nau- 
doti kritikai to, ką jie daro. Tad mes negalime ignoruoti galimybės, 
kad koks nors globaliai skeptiškas požiūris į teisinių institucijų vertę 
galiausiai yra pats stipriausias ir įtaigiausias požiūris; mes negalime 
pasakyti, kad ši galimybė yra nerelevantiška teisės teorijai. Mes grį- 
šime prie šios grėsmės 7-ame skyriuje. Dabar mus domina kita, išori- 
nė skepticizmo forma. 

Išorinis skepticizmas yra metafizinė teorija, o ne interpretacinė 
ar moralinė pozicija. Išorinis skeptikas nekvestionuoja jokio konk- 
retaus moralinio ar interpretacinio teiginio. Jis nesako, kad kuria 
nors prasme yra klaida manyti, jog Hamletas yra apie delsimą arba 
kad pagarbumas yra pagarbos dalykas, arba kad vergija yra neteisin- 
ga. Jo teorija veikiau yra antro lygmens teorija apie šių teiginių filo- 
sofinį statusą (standing) arba klasifikaciją. Jis tvirtina, kad jie yra ne 
aprašymai, kuriuos galima įrodyti ar testuoti kaip fizikoje: jis neigia, 
kad estetinės ar moralinės vertybės gali būti dalis to, ką jis vadina 
(pasitelkdamas vieną iš erzinančių metaforų, kurios atrodo esmingai 
svarbios bet kokiam jo pažiūros nusakymui) visatos „audiniu“ (fab- 
ric). Jo skepticizmas yra išorinis, nes atsajus: anot jo, aktualaus in- 
terpretacijos proceso jo išvados nepaliečia. Išorinis skeptikas ir pats 
turi nuomonių apie Hamletą ir vergiją ir gali pateikti motyvus, ko- 
dėl šioms nuomonėms teiktina pirmenybė tų nuomonių, kurias jis 
atmeta, atžvilgiu. Tik jis tvirtina, kad visos šios nuomonės yra pro- 
jektuojamos į „realybę“, o ne atskleidžiamos joje. | 

Nuo neatmenamų laikų klestėjo filosofiniai debatai dėl to, ar 

išorinis skepticizmas, ypač į moralę orientuotas išorinis skepticiz- 
mas, yra reikšminga teorija, ir jeigu taip, ar ji yra teisinga.** Aš 
dabar nesivelsiu į tuos debatus, tik pasvarstysiu, ar išorinis skepti- 
cizmas, jeigu jis yra pagrįstas sveiku protu, kiekvienu atveju atmes 
įsitikinimą, kurį visuotinai išpažįsta interpretuotojai: kad viena ko- 
kio nors teksto ar socialinės elgsenos interpretacija gali būti - pa- 
svėrus - geresnė nei kitos, kad yra galimas „teisingas atsakymas“ į 
klausimą, kuri yra geriausia, net kai yra kontroversiška tai, koks 
yra tas teisingas atsakymas.?5 Šitai priklauso nuo to, kaip šie „ob- 
jektyvūs“ įsitikinimai (kaip galėtume juos pavadinti) turėtų būti su- 
prantami. Tarkime, jog aš sakau, kad vergovė yra neteisinga. Pada- 
rau pauzę, o tuomet priduriu antrąją teiginių grupę: sakau, jog ver- 
govė yra „iš tikrųjų“ arba „objektyviai“ neteisinga, kad šitai nėra 
tik nuomonės dalykas, kad tai būtų tiesa, net jei aš (ir bet kuris 
kitas) manytų kitaip, kad tai yra „teisingas atsakymas“ į klausimą, 
ar vergovė yra neteisinga, kad priešingas atsakymas yra ne šiaip 
skirtingas, bet klaidingas. Koks santykis tarp mano pradinės nuo- 
monės, - kad vergovė yra neteisinga, - ir šių įvairių „objektyvių“ 
sprendinių, kuriuos aš pridūriau prie jos? 

Štai viena prielaida. Objektyvūs teiginiai, kuriuos aš pridūriau, 
yra skirti pateikti mano pradinės nuomonės tam tikriems ypatingos 
rūšies įrodymams arba tam tikriems ja grindžiamiems mano veiks- 
mams pateisinti. Jie skirti įteigti, kad aš galiu įrodyti, jog vergovė yra 
neteisinga, tokiu pat būdu, kokiu galėčiau įrodyti kokį nors fizikos 
teiginį - fakto ir logikos argumentais, kuriuos kiekvienas racionalus 
asmuo turi pripažinti: pavyzdžiui, parodydamas, kad atmosferiniai 
moralės svyravimai patvirtina mano nuomonę arba kad ji atitinka 
noumenalinį metafizinį faktą. Jeigu šis būdas suprasti mano objekty- 
vius teiginius būtų teisingas, tai mano teiginiai teigtų tai, ką išorinis 
skepticizmas neigia: kad moraliniai sprendiniai yra kažkokios ypa- 
tingos metafizinės moralinės sferos aprašymai. Tačiau šis jų suprati- 
mo būdas nėra teisingas. Nė vienas, kuris sako, kad vergovė yra „tik- 
rai“ bloga, nemano, kad jis šitaip pateikia ar net kad iškelia kaip 
prielaidą argumentą, kodėl ji yra bloga. (Kaip galėtų svyravimai ar 

noumenalūs dalykai būti koks nors argumentas moraliniams įsiti- 
kinimams?) Vienintelis įmanomas mano pažiūros, kad vergovė yra 
blogai, įrodymas, vienintelis įmanomas mano ta pažiūra grindžia- 
mų veiksmų pateisinimas yra koks nors nepriklausomas moralinis 
argumentas - tos rūšies, kurio „objektyvūs“ teiginiai net nepreten- 
duoja pateikti. 

Tikroji sąsaja tarp mano pradinio sprendinio apie vergovę ir ma- 
no paskesnių „objektyvių“ komentarų yra visai kitokia. Objektyvu- 
mo leksiką mes vartojame ne tam, kad savo paprastiems moraliniams 
ar interpretaciniams teiginiams suteiktume keistą metafizinį pama- 
tą, bet tam, kad juos pakartotume, galbūt preciziškiau, pabrėžtume 
ar patikslintume jų turinį. Tokią kalbą mes vartojame, pavyzdžiui, 
atskirti tikriems moraliniams (ar interpretaciniams, ar estetiniams) 
teiginiams nuo paprastų skonio pranešimų. Aš nemanau (nors kai 
kurie žmonės mano), kad ledų aromatas turi tikrą estetinę vertę, 
todėl tik pasakyčiau, jog renkuosi ledus su romo ir razinų įdaru, ir 
nepridurčiau (nors kai kurie iš jų pridurtų), kad romo ir razinų aro- 
matas „iš tikrųjų“ ar „objektyviai“ yra geriausias.?* Objektyvumo kalbą 
taip pat vartojame norėdami atskirti teiginius, skirtus tik tam tikrų 
įsitikinimų, sluoksnio, poreikių ar interesų asmenims (galbūt tik kal- 
bėtojui), ir tuos, kurie neasmeniškai skirti galioti kiekvienam. Tarki- 
me, aš sakau, kad savo gyvenimą turiu paskirti branduolinio karo 
grėsmės mažinimui. Prasminga klausti, ar, mano manymu, ši pareiga 
galioja „objektyviai“ kiekvienam, ar tik tiems, kurie jaučia, kaip aš, 
ypatingą prievolę šiuo klausimu. Šiuos du objektyvios kalbos varto- 
jimo būdus derinau pokalbyje apie vergovę, kurį ką tik įsivaizdavau. 
Aš sakiau, jog vergovė yra „iš tikrųjų“ neteisinga ir taip toliau, kad 
aiškiai nurodyčiau, jog mano nuomonė buvo moralinis sprendinys ir 
kad aš manau, jog vergovė yra neteisinga visur, ne tik bendruomenė- 
se, kurių tradicijos ją pasmerkė. Tad jeigu kas nors sako, kad aš klys- 
tu, teikdamas tokį sprendinį, ir mūsų nesutarimas yra tikras, jo in- 
tencija būtinai bus noras išreikšti nuomonę, kad vergovė nėra netei- 
singa visur arba kad ji apskritai nėra neteisinga. Tai yra vidinio 
skepticizmo versija: ji gali būti apginta tik kokios nors rūšies morali- 

niais argumentais, pavyzdžiui, apeliuojant į kokią nors moralinio re- 
liatyvizmo formą, anot kurios, tikra moralė yra tik savo bendruome- 
nės tradicijų laikymasis. 

Taigi filosofinės kategorijos ar statuso požiūriu nesama jokio svar- 
baus skirtumo tarp teiginio, kad vergovė yra neteisinga, ir teiginio, 
kad esama teisingo atsakymo į vergovės klausimą, o būtent atsakymo, 
kad ji yra neteisinga. Aš negaliu būti suprastas, jei laikydamasis pirmo- 
sios nuomonės kaip moralinės nuomonės, kartu nesilaikau antrosios. 
Kadangi išorinis skepticizmas neteikia jokio pagrindo atšaukti arba 
modifikuoti pirmąją, jis taip pat neteikia jokio pagrindo atšaukti arba 
modifikuoti antrąją. Jos abi yra teiginiai, teikiami iš moralės projekto 
vidaus, o ne teiginiai apie jį. Taigi, kitaip nei globali vidinio skepticiz- 
mo forma, tikras išorinis skepticizmas negali kelti grėsmės jokiam 
interpretaciniam projektui. Net jei mes manome, kad suprantame tą 
skepticizmo formą ir jai pritariame, ji negali suteikti jokio pagrindo, 
dėl kurio mes neturėtume taip pat manyti, jog vergovė yra neteisin- 
ga, kad Hamletas yra apie dvilypumą ir kad pagarbumas ignoruoja 
socialinį statusą, arba - o tai iš esmės tas pats - kad kiekviena iš šių 
pozicijų yra geresnė (arba yra „iš tikrųjų“ geresnė) negu jos varžo- 
vės. Jeigu mes būtume išoriniai skeptikai, filosofinio susikaupimo 
momentu, nuošaliai nuo moralinių ar interpretacinių karų, į filoso- 
finį vis4 šių nuomonių statusą mes pažiūrėtume iš išorinio skeptinio 
taško. Visas jas mes klasifikuotume kaip projekcijas, o ne kaip at- 
skleidimus. Tačiau jų mes neatskirtume tardami, kad tik pastarosios 
yra klaidingos. Skubu pridurti, kad esminės reikšmės punktas, kurį 
pabrėžiu - kad daugumos mūsų turimi „objektyvūs“ įsitikinimai, yra 
moraliniai, o ne metafiziniai įsitikinimai, kad jie tik pakartoja ir pa- 
tikslina kitus moralinius įsitikinimus, - tikrai nesusilpnina šių įsitiki- 
nimų ir nesusiaurina jų prasmės, ką jau kalbėti apie jos pakeitimą, 
palyginti su tuo, ką teigiant juos būtų galima manyti. Mat mes nega- 
lime jiems priskirti jokios atitinkančios jų iš tikrųjų mūsų gyvenime 
atliekamo vaidmens prasmės, kuri darytų juos ne moraliniais teigi- 
niais. Jeigu remiantis nors tuo argumentu kas nors ir padaroma ma- 
Žiau svarbu, tai būtent išorinis skepticizmas, o ne mūsų įsitikinimai. 


INTERPRETACIJOS SĄVOKOS 95 
Kuri skepticizmo forma? 


Tuomet kaip turėtume suprasti skeptiką, kuris taip viską komplikuo- 
ja skelbdamas, kad moralėje ar interpretacijoje negali būti teisingų 
atsakymų? Jis pasitelkia metaforinę išorinio skepticizmo retoriką; jis 
sako atakuojąs pažiūrą, kad interpretacinės reikšmės yra „ten“ uni- 
versume arba kad teisingų teisinių sprendimų ieškotina kažkokioje 
„transcendentinėje realybėje“. Jis naudoja išoriniams skeptikams 
žinomus argumentus: jis sako, jog kadangi skirtingų kultūrų žmo- 
nės turi skirtingas nuomones apie grožį ir teisingumą, šios dorybės 
negali būti pasaulio savybės, nepriklausomos nuo laikysenos. Ta- 
čiau aišku, kad jis mano, jog jo ataka turi vidinio skepticizmo ga- 
lią: jis tvirtina, jog žmonės, interpretuodami poemas arba spręsda- 
mi sunkiąsias teisės bylas, neturėtų kalbėti ir elgtis taip, tarsi viena 
pažiūra galėtų būti teisinga, o kitos klaidingos. Jis negali teigti šiuos 
abu dalykus iškart. 

Mūsų įprastinius įsitikinimus jis atakuoja todėl, kad priskiria mums 
absurdiškus teiginius, kurių mes neteikiame. Mes nesakome (ir nega- 
lime suprasti to, kuris taip sako), kad interpretacija yra kaip fizika 
arba kad moralinės vertybės yra „ten išorėje“ arba gali būti įrodytos. 
Mes tik sakome, įvairiai akcentuodami, kad Hamletas yra apie delsi- 
mą ir kad vergovė yra neteisinga. Interpretacijos ir moralės prakti- 
kos teikia šiems teiginiams visą tą prasmę, kurią jie turi turėti ar 
galėtų turėti. Jeigu jis mano, kad jie yra klaidingi - nevykusios atlik- 
tys šių praktikų, deramai suprastų, rėmuose - jis turi atremti mūsų 
motyvus ir argumentus, mūsų, kaip dalyvių, savivoką savo priešin- 
gais motyvais ir argumentais. Taigi šiam kritikui padarysime daugiau 
gero pasižiūrėdami, kokiu mastu jo argumentus galime reinterpre- 
tuoti kaip vidinio skepticizmo argumentus. Ar mes galime jį suprasti 
kaip kaltinantį mus moralinėmis, o ne metafizinėmis klaidomis? „Ka- 
dangi žmonės nesutaria dėl socialinio statuso neteisingumo“, - galė- 
tų sakyti jis, — „ir kadangi tikėtina, jog žmonės manys statusg/titulą 
esant neteisingą tik jeigu jie yra gimę tam tikrose kultūrose, neteisin- 
ga teigti, kad kiekvienas turi niekinti titulus ir jų atsižadėti. Daugiau- 

sia, ką galime pasakyti, yra tai, jog žmonės, kurie skirstymą pagal 
socialinį statusą mano esant neteisingą, turėtų jį niekinti ir atmesti 
arba kad taip turėtų daryti žmonės, kurie gyvena tokios nuomonės 
bendruomenėse.“ Arba: „Tas faktas, kad kiti, kitokiose kultūrose, 
atmeta mūsų moralines pažiūras, rodo, kad mes turime šias pažiūras 
tik dėl mums tekusio moralinio auklėjimo, ir šito suvokimas verčia 
abejoti tomis pažiūromis.“*' 

Tai vidinio skepticizmo argumentai, nes jie presuponuoja kokią 
nors bendrą ir abstrakčią moralinę poziciją - pavyzdžiui, kad tikrą 
moralinę galią moraliniai teiginiai turi tik tuomet, kai jie yra išvesti 
iš konkrečios bendruomenės papročių, arba kad moraliniai įsitikini- 
mai yra neteisingi, jeigu mažai tikėtina, kad jie bus pripažinti bet 
kurioje kultūroje - kaip pagrindą atmesti konkretesnius svarstomus 
moralinius teiginius. Žinoma, tokie kaip šie substantyvūs moraliniai 
argumentai tikrai buvo teikiami, ir jų latentiška apeliacija galėtų pa- 
aiškinti, kodėl skepticizmas, užmaskuotas kaip išorinis skepticizmas, 
buvo ir yra toks populiarus interpretacijoje ir teisėje. Jie jums galėtų 
neatrodyti geri argumentai, jeigu būtų pašalinta ta maskuojanti for- 
ma, bet aš sakau, jog šitaip yra dėl to, kad globalus vidinis skepticiz- 
mas dėl moralės jums atrodo neįtikimas. 

Metamorfozė, kurią aprašau, turi savo kainą, nes skeptiko argu- 
mentai, reinterpretuoti kaip vidinio skepticizmo argumentai, nebegali 
būti įsakmūs arba a priori. Jam reikia argumentų, kurie atsilaikytų 
kaip moraliniai (arba estetiniai, arba mterpretaciniai) argumentai; ar- 
ba jeigu ne argumentų, tai bent deramos rūšies įsitikinimų. Jo skepti- 
cizmas nebegali būti atsajus arba neutralus įprastų moralinių (ar este- 
tinių, ar interpretacinių) nuomonių atžvilgiu. Jis negali atidėti savo 
skepticizmo kokiam nors ramiam filosofiniam momentu! ir, pavyz- 
džiui, savo nuomones apie vergovės moralumą arba sąsają tarp pagar- 
bumo ir pagarbos ginti tik „po darbo“, kai jis atlieka tik paprastus 
veiksmus. Jis atsisakė savo perskyros tarp paprastų ir objektyvių nuo- 
monių; Jeigu jis iš tikrųjų mano - vidinio skepticizmo būdu - kad joks 
moralinis sprendinys nėra iš tikrųjų geresnis nei bet kuris kitas, tuo- 
met jis negali pridurti, kad, jo nuomone, vergovė yra neteisinga. 

Šį ilgą skyrių baigiu pasiteisinimu ir keletu patarimų. Mes įkopėme 
į stačią kalvą, paskui nusileidome atgal. Apie interpretaciją arba 
apie moralę, arba pagarbumą, arba teisingumą, arba teisę mes da- 
bar nežinome nieko daugiau, nei žinojome tuomet, kai pradėjome 
svarstyti skeptinį kvestionavimą. Mat mano argumentas buvo tik 
ginamasis. Skeptikai skelbia, jog interpretacinėje laikysenoje, kaip 
aš ją aprašiau, glūdi gili klaida; jie sako, kad yra klaida tarti, jog 
viena socialinės elgsenos arba ko kito interpretacija gali būti teisin- 
ga arba neteisinga, arba iš tikrųjų geresnė už kitą. Jeigu mes interp- 
retuojame tą priekaištą pagal išorinio skepticizmo modelį, tai dėl 
priežasčių, kurias aš pateikiau, tas priekaištas pasirodo painus. Jei- 
gU jį interpretuojame natūraliau, kaip vidinio globalaus skepticiz- 
mo vardu teikiamą priekaištą, tai visas argumentas dar tik turi būti 
pateiktas. Mes tebestovime ten, kur stovėjome, tik eksplicitiškiau 
įsisąmoninę galimą pastarosios, potencialiai labai žalingos, argu- 
mento formos grėsmę. 

Į šią kalvą aš kopiau ir nuo jos leidausi tik dėl to, kad skeptinis 
kvestionavimas, suvokiamas kaip išorinio skepticizmo teikiamas kves- 
tionavimas, turi galingą įtaką teisininkams. Jie sako - apie bet kokią 
tezę, apie geriausią kokio nors teisės padalinio teisinės praktikos pa- 
aiškinimą - „Tai jūsų nuomonė“, ir nors tai yra tiesa, tačiau visai 
betikslė. Arba jie klausia: „Iš kur jūs žinote?“ arba „Iš ko kyla šis 
teiginys?“, reikalaudami ne argumentacijos, kuriai jie galėtų pritarti 
arba oponuoti, o triuškinančio vieno smūgio (knock-down) metafi- 
zinio įrodymo, kurio negali atremti niekas, kas turi proto jį suprasti. 
Ir kai pamato, kad jokio tokio galingumo argumento neregėti, jie 
niurna, jog jurisprudencija yra tik subjektyvi. Tada galiausiai jie grįž- 
ta prie savo mezginių - argumentų teikimo, pripažinimo, atrėmimo, 
atmetimo normaliu būdu, atsižvelgimo į įsitikinimus, svarbius spren- 
džiant, kuris iš konkuruojančių teisinės praktikos paaiškinimų teikia 
geriausią tos praktikos pateisinimą, jų peržiūrėjimo, naudojimo. Mano 
patarimas yra tiesus: šis preliminarus skepticizmo šokis yra kvailas ir 

brangiai atsieinantis; jis nei kuo prisideda prie egzistuojančios veik- 
los, nei ką iš jos pašalina. Vienintelis šio to vertas skepticizmas yra 
vidinis skepticizmas, o šio privaloma kaina yra to paties ginčijamo 
pobūdžio argumentai, kaip argumentai, kuriems jis oponuoja, o ne 
argumentai, skelbiami iš anksto kokios nors pretenzijos į stačiai smū- 
giuojančią empirinę metafiziką vardu. 

Savąjį interpretacijos ir teisės studijavimą turime tęsti šia linkme. 
Aš pateiksiu argumentų apie tai, kas vieną socialinės elgsenos interp- 
retaciją daro geresnę už kitą, ir apie tai, koks teisės paaiškinimas 
teikia labiausiai patenkinamą tos sudėtingos ir lemiamos svarbos elg- 
senos interpretaciją. Šie argumentai nebus - nes negali būti - įrody- 
mai. Jie kviečia nepritarti, ir nors nebus neteisinga atsakyti „tačiau 
tai tik jūsų nuomonė“, tai jokiu atžvilgiu nebus ir naudinga. Tuomet 
jūs turite savęs paklausti, ar - po refleksijos — tai yra ir jūsų nuomo- 
nė. Jeigu taip, jūs manysite, kad mano argumentai ir išvados yra 
pagrįsti ir kad kiti, konfliktuojantys su šiais, yra nepagrįsti ir netei- 
singi. Jeigu jūsų nuomonė kitokia, tai jums teks pasakyti kodėl, 
atremti mano argumentus arba nuogus įsitikinimus savaisiais. Mat 
aptariamoji elgsena yra atskleidimo procesas bent jau štai kokia 
prasme: joje atskleidžiama, kuri pažiūra į mūsų diskutuojamus su- 
verenius dalykus geriausiai dera su pažiūromis į mūsų bendrų elg- 
senų geriausią paaiškinimą, kurias kiekvienas iš mūsų, kartu ar at- 
skirai, turime ir išlaikome. 


3. Peržiūrėta jurisprudencija 


NAUJAS VAIZDAS 


Mes ištraukėme semantinį geluonį ir mums nebereikalinga teisinės 
praktikos karikatūra, kurią teikia semantinės teorijos. Dabar mes ga- 
lime matyti aiškiau, ir štai ką matome. Teisė yra interpretacinė sąvo- 
ka, tokia kaip pagarbumas mano įsivaizduotame pavyzdyje. Teisėjai 
paprastai pripažįsta pareigą tęsti, o ne diskredituoti praktiką, į kurią 
jie įsitraukė. Todėl atsiliepdami į savo pačių įsitikinimus ir instink- 
tus, jie plėtoja darbines teorijas apie geriausią jų prievolių tos prak- 
tikos atžvilgiu interpretaciją. Kai jie nesutaria tuo būdu, kurį pavadi- 
nau teoriniu, jų nesutarimai yra interpretaciniai. Jie nesutaria - mak- 
rolygmeniu ar subtilių detalių lygmeniu - dėl kokio nors rūpimo 
teisminės praktikos aspekto įtikinamiausios interpretacijos. Tad El- 
merio lemtis priklausys nuo interpretacinių įsitikinimų konkrečios 
teisėjų komandos, kuri sprendžia jo atvejį. Jeigu teisėjas mano, kad 
iš geriausios interpretacijos to, ką teisėjams būdinga daryti su įstaty- 
mais, plaukia, jog jis niekuomet neturi paisyti įstatymų kūrėjų inten- 
cijų, tai visai galimas dalykas, kad jis priims sprendimą Elmerio nau- 
dai. Tačiau jeigu, priešingai, jis mano, kad geriausia interpretacija 
reikalauja iš jo paisyti jų intencijų, tai jis greičiausiai priims sprendi- 
mą Gonerilės ir Regan naudai. Jeigu Elmerio byla patenka į rankas 
teisėjui, kuris dar nemąstė šiuo - interpretacijos - klausimu, tas tei- 
sėjas tuomet turės tai padaryti, ir abiejose pusėse jis ras teisininkų, 
nusiteikusių padėti. Besibylinėjantiems stovint prieš teismą, interpre- 
tacijos rungiasi viena su kita. 

Kiekvieno teisėjo interpretacinės teorijos yra pagrįstos jo įsitiki- 
nimais dėl teisinės praktikos kaip visumos „prasmės“ - pateisinan- 
čio tikslo ar siekio, ar principo — ir šie įsitikinimai neišvengiamai 

skirsis, bent jau detalėmis, nuo kitų teisėjų įsitikinimų. Vis dėlto 
įvairios galios švelnina šiuos skirtumus ir stumia konvergencijos 
link. Kiekviena bendruomenė turi teisės paradigmas, propozicijas, 
kurių beveik neįmanoma kvestionuoti sykiu nesugestijuojant page- 
dimo ar ignorancijos. Bet kuris amerikiečių ar britų teisėjas, kuris 
neigtų, kad greičio normos yra teisės dalis, būtų pakeistas, ir šis 
faktas atbaido radikalias interpretacijas. Tačiau pačios galingiau- 
sios įtakos, skatinančios konvergenciją, yra vidujai būdingos in- 
terpretacijos pobūdžiui. Precedento praktika, kurios negali visiškai 
ignoruoti jokio teisėjo interpretacija, spaudžia sutarimo linkme; 
kiekvieno teisėjo teorijos apie tai, kas iš tikrųjų yra teisimas, refe- 
renciškai - per bet kokį to precedento paaiškinimą ar restruktūra- 
vimą, dėl kurio jis apsisprendžia, - inkorporuos kitų tą dieną po- 
puliarių interpretacijų aspektus. Be to, teisėjai galvoja apie teisę iš 
visuomenės vidaus, o ne atskirai nuo jos; bendra intelektualinė ap- 
linka, kaip 1r bendra kalba, kuri reflektuoja ir saugo tą aplinką, 
praktiškai varžo idiosinkraziją ir konceptualiai varžo vaizduotę. 
Neišvengiamas formalaus teisinio lavinimo bei teisėjų atrankos teis- 
mo ir administravimo pareigoms proceso konservatizmas teikia pa- 
pildomą įcentrinį spaudimą. 

Būtų klaida ignoruoti šiuos įvairius unifikuojančius ir sociali- 
zuojančius veiksnius, tačiau klastingesnė 1r pavojingesnė klaida yra 
pernelyg sureikšminti jų galią. Interpretacijos dinamika rezistuoja 
konvergencijai, lygiai kaip ją skatina, ir išcentrinės jėgos yra ypač 
stiprios tada, kai profesinė, kaip ir platesnė bendruomenė nesuta- 
ria dėl teisingumo. Skirtingi teisėjai priklauso skirtingoms ir kon- 
kuruojančioms politinėms tradicijoms, ir skirtingų teisėjų interpre- 
tacijų ginklų aštrumas priklausys nuo skirtingų ideologijų. Tačiau 
tai nėra smerktina. Priešingai, teisės galia stiprėja, kai ji yra jautri 
savo intelektualinių šaltinių trintims ir įtampoms. Teisė sugriūtų, 
jeigu įvairios interpretacinės teorijos, turinčios vaidmenį teisme ir 
auditorijoje, pernelyg diverguotų bet kurioje vienoje generacijoje. 
Galbūt bendras to pavojaus jausmas teikia dar vieną priežastį, ko- 
dėl jos nediverguoja. Tačiau teisė stagnuotų, taigi sugriūtų kitu bū- 

du, jeigu ji virstų runiškuoju tradicionalizmu, kurį aš įsivaizdavau 
kaip galutinę pagarbumo lemtį. 

Mes galime pasirinkti labiau ilgalaikę mūsų teisinės kultūros pers- 
pektyvą, stebėdami, kaip jos bendras pobūdis kinta per laiką. Tam 
tikri interpretaciniai sprendimai, įskaitant pažiūras apie teisėkūros 
ir precedento esmę ir galią, yra labai populiarūs kurį laiką, ir jų po- 
puliarumas, palaikomas normalios intelektualinės inercijos, skatina 
teisėjus laikyti juos nustatytais visiems praktiniams tikslams. Jie tuo 
metu yra paradigmos ir kvaziparadigmos. Tačiau tuo pat metu kiti 
klausimai, galbūt tokie pat fundamentalūs, yra debatų ir kontrover- 
sijų dalykas. Galbūt ištisus dešimtmečius joks teisėjas nekvestionuo- 
ja - ar net negalvoja apie kvestionavimą - doktrinos, kad konkrečių 
teisės kūrėjų intencijos yra nerelevantiškos nustatant įstatymo, kurį 
jie išleido, reikšmę. Visi sutaria, kad jo reikšmę turi determinuoti tik 
įstatymo žodžiai, ignoruojant bet kokią nuorodą, kad teisės kūrėjai 
neturėjo galvoje to, ką sako žodžiai. Tačiau tuo pačiu periodu gali 
būti kontroversiška tai, ar įstatymo žodžiai turėtų būti suprantami 
rekontekstiškai, kaip kad juos galėtume suprasti, nieko nežinodami 
apie situaciją, apie kurią kalba įstatymas, ar, priešingai, kontekstiš- 
kai, kaip dauguma Žmonių toje situacijoje juos suprastų. Galbūt išti- 
sus dešimtmečius niekas neabejoja, kad teismai gali įkalinti žmones, 
kurie blogai elgiasi bendruomenės populiariosios moralės požiūriu, 
nesvarbu ar jų aktai legislatūros yra paskelbti nusikalstamais ar ne. 
Tačiau tuo pačiu laiku gali būti didžiai nesutariama, ar teismai gali 
deramai įgyvendinti turto mokesčio įstatymą, kuris buvo priimtas 
tik kai juo apmokestinamas turtas jau buvo sukauptas. Tačiau šis suta- 
rimo ir nesutarimo modelis yra laikinas. Staiga tai, kas atrodė 
nekvestionuojama, kvestionuojama, nauja ar net radikali kokios nors 
svarbios teisinės praktikos dalies interpretacija yra išplėtojama kie- 
no nors kabinetuose ar studijose ir įgyja „progresyvios“ mažumos 
prielankumą. Paradigmos sulaužomos, ir atsiranda naujos paradig- 
mos. Tai yra tie keli elementai mūsų naujam teisėjavimo skersinio 
pjūvio ir jo laikinio proceso vaizdui. Senasis akivaizdaus fakto vaiz- 
das, nusakytas 1-ame skyriuje, mums liepė teisėjų nuomonių, ku- 

rias jie parašo sunkiosiose bylose, nesuvokti tiesiogiai; naujasis vaiz- 
das turi tą išskirtinę dorybę, kad leidžia mums iš naujo patikėti 
tuo, ką sako mūsų teisėjai. 


TEISĖS SĄVOKOS IR SAMPRATOS 


Teisės filosofai yra tokioje pačioje situacijoje kaip teisingumo filoso- 
fai ir mūsų įsivaizduotas pagarbumo filosofas. Jie negali produkuoti 
naudingų semantinių teisės teorijų. Jie negali parodyti bendrų krite- 
rijų arba pamatinių normų, kuriomis teisininkai vadovaujasi tvirtin- 
dami teisines etiketes faktams, nes tokių normų nėra. Bendros teisės 
teorijos, kaip ir bendros pagarbumo ir teisingumo teorijos, turi būti 
abstrakčios, nes jos siekia interpretuoti teisinės praktikos pagrindinę 
prasmę ir struktūrą, o ne kokią nors atskirą jos dalį ar padalinį. Ta- 
čiau nepaisant viso jų abstraktumo, jos yra konstruktyvios interpre- 
tacijos: jie mėgina teisinę praktiką kaip visumą parodyti geriausioje 
šviesoje, pasiekti pusiausvyrą tarp teisinės praktikos, kokią jie ją ran- 
da, ir geriausio tos praktikos pateisinimo. Taigi jokia tvirta linija ne- 
skiria jurisprudencijos nuo teisėjavimo ar bet kurio kito teisinės prak- 
tikos aspekto. Teisės filosofai diskutuoja dėl bendrosios dalies, in- 
terpretacinio pamato, kurį privalo turėti bet kuris teisinis argumentas. 
Šią monetą galime apversti. Bet kuris praktinis teisinis argumentas, 
nesvarbu kiek detalizuotas ar ribotas, presuponuoja tokį abstraktų 
pamatą, kokį teikia jurisprudencija, ir kai priešiški pagrindai konku- 
ruoja, teisinis argumentas priima vieną ir atmeta kitus. Taigi bet kuri 
teisėjo nuomonė pati yra teisės filosofijos fragmentas, net kai ta filo- 
sofija yra paslėpta, o akivaizdžiam argumentui daro poveikį nuoro- 
dos ir faktų sąrašas. Jurisprudencija yra bendroji teisėjavimo dalis, 
nebylus visokio teisės sprendimo prologas. 

Teisė negali klestėti kaip interpretacinis projektas jokioje bend- 
ruomenėje, jeigu nesama pakankamai pradinio sutarimo dėl to, ko- 
kios praktikos yra legalios praktikos, kuriam esant teisininkai ginči- 
jasi dėl geriausios apytiksliai tų pačių duomenų interpretacijos. Tai 
yra praktinis bet kokios interpretacinės veiklos reikalavimas: būtų 

beprasmiška dviem kritikams ginčytis dėl geriausios eilėraščio in- 
terpretacijos, jeigu vienas turi galvoje Plaukiant į Bizantiją (Sailing 
to Byzantium) tekstą, o kitas - Melagė Matilda (Matbilda Wbo Told 
Lies) tekstą. Nenoriu pasakyti, jog visi teisininkai visur ir visada pri- 
valo sutarti dėl to, kurios būtent praktikos turi būti laikomos teisi- 
nėmis praktikomis, o vien tai, kad bet kurios kultūros, kur interpre- 
tacinė laikysena sėkminga, teisininkai turi, apskritai imant, sutarti 
bet kuriuo vienu metu. Mes visi įžengiame į interpretacinės prakti- 
kos istoriją tam tikrame taške: šia prasme būtinas preinterpretacinis 
sutarimas yra grupinis ir lokalus. 

Iš tikrųjų mes nepatiriame sunkumų kolektyviai identifikuodami 
praktikas, kurios laikytinos teisinėmis praktikomis mūsiškėje kultū- 
roje. Mes turime legislatūras ir teismus, ir administracines žinybas, 
ir institucijas, o sprendimai, kuriuos priima šios institucijos, yra pra- 
nešami kanoniniu būdu. Jungtinėse Valstijose mes turime taip pat ir 
Konstituciją. Kiekvienas teisininkas įsitraukia jau esant šiam apara- 
tui ir bendram supratimui, kad drauge šios institucijos sudaro mūsų 
teisinę sistemą. Būtų klaida - įsisenėjusi infekcija nuo semantinio 
geluonies - manyti, kad mes šias institucijas identifikuojame remda- 
miesi kokia nors mums bendra ir intelektiškai patenkinama definici- 
ja to, kas teisinė sistema būtinai yra ir kokios institucijos ją būtinai 
sudaro.! Mūsų kultūra suteikia mums teisines institucijas ir idėją, 
kad jos sudaro sistemą. Klausimas, kokie jų turimi bruožai susieja jas 
į atskirą teisinę sistemą, yra interpretacinės problemos dalis. Tai yra 
dalis kontroversiško ir neužtikrinto reikšmės priskyrimo tam, ką mes 
randame, proceso, o ne preinterpretacinės struktūros duotybė. 

Mes taip pat turime teisines paradigmas, tokią teisės propoziciją 
kaip Kelių kodeksas, kurias laikome teisingomis, jei apskritai kurias 
nors laikome teisingomis; interpretacija, kuri jas neigia, dėl šios prie- 
žasties bus didžiai įtartina. Šios paradigmos teikia pavidalą ir kozi- 
rius interpretaciniams debatams apie teisę. Jos daro galimą standar- 
tinę argumento formą: argumentą, siekiantį testuoti ar sutrikdyti in- 
terpretaciją, ją supriešinant su paradigma, kurios ji negali paaiškinti. 
Tačiau teisėje paradigmos nėra teisingesnės „pagal apibrėžimą“ nei 

pagarbumo ar teisingumo atveju. Tas, kuris neigia, jog Kelių kodek- 
sas yra teisė, neprieštarauja sau, taip pat jis nekalba taip, kad niekas 
negalėtų suprasti jo minčių.ž Tiesą sakant, mes jį suprantame net 
pernelyg gerai, ir nėra neįsivaizduojama (nors tai yra mažai tikėti- 
na), kad jis pajėgs apginti savo pažiūrą radikalia teisinės praktikos 
interpretacija, kuri šiaip yra tokia įtaigi, jog įtikina mus atsisakyti to, 
kas iki tol buvo kardinali paradigma. Kad jo pažiūros iš tikrųjų yra 
nonsensas, kaip įtariame, mes negalime įsitikinti niekaip kitaip, kaip 
tik jį išklausydami ir nustatydami, ar mes pritariame jo įsitikinimui. 
Jeigu mes liekame įsitikinę, kad jo pažiūros net tik yra neteisingos, 
bet ir yra fundamentaliai klaidingos, kad jo radikali interpretacija 
pražiūrėjo kokį nors esminį momentą, kurį visokia sėkminga interp- 
retacija privalo pripažinti, tai to mums pakaks sakyti, kad jo pažiū- 
ros yra absurdiškos. Nėra reikalo pridurti dramatiškesnio, tačiau klai- 
dingo kaltinimo, skatinamo semantinio geluonies: kad jo klaida yra 
verbalinė arba konceptualinė. Mes manysime jį didžiai klystant, ta- 
čiau klystant ne kitokiu būdu nei kiti teiginiai, kuriuos mes atmeta- 
me, tačiau manome esant ne tokius absurdiškus. 

Taigi teisės filosofas savo darbą pradeda naudodamasi gana ne- 
kontroversiška preinterpretacine teisės srities identifikacija ir iš pra- 
džių pasitelkia bandomąsias paradigmas savo argumentui paremti 
ir įprastiniu būdu sutrikdyti varžovus. Dabar kyla klausimas, ar jis 
ir jo varžovai galėtų sutarti taip pat ir dėl to, ką aš, aptardamas 
pagarbumą ir teisingumą, vadinau jų institucijos centrinės sąvokos 
išdėstymu, kuris juos įgalins savo argumentus suprasti kaip turin- 
čius tam tikrą struktūrą, kaip argumentus prieš konkuruojančias 
tos sąvokos sampratas. Konceptualus šios rūšies teiginys būtų pra- 
vartus keletu atžvilgiu. Lygiai kaip pagarbumo elgseną vienu jos 
karjeros etapu mes geriau supratome rasdami bendrą sutarimą dėl 
abstrakčios propozicijos, kad pagarbumas yra pagarbos dalykas, 
mes galėtume geriau suprasti teisę, jeigu galėtume rasti panašų tei- 
sės prasmės, kurią pripažįsta dauguma teisės teoretikų, abstraktų 
aprašymą, kad jų argumentus būtų galima suvokti atsispiriant nuo 
jo teikiamo pamato. 

Nei jurisprudencija, nei tolesni mano argumentai šioje knygoje ne- 
priklauso nuo tokio abstraktaus aprašymo radimo. Politinė filosofija, 
kaip sakiau, klesti nepaisant mūsų sunkumų ieškant kokio nors adek- 
vataus teisingumo sąvokos nusakymo. Nepaisant to, kaip abstraktų 
paaiškinimą, kuris organizuoja tolesnį argumentą dėl teisės pobūdžio, 
aš sakau štai ką. Valdžios turi tikslų: jos siekia savo valdomas tautas 
padaryti klestinčias arba galingas, arba religingas, arba iškilias; taip 
pat jos siekia išlikti valdžioje. Šiems ir kitiems tikslams jos naudoja 
kolektyvinę jėgą, kurios turi monopolį. Aš įrodinėju, kad mūsų disku- 
sijos apie teisę, apskritai imant, remiasi prielaida, jog pats abstrakčiau- 
sias ir fundamentaliausias teisinės praktikos tikslas yra nukreipti ir 
varžyti valdžios galią štai kokiu būdu. Teisė reikalauja naudoti galią — 
arba susilaikyti nuo jos naudojimo - tik tuo mastu, kurį leidžia arba 
kurio reikalauja individualios teisės ir prievolės, kylančios iš praei- 
ties politinių sprendimų apie tai, kada kolektyvinė galia yra pateisi- 
nama, - nepaisant to, kaip naudinga tai būtų turimų tikslų atžvilgiu, ir 
to, kokią naudą teikia ar kokie kilnūs yra tie tikslai. 

Bendruomenės teisė, pagal šitą aiškinimą, yra teisių ir prievolių, 
kurios atitinka tą sudėtingą standartą, schema: jos legitimuoja prie- 
vartą, nes kyla iš deramos rūšies praeities sprendimų. Todėl jos yra 
„legalios“ teisės ir prievolės. Ši teisės sąvokos charakterizacija vyku- 
siai grakščia forma išdėsto tai, kas kartais vadinama teisės „valdžia“. 
Ji yra suderinama su dideliu kiekiu konkuruojančių teiginių apie tai, 
kokios būtent teisės ir prievolės - anapus tos dienos paradigmų - iš 
tikro kyla iš deramos rūšies praeities politinių sprendimų ir dėl to 
legitimuoja ar reikalauja prievartinio diegimo. Todėl ji atrodo gana 
abstrakti ir nekontroversiška, kad suteiktų, bent jau laikinai, tą struk- 
tūrą, kurios mes ieškome. Be abejo, esama šio teiginio išimčių, teori- 
jų, kurios kvestionuoja, o ne plėtoja jo presuponuojamą sąsają tarp 
teisės ir prievartos pateisinimo. Tačiau ne tiek daug, kaip galėtų pa- 
sirodyti iš pirmo žvilgsnio.* 

Teisės sampratos išgrynina pradinę, nekontroversišką interpreta- 
ciją, kurią, kaip ką tik aiškinau, teikia mūsų teisės sąvoka. Kiekviena 
samprata suteikia susietus atsakymus į tris, tos sąvokos keliamus klau- 

simus. Pirma, ar tariama sąsaja tarp teisės ir prievartos yra apskritai 
pateisinama? Ar esama kokios prasmės reikalauti viešąją galią nau- 
doti tik tais būdais, kurie dera su teisėmis ir prievolėmis, „plaukian- 
čiomis“ iš praeities politinių sprendimų? Antra, jeigu tokios prasmės 
esama, kokia ji? Trečia, koks žodžių „plaukia iš“ perskaitymas - ko- 
kia dermės su praeities sprendimais samprata - geriausiai ją [tą pras- 
mę] atitinka? Atsakymas, kurį samprata teikia į šį trečią klausimą, 
apibrėžia konkrečias juridinės teises ir prievoles, kurias ji pripažįsta. 

Keliuose tolesniuose skyriuose mes studijuosime tris besirungian- 
čias teisės sampratas, tris abstrakčias mūsų teisinės praktikos interpre- 
tacijas, kurias aš sąmoningai konstravau pagal šį modelį kaip atsaky- 
mus į šią klausimų grupę. Šios sampratos yra naujoviškos vienu atž- 
vilgiu. Jos nėra sumanytos rungtis būtent su tomis mano aprašytomis 
1-ame skyriuje jurisprudencijos mokyklomis, ir greičiausiai joks tei- 
sės filosofas nė vienos iš dviejų pirmųjų negintų tiksliai tokių, kaip aš 
jas aprašau. Tačiau kiekvienas toje literatūroje dominuojančias te- 
mas ir idėjas, dabar suvokia pateikiamus kaip interpretacinius, o ne 
semantinius teiginius, ir todėl ginčas tarp jų yra labiau pamokomas 
nei išsikvėpę mūšiai tarp tekstų. Pirmą iš šių trijų sampratų aš vadin- 
siu „konvencionalizmu“, antrą - „teisiniu pragmatizmu“, o trečią - 
„teisės kaip integruotos visumos“ samprata. Aš teigsiu, kad pirmoji 
iš jų, nors iš pradžių atrodo atspindinti paprasto piliečio teisės su- 
pratimą, yra silpniausia; kad antroji yra stipresnė ir gali būti paneig- 
ta tik kai mūsų argumentacijos laukas išsiplečia tiek, kad apimtų po- 
litinę filosofiją; ir kad trečioji, atsižvelgiant į viską, yra geriausia in- 
terpretacija to, ką teisininkai, teisės dėstytojai ir teisėjai iš tikrųjų 
daro, ir daug ko iš to, ką jie sako. 

Į pirmą klausimą, iškeltą mūsų „konceptualaus“ teisės aprašymo, 
konvencionalizmas teikia teigiamą atsakymą. Jis pripažįsta teisės 1r 
juridinių teisių idėją. Atsakydamas į antrą klausimą, jis argumentuo- 
ja, kad teisės varžto, mūsų turimos priežasties reikalauti, jog jėga 
būtų naudojama tik tokiais būdais, kurie dera su praeities politiniais 
sprendimais, prasmę išsemia prognozuojamumas ir procedūrinis tei- 
singumas, kurį šis varžtas teikia, nors, kaip matysime, konvenciona- 

listai nesutaria dėl to, kas būtent sudaro saitą tarp teisės ir šių dory- 
bių. Atsakydamas į trečiąjį klausimą, jis teikia į labai griežtą regla- 
mentą apeliuojantį paaiškinimą tos nuoseklumo formos, kurios mes 
turėtume reikalauti praeities sprendimų atžvilgiu: teisė ar prievolė 
plaukia iš praeities sprendimų, tik jeigu ji juose yra eksplicitiškai su- 
formuluota arba gali būti padaryta eksplicitiška metodais ir techni- 
komis, konvenciškai pripažįstamomis profesionalų teisininkų kaip 
visumos. Politinė moralė, pagal konvencionalizmą, nereikalauja jo- 
kios papildomos pagarbos praeičiai, tad kai konvencijos galia išse- 
miama, teisėjai turi rasti kokį nors į ateitį orientuotą (forward-loo- 
king) sprendimo pagrindą. 

Teisinis pragmatizmas, mano konceptualinės sugestijos požiūriu, 
yra skeptinė teisės koncepcija. Į pirmąjį klausimą, kurį vardydamas 
paminėjau negatyviai, jis atsako taip: jis neigia, kad bendruomenė 
užsitikrina kokią nors tikrą naudą reikalaudama, jog teisėjo teismi- 
niai sprendimai būtų kontroliuojimi kokios nors tariamos besibyli- 
nėjančiųjų teisės į [sprendimo] dermę su kitais praeityje priimtais 
politiniais sprendimais. Jis teikia visai kitokią mūsų teisinės prakti- 
kos interpretaciją: kad teisėjai priima ir turi priimti tokius sprendi- 
mus, kurie jiems atrodo geriausi bendruomenės ateičiai, jokios der- 
mės su praeitimi formos nelaikydami vertingos savaime. Taigi prag- 
matistai, griežtai kalbant, atmeta teisės ir juridinės teisės idėją, 
pasitelktą mano teisės sąvokos aiškinime“, nors, kaip matysime, jie 
tvirtina, kad strateginiai sumetimai iš teisėjų kartais reikalauja veikti 
taip, „tarsi“ žmonės turi kokių nors juridinių teisių. 

Kaip ir konvencionalizmas, samprata, anot kurios, teisė yra in- 
tegruota visuma, be jokių išlygų pripažįsta teisę ir juridinės teises. 
Tačiau į antrąjį klausimą ji atsako visiškai kitaip. Ji taria, kad teisės 
varžtai teikia naudą visuomenei ne tik užtikrindami numatomumą 
ar procedūrinį teisingumą ar kokiu kitu instrumentiniu būdu, o už- 
tikrindama tokios rūšies lygybę tarp piliečių, kuri daro jų bendruo- 
menę tvirtesnę ir pagerina jos moralinį pasiteisinimą dėl politinės 
galios naudojimo. Sampratos, anot kurios, teisė yra integruota visu- 
ma, atsakymas į trečiąjį klausimą - dermės su praeities politiniais 

sprendimais, kurios reikalauja teisė, pobūdžio paaiškinimas - yra ati- 
tinkamai skirtingas nuo atsakymo, kurį teikia konvencionalizmas. 
Jis tvirtina, kad teisės ir prievolės plaukia iš praeities sprendimų ir 
todėl galioja kaip juridinės ne tik tada, kai jos yra tuose sprendimuo- 
se aiškiai suformuluotos, bet taip pat tada, kai jos, kaip pateisinimas, 
plaukia iš asmeninės ir politinės moralės, kurią suponuoja aiškūs 
sprendimai, principų. 

Tai yra tik trijų bendrų teisės sampratų, kurias mes studijuosime, 
skeletas. Jų mėsa ir šarvai bus pristatyti netrukus. 


Teisė ir moralė 


Pagrindinis mano prielaidos, jog teisinės teorijos argumentus geriausia 
suprasti kaip argumentus apie tai, kokiu mastu ir kokiu būdu praei- 
ties politiniai sprendimai teikia būtiną viešosios prievartos naudoji- 
mo sąlygą, patikrinimas mūsų laukia ateityje, kai būsime išplėtoję ir 
palyginę tris ką tik aprašytas teisės koncepcijas. Tačiau dabar galime 
pažymėti, kaip ši prielaida mums padeda kai kuriuos klasikinius ju- 
risprudencijos galvosūkius performuluoti daugiau aiškumo teikian- 
čiu būdu, įgalinančiu atskleisti realias problemas, kurias klasikiniai 
tekstai dažnai užtemdo. Jeigu mūsų bendruomenė iš tiesų pritaria 
abstrakčiai „konceptualinei“ idėjai, kad juridinės teisės yra tos, ku- 
rios plaukia iš praeities politinių sprendimų sutinkamai su geriausia 
interpretacija to, ką šitai reiškia, tai šitai padeda paaiškinti sudėtingą 
teisės ir kitų socialinių fenomenų santykį. Kaip bendruomenės teisė 
skiriasi nuo jos populiariosios moralės ar tradicinių vertybių? Kaip ji 
skiriasi nuo to, ko tikras teisingumas reikalauja iš kiekvienos valsty- 
bės, kad ir kokie būtų jos populiarieji įsitikinimai ar tradicijos? Mū- 
sų konceptualusis paaiškinimas teikia štai kokį trumpą atsakymą į 
abu šiuos klausimus: ji skiriasi nuo viena ir nuo kita, nes jos turinys 
gali priklausyti nuo ko kita. 

Turiu paaiškinti šį mįslingą teiginį. Tarkime, jog kaip bendruo- 
menės „populiariąją moralę“ mes identifikuojame nuomonių apie 
teisingumą ir kitas politines ir asmenines dorybes kompleksą, nuo- 

monių, kurias dauguma tos bendruomenės - ar galbūt kokio nors 
moralinio elito jos viduje - narių laiko asmeninio įsitikinimo daly- 
ku. Ir tarkime, kad mes identifikuojame kaip jos „moralines tradici- 
jas“ jos populiariąją moralę per tam tikrą pakankamai ilgą istorinį 
laikotarpį, įskaitant dabartį. 5 perskyra tuomet yra gana tiesmuka: 
tarp šių idėjų ir bendruomenės teisės. Teisė bendruomenei priklauso 
ne tiesiog pasyviai - dėl to, kad jos nariai laikosi tam tikrų pažiūrų 
apie tai, kas yra gerai ar blogai, - bet kaip aktyvaus įsipareigojimo 
dalykas, nes jos pareigūnai yra priėmę sprendimus, saistančius bend- 
ruomenę teisėmis ir pareigomis, kurios sudaro teisę. Tačiau indivi- 
duali teisės samprata klausimą, kokios teisės ir pareigos plaukia iš 
praeities politinių sprendimų, vis vien gali padaryti kokiu nors būdu 
priklausomą nuo populiariosios moralės, ne tik nuo detalaus tų spren- 
dimų turinio. Arba ji gali neigti, kad tokios sąsajos esama. Teisės 
sąvoka, suprantama taip, kaip aš aiškinau, pati yra neutrali tų kon- 
kuruojančių sąsajos tarp bendruomenės viešpataujančių nuomonių 
ir jos teisinių įsipareigojimų paaiškinimų atžvilgiu, nes ji už juos 
abstraktesnė. 

Teisė taip pat skiriasi nuo teisingumo. Teisingumas yra teisingos 
ar geriausios moralinių 1r politinių teisių teorijos dalykas, ir kiekvie- 
no teisingumo samprata yra jo teorija, reikalaujama jo paties asme- 
ninių įsitikinimų apie tai, kokios šios teisės iš tikrųjų yra. Teisė yra 
dalykas to, kurios tariamos teisės teikia kolektyvinės valstybės jėgos 
naudojimo ar susilaikymo nuo naudojimo pateisinimą dėl to, kad jos 
yra įtrauktos į esamus politinius praeities sprendimus ar jų impli- 
kuojamos. Tačiau - dar kartą - šis skirtumo nusakymas yra neutralus 
įvairių teorijų apie vaidmenį, kurį asmens įsitikinimai dėl teisingu- 
mo turėtų vaidinti jam ugdant savo įsitikinimus apie teisę, atžvilgiu. 
Sąvoka kaip įmanomas sampratas daro galimas teorijas, kurios tvir- 
tina, kad kai politinio sprendimo turinys yra kokia nors prasme ne- 
aiškus, teisingumas atlieka vaidmenį sprendžiant, kokios juridinės 
teisės iš tikrųjų plaukia iš to sprendimo. Kitaip tariant, sąvoka daro 
galimas sampratas, primenančias kai kurias iš teorijų, kurias 1-ame 
skyriuje pavadinau prigimtinės teisės teorijomis, tačiau sutinkamai 

su mūsų nauju vaizdu jos yra ne semantinės teorijos, o teisės prakti- 
kos bendros interpretacijos. Ji taip pat įgalina oponuoti sampratoms, 
kurios atmeta šią teisingumo įtakos teisei prielaidą ir šitaip mums 
primena teisinį pozityvizmą. Ji taip pat daro galimas ir skeptines 
sampratas, tokias kaip teisinis pragmatizmas, kuris tvirtina, kad tei- 
sė, suvokta kaip teisių, turinčių viršenybę to, ko šiaip reikalautų pro- 
spektyvus teisingumas, atžvilgiu, dalykas, yra tuščia. 

Taigi prielaida, kad pati bendriausia teisės prasmė, jei ji tokią ap- 
skritai turi, yra nustatyti pateisinančią sąsają tarp praeities politinių 
sprendimų ir dabarties prievartinių priemonių, parodo senus deba- 
tus apie teisę ir moralę naujoje šviesoje. Jurisprudencijos tekstuose 
tie debatai piešiami kaip ginčas tarp dviejų semantinių teorijų: pozi- 
tyvizmo, tvirtinančio, kad semantinės normos, kurias visi pripažįsta 
vartodami „teisės“ terminą, teisę ir moralę daro absoliučiai aiškias, 
ir prigimtinės teisės, tvirtinančios - priešingai, - kad jos [teisė ir mo- 
ralė] yra šių semantinių normų vienijamos. Iš tikrųjų šie seni debatai 
yra prasmingi tik jeigu jie suprantami kaip ginčas tarp skirtingų po- 
litinių teorijų, ginčas apie tai, kokiu mastu ta presuponuojama teisės 
prasmė reikalauja ar leidžia, kad piliečių ir pareigūnų pažiūros apie 
teisingumą atsispindėtų jų nuomonėse apie tai, kokios juridinės tei- 
sės yra sukurtos praeities politinių sprendimų. Šis argumentas toli 
gražu nėra konceptualus mūsų prasme, o yra interpretacinių debatų 
tarp priešiškų teisės koncepcijų dalis. 


Sampratos anatomija 


Presuponuojama sąsaja tarp teisės ir prievartos yra ir naudingas orien- 
tyras, kokios neskeptinių teisės koncepcijų, tokių kaip konvenciona- 
lizmas ir teisės kaip integruotos visumos samprata, struktūros ar ana- 
tomijos galima tikėtis. Kiekviena tokia koncepcija kaip savo organi- 
zuojamąją idėją pasitelks kokį nors aiškinimą to, kaip teisės praktikos, 
kurios apibūdina praeities politinius sprendimus, prisideda prie ko- 
lektyvinės prievartinės galios pateisinimo. Mes jau žinome, kokios 
tai praktikos. Teisėkūra - specialių institucijų konkrečių sprendimų, 

kuriuos plačiai manoma turint tą galią, pripažinimo teise praktika — 
yra iškili mūsų teisinio landšafto dalis, ir jokia samprata negali jos 
ignoruoti. Taigi kiekviena kompetentinga samprata turi apimti kokį 
nors atsakymą į klausimą, kodėl, kaip politinės moralės dalykas, le- 
gislatyvinių institucijų praeities sprendimai turėtų turėti tą pateisi- 
namąją galią, kurią joms suteikia ta koncepcija. Precedentas taip pat 
turi iškilią vietą mūsų praktikose: teismų praeities sprendimai galio- 
ja kaip juridinių teisių šaltiniai. Taigi kiekviena kompetentinga 
samprata turi pateikti kokį nors atsakymą į klausimą, kodėl praeities 
teisėjo sprendimas pats savaime turi teikti pagrindą kitiems pareigū- 
nams panašiam valstybinės galios naudojimui vėliau. 

Jokia samprata neturi pateisinti kiekvieno politinių praktikų, 
kurių interpretaciją ji siūlo, bruožo: kaip bet kuri interpretacija, ji 
gali atmesti kai kuriuos iš savo duomenų kaip klaidas, kaip nede- 
rančius su tuo pateisinimu, kurį ji siūlo likusiems duomenims, ir 
galbūt pasiūlyti, kad šio klaidingo traktavimo būtų atsisakyta tuo 
etapu, kurį aš 2-ame skyriuje pavadinau pointerpretacine stadija. 
Pavyzdžiui, teisės samprata gali mėginti parodyti, kad teisėkūros 
paaiškinimas, kuris teikia geriausią tos institucijos pateisinimą, rei- 
kalauja - priešingai nei dabar vyraujanti praktika — kad seni ir ne- 
begaliojantys įstatymai būtų traktuojami kaip nebe teisė. Teisės 
sampratos bus kontroversiškos tik dėl to, kad savo pointerpretaci- 
niais aiškinimais jos skirsis šiuo atžvilgiu nuo teisinės praktikos, t. y. 
savo nuomonėmis dėl teisingo būdo taikyti ar išplėsti praktiką sri- 
tims, šiuo metu ginčijamoms ar nekultivuojamoms. Šie kontrover- 
siški pointerpretaciniai teiginiai yra teisės sampratos ginklai, todėl 
sunkieji atvejai, tokie kaip mūsų parinktieji pavyzdiniai atvejai, tei- 
kia geriausią erdvę jų galiai parodyti. 

Štai keletas klausimų, kontroversiškų mūsiškėje praktikoje, kurių 
turi imtis išplėtota teisės koncepcija savo pointerpetacinėje stadijoje. 
Turint omenyje sampratos teikiamą bendrą, pagrindžiamąją pagrin- 
dinių teisėkūros ir precedento linijų interpretaciją, ką dera daryti, 
kai įstatymo tekstas yra neaiškus? Kas yra lemiama: „akivaizdžioji“ 
ar „pažodinė“ žodžių, pavartotų užrašant sprendimą ar intencijas, 

reikšmė ar pareigūnų, priėmusių tą sprendimą, tikslai? Kas yra „tie- 
sioginė“ prasmė? Ką čia reiškia „intencija“ ir „tikslas“? Kaip gali- 
me suprasti kolektyvinį tikslą ar intenciją? Ar legislatyvinio arba 
teisminio sprendimo turinys pranoksta konkrečias jo autorių in- 
tencijas, apimdamas klausimus, kurie yra analogiški arba kokiu nors 
būdu artimai susiję? Ar gali legislatyviniai ar teisminiai sprendimai 
būti priimti implicitiškai, taip sakant, laikantis vidinės ribotesnių 
sprendimų logikos, kuriuos tie pareigūnai iš tikro turėjo galvoje? 
Tarkime, jog teisės kūrėjai prieš daug laiko nusprendė, kad žmo- 
nės, kurie neatidžiai važiuoja karietomis, turi kompensuoti tiems, 
kuriuos jie partrenkia. Ar šis sprendimas jau apima tolesnį sprendi- 
mą, kad žmonės, kurie neatidžiai vairuoja automobilius, yra atsa- 
kingi tuo pat būdu? 

Ar šitai priklauso nuo to, koks pareigūnas priėmė šį sprendimą 
ir kokiame kontekste? Galbūt legislatyvinį sprendimą dera suprasti 
siauriau, ir tuomet bus būtinas naujas teisėkūros aktas, kuriuo nor- 
ma išplečiama automobiliams, tačiau jeigu teisėjas įtvirtino normą 
apie vežimus, automobiliams ji turi galioti automatiškai, bent jau 
tuomet, kai visi argumentai jo pradinio sprendimo naudai galioja 
ir automobiliams. Ar ta priežastis, dėl kurios legislatyviniai ir teis- 
miniai sprendimai teikia validžias licencijas valstybinei prievartai, 
galioja ir skirtingoms komunalinio sprendimo formoms? Ar nor- 
mos ir principai, apimami bendruomenės konvencinės moralės ma- 
no aprašyta reduktyvia sociologine prasme, turėtų būti laikomos 
politiniais sprendimais? Jeigu beveik kiekvienas mano - yra asme- 
niškai įsitikinęs, - kad žudikams neturėtų būti leidžiama paveldėti, 
ar iš to plaukia, kad ir šitai, drauge su kompetentingos legislatūros 
ir praeities teisminiais sprendimais, pateisina valstybės neigiamą 
atsakymą Elmeriui dėl jo palikimo? 

Tai tik pradžia ilgo klausimų sąrašo, kuriuos svarstytų patenkina- 
ma pagrindžiamoji mūsiškės teisinės praktikos interpretacija. Kiek- 
vienas klausimas kelia daugybę kitų, ir kiekviena tokios rūšies in- 
terpretacija yra būtinai atvira ir neužbaigta. Ji taip pat turi būti vidu- 
jai sudėtinga ir su vidinėmis nuorodomis. Į kitus šio sąrašo klausimus 

ir į didžiulę daugybę kitų klausimų, kurių atžvilgiu jie yra surogatai, 
turi būti atsakyti drauge, vienoje kompleksinėje, nors ir neužbaigtoje, 
teorijoje, jeigu tie atsakymai nori būti rišlūs ar net jei nori apskritai 
turėti kokią nors prasmę. Kiekviena dalis kokiu nors būdu priklausys 
nuo kitų, nes jos bus sujungtos draugėn kokios nors vienijančios vizi- 
jos, kokia turi būti sąsaja tarp teisinės praktikos ir politinio pateisini- 
mo. Taigi bet kokia bendra koncepcija taip pat turi turėti išorinių sąsa- 
jų su kitomis politinės moralės dalimis ar padaliniais ir - per šias sąsa- 
jas - su bendresniais ideologiniais ar net metafiziniais įsitikinimais. Aš 
nenoriu pasakyti, kad kiekvienas teisininkas ar filosofas, kuris imasi 
bendrosios teisės sampratos, jau bus išplėtojęs kokią detalią ir aiškią 
pažiūrą apie teisės prasmę arba svarbius asmens, gyvenimo ir bend- 
ruomenės klausimus, kuriais bet kokia tokia pažiūra turi būti pagrįsta. 
Aš tik noriu pasakyti, kad jo teisės samprata, tuo mastu, kuriuo jis ją 
yra išplėtojęs, parodys kokią nors laikyseną šių svarbių temų atžvilgiu 
nepriklausomai nuo to, ar jis tai suvokia, ar ne. 


SKEPTINĖS SAMPRATOS IR PAGEDUSI TEISĖ 


Ar naciai turėjo teisę? 


Aš sakiau, kad teisinis pragmatizmas yra skeptinė teisės samprata, 
nes ji atmeta prielaidą, kad praeities sprendimai teikia teises ateities 
sprendimams. Kai kurie teisės filosofai, kurių pažiūros labai pana- 
šios į šią sampratą, jas išreiškia nihilistiniu teiginiu, kad teisės nesa- 
ma, kad teisė yra iliuzija. Mes pasigilinsime į šiuos teiginius toliau, 
S-ame skyriuje, kai išsamiau studijuosime teisinį pragmatizmą. Ta- 
čiau pirma turime pažymėti kitą, diskriminatyvesnį teiginį, kurį yra 
teikę kai kurie teisės filosofai: kad kai kuriose tautose arba tam tikro- 
mis aplinkybėmis teisės nesama, nepaisant įprastų teisinių institu- 
cijų egzistavimo, tokių kaip legislatūra ir teismai, nes šių institucijų 
praktikos ten yra pernelyg sugedusios (wicked), kad būtų vertos to 
vardo. Mums nėra labai sunku suvokti šio teiginio prasmę, jei jau 
suprantame, kad teisės teorijos yra interpretacinės. Mat mes jį su- 

prantame teigiant, kad šiuo būdu smerkiamos teisinės praktikos, 
kurios nepasiduoda jokiai interpretacijai, kuri gali turėti - bet ko- 
kioje priimtinoje politinėje moralėje - apskritai kokią nors pateisi- 
namąją galią. 

Semantinių teorijų klestėjimo laikais teisės filosofams daugiau rū- 
pesčių keldavo prielaida, kad sugedusios vietos iš tikrųjų neturėjo 
teisės. Semantinės normos buvo sumanytos apimti „teisės“ termino 
vartojimą apskritai, taigi - kaip aprėpiančios žmonių teiginius ne tik 
apie jų teisę, bet ir apie visai kitokias istorines ir užsienio teisines 
sistemas. Įprastas argumentas prieš griežtas „prigimtinės teisės“ teo- 
rijas, kurios teigia, jog politinės organizacijos schema privalo ten- 
kinti tam tikrus minimalius teisingumo standartus, kad apskritai ga- 
lėtų galioti kaip teisinė sistema, buvo tas, kad mūsų lingvistinė prak- 
tika neatima teisės vardo iš akivaizdžiai nemoralių politinių sistemų. 
Mes sakome, kad naciai turėjo teisę, nors tai buvo labai bloga teisė. 
Buvo plačiai manoma, kad šis mūsų lingvistinės praktikos faktas yra 
argumentas už pozityvizmą su jo aksioma, kad teisės egzistencija yra 
nepriklausoma nuo tos teisės vertės, ir šiai nuomonei buvo atiduo- 
dama pirmenybė bet kokios „prigimtinės teisės“ teorijos atžvilgiu. 

Tačiau jeigu naudingos teisės teorijos yra ne šios rūšies semanti- 
nės teorijos, o teorijos, interpretuojančios konkrečią istoriškai be- 
sivystančios praktikos stadiją, tuomet nemoralių teisinių sistemų 
problema turi kitokį pobūdį. Interpretacinės teorijos iš esmės yra 
adresuotos konkrečiai teisinei kultūrai, paprastai kultūrai, kuriai 
priklauso jų autoriai. Jeigu šios teorijos nėra iš pagrindų skeptinės, 
jos tą teisinę sistemą traktuos kaip klestintį teisės pavyzdį, tokį, 
kuris skatina interpretacinę laikyseną ir ją privilegijuoja. Labai de- 
talizuotos ir konkrečios teisės teorijos, kurias teisininkai ir teisėjai 
sukonstruoja konkrečiai jurisdikcijai ir kurios apima ir smulkiau- 
sias teisėjavimo praktikos joje detales, žinoma, yra labai susijusios 
su ta jurisdikcija. Abstraktesnės teisės sampratos, konstruojamos 
filosofų, nėra tokios. Būtų įtartina, net verta aliarmo, jeigu būtų 
sakoma, pavyzdžiui, kad konvencionalizmas yra sėkmingiausia 
bendra Rod Ailando teisės interpretacija, tačiau ne to paties laiko- 

tarpio Masačiusetso ar Britanijos teisės. Tačiau nesama priežasties 
net iš labai abstrakčios koncepcijos tikėtis jas atitiksiant svečias tei- 
sines sistemas, kurių plėtojimasis lėmė jų labai skirtingą charakterį 
ir kurios atspindi labai skirtingo charakterio politines ideologijas. 
Priešingai, jeigu palanki teisės koncepcija politinio prievartos pa- 
teisinimo siūlo ieškoti bendroje konkrečios bendruomenės teisinės 
praktikos struktūroje, tai ji neturėtų būti palanki teisinių sistemų, 
kurios neturi bruožų, esmingų tam pateisinimui, atžvilgiu, o turėtų 
būti kokiu nors būdu skeptiška jų atžvilgiu. 

Tačiau iš to neplaukia, kad jeigu geriausią anglų ir amerikiečių 
teisės interpretaciją teisininkas sieja su kokiu nors bruožu, kurio vi- 
siškai neturėjo nacių režimas, tai jis privalo neigti nacius turėjus tei- 
sę. Jo teorija nėra semantinė teorija apie visokį įmanomą žodžio „tei- 
sė“ vartojimą, o interpretacinė teorija apie interpretacinės nuostatos 
praktikavimo jo paties teisinės sistemos atžvilgiu pasekmes. Visai ne- 
nusižengdamas lingvistiniam deramumui jis gali tvirtinti, kad naciai 
turėjo teisę. Mes žinotume, ką jis turėjo omenyje. Jo teiginys būtų 
kaip sprendinys, kurį minėjau anksčiau, - jog labai skirtingi pagar- 
bumo etapai vis dėlto yra tos pačios institucijos etapai arba gali būti 
suprantami kaip tokie, jeigu mes norime. Jis turėtų galvoje, kad na- 
cių sistema gali būti pripažįstama, kaip virvės vija, viena istorine bend- 
rų praktikų ir institucijų, iš kurių išsivystė ir mūsiškė teisinė kultūra, 
realizacija. Kitaip tariant, tai yra teisė ta prasme, kurią mes pavadi- 
nome „preinterpretacine“. 

Taigi kai semantinis geluonis jau ištrauktas, mums nebereikia taip 
labai rūpintis dėl teisingo atsakymo į klausimą, ar nemoralios teisi- 
nės sistemos iš tikrųjų galioja kaip teisė. Ar veikiau mes turėtume 
tuo rūpintis kitu, turiningesniu būdu. Mat mūsų kalba ir tarmė yra 
pakankamai turtinga ir teikia mums didelę galimybę pajusti žodžių 
skirtumus ir pasirinkti tinkamiausiai pasakyti tai, ką mes norime pa- 
sakyti, todėl mūsų pasirinkimas priklausys nuo klausimo, į kurį mes 
mėginame atsakyti, mūsų auditorijos ir konteksto, kuriame mes kal- 
bame. Mums nėra reikalo neigti, kad nacių sistema buvo vienas tei- 
sės pavyzdys, nesvarbu, kuriai savo teisės interpretacijai mes teikia- 

me pirmenybę, nes yra įmanoma prasmė, kuria ji aiškiai buvo teisė. 
Tačiau mums nesunku suprasti tą, kuris sako, kad nacių teisė iš tik- 
rųjų nebuvo teisė arba buvo teisė degeneruota prasme, arba buvo 
kažkas menkesnio už visavertę teisę. Mat jis tuomet vartoja „teisę“ 
ne ta prasme; jis nedaro tos rūšies preinterpretacinio sprendimo, o 
teikia skeptišką interpretacinį sprendinį, kad nacių teisė neturėjo bruo- 
žų, turinčių lemiamą reikšmę klestinčioms teisinėms sistemoms, ku- 
rių normos ir procedūros pateisina prievartą. Jo sprendinys dabar 
yra ypatingos rūšies politinis sprendinys, kuriam jo kalba, jei iš kon- 
teksto tai aišku, yra visiškai derama. Žinoma, mes nesuprasime jo iki 
galo, jei nežinome, kokiai klestinčių teisinių sistemų sampratai jis 
teikia pirmenybę. Tačiau mes nujaučiame jo tendenciją; mes žinome 
kryptį, kuria jis argumentuos, jeigu toliau taip darys. 


Teisinės kalbos lankstumas 


Semantinės teorijos, tokios kaip pozityvizmas, spraudžia mūsų kalbą 
į ankštus rėmus, nepripažindamos mums galimybės vartoti „teisės“ 
terminą šiuo lanksčiu būdu, priklausomai nuo konteksto ar tikslo. 
Jos tvirtina, kad mes turime pasirinkti, kartą ir visam laikui, ar „pla- 
čiąją“, arba preinterpretacinę, ar „siaurąją“, arba interpretacinę, pras- 
mę.* Tačiau ši lingvistinė tvarka pernelyg brangiai kainuoja. Visiškai 
teisinga, kad teisininkas, kuris sako, jog nacių teisė buvo ne teisė, 
būtų galėjęs tą pačią mintį suformuluoti kitaip, pozityvistų mėgsta- 
mu būdu. Jis būtų galėjęs pasakyti, kad naciai turėjo teisę, tačiau 
labai blogą teisę, kuri neturėjo minimaliai doros sistemos bruožų. 
Tačiau apie tai, ką jis mano, šitai mums būtų pasakę mažiau, pras- 
čiau atskleistų jo bendrąją jurisprudencinę poziciją, nes tai nesignali- 
zuotų jo pažiūros į tų bruožų stokojimo padarinius. Kita vertus, tam 
tikromis progomis šis suvaržymas galėtų būti pranašumas. Jo atvėju 
galėtų būti nebūtina ir net klaidinantis manevras, - nes produkuotų 
argumentą, nerelevantišką jo dabartiniam tikslui, — atskleisti dau- 
giau. Tuo atveju būtų vertesnė alternatyvi „pozityvistinė“ jo minties 
formuluotė, ir nesama jokios priežasties, kodėl mes turėtume dirbti- 

nai riboti savo kalbą tam, kad taptų neįmanoma šios rūšies konteks- 
te jautriai rinktis. 

Jautrumas kontekstui yra dar svarbesnis, kai sprendžiamas ašt- 
resnis klausimas, labiau specializuotas ir praktiškesnis nei tiesiog bend- 
ros klasifikacijos arba svetimos ir labai skirtingos teisinės sistemos 
kritikos klausimas. Tarkime, jog kokiomis nors aplinkybėmis kyla 
klausimas, kaip teisėjas, dirbantis svetimoje sistemoje, į kurią mes 
žiūrime neigiamai, - pavadinkime jį teisėju Siegfriedu - turėtų spręs- 
ti kokį nors sunkų atvejį, su kuriuo tenai susidurta. Dėmesys dabar 
bus fokusuojamas kitaip, nes šis klausimas reikalauja ne šiaip bendro 
svečios sistemos palyginimo su mūsiške, o nepriklausomos, pakan- 
kamai detalios tos sistemos interpretacijos. Dabar mes turime įsi- 
vaizduoti save Siegfriedo vietoje; jeigu mes neigiamai žiūrime į siste- 
mą, kurioje jis teisėjauja, mūsų interpretacija jo vardu galėtų būti ir 
visiškai skeptiška. Mes galėtume nuspręsti, kad interpretacinė laiky- 
sena tenai yra visiškai nepriimtina, kad praktika - tuo pavidalu, kurį 
ji yra pasiekusi, - niekuomet negali suteikti visiškai jokio, net silpno, 
valstybinės prievartos pateisinimo. Tada mes galvosime, kad kiek- 
vienu atveju Siegfriedas turėtų paprasčiausiai visiškai ignoruoti tei- 
sėkūrą ir precedentą, jeigu šitai galėtų baigtis geruoju, ar kitaip dary- 
ti ką įmanydamas, kad visomis jam prieinamomis priemonėmis apri- 
botų neteisingumą. Ir vėl: tą nuomonę galėtume formuluoti 
dramatiška kalba, kuri neigia, kad Siegfriedo tautoje apskritai esama 
kokios nors teisės, tačiau neprivalome to daryti. Kad ir kokią kalbą 
pasirinktume, svarbu politinė moralė: tai, jog nuogame fakte, kad jo 
tauta turi teisę preinterpretacine prasme, neglūdi nieko, kas teiktų 
bet kuriam iš besibylinėjančiųjų kokią nors teisę laimėti tai, ko jis 
siekia jos teismuose. 

Tačiau įsivaizduokime, jog tolesnė refleksija atskleidžia, kad tai 
ne visai tiksliai nusako mūsų pažiūrą. Mat Siegfriedo bendruomenės 
teisinių praktikų istorijoje mes aptinkame ką nors tokio, kas, mūsų 
manymu, pateisina tam tikras juridinių teisių pretenzijas, keliamas 
tam tikrų besibylinėjančiųjų kokiose nors jam tekusiose bylose, net 
jei mes manome šias praktikas kaip visumą esant tokias defektyvias, 

kad jokia bendra remiamoji interpretacija nėra įmanoma. Tarkime, 
jog aptariamasis atvejis yra paprasta sutarties byla, kuri iš pažiūros 
atrodo nesusijusi su jokiais rasinės ar politinės diskriminacijos arba 
šiaip kokios nors tironijos klausimais. Mes galėtume manyti, jog ieš- 
kovas šioje byloje turi teisę laimėti tiesiog dėl to, kad jam tą teisę 
garantuoja jo jurisdikcinės sistemos įstatymai ir precedentai, teisę, 
kurios jis antraip neturėtų. Mūsų nuomonė kitoje byloje galėtų būti 
atsargesnė. Tarkime, jog atvejis kaip nors susijęs su diskriminaciniais 
ar kitaip neteisingais teisės aktais. Pavyzdžiui, atsakovas yra žydas, o 
ieškovas apeliuoja į kokį nors įstatymą, kuris neteikia žydams tų gi- 
namųjų priemonių, kurios kontraktų bylose yra prieinamos arijams. 
Mes vis tiek galėtume manyti, jog ką tik paminėti faktai kuria ieško- 
vui si/pną teisę, įgalinančią laimėti, net jei norime pridurti, kad šią 
silpną teisę, atsižvelgiant į viską, pranoksta konkuruojanti moralinė 
teisė, kurią turi atsakovas, ir dėl to Siegfriedas turėtų daryti viską, 
kiek leidžia jo galios - net meluoti apie teisę, jeigu tai padėtų, - kad 
atmestų tą pretenziją. 

Dabar šį pavyzdį padarykime sudėtingesnį. Tarkime, kad žiūrint 
iš Siegfriedo jurisdikcinės sistemos taško, tai yra sunkieji atvejai. Jis 
su savo aplinkos teisininkais nesutaria dėl to, kokios būtent yra rūpi- 
mos sutartis reguliuojančios teisės normos pirmojoje byloje arba bū- 
tent kaip skaityti diskriminacinį įstatymą antrojoje. Dabar mes susi- 
duriame su nauju keblumu. Paprastais atvejais mūsiškėje teisinėje sis- 
temoje nuomones apie sunkiąsias bylas prieiname klausdami, koks 
sprendimas plaukia iš geriausios, kokią tik galime pateikti, teisinio 
proceso kaip visumos interpretacijos. Tačiau mūsų naujajame pavyz- 
dyje to padaryti negalime, nes manome, kad Siegfriedo teisinė siste- 
ma yra pernelyg sugedusi, kad ją būtų galima pateisinti bet kokiame 
visa apimančiame pateisinime. Paprastais atvejais mūsų nuomonė, 
kad žmonės turi juridines teises, plaukia iš - ir yra dalis - tos pačios 
interpretacijos, kurią mes naudojame spręsti, kokias teises jie turi. 
Naujajame pavyzdyje šie du klausimai išsiskiria: mūsų motyvai ma- 
nyti, kad žmonės turi juridines teises, yra gana specifiški - jie priklauso 
nuo idėjos, kad žmonių pasitikėjimas teise ir planavimas jos pagrin- 

du turi būti ginami net pagedusiose vietose, - ir pranoksta mūsų 
interpretacinius sprendinius apie sistemą kaip visumą, o ne priklau- 
so nuo jų. Parodyti, kaip šie klausimai gali išsiskirti, padės analogija. 
Kai kas nors pažada ką nors neapgalvota ir miglota, galima paklausti 
du skirtingus klausimus: ar jį saisto kokia nors prievolė tesėti tą pa- 
žadą ir koks jos turinys, jei saisto. Antrasis klausimas yra interpreta- 
cinis klausimas, į kurį mes galėtume pamėginti atsakyti, pažvelgda- 
mi į pažadą iš jo siejamų šalių požiūrio taškų, tuo tarpu išvis suspen- 
duodami pirmojo klausimo sprendimą. Šiomis aplinkybėmis tokia 
Siegfriedo problemos matymo perspektyva būtų taikli. Mes galėtu- 
me klausti, kurią sutartis reguliuojančių precedentų arba diskrimi- 
nacinio įstatymo interpretaciją turėtų manyti esant geriausią tas, ku- 
ris, kitaip nei mes, apskritai simpatizuoja sistemai ir ją laiko klestin- 
čiu teisės pavyzdžiu. Mes galėtume tarti, kad toks yra Siegfriedo 
santykis, ir tuomet paklausti, kuri jo šalies teisinių praktikų interpre- 
tacija jas parodytų tokioje šviesoje, kurią mes manome esant joms 
mažiausiai nepalankią. 

Galiausiai tarkime, kad mūsų praktinė problema iš mūsų reika- 
lauja nuspręsti ne tai, kaip Siegfriedas turėtų išspręsti savo nagrinė- 
jamą atvejį, o kaip jis jį greičiausiai išspręs. Jeigu mes tariame, kad jis 
savo problemą traktuos kaip interpretacinę, kaip darytume mes, jei 
panaši problema kiltų mūsų pačių teisėje, mūsų klausimas lieka in- 
terpretacinis, o ne deskriptyvus bet kuria paprastesne prasme. Ta- 
čiau mūsų interpretacinio klausimo prielaidos ir vėl patyrė pokytį. 
Dabar mes labiau įsijaučiame į Siegfriedo padėtį ir interpretuojame 
iš viso jo politinių ir socialinių įsitikinimų komplekso požiūrio taš- 
ko. Mūsų problema gali patirti permainas taip pat daugeliu kitų bū- 
dų. Mes galime domėtis ne kokios nors mums vienalaikės sistemos, 
kurią mes laikome nemoralia, teisinėmis problemomis, o senovinės 
ir primityvios teisinės sistemos, kurios moralė mums nerūpi, proble- 
momis. Tuomet mums atrodys paprasčiau savo išvadas perteikti kaip 
tiesius ir kategoriškus teiginius apie jų teisę. Pavyzdžiui, mes galime 
mažų mažiausiai pamėginti visiškai įsijausti į romėnų pareigūnų po- 
ziciją ir tuomet paskelbti savo nuomonę, kokia buvo romėnų teisė, 

be jokios pagundos pridurti, jog kadangi romėnų teisė rėmė vergo- 
vę, ji buvo ne visiškai teisė arba iš tikrųjų visai ne teisė. Mes nesako- 
me šio patikslinimo, nes niekas mūsų studijavimo kontekste nedaro 
jo reikšmingo. 

Kontekstas vėl pakinta, kai mes savo pačių teisę manome esant 
nemoralią ar negalimą pateisinti - apskritai ar rūpimoje dalyje. Da- 
bar sustiprėja vienos iš minėtų perskyrų praktinė svarba. Ar mūsų 
teisinės praktikos, nors moraliai silpnos, vis dėlto generuoja kokias 
nors silpnas politines ar moralines teises tų, kurie jomis kliovėsi, 
teises, kurios turėtų būti įgyvendinamos, nebent prieš jų įgyvendini- 
mą įmanoma pateikti kokį nors nenuginčijamą visa pranokstantį mo- 
ralinį argumentą? O gal šios praktikos yra tokios sugedusios, kad jas 
reikia suprasti kaip negeneruojančias visai jokių teisių, net silpnų? 
Mes galbūt panorėsime pasitelkti teisės kalbą, kad įdiegtume tą svar- 
bią perskyrą: pirmuoju atveju - sakyti, jog teisėjas gali būti privers- 
tas nepaisyti teisės, o antruoju - kad nesama tikros teisės, kurios jis 
galėtų nepaisyti. Tačiau svarbi būtent perskyra, o ne kalba, kurią 
pasirenkame jai įgyvendinti, įmanoma ir kitokia kalba tai pačiai pers- 
kyrai padaryti, jei ji mus labiau tenkina." 

Taigi čia yra dar vienas nuvalkioto jurisprudencinio anekdoto pa- 
vyzdys, anekdoto, kuris tveria - ta forma, kuria dėl jo buvo disku- 
tuojama auditorijose ir teisės filosofijos traktatuose, - dėl klaidingo 
supratimo apie tai, kokia turėtų būti teisės teorija. Įvairius mūsų iš- 
skirtus klausimus, kurie visi sutelkti apie sugedusius ar kitaip defek- 
tyvius teisės preinterpretacine prasme pavyzdžius, semantinės teisės 
teorijos tuo pačiu - semantiniu - klausimu laiko, apima ar neapima 
tokias teisines sistemas lingvistinės „teisės“ termino taikymo nor- 
mos, kurios yra mums bendros. Tai sufabrikuotas klausimas, nes mes 
neturime jokių mums bendrų normų, tokios rūšies, kurias jis taria 
mus turint. Tai sykiu yra pavojingas klausimas, nes jis atitraukia mū- 
sų dėmesį nuo politinės moralės klausimų — apie netobulos teisės 
vaidmenį ir galią ir apie pareigūnus, kurie yra prisiėmę pareigą ją 
įgyvendinti, klausimų, kurie yra mūsų pagrindinis interesas. Jis mus 
nuginkluoja, pašalindamas subtilias ir kontekstui jautrias perskyras, 


PERŽIŪRĖTA JURISPRUDENCIJA 121 


kurias daro galimas turtinga teisės kalba. Pagedusių teisinių sistemų 
klausimas iš viso nėra konceptualinis klausimas ta prasme, kurią mes 
išplėtojome kaip tinkamą interpretacinėms veikloms. Tai ne vienas, 
o daug klausimų, ir jie visi kyla teisės teorijai tuo lygmeniu, kur vyksta 
sampratų konkurencija. 


TEISĖS PAGRINDAI IR GALIA 


Aš ginu štai kokią prielaidą: savo teisės sąvoką mes galėtume aprašy- 
ti taip: teisinis argumentas mums teikiamas apytikrio konsenso, jog 
jeigu teisė egzistuoja, ji teikia kolektyvinės galios, naudojamos prieš 
individualius piliečius ar grupes, pateisinimą, pamatu. Bendros tei- 
sės sampratos, kaip ir tos trys mano įvardytos, prasideda kokia nors 
plačia teze apie tai, ar - ir kodėl — praeities politiniai sprendimai 
teikia tokį pateisinimą, ir ši tezė tuomet teikia unifikuojančią struk- 
tūrą sampratai kaip visumai. Dabar turiu apsvarstyti vieną iš pažiū- 
ros svarų prieštaravimą. Mūsų teisininkai ir piliečiai pripažįsta skir- 
tumą tarp klausimo, kokia yra teisė, ir klausimo, ar teisėjas arba bet 
kuris kitas pareigūnas ar pilietis turėtų įgyvendinti teisę ar paklusti 
jai. Šiuos klausimus jie laiko atskirais klausimais ne tik tada, kai tais 
įvairiais būdais, kuriuos ką tik pažymėjome, turi galvoje svetimas 
sugedusias teisines sistemas, bet net svarstydami, kaip piliečiai ir pa- 
reigūnai turėtų elgtis mūsų pačių bendruomenėse. Nuomonė, kad 
mūsų teisėjai kartais turėtų ignoruoti teisę ir mėginti ją pakeisti ge- 
resne teise, toli gražu nėra nepažįstama teisės mokyklų auditorijoms, 
ir net politiniai debatai - jai nesvetima vieta. Ji nelaikoma absurdiš- 
ka ta specialia prasme, kuria ją būtų manoma tokią esant, jeigu žmo- 
nės tartų, jog saitas tarp teisės ir prievartos yra pakankamai nekont- 
roversiškas, kad būtų konceptualus mūsų aptarnaujamąja prasme. 
Šitai, kaip galėtų atrodyti, suteikia visa pranokstantį argumentą po- 
zityvistinėms semantinėms teisės teorijoms, nepaisant tų poblemų, 
kurias aš mėginu joms sukurti. Kad ir kokios klaidinamos jų teorijos 
būtų kitais atžvilgiais, Austinas ir Hartas bent jau pažymėjo ir mėgi- 
no paaiškinti, kodėl atsakymą į teisinį klausimą žmonės ne visuomet 

traktuoja kaip automatiškai sutampantį su atsakymu į politinį klau- 
simą dėl to, ką teisėjai turėtų daryti. Jie sakė, kad teisės propozicijos 
iš esmės yra faktinės, todėl pačios savaime visiškai nieko neteigia 
apie tai, ką iš tikrųjų turėtų daryti kiekvienas pareigūnas ar pilietis. 
Jeigu šias teorijas mes atmetame dėl to, kad jurisprudenciją traktuo- 
jame kaip interpretaciją, o ne kaip lingvistinę analizę, mes privalome 
pasiūlyti alternatyvų šios perskyros paaiškinimą, ir mano teisės są- 
vokos apibūdinimą, kur teisę taip glaudžiai sieja su politika, galėtų 
atrodyti vargana pradžia. 

Šis prieštaravimas skatina pateikti svarbų paaiškinimą. Pagal ma- 
no prielaidą, mūsų teisės sampratą teikia preliminarus sutarimas kont- 
roversijos fone, jog teisė iš principo teikia viešosios prievartos patei- 
sinimą. Šiame sąvokos nusakyme nėra nieko absoliutaus. Jame tėra 
prielaida, kad klestinčioje teisinėje sistemoje teisės faktas teikia ar- 
gumentų valstybinės prievartos naudai, kurie turi galioti, jeigu nėra 
kokio nors išskirtinio kontrargumento. Jeigu neįmanoma pateikti 
net šio patikslinto teiginio - jeigu teisės faktas neteikia jokių bendrų 
argumentų, kuriuos gali pranokti tik ypatinga aplinkybė, - tuomet 
tinkama tik skeptinė tos teisinės sistemos samprata. Tiek implikuoja, 
pagal šią hipotezę, mūsų teisės sąvoka: saitą tarp teisės ir prievartos 
ji palieka tame abstrakčiame lygmenyje. Tačiau bet kokia išsami tei- 
sės teorija turi būti kur kas konkretesnė. Ji turi kur kas daugiau pasa- 
kyti apie tos išskirtinės aplinkybės, kuri galėtų paneigti teisės argu- 
mentus už prievartą net klestinčioje sistemoje, pobūdį, daugiau apie 
tai, kada, - jei išvis kada nors, - pareigūnai gali nenusižengdami 
deramumui ignoruoti teisę, ir daugiau apie tai, kokių papildomų prie- 
volių, - jei tokių išvis yra, - kyla, kai jie ją ignoruoja. 

Taigi išsamią politinę teisės teoriją sudaro bent dvi pagrindinės 
dalys: ji kalba ir apie teisės pagrindus — aplinkybes, kuriomis tam 
tikros teisės propozicijos turėtų būti laikomos pagrįstomis ar teisin- 
gomis, - ir apie teisės galią - reliatyvią bet kokios teisingos teisės 
propozicijos galią pateisinti prievartą įvairiomis išskirtinėmis aplin- 
kybėmis. Šios dvi dalys turi remti viena kitą. Išsamios teorijos laiky- 
sena atsakant į klausimą, kokiu mastu teisė komanduoja, o kada ji 

gali ar privalėtų būti padėta į šalį, turi derėti su bendruoju pateisini- 
mu, kurį ji teikia teisės prievartos mandatui, o šis pateisinimas savo 
ruožtu yra išvedamas iš jos pažiūrų į kontroversiškus teisės pagrin- 
dus. Taigi bendra teisės teorija teikia sudėtingo simultaniškų lygčių 
komplekso sprendimą. Kai lyginame dvi teorijas, turime atsižvelgti į 
kiekvienos iš jų abi dalis spręsdami, kiek jos skiriasi savo bendriau- 
siomis praktinėmis pasekmėmis. 

Tačiau šis kompleksiškumas kelia didelę praktinę problemą. Mes 
visi, bet ypač teisininkai, laikysenas teisės atžvilgiu išsiugdome kartu 
su kitu mūsų bendru socialiniu žinojimu, nesavimoningai ir praktiš- 
kai, prieš patikrindami jas jurisprudenciškai, jei išvis kada nors tai 
darome. Todėl mums atrodo labai sunku į savo pačių įsitikinimus 
pažvelgti iš atstumo, būtino norint juos patikrinti sistemiškai kaip 
visumą. Mes galime tik patikrinti ir reformuoti savo nusistovėjusias 
pažiūras — kaip jūrininkai remontuoja laivą jūroje - po vieną lentą 
vienu sykiu, anot sėkmingo Otto Neurath'o įvaizdžio. Tam tikras 
mūsų nuostatų ir įsitikinimų apie teisę dalis turime laikyti pastovio- 
mis, tuokart nestudijuojamomis, kad įvertintume ir išgrynintume ki- 
tas. Tuo tikslu mes naudojame pagrindų ir galios perskyrą. 

Akademinė tradicija įgyvendina tam tikrą mąstymo apie teisę dar- 
bo pasidalijimą. Politiniai filosofai svarsto problemas, susijusias su tei- 
sės galia, o akademiniai teisininkai ir jurisprudencijos specialistai - jos 
pagrindų klausimus. Dėl to teisės filosofijos paprastai yra nesuba- 
lansuotos teisės teorijos: jos dažniausiai yra apie pagrindus ir beveik 
nutyli teisės galią. Kitaip tariant, jos abstrahuojasi galios problemos 
atžvilgiu, kad kruopščiau išstudijuotų pagrindų problemą. Tai yra 
įmanoma tik dėl to, kad esama pakankamo preliminaraus sutarimo 
dėl galios. Mes nesutariame dėl to, kokią būtent galią teisė turi tam 
tikromis ypatingomis aplinkybėmis, kai esama svarių konkuruojan- 
čių teisingumo motyvų. Mes galime nesutarti dėl to, ką prieš Ameri- 
kos pilietinį karą teisėjavę Masačiusetso teisėjai, iš kurių buvo reika- 
laujama įgyvendinti Vergų pabėgėlių įstatymą, turėjo daryti. Tačiau 
mus vienija bendra nespecifiška nuomonė apie teisės galią, kai tokių 
ypatingų teisingumo motyvų nesama, pavyzdžiui, kai žmonės nesu- 

taria dėl teisėkūros teisingumo ar išminties, tačiau niekas iš tikrųjų 
nemano, kad teisė yra pagedusi arba kad jos autoriai - tironai. Mūsų 
skirtingi įsitikinimai dėl teisės galios tokiais atvejais susivienija. Mes 
manome, kad teisei turi būti paklūstama ir ji turi būti įgyvendinama, 
ir būtų beveik beprasmiška teisę traktuoti kaip interpretacinę sąvo- 
ką, jeigu mes taip nemanytume. Tad izoliuoti teisės pagrindus ir su- 
telkti į juos dėmesį galime tardami egzistuojant atvejus, kurie yra ta 
prasme „normalūs“. Galime paklausti: jeigu normaliomis aplinky- 
bėmis esama teisės galios (dėl kurios preliminariai sutariama), kaip 
būtent turėtų būti sprendžiama, kada kokia nors norma ar principas 
yra mūsų teisės dalis? Teisės sąvokos, kurias mes studijuosime, yra 
atsakymai į tą klausimą. 

Dabar mes galime atsakyti į prieštaravimą, kuriuo ši diskusija pra- 
sidėjo. Teisės sampratos, kurios yra teisės pagrindų teorijos, neįpa- 
reigoja mūsų laikytis jokių ypatingų ar konkrečių teiginių apie tai, 
kaip piliečiai turėtų elgtis arba teisėjai - spręsti bylas. Kiekvienam 
lieka atvira galimybė sakyti, kad nors teisė yra už Elmerį arba ponią 
McLoughlin, arba nykstančią žuvų rūšį, šių bylų aplinkybės yra ku- 
ria nors prame ypatingos, todėl teisėjas neturėtų įgyvendinti teisės. 
Kai dėl kokios nors priežasties suskantame sau priminti šį mūsų tei- 
sės sąvokos bruožą, mes sakome, kad teisė yra vienas dalykas, o tai, 
ką teisėjai turėtų su ja daryti, - visiškai kitas; šitai, manau, paaiškina 
netarpišką devizo patrauklumą. Tačiau šis argumentas nežabotai 1š- 
pučiamas, kai tvirtinama, kaip darė pozityvistai, kad teisės pagrindų 
teorijos iš viso negali būti politinės, kad jos turi palikti visiškai atvirą 
klausimą, kaip teisėjai turi spręsti realias bylas. Juk pagrindų teorija, 
kuri šiaip nesilaiko jokios kontroversiškos pozicijos teisės galių klau- 
simu, vis tiek turi būti politiška bendresne ir platesne prasme. Ji ne- 
skelbia, ką teisėjas turėtų daryti bet kuriuo konkrečiu atveju; tačiau 
jeigu tai nėra iš pagrindų skeptiška koncepcija, ji turi būti supranta- 
ma kaip sakanti, ką teisėjai iš principo turėtų daryti, jeigu aplinkybės 
nėra ypatingos ta prasme, kurią ką tik pažymėjome. Antraip mes 
negalėtume traktuoti teorijos kaip teisės interpretacijos, kaip mūsų 
sąvokos sampratos. Tai būtų scholastikos našlaitė, teorija, iš kurios — 

tik tiek naudos, kad ji aprūpina atminties testais studentus, kurie 
tokiems šūkiams kaip „teisė yra suvereno komanda“ turi parinkti 
filosofą, kurio motto buvo tas šūkis. Jurisprudencija pernelyg ilgai 
buvo pernelyg panaši į tai. 

Galiausiai verta pažymėti, kaip šis abstrakcijos procesas, kuris tei- 
sės filosofus įgalina diskutuoti dėl teisės pagrindų, abstrahuojantis 
nuo jos galios, sykiu/taip pat įgalina teisės filosofus argumentuoti 
kita kryptimi, apie teisės galią, nors jie tarpusavyje tam tikru laips- 
niu nesutaria dėl jos pagrindų. Pilietinio nepaklusnumo teorijos ir, 
bendriau imant, piliečių pareigos paklusti teisei esmės ir masto teo- 
rijos papildo klasikines teisės teorijas, nes pilietinio nepaklusnumo 
teorijos yra daugiausia apie galią ir išvis vargu ar domisi pagrindų 
tema. Jos kelia klausimą, kuris papildo jurispridencijos klausimą: 
„Jeigu yra toks dalykas, kurį mes visi pripažįstame kaip teisės pa- 
grindus - tądien galiojančios paradigmos, - kada piliečiai yra mora- 
liai laisvi nepaklusti tam, kas tais pagrindais laikoma teise?“ Žino- 
ma, šis abstrahavimosi vienos rūšies nesutarimo atžvilgiu, - kad bū- 
tų galima susitelkti į kitą, - procesas būtų nesėkmingas, jeigu šalys 
pernelyg nesutartų dėl teisės pagrindų, jeigu vienas atmestų visa tai, 
ką kitas laiko paradigmiška. Būtų beprasmiška diskutuoti, kokiu mastu 
turi būti paklūstama teisei, jeigu viena pusė manytų, kad vienintelis 
teisės šaltinis yra Parlamento įstatyminiai aktai, o kita pusė tą galią 
teiktų Biblijai. Tačiau jeigu daugelis žmonių bet kokioje bendruome- 
nėje tokiu mastu nesutartų dėl pagrindų - jeigu jie neturėtų visai 
jokių jiems bendrų paradigmų, - pilietinis nepaklusnumas būtų ma- 
žiausia iš jų problemų. 


4 Konvencionalizmas 


JO STRUKTŪRA 


„Teisė yra teisė. Ji ne tai, kas ji yra teisėjų manymu, o tai, kas ji yra iš 
tikrųjų. Jų darbas yra taikyti ją, o ne keisti taip, kad atitiktų jų pačių 
etiką ar politiką.“ Tai yra daugumos paprastų žmonių pažiūra ir tei- 
sės konservatoriaus himnas. Perskaičius ją pavyzdžiui, ji nesako be- 
veik nieko kontroversiško, ir tikrai nieko kontroversiško mums. Vi- 
si, kurie buvo susiję su mūsų parinktais atvejais, sutiko, kad teisė yra 
teisė ir kad ji turi būti įgyvendinta; jie nesutarė tik dėl to, kokia iš 
tikrųjų yra ta teisė. Tačiau tas šūkis, kad ir kaip nerūpestingai sufor- 
muluotas, reiškia kažką daugiau nei banalybę; jis reprezentuoja 
nuostatą, kuri yra svarbi ir atvira kvestionavimui. Ji yra štai kokia: 
jog kolektyvinė galia prieš individus nukreipiama turėtų būti tik tuo 
atveju, jei koks nors praeities politinis sprendimas tai aiškiai leidžia 
tokiu būdu, kad kompetentingi teisininkai ir teisėjai visi sutaria dėl 
to, koks tas sprendimas buvo, nesvarbu, kokiu mastu jie nesutaria 
dėl moralės ir politikos. 

Pirmoji iš trijų, ankstesniame skyriuje mano pristatytų teisės kon- 
cepcijų, kurią aš pavadinau konvencionalizmu, turi tą pačią bendrą 
ambiciją, kurią išreiškia tas populiarusis šūkis, tačiau jos konstruoja- 
ma interpretacija yra subtilesnė dviem atžvilgiais. Pirma, konvencio- 
nalizmas paaiškina, kaip praeities politinių sprendimų turinys gali bū- 
ti eksplikuotas ir padarytas neginčijamu. Teisę jis daro priklausomą 
nuo aiškių socialinių konvencijų, kurias jis designuoja kaip teisines 
konvencijas; o būtent - nuo konvencijų, nustatančių, kurios instituci- 
jos turėtų turėti galią kurti teisę ir kaip turėtų ją kurti. Kiekviena sudė- 
tinga politinė bendruomenė, - tvirtina konvencionalizmas, - turi to- 
kias konvencijas. Amerikoje šitai yra nustatyta konvencijoje, skelbian- 

čioje, kad teisę kuria įstatymai, priimami Kongreso arba valstybės le- 
gislatūrų Konstitucijos nustatytu būdu, o Anglijoje - kad Lordų rūmų 
sprendimai yra privalomi žemesniems teismams. Anot konvenciona- 
lizmo, deramai suprasta teisinė praktika yra šių konvencijų gerbimo ir 
įgyvendinimo dalykas, jų efekto - tik jo vieno - pripažinimo teise da- 
lykas. Jeigu Elmeris turi teisę į palikimą pagal tokią konvenciją - jeigu 
jis turi teisę į jį pagal socialines konvencijas, nustatančias, kas turi galią 
leisti įstatymus ir kaip ta galia turi būti naudojama, ir kaip turi būti 
sprendžiamos abejonės, kuriamos kalbos, - tai jis turi juridinę teisę į jį, 
bet jos neturi, jei jos neremia konvencijos. 

Antra, konvencionalizmas pakoreguoja populiarų paprasto žmo- 
gaus požiūrį, kad visuomet esama teisės, kurią reikia įgyvendinti. 
Teisė konvencijos pagrindu niekuomet nėra užbaigta, nes nuolat ky- 
la naujų problemų, kurios nėra taip ar kitaip išspręstos tų institucijų, 
turinčių autoritetą jas spręsti.! Todėl konvencionalistai prie savo tei- 
sinės praktikos aiškinimo priduria štai kokią išlygą. „Tokius naujus 
atvejus teisėjai turi spręsti kiek įmanydami geriau, tačiau, pagal hi- 
potezę, nė viena iš šalių neturi jokios teisės laimėti, plaukiančios iš 
praeities kolektyvinių sprendimų, - nė viena iš šalių neturi juridinės 
teisės laimėti, — nes vienintelės tokio pobūdžio teisės yra tos, kurios 
yra nustatytots konvencijos. Taigi sprendimas, kurį teisėjas turi pa- 
daryti sunkiosiose bylose, remiasi diskrecija šia griežtąja prasme: ko- 
rektiškas praeities sprendimų supratimas palieka sprendimą atvirą. 
"Teisėjas turi rasti kokį nors kitą pateisinimą anapus teisės teikiamų 
garantijų, anapus bet kokio nuoseklumo praeityje priimtų sprendi- 
mų atžvilgiu, kad paremtų tai, ką jis tuomet daro. (Tai gali būti abstrak- 
tus teisingumas arba bendras interesas arba koks kitas prospektyvi- 
nis pateisinimas.) Žinoma, naujoviškus sprendimus konvencija gali 
konvertuoti į juridines teises ateičiai. Pavyzdžiui, mūsiškės konven- 
cijos dėl precedento bet kokį sprendimą, Aukščiausiojo teismo priima- 
mą Elmerio byloje, konvertuoja į teisę, reguliuosiančią atvejus, kai 
testamento autorius nužudomas paveldėtojo. Šiuo būdu normų sis- 
tema, sankcionuojama konvencijos, mūsų teisinėje praktikoje nuo- 
lat auga.“ 

Esama akivaizdžių panašumų tarp konvencionalizmo ir pozity- 
vistinių semantinių teorijų, kurias aptariau 1-ame skyriuje.? Tačiau 
esama ir štai kokio svarbaus skirtumo. Semantinės teorijos sako, jog 
ką tik pateiktąjį aprašymą sudaro ir galią jam teikia ta pati teisės 
terminija, tad pats sau savotiškai prieštarutų tas, kuris teigtų, kad 
teisė suteikia kokių nors teisių, be tų, kurios yra įtvirtintos mecha- 
nizmais, sankcionuojamais konvencijos. Konvencionalistinė teisės 
samprata, priešingai, yra interpretacinė: ji neteikia jokio tokios rū- 
šies lingvistinio ar loginio teiginio. Vietoj to ji imasi dvilypumo as- 
pekto, janiškojo bet kokios interpretacijos pobūdžio. Ji teigia, kad 
šis būdas aprašyti teisinę praktiką parodo tą praktiką jai palankiau- 
sioje šviesoje, taigi pateikia patį aiškiausią to, ką daro teisininkai ir 
teisėjai, paaiškinimą. Taigi ji tvirtina, kad tai yra geriausias vadovas 
norint žinoti, ką jie turėtų daryti, kad tai nurodo teisingą tos prakti- 
kos tęsinio ir plėtotės kryptį. Konvencionalizmas neneigia, jog dau- 
gelis teisininkų laikosi antagonistinių pažiūrų geriausios jiems bend- 
ros praktikos interpretacijos atžvilgiu. Jis teigia, kad šie teisininkai 
klysta, stokoja įžvalgos ir jautrumo, kad jie neteisingai suvokia savo 
pačių elgesį. Tačiau jis neneigia, kad jie turi galvoje tai, ką jie sako, 
neteigia, kad jie kalba nesąmones. 

Konvencionalizmas teikia du postinterpretacinius, direktyvinius 
teiginius. Pirmasis yra pozityvus: teisėjai privalo gerbti įtvirtintas tei- 
sines savo bendruomenės konvencijas, išskyrus retas aplinkybes. Ki- 
taip tariant, jis tvirtina, kad jie privalo traktuoti kaip teisę tai, ką 
konvencija nustato kaip teisę. Kadangi konvencija Britanijoje nusta- 
to, kad Parlamento aktai yra teisė, britų teisėjas privalo įgyvendinti 
net tuos Parlamento aktus, kuriuos jis laiko neteisingus arba neiš- 
mintingus. Ši pozityvi konvencionalizmo dalis kuo aiškiausiai atitin- 
ka populiarųjį šūkį, anot kurio, teisėjai turi vykdyti teisę ir nekurti 
vietoj jos naujos teisės. Antrasis teiginys, kuris yra mažų mažiausiai 
vienodai svarbus, yra negatyvus. Jis skelbia, kad nesama jokios kitos 
teisės — jokios kitos teisės, plaukiančios iš praeities politinių sprendi- 
mų, - išskyrus teisę, išvestą iš tų sprendimų metodais, kurie patys 
yra konvencijos dalykas, taigi kad tam tikrais klausimais nesama nei 

vienokiam, nei kitokiam sprendimui palankios teisės. Pavyzdžiui, ne- 
sama teisės, reguliuojančios emocinę žalą, jeigu jokiu įstatymu nie- 
kuomet nebuvo spręsta arba joks precedentas nenustatė arba kokio- 
mis nors kitomis procedūromis, kurias nustato konvencija, nebuvo 
įtvirtinta nuostata, kad žmonės turi juridinę teisę į kompensaciją už 
emocinę žalą arba kad jie jos neturi. Iš to neplaukia išvada, kad teisė- 
jams, susidūrusiems su tokiu klausimu, telieka nuleisti rankas ir besi- 
bylinėjančiuosius iš teismo išleisti visai be jokio sprendimo. Tai tas 
atvejis, kai teisėjai turi pasinaudoti savo diskrecijos galia, kurią apra- 
šėme prieš akimirką, pasitelkti ekstrateisinius standartus, kad sukur- 
tų tai, ką konvencionalizmas skelbia esant nauja teise. Tada ateities 
bylose precedento konvencija padarys šią naują teisę sena teise. 


JO PATRAUKLUMAS 


Bet kokios pozityvios teisės sampratos, tokios kaip konvencionaliz- 
mas arba teisės kaip integralios visumos samprata, šerdis yra jos at- 
sakymas į klausimą, kodėl praeities politika yra lemiama dabarties 
teisėms. Mat perskyros, kurias samprata nustato tarp juridinių teisių 
ir kitų teisių formų ir tarp teisinių argumentų ir kitų argumento for- 
mų, signalizuoja pateisinimo, kurį, jos manymu, politiniai sprendi- 
mai teikia valstybinei prievartai, pobūdį ir ribas. Konvencionalizmas 
teikia vieną iš pažiūros patrauklų atsakymą į tą klausimą. Praeities 
politiniai sprendimai pateisina prievartą todėl, kad - taigi tik tuomet, 
kai - jie teikia teisingą perspėjimą, prievartos progas darydami priklau- 
somas nuo aiškių faktų, prieinamų visiems, o ne nuo naujai priimamų 
politinės moralės sprendimų, kurie skirtingų teisėjų gali būti skirtingi. 
Tai yra apdraustų lūkesčių idealas. Akivaizdu, kad pirmasis iš dviejų 
postinterpretacinių konvencionalizmo teiginių tarnauja tam idealui. 
Pirmasis teiginys tvirtina, kad kai institucija, sankcionuota konvenci- 
jos, priima valingą sprendimą, o konvencijos, nustatančios, kaip tokie 
sprendimai turėtų būti suprantami, sankcionuoja to sprendimo turinį, 
teisėjai turi gerbti tą sprendimą, net jeigu jie mano, kad kitoks spren- 
dimas būtų buvęs teisingesnis ar protingesnis. 

Nėra taip akivaizdu, kad ir antrasis, negatyvus konvencionaliz- 
mo teiginys tarnauja apdraustų lūkesčių idealui. Tačiau galima įtiki- 
namai argumentuoti, kad taip yra. Negatyvus teiginys tvirtina, kad 
teisėjas gali neapeliuoti į teisės garantiją, teikiamą jo sprendimui, kai 
negali parodyti, kad būtent konvencijos jį verčia daryti tai, ką jis 
daro, nes tą idealą suteršia bet kokia sugestija, kad praeities politi- 
niai sprendimai gali teikti kokių nors kitų teisių ir pareigų nei tų, 
kurias diktuoja konvencija. Tarkime, jog yra aišku, kad konvencija 
nediktuoja nei vienokio, nei kitokio atsakymo McLougblin byloje: 
konvencija reikalauja, kad precedentais būtų vadovaujamasi, bet tik 
tuo mastu, kuriuo naujasis atvejis yra relevantiškais faktais panašus į 
precedentus, o jokia praeities byla nėra išsprendusi klausimo, ar už 
emocinę žalą, patiriamą ne įvykio vietoje, turi būti skiriama žalos 
kompensacija. Tarkime, jog teisėjas tuomet paskelbia - teisės kaip 
integralios visumos sampratos stiliumi, - kad precedentai yra įtvirti- 
nę teisę į žalos atlyginimą, nes toks precedentų perskaitymas juos 
retrospektyviai daro moraliai labiau pagrįstus. Populiaraus idealo po- 
žiūriu tai yra pavojinga. Jeigu jau pripažįstama, kad principai gali 
būti teisės dalis ne dėl priežasčių, atspindinčių konvenciją, o tik dėl 
to, kad jie yra moraliai autoritetingi, tuomet atidaromos durys pa- 
vojingesnei idėjai, - kad kai kurie principai yra teisės dalis dėl jų 
moralinio patrauklumo, nors jie ir prieštarauja tam, ką yra įtvirtinu- 
si konvencija. 

Konvencionalizmas gina konvencijos autoritetą tvirtindamas, kad 
konvencinės praktikos nustato ne tik praeities galios dabarties atž- 
vilgiu pradžią, bet ir jos pabaigą. Jis tvirtina, kad praeitis neteikia 
jokių kitų teisių, galimų apginti teisme, išskyrus tas, kurias daro 
nekontroversiškas tai, ką kiekvienas žino ir ko tikisi. Jeigu konven- 
cija tyli — teisės nesama, ir šio negatyvaus teiginio galia yra būtent 
ta, kad teisėjai tuomet neturėtų vaizduotis, esą jų sprendimai kaž- 
kokiu kitu būdu plaukia iš to, kas jau yra nuspręsta. Anot konven- 
cionalizmo, mes turime saugoti konvenciją šiuo būdu, net jei ma- 
nome, kad kartais, dramatiškomis aplinkybėmis, teisėjai turėtų ig- 
noruoti konvenciją. Tarkime, jog amerikiečių praktikos konvencijos 

Aukščiausiojo teismo praeities sprendimus daro teisės dalimi. Šios 
konvencijos nustato, kad Teismo sprendimo Plessy v. Ferguson by- 
loje turi būti laikomasi ateityje, kol bus papildyta Konstitucija. Jei- 
gu konvencionalistas mano, kad Teismas turėjo nepaisyti Plessy by- 
los Brown byloje todėl, kad rasinė segregacija yra ypač nemorali, 
jis tvirtins, kad Teismas turėjo aiškiai nurodyti publikai išskirtinį 
savo sprendimo pobūdį, kad jis privalėjo pripažinti keičiąs teisę dėl 
neteisinių priežasčių. Konvencionalistinė teisės samprata, kuri Teis- 
mui neleidžia apeliuoti į jokią kitą teisę, išskyrus konvenciją, jį verstų 
daryti būtent tai. 

Negatyvų konvencionalizmo teiginį galima manyti kitokiu būdu 
tarnaujant tam populiariam idealui, tačiau tai pareikalaus papildo- 
mų teiginių komplekso, teiginių apie tai, kaip teisėjai turėtų spręsti 
sunkiąsias bylas, kai konvencijų aiškinamoji galia išsenka. Kaip ką 
tik sakiau, konvencionalistas mano, kad tokiais atvejais kaip 
McLougblin nesama jokios teisės ir kad dėl to teisėjas turi pasinau- 
doti diskrecija, kad sukurtų naują teisę, kurią jis tuomet retrospekty- 
viai taiko bylos šalims. Šiame situacijos aiškinime yra pakankamai 
erdvės kitam reikalavimui - kad teisėjas turi spręsti taip, kad kiek 
įmanoma mažiau aktyvuotų savo paties politinius ir moralinius įsiti- 
kinimus ir būtų kiek įmanoma pagarbesnis institucijoms, konvenciš- 
kai įgaliotoms kurti teisę. Kai paaiškėja, kad teisėjas šiomis aplinky- 
bėmis kuria naują teisę, kaip tvirtina konvencionalizmas, tai atrodo 
įtikinama, jog jis privalo rinktis normą, kurią, jo manymu, pasirink- 
tų tikroji legislatūra, tuo metu esanti valdžioje, arba, jeigu taip neda- 
ro, - normą, kuri, jo paties įsitikinimu, geriausiai reprezentuoja žmo- 
nių kaip visumos valią. 

Žinoma, tuo požiūriu, kurį dabar svarstome, šitai nėra taip ge- 
rai kaip tikro praeities sprendimo, priimto įgaliotosios institucijos, 
atradimas. Teisėjas gali suklysti spręsdamas, ką būtų nutarusi legis- 
latūra, ir net jeigu jis teisus, apie šį hipotetišką legislatyvinį spren- 
dimą nebuvo pranešta iš anksto, tad apdraustų lūkesčių idealas tuo 
būdu yra paminamas. Tačiau, pagal hipotezę, šitai yra daugiausia, 
ką gali padaryti teisėjas, siekiantis tarnauti idealui. Tačiau tarkime, 

kad jis vadovaujasi teisės kaip integralios visumos samprata, kuri 
neredukuoja teisės į tai, ką praeities sprendimuose randa konven- 
cija, bet reikalauja traktuoti kaip teisę taip pat tai, ką moralė suges- 
tijuotų kaip geriausią šių praeities sprendimų pateisinimą. Šis tei- 
sėjas McLougblin bylą sprendžia pasitelkdamas savo paties morali- 
nius įsitikinimus, o tai nesuderinama su populiariuoju idealu. Jei 
jis įsitikina, kad teisė, kaip jis ją supranta, yra už ponią McLough- 
lin, priimdamas sprendimą jos naudai jis jausis teisus nepriklauso- 
mai nuo to, ką galvoja esama legislatūra, ir ar pritaria ar ne populia- 
rioji moralė. 


TEISINĖS KONVENCIJOS 


Konvencionalizmas yra teisinės praktikos ir tradicijos samprata - in- 
terpretacija; jos likimas priklauso nuo mūsų sugebėjimo mūsų prak- 
tikoje įžvelgti tos rūšies konvencijas, kurias jis laiko išskirtiniais tei- 
sės pagrindais. Jeigu mes negalime aptikti tų specialių teisinių kon- 
vencijų, kurių reikalauja konvencionalizmas, sugriūva tiek jo 
interpretaciniai teiginiai, tiek prospektyvinės postinterpretacinės 
instrukcijos. Jis neatitiks mūsų praktikos pakankamai gerai, kad galio- 
tų kaip tinkama interpretacija, 0 jo normatyvinė programa bus tuščia, 
nes ji mums nurodo vadovautis neegzistuojančioms konvencijomis. 
Taigi šios sampratos tikrinimą turime pradėti klausimu, kokiu mastu 
mūsų teisinė praktika gali būti suprantama kaip eksponuojanti reika- 
laujamos rūšies konvencijas. Net jeigu mes tokių konvencijų randame, 
šios sampratos autoritetas vis tiek priklauso nuo politinio apdraustų 
lūkesčių idealo. Mes privalome klausti, kiek tas idealas iš tikrųjų yra 
patrauklus, ar gerai ta samprata jam tarnauja ir ar kitos teisės koncep- 
cijos jam gali tarnauti taip pat gerai arba geriau. 

Tačiau aš pradedu tiesmukiškesniu klausimu: ar mes turime kon- 
vencijų, reikalingų konvencionalizmui. Jis neteigia, kad visi teisinin- 
kai ir teisėjai visada jau yra konvencionalistai. Jis pripažįsta, kad prak- 
tiškai kai kurie teisėjų sprendimai ir praktikos labai skiriasi nuo tų, 
kurias teiktų ar kurioms pritartų konvencionalistas: tokius sprendi- 

mus ir praktikas jis yra pasirengęs laikyti klaidomis. Vis dėlto jis 
tvirtina, kad teisinė praktika kaip visuma gali būti suprantama kaip 
organizuojama apie svarbias teisines konvencijas, ir šis teiginys rei- 
kalauja parodyti, kad apskritai teisėjų elgesys — net tų, kurie nėra 
konvencionalistai, - pakankamai konverguoja, kad toje konvergen- 
cijoje leistų atrasti konvenciją. 

Iš pirmo žvilgsnio šis projektas atrodo daug žadantis. Britanijoje 
ir Jungtinėse Valstijose beveik visi, kurie yra bent kiek susipažinę su 
teise, mano, kad Parlamentas ir Kongresas, ir įvairios valstybinės le- 
gislatūros kuria teisę ir kad praeities teisėjų sprendimams turi būti 
atiduodama duoklė priimant vėlesnius sprendimus. Išties visa tai at- 
rodo savaime akivaizdu, nes šios propozicijos šiandien - tarp centri- 
nių teisinių paradigmų. Be to, daugumai žmonių teisė, kurią kuria 
tos institucijos, yra teisė, kuri jų gyvenime turi reikšmės. Visos teisi- 
nės normos, kurios jiems yra gyvybiškai svarbios - normos, fiksuo- 
jančios mokesčių, socialinių įmokų dydį, darbo santykius, kredito 
galimybes bei nuomą, - gimė ir gyvuoja kaip tam tikri legislatyviniai 
aktai, 1r bylinėjimasis tolydžio vis labiau priklauso nuo teisėjų suge- 
bėjimo rasti reikiamas kokio nors įstatymo ar administracinių regu- 
liacijų komplekso vietas ir nuspręsti, ką jos reiškia. Be abejo, kur kas 
mažiau paprastų žmonių žino apie paralelišką teisinę precedento prak- 
tiką. Bet dauguma iš jų turi tam tikrą miglotą supratimą, kad dabar- 
ties teisėjai privalo gerbti praeities teisėjų sprendimus, ir bet kurio 
asmens praktinė patirtis bylinėjimosi srityje patvirtins šią nuovoką, 
nes teisėjų nuomonės yra kupinos nuorodų į ankstesnius kitų teisėjų 
sprendimus. Tad esminė interpretacinė konvencionalizmo prielaida, 
jog mūsų teisinę praktiką pagrįstai galima suprasti kaip struktūruo- 
jamą centrinių ir visa smelkiančių teisinių konvencijų dėl teisėkūros 
ir precedento, atrodo atsispindinti kasdienėje patirtyje. Dabar pa- 
žvelkime įdėmiau. 

Akimirką darykime prielaidą, kad Jungtinėse Valstijose Konstitu- 
cija, įstatymai, priimti Kongreso ir kelių valstijų legislatūrų, bei praei- 
ties teisminiai sprendimai yra teisės pagrindai pagal konvenciją. Anot 
konvencionalizmo, šitai lemia, jog geriausia tos praktikos, kurios da- 

lyvis yra amerikiečių teisėjas, interpretacija įpareigoja jį konkrečiose 
bylose įgyvendinti visa tai, ką tos konvencijos skelbia teise, nepriklau- 
somai nuo to, ar jis pritaria tai teisei, ar ne. Tačiau, kad tai padarytų, 
jis kiekvienu iš atvejų privalo nuspręsti, ką šios konvencijos skelbia 
teise; kad tai padarytų, jis turi nuspręsti, koks iš tiesų yra kiekvienos 
konvencijos turinys. Pavyzdžiui, jis turi nuspręsti, ar iš tikrųjų iš pre- 
suponuojamos teisėkūros konvencijos plaukia išvada, kad Paveldėji- 
mo įstatymas suteikia Elmeriui teisę į palikimą, arba iš tariamos pre- 
cedento konvencijos — jog praeities teisminiai sprendimai poniai 
McLoughlin suteikė teisę į kompensaciją. 

Tačiau jau esame pažymėję, kad teisėjai ir teisininkai labai dažnai 
nesutaria dėl teisingo atsakymo į tokius kaip šis klausimus. Jie turi 
skirtingas teorijas apie tai, kaip turėtų būti skaitomi įstatymai ir praei- 
ties sprendimai. Pavyzdžiui, Niujorko valstijos teisėjai, nagrinėję El- 
merio bylą, visi sutarė, kad jie privalo neignoruoti legislatūros spren- 
dimų, kuriuos dokumentuoja Paveldėjimo įstatymas. Tačiau jie ne- 
sutarė, ko gi iš tikrųjų reikalauja šis reikalavimas, kai „pažodinė“ 
įstatymo prasmė sugestijuoja rezultatą, kuris jiems atrodo keistas. 
Toks teisėjų nesutarimas konvencionalizmui tiesiogiai ir akivaizdžiai 
sudaro problemą. Ji rodo, kad turi būti pasakyta kažkas daugiau apie 
tai, kas yra konvencija, apie tai, kiek ir kokios rūšies sutarimas yra 
būtinas, idant tam tikra teisės propozicija galėtų būti teisinga pagal 
tam tikrą teisinę konvenciją. 

Kai filosofai diskutuoja dėl konvencijų, jie paprastai turi galvoje 
labai konkrečias ir apibrėžtas konvencijas. Pavyzdžiui, reikšmingiausia 
iš naujausių knygų apie konvenciją aptaria konvencijas, nustatan- 
čias, kuri iš šalių turi perskambinti, kai nutrūksta telefono ryšys.* 2- 
ame skyriuje įsivaizduotoje bendruomenėje pagarbumas prasidėjo 
kaip konvencijų, tokių kaip ši, kompleksas. Žmonės laikėsi aiškių 
taisyklių, reguliuojančių, kas kokiomis aplinkybėmis nukelia skrybė- 
lę. Tačiau kai jų nuostata jų konvencinių elgsenų atžvilgiu tapo in- 
terpretacinė, situacija tapo kur kas sudėtingesnė. Mat tuomet ėmė 
nesutarti, ko „iš tikrųjų“ reikalauja jų pagarbumo konvencijos. Ir 
tada jie ėmė remtis savo moraliniais ir politiniais įsitikinimais - ne 

kaip konvencijos reikalvimų alternatyva, o būtent spręsdami, kokie 
yra tie reikalavimai, juos deramai suprantant. Jeigu avangardinės tei- 
sinės institucijos, tokios kaip teisėkūra ir precedentas, yra konvenci- 
jos, tai štai tokios atviresnės, kitokios konvencijos. Teisininkai suta- 
ria dėl tam tikrų abstrakčių šių konvencijų formuluočių - jie sutaria, 
kad iš principo teisėkūra ir precedentas yra teisės šaltiniai. Tačiau jų 
nuostata šių abstrakčių teiginių atžvilgiu yra interpretacinė, ir jų nuo- 
monės apie Elmerio juridines teises perteikia interpretaciją, o ne tie- 
sioginį ir nekontroversišką institucionalizuotos teisėkūros taikymą. 
Tikėtina, kad konkrečiu atveju du teisininkai nesutars dėl geriausios 
teisėkūros praktikų ar precedento interpretacijos, nes skirsis jų bend- 
rieji politiniai ir moraliniai įsitikinimai. 

Taigi skiriamasis konvencionalizmo teiginys, anot kurio, teisės 
ribas lemia tai, kas buvo nustatyta teisinėse konvencijose, galėtų at- 
rodyti dviprasmiškas. Šią dviprasmybę galime parodyti padarydami 
tam tikras technines perskyras. Abstrakčios konvencijos, tokios kaip 
pagarbumas, teisėkūra ar precedentas, „apimtį“ mes apibrėžiame kaip 
verdiktų ar sprendimų kompleksą, kurį žmonės, dalyvaujantys kon- 
vencijoje, įsipareigoja pripažinti. Dabar darome perskyrą tarp „eksp- 
licitiškos“ ir „implicitiškos“ konvencijos apimties. Eksplicitiška apim- 
tis yra kompleksas teiginių, kurias (beveik) kiekvienas, kurį sakoma 
esant konvencijos dalyvį, aktualiai pripažįsta kaip jos apimties dalį. 
Implicitiška apimtis yra kompleksas teiginių, kurios plaukia iš ge- 
riausios ar pagrįsčiausios konvencijos interpretacijos nepriklausomai 
nuo to, ar jos sudaro, ar ne eksplicitiškos apimties dalį. Tarkime, jog 
kokioje nors teisinėje bendruomenėje yra konvencija, kad teisėjai 
turi abiem pusėms suteikti vienodas galimybes išsakyti savo argu- 
mentus. Visi sutaria, kad šitai reiškia, jog abi pusės turi būti išklausy- 
tos, tačiau ginčijamasi, ar šitai taip pat reiškia, kad abi šalys turi turė- 
ti po lygiai laiko, nors vienos šalies argumentai yra sudėtingesni ar 
reikalauja daugiau liudininkų negu kitos. Eksplicitiška abstrakčios 
konvencijos apimtis tuomet apima teiginį, kad abi šalys turi būti iš- 
klausytos, tačiau ji neapima nei teiginio, kad jos turi turėti po lygiai 
laiko, nei priešingo teiginio, kad šalis, kurios argumentai yra sunkes- 


136 TEISĖS IMPERIJA 


ni, turi turėti daugiau laiko. Visi mano, kad implicitiška apimtis api- 
ma vieną arba kitą iš pastarųjų teiginį, tačiau jie nesutaria, kurį, nes 
nesutaria, kuris sprendimas geriausiai interpretuoja abstraktų — ly- 
gių galimybių teisme - tikslą, dėl kurio jie sutaria. 


DVI KONVENCIONALIZMO RŪŠYS 


Dabar mes galime išskirti tai, kas gali atrodyti kaip dvi konvenciona- 
lizmo formos ar versijos. Pirmoji, kurią mes galėtume pavadinti „griež- 
tuoju“ konvencionalizmu, nustato bendruomenės teisei ankštas ri- 
bas, sutampančias su eksplicitiška jos teisinių konvencijų, tokių kaip 
teisėkūra ir precedentas, apimtimi. Antrasis - pavadinkime jį „švel- 
niuoju“ konvencionalizmu - tvirtina, kad bendruomenės teisė api- 
ma viską, kas telpa implicitiškoje tų konvencijų apimtyje. (Teisėjų 
grupė, kurie visi būtų nuosaikūs konvencionalistai, nesutartų dėl tiks- 
laus teisės turinio, nes jie nesutartų dėl šios implicitiškos apimties 
turinio.) Toli gražu ne tas pat, katrą iš šių dviejų konvencionalizmo 
formų mes turime svarstyti. Griežtasis konvencionalizmas būtų la- 
bai varžanti teisės samprata, nes į mūsų menamų teisėkūros ir prece- 
dento konvencijų eksplicitišką apimtį įeina labai mažai dalykų, kurie 
turėtų daug praktinės reikšmės teismo praktikoje. Jeigu pamėgintu- 
me aprašyti teisėkūros teoriją, pakankamai nekontroversišką, kad 
viešpatautų beveik kaip universalus sutarimas tarp mūsų teisininkų 
ir teisėjų, mes būtume ribojami maždaug štai tokios sampratos: jeigu 
įstatymo žodžiai leidžia vieną vienintelę reikšmę nepriklausomai nuo 
to, kokiame kontekste jie yra sakomi, ir jeigu mes neturime jokio 
pagrindo abejoti, kad ši reikšmė buvo suprantama visų teisės kūrėjų, 
balsavusių už ar prieš tą įstatymą arba susilaikiusių, ir įstatymas, ši- 
taip suprantamas, nesuponuoja jokių išvadų, nejėjusių į intenciją vi- 
sų tų, kurie balsavo už jį, ir būtų šitaip suprantamas visų tų viešuo- 
menės narių, kuriems jis yra adresuotas, ir joks protaujantis asmuo 
jo negalėtų laikyti pažeidžiančiu kokį nors esminį ar procedūrinį Kons- 
titucijos suvaržymą ar kaip kitaip nusižengiančiu kokiai nors plačiai 
išpažįstamai pažiūrai apie teisėkūros teisingumą arba efektyvumą, 

tuomet teiginiai, esantys tame įstatyme, suprantami šiuo būdu, yra 
bendruomenės teisės dalis. 

Šis teiginys atrodo komiškai silpnas. Tačiau Elmerio atvejis ir nyks- 
tančios žuvų rūšies atvejis rodo, kad teisėkūros konvencijos negali- 
me skelbti turint ir kur kas paprastesnę eksplicitišką apimtį. Pavyz- 
džiui, mes negalėtume teigti, jog eksplicitiškos apimties dalis yra 
nuostata, kad jeigu įstatymo žodžiai yra aiškūs patys savaime, įstaty- 
mas turi tą aiškią reikšmę. Šį teiginį labai remia teisininkai, o dar 
labiau - paprasti žmonės, tačiau mūsų parinktieji atvejai sako, kad 
jis nenurodo nieko panašaus į universalų sutarimą tarp teisėjų Jung- 
tinėse Valstijose. To nedaro ir priešingas teiginys, kad teisė neturi 
aiškios reikšmės, jeigu teisės kūrėjai neturėjo intencijos tą prasmę jai 
suteikti ir būtų ją atmetę, jeigu į ją būtų buvęs atkreiptas jų dėmesys. 

Taigi jeigu konvencionalizmas yra griežtasis, jo pozityvusis tei- 
ginys neteikia jokios pagalbos teisėjams, kai jie susiduria su pro- 
blemiškomis bylomis. Mat griežtasis konvencionalizmas teikia tik 
negatyvų patarimą, anot kurio, teisėjams nevalia vaizduotis, kad 
tokias bylas jie sprendžia teisiniais pagrindais. Tai paaiškina nuo- 
saikiojo konvencionalizmo patrauklumą naujausios kartos teisės fi- 
losofams.* Pozityvioji nuosaikiojo konvencionalizmo dalis nurodo 
teisėjams spręsti remiantis savarankiška konkrečių teisėkūros ir pre- 
cedento reikalavimų interpretacija, nors tai gali būti kontroversiš- 
ka, ir šis patarimas nėra nerelevantiškas sunkiosiose bylose. Be to, 
būtų nesunku parodyti, kad visi mūsų teisėjai, įskaitant tuos, kurie 
sprendė mūsų parinktuosius atvejus, iš tikrųjų visą laiką vadovavo- 
si tuo patarimu. 

Visi tie teisėjai sutarė dėl abstrakčių teiginių — kad įstatymai su- 
daro teisę ir kad precedento sprendimams turi būti pripažįstama ga- 
lia daryti tam tikrą įtaką vėlesniems sprendimams. Jie nesutarė dėl 
implicitiškos šių menamų teisinių konvencijų apimties. Nykstančios 
žuvų rūšies byloje dauguma manė, kad geriausia konvencijos dėl įsta- 
tymų interpretacija iš jų reikalauja įgyvendinti pažodinę Nykstančių 
biologinių rūšių akto reikšmę, jeigu negalima įrodyti Kongresą turė- 
jus tam prieštaraujančią intenciją. Antai jie manė, kad į implicitišką 

konvencijos apimtį įeina teiginys, jog energetinės užtvankos statyba 
turi būti nutraukta, žuvys - išsaugotos. Mažumos požiūris į konven- 
ciją buvo kitoks, ir atitinkamai skirtingos buvo jų išvados dėl impli- 
citiškos apimties. Jie manė, kad į ją įeina priešingas teiginys - kad 
teisė negina tos žuvų rūšies. Kadangi buvo nesutariama tik dėl imp- 
licitiškos konvencijų apimties, konvencijų, kurias jie visi pripažino 
abstraktesniu lygmeniu, juos visus būtų buvę galima sakyti esant nuo- 
saikius konvencionalistus. 

Griežtasis konvencionalizmas turi teigti teisėje egzistuojant „ply- 
šį“, kuris reikalauja realizuoti ekstrateisinę teisminę diskreciją, suku- 
riant naują teisę visada, kai įstatymas yra miglotas arba dviprasmiš- 
kas, ar kitaip problemiškas ir kai daugiau nėra jokios kitos konven- 
cijos, nustatančios, kaip ją reikia skaityti. Arba kai precedentų virtinės 
dimensijos yra neaiškios, ir teisininkai nesutaria dėl jų galios. Tuo 
tarpu nuosaikiajam konvencionalistui tokiais atvejais nėra reikalo 
pripažinti jokio plyšio. Jis gali įtikinamai argumentuoti, kad esama 
korektiško, nors ir kontroversiško, būdo interpretuoti abstrakčias 
teisėkūros ir precedento konvencijas taip, kad būtų išspręstas bet 
koks pasitaikęs atvejis. Jis gali sakyti, kad pagal korektišką eksplika- 
ciją nykstanti žuvų rūšis yra teisės ginama (arba neginama) arba kad 
poniai McLoughlin yra kompensuotina (arba nepripažintina teisė į 
kompensaciją). Tuomet jis šias propozicijas teikia implicitiškos teisi- 
nių konvencijų apimties vardu; kitaip tariant, jis jas teikia teisės pa- 
gal jo sampratą vardu, taigi neigia esant kokį nors plyšį teisėje. 

Išties nuosaikusis konvencionalistas būtų pajėgus paneigti, kad 
esama kokių nors plyšių, net jei teisininkai nesutartų dėl šių abstrak- 
čių konvencijų, net jei daugelis teisininkų neigtų, kad įstatymai kuria 
teisę arba kad precedentai turi tam tikros įtakos vėlesniems sprendi- 
mams. Net ir lakia vaizduote nepasižymintis nuosaikusis konvencio- 
nalistas gali suformuluoti ir dar abstraktesnį teiginį, priimtiną kiek- 
vienam, kurį jis tuomet galėtų išplėtoti taip, kad jis suteiktų validu- 
mą teisės teiginiui apie nykstančią žuvų rūšį. Pavyzdžiui, jeigu esama 
konsenso, kad Konstitucija yra pagrindinis įstatymas, jis galėtų argu- 
mentuoti, jog šis konsensas teikia abstrakčią konvenciją, į kurios 1mp- 

licitišką apimtį įeina teiginys, jog įstatymai turi būti įgyvendinti, nes 
to reikalauja geriausia Konstitucijos interpretacija, net jei tai neigia 
daugelis teisininkų. Tuomet jis galėtų argumentuoti kaip iki tol: nuo 
to tarpinio teiginio pereiti prie kokios nors konkrečios išvados dėl 
nykstančios žuvų rūšies. 

Tarkime, kad nesama net ir konsenso, kad Konstitucija yra pa- 
grindinis įstatymas. Nuosaikusis konvencionalistas galėtų siekti dar 
abstraktesnio konsenso. Tarkime, pavyzdžiui, jog mano sugestija 
3-1ame skyriuje - kad esama plačiai paplitusio, nors ir tylaus suta- 
rimo, kad galutinis teisės tikslas yra įgalioti ir pateisinti valstybinę 
prievartą individų ir grupių atžvilgiu, - yra įtikinama. Nuosaikusis 
konvencionalistas šį patį abstrakčiausią konsensą galėtų suprasti kaip 
konvenciją, kad teisėjai turi vadovautis būtent ta teisės samprata, 
kuri geriausiai pateisina valstybinę prievartą, tuomet jis galėtų tvir- 
tinti - kokią nors sampratą paskelbęs geriausia pagal tą standartą, - 
kad ši abstrakti konvencija iš tikrųjų apima teiginį - ji įeina į jo imp- 
licitišką apimtį, - kad precedentiniais atvejais privalu vadovautis vi- 
sada, kai faktai, prezentuojami precedento, ir svarstomojo atvejo fak- 
tai moralinio principo požiūriu nesiskiria. Tuomet jis paskelbia, tik 
šiek tiek uždusęs, kad teisė garantuoja kompensaciją poniai McLough- 
lin, kad ir ką manytų bet kas kitas. Kiti teisininkai ir teisėjai, kurie 
būtų tokie pat nuosaikūs konvencionalistai, nesutiktų. Jie turėtų ki- 
tokią nuomonę apie tai, kuri konkretesnė koncepcija suteikia ge- 
riausią teisėtos prievartos pateisinimą, taigi turėtų skirtingą pažiūrą į 
1mplicitišką kalbamosios abstrakčios konvencijos apimtį. 

Aš tikiuosi, kad dabar aišku, jog nuosaikusis konvencionalizmas 
mūsų dabar naudojamos trinarės sampratų perskyros požiūriu ap- 
skritai nėra konvencionalizmo forma. Mano pradiniai konvenciona- 
lizmo aprašymai ankstesniame skyriuje ir anksčiau šiame skyriuje 
jam netinka, kaip dabar galime matyti; jie tinka tik griežtajam kon- 
vencionalizmui. Tai yra veikiau labai abstrakti, ne iki galo išplėtota 
teisės kaip integralios visumos sampratos forma. Ji nepripažįsta. tei- 
sės ir politikos skyrybų, kurias, vedama mano aprašytųjų motyvų, 
mėgina ginti konvencionalistinė teorija. Vadinamojo nuosaikiojo kon- 


140) TEISĖS IMPERIJA 


vencionalizmo besilaikančiam teisėjui ši ydinga konvencionalizmo 
atmaina nedraudžia sprendžiant aktyvuoti savo kontroversiškus mo- 
ralinius ir politinius įsitikinimus. Priešingai, būtent šie įsitikinimai — 
apie geriausius įstatymo skaitymo metodus, apie tikrąją įstatymų vietą 
konstitucinėje struktūroje, apie sąsają tarp konstitucijos ir teisės idė- 
jos, apie pagrįsčiausią teisingumo sampratą - determinuos jo spren- 
dimą, kuris abstrakčios konvencijos eksplikacija yra geriausias, taigi, 
ko reikalauja teisė. 

Nuosaikiajame konvencionalizme nėra nieko, kas teiktų garanti- 
jas apdraustų lūkesčių idealui, ir netgi nieko, kas jį tvirtintų, idealą, 
jog pateisinant kolektyvinę galią praeities sprendimais bus remiama- 
si tik tuo mastu, kuriuo jų autoritetą ir jų terminus nekontroversiš- 
kus daro plačiai pripažįstamos konvencijos. To idealo jis negina ir 
kitais mano aprašytais būdais - identifikuodamas kaip ypatingus tuos 
atvejus, kai nesama jokio išaiškinto praeities sprendimo, kuriuo bū- 
tų galima vadovautis. Mat pagal nuosaikųjį konvencionalizmą, visi 
mūsų parinktieji atvejai yra atvejai, reguliuojami teisės, ir nuosaikio- 
jo konvencionalizmo besilaikantys teisėjai, sprendžiantys šiuos atve- 
jus, neturėtų jokio pagrindo duoti valdžią savo pačių pažiūroms apie 
tai, ką esama legislatūra darytų arba kokia yra žmonių valia. Priešin- 
gai, jie turėtų normalų pagrindą nepaisyti bet kokios nuomonės ar 
informacijos apie tai: jų pagrindas būtų tas, kad teisė yra teisė ir ją 
privalu vykdyti, kad 1r kokia nepopuliari ji būtų esamo politinės opi- 
nijos klimato sąlygomis. 

Todėl jeigu konvencionalizmas nori pateikti atskirą ir tvirtą tei- 
sės sampratą, nors net labai nutolusią nuo tų populiarių pažiūrų šei- 
mos, kurias mes jį manėme išreiškiant, tai konvencionalizmas turi 
būti griežtas, o ne nuosaikus. Mes turime sutikti, kad pozityvioji 
konvencionalizmo dalis - teiginys, Jog teisėjai privalo gerbti ekspli- 
citišką teisinių konvencijų apimtį — negali nieko naudinga patarti 
teisėjams, sprendžiantiems sunkiąsias bylas. Šios neišvengiamai bus 
tokios, kad eksplicitiška įvairių teisinių konvencijų apimtis negalės 
lemti kurios nors iš alternatyvų pasirinkimo, todėl teisėjas turės pa- 
sinaudoti savo diskrecija ir pasitelkti ekstrateisinius standartus. Ta- 

čiau dabar galima pasakyti, kad ši išvada toli gražu nėra slogi, nes ji 
teigia būtent praktinę konvencionalizmo svarbą bylų sprendimui. Tad 
pozityvioji tos sampratos dalis yra didžiulė ledkalnio masė, slūgsanti 
po teisinės praktikos paviršiumi. Tai paaiškina, kodėl bylos nepasie- 
kia teismo, kai susiklosto sąlygos, nurodomos minėtajame komiškai 
silpname mūsų teisinių konvencijų eksplicitiškos apimties aprašyme, 
o taip būna dažniausiai. Tačiau sunkiosiose bylose į sceną įžengia 
negatyvioji dalis. Ji sako teisėjams, jog kai įstatymai yra ginčijami, o 
precedentų reikšmė neaiški, jie turėtų atidėti į šalį bet kokią idėją, 
kad jų sprendimas gali remtis teisėmis, jau nustatytomis praeities 
politinių aktų. Jie turėtų drąsiai prisiimti legislatyvinę naujos teisės 
kūrėjų atsakomybę. 

Kiekvienu atveju mes turime testuoti būtent griežtąją konvencio- 
nalizmo versiją, pretenduojančią būti bendra mūsų teisinės prakti- 
kos interpretacija. Griežtasis konvencionalizmas teigia, jog sunkio- 
siose bylose teisėjai yra laisvi įstatyminių aktų 1r precedento atžvil- 
giu, nes eksplicitiška šių teisinių konvencijų apimtis nėra pakankama, 
kad leistų išspręsti tuos atvejus. Turime paklausti, kiek šis intepreta- 
cinis teiginys atitinka mūsų parinktuosius atvejus. Tačiau čia turėtu- 
me bent jau pažymėti, kaip naujasis negatyvios konvencionalizmo 
dalies akcentavimas paneigia mano anksčiau minėtą hipotezę, kad 
negatyvioji dalis remia politinį apdraustų lūkesčių idealą, atskirda- 
ma atvejus, kai tas idealas negali būti patenkintas. Kaip pozityvio- 
sios konvencionalizmo dalies praktinė svarba ima atrodyti menka 
teisme, nes teisėjai turi tiek nedaug progų remtis teise taip, kaip tai 
konstruoja konvencionalizmas, taip ir ši ypatinga negatyvios dalies 
gynyba tampa silpnesnė dėl to, kad normą visą laiką griauna išimtys. 
Jeigu visais tais atvejais, kurie pritraukia dėmesį dėl to, kad yra argu- 
mentuojami svarbiuose apeliaciniuose teismuose, priekabiai stebint 
publikai, teisėjai naudojasi proga skrupulingai paneigti, kad savo 
sprendimais jie tarnauja apdraustų lūkesčių tikslui, tai šitai vargu ar 
gali labai pasitarnauti viešuomenės tikėjimo tuo idealu tvirtinimui. 

AR KONVENCIONALIZMAS ATITINKA 
MŪSŲ PRAKTIKĄ:? 


Konvencija ir nuoseklumas 


Pagaliau aš priėjau prie argumentų prieš konvencionalizmą. Griežta- 
sis konvencionalizmas kaip mūsų teisinės praktikos interpretacija pa- 
tiria nesėkmę, net kai - ypač kai - mes akcentuojame jo negatyvią 
dalį. Jis nenusiseka dėl štai kokios paradoksalios priežasties: mūsų 
teisėjai iš tikrųjų skiria daugiau dėmesio vadinamiesiems konvenci- 
niams teisės šaltiniams —- tokiems kaip įstatymai ir precedentai, - 
negu numato konvencionalizmas. Sąmoningai griežtai konvencio- 
nalistiškas teisėjas liautųsi domėtis teisėkūra ir precedentais būtent 
tuo momentu, kai taptų aišku, kad šių menamų konvencijų eksplici- 
tiška apimtis nesuteikia jokio pagrindo. Jis tuomet pripažintų, kad 
jokios teisės nėra, ir jam daugiau neberūpėtų nuoseklumas praeities 
atžvilgiu; dabar jis imtųsi kurti naują teisę, klausdamas, kokią teisę 
kurtų dabartinė legislatūtra arba ko nori žmonės, arba kas geriausiai 
atitiktų bendruomenės ateities interesus. 

Jeigu Elmerio bylos teisėjai būtų buvę griežti konvencionalistai, 
jie tą bylą būtų sprendę dviem etapais. Pirmiausia jie būtų ištyrę 
teisminę praktiką, kad sužinotų, ar beveik visi kiti teisėjai sutaria, 
jog įstatymo žodžiams privalu teikti jų „pažodinę“ prasmę, net jei- 
gu tai nebuvo teisės kūrėjų intencija, arba priešingai - kad šiomis 
aplinkybėmis žodžiams neturėtų būti teikiama jų pažodinė prasmė. 
Teisėjai tuo atveju būtų nedelsdami atsakę neigiamai, nes akivaiz- 
du, kad kiti teisėjai nėra visuotinai sutarę taip ar antraip. Nei Ear- 
las, nei Gray negalėjo galvoti, kad jo pažiūra yra teisėkūros kon- 
vencijos eksplicitiškos apimties dalis, nes kiekvienas žinojo, kad 
daugelis teisininkų mano, jog teisinga yra kitokia pažiūra. Todėl jie 
tuojau būtų perėję prie kito, legislatyvinio etapo: jie būtų mėginę 
nustatyti, kuris sprendimas yra protingesnis arba teisingesnis, arba 
demokratiškesnis, ar kaip kitaip geriau pasitarnautų bendruome- 
nei. Jie nebūtų skubėję teikti tokių argumentų, kuriuos jie pasitel- 
kė įstatymui tirti, obsesyviai klausdami, ar vienas iš sprendimų la- 

biau dera su įstatymo tekstu ar dvasia arba teisingu santykiu tarp jo 
1r likusios teisės. 

Pastarieji argumentai, skirtingais būdais visą dėmesį telkiantys į 
klausimą, kaip derėtų skaityti įstatymą, yra prasmingi tik tuo atveju, 
jei daroma prielaida, kad teisė, kurią įgyvendinti yra teisėjų prievo- 
lė, priklauso nuo „korektiško“ perskaitymo, net kai yra ginčijamasi, 
ką tai reiškia; būtent šią prielaidą konvencionalizmas neigia. Elme- 
rio atvejis, teikiantis šios rūšies kontrpavyzdį, nėra neįprastas. Nyks- 
tančios žuvų rūšies byloje Aukščiausiojo teismo teisėjai pasisakė apie 
deramą būdą skaityti Nykstančių biologinių rūšių aktą. Jie nesutarė, 
ar korektiška teisėkūros teorija yra ta, kuri juos įpareigoja įgyven- 
dinti patį pažodiškiausią, ar ta, kuri įpareigoja įgyvendinti patį pro- 
tingiausią įstatymo perskaitymą, nesant jokių patikimų įrodymų, ko- 
kia iš tikrųjų buvo Kongreso intencija. Teisėjai, sprendę McLougblin 
bylą, rūpinosi pačiu tiksliausiu principų, grindžiančių jiems nurody- 
tus precedentinius atvejus, aprašymu, nors jie žinojo, kad jokios kon- 
vencijos eksplicitiškoje apimtyje nėra nieko, kas nustatytų, kokie yra 
šie principai arba kokį svorį jiems dera teikti. Brown byloje Aukš- 
čiausiojo teismo argumentai aiškino, kokią teisingumo schemą pre- 
suponuoja Konstitucijos struktūros, kokia yra vienodos apsaugos klau- 
zulės vieta toje schemoje ir kokia tikroji tos klauzulės įtaka Kanzaso 
valstijos teisinei galiai juridiškai reguliuoti mokyklų sistemą, nors 
kiekvienas Aukščiausiojo teismo teisėjas žinojo, kad nė vienas atsa- 
kymas į šiuos klausimus nėra nustatytas konvencijos. 

Aš nenoriu pasakyti, kad savimoningas konvencionalistas iš viso 
ignoruotų įstatymus ir precedentus, jeigu tai, kokią galią jiems dera 
teikti, yra kontroversijos objektas. Pasiekęs tą ribą, jis jų netraktuotų 
kaip teisės šaltinių, tačiau jo bendroji atsakomybė situacijoje, kai jis 
mano teisės aiškinamąją galią išsekus, reikalauja kurti naują teisę atei- 
čiai, geriausią pagal jo galimybes, ir praeities teisinė doktrina jam galė- 
tų rūpėti būtent tiek, kiek tai susiję su šiuo klausimu. Pavyzdžiui, jeigu 
jis mano, kad naują teisę jis turi kurti demokratiškai, laikydamasis esa- 
mos legislatūros ar esamo populiariosios opinijos klimato dvasios, jis 
galėtų atsigręžti į praeities sprendimus kaip į dokumentus, rodančius, 

kokios yra tikėtinos legislatūros intencijos arba publikos norai. Tačiau 
praeitį jis traktuotų kaip esamų laikysenų ir įsitikinimų liudijimą, o ne 
kaip svarbią pačią savaime, ir jo susidomėjimas ta praeitimi menktų, 
šiai tolstant ir dėl to prarandant liudijamąją vertę. 

Geresnių esamų nuostatų liudijimų jis greičiausiai rastų savo pa- 
ties politinėje patirtyje arba populiariojoje spaudoje, o ne įstaty- 
muose - kad ir gana nesenuose - išleistuose legislatūros, kurioje 
nebėra daugumos buvusių narių. Taip pat jo suinteresuotumas įro- 
dymais nereikalautų iš jo tikrinti praeities doktrinos - mėginant 
nužymėti jos vietą teisėje kaip visumoje - tuo įkyriu būdu, kuriuo 
tai daro teisėjai. Jei klausimas, ar paveldėjimo įstatymas labiau de- 
ra su tradiciniais teisės principais, kai interpretuojamas kaip drau- 
džiąs paveldėti žudikams, yra delikatus ir subtiliai subalansuotas, 
tai vargu ar šis klausimas yra būdas pagrįsti sprendimui, kam šiuo 
metu yra palankūs dauguma žmonių. Jeigu tai, ko reikalautų ge- 
riausia McLougblin byloje minimų precedentų interpretacija, yra 
delikačios teisinės analizės dalykas, tai bet koks atsakymas yra la- 
bai silpnas įrodymas sprendžiant, kuris sprendimas bus pats popu- 
liariausias arba pats naudingiausias ateičiai. 

Tačiau dabar būtų galima pasakyti, kad savimoningas konvencio- 
nalistas išties svarstytų praeities doktriną taip, kaip tai daro teisėjai, 
tačiau ne ieškodamas populiariosios opinijos įrodymų, o turėdamas 
labiau tiesioginį interesą — juk bet kokiam teisės kūrėjui turi rūpėti, 
kad naujai sukurta teisė derėtų su senąja. Todėl nuoseklumo siekis gali 
paaiškinti, kodėl teisėjams, sunkiosiose bylose kuriantiems naują tei- 
sę, taip rūpi jos kaimynystė - įvairūs praeities įstatymai ir precedentai. 
Šioje sugestijoje esama racijos, tačiau jos negalime įžvelgti, jeigu rū- 
pestingai neatskiriame dviejų nuoseklumo, kurio galėtų siekti teisės 
kūrėjas, rūšių: strategijos nuoseklumo ir principo nuoseklumo. Tam, 
kuris kuria teisę, turi rūpėti strategijos tęstinumas. Jam turi rūpėti, 
kad naujos normos, kurias jis steigia, pakankamai gerai derėtų su nor- 
momis, nustatytomis kitų, arba su tomis, kurios, tikėtina, bus nustaty- 
tos ateityje, kad visas normų kompleksas darniai funkcionuotų ir ge- 
rintų situaciją, 0 ne stumtų priešinga kryptimi - blogyn. 

Teisėjas konvencionalistas, besinaudojantis savo diskrecija, turi 
itin rūpestingai atsižvelgti į šį pavojų, nes jo galia keisti egzistuojan- 
čią teisę yra labai suvaržyta. Tarkime, kad prieš pasidomėdamas tei- 
sės archyvu, jis mano, kad McLougblin byloje geriausia priimti spren- 
dimą atsakovo naudai, nes bendruomenei kaip visumai prospektyvi- 
nių aukų draudimas nuo emocinės žalos atsieitų pigiau nei vairuotojų 
atsakomybės už tokią emocinę žalą draudimas. Tačiau kai peržiūrė- 
jęs precedentus jis sužino, kad motinos jau turi juridinę teisę į kom- 
pensaciją dėl emocinės žalos, patirtos tiesiogiai pamačius nelaimę, 
taigi ir tai, kad vairuotojai jau dabar privalo draustis nuo atvejų, kai 
tokiomis aplinkybėmis padaroma emocinė žala, draudimo kainos 
klausimas tampa sudėtingesnis. Dabar jis turi klausti: brangiau ar 
pigiau atsieitų privalomas potencialių aukų draudimas nuo emoci- 
nės žalos tokiomis labai ypatingomis aplinkybėmis kaip ponios 
McLoughlin atvejo, turint omenyje tai, jog vairuotojai, šiaip ar taip, 
privalo draustis, ir visiškai tikėtina, kad jis nuspręstų, jog šitoks rizi- 
kos padalijimas būtų toks neefektyvus, kad nauda, gaunama iš rizi- 
kos dalies paskyrimo aukoms, jo neatsvertų. Šis paprastas pavyzdys 
mums teikia paradigminį legislatyvinio sprendimo atvejį, kai lemia- 
mas vaidmuo tenka strategijos tęstinumui. 

"Tačiau strategijos tęstinumas iš teisėjo nereikalautų ištirti praeitį 
siekiant rasti „geriausią“ įstatymo ar Konstitucijos interpretaciją, kai 
ji yra kontroversijos objektas, arba „korektiško“ praeities teisminio 
sprendimo paaiškinimo, kai teisininkai nesutaria, kaip jį dera skaity- 
ti. Mat įstatymas arba praeities sprendimas yra problemiškas strate- 
gijos nuoseklumo požiūriu tik tuo atveju, kai jie suteikia žmonėms 
juridines teises, kurių teisėjas, kuriantis naują normą, dėl kokios 
nors priežasties negali pakeisti, teises, kurios prastai derėtų su nau- 
jomis teisėmis, kurias jis nori sukurti. Mūsų ką tik įsivaizduotam 
teisėjui konvencionalistui, kuriam rūpi, ar sprendimas prieš ponią 
McLoughlin būtų kvalifikuotas sprendimas, turint omenyje prece- 
dentus, nustačiusius, kad motinos gali gauti kompensaciją už emoci- 
nę žalą, patirtą įvykio vietoje, nėra reikalo ieškoti kokio nors plates- 
nio grindžiamojo principo, „įtvirtinto“ tų precedentų, arba ginti vieną 

kontroversišką pažiūrą į tų principų turinį. Jo interesas preceden- 
tams baigiasi tada, kai - bent jau tuo mastu, kuriuo - jį tenkina tai, 
jog, pagal jo teisės sampratą, jie nustato tik tai, kad teisę į kompensa- 
ciją turi motinos, įvykio vietoje patiriančios emocinę žalą, ir tai yra 
aišku išsyk ir be jokios refleksijos apie platesnius grindžiamuosius 
principus, kurių esmė yra ginčo dalykas. 

Kitas dalykas yra principo nuoseklumas. Jis reikalauja, kad įvai- 
rūs standartai, reguliuojantys valstybinės prievartos naudojimą prieš 
jos piliečius, būtų nuoseklūs ta prasme, jog išreikštų vieningą ir visa 
apimančią teisingumo viziją. Teisėjui, kuris siektų principo nuoseklu- 
mo, iš tiesų rūpėtų - kaip rūpėjo teisėjams mūsų parinktose bylose — 
principai, kurie turi būti suprantami kaip pateisinantys praeities įsta- 
tymus ir precedentus. Jeigu jis būtų linkęs priimti sprendimą prieš 
ponią McLoughlin, jis savęs paklaustų, ar galima būtų padaryti ko- 
kią nors principais besiremiančią perskyrą tarp jos atvejo ir atvejo tų 
motinų, kurios gauna kompensaciją už emocinę žalą, patirtą nelai- 
mės vietoje. Jeigu jis būtų linkęs priimti sprendimą prieš Elmerį, jam 
rūpėtų, ar toks sprendimas dera su pozicija, kurią įstatymai užima 
mūsų bendrojoje jurisprudencijos schemoje, kaip jis tai supranta. 

Tačiau konvencionalizmas skiriasi nuo teisės kaip integralios vi- 
sumos sampratos būtent tuo, kad jis neigia, jog principo nuoseklu- 
mas gali būti juridinių teisių šaltinis. Teisės kaip integralios visu- 
mos samprata, priešingai, pripažįsta šį šaltinį ir mano, kad žmonės 
turi juridinės teises — teises, kurios plaukia iš politinių institucijų 
praeities sprendimų, taigi ir teikia įgaliojimus valstybinei prievar- 
tai, ir kurios pranoksta eksplicitišką politinių praktikų, suvokiamų 
kaip konvencijos, apimtį. Teisės kaip integralios visumos samprata 
taria, kad žmonės turi teisę į koherentišką ir principais grindžiamą 
praeities politinių sprendimų taikymą, net kai teisėjai karštai ginči- 
jasi dėl to, ką šitai reiškia. Konvencionalizmas tai neigia: konven- 
cionalistas teisėjas neturi jokio pagrindo pripažinti principo tęsti- 
numą kaip bylų sprendimo dorybę arba dviprasmiškų įstatymų ar 
ne visiškai atitinkamų precedentų analizę kaip priemonę tos dory- 
bės siekti. 

Žinoma, jeigu konvencionalizmas būtų tik semantinė teorija, aiš- 
kinanti, jog frazė „juridinės teisės“ neturėtų būti vartojama teisėms, 
kurias žmonės turi principo nuoseklumo dėka, aprašyti, tai konven- 
cionalistas teisėjas iš tiesų galėtų gyvai domėtis šia nuoseklumo for- 
ma, tik kitaip nusakoma. Jis galėtų sakyti, jog kai eksplicitiškos kon- 
vencijos nebeužtenka, žmonės turi moralinę teisę į tai, kas, teisės 
kaip integralios visumos sampratos teigimu, yra jų juridinės teisės. 
Tuomet sunkiąsias bylas jis spręstų lygiai taip pat, kaip daro tie jo 
brolijoje, kurie išpažįsta teisės kaip integralios visumos sampratą. 
Tačiau mes studijuojame substanciškas teisinės praktikos interpreta- 
cijas, 0 ne semantinės teorijas, ir mūsų interesas konvencionalizmo 
atžvilgiu čia susijęs su jo negatyviu teiginiu, kad vidinė normatyvinė 
praeities sprendimų galia yra ne kas kita kaip konvencijos galia. Kon- 
vencionalizmas yra teorija apie žmonių juridinės teises ta prasme, 
kurią mes identifikavome kaip turinčią lemiamą reikšmę jurispri- 
dencijoje, o ne siūlymas, kaip turėtų būti vartojamas „teisiškumo“ 
terminas. Kiekvienas, kuris mano, kad principo nuoseklumas - o ne 
vien strategijos nuoseklumas - turi sudaryti bylų sprendimo šerdį, 
atmeta konvencionalizmą, suvokia jis tai ar ne. 


Konvencija ir konsensas 


Taigi tas pats mūsų teisinės praktikos bruožas, kuris, kaip atrodė, 
konvencionalizmą daro gera teisinės praktikos interpretacija - gilus, 
nuolatinis teisėjų ir teisininkų rūpinimasis „korektišku“ įstatymų ir 
precedentų skaitymu sunkiosiose bylose - iš tikrųjų yra tos sampra- 
tos sutrikimo šaltinis. Jis teikia beveik mirtiną argumentą prieš kon- 
vencionalizmą, verčiantį suabejoti net jo, kaip mūsų praktikos in- 
terpretacijos, dorumu. Tačiau aš pasiūlysiu kitą argumentacijos prieš 
konvencionalizmą liniją, nes kiekvieno defekto toje sampratoje at- 
skleidimas padeda kloti kelią sėkmingesnės sampratos link. Ką tik 
baigta diskusija teisinį samprotavimą studijavo skerspjūvio metodu, 
tirdama kontroversijos detales bylos po bylos. Aš dar nekvestiona- 
vau prielaidos, kuria konvencionalizmas pradeda: jog kad ir kokį 

konsensą teisininkai yra pasiekę dėl teisėkūros ir precedento, jį dera 
suprasti kaip konvencijos dalyką. Ar taip yra iš tikrųjų? Šis klausimas 
iš mūsų reikalauja pakeisti mūsų dėmesio fokusą ir mūsų teisinę prak- 
tiką svarstyti ne remiantis reprezentatyviais pavyzdžiais, o stebint 
jos procesą per tam tikrą laiką. 

Darykime prielaidą, kad kone kiekvienas teisininkas ir teisėjas Bri- 
tanijoje sutinka, kad jeigu įstatymas yra tinkamai priimamas Parla- 
mento ir patvirtinamas Karalienės sankcijos, ir negali būti jokios tik- 
ros abejonės dėl to, ką reiškia įstatymo kalba, tai teisė yra tai, kas ji yra 
anot aiškių įstatymo žodžių. Jie visi galvoja, kad šitai „savaime aišku“, 
ir tai traktuoja kaip vieną iš savo teisinio argumento paradigmų. Ta- 
čiau šis tariamas konsensas turi du galimus paaiškinimus. Galbūt teisi- 
ninkai ir teisėjai pripažįsta tą propoziciją kaip teisingą pagal konvenci- 
ją, kitaip tariant, teisinga tiesiog dėl to, kad ją pripažįsta visi kiti taip, 
kaip šachmatų žaidėjai visi pripažįsta, kad karaliaus figūra galima da- 
ryti tik vieną ėjimą. O gal visi teisininkai ir teisėjai pripažįsta tą propo- 
ziciją kaip akivaizdžiai teisingą, bet ne pagal konvenciją: galbūt kon- 
sensas yra nepriklausomo įsitikinimo konsensas taip, kaip mes visi su- 
tinkame, kad yra neteisinga luošinti kūdikius arba bausti žmones, 
kuriuos žinome esant nekaltus. Skirtumas yra štai koks. Jeigu teisinin- 
kai mano, kad tam tikra propozicija apie teisėkūrą yra teisinga pagal 
konvenciją, jie nemanys, jog jiems reikia kokio nors substanciško pa- 
grindo ją pripažinti. Taigi bet kokia substanciška šios propozicijos ata- 
ka bus nusižengimas protokolui bylos sprendimo kontekste, lygiai kaip 
šachmatų taisyklių išmintingumo kritika yra neleistina žaidimo metu. 
Tačiau jeigu konsensas yra įsitikinimo konsensas, tada nesutikimas, 
kad ir koks netikėtas, nebus nepriimtinas ta pačia prasme, nes kiekvie- 
nas pripažins, kad substanciškos argumentacijos už propoziciją kriti- 
kavimas yra pačios propozicijos kritikavimas. Konsensas truks tik tol, 
kol dauguma teisininkų pripažįsta įsitikinimus, kurie jį išlaiko. 

Katras paaiškinimas geriau nusako tai, kaip teisininkai ir teisėjai 
traktuoja propozicijas apie tai, kas yra „savaime suprantama“ kal- 
bant apie teisėkūrą? Neverta tikėtis, kad vien atsitiktine tvarka skai- 
tydami teisėjų nuomones rasime daug medžiagos, patvirtinančios vie- 

ną arba kitą alternatyvą, nes neverta viltis, jog teisėjai paaiškins, ko- 
dėl jie mano, kad kiekvienas taip mano. Į teisėjų sprendimų modelį 
turime pažiūrėti laiko proceso požiūriu. Palyginę institucionalizuo- 
tus legislatyvinės interpretacijos stilius arba precedento doktrinas at- 
skirais laikotarpiais, kuriuos skiria, tarkime, penkiasdešimt metų ar 
daugiau, matome ryškius, o kartais radikalius pokyčius. Per pasta- 
ruosius du šimtmečius tiek Britanijoje, tiek Amerikoje labai pasikei- 
tė teisėjų nuostatos Elmerio ir nykstančios žuvų rūšies atvejus siejan- 
čiu klausimu: kokiu mastu ir kokiu būdu legislatyvinė intencija yra 
relevantiška skaitant įstatymus.* Kaip turime aiškinti tokią ryškią per- 
mainą dominuojančioje teisėkūros teorijoje? 

Faktai yra pakankamai aiškūs. Praktika kito reaguojant į argu- 
mentus, teiktus teisėjavimo kontekste, suprantamus kaip argumen- 
tus dėl to, ką teisėjai turėtų daryti tam tikrais atvejais, o ne specialio- 
se minikonstitucinėse konvencijose. Sėkmingi argumentai buvo 1š- 
vesti iš bendresnių politinės ir socialinės kultūros judėjimų programų, 
taigi sudarė dalį ne tik teisinės, bet ir intelektualinės istorijos. Tačiau 
jie turėjo savo atskirą teisinį gyvenimą. Jie įžengė į teisės mokyklų 
auditorijas, pasirodė teisės žurnalų straipsniuose, tuomet kaip teis1- 
ninkų argumentai figūravo konkrečiose bylose, tada kaip teisėjų ar- 
gumentai - atskirosiose nuomonėse, aiškinančiose, kodėl daugumos 
nuomonė, atspindinti to meto ortodoksiją, yra nepatenkinama, tuo- 
met, jau kaip daugumos nuomonė, vis dažniau ir dažniau figūravo 
įvairiose bylose, o tada virto teiginiais, kurie nebeminimi, nes tai, ką 
jie sako, yra „savaime aišku“. Visi tie argumentai per savo ilgą karje- 
rą nesiliovė tarę, jog nusistovėjusios praktikos, kurias jie kvestio- 
nuoja, yra konsensiško įsitikinimo ortodoksijos, o ne pamatinės kon- 
vencijos normos. Tokie argumentai būtų buvę bejėgiai, net kvaili, jei 
visi būtų manę, kad toms kvestionuojamoms praktikoms nėra būti- 
na jokia kita parama, išskyrus konvenciją, arba kad šios praktikos 
konstituoja teisės žaidimą taip, kaip šachmatų normos konstituoja 
šachmatų žaidimą. 

Žinoma, žaidimų taisyklės laikui bėgant kinta. Tačiau kai normos 
pripažįstamos kaip konvencijos dalykas, tampa neišvengiama aiški 

perskyra tarp argumentų dėl normų ir argumentų, apeliuojančių į 
normas. Jeigu būtų sušauktas pasaulio šachmatų kongresas, turint 
tikslą persvarstyti taisykles rengiantis ateities turnyrams, tame kong- 
rese būtų teikiami tokie argumentai, kurie būtų aiškiai nederami ša- 
chmatų žaidimo metu. Ir vice versa. Galbūt šachmatai keltų didesnį 
entuziazmą ir būtų įdomesni, jeigu taisyklės būtų pakeistos taip, kad 
per žaidimą būtų galima daryti du ėjimus karaliaus figūra. Tačiau 
tas, kuris taip manytų, šios sugestijos nelaikytų argumentu, jog ir 
dabar, galiojant esamoms taisyklėms, per žaidimą galima daryti du 
ėjimus karaliaus figūra. Tačiau teisininkai dažnai net ir instituciona- 
lizuotas praktikas kviečia pakeisti vidury žaidimo. Kai kurie iš anks- 
tyviausių argumentų, raginusių atsižvelgti į legislatyvines intencijas, 
teisėjams buvo pateikti bylų nagrinėjimo metu. Svarbios permainos 
precedento doktrinoje taip pat buvo inicijuotos žaidimo viduryje: 
teisėjai buvo įtikinti - arba patys save įtikino, - kad iš tikrųjų jie nėra 
saistomi teismo sprendimų, kuriuos jų pirmtakai laikė saistančiais. 
Arba - tai iš esmės tas pat - teisėjai pakeitė savo nuomonę apie tai, 
kokiais praeities sprendimų aspektais ar bruožais iš jų reikalaujama 
vadovautis. Ir vėl: šios permainos, nors ir radikalios žvelgiant diach- 
roniškai, buvo teisminės praktikos vidinė kaita, atspindinti nuostatų 
dėl precedento ir, bendriau imant, teisėjo sprendimo tikslo kitimą. 
Jos nebuvo specialių susitarimų, kuriais nutariama remtis nauju kon- 
vencijų kompleksu, rezultatas. 

Šis argumentas neįrodo, kad amerikiečių ar britų teisininkai abso- 
liučiai nieko nelaiko sulygtu tikros konvencijos dalyku. Turbūt joks 
politinis argumentas negalėtų įtikinti Amerikos teisėjų atmesti teiginį, 
jog Kongresas turi būti renkamas Konstitucijos - tarpais įvedant patai- 
sas sutinkamai su jos pačios pataisų nuostatomis - reikalaujamu būdu. 
Konstitucijos autoritetą visi teisėjai greičiausiai pripažįsta kaip kon- 
vencijos dalyką, o ne kaip sveiku protu pagrįstos politinės teorijos 
rezultatą. Tačiau iš savo diskusijos mes galime drąsiai daryti dvi išva- 
das. Pirma, nereikia jokių konvencija nustatytų dalykų ne tik tam, kad 
teisinė sistema egzistuotų, bet ir tam, kad ji klestėtų. Kad efektyviai 
funkcionuotų, interpretacinei nuostatai reikia paradigmų, tačiau šios 

neprivalo būti konvencijos dalykai. Kad vyktų procesas, kurį aš apra- 
šiau 2-ame skyriuje - pavienių paradigmų kvestionavimas po vieną, 
panašus į Neurath'o laivo remontą, vykdomą jūroje, kai vienu metu 
keičiama tik viena lenta, - užteks to, kad sutarimas įsitikinimų klausi- 
mais bet kuriuo metu yra tokio lygio, jog įmanomi debatai apie funda- 
mentalias praktikas, tokias kaip tesėkūra ir precedentas. Antra, dau- 
gybė mūsų konstitucinių praktikų bruožų debatuojami būtent taip: po 
vieną vienu kartu, todėl neįtaigu rekomenduoti konvencionalizmą kaip 
gerą interpretaciją to proceso, kurio metu mūsų teisinė kultūra patiria 
pokyčius ir vystosi laike. Konvencionalizmas čia, kaip ir reprezentaty- 
vių pavyzdžių interpretacijoje, patiria nesėkmę aiškindamas, kaip yra 
debatuojami ir sprendžiami konkretūs sunkieji atvejai, tokie kaip mūsų 
parinktieji. Metodus, naudojamus įstatymams interpretuoti ir pre- 
cedentų svarumui įvertinti,- net tuos, kurių niekas nekvestionuo- 
ja, - mūsų teisėjai traktuoja ne kaip paprasčiausias priemones, pa- 
veldėtas per jų senovinio meno tradicijas, bet kaip principus, ku- 
riuos jie taria esant galimus pateisinti kokioje nors gilesnėje politinėje 
teorijoje, ir kai jie tuo suabejoja - nesvarbu, dėl kokios priežasties, - 
jie konstruoja teorijas, kurios jiems atrodo geresnės. 


AR KONVENCIONALIZMAS PATEISINA 
MŪSŲ PRAKTIKĄ:? 


Teisės samprata yra bendra, abstrakti teisinės praktikos kaip visu- 
mos interpretacija. Ji siūlo, kaip tą praktiką parodyti jai palankiau- 
sioje šviesoje, panaudojant kokį nors argumentą, aiškinantį, kodėl 
teisė pagal tą sampratą teikia adekvatų valstybinės prievartos patei- 
sinimą. Iki šiol visą dėmesį mes skyrėme vienai dimensijai, kuri yra 
privaloma bet kokiai bendrai tokios rūšies interpretacijai, kad išlai- 
kytų testą. Ji turi atitikti mūsų praktiką, ir mes atskleidėme svarbias 
priežastis manyti, kad konvencionalizmas jos neatitinka. Kaip yra su 
kita dimensija? Jeigu, priešingai mano argumentui, konvencionaliz- 
mas atitiktų mūsų praktikas, ar jis teiktų įtikinamą jų pateisinimą? 
Netgi klaustina, ar jis teiktų dorą jų pateisinimą. Šio skyriaus pra- 

džioje aš aprašiau argumentą, anot kurio, jis teiktų tokį patesinimą. 
Tas argumentas apeliavo į tai, ką aš pavadinau apdraustų lūkesčių 
idealu, pagal kurį kolektyvinė galia turėtų būti naudojama tik lai- 
kantis standartų, atrinktų ir skaitomų tarpininkaujant procedūroms, 
kurias bendruomenė kaip visuma žino būsiant panaudotas tam tiks- 
lui, procedūras, kurios yra taip plačiai pripažįstamos, kad jos yra 
bendro socialinio ar profesinio įsitikinimo dalykas. Dabar mes turi- 
me paklausti, ar šis idealas yra pagrįstas sveiku protu, ir kokiu mastu 
jis iš tikrųjų remia konvencionalizmą. 


Teisingumas ir netikėtumas 


Mes turime pašalinti vieną potencialų painiavos šaltinį. Gali būti 
manoma, jog apdraustų lūkesčių idealas yra akivaizdžiai demokra- 
tiškas idealas, nes jis siūlo, kad valstybinė prievarta būtų naudojama 
tik tada, kai ji sankcionuojama procedūromis, dėl kurių žmonės yra 
sutarę.“ Tačiau ši apeliacija į demokratiją painioja du klausimus: ar 
žmonės turėtų turėti galutinio žodžio, lemiančio tai, kaip teisėjai 
sprendžia bylas, teisę, realizuojamą demokratiškai renkamų institu- 
cijų? Kurią teoriją apie tai, kaip teisėjai turi spręsti bylas, tie žmonės 
turėtų pasirinkti ir patvirtinti? Tiek Jungtinėse Valstijose, tiek Brita- 
nijoje, taip pat kitose demokratinėse šalyse žmonės turi nepanaiki- 
namą galią pakeisti bet kokią egzistuojančią teisinę praktiką. Jie gali 
išrinkti teisės leidėjus, kurie turi galią vienokiomis ar kitokiomis prie- 
monėmis savo valią primesti teisėjams.? Dabar mes teiraujamės atsa- 
kymų į antrąjį klausimą. Ar mes galime rasti kokią nors priežastį, dėl 
kurios šie teisės kūrėjai turėtų pasirinkti konvencionalistinę bylų 
sprendimo sistemą? 

Kas nors galėtų pasakyti: „Konvencionalistinė sistema yra geriau- 
sia, nes teisingumas reikalauja, kad žmonės būtų perspėjami, kai jų 
planus gali pertraukti valstybės galios įsikišimas, kuriuo iš jų atima- 
ma kuri nors laisvė arba nuosavybė, arba galimybė. Toks įsikišimas 
yra pateisinamas tik tuomet, kai įsikišimo sąlygos yra paskelbtos iš 
anksto, kad kiekvienas, kuris klauso, išgirstų ir suprastų. Todėl turi 


KONVENCIONALIZMAS 153 


būti nustatytos ir griežtai vykdomos konvencijos dėl būdo, kuriuo 
tokios instrukcijos turi būti teikiamos, o jų turinys — fiksuojamas, 
kad ginčo dalyku negalėtų būti tai, kokios tos instrukcijos yra. Žino- 
ma, kad ir kokios aiškios yra šios konvencinės procedūros arba kaip 
skrupulingai jos naudojamos, pasitaikys tam tikrų atvejų — kaip pa- 
rodė parinktieji atvejai, — kai instrukcijos bus suprantamos kaip 
neaiškios arba nepakankamos. Tokiais atvejais teisėjai lems tam tikrą 
netikėtumą nepriklausomai nuo to, kokį sprendimą jie priima, tad 
teisės idėja, kuri nerekomenduoja to, kas nenumatyta, nebebus reikš- 
minga. Tuomet teisėjas turi daryti geriausia, ką gali, bendruomenei 
kaip visumai, atvirai ir dorai, nepretenduodamas „nustatyti“ kokią 
nors teisę, neva slypinčią anapus įstatymų ar precedentų paviršiaus, 
teisę, kurią tik jis vienas gali matyti. Mat tokia pretenzija slepia 
faktą, kad tokiu atveju teisės tikslui ne pasitarnaujama, o neišven- 
giamai pakenkiama. Jeigu vaizduojame, kad yra įmanoma teisė, kai 
neišku, kokia yra ta teisė, mes išleisime iš akių intymią sąsają tarp 
teisės ir teisingo perspėjimo, ir mūsų politika ateityje nebus teisin- 
gesnė. Tik sistema, atvirai įsipareigojusi konvencionalizmui, kuris 
nepripažista jokios teisės anapus konvencijos, gali suteikti apsau- 
gą, kurios mums reikia.“ 

Šis argumentas remiasi prielaida, kad nenumatytumo redukcija 
yra vertingas ir svarbus politinės moralės tikslas. Ar iš tiesų? Netikė- 
tumas kyla, kai sužlugdomos žmonių prognozės, tačiau tai nėra ne- 
teisinga apskritai, net kai sugriautosios prognozės yra racionalios, t. y. 
gerai pagrįstos aprioriniu tikimybių pasvėrimu. Nėra neteisinga, kai 
mano pasirinktas žirgas pralaimi, net jei aš turėjau tvirtą pagrindą 
būti tikras, kad jis laimės. Netikėtumas, žinoma, neteisingas vienu 
ypatingu atveju: kai prognozė buvo specialiai skatinama būtent tų, 
kurie sąmoningai ją sužlugdė. Jeigu konvencionalizmas būtų taip su- 
tartinai praktikuojamas konkrečioje jurisdikcinėje sistemoje ir taip 
dažnai skelbiamas ir tvirtinamas viešųjų institucijų, kad žmionėms tai 
taptų pagrindu kliautis tuo bylų sprendimo stiliumi, žinoma, būtų 
neteisinga, jei koks teisėjas staiga jo atsisakytų. Tačiau, kaip nustatė 
mūsų diskusija iki šios vietos, šitai mums nėra tiesa. Mes svarstome 

argumentus, kurie mėgina konvencionalizmą pateisinti politiniais pa- 
grindais, argumentus, kurie, pavyzdžiui, galiotų, žmonėms spren- 
džiant, ar instituoti konvencionalizmą tuščioje vietoje. Tuomet su- 
gestija, kad konvencionalizmas redukuoja netikėtumą, turi remtis 
ne prielaida, kad netikėtumas yra neteisinga, o kad jis nepageidauti- 
nas dėl kokios nors kitos priežasties: pavyzdžiui, kad jis trukdo efek- 
tyvumui arba kelia nereikalingų pavojų, arba gąsdina žmones, arba 
kaip kitaip neatitinka bendro intereso. 

Tačiau konvencionalizmas negali būti pateisinamas tuo vieninte- 
liu pagrindu, kad netikėtumas trukdo efektyvumui arba yra nepagei- 
daujamas šiomis prasmėmis, nes konvencionalizmas neapsaugo nuo 
netikėtumo taip gerai, kaip apsaugotų paprastesnė ir tiesesnė bylų 
sprendimo teorija. Mes jau pažymėjome prasmę, kuria konvencio- 
nalizmas yra dvišalis: jis tvirtina, kad jeigu kokio nors atvejo spren- 
dimo, palankaus vienai arba antrai alternatyvai, neįmanoma rasti 
remiantis teisinės konvencijos eksplicitiška apimtimi, teisėjas priva- 
lo kurti įmanomai geriausią naują teisę. Jokia konvencija nenustato 
nei kad ponia McLoughlin teisę turi į emocinės traumos kompensa- 
ciją, nei kad ponas O'Brienas turi teisę nebūti verčiamas ją mokėti. 
Taigi nė vienas iš jų neturi teisės į sprendimą savo naudai, ir teisėjas 
bylą turi spręsti laikydamasis tos normos, kuri, jo manymu, bus, at- 
sižvelgiant į viską, geriausia ateičiai. Tačiau jeigu jis priima sprendi- 
mą ponios McLoughlin naudai, jis bus įsikišęs į pono O'Briano gy- 
venimą, nors šis ir nebuvo perspėtas, kad šitaip atsitiks. 

Politinis argumentas už konvencionalizmą, kurį išdėsčiau prieš 
akimirką, suponuoja, kad šitokia situacija yra neišvengiama, kad jo- 
kia bylų sprendimo teorija negali užkirsti jai kelio. Jis gina konven- 
cionalizmą kaip kiek įmanoma saugantį žmones nuo netikėtumo. 
Tačiau jeigu turėtume omenyje išskirtinai šį tikslą, mes pasirinktume 
kitokią bylų sprendimo teoriją, kurią galėtume pavadinti „vienašaliu 
konvencionalizmu“ ar tiesiog „unilateralizmu“. Schemiškai kalbant, 
unilateralizmas numato, kad ieškovas turi laimėti, jeigu jis ar ji turi 
teisę laimėti, nustatytą eksplicitiškoje kokios nors teisinės konvenci- 
jos apimtyje, bet kad priešingu atveju turi laimėti atsakovas.š Jis tvir- 

tina, kad teisme turi būti išsaugotas status guo, jeigu kokia nors nor- 
ma teisinės konvencijos ekplicitiškoje apimtyje nereikalauja priešin- 
gai. Taigi unilateralizmas sako, kad ponas O'Brienas neturėtų būti 
verčiamas kompensuoti nuostolių už emocinę žalą, kurią jis padarė 
poniai McLoughlin, nors teisėjas mano, kad ateičiai geresnė būtų 
priešinga norma.? 

Vienu savo padaliniu, baudžiamąja teise, anglų amerikiečių prak- 
tika yra labai artima unilateralizmui.!? Mes manome, kad niekas ne- 
turėtų būti laikomas kaltu dėl nusikaltimo, jeigu įstatymas ar kitas 
teisės aktas, identifikuojantis tą nusikaltimą, nėra toks aiškus, kad 
tas asmuo būtų privalėjęs Žinoti, jog jo aktas nusikalstamas, arba bū- 
tų galėjęs žinoti, jeigu būtų padėjęs kokių nors rimtų pastangų iš- 
siaiškinti, ar jis toks yra. Jungtinėse Valstijose šis principas turi kons- 
titucinio principo statusą, ir Aukščiausiasis teismas daugeliu progų 
yra panaikinęs baudžiamuosius kaltinimus dėl to, kad tariamas nusi- 
kaltimas buvo pernelyg miglotai apibrėžtas, kad teiktų būtiną perspė- 
jimą.!! Tačiau mūsų teisinė praktika nėra unilateralistinė — šia pras- 
me - visos plačią sritį apimančios privačiuosius santykius reguliuo- 
jančios teisės, kurią daugiausia aptarinėjome šioje knygoje, mastu — 
teisėjai labai dažnai priima sprendimą ieškovo naudai, kaip kad jie 
padarė McLougblin byloje, kai, pagal konvencionalizmą, ieškovas 
neturėjo jokios juridinės teisės laimėti. 

Mūsų praktika būtų visai kitokia, jeigu daugiausia būtų unilate- 
ralistinė. Būtų keliama daug mažiau bylų, nes ieškovas tik tuomet 
teiktų ieškinį, jei turėtų aiškią teisę laimėti, o prospektyvinis atsa- 
kovas tuomet niekada neapsigintų, o visuomet mokėtų kompensa- 
ciją. Žmonės visgi galėtų teikti ieškinius, kai faktai būtų ginčo ob- 
jektas, nes kiekviena iš šalių galėtų viltis įtikinti teisėją ar prisieku- 
siuosius, kad jos požiūris į faktus esąs istoriškai teisingas.!* Tačiau 
jokia byla nebūtų keliama viliantis įtikinti teisėją „išplėsti“ nekontro- 
versišką normą kontroversišku būdu, ir (tai netgi dar svarbiau) nie- 
kas niekuomet nekeistų savo elgesio, remdamasis numatymu, kad 
teismas galėtų išplėsti normą, jeigu dėl kokios nors priežasties jo 
reikalai būtų pateikti jam svarstyti. Taigi unilateralizmas nė iš tolo 

negali pretenduoti būti tinkama mūsų teisinio elgesio ir praktikos 
interpretacija. 

Griežtasis konvencionalizmas atrodo labiau tinkamas negu unila- 
teralizmas būtent dėl to, kad jis yra dvišalis. Jis nenustato, kad atsako- 
vas turi teisę laimėti bylą visada, kai - ir vien dėl to, kad - ieškovas 
neturi tokios teisės: jis tvirtina, kad nė viena iš pusių gali neturėti tei- 
sės laimėti. Tačiau būtent šis faktas reikalauja iš konvencionalisto rasti 
sudėtingesnį politinį pateisinimą nei ką tik mano aprašytąjį. Jis turi 
argumentuoti ne tik kad neprognozuojamumas yra neefektyvu ir ne- 
pageidautina, bet kad tam tikromis aplinkybėmis neprognozuojamu- 
mas vis vien turi būti pripažįstamas dėl kokio nors kito, tuo metu 
svarbesnio, principo ar politinės nuostatos. Jis privalo parodyti, kad 
konvencionalizmo bilateralinė struktūra efektyviai skiria skirtingas ap- 
linkybes: tas, kuriomis netikėtumo turėtų būti išvengta, ir tas, kurio- 
mis jis dėl tų konkuruojančių priežasčių turi būti toleruojamas. 


Konvencija ir koordinacija 


Kai kurie teisės filosofai teikia argumentą, siekiantį būtent to. Jie 
mėgina paaiškinti, kodėl netikėtumas yra daugiausia nepageidauti- 
nas, taip pat - kada jis vis dėlto turėtų būti pripažįstamas. Aš prista- 
tysiu šį argumentą ta jo forma, kuri, mano manymu, yra pati įtikina- 
miausia."* „Konvencionalizmo tikslas yra ne tiesiog apsaugoti besi- 
bylinėjančiuosius nuo netikėtumo, o sudėtingesnis, ši apimantis, — 
gauti socialinės naudos iš koordinuotos privačios ir komercinės veik- 
los. Žmonėms reikia normų, kad galėtų kartu efektyviai gyventi ir 
dirbti, ir jie turi būti saugūs, kai kliaujasi tomis normomis. Tačiau 
pasitikėjimo jomis skatinimas ir atlyginimas ne visada yra lemiamos 
svarbos; kartais geriau tam tikrą dalyką palikti nesureguliuotą kon- 
vencijos, kad būtų įmanomas nepriklausomos sprendimo galios žais- 
mas, tiek teisėjų sprendimo galios, tiek viešuomenės, numatančios, 
ką teisėjai galėtų daryti. Šį pasitikėjimo ir lankstumo balansą daro 
įmanomą dvišalė konvencionalizmo struktūra. Konvencija nustato 
tam tikras procedūras, tad kai laikantis šių procedūrų priimamos 

aiškios normos, žmonės savo ruožtu gali tikėtis valstybės įsikišimo; 
jie taip pat gali tikėtis, kad valstybė nesikiš kitų piliečių reikalavimu, 
o tik kai to reikalauja tos normos, ir gali atitinkamai planuoti ir koor- 
dinuoti savo reikalus. Tačiau kai šios procedūros yra palikusios pro- 
peršų, žmonės žino, kad nėra jokios teisės, kuri leistų tikėtis ko kita 
nei to, kad jų veiklai išprovokavus bylinėjimąsi, teisėjai jų likimą 
spręs konstruodami tai, kas, bent jau teisėjų nuomone, yra geriausia 
norma ateičiai.“ 

Šis konvencionalizmo dorybių paaiškinimas puikiai dera su skirtu- 
mu, kurį aš aprašiau anksčiau: tarp sutarimo pagal konvenciją ir suta- 
rimo remiantis įsitikinimu, taip pat su neseniai paskelbtais filosofi- 
niais aiškinimais, kas yra konvencija.'* Konvencija egzistuoja, kai tam 
tikrų normų ar principų žmonės laikosi dėl priežasčių, kurios esmin- 
gai apima jų lūkestį, kad tų pačių normų ar principų laikysis kiti, ir dėl 
šios priežasties jie laikysis normų, kai mano, jog atsižvelgus į viską 
turėti kokią nors nustatytą normą yra svarbiau, nei turėti tam tikrą 
konkrečią normą. Konvencija, jog telefono ryšiui nutrūkus, perskam- 
bins skambinęs asmuo, o kita šalis lauks, tiksliai laikosi šio modelio. 
Jo taip pat laikosi konvencijos, grindžiančios kelių eismo taisykles. 
Mūsų motyvas važiuoti dešiniąja puse Amerikoje, o kairiąja - Britani- 
joje yra tiesiog mūsų lūkestis taip darysiant kitus, drauge su mūsų kitu 
tikėjimu, jog yra svarbiau, kad egzistuotų bendra norma, nei tai, kad 
būtų viena, o ne kita norma. Kelių eismo taisyklių atveju mes neturi- 
me jokio pagrindo manyti kurią nors iš normų esant geresnę. Tačiau 
net jeigu mes turėtume kokią nors tokią priežastį - net jei manytume, 
kad dešiniarankiams žmonėms, kurie sudaro daugumą, yra šiek tiek 
natūraliau važiuoti dešiniąja puse, - mūsų motyvai norėti, jog visi va- 
Žiuotų ta pačia puse kaip kiti, vis tiek būtų gerokai stipresni. 

Priešingoje situacijoje, kai nesama jokios konvencijos, o tik įsiti- 
kinimų sutapimas, kiekvienas laikosi tos pačios normos, tačiau dau- 
giausia todėl, kad jis nepriklausomai mano ją esant geriausią normą 
vadovautis. Mes visi manome, jog neteisinga suteikti skausmo kitam 
be priežasties, tačiau šiam principui mes paklūstame ne todėl, kad 
taip daro kiti. Gali būti, kad jeigu kiti nesilaikytų tos normos, kurią 

mes manome esant geriausią, tai mums būtų motyvas ir patiems jos 
nesilaikyti. Galbūt jeigu niekas daugiau nemanytų esant neteisinga 
žudyti ar vogti, mes elgtumėmės neprotingai, jei laikytumėmės savo 
dabartinių skrupulų. Tačiau tai būtų atvejis, kai mes turėtume kon- 
kuruojančią ar nusveriančią priežastį, kuri konfliktuotų su mūsų pa- 
grindine pozityvia priežastimi nežudyti ar nevogti. Esamomis aplin- 
kybėmis, kai daugumos žmonių įsitikinimai dėl žudymo yra tokie 
patys kaip mūsų, tas faktas nėra mūsų svarbiausias motyvas veikti 
taip, kaip manome privalą veikti. 

Mūsų naujas argumentas politinių konvencionalizmo dorybių nau- 
dai šias perskyras naudoja parodyti, kodėl linija, kurią ši teorija brė- 
žia tarp atvejų, sprendžiamų teisės, ir atvejų, reikalaujančių teisėjo 
legislatyvinės iniciatyvos, nustato teisingą balansą tarp prognozuo- 
jamumo ir lankstumo. „Labai dažnai yra taip, kad sutarimas dėl pri- 
vatinės teisės normų yra svarbesnis nei tai, kokios yra tos normos, 
bent jau plačiai apibrėžiant. Pageidautina turėti konvencines proce- 
dūras, tokias kaip teisėkūros ir precedento, kad žmonės galėtų kliautis 
tais sprendimais, kurie yra iš tikrųjų priimti taikant šias procedūras. 
Pavyzdžiui, galėtų būti labai svarbu, kad būtų nustatyta - ir nustaty- 
ta aiškiai — ar - ir kada - neatidūs vairuotojai yra atsakingi už emoci- 
nę žalą kitiems žmonėms šalia tiesioginių jų padarytos avarijos aukų. 
Tuomet draudėjai gali protingai nustatyti draudžiamąsias sumas, o 
žmonės gali priimti išmintingus sprendimus dėl to, kokios rūšies drau- 
dimu ir kokiai sumai draustis ir kokią riziką sau leisti. Šitai nereiškia, 
kad socialinės gerovės požiūriu nėra jokio skirtumo, dėl kokių nor- 
mų mes susitariame. Atsakomybės paskyrimo normos nėra tokios 
pat kaip kelių eismo taisyklės. Gali būti daugiau ar mažiau efektyvu 
arba daugiau ar mažiau teisinga atsakomybę paskirti vienai arba ki- 
tai pusei, ir būtent todėl svarbu, kad legislatūra arba teismai, kad ir 
kas iš jų pirmas turi progą nustatyti normą, priimtų teisingą substan- 
tyvų sprendimą. Tačiau kai normų kompleksas yra šiuo būdu įtvir- 
tintas, visai gali būti, kad mes manysime esant svarbiau, jog šios nor- 
mos viešumoje būtų laikomos nustatytomis — idant žmonės galėtų 
atitinkamai planuoti - negu kad jos būtų geriausios normos, kokias 

įmanoma rasti; šitai teikia priežastį, dėl kurios teismai turi palikti 
normą nepaliestą, net kai jie mano, kad pirmiausia sprendimas buvo 
neteisingas.“ 

Dabar tarkime, kad unilateralistas turėtų prieštarauti, sakydamas, 
jog kadangi koordinacija šioje srityje yra tokia svarbi, konvencijai 
turi būti pripažįstama visa valdžia visoje srityje tuo būdu, kurį jis 
rekomenduoja. Turėtume laikyti nustatyta, kad vairuotojai yra tik 
tada atsakingi už žalą, kai to aiškiai reikalauja aiškūs įstatymai, ku- 
riais vadovaudamiesi vairuotojai ir potencialios aukos gali atitinka- 
mai apsidrausti bei visaip kitaip planuoti savo reikalus. Konvencio- 
nalistas dabar turi įtikinamą gynybinę argumentaciją savo bilatera- 
lizmui apginti nuo šio prieštaravimo. „Kadangi tam tikru mastu svarbu 
(1r gal ta svarba nemenka), kuri norma yra pasirinkta, geriausiai da- 
rysime, jei konvenciją naudosime apsaugoti tik tiems sprendimams, 
kuriuos kokia nors atsakinga politinė institucija iš tikrųjų yra priėmusi 
atsižvelgdama į individualaus atvejo svarstymą, ir po tuo skėčiu ne- 
įtrauksime sprendimų, priimtų „neakivaizdžiai“, t. y. sprendimų, kurių 
iš tikrųjų niekas nėra priėmęs. Jeigu yra priimtas vienoks arba kitoks 
sprendimas dėl atsakomybės už emocinę žalą, ir negalima kontro- 
versija, koks yra tas sprendimas, tuomet kiekvienas turėtų turėti tei- 
sę, kad tas sprendimas būtų įgyvendinamas, jeigu jis nėra tuo pačiu 
būdu viešai panaikintas. Tačiau jeigu nėra priimta jokio sprendimo 
nei už, nei prieš, tuomet teismas turėtų būti laisvas spręsti individu- 
liai, priimdamas geriausią sprendimą ateičiai, tačiau, žinoma, paisy- 
damas strateginio tęstinumo.“ 


Konvencionalizmas ir pragmatizmas 


Konvencionalizmo gynyba, kurią dabar sukonstravome, turi dvi da- 
lis: pirma - kad išmintingas bylų sprendimas siekia geros pusiausvy- 
ros tarp prognozuojamumo ir lankstumo, ir, antra, kad teisingas ba- 
lansas yra užtikrinamas teisėjų, visuomet gerbiančių politinių insti- 
tucijų praeities aiškius sprendimus, bet sprendimų neįgyvendinančių 
neakivaizdžiai, kaip daro unilateralizmas. Antroji dalis atrodo pažei- 

džiamesnė už pirmąją. Kodėl teisingą pusiausvyrą užtikrina tokia ga- 
na kieta, o ne rafinuotesnė politinė linija, kuri galėtų būti jautri kon- 
kuruojančioms prognozuojamumo ir lankstumo dorybėms kiekvie- 
nos konkrečios bylos atveju? Antroji bendra teisės samprata, kurią 
pristačiau ankstesniame skyriuje, teisinis pragmatizmas, laikosi pa- 
žiūros, kad žmonės niekuomet neturi teisės į ką nors daugiau nei 
teisėjo sprendimą, kuris yra, atsižvelgiant į viską, geriausias bend- 
ruomenei kaip visumai, nepaisant jokio praeities politinio sprendi- 
mo. Kitaip tariant, jie neturi jokios teisės į tai, kad kolektyvinė vals- 
tybės galia būtų panaudojama jų naudai arba nebūtų naudojama prieš 
juos tiesiog dėl to, ką legislatūra ar kitas teismas yra nusprendę praei- 
tyje. Netrukus pamatysime, kad pragmatizmas yra ne toks radikalus, 
kaip atrodo iš šio aprašymo, nes jis pripažįsta strategijos priežastis, dėl 
kurių įstatymai turėtų apskritai būti įgyvendinami vadovaujantis jų 
aiškia ir intenciška reikšme ir dėl kurių praeities teisminiai sprendimai 
normaliomis aplinkybėmis turi būti gerbiami dabartinėse bylose. Ant- 
raip valdžia praras savo galią kontroliuoti žmonių elgesį, o dėl to bend- 
ruomenei kaip visumai būtų akivaizdžiai blogiau. Tačiau tai tik strate- 
gijos motyvai, ir pragmatistas mano, jog teisėjai visuomet turi būti 
pasirengę panaikinti tokias priežastis, teigdamas, kad normų, nustaty- 
tų praeityje, keitimas apskritai atitiktų bendrąjį interesą, nepaisant tam 
tikros ribotos žalos politinių institucijų autoritetui. 

Visuomenė, atvirai įsipareigojusi teisiniam pragmatizmui, skirtų- 
si nuo savimoningai konvencionalistinės visuomenės. Tarkime, jog 
ponia McLoughlin būtų buvusi įvykio vietoje; pagal konvenciona- 
lizmą ji būtų turėjusi juridinę teisę į kompensaciją praeities sprendi- 
mų dėka. Pragmatistas teisėjas tokiu atveju galbūt galėtų nuspręsti 
panaikinti šiuos praeities sprendimus. Jis turi būti jautrus strategijos 
sumetimams, kurie apims rūpinimąsi koordinacijos dorybėmis. Tai- 
gi net jeigu jis manytų, kad ekonominiu požiūriu geriausias sprendi- 
mas būtų neskirti jokios kompensacijos už ekonominę žalą, jis vis 
tiek klaustų, ar teisės vaidmuo skatinant pasitikėjimą ir koordinaciją 
labai nukentėtų, jeigu jis ignoruotų precedentus ir, jeigu nukentėtų, 
ar Šį nuostolį atlygintų nauda, kurios jis tikisi iš savo inicijuojamos 

permainos. Tačiau jis galėtų padaryti išvadą, kad žala teisės vaidme- 
niui bus maža, ekonominė nauda - didelė, ir dėl to nuspręsti neskirti 
jokios kompensacijos. 

Taigi praktinis skirtumas tarp šių dviejų teisėjavimo teorijų yra 
štai koks: konvencionalistinio režimo sąlygomis teisėjai nemanytų 
esą laisvi keisti normas, priimtas laikantis viešpataujančių teisinių 
konvencijų, vien dėl to, kad pusiausvyros požiūriu pasvėrus kitokia 
norma būtų teisingesnė ar efektyvi. Pragmatistinio režimo sąlygomis 
jokios tokios rūšies konvencijos nebūtų pripažįstamos, ir nors teisė- 
jai normaliomis aplinkybėmis taikytų sprendimus, praeityje priim- 
tus kitų politinių institucijų, jie nepripažintų jokios generalinės pa- 
reigos tai daryti. Konvencionalistinėje visuomenėje planuojantysis 
savo reikalus galėtų pasikliauti praeities sprendimais, remiamais kon- 
vencijos. Tuo tarpu pragmatistinėje visuomenėje jis turėtų progno- 
zuoti, ar tikėtina, kad teisėjai traktuos jo atvejį kaip atvejį, kur pro- 
gnozuojamumo dorybės nėra tokios svarbios, kad joms būtų aukoja- 
ma teisės substancija, jeigu jie manytų, kad substancija yra svarbiau, 
ar sprendimą jo naudai jie manytų esant geresnį ar blogesnį bend- 
ruomenei. Pragmatizmas kiek pasunkina prognozavimą, ką teismai 
darys tose bylose, kurios, konvencionalizmo akimis žiūrint, yra pa- 
prastieji atvejai. Tačiau pragmatizmas turi tam tikrų pranašumų. Jis 
palieka teisėjams laisvę keisti normas, kai jie mano, kad bent minima- 
lus jų pakeitimas atsvers nenaudą, kurią lems tas pakeitimas. Taip pat 
jis skatina bendruomenę tikėtis tokių permainų tr taip laimi nemažą 
dalį naudos iš tos permainos, išvengdamas bylinėjimosi išlaidavimo ar 
brangaus, negarantuoto ir varginančio legislatyvinio proceso. 

Kuris iš šių skirtingų režimų - konvencionalizmas ar pragmatiz- 
mas — atrodo pajėgesnis sukurti geresnę pusiausvyrą tarp progno- 
zuojamumo ir lankstumo, taigi ir pačią efektyviausią struktūrą koor- 
dinuoti piliečių veiksmams ilgalaikėje perspektyvoje? Mes neturime 
jokio pagrindo manyti, kad vienas arba kitas būtų geriausias visoms 
bendruomenėms visais laikais. Pernelyg daug priklausys nuo ekono- 
minės plėtros detalių, komercijos, technologijos, ideologijos mode- 
lių, socialinio konflikto rūšių ir lygių ir visų kitų dalykų. Žinoma, šie 

visuomenės bruožai patys priklausys nuo joje vyraujančio bylų spren- 
dimo stiliaus. Tačiau dėl to tik dar labiau neprotinga tarti, kad koks 
nors a priori argumentas galėtų parodyti, jog viena strategija visada 
bus teisinga. Būtent šis faktas mums yra argumentas, kad jeigu turė- 
tume pasirinkti vieną iš dviejų strategijų neapibrėžtai ateičiai, pada- 
rytume geriau pasirinkdami pragmatizmą, nes jis yra kur kas lanks- 
tesnis. Jeigu ekonominė ir socialinė mūsų bendruomenės struktūra 
susiklosto taip, kad retrospektyviai žvelgiant atrodo, jog konvencio- 
nalistinė strategija būtų buvusi tinkamesnė, tuomet pragmatizmas 
jau bus labai priartinęs viešpataujantį teisėjavimo modelį prie kon- 
vencionalizmo. Mat ir teisėjai, ir paprasti žmonės bus pradėję su- 
prasti, kad sritis, kurioje turėtų viešpatauti prognozuojamumas, yra 
labai plati, ir piliečiai kurs savo planus tardami, kad teisėjai laikosi 
tos pažiūros, taigi kad jie dažnai nekeis nustatytos teisinės praktikos. 
Tačiau priešingas teiginys nebūtų tiesa. Konvencionalistinė sistema 
stokoja pajėgumo pasiekti ką nors panašaus į pragmatizmo lankstu- 
mą, nes bet koks sušvelninimas neišvengiamai būtų susijęs su viešai 
skatinamų lūkesčių žlugdymu. 

Mano intencija nėra paremti pragmatizmą. Jo dorybės ir ydos 
yra kito skyriaus tema. Aš tenoriu pateikti štai kokį atsakymą į argu- 
mentą apeliuojant į koordinaciją kaip į argumentą už konvenciona- 
lizmą. Jeigu mes jaučiame pagundą pasirinkti konvencionalizmą tuo 
pagrindu, kad jis teikia priimtiną strategiją pasiekti efektyviausią pu- 
siausvyrą tarp užtikrintumo ir lankstumo, tai mes vietoj jo turėtume 
pasirinkti pragmatizmą, kuris atrodo daug geresnė strategija. Gali- 
me reziumuoti. Ankstesnėje šio skyriaus dalyje įrodinėjau, kad kon- 
vencionalizmas prastai dera su mūsų teisinėmis praktikomis. Aš klau- 
siau, ar ta samprata pateisintų šias praktikas, pateikdama patrauklų 
teisės tikslo vaizdą, jeigu ji jį gerai atitiktų. Dabar mes jau matome, 
kad nepateisintų, kad mes neturime jokio pagrindo stengtis jį pri- 
tempti prie jos. Konvencionalizmas kaip mūsų teisės interpretacija 
patiria nesėkmę: jis susikerta abiejose interpretacijos plotmėse. 


s. Pragmatizmas ir personifikacija 


SKEPTINĖ SAMPRATA 


Daugelį skaitytojų turėjo šokiruoti - taigi kai kuriems suteikti pasi- 
tenkinimą - mano pirmasis teisinio pragmatizmo aprašymas 3-iame 
skyriuje. Dabar privalau vietoj jo pateikti sudėtingesnį, tačiau, ti- 
kiuosi, vis tiek dėmesį prikaustantį paaiškinimą, kuris turi iškelti pa- 
grindinį skirtumą tarp pragmatizmo ir teisės kaip integralios visu- 
mos sampratos. Prielaidos, kurią, mūsų nuomone, įkūnija teisės są- 
voka, atžvilgiu pragmatistas laikosi skeptiškos nuostatos: jis neigia, 
kad praeities politiniai sprendimai patys savaime teikia kokį nors 
valstybės prievartinės galios naudojimo arba susilaikymo nuo jos 
naudojimo pateisinimą. Reikalingą valstybinės prievartos pateisi- 
nimą jis randa teisingume ar efektyvume, ar kokioje kitoje viena- 
laikėje paties prievartinio sprendimo dorybėje, kai jis yra priima- 
mas teisėjų, ir priduria, kad dermė bet kurio praeities legislatyvi- 
nio ar teisminio sprendimo atžvilgiu iš principo neprisideda prie 
bet kurio aktualaus sprendimo teisingumo ar dorybės. Jeigu teisė- 
jai vadovaujasi šiuo patarimu, mano jis, tai, jeigu jie nedaro dide- 
lių klaidų, - valstybinė prievarta, kurią jie reguliuoja, padarys bend- 
ruomenės ateitį šviesesnę, išvaduotą iš praeities negyvos rankos ir 
savitikslio nuoseklumo fetišo. 

Žinoma, teisėjai nesutars dėl to, kokia ir kokiomis aplinkybėmis 
paskelbta norma būtų iš tikrųjų geriausia ateičiai, nepaisant praei- 
ties. Kai kuriais atvejais jie nesutars todėl, kad nesutaria dėl tikėtinų 
konkrečios normos pasekmių, o kitais - dėl to, kad skirtingai įsivaiz- 
duoja gerą bendruomenę. Kai kurie manys, kad gera bendruomenė 
niekuomet nenustato priverstinių normų jokiu kitu tikslu, išskyrus 
tikslą įgyvendinti moralines pareigas, taigi kad ponas O'Brianas tu- 

rėtų būti verčiamas kompensuoti poniai McLoughlin, jeigu - bet tik 
jeigu — jis turi moralinę pareigą tai daryti. Kiti manys, kad bendruo- 
menės vertė vargu ar priklauso nuo dar ko nors, išskyrus ekonominę 
sėkmę, tad ponas O'Brianas turėtų būti verčiamas kompensuoti, jei- 
gu kompensacijos reikalavimo praktika šiomis aplinkybėmis padi- 
dintų bendruomenės kaip visumos materialinę gerovę. Pragmatiz- 
mas kaip teisės samprata nenustato, kuri iš šių įvairių geros bend- 
ruomenės vizijų yra pagrįsta sveika nuovoka ar patraukli. Jis skatina 
teisėjus spręsti ir veikti pagal savo pažiūras. Jis suponuoja, kad ši 
praktika bendruomenei tarnaus geriau — ją artins prie to, kas iš tiesų 
yra dora, teisinga ir laiminga visuomenė, - nei bet kokia alternatyvi 
programa, kuri reikalauja dermės sprendimų, jau priimtų kitų teisė- 
jų ar legislatūros, atžvilgiu. 

Anot mūsų abstraktaus, „konceptualaus“ teisinės praktikos aiški- 
nimo, asmuo turi juridinę teisę, jeigu jis turi iš praeities politinių 
sprendimų kylančią teisę laimėti bylą. Konvencionalizmas teikia po- 
zityvią, neskeptinę teoriją apie tai, kokias juridinės teises žmonės 
turi: kaip juridines teises jie turi tas teises, kurias teisinės konvenci- 
jos išgauna iš praeities politinių sprendimų. Teisės kaip integralios 
visumos samprata taip pat yra neskeptinė juridinių teisių teorija: anot 
jos, žmonės kaip juridines teises turi tas teises, kurios yra remiamos 
principų, teikiančių geriausią teisinės praktikos kaip visumos patei- 
sinimą. Pragmatizmas, priešingai, neigia, kad žmonės kada nors turi 
juridines teises; jis laikosi radikalios pažiūros, kad jie niekuomet ne- 
turi teisės į tai, kas antraip pablogintų bendruomenės gyvenimą, tie- 
siog dėl to, kad kokia nors legislatūra pasakė arba 1lga teisėjų virtinė 
nusprendė, jog kiti žmonės turėjo tokią teisę. 

Juridinės teisės ir pareigos yra įprasta mūsų teisinės scenos dalis; 
todėl jus gali nustebinti teiginys, kad kas nors galėtų siūlyti pragma- 
tizmą kaip tinkamą mūsų esamos praktikos interpetaciją. Tačiau prag- 
matistai turi paaiškinimą, kodėl teisiniame diskurse figūruoja teisių 
ir pareigų kalba. Jie argumentuoja - pragmatiniais pagrindais - kad 
teisėjai kartais turi veikti taip, tars: žmonės turėtų juridines teises, 
nes toks veikimas geriau pasitarnaus visuomenei ilgalaikėje perspek- 

tyvoje. Argumentas už šią tarsi-egzistavimo strategiją yra pakanka- 
mai tiesus: civilizacija yra neįmanoma, jeigu kokio nors aiškiai apibrėž- 
to asmens ar grupės sprendimai nėra visų pripažįstami kaip nusta- 
tantys viešuosius standartus, kurie, jeigu reikia, bus diegiami pasitel- 
kiant policinę galią. Tik teisėkūra gali nustatyti mokesčių tarifus, 
struktūruoti rinkas, fiksuoti kelių eismo taisykles ir sistemas, nusta- 
tyti leistinas palūkanų normas arba nuspręsti, kurie Džordžijos skve- 
rai turi būti saugomi nuo modernizacijos. Jeigu būtų manoma, kad 
teisėjai laisvai atsirenka iš teisės aktų, įgyvendindami tik tuos įstaty- 
mus, kuriems jie pritaria, šitai sugriautų pragmatistinį siekį, nes tai 
ne pagerintų, o smarkiai pablogintų dalykų padėtį. Taigi pragmatiz- 
mas, nepaisant visko, gali būti tinkama mūsų teisinės praktikos in- 
terpretacija, jeigu paaiškėja, kad mūsų teisėjai skelbia žmones turint 
juridines teises tik —- ar dažniausiai - tais atvejais, kai sąmoningai 
pragmatistiškas teisėjas vaizduotų, kad jie jas turi. Pragmatizmas prak- 
tiškai gali būti ne toks radikalus, koks jis atrodo esąs teoriškai. 

Jis buvo vaizduojamas esąs labai radikalus 1-ame skyriuje mano 
minėtų teisininkų akademikų, pasivadinusių teisiniais „realistais“. Kai 
kuriems iš jų didį pasitenkinimą teikia provokaciniai jų pozicijos nu- 
sakymai: nesama tokio dalyko kaip teisė, - sakė jie, - arba — teisė 
tėra prognozavimas, ką darys teismai, arba tik klausimas, ką teisėjas 
suvalgė pusryčių. Šiems dramatiškiems teiginiams jie kartais suteikia 
semantinių teorijų formą: kai kurie iš jų sakė, kad teisės propozicijos 
yra numatymo, ką teisėjai darys, sinonimas arba tėra emocijos išraiš- 
kos, taigi iš tikrųjų apskritai ne propozicijos. Dabar realizmas jau 
nebemadingas, pirmiausia dėl tų kvailų semantinių teiginių. Akivaiz- 
du, kad teisės propozicijos nėra užmaskuotos prognozės ar geismo 
išraiška. Antai jurisprudencijos profesoriai savo studentus moko, kad 
teisinis realizmas buvo nereikalingas faktų apie teisinę praktiką išpū- 
timas, faktų, kuriuos galima geriau aprašyti ne taip karštakošiškai. 
Tačiau pragmatizmas yra interpretacinė teisės samprata, 0 ne seman- 
tinė teorija. Jis yra, kaip aš dabar pamėginsiu parodyti, stipresnė ir 
įtikinamesnė teisės samprata nei konvencionalizmas ir smarkesnis 
iššūkis teisės kaip integralios visumos sampratai. 

AR PRAGMATIZMAS ATITINKA MŪSŲ PRAKTIKĄ? 
Tarsi-egzistuojančios teisės 


Pragmatizmo išmėginimą turėtume pradėti toliau gilindamiesi į prieš 
akimirką iškeltą klausimą. Ar teisėjai ir teisininkai juridines teises 
pripažįsta daugiausia tomis aplinkybėmis, kurios galėtų būti paaiš- 
kintos pragmatistiniais pagrindais? Turime paklausti, kokia būtų sa- 
vimoningo ir rafinuoto pragmatisto teisėjo strategija vaizduojant, kad 
žmonės turi juridines teises. Jis mėgintų rasti gerą pusiausvyrą tarp 
prognozuojamumo, būtino apsaugoti vertingoms - teisėkūros ir pre- 
cedento - institucijoms, ir lankstumo, būtino jam pačiam ir kitiems 
teisėjams, kad savo veiksmais teisme patobulintų teisę. Bet kokia bend- 
ra to siekianti strategija bus bandomoji; teisėjas pragmatistas bus pa- 
sirengęs peržiūrėti savo praktiką - padidinti ar suvaržyti apimtį to, 
ką jis laiko juridinėmis teisėmis, su patirtimi tobulėjant sudėtingiems 
apskaičiavimas, nuo kurių priklausytų bet kokia tokia strategija. 

Į savo tarsi-egzistuojančių juridinių teisių sąrašą jis nedvejoda- 
mas - dėl išnagrinėtų priežasčių - įtrauktų teises, kurias pretenduoja 
sukurti aiški teisėkūra. Tačiau jis nebūtinai nuspręstų respektuoti vi- 
sas teises, numatytas visuose įstatymuose. Visai gali būti, kad jis at- 
mestų senus įstatymus, tokius kaip tie, kurie draudžia kontracepciją, 
kad ir kokie aiškūs ar preciziški šie būtų, jeigu jie tėra politinių nuos- 
tatų, kurių seniai atsisakyta, reliktai, jeigu jie nereprezentuoja jokio 
amžininkų politinio sprendimo ir todėl nevaidina jokio naudingo 
vaidmens koordinuojant socialinį elgesį dabar.! Apskritai jis pripa- 
žintų tarsi-egzistuojančiomis teisėmis tas teises, kurias praeities spren- 
dimuose paskelbė kiti teisėjai, bet ir vėl: į savo sąvadą jis neįtrauktų 
visų tokių sprendimų. Jis manytų, kad teisėjai turėtų išlaikyti galią 
panaikinti praeities teisėjų sprendimus, jeigu šie buvo itin nevykę, 
net jei jie būtų pakankamai aiškūs, kad teiktų tvirtą orientaciją besi- 
bylinėjantiesiems. Taigi sveika nuovoka pagrįsta „tarsi-egzistavimo“ 
strategija produkuotų nuosaikesnę pagarbos įstatymams ir preceden- 
tams doktriną. 

Tačiau rafinuotas pragmatistas vis tiek galėtų jausti pagundą 

nuslėpti tuos niuansus dėl priežasčių, kurias jis manytų esant visiš- 
kai gerbtinas. Jis galėtų manyti, kad geriausia yra kartais savo veiks- 
mą pateikti kaip seno ir atgyvento įstatymo arba žalingo ir kvailo 
precedento įgyvendinimą, kai iš tikrųjų jis jį ignoruoja. Tokiu atve- 
ju savo sprendimą jis galėtų teikti kaip netikėtą įstatymo ar prece- 
dento „interpretaciją“, kai iš tikrųjų nieko panašaus į tai nedaro. 
Klausimas, ar - ir kokiu mastu - maskuoti savo tikrąjį sprendimą 
šiuo būdu, radikaliam pragmatistui būtų tiesiog eilinis strateginis 
klausimas. Ar bendruomenė taip bijo, kad jos teisėjai nesielgtų kaip 
pragmatistai, kad šis „kilnus melas“ padės jam geriau pasitarnauti 
jos tikriems interesams ilagalaikėje perspektyvoje? O gal žmonės 
atskleis melą ir tada nebebus tokie nusiteikę pripažinti jo nutari- 
mus ir jais vadovautis negu tuo atveju, jei jis būtų buvęs atviresnis 
nuo pat pradžių? O gal visuomenė - jeigu ji buvo suklaidinta - 
būtų blogesnė tiesiog dėl šios priežasties, nes į tikrus žmonių inte- 
resus nejeina noras, kad jiems būtų meluojama, net jei jie niekuo- 
met neatskleidžia to melo? Šis sprendimas nebūtinai yra žūtbūtinės 
reikšmės sprendimas: pragmatistas savo sampratą galėtų padaryti 
tiek atvirai pragmatišką, kiek tik drįsta, užmaskuodamas tik tuos 
elementus - galbūt savo senaties doktriną, - kuriuos pripažinti bend- 
ruomenė yra ne visai pasirengusi. 


Atvejo studija: prospektyvinis normų kūrimas 


Taigi visai įmanoma, kad savimoningas pragmatistas bylas spręs mums 
pažįstamais būdais ir net žodžiais. Jis turės kitų sumetimų, visiškai 
nesusijusių su jokia kilnaus melo strategija, už derėjimą su tam tikro- 
mis pažįstamomis praktikomis, kurias iš pirmo žvilgsnio jam gali ma- 
gėti atmesti. Kūrybingas teisėjas pragmatistas galėtų, pavyzdžiui, jausti 
pagundą atskirti klausimą, kokią normą jis turėtų nustatyti ateičiai, 
nuo klausimo, kaip jis turi išspręsti jam tekusią bylą. Tarkime, jog jis 
pažymi, kad Elmeris, tikėtina, naudos palikimą tokiais būdais,-kurie 
bendruomenei duos daugiau naudos nei bet kuris būdas, kuriuo jį — 
tikėtina - panaudos Gonerilė ir Regan. Kol kali, jis jį investuos, o kai 

bus paleistas, naudos socialiai naudingais būdais, tuo tarpu jos jį iš- 
leis joms svarbiems prabangos dalykams. Kodėl nepamėginus pasiekti 
į perspektyvą orientuoto efekto - prevenciškai atgrasinti ateities žu- 
dikus, paskelbiant, kad ateityje žudikams turi būti neleidžiama pa- 
veldėti, tačiau pakelti socialinę gerovę, pačiam Elmeriui leidžiant 
laimėti bylą. Ši subtili strategija priklausys nuo to, ar kiti teisėjai vyk- 
dys naująją normą, kai prieš juos stos žudikai, pretenduojantys į pali- 
kimus, o ne nuo paties sprendimo, ar žudikas išleistų pinigus nau- 
dingiau nei kiti, galintys turėti teisę paveldėti tą patį palikimą. Tačiau 
mūsų teisėjas galėtų būti pajėgus tai garantuoti, aiškiai pasakyda- 
mas, kad jo intencija yra ta, kad nauja norma reguliuotų visus atei- 
ties atvejus ir kad išimtis Elmeriui tapo įmanoma tik dėl to, kad joks 
teisėjas nėra išleidęs panašios normos iki Elmeriui įvykdant savo nu- 
sikaltimą. 

Tačiau jeigu pragmatistas teisėjas nuodugniai apmąsto šį dalyką, 
jis galiausiai atmes šį normos „vien-ateičiai“ kūrimo metodą, išsky- 
rus labai ypatingas aplinkybes. Mat jis supras, kad jeigu šis metodas 
taptų populiarus, žmonės, kurie galėtų gauti naudos iš naujų, į ateitį 
orientuotų normų, prarastų paskatas reikšti naujoviškus ieškinius, 
kuriuose šios naujos normos galėtų būti skelbiamos ateičiai. Žmonės 
leidžiasi į tokį bylinėjimąsi (kas yra ir rizikinga, ir brangu) tik dėl to, 
kad yra įsitikinę, jog jeigu jiems pavyks įtikinti kokį nors teisėją, kad 
viešuomenės interesą atitiktų nauja norma, ta nauja norma bus ret- 
rospektyviai pritaikyta jų pačių naudai. Jeigu iš jų tokia perspektyva 
atimama, jie nesibylinės, ir bendruomenė praras naudą, kurią teiktų 
naujos normos. 

Tačiau jeigu teisėjai pragmatistai beveik visada savo naujas nor- 
mas taiko retrospektyviai ir skatina kitus teisėjus daryti tą patį, šitai 
pasieks kitą, labai didelę naudą jų bendruomenei. Mes pažymėjome 
šią naudą aiškindamiesi, kodėl konvencionalizmas, koordinuodamas 
socialinį elgesį, daro blogiau negu pragmatizmas. Jeigu žmonės ži- 
no, kad nauja norma bus taikoma retrospektyviai, jie elgsis taikyda- 
miesi prie tų normų, kurias, jų įsivaizdavimu, teismai manytų atitin- 
kant bendrąjį interesą, ir šitai teiks didžiąją dalį tokių normų prana- 

šumo, jų net ir neišleidus ar nesvarsčius teismuose. Tarkime, jog nie- 
kuomet nebuvo nuspręsta, ar žmonės, priimantys čekį, kurį jie pa- 
grįstai mano esant suklastotą, vis vien gali su juo imti pinigus. Legis- 
latūra niekada nėra turėjusi progos kalbėti šiuo klausimu, ir šis klau- 
simas niekada nėra pasiekęs teismo. Tačiau kiekvienam, turinčiam 
reikalų su čekiais, yra pakankamai aišku, kad viešuomenės interesas 
yra neleisti imti pinigus tokiomis aplinkybėmis. Jeigu tas, kuriam 
teikiamas akivaizdžiai suklastotas čekis, mano, kad jeigu šis klausi- 
mas taps bylinėjimosi objektu, teismas išleis normą, neleidžiančią 
kompensacijos ateityje, ir pritaikys tą normą prieš jį, jis pirmiausia 
neims čekio, ir visuomenė turės geresnės normos naudą, iš tikrųjų 
nemokėdama bylinėjimosi kainos arba nepatirdama blogos komer- 
cinės praktikos nenaudą iki prasidedant bylinėjimuisi. 


Sena kliūtis 


Ūmai paaiškėja, kad pragmatizmas, toli gražu neatitikdamas mūsų 
teisinių praktikų, - dar labiau nei konvencionalizmas - su jomis dera 
geriau. Konvencionalizmą testavome dviejų perspektyvų į mūsų prak- 
tiką požiūriu: skerspjūviu, teikdami aiškinimą, ką konkretūs teisėjai 
daro su konkrečiomis bylomis, ir per laiką, kaip istoriją apie tai, 
kaip rutuliojasi ir keičiasi teisinė kultūra kaip visuma. Pastarosios 
perspektyvos požiūriu konvencionalizmas susikirto. Jo teisės kaip 
konvencijų dalyko pavaizdavimas - kaip žaidimo su plyšiais tarp nor- 
mų - teikia labiausiai iškreiptą paaiškinimą to, kaip nustatytosios 
praktikos tampa kvestionavimo objektu ir imamos keisti. Pragmatiz- 
mas pasakoja viltingesnę istoriją. Jis nurodo, kad bendru interesu 
besivadovaujančios strategijos, kurios atrodo akivaizdžios vienai kar- 
tai, taps kvestionavimo objektu kitai, ir šitaip bus pakeistos natūra- 
liai, iš teisminio proceso vidaus, o ne iš išorės. Konvencionalizmas 
susikirto ir pirmosios perspektyvos požiūriu. Jis negalėjo paaiškinti 
teisėjavimo sunkiosiose bylose, tokiose kaip mūsų parinktosios, iški- 
liausio bruožo: nuolatinio ir nepaliaujamo teisėjų rūpinimosi „tikro- 
sios“ įstatymo ar precedento nutarties galios paaiškinimu, kai ta ga- 

lia yra problemiška. Ar pragmatizmo tarsi-egzistavimo strategija tei- 
kia geresnį paaiškinimą? Ar ir jis atsitrenkia į šią kliūtį? 

Pragmatistas teisėjas neturi tiesioginės priežasties nerimauti, kaip 
nerimavo Elmerio bylos teisėjai, dėl intencijų teisės kūrėjų, kurie 
pirmi priėmė Niujorko įstatymą, reguliuojantį paveldėjimą. Jis ma- 
no, kad vienintelis tvirtas pagrindas įgyvendinti įstatymus, kurių iš- 
mintimi jis abejoja, yra būtinybė apsaugoti legislatūros pajėgumą koor- 
dinuoti socialinį elgesį. Todėl jis nemato jokios prasmės mėginti įgy- 
vendinti įstatymo instrukcijas, kurios yra tokios neaiškios, kad bet 
koks kliovimasis jomis būtų spekuliatyvus, toks miglotas, kad jos 
šiaip ar taip negalėtų talkinti koordinacijai. Konkrečiai, jis nemato 
jokios prasmės mėginti nustatyti jau seniai negyvų teisės kūrėjų in- 
tencijas, intencijas, kurios bet kuriuo atveju būtinai bus neaiškios, 
kontroversiškos ir nesuprantamos plačiosioms masėms. Jis mano, 
kad aiškiai geriau yra tvirtinti, kad kai įstatymas yra itin neaiškus, jis 
apskritai negali būti tarsi-egzistuojančių teisių šaltiniu, kad teisinga 
norma yra ta norma, kuri geriausia ateičiai. Taigi pragmatistas teisė- 
jas elgsis kaip Earlas Elmerio byloje tik tuo atveju, jeigu jis turi netie- 
sioginį - kilnaus melo - motyvą vaizduoti, kad legislatyvinės intenci- 
jos yra relevantiškos. Galimybė, kad jis matys kokį nors tokios rūšies 
motyvą, yra labiausiai neįtikėtina. Mat vargu ar amžininkės legisla- 
tūros pajėgumas įgyvendinti savo valią nukenčia, jei teisėjai vengia 
spekuliuoti apie tai, kaip skaityti miglotas normas, paveldėtas iš mi- 
rusios praeities, arba kokios būtų buvusios intencijos žmonių, labai 
skirtingų nuo šiandienos teisės kūrėjų, jeigu jie būtų apmąstę proble- 
mą, apie kurią jie tąsyk nežinojo. 

Pragmatistas teisėjas savo darbinėje tarsi-egzistuojančių juridinių 
teisių teorijoje ras vietos kokiai nors precedento doktrinai. Žmonės 
savo reikalus gali planuoti su didesniu tikrumu, jeigu jie geriau in- 
formuoti apie tai, kada ir kaip valstybė įsikiš, taigi bus geriau ir bend- 
ruomenei, jeigu ji turi pagrindą žiūrėti į praeities teisminius sprendi- 
mus, kai prognozuoja ateities sprendimus. Tačiau ir vėl: šis pagarbos 
precedentu: pateisinimas negalioja, kai praeities sprendimo galioji- 
mo mastas yra neaiškus ir kontroversiškas. Taigi pragmatistas neturi 

jokio tiesioginio motyvo stengtis išskaityti, kas buvo tą sprendimą 
priėmusių teisėjų galvose, ar kokio kito prognozavimo proceso bū- 
du iš visų jėgų stengtis nustatyti „tikrąjį“ to sprendimo pagrindą. 
Taip pat jis nejaučia pareigos vėlesnius atvejus spręsti „pagal analo- 
giją“ su ankstesniais, bent jau kai esama erdvės nesutarti dėl to, ar 
vėlesnis atvejis iš tikrųjų yra panašus ar nepanašus į juos. 
Įsivaizduokime pragmatistą teisėją, sprendžiantį McLougblin by- 
lą. Jis atideda į šalį klausimą, ar esama svarbaus skirtumo principo 
atžvilgiu tarp atvejo motinos, kuri patiria emocinę traumą matyda- 
ma savo vaiką partrenkiamą mašinos, ir atvejo motinos, kuri patiria 
tokią pačią traumą, išvydusi krauju paplūdusį savo vaiką ligoninėje. 
Jis reikalauja, kad šie du atvejai būtų atskirti. Pirmuoju atveju yra 
tiesioginis precedentas, ir jis žino, kad blaivi strategija galėtų iš jo 
reikalauti juo vadovautis. Jokio tiesioginio precedento nėra antruo- 
ju atveju, tad jis mano esąs laisvas spręsti savo nuožiūra, nulinėje 
pozicijoje, esama ar nesama kokio nors skirtumo tarp tų dviejų atve- 
jų principo požiūriu. Tų dviejų atvejų susiejimas neskatina planavi- 
mo, nes sąsaja kiekvienu atveju yra kontroversiška, o jų atskyrimas 
ugdo lankstumą. Ir vėl: pragmatizmas gali būti ginamas kaip gerai 
derąs su tuo, ką teisėjai iš tikrųjų daro ir sako sunkiosiose bylose, tik 
tuo atvėju, jeigu mes tariame, kad šiose situacijose pragmatistas tu- 
rės kilnaus melo motyvų konstruoti ir gerbti geriausią paaiškinimą 
principo, grindžiančio praeities atvejus. Ir vėl: ši prielaida yra labai 
neįtikinama. Viešuomenė nesipiktins, jeigu jai bus pasakyta, kad pre- 
cedentai yra vien tik faktų dalykas. Bendra precedentų galia orien- 
tuoti elgesį nelabai nukentėtų, jeigu teisėjai atsisakytų jais vadovau- 
tis, kai precedentų teikiamas patarimas yra raizgus ar neskaidrus. 
Taigi pragmatizmas gali būti išgelbėtas kaip geras mūsų skerspjū- 
vio atverto teisėjavimo vaizdo paaiškinimas tik su prokrustiškos ma- 
šinerijos pagalba, kuri atrodo klaikiai netinkama. Jis gali būti išgel- 
bėtas tik jeigu teisėjų nuomonių apskritai nelaikome grynu pinigu; 
visus teisėjus, kuriems kelia rūpestį problemiški įstatymai ir prece- 
dentai, turime traktuoti kaip praktikuojančius kokią nors nemoty- 
vuotą apgaulės formą. Juos reikia suvokti kaip išradinėjančius nau- 

jas normas ateičiai pagal savo įsitikinimus dėl to, kas yra geriausia 
visuomenei kaip visumai, laisvai nuo bet kokių tariamų teisių, kylan- 
čių iš nuoseklumo, tačiau šias normas nežinia kodėl pristatančius 
netikra uniforma normų, išgautų iš praeities. Kad išliktų tinkama 
mūsiškės praktikos interpretacija, pragmatizmas reikalauja epiciklų, 
ir šie epiciklai gali būti toleruojami tik tuo atveju, jei pragmatizmas 
antrosios teisinės interpretacijos dimensijos požiūriu yra toks stip- 
rus, toks patrauklus kaip politinis valstybinės prievartos pateisini- 
mas, kad gali būti herojišku gyvenimo siekiu. Ar iš tiesų? 


TEISĖ BE TEISIŲ 


Pragmatizmas yra skeptinė teisės samprata, nes jis atmeta tikras, 
nestrategines juridines teises. Jis neatmeta moralės ar netgi morali- 
nių ar politinių teisių. Jis sako, kad teisėjai turi laikytis to bylų spren- 
dimo metodo, kuris produkuos tai, ką jie mano esant geriausia bend- 
ruomenės ateičiai, ir nors kai kurie pragmatiški teisėjai manys, kad 
šitai reiškia turtingesnę ar laimingesnę, ar stipresnę bendruomenę, 
kiti rinksis bendruomenę, kurioje mažiau neteisingumo atvejų, ge- 
resnė kultūrinė tradicija, o vadinamoji gyvenimo kokybė - aukštes- 
nė. Pragmatizmas neatmeta galimybės kokios nors teorijos apie tai, 
kas bendruomenę daro geresnę. Tačiau juridinių teisių jis netraktuo- 
ja rimtai. Jis atmeta tai, ką pripažįsta kitos teisės sampratos: kad 
žmonės gali turėti atskiras juridines teises kaip kozirius prieš tai, kas 
šiaip būtų, deramai suprantant, geriausia ateitis. Anot pragmatizmo, 
tai, ką mes vadiname juridinėmis teisėmis, tėra tik geriausios ateities 
tarnaitės: jos yra instrumentai, kuriuos susikonstruojame tam tiks- 
lui, ir neturi jokios nepriklausomos galios ar pagrindo. 

Tačiau šio svarbaus momento, nusakančio pragmatizmą, įmano- 
ma nepastebėti, ir turime būti atidūs, kad neįkliūtume į šiuos spąs- 
tus. Teisininkai, kurie mano, jog teisėjai turi laikytis pragmatinės nuos- 
tatos juridinių teisių atžvilgiu, kartais sako, kad iš tikrųjų ne kas ki- 
tas, o bendruomenė yra nusprendusi, bent jau tylomis, kad jie turėtų 
taip daryti. Kitaip sakant, bendruomenė yra nusprendusi deleguoti 


PRAGMATIZMAS IR PERSONIFIKACIJA 173 


teisėjams galią spręsti bylas tuo būdu, kuris, jų manymu, geriausiai 
atitinka bendruomenės kaip visumos interesus, ir turint tikslą kurti 
darbines juridinių teisių tarsi-egzistavimo teorijas, įskaitant teisėkū- 
ros ir precedento teorijas. Tai drąsus bandymas suvienyti pragmatiz- 
mą ir konvencionalizmą. Čia pragmatizmas laikomas esąs labai pla- 
čios, visa apimančios konvencijos, kad teisėjai bylas turėtų spręsti 
pragmatistiniu būdu, turinys. Kadangi konvencionalizmas geriausiu 
atveju yra ne stipresnė teisės koncepcija nei pragmatizmas, ši san- 
tuoka vargu ar sutvirtintų argumentus pastarojo naudai. Tačiau ši 
santuoka, šiaip ar taip, yra fiktyvi. 

Netiesa, kad, pavyzdžiui, amerikiečiai arba britai tylomis sutinka 
šiuo būdu deleguoti legislatyvinę galią teisėjams. Pragmatistas gali 
pasakyti: teisėjai visada sprendžia vadovaudamiesi pragmatizmu, ir 
žmonės neprotestuoja arba nereikalauja atstatydinimo. Šitai supo- 
nuoja du klausimus. Pirma, čia tariama, kad pragmatizmas teikia ge- 
riausią paaiškinimą to, kaip teisėjai iš tikrųjų sprendžia bylas. Mes 
jau matėme, kad jis palieka nepaaiškintą vieną iškilų teisminės prak- 
tikos bruožą - poziciją, kurios teisėjai laikosi įsatymų ir precedentų 
atžvilgiu sunkiosiose bylose, - tepateikdamas nerangią hipotezę, kad 
ši praktika yra sumanyta visuomenei apgauti, o tokiu atveju visuo- 
menė nėra jai pritarusi. Antra, tai presuponuoja, kad bendruomenė 
tiki pragmatistiniu paaiškinimu, kaip teisėjai sprendžia bylas, ir jam 
pritaria, ir ši prielaida atrodo paprasčiausiai klaidinga. Akivaizdu, 
jog nesama jokios konvencijos, pagal kurią teisėjai gali taisinėti savo 
pažiūras į juridines teises grynai strateginiais sumetimais. Priešingai: 
kaip pažymėjome šios knygos pradžioje, dauguma žmonių mano, 
Jog teisėjai, kurie veikia tokiu būdu, yra uzurpuotojai. 

Taigi, jeigu norime paremti pragmatizmą antrosios, politinės di- 
mensijos atžvilgiu, turime pripažinti, o tuomet panaudoti jos centri- 
nį bruožą - skepticizmą dėl juridinių teisių. Pragmatistas mano, jog 
kai aplinkybės tokios, kad nėra jokio reikalo gerbti ar užtikrinti prin- 
cipo nuoseklumą to, ką yra padarę ar padarys kiti pareigūnai, atžvil- 
giu, teisėjai visuomet turi daryti ką ;įmanydami ateities labui. Ši idėja 
paaiškina entuziastingą ankstyvojo „realistinio“ sąjūdžio retoriką, ku- 

rią minėjau anksčiau: kodėl jie sakė, kad nėra tokio dalyko kaip tei- 
sė, jog teisė tėra tik prognozavimo, ką darys teisėjai, dalykas. Šias 
tariamai kraštutines propozicijas kur kas geriau suprasti kaip provo- 
kacinius politinės pozicijos pareiškimus nei kaip semantinius teigi- 
nius. Šitai sakau visai ne triumfuodamas. Tai, kad tikras pragmatis- 
tas atmeta juridinių teisių idėją, nėra lemiamas argumentas prieš šią 
sampratą. Mat nėra savaime akivaizdu, kad juridinių teisių idėja yra 
patraukli. Arba net - kad ji pagrįsta sveiku protu. 

Priešingai, gana paprasta tą idėją reprezentuoti taip, kad ji atro- 
dytų kvailai. Pragmatistas praeičiai skirs tiek dėmesio, kiek jo reika- 
lauja gera strategija. Šia dvasia jis pripažįsta tarsi-egzistuojančias ju- 
ridines teises, ir strategijos sumetimais priims daugiausia tuos pačius 
sprendimus, kokius priimtų konvencionalistas, kai įstatymai yra aiš- 
kūs arba kai precedentai leidžia spręsti nesvyruojant. Tai, ką kon- 
vencionalistas akceptuoja kaip teisę, jis atmes tik ypatingais atvejais, 
pavyzdžiui, kai įstatymas yra senas ir nebetinkamas arba kai tam tik- 
ra precedentų linija visuotinai suvokiama kaip neteisinga arba netu- 
rinti galios, ir tuomet sunku suprasti, kas vertinga prarandama. Tie- 
sa, jis atmeta pačią principo nuoseklumo idėją kaip svarbią savaime. 
Jis neigia, kad sprendimas McLougblin byloje turėtų priklausyti nuo 
to, ar galima rasti kokį nors principinį skirtingumą principo atžvil- 
giu tarp emocinės žalos, patirtos nelaimės vietoje, atvejo ir tokios 
pat žalos, patirtos vėliau. Tačiau kodėl jis turėtų nuo to priklausyti? 
Jis žino, kad motinoms, kurios patiria tokią žalą nelaimės vietoje, ir 
toliau bus skiriamos kompensacijos, kol - ir jeigu - legislatūra ne- 
nuspręs priešingai. Tačiau jeigu jis mano, kad šitai yra apgailestavi- 
mo vertas dalykas, jeigu jis mano, kad sprendimai, kurie nustatė tą 
„teisę“, buvo neteisingi arba negaliojantys, arba ir tokie, ir tokie, jis 
nemato jokios priežasties, kodėl turėtų taikyti principą, grindžiantį 
šiuos sprendimus, kaip nors plačiau, nei iki šiol darė kiti teisėjai. 

Jis pripažįsta, kad jeigu jis priima sprendimą, nepalankų poniai 
McLoughlin, emocinės žalos įstatymas tuomet bus nekoherentiškas 
principo požiūriu. Tačiau jis to nelaiko nenauda; jis neigia, kad šitai 
savaime yra neteisinga. Jeigu jis mano, kad kompensacija už emoci- 

nę žalą yra neteisingas dalykas, jis bus padaręs ateitį ne tokią netei- 
singą vieninteliu būdu, kuris jam atrodo tinkamas: mažiau žmonių 
patirs prievolės kompensuoti tokios rūšies žalą neteisybę, o tai yra 
geriau nei tuomet, kai tą neteisybę kenčia daugiau žmonių. Žinoma, 
jis mano, kad teisingumo požiūriu būtų dar geriau, jei niekas nebūtų 
verčiamas kompensuoti už emocinę žalą. Tačiau jis gali neturėti ga- 
lios panaikinti precedentus; bet kuriuo atveju strategijos sumetimai 
yra motyvas to nedaryti. Tad jis daro ką įmanydamas, kad apribotų 
žalą, padarytą praeityje - efektyvumo ar teisingumo atžvilgiu - priim- 
damas sprendimą prieš ponią McLoughlin; jeigu mes prieštarauja- 
me, atrodome pasiduodą doktrininės elegancijos fetišizmui, vergau- 
ją savitiksliam rišlumui.? 

Sakyti, kad skirtingi pragmatistai teisėjai priims skirtingus spren- 
dimus dėl to, kaip geriausia apriboti praeities žalą sunkiosiose bylo- 
se, nėra geras prieštaravimas jo argumentui. Žinoma, jie priims skir- 
tingus sprendimus, tačiau sunkiosiose bylose teisėjai turi daryti kont- 
roversiškus politinės moralės sprendimus, kad ir kokios teisės 
koncepcijos jie laikosi. Viena arba kita šalis beveik visuomet galės 
skųstis, kad teisėjas padarė klaidą, kad „teisybė“ buvo jo, o ne jo 
oponento pusėje. Pragmatizmas sako rizikuojąs suklysti mažų ma- 
žiausiai teisumo klausimu. Pragmatistas klausia: jeigu teisėjų nuo- 
monių pasidalijimas ir kontroversiški sprendiniai yra bet kuriuo at- 
veju neišvengiami, kodėl ginčo objektas turėtų būti ne tai, kas iš tie- 
sų svarbu, - kuris sprendimas produkuos mažiausiai neefektyvią 
praktiką arba mažiausiai progų pasireikšti neteisingumui ateityje? 
Kaip šis tikslas pats savaime gali būti neteisingas? Kaip principo nuo- 
seklumas gali būti svarbus savaime, ypač kai yra neaišku ir kontro- 
versiška, ko iš tikrųjų reikalauja nuoseklumas? Tai klausimai, į ku- 
riuos mes turime atsakyti, jeigu pragmatistinio iššūkio akivaizdoje 
norime paremti juridines teises; šie klausimai tikrai nėra lengvi, o šis 
iššūkis nėra nereikšmingas. Jeigu negalime jo atremti, - jeigu negali- 
me paremti principo nuoseklumo svarbos kaltinimo fetišizmu aki- 
vaizdoje, - turime persvarstyti paplitusią panieką pragmatizmui kaip 
mūsų teisinės praktikos interpretacijai. Mat tuomet kvestionavimo 

objektu taptų mūsų praktikos racionalumas, ir pragmatinė interpre- 
tacija, su savo visais epiciklais, galėtų būti mūsų vienintelis skydas 
prisidengti nuo baisaus kaltinimo. 


INTEGRALUMO TEIGINIAI 


Didieji politinės filosofijos klasikai yra utopistai. Socialinį teisingu- 
mą jie studijuoja žmonių, iš anksto neįsipareigojusių jokiai valdymo 
formai ar konstitucijai, požiūriu, žmonių, kurie yra laisvi kurti idea- 
lią valstybę nuo pirmųjų principų. Tad jie įsivaizduoja žmones, gyve- 
nančius ikipolitinės „natūralios“ būklės sąlygomis ir rašančius visuo- 
menės sutartis tuščioje vietoje. Tačiau realūs žmonės įprastinėje poli- 
tikoje veikia iš politinės struktūros vidaus, nors ir darydami jai poveikį. 
Politika mums yra evoliucinė, o ne aksiominė; darbuodamiesi tobulai 
teisingos valstybės linkme, pripažįstame, kad valstybė, kuriai priklau- 
some dabar, yra kitokia. 

Įprastinė politika su utopine politine teorija dalijasi tam tikrais 
politiniais idealais, teisingos politinės struktūros idealais, teisingo 
išteklių ir galimybių paskirstymo ir racionalių normų ir reguliacijų, 
kurios visa tai įtvirtina, proceso įgyvendinimo. Glaustumo dėlei šias 
dorybes vadinsiu teisingumo, teisiškumo ir deramo procedūrinio pro- 
ceso dorybėmis. (Šie vardai yra kiek arbitralūs; politinėje filosofijoje 
dažnai naudojami skirtingi įvardijimai, ir kartais viena iš mano iš- 
skirtųjų vertybių yra traktuojama kaip kitos atvejis. Pavyzdžiui, de- 
ramas procedūrinis procesas dažnai vadinamas teisingumo arba tei- 
siškumo forma. Deramą procesą aš įtraukiu kaip atskirą dorybę, nes 
nemanau, kad jis leidžiasi redukuojamas į bet kurią iš kitų, kaip aš 
jas aprašau, tačiau mano argumentai šiame ir kitame skyriuje kreips 
daug daugiau dėmesio į teisingumą ir teisiškumą, ir aš dažniausiai 
ignoruosiu deramą procedūrinį procesą.)* Teisingumas politikoje yra 
politinių procedūrų radimo reikalas - pareigūnų rinkimo metodų ir 
metodų, padarančių jų sprendimus jautrius elektoratui, - kurios teisin- 
gai paskirsto politinę galią. Dabar šitai yra visuotinai suprantama — 
bent jau Jungtinėse Valstijose ir Britanijoje - kaip procedūros ir prak- 

tikos, kurios visiems piliečiams suteikia daugiau ar mažiau vienodą 
pajėgumą daryti įtaką sprendimams, kurie juos valdo. Teisingumui, 
priešingai, rūpi sprendimai, kuriuos esamos politinės institucijos — 
teisingai ar neteisingai pasirinktos - privalo priimti. Jeigu teisingu- 
mą pripažįstame kaip politinę dorybę - norime, kad mūsų teisės kū- 
rėjai ir kiti pareigūnai materialius išteklius skirstytų ir pilietines lais- 
ves saugotų taip, kad būtų užtikrintas galimas morališkai apginti re- 
zultatas. Deramas procedūrinis procesas yra teisingo sprendimo, ar 
koks nors pilietis pažeidė politinėmis procedūromis nustatytus įsta- 
tymus, procedūrų dalykas“; jeigu jį pripažįstame kaip dorybę, nori- 
me, kad teismai ir panašios institucijos naudotų įrodymo, faktų nusta- 
tymo ir peržiūros procedūras, kurios žada deramą tikslumo lygį bei 
prasižengimu kaltinamus žmones, kitais atžvilgiais traktuoja taip, kaip 
žmonės tokioje pozicijoje privalo būti traktuojami. 

Šios greitos perskyros yra lemiamos reikšmės argumento prolo- 
gas.? Įprastinė politika prie šių pažįstamų idealų priduria dar vieną, 
kuris neturi atskiros vietos utopinėje aksiominėje teorijoje. Jis kar- 
tais aprašomas sparnuota fraze, kad panašius atvejus privalome trak- 
tuoti vienodai. Iš valdžios jis reikalauja kalbėti vienu balsu, veikti 
principais pagrįstu ir nuosekliu būdu visų jos piliečių atžvilgiu, kiek- 
vienam taikyti substantyvius teisingumo ar teisiškumo standartus, 
kuriuos ji naudoja kai kuriems. Jeigu valdžia, teisindama savo spren- 
dimus apie tai, kas gali balsuoti, remiasi mažoritarinės demokratijos 
principais, ji privalo gerbti šiuos principus, sudarydama balsavimo 
apygardas.“ Jeigu ji apeliuoja į principą, kad žmonės turi teisę gauti 
kompensaciją iš tų, kurie juos per neatidumą sužaloja, kaip į pagrin- 
dą, kodėl gamintojai yra atsakingi už automobilius su defektais, ji 
turi teikti visą galią tam principui spręsdama, ar buhalteriai taip pat 
atsakingi už savo klaidas.' Jeigu valdžia sako, kad baudžiamajai nu- 
tarčiai yra būtinas vienbalsis verdiktas, nes kai kas nors neteisingai 
pripažįstamas kaltu dėl nusikaltimo, patiriama ypatinga moralinė žala, 
tai ji turi turėti omenyje tą ypatingą moralinę žalą svarstydama, pa- 
vyzdžiui, prisipažinimo leistinumą įvairiomis aplinkybėmis.* 

Sparnuota frazė, pasak kurios, panašius atvejus privalome trak- 

tuoti vienodai, iš tikrųjų nėra vykęs to konkretaus politinės moralės 
reikalavimo aprašymas.? Aš jam suteikiu skambesnį vardą: tai politi- 
nio integralumo dorybė. Šį vardą renkuosi, kad parodyčiau jo sąsają 
su paralelišku asmeninio moralumo idealu. Mes norime, kad mūsų 
kaimynai savo kasdieniuose reikaluose su mumis elgtųsi tokiu būdu, 
kurį mes manome esant teisingą. Tačiau mes žinome, kad žmonės 
tam tikru mastu nesutaria dėl to, kokie elgesio principai yra teisingi, 
taigi šį reikalavimą skiriame nuo kito (silpnesnio) reikalavimo, kad 
svarbiuose dalykuose jie veiktų laikydamiesi integralumo, t. y. pagal 
įsitikinimus, kurie informuoja ir formuoja jų gyvenimą kaip visumą, 
o ne kaprizingai ar įnoringai. Šio pastarojo reikalavimo praktinė svar- 
ba tarp Žmonių, kurie žino, kad jie nesutaria dėl teisingumo, yra 
akivaizdi. Integralumas tampa politiniu idealu, kai iš valstybės arba 
bendruomenės, kurias laikome moraliniais agentais, nuolat reika- 
laujame to paties, kai reikalaujame, kad valstybė veiktų remdamasi 
vieningu, koherentišku principų kompleksu, net kai jos piliečiai ne- 
sutaria, kokie iš tikrųjų yra teisingi teisiškumo ir teisingumo princi- 
pai. Tiek individualiose, tiek politinėse bylose mes remiamės prielai- 
da, kad galime kitų žmonių aktus pripažinti išreiškiančiais teisingu- 
mo ar teisiškumo, ar dorumo sampratą, net kai mes patys tai sampratai 
nepritariame. Šis gebėjimas yra svarbi mūsų bendresnio gebėjimo 
kitus traktuoti su pagarba dalis, ir dėl to jis yra civilizacijos sąlyga. 
Šį svarstymą aš pradėjau nuo įprastinės politikos ir jos politines 
dorybes reprezentuojančių sričių, pragmatisto iššūkio juridinių tei- 
sių idėjai šešėlyje. Jeigu pripažįstame integralumą kaip savarankišką 
politinę dorybę šalia teisiškumo ir teisingumo, tai turime bendrą 
nestrateginį argumentą pripažinti tokias teises. Bendruomenės turi- 
mos teisingumo sampratos integralumas reikalauja, kad politiniams 
principams, būtiniems pateisinti presuponuojamą legislatūros auto- 
ritetą, būtų teikiama pilnutinė galia sprendžiant, ką reiškia įstaty- 
mas, kurį ji priėmė. Bendruomenės turimos teisiškumo sampratos 
integralumas reikalauja, kad moraliniai principai, būtini pateisinti 
jos legislatūros sprendimų substancijai, būtų pripažįstami visoje li- 
kusioje teisėje. Jos turimos deramo procedūrinio proceso sampratos 

integralumas reikalauja, kad procesinės procedūros, kurias manoma 
išlaikant teisingą balansą tarp tikslumo ir efektyvumo įgyvendinant 
kurią nors teisės dalį, būtų pripažįstamos visoje teisėje, atsižvelgiant 
į moralinės žalos, kurią padaro netikslus verdiktas, skirtumus ir rūšį 
bei laipsnį. Šie keli teiginiai pateisina įsipareigojimą principo nuo- 
seklumui, kaip vertybei savaime. Jie sugestijuoja tai, ką argumentuo- 
siu: kad integralumas, o ne koks nors elegancijos prietaras teikia 
gyvybę teisei, kokią mes ją pažįstame. 

Integralumo teiginius bus pravartu padalyti į du praktiškesnius 
principus. Pirmasis yra teisėkūros integralumo principas, iš tų, kurie 
kuria teisę leisdami įstatymus, reikalaujantis išlaikyti tą teisę kohe- 
rentišką principo atžvilgiu. Antrasis yra teisėjavimo integralumo prin- 
cipas: iš tų, kurie turi atsakomybę spręsti, kokia yra teisė, jis reika- 
lauja suprasti ir įgyvendinti ją koherentišką tuo būdu. Antrasis prin- 
cipas paaiškina, kaip ir kodėl praeičiai turi būti teikiama tam tikra 
speciali nepriklausoma galia teisme, priešingai pragmatistų teiginiui, 
kad tokios galios nedera teikti. Jis paaiškina, kodėl teisėjai privalo 
teisės korpusą, kurį jie administruoja, suvokti kaip visumą, o ne kaip 
seriją atskirų sprendimų, kuriuos jie yra laisvi priimti arba papildyti 
pavieniui, kitais domėdamiesi tik strategiškai. 


PERSONIFIKUOTA BENDRUOMENĖ 


Teisėjavimo integralumo principas teikia turinį mūsų trečiajai teisės 
sampratai. Mes studijuosime teisę kaip integralią visumą, ir šią sampratą 
rekomenduosiu artimiausiuose skyriuose. Tačiau daugeliui skaityto- 
jų rūpestį kels vienas politinio integralumo aspektas, - jo galime im- 
tis užbėgdami sau už akių. Politinis integralumas presuponuoja ypač 
gilią bendruomenės ar valstybės personifikaciją. Jis suponuoja, kad 
bendruomenė kaip visuma gali būti įsipareigojusi teisingumo arba 
teisiškumo, arba deramo procedūrinio proceso principams kokiu nors 
būdu, analogišku tam, kuriuo pavieniai žmonės gali būti įsipareigoję 
įsitikinimams ar idealams, ar projektams, ir šitai daugeliui žmonių 
atrodys kaip prasta metafizika. 

Mes personifikuojame grupes kasdieniame bendravime. Pavyz- 
džiui, kai kada kalbame apie dirbančiųjų klasės interesus arba tiks- 
lus. Tačiau tokie pasakymai dažnai tėra tik patogios retorinės figū- 
ros, taupus būdas kalbėti apie vidutinį ar reprezentatyvų visuome- 
nės narį. Mano politinio integralumo samprata personifikaciją 
traktuoja daug rimčiau, sakytum politinė bendruomenė iš tikrųjų 
būtų kažkokia ypatinga būtybė, skirtinga nuo realių žmonių, kurie 
yra jos piliečiai. Negana to, šiam atskiram esiniui ji priskiria morali- 
nį veiksnumą ir moralinę atsakomybę. Mat kai aš kalbu apie tai, kad 
bendruomenė yra ištikima savo principams, turiu galvoje ne jos kon- 
vencinę ar liaudies moralę, daugumos piliečių nuomones ir įsitikini- 
mus. Aš turiu galvoje tai, jog bendruomenė turi savus principus, ku- 
riuos ji gali gerbti ar paminti, kad ji gali veikti pagal sąžinę arba 
nesąžiningai, integraliai arba veidmainingai, lygiai kaip žmonės. Ar 
mano intencija iš tikrųjų gali tokiu vaizdingų būdu personifikuoti 
bendruomenę? Ar aš iš tikrųjų noriu priskirti valstybei arba bend- 
ruomenei principus, kurie nėra paprasčiausiai daugumos jos narių 
principai? 


Du argumentai apie grupinę atsakomybę 


Taip. Tačiau privalau aiškiau nusakyti, kas tai per personifikacija. 
Neketinu dabar prikelti iš mirusiųjų metafizinę teoriją, apie kurią 2- 
ame skyriuje sakau, kad ji mums nereikalinga. Aš neteigiu, kad galu- 
tinis mentalinis visatos komponentas yra kažin koks baugus visa ap- 
rėpiantis protas, realesnis už materialius žmones, neteigiu ir kad vals- 
tybę ar bendruomenę turėtume traktuoti kaip realų asmenį su 
savarankišku interesu ar požiūriu ar netgi autonomiška gerove nei 
kad apie valstybės principus mes galime iškelti daug klausimų - pa- 
vyzdžiui, ar ji juos pripažino laisvai, ar buvo suklaidinta arba netei- 
singai juos supranta, - kuriuos mes galime klausti apie realaus as- 
mens moralinį gyvenimą. Aš tik noriu pagrįsti kompleksišką, dviejų 
etapų kelią mąstyti apie pareigūnų ir piliečių atsakomybę - bend- 
ruomenės personifikacija yra natūrali šio mąstymo išraiška, kurios 

negali atkurti suprastinantis vertimas į teiginius apie pavienius pa- 
reigūnus ir piliečius. 

Tarkime, jog automobilių gamintojas pagamina defektyvias ma- 
šinas, kurios sukelia kraupias avarijas, kuriose žūva šimtai žmonių. 
Atidėkime į šalį teisės klausimą, ar korporacija kaltintina nusikalti- 
mu arba ar jai tenka teisinė atsakomybė kompensuoti aukoms ar jų 
šeimoms. Atidėkime ir efektyvumo klausimą - klausimą, ar tokios 
atsakomybės paskyrimas sumažins avarijų skaičių arba prisidės prie 
efektyvesnio išteklių naudojimo. Dabar mus domina moralinės atsa- 
komybės klausimas. Ar prasminga sakyti, kad korporaciją saisto mo- 
ralinė pareiga kompensuoti aukoms iš korporacijos turto fondo, kas 
implikuotų, jog nuostolius privalo prisiimti jos akcininkai? Mūsų 
žingsnių seka galėtų būti tokia. Įvairiems pareigūnams, samdomie- 
siems darbuotojams, akcininkams ir kitiems, susijusiems su korpora- 
cija, pritaikome savo įprastinius asmens atsakomybės standartus. Kiek- 
vieno asmens atveju klausiame, ar jis ką padarė, ko būtų turėjęs ne- 
daryti, kad jį reikėtų kaltinti dėl paskesnių mirčių, arba ar jis 
neprisidėjo prie mirčių taip, kad nepriklausomai nuo to, ar jis yra 
kaltintinas, ar ne, jam turėtų tekti tam tikra porcija žalos ar nuosto- 
lio kompensacijos naštos? 

Gal ir rastume, ką apkaltinti. Galbūt koks nors samdomasis dar- 
buotojas buvo aplaidžiai neatidus, galbūt koks nors pareigūnas ap- 
robavo konstrukciją, kurią privalėjo žinoti esant ydingą. Gali būti, 
jog vyriausias vykdomasis pareigūnas arba kuris nors direktorių val- 
dybos narys turėjo pagrindą suabejoti esamomis konstrukcijos prie- 
žiūros procedūromis ir jų nepatobulino. Tačiau galėtume ir nerasti, 
ką apkaltinti. Galbūt niekas nepadarė veiksmų, kuriuos galėtume 
įvertinti kaip neteisingus pagal asmens elgesio standartus. Tuomet 
būtų mažai tikėtina, jog rastume kokį nors neabejotiną moralinį ar- 
gumentą, kodėl smulkiam akcininkui turi asmeniškai tekti kokia nors 
nuostolių dalis. Akcininkas nėra priežastinės grandinės, vedančios į 
tas avarijas, dalis; tik įsigydamas korporacijos akcijų biržoje, jis jokiu 
kapitalu nepapildė korporacijos išteklių. Kas nors galėtų pasakyti: 
tai yra asmens moralės principas - kad jeigu kas nors dalijasi su kuo 

kitu jo akcijos nauda, privalo dalytis ir atsakomybe dėl nedorybių, 
kurias padaro kitas asmuo. Tačiau ši sugestija kelia abejonių, mat 
mes vis dar neturime jokio pagrindo tarti, kad buvo padaryta kas 
nors bloga. Kitaip tariant, mūsų problema yra ne svetimos teisinės 
atsakomybės prisiėmimo problema, reikalas rasti kokį nors pagrin- 
dą, kodėl akcininkas turėtų dalytis su kokiu kitu asmeniu ar grupe jų 
tiesiogine atsakomybe; veikiau reikalas čia tas, kad mes negalime 
rasti jokio kito asmens ar grupės, kuris yra tiesiogiai atsakingas ir su 
kuriuo jis galėtų dalytis atsakomybe.“ 

Tačiau mes būtume galėję naudoti kitokį argumentavimo meto- 
dą. Šiuo kitu metodu iš pradžių savo klausimą formuluojame kaip 
klausimą dėl korporatyvinės atsakomybės. Mes tariame, kad pati kor- 
poracija turi būti traktuojama kaip moralinis agentas, o tada jam 
taikome savo individualios kaltės ir atsakomybės principų faksimi- 
les. Galėtume sakyti, kad kiekvienam, kuris turėjo visą galią kontro- 
liuoti defektyvaus produkto gamybą, tenka atsakomybė kompensuoti 
tiems, kurie dėl jo produkto buvo sužaloti. Joks individualus dar- 
buotojas ar akcininkas neturi tokios kontrolės galios, tačiau korpo- 
racija turi. Tada keliame tolesnį ir papildomą klausimą - kaip turėtų 
būti suprantama įvairių korporacijos narių ir agentų dalis toje kaltė- 
je ar atsakomybėje. Tačiau šiam atskiram klausimui atsakyti naudo- 
jame kitokį principų kompleksą, tarp kurių galėtų būti ką tik pami- 
nėtas principas, jog bet kuris korporacijos narys, turintis teisę į jos 
pelno dalį, turi prisiimti taip pat ir dalį jos atsakomybės. Tas princi- 
pas pateisintų kompensacijos mokėjimą iš korporatyvinio turto fon- 
do, taigi iš akcininkų pinigų, o ne, pavyzdžiui, atskaitant iš tų sam- 
domųjų darbuotojų algų, kurie iš tiesų atliko priežastinį vaidmenį 
nelaime pasibaigusioje istorijoje. 

Jeigu pirmuoju iš šių dviejų metodų, kuris prasideda moraliniu kiek- 
vieno individo veiksmų istorijos įvertinimu imant pavieniui, mes 
nusprendžiame, kad kiekvienas akcininkas iš tiesų turi atsakomybę, 
reikalaujančią prisiimti dalį nuostolių, tai visai galimas dalykas, kad 
savo išvadą perteiksime personifikacijos kalba. Galėtume sakyti, kad 
korporacijai tenka teisinė atsakomybė, tik norėdami patogiu būdu re- 


PRAGMATIZMAS IR PERSONIFIKACIJA 183 


ziumuoti atsakomybę, kurią mes priskyrėme kiekvienam iš akcininkų. 
Tačiau tokia personifikacija būtų tuščia; ji nevaidintų jokio vaidmens 
mūsų argumente ir būtų tik mūsų išvadų papuošalas. Tačiau jeigu mes 
tą pačią išvadą prieitume antruoju metodu, kuris pradeda institucijos 
kaip visumos atsakomybės svarstymu, personifikacija būtų ne tuščia, 
o darbinė. Mat tuomet mūsų išvados apie grupę būtų visais atžvilgiais 
pirmesnės bet kokių išvadų apie individus atžvilgiu; mes būtume rė- 
męsi atsakomybės principais, kuriems prasmę teikia tokia praktika ar- 
ba mąstymo būdas, kurie be personifikacijos negali išsiversti. 

Iš tiesų antruoju (bet ne pirmuoju) metodu tam tikrą sprendimą 
dėl grupės ar institucijos atsakomybės mes galėtume prieiti tebedve- 
jodami (ar nesutardami tarpusavyje) dėl iš to kylančios tam tikrų 
individų teisinės atsakomybės ar prievolių. Personifikacija yra ne tik 
būtinas žingsnis pakeliui į sprendimus apie konkrečius žmones, bet 
ir atrama, į kurią mes galime atsispirti svarstydami tuos sprendinius. 
Visa tai nereiškia, kad antrojo metodo atveju, kai pradedame nuo 
grupės, grupės atsakomybe domimės tik dėl jos pačios. Nebūtų jo- 
kios prasmės rutulioti ar taikyti grupinės atsakomybės principus, jei- 
gu netartume, kad šie yra susiję su sprendiniais dėl to, kaip realūs 
žmonės privalo veikti dabar. Tačiau mes galime atskirti tuos du klau- 
simus, klausimą dėl individualios atsakomybės rezervuodami kaip 
klausimą, kurio dera imtis tik po to, kai nusprendžiame, ar grupė 
kaip visuma yra patenkinusi jai prideramus standartus. Ši personifi- 
kacija yra gili: ją sudaro rimtas korporacijos kaip moralinio veikėjo 
traktavimas. Tačiau tai vis dėlto personifikacija, o ne objektyvus at- 
skleidimas, nes mes pripažįstame, kad bendruomenė neturi neprik- 
lausomos metafizinės egzistencijos, kad ji pati yra mąstymo ir kalbos 
praktikų, kuriose ji figūruoja, kūrinys. 


Personifikacija praktikoje 


Politinio integralumo idėja personifikuoja bendruomenę antruoju bū- 
du, pasitelkdama darbinę personifikaciją, nes ji taria, kad bendruo- 
menė gali priimti ir išreikšti savo pačios principus, atskirus nuo bet 

kurių jos pareigūnų arba piliečių kaip individų principų, ir būti jiems 
ištikima arba neištikima. Žinoma, mes turime pasakyti, ką tai reiš- 
kia, aprašydami, kaip bendruomenė priima arba pamina principą, ir 
šitai bus dalis mūsų teisės kaip integruotos visumos sampratos konstra- 
vimo. Tačiau dera pasinaudoti šia proga pažymėti, kaip gilioji perso- 
nifikacija figūruoja įprastiniuose mąstymo būduose, kurie yra visiš- 
kai nepriklausomi nuo teisės. Imkime bendruomeninės rinkėjų atsa- 
komybės fenomeną. Pačiame Watergate'o skandalo įkarštyje pasirodė 
lipdukai, kurie skelbė: „Nekaltink manęs; aš iš Masačiusetso“. Jie 
nesakė „Nekaltink manęs; aš balsavau prieš Nixoną“, ir šis skirtu- 
mas yra svarbus. Žmonės prašė atleidimo dėl grupės, kuriai jie priklau- 
sė, - tautos - klaidos, apeliuodami ne į individualų nekaltumą, o į 
narystę kitoje ir artimesnėje bendruomenėje, kuri pasielgė gerai, į 
pilietybę valstijos, kuri nebalsavo už nedorą prezidentą. 

Esama ir daugiau svarbių grupinės atsakomybės pavyzdžių. Vo- 
kiečiai, negyvenę tuomet, kai jų šalį valdė naciai, jaučia gėdą ir pa- 
reigos jausmą žydų atžvilgiu; baltieji amerikiečiai, kurie nieko nepa- 
veldėjo iš vergvaldžių, jaučia neapibrėžtą atsakomybę juodaodžių, 
kurie niekuomet nebuvo kaustomi vergo grandinių, atžvilgiu. Kai 
kuriuos iš mūsų šis fenomenas trikdo, nes tai atrodo nesuderinama 
su mūsų branginama kita idėja, būtent ta, kad žmonės neturi būti 
kaltinami dėl aktų, kurių jie negalėjo kontroliuoti, taip pat - laikomi 
atsakingais dėl nesąžiningos naudos tuomet, kai jie patys negavo jo- 
kios naudos. Todėl filosofai dėjo daug pastangų, mėgindami sutaiky- 
ti šias konfliktuojančias 1dėjas, pavyzdžiui, atskleisti, kaip visi baltie- 
ji amerikiečiai turėjo naudos iš juodaodžių diskriminacijos praeityje. 
Tai bergždi aiškinimai, nes nesuvokiama svarstomosios atsakomybės 
metodo problema. Jie taria, kad kolektyvinė atsakomybė gali būti 
priskiriama tik kokiu nors metodu, panašiu į pirmąjį metodą, kurį 
pažymėjome avarijos pavyzdyje. Iš tiesų įsitikinimai, kuriuos šie ar- 
gumentai mėgina paaiškinti, yra antrojo požiūrio produktas, politi- 
nės ir socialinės bendruomenės giliosios personifikacijos produktas, 
ir būtent dėl to jie nėra iššūkis kantiškajai tezei, kad nieko negalima 
kaltinti dėl to, ko jis pats nepadarė. Žinoma, būtų absurdiška kaltin- 

ti šiandieninius vokiečius dėl to, ką padarė naciai; tačiau kadangi šis 
sprendimas padarytas kitokio ir nepriklausomo argumento metodu, 
nėra absurdiška manyti, jog šiandieniniai vokiečiai turi ypatingą at- 
sakomybę dėl to, jog naciai taip pat buvo vokiečiai. 

Tai - kolektyvinės atsakomybės už praeities nusikaltimus pavyz- 
džiai. Kitų, ir netgi dar svarbesnių, darbinės personifikacijos pavyz- 
džių aptinkame aiškindamiesi individualių politinių teisių valstybės 
atžvilgiu logiką. Mes ginčijamės, ar kiekvienas turi teisę į tai, kad 
valstybė jį gintų nuo kitų piliečių skriaudos arba užtikrintų jam dera- 
mą medicininės priežiūros lygį, arba garantuotų jo saugumą nuo už- 
sienio galių atakos. Mes sutariame arba nesutariame, prieš susidary- 
dami konkrečias nuomones apie tai, kokios institucijos ar pareigū- 
nai privalo veikti ir ką jie turi daryti dėl to, kad žmonės turi tas 
teises, kurias mes juos skelbiame turint. Kai sakome, jog individai 
turi teisę būti saugomi nuo skriaudos, mes nenorime pasakyti, kad ši 
sauga turi būti pasiekiama kokia nors konkrečia schema, kurią mes 
jau turime galvoje. Norime pasakyti tik tai, kad bendruomenė kaip 
visuma turi pareigą kokiu nors būdu užtikrinti adekvačią saugą. Mes 
galime diskutuoti dėl bendruomenės pareigos masto ir palikti atski- 
ram svarstymui kitą klausimą, kokia oficialių pareigų organizacija 
būtų geriausia bendruomeninės atsakomybė požiūriu.!! 

Kitas ir paskutinis mano pavyzdys remiasi pačiais abstrakčiau- 
siais ir plačiai paplitusiais mūsų įsitikinimais apie politinį teisiškumą 
ir teisingumą. Mes manome, kad politiniai pareigūnai turi atsako- 
mybę, kurios mes negalėtume apginti, jeigu turėtume ją konstruoti 
tiesiogiai iš įprastinių individualios asmeninės moralės reikalavimų, 
kuriuos dauguma iš mūsų pripažįstame kaip reikalavimus sau 1r ki- 
tiems nepolitiniame gyvenime. Mes manome, kad jie turi ypatingą ir 
sudėtingą nešališkumo atsakomybę bendruomenės narių atžvilgiu ir 
šališkumo jų atžvilgiu atsakomybę, kai turima reikalo su svetimša- 
liais. Šitai yra visai kas kita nei atsakomybė, kurią kiekvienas iš mūsų 
pripažįstame kaip individas. Kiekvienas teigiame asmeninį požiūrį, 
savo ambicijas 1r preferencijas, kurias esame laisvi puoselėti, laisvi 
nuo kitų pretenzijų į vienodą dėmesį, rūpestį ir išteklius. Mes gina- 

me asmeninio moralinio suverenumo sritį, kurioje kiekvienas iš mū- 
sų gali rinktis šeimyninius ir draugystės interesus ir atsidėti projek- 
tams, kurie yra savanaudiški, kad ir kokie didingi. Bet kokia asmeni- 
nio elgesio teisingumo samprata, bet kokia teorija apie tai, kaip tei- 
singas asmuo elgiasi kitų atžvilgiu, apribos tą asmeninio suverenumo 
sritį, tačiau jokia samprata, priimtina daugumai iš mūsų, jos neelimi- 
nuos visiškai. 

Pareigūnams, einantiems oficialias pareigas, mes visai nenumato- 
me tokios srities. Jie privalo, sakome mes, visus savo bendruomenės 
narius traktuoti kaip lygius, o individo normalus savipreferencijos 
polinkis jų atveju vadinamas korupcija. Šios ypatingos pareigūnų at- 
sakomybės mes negalime pagrįsti tiesiog taikydami savo įprastinius 
įsitikinimus apie individualią atsakomybę jų atvejo aplinkybėms. Kai 
kurie pareigūnai turi labai didelę galią. Tačiau ją turi ir daugelis pri- 
vačių individų, ir mes nemanome, kad piliečio asmeninės laisvės sfe- 
ra būtinai siaurėja, stiprėjant jo galiai ir įtakai. (Thomas Nagelis 
straipsnyje apie politinių pareigūnų atsakomybę primena, kad net 
gigantai turi asmeninį gyvenimą.)!2 Kuo griežčiausius nešališkumo 
standartus mes taikome net tiems pareigūnams, kurių galia yra relia- 
tyviai nedidelė ir daug mažesnė negu daugelio privačių piliečių ga- 
lia; mums neatrodo, kad pareigūnų vienodo rūpesčio pareiga mąžta 
proporcingai jų galiai. 

Kas nors gali pasakyti, jog ypatinga nešališkumo atsakomybė pa- 
reigūną saisto dėl to, kad jis pripažino savo pareigas, kurias privalu 
šitaip suprasti, taigi galiausiai ši atsakomybė kyla iš įprastosios mo- 
ralės, pažadų tesėjimo moralės. Tačiau tai apverčia argumento tvar- 
ką, kuriai pritartų dauguma iš mūsų: mus vienija bendras suprati- 
mas, kad mūsų pareigūnai privalo visus savo valdomos bendruome- 
nės narius traktuoti kaip lygius, mat esame įsitikinę, kad jie turėtų 
elgtis taip, o ne priešingai. Todėl ypatingos atsakomybės, susijusios 
su politine tarnyba, negalėsime paaiškinti, jeigu mėginame ją kildin- 
ti tiesiai iš įprastinių privačios moralės principų. Mums reikalinga 
idėja, kurios ten negalima rasti: kad bendruomenė kaip visuma turi 
nešališkumo įsipareigojimų savo narių atžvilgiu ir kad pareigūnai 

veikia kaip bendruomenės įgaliotiniai, prisiimdami šią atsakomybę. 
Čia, kaip ir korporacijos atveju, grupinę atsakomybę reikia traktuoti 
kaip logiškai pirmesnę už pavienių pareigūnų atsakomybę. 

Šie įvairūs bendruomenės darbinės personifikacijos pavyzdžiai vie- 
nas kitą papildo kaip bendros mąstymo sistemos partneriai. Kai mes 
sutinkame, kad mūsų pareigūnai veikia bendruomenės vardu, kurios 
nariai mes visi esame, taigi veikia turėdami atsakomybę, kuri yra 
mūsų bendra atsakomybė, - taip patvirtiname ir palaikome kolekty- 
vinį kaltės pobūdį, savo nuovoką, kad privalome jausti gėdą bei pyk- 
tį, kai jie veikia neteisėtai. Praktiniai integralumo principai, kuriuos 
aš citavau, - teisėkūros ir bylų sprendimo integralumo principai — 
funkcionuoja šioje idėjų sistemoje. Šis bylų sprendimo principas mus 
ypač domina dėl to, kad jis teikia teisės sampratą, antagonistišką 
pragmatizmui. Jeigu tą principą įmanoma paremti, pragmatizmo tu- 
ri būti atsisakyta. 


6. Integralumas 


PLANAS 


Mes turime du politinio integralumo principus: legislatyvinį princi- 
pą, kuris reikalauja iš teisės kūrėjų stengtis, kad įsatymų kompleksas 
kaip visuma būtų moraliai koherentiškas, ir bylų sprendimo princi- 
pą, kuris liepia teisę suprasti - kiek tai įmanoma - koherentišką to- 
kiu būdu. Mums labiausiai rūpės teisėjavimo principas, bet dar ne 
dabar. Šiame skyriuje aš teigiu, jog legislatyvinis principas yra tokia 
svarbi mūsų politinės praktikos dalis, kad jokia kompetentinga tos 
praktikos interpretacija negali jo ignoruoti. Šį teiginį mes svarstome 
dviejų dimensijų — jau įprastų —- požiūriu. Klausiame, ar prielaida, 
kad integralumas yra savarankiškas politikos idealas, atitinka mūsų 
politiką, o tada - ar jis gerbia mūsų politiką. Jeigu legislatyvinis in- 
tegralumo principas yra įtaigus pagal abi šias dimensijas, tai jau bus 
pakankamai pasistūmėta argumentuojant bylų sprendimo principą 
ir teisės sampratą, kurią jis remia. 


AR INTEGRALUMO SAMPRATA 
ATITINKA MŪSŲ PRAKTIKĄ? 


Integralumas ir kompromisas 


Integralumas kaip atskira politinė dorybė būtų nereikalingas utopi- 
nėje valstybėje. Koherencija būtų garantuota, nes pareigūnai visuo- 
met darytų tai, kas tobulai teisėta ir teisinga. Tačiau įprastinėje poli- 
tikoje integralumą turime traktuoti kaip nepriklausomą idealą, jeigu 
jį apskritai pripažįstame, nes jis gali konfliktuoti su tais kitais 1dea- 
lais. Jis gali pareikalauti iš mūsų paremti teisėkūros aktą, kuris, mū- 

sų įsitikinimu, būtų nederamas tobulai teisiškoje ir teisingoje visuo- 
menėje, ir pripažinti teises, kurių, mūsų įsitikinimu, žmonės ten ne- 
turėtų. Tokio konflikto pavyzdį liudijome ankstesniame skyriuje. Tei- 
sėjas, sprendžiantis McLougblin bylą, galėtų manyti esant neteisinga 
reikalauti kompensacijos už visokią emocinę žalą. Tačiau jeigu jis 
pripažįsta integralumą ir žino, kad kai kurioms emocinį sužalojimą 
patyrusioms aukoms jau yra teikta teisė į kompensaciją, jis vis dėlto 
turės pagrindą, remiantį sprendimą ponios McLoughlin naudai. 

Konfliktai tarp idealų yra įprasti politikoje. Net jei atmestume 
integralumą ir savo politinę veiklą grįstume tik teisingumu, teisišku- 
mu ir deramu procedūriniu procesu, pirmąsias dvi dorybes pripa- 
žintume kartais stumiančiomis kiekviena priešinga kryptimi. Kai ku- 
rie filosofai neigia kokio nors fundamentalaus konflikto tarp teisiš- 
kumo ir teisingumo galimybę, mat yra įsitikinę, kad viena iš šių 
dorybių galiausiai kyla iš kitos. Kai kurie sako, kad teisiškumas netu- 
ri jokios prasmės, nepriklausomos nuo teisingumo, kad politikoje, 
kaip ir ruletėje, tai, kas įvyksta teisingų procedūrų keliu, yra teisiška. 
Tai yra kraštutinė idėjos, vadinamos teisiškumo kaip teisingumo idė- 
ja, forma.! Kiti mano, kad vienintelis politikos teisingumo testas yra 
rezultato testas, kad jokia procedūra nėra teisinga, jeigu nėra tikėti- 
na, kad ji produkuos politinius sprendimus, tenkinančius kokį nors 
nepriklausomą teisiškumo testą. Tai yra priešingas ekstremumas, tei- 
singumo kaip teisiškumo idėja.ž Dauguma politinių filosofų - ir, ma- 
nau, dauguma žmonių - laikosi vidurio pažiūros, anot kurios, teisin- 
gumas ir teisiškumas yra tam tikru laipsniu nepriklausomi vienas 
nuo kito, taigi - kad teisingos institucijos kartais produkuoja netei- 
siškus sprendimus, o neteisingos institucijos — teisiškus. 

Jeigu taip yra, tai įprastinėje politikoje mes kartais turime rinktis 
iš dviejų dorybių spręsdami, kurias politines programas paremti. Mes 
galėtume manyti, kad daugumos norma yra teisingiausia iš įmano- 
mų sprendimų procedūra politikoje, tačiau žinome, jog kartais, gal 
ir dažnai, dauguma priims neteisiškus sprendimus apie individų tei- 
ses.* Ar turėtume kištis į daugumos normos funkcionavimą, suteik- 
dami specialių balsavimo privilegijų vienai ekonominei grupei, ne- 

paisant to, kokią proporciją pateisintų jos individų skaičius, dėl to, 
kad baiminamės, jog kieta daugumos norma jai paskirtų mažesnę 
dalį, negu jai teisėtai priklauso?* Ar turėtume pripažinti konstituci- 
nius demokratinės galios suvaržymus, kurie neleidžia daugumai ri- 
boti žodžio laisvę ar kitas svarbias laisves? Šie sunkūs klausimai kyla 
todėl, kad teisingumas ir teisiškumas kartais konfliktuoja. Jeigu ma- 
nome, kad integralumas yra trečiasis ir nepriklausomas idealas, bent 
jau kai žmonės nesutaria dėl vieno iš pirmųjų dviejų, tai galime taip 
pat manyti, jog teisingumas ar teisiškumas kartais turi būti aukoja- 
mas integralumui. 


Vidiniai kompromisai 


Pamėginsiu parodyti, kad mūsų politinės praktikos pripažįsta integ- 
ralumą kaip atskirą dorybę, ir pradedu tuo, kas, spėju, jums pasiro- 
dys mįslinga. Štai mano pamatinės prielaidos. Mes visi tikime politi- 
niu teisingumu: sutinkame, kad kiekvienas asmuo ar grupė bend- 
ruomenėje turi turėti maždaug vienodas galimybes kontroliuoti 
sprendimus, daromus Parlamento ar Kongreso, ar valstybės legisla- 
tūros. Mes žinome, kad įvairūs žmonės laikosi skirtingų pažiūrų mo- 
raliniais klausimais, kuriuos jie visi laiko didžiai svarbiais. Atrodytų, 
kad iš mūsų įsitikinimų, kas yra teisingumas, kyla išvada, jog teisė- 
kūra šiais moraliniais klausimais turėtų būti ne tiesiog aritmetinės 
daugumos valios įgyvendinimo reikalas, tarytum jos pažiūra būtų 
vieninga, o derybų ir kompromisų dalykas, kad galutinis rezultatas 
kiekvieną nuomonių grupę reprezentuotų tuo laipsniu, kuris atitin- 
ka jo skaitmeninę išraišką. Šį kompromisą mes galime pasiekti salia- 
monišku būdu. Šiaurės Dakotos žmonės nesutaria, ar teisingumas 
reikalauja kompensuoti už produkto defektus, kurių gamintojai ne- 
būtų galėję racionaliu numatymu išvengti? Tad kodėl jų legislatūra 
negalėtų nustatyti tokią „griežtą“ teisinę atsakomybę automobilių 
gamintojams, tačiau jos nenustatyti skalbimo mašinų gamintojams? 
Alabamos žmonės nesutaria dėl rasinės diskriminacijos moralumo? 
Kodėl jų legislatūra negalėtų uždrausti rasinę diskriminaciją autobu- 

suose, bet ją leisti restoranuose? Britų nuomonės pasidalijusios abor- 
to moralumo klausimu? Kodėl Parlamentas negalėtų aborto krimi- 
nalizuoti nėščių moterų, gimusių lyginiais metais, atveju, bet legali- 
zuoti gimusių nelyginiais metais atveju? Šis saliamoniškas modelis 
bendruomenės viešąją tvarką traktuoja kaip savotišką gėrybę, kurią 
reikia paskirstyti laikantis skirstomojo teisingumo, kaip pyragą, kurį 
reikia teisingai padalyti, kiekvienai grupei paskiriant deramą riekę. 

Daugumą iš mūsų, manau, šokiruos „šaškių lentos“ įstatymai, ku- 
rie panašius nelaimingus įvykius ar rasinės diskriminacijos, ar abor- 
to atvejus traktuoja skirtingai arbitraliais pagrindais.“ Žinoma, tam 
tikruose reikaluose mes pripažįstame arbitralias perskyras: pavyz- 
džiui, zonų demarkavime. Mes sutinkame, kad parduotuvės ar fab- 
rikai tam tikrose zonose būtų uždrausti ir nebūtų uždrausti kitose 
ir kad parkavimas būtų uždraustas skirtingose tos pačios gatvės pu- 
sėse skirtingomis dienomis. Tačiau mes atmetame dalijimąsi į opi- 
nijos puses, kai turima reikalo su principo dalykais. Mes laikomės 
kitokio modelio: kad kiekvienam požiūriui turi būti suteikiamas 
balsas sprendimo procese, bet kad kolektyviniu sprendimu vis tiek 
turi būti siekiama sutarti dėl kokio nors koherentiško principo, 
kurį tuomet galima taikyti natūralioms jo autoriteto riboms." Jeigu 
kompromisas būtinas dėl to, kad žmonės yra pasidaliję dėl teisin- 
gumo, tai kompromisas turi būti išorinis, o ne vidinis; tai turi būti 
kompromisas dėl to, kurią teisingumo schemą priimti, o ne komp- 
romisinė teisingumo schema. 

Tačiau čia glūdi mįslė. Kodėl mes turėtume atgręžti nugarą „šaš- 
kių lentos“ sprendimams, kaip darome? Kodėl negalėtume jų grieb- 
tis kaip bendros teisėkūros strategijos visuomet, kai bendruomenė 
pasidalija kuriuo nors principo klausimu? Kodėl ši strategija nėra 
teisinga ir racionali, rodanti politinę brandą ir subtilesnį politinio 
meno supratimą, nei sugebėjo pasiekti kitos bendruomenės? Koks 
yra tas ypatingas defektas, kurį mes įžvelgiame „šaškių lentos“ spren- 
dimuose? Tai negali būti teisingumo trūkumas (mūsų turima galvoje 
teisingo politinės galios paskirstymo prasme), nes „šaškių lentos“ 
įstatymai pagal hipotezę yra teisingesni už bet kurią iš dviejų alter- 

natyvų. Leisti kiekvienai iš dviejų grupių pasirinkti kurią nors abor- 
to įstatymo dalį proporcingai jų skaičiams yra teisingiau (mūsų pras- 
me) nei schema „nugalėtojas-gauna-viską“, kurią renkasi mūsų ins- 
tinktai ir kuri atima iš daugelio žmonių apskritai bet kokią galimybę 
paveikti dalyką, kurį jie laiko žūtbūtinai svarbiu. 

Ar galime šiuos instinktus apginti teisingumo pagrindais? Teisin- 
gumas yra rezultatų dalykas: politinis sprendimas lemia neteisingu- 
mą - kad 1r kokios teisingos būtų jį produkavusios procedūros, - jei 
jis atima iš žmonių kokį nors išteklių, kokią nors laisvę ar galimybę, 
kurių teisę jiems numato geriausios teisingumo teorijos. Ar „šaškių 
lentos“ strategijai galime oponuoti tuo pagrindu, kad ji produkuotų 
daugiau neteisingumo atvejų negu jų užkardytų? Čia turime būti ap- 
dairūs, kad nesupainiotume dviejų klausimų. Žinoma, bet kuris pa- 
vienis svarbaus klausimo - „šaškių lentos“ sprendimas produkuos 
daugiau neteisingumo atvejų nei viena iš alternatyvų ir mažiau negu 
kita. Bendruomenė gali susivienyti apie tą propoziciją, tuo pat metu 
nesutardama, kuri alternatyva būtų teisingesnė, o kuri ne tokia tei- 
singa. Tas, kuris mano, kad abortas yra žmogžudystė, manys, jog „šaš- 
kių lentos“ įstatymas, reguliuojantis abortą, produkuoja daugiau ne- 
teisingumo nei produkuotų tiesioginis draudimas, ir mažiau nei tie- 
sioginis legalizavimas; tas, kuris mano moteris turint teisę į abortą, 
mano atvirkščiai nei šie sprendiniai. Taigi abu turi teisiškumo moty- 
vą teikti pirmenybę kokiam nors kitam sprendimui, ne „šaškių len- 
tos“ sprendimui. Mūsų klausimas yra tas, ar mes kolektyviai turime 
teisiškumo motyvą nesutikti, iki šių konkrečių nesutarimų, su jų spren- 
dimo „šaškių lentos“ strategija. Kaip ką tik pažymėjome, turime tei- 
singumo motyvą už tokią „šaškių lentos“ strategiją ir, jeigu mes ne- 
turime jokio teisiškumo motyvo prieš ją, mūsų esama praktika reika- 
lauja pateisinimo, kurio mes dar neužtikrinome. 

Mes ieškome teisiškumo motyvo „šaškių lentos“ strategijai iš anks- 
to atmesti, kuris būtų bendras mums visiems, net jeigu kai kuriais 
atvejais kiekvienas teiktume pirmenybę „šaškių lentos“ sprendimui 
vietoj to, kurį būsime priversti daryti, jeigu tą strategiją atmetame. 
Ar tiesiog sakysime, kad „šaškių lentos“ sprendimas yra neteisingas 

pagal apibrėžimą, nes skirtingus žmones traktuoja skirtingai be jo- 
kios pateisinamos priežasties, o teisingumas reikalauja panašius at- 
vejus traktuoti vienodai? Ši sugestija, atrodo, pateikta tinkamoje kai- 
mynystėje, nes jeigu „šaškių lentos“ sprendimai išties yra ydingi, yda 
turi slypėti tame jų skiriamajame bruože, kad jie traktuoja žmones 
skirtingai, kai joks principas negali pateisinti tos skirties. Tačiau mes, 
kol pasiliekame teisiškumo plane, kaip aš jį apibrėžiau, negalime pa- 
aiškinti, kodėl dėl to visuomet priekaištautina. Mat įprastinės politi- 
kos aplinkybėmis „šaškių lentos“ strategija užkardys neteisiškumo 
atvejus, kurie antraip kiltų, ir mes negalime pasakyti, kad teisišku- 
mas reikalauja neeliminuoti jokio neteisiškumo, jeigu mes negalime 
eliminuoti viso neteisiškumo. 

Tarkime, jog mes galime išgelbėti iš tironijos tik kai kuriuos įka- 
lintuosius; vargu ar teisingumas reikalauja negelbėti nė vieno, net 
kai tik laimė, o ne koks nors principas, lems, ką mes išgelbėjame, o 
ką paliekame kankinti. „Šaškių lentos“ sprendimo atmetimas taip 
pat atrodo neracionalus tada, kai alternatyva yra principo, kuriam 
mes oponuojame, generalinis triumfas. Vidinis kompromisas būtų 
išgelbėjęs kai kuriuos, atrinktus arbitraliai, iš neteisiškumo, kuriam 
bus pasmerkti visi kiti, bet alternatyva būtų buvusi neišgelbėti nė 
vieno. Dabar kas nors gali pasakyti: vis dėlto nors „šaškių lentos“ 
sprendimai dėl tos priežasties gali būti pageidautini tam tikromis 
progomis, geriau pasielgsime kategoriškai atmesdami jų naudojimą 
iš anksto, nes turime pagrindą manyti, kad ilgalaikėje perspektyvoje 
dėl šių sprendimų bus daugiau produkuota nei išvengta konkretaus 
neteisingumo. Tačiau ši prognozė būtų įtikinama tik pastovios ir sa- 
vimoningos opinijos daugumos nariams, ir jeigu tokia dauguma eg- 
zistuotų, tai egzistuotų ir savimoninga mažuma, kuri turėtų priešin- 
gą nuomonę. Taigi nėra vilties, kad čia rasime bendrą pagrindą at- 
mesti „šaškių lentos“ sprendimams. 

Bet galbūt mes dairomės neteisinga kryptimi. Galbūt mūsų bend- 
ras pagrindas yra ne kokia nors prognozė apie neteisiškumo atvejų 
skaičių, kuriuos produkuotų ar užkardytų „šaškių lentos“ strategija, 
bet mūsų įsitikinimas, kad niekas neturėtų aktyviai dalyvauti pro- 

dukcijoje to, ką jis mano esant neteisinga. Galėtume pasakyti: joks 
„šaškių lentos“ įstatymas negalėtų būti priimtas, jeigu dauguma tei- 
sės kūrėjų nebalsuoja už provizijas, kurias jie mano esant neteisiškas. 
Tačiau šis prieštaravimas provokuoja pagrindinį klausimą. Jeigu kiek- 
vienas legislatūros narys, balsuojantis už „šaškių lentos“ kompromi- 
są, taip daro ne dėl to, kad pats neturi principų, bet dėl to, kad nori 
suteikti didžiausią įmanomą galią principams, kuriuos jis mano esant 
teisingus, tai kuria prasme ir kas pasielgė neatsakingai? Net jeigu 
sutiktume, kad joks teisės kūrėjas neturėtų balsuoti už kompromisą, 
tai nepaaiškintų, kodėl mes turėtume atmesti kompromisą kaip re- 
zultatą. Mat galime lengvai įsivaizduoti legislatyvinę struktūrą, kuri 
mechaniškai produkuotų kompromisinius įstatymus, kaip funkciją 
įvairių teisės kūrėjų skirtingų nuomonių apie griežtą teisinę atsako- 
mybę ar rasinę diskriminaciją, ar abortą, jokio teisės kūrėjo nepra- 
šant ir nereikalaujant balsuoti už tą kompromisą kaip atskirą siūly- 
mą. Galėtų egzistuoti išankstinis supratimas, kad proporcija moterų, 
kurioms būtų leidžiama darytis abortą, būtų fiksuojama pagal balsų 
už visišką aborto legalizavimą santykį su bendru balsų skaičiumi. Jei- 
gu mes vis dar prieštaraujame, tai mūsų prieštaravimas negali būti 
grindžiamas principu, kad joks individas neturėtų balsuoti prieš sa- 
vo sąžinę. 

Taigi, atrodo, neturime teisiškumo pagrindo iš anksto atmesti 
„šaškių lentos“ strategiją ir stiprių teisingumo motyvų ją palaikyti. 
Tačiau mūsų instinktai ją smerkia. Išties dauguma iš mūsų, skirtin- 
gu laipsniu skirtingose situacijose, atmestų „šaškių lentos“ spren- 
dimus ne tik apskritai ir iš anksto, bet net konkrečiais atvejais, jei- 
gu tai būtų viena iš galimybių. Mes rinktumėmės bet kurį iš alter- 
natyvių sprendimų vietoj „šaškių lentos“ kompromiso vietoje. Net 
jeigu aš manyčiau griežtą teisinę atsakomybę už avarijas esant ne- 
teisingą iš principo, pirmenybę teikčiau tam, kad šitas standartas 
būtų taikomas ir automobilių, ir skalbimo mašinų gamintojams, 
nei kad būtų taikomas tik vienam iš jų. „Šaškių lentos“ sprendimą 
aš vertinčiau ne kaip tarpinį tarp kitų dviejų, o kaip trečią, žemiau 
už abu kitus, ir šitaip darytų daugelis kitų žmonių. Kai kuriais atve- 


INTEGRALUMAS 195 


jais šis instinktas galėtų būti paaiškintas kaip atspindintis konkre- 
taus „šaškių lentos“ sprendimo netinkamumą ar neefektyvumą. Ta- 
čiau daugelis iš tų sprendimų, kuriuos mes galime įsivaizduoti, kaip 
kad aborto sprendimas, nėra ypač neefektyvūs, ir bet kuriuo atveju 
mūsų instinktas sugestijuoja, kad šie kompromisai yra neteisingį, 
ne tik nerealistiški. 

Ne kiekvienas smerktų kiekvieną „šaškių lentos“ sprendimą. Pa- 
vyzdžiui, žmonės, kurie yra labai tvirtai įsitikinę, kad abortas visuo- 
met yra žmogžudystė, iš tiesų gali manyti, kad aborto „šaškių len- 
tos“ įstatymas yra geriau negu visiškai legalizuojantis įstatymas. Jie 
mano, kad mažiau žmogžudysčių yra geriau nei daugiau, nesvarbu 
koks nekoherentiškas tas kompromisas, kuris produkuoja jų mažiau. 
Jei kitomis aplinkybėmis „šaškių lentos“ sprendimą jie pripažintų 
kaip paskutinį, griežtos atsakomybės gamintojams atveju, pavyzdžiui, 
jie vis tiek mano, kad vidinis kompromisas yra neteisinga, nors ir dėl 
motyvų, kurie nusileidžia kitiems, kai esminis klausimas yra labai 
rimtas. Taigi jie irgi turi tą instinktą, kurį reikia paaiškinti. Be to, šis 
instinktas, tikėtina, reikšis kituose, sudėtingesnėse klasifikacijose, ku- 
riuos jie gali plėtoti. Tarkime, jog jūs manote, kad abortas yra žmog- 
žudystė ir kad nėra jokio skirtumo, ar nėštumas yra išžaginimo re- 
zultatas, ar ne. Argi jūs negalvotumėte, kad įstatymas, draudžiantis 
abortą, išskyrus išžaginimo atvejį, yra akivaizdžiai geresnis nei įsta- 
tymas, draudžiantis abortą, išskyrus moterims, gimusioms viename 
tam tikrame kiekvieno amžiaus dešimtmetyje? Bent jau tuo atveju, 
jeigu jūs neturėtumėte pagrindo manyti, kad viena arba kita alterna- 
tyva iš tikrųjų įgalins daugiau abortų? Pirmąjį iš šių įstatymų jūs su- 
prantate kaip sprendimą, kuris teikia galią dviems pažįstamiems tei- 
siškumo principams, sutvarkytiems tam tikru būdu, net jei jūs ir ne- 
pripažįstate vieno iš tų principų.* Jūs negalite šitaip traktuoti ir 
antrojo; jis tiesiog kai kurių Žmonių atveju teigia principą, kurio ne- 
taiko kitiems. Taigi daugeliui iš mūsų preferencijos konkrečiais atve- 
jais kuria tą patį galvosūkį kaip ir mūsų bendresnis atmetimas. „šaš- 
kių lentos“ sprendimo kaip generalinės strategijos spręsti nuomonių 
dėl principo skirtumus. Mes negalime paaiškinti savo priešiškumo 

vidiniam kompromisui apeliuodami į principus, teisingumo arba tei- 
siškumo, kaip šias dorybes apibrėžėme. 

Astronomai postulavo Neptūną prieš jį atrasdami. Jie žinojo, kad 
tik kita planeta, kurios orbita yra už jau pažįstamų orbitų, galėtų 
paaiškinti artimesniųjų planetų elgesį. Mūsų instinktai dėl vidinio 
kompromiso sugestijuoja už teisiškumo ir teisingumo stovint kitą 
politinį idealą. Integralumas yra mūsų Neptūnas. Pats natūraliausias 
paaiškinimas to, kodėl mes oponuojame „šaškių lentos“ įstatymams, 
apeliuoja į tą idealą: mes sakome, kad valstybė, kuri priima vidinius 
kompromisus, veikia neprincipingai, nors skyrium nė vienas parei- 
gūnas, kuris balsavo už ar įgyvendina kompromisą, nėra padaręs nie- 
ko, ko, vertinant jo individualius vertinimus pagal įprastinius asmens 
moralės standartus, jis būtų turėjęs nedaryti. Valstybė stokoja integ- 
ralumo dėl to, kad privalo remti dalį to, ką ji daro, pateisinančius 
principus, kuriuos ji turi atmesti, kad pateisintų kitus savo veiks- 
mus. Toks paaiškinimas atskiria integralumą nuo nepagrįsto nuo- 
seklumo to, kuris atsisako išgelbėti kai kuriuos kalinius dėl to, kad 
jis negalįs išgelbėti visų. Jeigu jis būtų išgelbėjęs kai kuriuos, atrinktus 
arbitraliai, jis nebūtų pažeidęs jokio principo, kuris jam reikalingas 
pateisinti kitiems aktams. Tačiau valstybė principą pažeidžia, kai 
pripažįsta saliamonišką „šaškių lentos“ sprendimą; tai personifi- 
kuotos valstybės aktų principo nenuoseklumas, kurį integralumo 
samprata kritikuoja. 


Integralumas ir konstitucija 


„Šaškių lentos“ įstatymai yra pats dramatiškiausias integralumo idealo 
pažeidimas, ir jie nėra nežinomi mūsų politinei istorijai. Jungtinių 
Valstijų Konstitucijoje pradžioje būta ypač nemalonių pavyzdžių: 
kompromisu buvo sprendžiama vergovės problema, kai skaičiuota 
trys penktadaliai valstijos vergų nustatant valstijos atstovavimą Kong- 
rese ir kai buvo draudžiama Kongresui apriboti pradinę valstijų galią 
importuoti vergus, bet tik iki 1808 m.? Tačiau integralumas pamina- 
mas ne tik specifiniuose tokio pobūdžio kompromisuose, bet visuo- 

met, kai bendruomenė priima ir įgyvendina įvairius įstatymus, iš ku- 
rių kiekvienas skyrium yra koherentiškas, bet kurių negalima apginti 
visų kartu kaip išreiškiančių koherentišką įvairių principų - teisišku- 
mo arba teisingumo, arba deramo procedūrinio proceso - reitinga- 
vimo. Mes žinome, kad mūsiškė teisinė struktūra nuolat pažeidinėja 
integralumą šiuo ne tokiu dramatišku būdu. Mes negalime visų įvai- 
rių statutinės ir tradicinės teisės normų, kurias įgyvendina mūsų tei- 
sėjai, pajungti vienai koherentiškai principo schemai. (Kai kurias šio 
fakto implikacijas aptariu 11-ame skyriuje.) Tačiau mes vis tiek in- 
tegralumą pripažįstame kaip politinį idealą. Mūsų kolektyvinės mo- 
ralės dalis yra nuostata, kad tokie kompromisai yra neteisingi, kad 
bendruomenė kaip visuma, o ne tik individualūs pavieniai pareigū- 
nai, privalo veikti principingai. 

Jungtinėse Valstijose šis idealas tam tikru mastu yra konstituci- 
nės teisės dalykas, nes Keturioliktosios pataisos Lygios apsaugos 
klauzulė dabar suprantama kaip delegitimuojanti vidinius komp- 
romisus dėl svarbių principo dalykų. Aukščiausiasis teismas remia- 
si vienodos apsaugos kalba, kai naikina tuos valstybės aktus, kurie 
pripažįsta fundamentalias teises kai kuriems subjektams, bet jų ne- 
pripažįsta kitiems. Konstitucija reikalauja iš valstijų visiems pilie- 
čiams taikyti tam tikras teises - pavyzdžiui, teisę į laisvą žodį, — 
tačiau kitas, ne Konstitucijos reikalaujamas teises, joms palieka laisvę 
pripažinti, jei norima. Tačiau jeigu valstija pripažįsta vienas iš šių 
ne konstitucijos reikalaujamų teisių kaip taikytinas vienai piliečių 
klasei, ji privalo jas pripažinti kaip taikytinas visiems.!? Pavyzdžiui, 
kontroversiška Aukščiausiojo teismo 1973 m. nutartis dėl aborto 
leidžia valstijoms visiškai uždrausti abortą paskutiniais trim nėštu- 
mo mėnesiais.!! Tačiau Teismas neleistų valstijai uždrausti abortą 
paskutiniais trim nėštumo mėnesiais tik moterims, gimusioms lygi- 
niais metais. 

Ši sąsaja tarp integralumo ir vienodos apsaugos retorikos daug 
pasako. Mes reikalaujame integralumo, nes manome, kad vidiniai 
kompromisai atimtų tai, kas dažnai vadinama „lygybe prieš įsaty- 
mą“, o kartais „formaliąja lygybe“. Tapo madinga sakyti, kad ši lygy- 

bės rūšis yra nesvarbi, nes ji menkai saugo nuo tironijos. Tačiau šis 
suniekinimas remiasi konvencionalistiška prielaida, kad formalioji 
lygybė yra tik normų, - kad ir kokios jos būtų, - kurios buvo pa- 
skelbtos legislatūroje, įgyvendinimo dalykas. Vienodos apsaugos at- 
vejai rodo, kokia svarbi tampa formalioji lygybė, kai ji suprantama 
kaip reikalaujanti taip pat ir integralumo, ne tik gryno loginio nuo- 
seklumo, kai ji reiklauja ištikimybės ne tik normoms, bet teisiškumo 
ir teisingumo teorijoms, kurias šios normos presuponuoja kaip pa- 
teisinamąjį pagrindą. 

Konstitucinėje Jungtinių Valstijų sistemoje galime dairytis ir ki- 
tos pamokos apie integralumo dimensijas, pamokos, kuri pasiro- 
dys svarbi vėliau šiame skyriuje. Integralumas galioja politinių bend- 
ruomenių viduje, o ne tarp jų, taigi bet kokia mūsų nuomonė apie 
koherencijos reikalavimo mastą remiasi kokiomis nors prielaido- 
mis apie šių bendruomenių dydį ir pobūdį. Amerikos Konstitucija 
numato federalinę sistemą: ji pripažįsta valstijas kaip atskiras poli- 
tines bendruomenes ir teikia joms suverenumą daugeliu principo 
klausimų. Taigi anoks politinio integralumo pažeidimas yra tai, kad 
kai kurių valstijų delikto įstatymai skiriasi nuo kitų valstijų atitin- 
kamų įstatymų net principo klausimais. Kiekvienas suverenas kal- 
ba vieningu balsu, nors ir nederančiu su kitų suverenų balsais. Ta- 
čiau federalinėje sistemoje konstituciniu lygmeniu priimamiems 
aukštesnio rango sprendimams integralumas kelia reikalavimus dėl 
valdžios padalijimo tarp nacionalinio ir labiau vietinio lygmenų. Kai 
kurie teoretikai ir politikai, oponavę Aukščiausiojo teismo 1973 m. 
sprendimui dėl aborto, dabar teigia, kad Konstituciją reikia suprasti 
kaip sprendimus dėl abortų paliekančią įvairioms valstijoms, kad 
kai kurios, atsiradus reikalui, galėtų leisti abortą, kitos - jį drausti 
bet kokiomis aplinkybėmis, o dar kitos - nustatyti tarpinį režimą. !? 
Šis siūlymas pats nėra „šaškių lentos“ sprendimas: kiekviena valsti- 
ja išlaikytų konstitucinę pareigą, reikalaujančią, kad jos pačios abor- 
to įstatymas būtų koherentiškas principo atžvilgiu, ir šis siūlymas 
pripažįsta nepriklausomus suverenus, o ne kalba už visus apskritai. 
Tačiau integralumo klausimas lieka: ar palikti aborto klausimą at- 

skiroms valstijoms spręsti skirtingai, jei jos pageidauja, yra kohe- 
rentiška pagal principą Amerikos konstitucinės schemos visumos 
atžvilgiu, o tai kitas svarbias teises daro nacionalines pagal galioji- 
mo ir įgyvendinimo mastą. 


AR INTEGRALUMAS PATRAUKLUS? 


Aš nepateikiau jokių papildomų argumentų savo teiginiui, kad mūsų 
politinis gyvenimas pripažįsta integralumą kaip politinę dorybę. Pa- 
teiktoji argumentacija dabar atrodo pakankamai stipri, kad intereso 
svoris persikeltų į kitą interpretacijos plotmę. Ar gerai darome šitaip 
interpretuodami savo politiką? Ar mūsų politinė kultūra yra pat- 
rauklesnė, jei ją suprantame kaip pritariančią dorybei? S-ame sky- 
riuje jau aprašiau akivaizdų iššūkį integralumui. Pragmatistas, ne- 
kantraujantis atmesti integralumą, atakuos giliąją darbinę personifi- 
kaciją, kurią mes naudojame tam idealui apibrėžti. Mes sakome, kad 
valstybė kaip visuma elgiasi neteisingai, kai pritaria vidiniam komp- 
romisui, nes „ji“ tuomet kompromituoja „savo“ principus. Pragma- 
tistas tvirtins, kad valstybė nėra būtybė, galinti turėti principus, ku- 
riuos galima sukompromituoti. Nei valstybė, nei jos valdžia nėra as- 
muo; jos yra žmonių sambūris, ir jeigu nė vienas iš šių atskirų Žmonių 
nepasielgė kaip nors nenuosekliai savo paties ar pačios principų atžvil- 
giu, kokia gali būti prasmė sakyti, kad tai padarė valstybė, kurią jie 
reprezentuoja? 

Pragmatistas, kuris teikia šį argumentą, politinę atsakomybę mė- 
gina sukonstruoti iš įprastinių, nepolitinių moralės principų. Jis eina 
pirmojo iš mūsų 5-o skyriaus argumentų dėl akcininkų atsakomybės 
už defektyvius automobilius keliu, taikydamas įpastinius principus 
dėl vieno asmens atsakomybės už žalą kitam. Jis klausia, ką gali pa- 
daryti kiekvienas teisės kūrėjas, būdamas toje pozicijoje, kuri jam 
teko, kad sumažintų bendrą neteisiškumo ir neteisingumo atvejų skai- 
čių vadovaudamasis savo paties pažiūromis į tai, ko reikalauja teisiš- 
kumas ir teisingumas. Jeigu mes laikomės šios pragmatisto argumento 
tvarkos — jeigu pradedame nuo individualios pareigūno atsakomy- 

bės, — prieisime jo išvadą, nes tuomet neturėsime jokio priimtino 
paaiškinimo, kodėl balsas už „šaškių lentos“ sprendimą yra blogai, 
jokio paaiškinimo, kodėl konkretus pareigūnas turėtų kompromisą 
laikyti blogesniu rezultatu už rezultatą, kurį jis laiko labiau viena- 
reikšmiškai neteisingu. Tačiau jeigu mes reikalaujame vidinio komp- 
romiso produkuotus įstatymus traktuoti kaip vieningo savarankiško 
moralinio agento aktus, tai galime pasmerkti juos kaip neprincipin- 
gus, ir tuomet turime pagrindą argumentuoti, kad joks pareigūnas 
neturėtų prisidėti prie savo valstijos neprincipingų aktų. Tad tam, 
kad apgintume legislatyvinį integralumo principą, turime apginti 
bendrą argumentacijos, kuri pačią bendruomenę laiko moraliniu 
agentu, stilių. 

Mūsų argumentavimas turi būti išvestas iš politinės dorybės, o ne 
iš metafizikos - jeigu manoma, kad tai skirtingi dalykai. Turime teigti 
ne tai, kad integralumas yra ypatinga politikos dorybė dėl to, jog 
valstybė ar bendruomenė yra atskira būtybė, o tai, kad bendruome- 
nė turi būti suprantama kaip atskiras moralinis agentas dėl to, kad 
socialinės ir intelektualinės praktikos, kurios traktuoja bendruome- 
nę šiuo būdu, turėtų būti saugomos. Dabar mes susiduriame su aki- 
vaizdžiu ir dideliu keblumu. Mes esame įpratę politiniame gyvenime 
dėl socialinių ir politinių institucijų diskutuoti tam tikru būdu: ata- 
kuojant arba ginant jas teisiškumo ir teisingumo pagrindais. Tačiau 
mes negalime viltis šiuo normaliu būdu apginti integralumą, nes ži- 
nome, kad integralumas kartais konfliktuos su tuo, ką rekomenduo- 
ja teisingumas ir teisiškumas. Turime išplėsti politinės diskusijos apim- 
tis, jeigu politinį integralumą norime teigti kaip atskirą nepriklauso- 
mą idealą. Tačiau kaip? Štai viena sugestija, tačiau - ne vienintelė 
galimybė. Prancūzų revoliucinė retorika pripažino politinį idealą, 
kurio mes dar nesvarstėme. Savo integralumo gynimo argumentų 
turime ieškoti brolybės'* kaimynystėje arba, jei vartotume madin- 
gesnį jos vardą, bendruomenės idėjoje. 

Aš argumentuosiu, kad politinė visuomenė, kuri integralumą lai- 
ko politine dorybe, dėl to tampa ypatinga bendruomenės forma ypa- 
tingu būdu, kuris tvirtina jos moralinį autoritetą turėti ir taikyti vals- 

tybinės prievartos monopolį. Tai ne vienintelis įmanomas argumen- 
tas integralumo naudai ar vienintelė jo pripažinimo pasekmė, kurią 
galėtų vertinti piliečiai. Pavyzdžiui, integralumas saugo nuo šališku- 
mo ar apgaulės, ar kitų pareigūnų korupcijos formų. Daugiau erdvės 
favoritizmui ar sąskaitų suvedinėjimui yra sistemoje, kuri leidžia, kad 
automobilių ir skalbimo mašinų gamintojus valdytų skirtingi ir prieš- 
taringi teisinės atsakomybės principai. Taip pat integralumas prisi- 
deda prie teisės efektyvumo - būdu, kurį pažymėjome anksčiau. Jei- 
gu žmonės supranta, kad juos valdo ne tik aiškios normos, paskelb- 
tos praeities politiniuose sprendimuose, bet ir visi kiti standartai, 
kurie kyla iš principų, tų sprendimų presuponuojamų, tai pripažintų 
viešųjų standartų kompleksas gali plėstis bei būti ribojamas organiš- 
kai, gilėjant žmonių suvokimui ir mąstymui apie tai, ko šie principai 
reikalauja naujomis aplinkybėmis, mąžtant poreikiui turėti detalius 
teisės aktus ar teismines nutartis kiekvienu galimu konflikto klausi- 
mu. Žinoma, šis procesas vyksta ne taip efektyviai, kai žmonės nesu- 
taria, kaip kad kartais jie neišvengiamai nesutars dėl to, kokius prin- 
cipus iš tiesų presuponuoja aiškios jų bendruomenės normos ir kiti 
standartai. Tačiau bendruomenė, kuri pripažįsta integralumą, turi 
organiškos kaitos įnagį, nors ir ne visada visiškai efektyvų, - kaitos, 
kurios ji antraip iš viso neturėtų. 

Šios integralumo pasekmės yra praktinės. Kitos yra moralinės ir 
susijusios su išraiška. Savo įžanginiame, nedetaliame integralumo ap- 
tarime ankstesniame skyriuje pažymėjome, kad daugelis iš mūsų po- 
litinių pažiūrų, sukauptų mūsų instinktyvioje ar grupinėje atsako- 
mybėje, taria, jog mes tam tikra prasme esame politinių sprendimų, 
priimtų mūsų valdančiųjų, autoriai ar bent jau kad turime pagrindą 
save šitaip suvokti. Kantas ir Rousseau savo laisvės koncepcijas grin- 
dė šiuo teisinės savikūros (se/f-/egislation) idealu.!* Tačiau šiam idea- 
lui reikalingas integralumas, nes pilietis negali laikyti savęs įstatymų 
kolekcijos, kurie yra nenuoseklūs pagal principą, autoriumi, taip pat 
negali tos kolekcijos suprasti kaip steigiamos kokia nors rusoistiška 
bendrąja valia. 

Savivaldos idealas turi ypatingą aspektą, kurį integralumo sampra- 

ta tvirtina tiesiogiai, ir jį pažymėdami prieisime prie mūsų pagrindi- 
nio legitimumo ir politinės pareigos aptarimo. Integralumas išplečia 
ir pagilina vaidmenį, kurį gali atlikti individualūs piliečiai, plėtoda- 
mi savo bendruomenės viešuosius standartus, nes jis iš jų reiklauja 
traktuoti savo tarpusavio santykius kaip būdingai, o ne tik sporadiš- 
kai, reguliuojamus tų standartų. Jeigu formalią teisėkūrą žmonės su- 
prastų tik kaip pavienių problemų išlygtų sprendimų dalyką, nesusi- 
jusį su jokiu grindžiamuoju įsipareigojimu kokiai nors fundamenta- 
lesnei viešajai teisiškumo koncepcijai, jie darytų griežtą perskyrą tarp 
dviejų santykio su bendrapiliečiais rūšių: santykio, kuris telpa tam 
tikro praeities politinio sprendimo apimtyje, ir santykio, kuris neiš- 
sitenka joje. Integralumas, priešingai, tvirtina, kad kiekvienas pilie- 
tis privalo laikyti ir kelti kitiems tuos reikalavimus, kuriems yra bendra 
bet kokių eksplicitiškų politinių sprendimų moralinė dimensija, ir 
tuos, kurie ją išplečia. Taigi integralumas sulieja piliečių moralinį ir 
politinį gyvenimą: iš gero piliečio, sprendžiančio, kaip elgtis su savo 
kaimynu, kai jų interesai konfliktuoja, jis reikalauja interpretuoti 
bendrą teisiškumo schemą, kuriai jie abu yra įsipareigoję tiesiog dėl 
to, kad yra piliečiai. P 

Integralumas pripildo politines ir privačias progas viena kitos 
dvasios abiejų naudai. Šis vientisumas turi ir praktinę, lygiai kaip 
išraiškos vertę, nes jis sąlygoja organinį kaitos stilių, apie kurį užsi- 
miniau prieš akimirką kaip apie praktinį pranašumą. Tačiau jo 
ekspresyvinė vertė neišsenka - kaip kad galėtų praktinė vertė - kai 
piliečiai nesutaria dėl to, kuri teisiškumo schema iš tikrųjų glūdi 
bendruomenės eksplicitiškuose politiniuose sprendimuose. Mat 
ekspresyvinė vertė tvirtinama, kai geros valios žmonės mėgina trak- 
tuoti vienas kitą tokiu būdu, kuris yra priimtinas bendros piliety- 
bės požiūriu bendruomenėje, reguliuojamoje politinio integralu- 
mo, ir suprasti vieni kitus kaip šito siekiančius, nors jie ir nesutaria 
dėl to, ko integralumas reikalauja konkrečiomis aplinkybėmis. Po- 
litinis įsipareigojimas tuomet yra ne šiaip paklusimo atskiriems pa- 
vieniams bendruomenės politiniams sprendimams dalykas, kaip pa- 
prastai tai vaizduoja politiniai filosofai. Jis virsta labiau protestan- 

tiška idėja: ištikimybės principo schemai, kurią kiekvienas pilietis 
turi atsakomybę identifikuoti - visų pirma sau pačiam - kaip savo 
bendruomenės schemą, idėja. 


LEGITIMUMO GALVOSŪKIS 


Dabar mes imamės paaiškinti tiesioginę sąsają tarp teisės integralu- 
mo ir moralinio autoriteto, 0 tai mūsų nagrinėjimą grąžina prie 
pagrindinio knygos argumento. Aš sakiau, kad teisės sąvoka - kaip 
plotmė, kur ginčas tarp sampratų yra pats naudingiausias, - 
konstruoja teisės sąsają su oficialiosios prievartos pateisinimu. Tei- 
sės samprata turi paaiškinti, kaip tai, ką ji laiko teise, teikia bendrą 
prievartinės valstybės galios naudojimo pateisinimą, kuris galioja 
visada, išskyrus ypatingus atvejus, kai koks nors konkuruojantis 
argumentas yra itin stiprus. Kiekvienos sampratos organizuojantis 
centras yra jos teikiamas šios pateisinamosios galios paaiškinimas. 
Taigi kiekviena samprata susiduria su ta pačia slenkstine problema. 
Kaip kas nors apskritai gali teikti net ir tą bendrą valstybės prievar- 
tos pateisinimo įprastinėje politikoje formą? Kas apskritai kada nors 
gali kam nors suteikti tokios rūšies įgaliotą galią kito atžvilgiu, ga- 
lią, kurią, kaip tariama politikoje, valdantieji turi valdomųjų atžvil- 
giu? Kodėl, pavyzdžiui, tai, kad dauguma balsavimu išrenka tam 
tikrą režimą, teikia tam režimui legitimią galią atžvilgiu tų, kurie 
balsavo prieš jį? 

Tai klasikinė prievartinės valstybės galios legitimumo problema. 
Ji neatsiejama nuo kitos klasikinės problemos: politinės pareigos (ob- 
ligation) problemos. Ar tikras moralines pareigas piliečiai turi tik 
teisės dėka? Ar tas faktas, kad legislatūra yra paskelbusi tam tikrą 
reikalavimą, pats savaime teikia piliečiams moralinį, ne tik praktinį, 
pagrindą paklusti? Ar tas moralinis pagrindas galioja net ir tiems 
piliečiams, kurie nepritaria tai priimtajai normai arba mano jį esant 
neteisingą pagal principą? Jeigu piliečiai neturi tokių moralinių pa- 
reigų, tai valstybės prievartos mandatas rimtai, galbūt lemtingai 
diskredituojamas. Šie du klausimai - ar valstybė yra moraliai legiti- 

mi, ta prasme, kad turi pateisinimą naudoti jėgą savo piliečių atžvil- 
giu, ir ar valstybės sprendimai jiems nustato tikrąsias pareigas - nėra 
identiški. Jokiai valstybei nedera jėga įgyvendinti visas piliečio pa- 
reigas. Tačiau nors pareiga nėra pakankama sąlyga prievartai, ji yra 
artima būtinai sąlygai. Valstybė gali turėti tvirtų motyvų kokiomis 
nors ypatingomis aplinkybėmis taikyti prievartą tiems, kurie neturi 
pareigos paklusti. Tačiau nebūtų įmanoma pateisinti jokios bendros 
politinės nuostatos diegti geležinę teisės tvarką, jeigu teisė bendrąja 
prasme nebūtų tikrųjų pareigų šaltinis. 

Valstybė yra legitimi, jeigu jos konstitucinės struktūros ir prakti- 
kos sąlygoja tai, kad jos piliečiai turi bendrą pareigą paklusti politi- 
niams sprendimams, skirtiems nustatyti jų pareigas. Argumentas už 
legitimumą teturi suteikti pagrindimą tai bendrai situacijai. Jis netu- 
ri parodyti, kad šia prasme legitimi valdžia dėl to turi moralinį auto- 
ritetą su savo piliečiais daryti ką tinkama arba kad jie yra įpareigoti 
paklusti kiekvienam jos priimamam sprendimui. Aš parodysiu, kad 
valstybė, kuri pripažįsta integralumą kaip politinį idealą, turi geres- 
nių argumentų už savo legitimumą nei ta, kuri jo nepripažįsta. Jeigu 
taip yra, tai šitai teikia stiprų tos rūšies pagrindimą, kurio mes ką tik 
dairėmės, - motyvą, kodėl mes gerai darytume, savo politines prak- 
tikas suprasdami kaip pagrįstas ta dorybe. Konkrečiai, tai teikia stip- 
rų argumentą už tą teisės sampratą, kuri integralumą laiko funda- 
mentaliu dalyku, nes bet kokia samprata privalo paaiškinti, kodėl 
teisė yra legitimus autoritetas valstybinei prievartai pateisinti. Taip 
savo teiginius integralumui pagrįsti įkomponuojame į mūsų pagrin- 
dinį projektą - rasti patrauklią teisės sampratą. 


Nebylus sutikimas 


Filosofai teikia keletą rūšių argumentų moderniųjų demokratijų le- 
gitimumui pagrįsti. Vienas argumentas naudoja visuomenės sutar- 
ties idėją, tačiau jo neturime painioti su argumentais, kurie tą idėją 
naudoja nustatyti teisingumo pobūdžiui ar turiniui. Pavyzdžiui, Joh- 
nas Rawlsas įsivaizduojamą visuomenės sutartį siūlo kaip instrumentą 

išrinkti geriausiai teisingumo sampratai utopinės politinės teorijos 
modeliuojamomis aplinkybėmis. Jis teigia, kad tam tikromis netik- 
rumo sąlygomis kiekvienas pasirinktų tam tikrus teisingumo princi- 
pus kaip tai, kas atitinka jo ineresus, deramai suprastus, ir sako, kad 
dėl to tie principai yra teisingi principai ir mums.!* Kad ir ką galvo- 
tume apie jo iškeltą prielaidą, tai neturi tiesioginės sąsajos su mūsų 
dabar svarstoma legitimacijos įprastinės politikos aplinkybėmis pro- 
blema, aplinkybėmis, kur Rawlso teisingumo principai anaiptol ne- 
viešpatauja. Žinoma, visai kitaip būtų, jeigu kiekvienas pilietis būtų 
tikro istorinio sutarimo pripažinti politinius sprendimus ir jiems pa- 
klusti dalyvis, sutarimo, priimto taip, kaip iš tikrųjų yra priimami 
politiniai jo bendruomenės sprendimai. Tuomet istorinis sutarimo 
faktas teiktų bent jau gerą prima facie pagrindimą valstybinei prie- 
vartai pateisinti net įprastinėje politikoje. Kai kurie politiniai filoso- 
fai tikrai pasidavė pagundai sakyti, kad mes iš tiesų be žodžių suta- 
riame laikytis tokios socialinės sutarties, tiesiog neemigruodami, su- 
laukę pilnametystės. Tačiau niekas negali šitai rimtai teigti ilgai. 
Sutikimas negali saistyti žmonių, - tuo būdu, kurio reikalauja šis 
argumentas, - jeigu jis nėra duotas laisvesne valia ir jeigu tai - sutiki- 
mas, duotas nesant jokios tikresnės galimybės rinktis iš alternatyvų, 
išskyrus galimybę atsisakyti pradėti kurti gyvenimą nuo nulio po sve- 
tima vėliava. Ir net jeigu sutikimas būtų tikras, tas argumentas su- 
bliukštų kaip argumentas legitimumui pagrįsti, nes asmuo vieną su- 
vereną palieka tik tam, kad prisijungtų prie kito; jis neturi pasirinki- 
mo būti visiškai nepriklausomas nuo suverenų. 


Pareiga būti teisingam 


Rawlsas teigia, kad žmonės jo įsivaizduojamoje pradinėje pozicijoje 
pripažintų prigimtinę pareigą remti institucijas, kurios tenkina 
abstraktaus teisingumo testus, ir kad ši pareiga, jų supratimu, apim- 
tų ir pareigą remti tas institucijas, kurios nėra tobulai teisingos, bent 
jau tada, kai yra kalbama apie sporadišką neteisingumą, pasitaikantį 
sprendimuose, priimtuose teisingų, mažoritarinių institucijų.!/ Net 

tie, kurie atmeta bendrą Rawlso metodą, galėtų pripažinti pareigą 
remti teisingas ar beveik teisingas institucijas. Tačiau ši pareiga ne- 
teikia gero legitimumo paaiškinimo, nes politinę pareigą ji nepakan- 
kamai glaudžiai sieja su konkrečia bendruomene, kuriai priklauso 
tie, kuriuos saisto ta pareiga; ji neparodo, kodėl britai turi kokią 
nors ypatingą pareigą remti Britanijos institucijas. Galime sukonstruo- 
ti praktinį kontingentišką argumentą už ypatingą pareigą. Britai turi 
daugiau galimybių remti britų institucijas nei kitų tautų institucijas, 
tautų, kurių institucijas jie taip pat mano esant daugiausia teisingas. 
Tačiau šis praktinis argumentas neįstengia užčiuopti ypatingosios pa- 
reigos intymumo. Jis neparodo, kaip legitimumas kyla iš pilietybės 
ir ją apibrėžia. Šis prieštaravimas kreipia mus nuo teisingumo, kuris 
yra konceptualiai universalistinis, prie integralumo - kuris visada 
jau yra labiau asmeniškas savo skirtingais reikalavimais skirtingoms 
bendruomenėms - kaip legitimumo gimdytojo. 


Sąžiningas žaidimas 
Pats populiariausias ginamasis legitimumo argumentas yra sąžiningo 
žaidimo argumentas: !š jeigu kas nors yra gavęs naudos esamos poli- 
tinės organizacijos sąlygomis, tai jis turi pareigą prisiimti taip pat ir 
tos organizacijos atsakomybės naštos dalį, įskaitant prievolę pripa- 
žinti jos politinius sprendimus, nepriklausomai nuo to, ar jis tą nau- 
dą išsireikalavo, ar ne, ir ar kokiu nors aktyvesniu būdu sutiko pri- 
siimti atsakomybės naštą. Šis argumentas išvengia sutikimo argumento 
fantazijos bei prigimtinės teisingumo pareigos argumento universa- 
lumo bei kitų defektų, todėl gali atrodyti kaip stipresnis varžovas 
mano prielaidos, kad legitimumą geriausiai pagrindžia integralumas. 
Tačiau jis yra trapus dviejų dažnai pažymimų kontrargumentų po- 
žiūriu. Pirma, sąžiningo žaidimo argumentas taria, kad žmonės gali 
užsitraukti pareigas tiesiog gaudami tai, ko jie nesiekia, ir būtų atme- 
tę, jei būtų turėję tokią galimybę. Tai atrodo nejukinama. Tarkime, 
jog per garsiakalbius transliuojama puiki ir studentams brangiai kai- 
nuojanti filosofo paskaita. Ar visi tie, kurie ją išgirsta — net tie, kurie 

ja pasinaudoja ir gauna naudos, - lieka jam skolingi už tą paskaitą, 
nes nemokėjo mokesčio?!? 

Antra, sąžiningo žaidimo argumentas yra dviprasmiškas vienu le- 
miamos svarbos atžvilgiu. Kuria prasme, anot jo, žmonės turi nau- 
dos iš politinės organizacijos? Pats akivaizdžiausias atsakymas yra 
šis: kas nors turi naudos iš politinės organizacijos, jeigu apskritai jo 
situacija - jo „gerovė“ ta prasme, kuria tą frazę vartoja ekonomistai, 
tos organizacijos sąlygomis yra pranašesnė palyginti su tuo, kokia ji 
būtų be jos. Tačiau tuomet viskas priklauso nuo to, koks yra mūsų 
standartas, nuo to, ką reiškia „antraip“, ir kai pamėginame specifi- 
kuoti tą standartą, prieiname aklavietę. Šis principas yra aiškiai per 
griežtas, - nieko nepateisina, - jeigu jis reikalauja parodyti, kad kiek- 
vienam piliečiui esamos politinės sistemos sąlygomis yra geriau, nei 
jam būtų bet kurios kitos sistemos, kuri būtų galėjusi išsirutulioti jos 
vietoje, sąlygomis. Mat šito niekuomet negalima parodyti visų pilie- 
čių, kuriuos tas principas sumanytas aprėpti, atžvilgiu. Sykiu jis yra 
aiškiai per silpnas, - jį pernelyg lengva patenkinti, todėl jis per daug 
visko pateisina, - jeigu reikalauja tik parodyti, kad kiekvienam pilie- 
čiui esamos organizacijos sąlygomis yra geriau, nei jam būtų nesant 
iš viso jokios socialinės ar politinės organizacijos, t. y. hobsiškosios 
gamtinės būklės sąlygomis. 

Šį antrą prieštaravimą galime atremti, jeigu atmetame mano ap- 
rašytąją „akivaizdžią“ labai svarbios - naudos - idėjos interpretaciją. 
Tarkime, jog mes tą argumentą suprantame kitaip: jog jis taria ne 
kad tam tikra socialinė ar politinė organizacija pakėlė kiekvieno pi- 
liečio gerovę, vertinamą kokiu nors politiškai neutraliu būdu, o kad 
kiekvienas gavo naudos iš tos organizacijos. Kitaip tariant, - kad jis 
iš tikrųjų gavo tai, kas jam priklauso pagal teisiškumo ir teisingumo 
standartus, kurių pagrindu ji yra sukonstruota. Sąžiningo žaidimo 
principas, suprantamas šiuo būdu, nusako mažų mažiausiai sąlygą, 
būtiną legitimumui. Jeigu bendruomenė nesiekia tam tikrą asmenį 
traktuoti kaip lygų, net tiek, kiek leidžia galimybės, tai jos pretenzi- 
Jos į JO politinį įpareigojimą autoritetas lemtingai pašlyja. Tačiau lie- 
ka neaišku, kaip tas negatyvus faktas, kad visuomenė ko nors šiuo 

būdu nediskriminavo, pagal jos standartus galėtų teikti kokį nors 
pozityvų pagrindimą, kodėl jis turėtų pripažinti jos įstatymus kaip 
įpareigojimus. Išties pirmasis mano aprašytasis prieštaravimas tam- 
pa dar stipresnis, jeigu taip atsakome į antrąjį. Mat dabar sąžiningo 
žaidimo argumentas turi būti suprantamas ne kaip teiginys, kad asmuo 
užsitraukia pareigą, kai jo gerovė kokia nors prasme pakyla ne jo 
iniciatyva, bet kaip teiginys, kad jis užsitraukia pareigą, kai traktuo- 
jamas tokiu būdu, kuris gali net ir nepakelti jo gerovės virš kokios 
nors nustatytos žymos. Mat tame, kad individas buvo teisingai trak- 
tuojamas savo bendruomenės pagal jos pačios standartus, nėra nie- 
ko, kas garantuotų dar kokį nors materialesnį pranašumą. 


BENDRUOMENĖS PAREIGOS 
Aplinkybės ir sąlygos 


Ar iš tiesų niekas negali patirti moralinio afekto, kai jam suteikiama 
tai, ko jis neprašo ar nepasirenka turėti? Taip manysime, jeigu turi- 
me galvoje tik atvejus, kai naudos gaunama per svetimus, tokius kaip 
filosofai, kalbantys per garsiakalbius. Tačiau mūsų įsitikinimai bus 
visai kitokie tada, kai turime galvoje pareigas, kurios dažnai vadina- 
mos vaidmens įsipareigojimais, tačiau aš jas vadinsiu bendru rūšiniu 
asociacinių, arba bendruomeninių (communal) pareigų vardu. Turiu 
galvoje tą ypatingą atsakomybę, kurią socialinė praktika sieja su na- 
ryste kokioje nors biologinėje ar socialinėje grupėje, kaip antai prie- 
voles šeimos ar draugų, ar kaimynų atžvilgiu. Dauguma žmonių ma- 
no, kad jie turi asociacinių įsipareigojimų tiesiog dėl to, kad priklau- 
so grupėms, apibrėžtoms socialinės praktikos, - o tai nebūtinai yra 
pasirinkimo ar sutikimo dalykas, - bet kad gali nustoti būti saistomi 
šių įsipareigojimų, jei kiti grupės nariai neleidžia jiems turėti naudos 
iš priklausymo tai grupei. Šios įprastos prielaidos dėl asociacinių prie- 
volių reiškia, kad politinis įsipareigojimas gali būti įskaičiuojamas 
prie jų, o tokiu atveju minėtieji du prieštaravimai sąžiningo žaidimo 
argumentui nebebūtų prasmingi. Tačiau apskritai filosofai ignoravo 

šią galimybę - manau, dėl dviejų priežasčių. Pirma, plačiai manoma 
bendruomenines pareigas priklausant nuo emocinių saitų, kurie pre- 
suponuoja, kad kiekvienas grupės narys asmeniškai pažįsta visus ki- 
tus, o taip tikrai negali būti stambiose politinėse bendruomenėse. 
Antra, ypatingos bendruomeninės atsakomybės, galiojančios stam- 
bioje anonimiškoje bendruomenėje, idėja atsiduoda nacionalizmu ar 
net rasizmu, kurie buvo ir yra itin didelio masto kančios ir neteisy- 
bės šaltiniai. 

Todėl turime apmąstyti gerai žinomų asociacinių įsipareigojimų 
pobūdį, kad suprastume, kiek tie tariami prieštaravimai iš tikrųjų 
taiklūs. Asociaciniai įsipareigojimai yra sudėtingi ir filosofų studi- 
juoti daug mažiau nei tos asmeninių įsipareigojimų, kuriuos mes už- 
sitraukiame konkrečiais pažadais ir kitais valingais aktais, rūšys. Ta- 
čiau jie yra svarbi moralinio klimato dalis: daugumai žmonių įsipa- 
reigojimai šeimai, mylimiesiems, draugams bei profesinės sąjungos 
ar darbo kolegoms yra patys svarbiausi, patys lemiamiausi iš visų. 
Socialinės praktikos istorija apibrėžia bendruomenines grupes, ku- 
rioms mes priklausome, ir pareigas, kurias siejame su jomis. Ji apib- 
rėžia, kas yra šeima arba kaimynystė, arba profesijos kolega ir ko- 
kios pareigos vieną šių grupių narį ar šio vardo turėtoją saisto kito 
atžvilgiu. Tačiau socialinė praktika grupes ir pareigas apibrėžia ne 
rituališku dekretu, ne detaliau išplėsdami konvencijų taikomąją apim- 
tį, o sudėtingesniu būdu, kylančiu iš interpretacinės laikysenos. $ą- 
vokos, kurias mes naudojame šioms grupėms aprašyti ir teigti šioms 
pareigoms arba jas atmesti, yra interpretacinės sąvokos; interpreta- 
ciniu būdu žmonės gali nuovokiai nusakyti, kas iš tiesų yra draugys- 
tė 1r kokia iš tikrųjų yra vaikų pareiga savo tėvams šių senatvėje. 
Neapdoroti duomenys, kaip draugai paprastai traktuoja vienas kitą, 
yra ne geresnis argumentacijos dėl draugystės įsipareigojimų išvadų 
pagrindas, nei žali duomenys būtų pagrindas argumentų dėl pagar- 
bumo mano įsivaizduotoje bendruomenėje išvadoms arba argumen- 
tams dėl mums prideramos teisės. | 

Tarkime, jog mes mėginame parašyti ne šiaip vienos asociacinės 
praktikos, tokios kaip šeima ar draugystė, ar kaimynystė, interpreta- 

ciją, bet abstraktesnę dar bendresnės paties asociacinio įpareigojimo 
praktikos interpretaciją. Aš negaliu čia toli eiti šio projekto linkme 
ar išplėtoti kokią nors gilią ir nuodugnią tos abstrakčios praktikos 
studiją. Tačiau net paskubomis mestas žvilgsnis rodo, kad mes nega- 
lime paaiškinti tos bendros praktikos, jeigu pripažįstame principą, 
kuris daugeliui filosofų atrodė labai patrauklus, - jog niekas negali 
įgyti ypatingų įsipareigojimų konkretiems žmonėms jokiu kitu bū- 
du, tik nuspręsdamas juos pripažinti. Ryšys, kurį mes pripažįstame 
esant tarp bendruomeninio įsipareigojimo ir pasirinkimo, yra kur 
kas sudėtingesnis ir veikiau laipsnio dalykas, kuris įvairuoja kiekvie- 
nos bendruomeninės asociacijos atveju. Net tos asociacijos, kurias 
mes laikome apskritai konsensiškomis, tokios kaip draugystė, nėra 
sukuriamos vienu valingo kontraktinio įsipareigojimo aktu, tokiu 
būdu, kokiu įstojama į klubą, o išsirutulioja apsisprendimų ir įvykių 
procese, įvykių, kurie skyrium niekuomet nėra suprantami kaip toks 
įsipareigojimo aktas. 

Mes turime draugų, kuriems esame įsipareigoję dėl to, kad esame 
siejami bendros istorijos, tačiau netikęs sumanymas būtų šitai apra- 
šyti kaip įsipareigojimų prisiėmimo istoriją. Priešingai: tai yra įvykių 
ir aktų, kurie užtraukia pareigas, istorija, ir šios istorijos procese mes 
netgi retai kada suvokiame įgyją kokį ypatingą statusą. Paprastai žmo- 
nės įsisąmonina draugystės įsipareigojimus tik kai kokia nors situa- 
cija pareikalauja iš jų gerbti šiuos įsipareigojimus arba kai draugystė 
juos išvargina ar tampa našta, bet tada jau per vėlu jų atsisakyti ne- 
paminant draugystės. Kitos asociacijos formos, susijusios su ypatin- 
gomis prievolėmis - pavyzdžiui, akademinis kolegialumas - palieka 
dar mažiau erdvės laisvam pasirinkimui: kas nors gali tapti mano 
kolega, nors aš balsavau prieš jo priėmimą. O tie įsipareigojimai, 
kurių vieni šeimos nariai turi kitiems, įsipareigojimai, kuriuos dau- 
gelis žmonių laiko vienais iš tvirčiausių brolybės įsipareigojimų, nu- 
mato mažiausiai pasirinkimo.?* 

Todėl asociacinius įsipareigojimus, jeigu mes apskritai pripažįsta- 
me juos egzistuojant, turime aiškinti kitokiu būdu, tuo, kurį patei- 
kiau prieš akimirką, aprašydamas, kaip dauguma žmonių apie juos 

mąsto. Mes turime pareigą gerbti savo prievoles, nustatomas sociali- 
nės praktikos, apibrėžiančios grupes ir narystę susiejančios su ypa- 
tingomis prievolėmis, tačiau ši prigimtinė pareiga galioja tik kai yra 
patenkinamos arba palaikomos tam tikros kitos sąlygos. Iškili vieta 
tarp tų sąlygų tenka abipusiškumui (reciprocity). Dėl mūsų brolystės 
brolio atžvilgiu turiu ypatingą atsakomybę, tačiau ji yra jautri tuo 
laipsniu, kuriuo jis prisiima tokią atsakomybę mano atžvilgiu; mano 
atsakomybė tiems, kurie teigia, kad mes esame draugai ar mylimieji, 
ar kaimynai, ar kolegos, ar tautiečiai, lygiai taip pat yra priklausoma 
nuo abipusiškumo. Tačiau čia privalome būti atidūs: jeigu asociaci- 
jos sąvokos yra interpretacinės - jeigu klausimas, ko reikalauja drau- 
gystė, tarp draugų gali likti atviras — tai abipusiškumo, kurio mes 
reikalaujame, negalima redukuoti į kiekvieno pareigą daryti kitam 
tai, ko, šio manymu, draugystė konkrečiai reikalauja. Tokiu atveju 
draugystė būtų įmanoma tik tarp žmonių, kurie turėtų vienodą deta- 
lią draugystės sampratą, ir automatiškai taptų labiau kontraktiška ir 
valinga nei ji yra, labiau išankstinio tikrinimo dalykas, tikrinimo, ar 
jų sampratos pakankamai sutampa, kad leistų jiems būti draugais.?! 

Abipusiškumas, kurio mes reikalaujame iš asociacinės atsakomy- 
bės, turi būti abstraktesnis, veikiau tam tikros atsakomybės pripaži- 
nimo klausimas, atsakomybės, kuriai išsiaiškinti mums reikia pagal- 
binių integralumo ir interpretacijos idėjų. Draugai turi atsakomybę 
traktuoti vienas kitą kaip draugus, o tai reiškia, subjektyviai 1mant, 
kad kiekvienas turi veikti vadovaudamasis draugystės samprata, kurią 
jis pasirengęs pripažinti esant jautrią interpretaciniam testui, atvirą 
prieštaravimui, jog tai nėra įtikinamas paaiškinimas, ką draugystė 
reiškia mūsų kultūroje. Draugams ar šeimai, ar kaimynams nereikia 
detaliai sutarti dėl atsakomybės, susijusios su šiomis organizacijos 
formomis. Asociaciniai įsipareigojimai gali būti palaikomi tarp žmo- 
nių, kurie turi panašią bendro pobūdžio 1r abstrakčią nuovoką apie 
specialias narių teises ir atsakomybę savo ir kito atžvilgiu, nuovoką, 
kokios rūšies aukos ir kokio masto aukojimosi galima tikėtis vienam 
iš kito. Galiu manyti, kad draugystė, deramai suprantama, iš manęs 
reikalauja sulaužyti pažadus, duotus kitiems, kad padėčiau draugui, 

kuriam reikia pagalbos, ir aš neatsisakysiu tai padaryti draugui tik 
dėl to, kad jis nepuoselėja tokio įsitikinimo ir to nedarytų man. Bet 
laikysiu jį draugu ir jausiu šią pareigą tik jeigu aš tikiu, kad jis jaučia 
man beveik tokį patį rūpestį, kokį rodau jam aš padėdamas, ir kad jis 
darytų kokias nors kitokias svarbias aukas man. 

Vis dėlto grupės nariai, apskritai imant, turi laikytis tam tikrų 
pažiūrų į prievoles, kurių jie turi vienas kito atžvilgiu, kad tas prie- 
voles būtų galima laikyti tikromis brolybės pareigomis. Pirma, gru- 
pės įsipareigojimus jie turi laikyti ypatingais, galiojančiais išskirtinai 
grupėje, o ne bendro pobūdžio pareigomis, kurios jos narius saisto 
taip pat kaip asmenis anapus jos. Antra, jie turi pripažinti, kad šios 
pareigos yra asmeninės: kad jos yra kiekvieno nario pareigos kiek- 
vieno kito atžvilgiu, ne tik grupės kaip visumos kokia nors kolekty- 
vine prasme. Mano brolis ar mano kolega gali galvoti, kad jis turi 
įsipareigojimų šeimos reputacijai arba universitetui, įsipareigojimų, 
kuriuos tinkamiausiai įvykdys susikoncentruodamas į savo karjerą, 
ir todėl nesuteikti man pagalbos, kai man jos reikia, ar kompanijos, 
kai aš jos noriu. Apskritai imant, jis gali būti teisus dėl geriausio savo 
laiko panaudojimo tų konkrečių bendruomenių bendrosios gerovės 
požiūriu. Tačiau jo elgesys nesukuria reikalingo pagrindo, įgalinan- 
čio mane ir toliau pripažinti brolybės pareigas jo atžvilgiu. 

Trečia, nariai turi suprasti šias pareigas kaip kylančias iš bendres- 
nės atsakomybės, kuri saisto kiekvieną iš jų, - rūpintis kitų grupės 
narių gerove; konkrečias prievoles, kurios kyla tik ypatingomis ap- 
linkybėmis, kaip kad prievolė padėti draugui, išgyvenančiam dide- 
lius finasinius sunkumus, jie turi traktuoti kaip išvestas iš bendresnės 
atsakomybės ir ją išreiškiančias, atsakomybės, kuri įvairiais būdais 
galioja visoje asociacijoje. Komercinė partnerystė ar bendra veikla, 
suvokiama kaip broliškoji asociacija, šia prasme skiriasi nuo kont- 
raktinių santykių, net ir ilgalaikių. Pirmoji turi savo atskirą gyveni- 
mą: kiekvieno partnerio rūpestis nukreiptas ne tik į detalių susitari- 
mų, dėl kurių sulygta išlaikant pagarbią diatanciją, net ir ilgalaikių, 
laikymąsi, bet ir į kiekvieną jų bendrame komerciniame gyvenime 
iškylančią problemą, kurios jis 1masi: taip, kad parodytų ypatingą rū- 

pinimąsi savo partneriu kaip partneriu. Skirtingos asociacijos for- 
mos presuponuoja skirtingas bendro pobūdžio rūpesčio rūšis, rū- 
pesčio, kurį, kaip tariama, kiekvienas narys turi kitų atžvilgiu. Esa- 
ma įvairių rūpesčio lygių — savo partnerio atžvilgiu aš neprivalau 
veikti taip, tarsi manyčiau jo gerovę esant man tokią pat svarbią kaip 
mano sūnaus - rūpestis skiriasi ir mastu: mano profesinės sąjungos 
„brolis“ man rūpi visame mūsų bendrame ekonominiame ir gamybi- 
niame gyvenime, tačiau mano rūpestis neapima to, kaip jam sekasi 
socialiniame gyvenime, kitaip nei mano rūpinimasis savo biologiniu 
broliu. (Žinoma, mano profesinės sąjungos kolega gali būti ir mano 
draugas, o tokiu atveju mano bendra atsakomybė jam bus abejopa ir 
sudėtinga.) Tačiau bendruomeninės praktikos konstituojamų formos 
ar moduso apibrėžiamos gyvenimo erdvės viduje rūpestis privalo būti 
bendro pobūdžio ir teikti pamatą konkretesnėms pareigoms. 

Ketvirta, nariai turi manyti, kad grupės praktikos puoselėja ne 
šiaip rūpestį, bet vienodą rūpestį visiems nariams. Broliškosios aso- 
ciacijos šia prasme yra konceptualiai egalitarinės. Jos gali būti struktū- 
ruotos, net hierarchiškos tuo būdu, kuriuo yra struktūruota šeima, 
tačiau ta struktūra ir hierarchija turi išreikšti grupės nuostatą, kad jos 
vaidmenys ir normos atitinka visų interesus vienodai, kad nė vieno 
gyvybė nėra svarbesnė už kieno nors kito. Broliškosios organizacijos 
gali būti kariuomenės, jeigu yra patenkinta ta sąlyga. Tačiau kastinės 
sistemos, kai kuriuos narius laikančios vidujai mažiau vertus už ki- 
tus, nėra broliškos ir neteikia jokių bendruomeninių pareigų. 

Taigi turime rūpestingai atskirti „paprastą“ (bare) bendruomenę, 
bendruomenę, kuri tenkina genetines ar geografines, ar kitas istori- 
nes sąlygas, identifikuojamas socialinės praktikos, kaip bendruome- 
nę, pajėgią konstituoti broliškąją bendruomenę, ir „tikrąją“ (true) 
bendruomenę, paprastą bendruomenę, kurios grupinės atsakomy- 
bės praktikos tenkina keturias ką tik identifikuotąsias sąlygas. Parei- 
gos, kurioms tikroji bendruomenė teikia galią, yra ypatingos ir indi- 
vidualizuotos ir atspindi visa smelkiantį abipusį rūpinimąsi, atitin- 
kantį racionalią vienodo rūpesčio sampratą. Tai ne psichologinės 
sąlygos. Nors grupė šias sąlygas retai patenkins ar retai tenkins ilgai, 

jeigu jos nariai, apskritai imant, iš tikrųjų nejaus kokio nors emoci- 
nio tarpusavio ryšio, pačios sąlygos to nereikalauja. Rūpestis, kurio 
jos reikalauja, yra grupinių atsakomybės teigimo ir pripažinimo prak- 
tikų interpretacinė savybė — šios praktikos turi būti tokios, kad jas 
priimtų žmonės, pasižymintys deramu rūpestingumo lygiu, - o ne 
psichologinė kokio nors fiksuoto esamų narių skaičiaus ypatybė. Taigi 
priešingai prielaidai, kuri atrodė argumentuojanti prieš politinių pa- 
reigų prilyginimą asociacinėms pareigoms, asociacinės bendruome- 
nės gali būti didesnės ir anonimiškesnės nei jos galėtų būti, jeigu 
būtina sąlyga būtų kiekvieno nario meilė visiems kitiems arba net ir 
kiekvieno pažintis su visais ar žinojimas, kas jie yra. 

Tose keturiose sąlygose taip pat nėra nieko, kas prieštarautų mū- 
sų pradinei prielaidai, kad broliškumo pareigos neturi būti visiškai 
voliuntarios. Jeigu tos sąlygos yra patenkintos, žmonės paprastojoje 
bendruomenėje turi tikrosios bendruomenės pareigų, nori jie jų ar 
nenori, nors, žinoma, tos sąlygos nebus patenkintos, jeigu dauguma 
narių nepripažįsta ir negerbia tų pareigų. Todėl yra labai svarbu lai- 
kytis požiūrio, kad tikrosios bendruomenės turi būti sykiu ir papras- 
tosios bendruomenės. Žmonės negali ne savo valia virsti bendruo- 
menės, kuriai jie nepriklauso netgi „paprastai“, „garbės“ nariais tie- 
siog dėl to, kad kiti nariai yra nusiteikę juos tokiais laikyti. Aš 
netapčiau Fidžio piliečiu, jeigu tenykščiai žmonės dėl kokios nors 
priežasties nuspręstų mane traktuoti kaip vieną iš jų. Nesu ir nepa- 
žįstamojo, sėdinčio šalia manęs lėktuve, draugas tiesiog dėl to, kad 
jis nusprendžia esąs mano draugas. 


Konfliktai su teisingumu 


Šioje argumentacijos vietoje dera padaryti svarbią išlygą. Net tikro- 
sios bendruomenės, patenkinančios tas kelias ką tik aprašytąsias są- 
lygas, gali būti neteisingos arba skatinti neteisingumą, taigi produ- 
kuoti konfliktą tarp integralumo ir teisiškumo institucijų, kurį jau 
esame įvairiais būdais pažymėję. Tikri bendruomeniniai įsipareigoji- 
mai gali būti neteisingi dviem būdais. Pirma, jie gali būti neteisingi 


INTEGRALUMAS 215 


grupės narių atžvilgiu: vienodo rūpesčio samprata, kurią jie atspindį, 
nors ir autentiška, gali būti defektyvi. Pavyzdžiui, kokioje nors bend- 
ruomenėje gali egzistuoti stipri šeimos organizacijos tradicija, pagal 
kurią vienodas rūpinimasis dukterimis ir sūnumis reikalauja iš tėvų 
dukterims taikyti griežtesnę kontrolę nei sūnums. Antra, jie gali 
būti neteisingi žmonių, kurie nėra grupės nariai, atžvilgiu. Socialinė 
praktika gali apibrėžti rasinę ar religinę grupę kaip asociacinę, ir ta 
grupė gali reikalauti iš savo narių diskriminuoti nenarius - socialinė- 
je plotmėje ar priimant į darbą arba apskritai. Jeigu pasekmės tiems, 
kas yra svetimi grupei, yra labai rimtos, — o jos tokios bus, jeigu 
diskriminuojanti grupė yra didelė arba stipri grupė didesnės bend- 
ruomenės viduje, - tai bus neteisinga.?? Daugeliu atveju tokios diskri- 
minacijos reikalavimas konfliktuos ne tik su abstraktaus teisingumo 
pareigomis, kurios grupės narius saisto visų kitų žmonių atžvilgiu, 
bet ir su asociaciniais įsipareigojimais, kurių jie turi dėl to, kad priklau- 
so didesnėms ar skirtingoms asociacinėms bendruomenėms. Mat jeigu 
tie, kurie nepriklauso mano rasei ar religijai, yra mano kaimynai 
arba kolegos, arba (dabar užbėgu už akių argumentui, plėtosimam 
netrukus) mano bendrapiliečiai, kyla klausimas, ar aš jų atžvilgiu 
neturiu įsipareigojimų, kylančių iš tų asociacijų, įsipareigojimų, ku- 
riuos 1gnoruoju iš pagarbos įsipareigojimams, kuriais mane preten- 
duoja saistyti mano rasinė ar religinė grupė. 

Sukdami galvą dėl šių įvairių konfliktų, privalome nepamiršt, 
kad asociacinė atsakomybė yra interpretacijos objektas ir kad teisin- 
gumas vaidins savo įprastą interpretacinį vaidmenį kiekvieno asmens 
atveju sprendžiant, kokios iš tikrųjų yra jo asociacinės prievolės, de- 
ramai suprantant. Jeigu pliki socialinės praktikos faktai neleidžia 
priimti sprendimo, mano įsitikinimas, kad yra neteisinga, jei tėvai 
naudoja absoliučią kontrolę savo vaikų atžvilgiu, darys poveikį ma- 
no įsitikinimams dėl to, ar šeimos institucija iš tikrųjų turi tą - teisin- 
gumo - bruožą, lygiai kaip piliečio nuomonė dėl socialinio rango 
teisingumo veikia jo pažiūras į pagarbumą bendruomenėje, kurią įsi- 
vaizdavome 2-ame skyriuje. Net jeigu vaikų kontroliavimo praktika 
yra įsigalėjusi ir nekvestionuojama, interpretacinė laikysena gali ją 

izoliuoti kaip klaidą, nes tą praktiką smerkia principai, būtini patei- 
sinti visiems kitiems tos institucijos aspektams. Tačiau nėra jokios 
garantijos, kad interpretacinė laikysena visuomet pateisins kokio nors 
iš pažiūros neteisingo asociacinės institucijos bruožo neigiamą išsky- 
rimą. Mums gali tekti pripažinti, kad neteisinga kontroliavimo prak- 
tika sudaro tam tikros kultūros šeimos papročių esmę arba kad ap- 
ginti negalima diskriminacija sudaro jos rasinio ir religinio vieniji- 
mosi tradicijų šerdį. Tuomet mes įsisąmoninsime kitą galimybę, kurią 
taip pat pažymėjome anksčiau, kituose kontekstuose. Geriausia in- 
terpretacija gali būti didžiai skeptiška: ta, kad joks kompetentingas 
institucijos paaiškinimas negali neparodyti jos esant iš esmės ir visa- 
pusiškai neteisingos ir kad dėl to jos turi būti atsisakyta. Tas, kuris 
prieina tokią išvadą, neigs, kad praktika iš viso gali nustatyti tikras 
pareigas. Jis mano, kad pareigas, kurias ji pretenduoja nustatyti, vi- 
siškai atšaukia konkuruojantis moralinis principas. 

Taigi mūsų asociacinio įsipareigojimo paaiškinimas dabar turi štai 
kokią gana sudėtingą struktūrą. Socialinės praktikos ir kritinės in- 
terpretacijos dalykus jis kombinuoja štai kokiu būdu. Bendruomeni- 
nės pareigos klausimas nekyla jokiu kitu atveju išskyrus grupes, ku- 
rias praktika apibrėžia kaip turinčias tokias pareigas: asociacinės bend- 
ruomenės pirmiausia turi būti paprastos bendruomenės. Tačiau ne 
kiekviena grupė, įgijusi poziciją per socialinę praktiką, gali būti lai- 
koma asociacine: paprastoji bendruomenė turi patenkinti keturias 
tikrosios bendruomenės sąlygas, kad jos skelbiamos pareigos taptų 
tikros. Šioje stadijoje reikalinga interpretacija, nes klausimas, ar prak- 
tika patenkina tikrosios bendruomenės sąlygas, priklauso nuo to, 
kaip dera suprasti praktiką, o tai yra interpretacinis klausimas. Ka- 
dangi interpretacija yra iš dalies teisingumo (justice) dalykas, šioje 
stadijoje gali paaiškėti, kad akivaizdžiai neteisingos prievolės iš tik- 
rųjų galiausiai nėra praktikos dalis, nes jas smerkia principai, būtini 
pateisinti kitoms prievolėms, kurias nustato ta praktika. Tačiau mes 
negalime tuo kliautis: geriausia įmanoma interpretacija gali parody- 
ti, kad neteisingieji praktikos bruožai dera su jos struktūros visuma. 
"Tuomet, nors prievolės, kurias ji nustato, yra prima facie tikros, kyla 

klausimas, ar neteisingumas yra toks didelis ir gilus, kad panaikina 
tas pareigas. Tai yra viena iš galimybių, ir labiausiai tikėtini kandida- 
tai į tokios situacijos pavyzdžius yra rasinės vienovės bei diskrimina- 
cijos praktikos. Tačiau kartais neteisingumas nebus toks didelis; tuo- 
met kyla dilemos, nes neteisingos prievolės, kurias sukuria praktika, 
nėra visiškai anuliuojamos. 

Šią sudėtingą struktūrą galiu iliustruoti išplėsdamas jau naudotą 
pavyzdį. Ar duktė turi pareigą paklusti savo tėvo norams tose kultū- 
rose, kurios teikia tėvams galią parinkti porą dukteriai, bet nenuma- 
to tokios galios sūnaus atžvilgiu? Pirmiausia klausiame, ar yra paten- 
kintos keturios sąlygos, kurios paprastą šeimos instituciją — ta for- 
ma, kurią ji ten yra įgijusi, —- transformuoja į tikrąją bendriją, o tai 
kelia nemažai interpretacinių klausimų, kurių atsakymuose figūruos 
mūsų įsitikinimai apie teisingumą. Ar ta kultūra iš tikrųjų pripažįsta, 
kad moterys yra tokios pat svarbios kaip vyrai? Ar tą ypatingą tėviš- 
kąją galią dukterų atžvilgiu ji supranta kaip tikrai atitinkančią duk- 
ters interesą? Jei ne, jei diskriminuojamas elgesys su dukterimis yra 
pagrįstas kokia nors bendresne prielaida, anot kurios, jos yra mažiau 
vertos nei sūnūs, asociacija nėra tikra 1r iš jos kylančios pareigos, kad 
ir kokio pobūdžio, nėra išskirtinai asociacinės. Tačiau jeigu kultūra 
pripažįsta lyčių lygybę, diskriminacija dukterų atžvilgiu gali būti 
tokia nesuderinama su šeimos institucijos visuma, kad ji gali būti 
suprantama kaip jos vidinė klaida, - taigi ne kaip realus reikalavi- 
mas, — nors institucija yra pripažįstama. Tuomet dėl šios priežasties 
konflikto nebelieka. 

Tačiau tarkime, jog kultūra pripažįsta lyčių lygybę, tačiau joje ne 
iš blogos valios laikomasi nuomonės, kad vienodas rūpestis reikalau- 
ja paternalistinės globos moterims visose šeimos gyvenimo srityse ir 
kad tėviškoji dukters vedybų kontrolė dera su šeimos institucijos visu- 
ma. Jeigu ta institucija kitais atžvilgiais yra rimtai neteisinga - pavyz- 
džiui, jeigu ji verčia šeimos narius daryti nusikaltimus dėl šeimos 
interesų, — mes manysime, kad ji negali būti pateisinta jokiu būdu, 
kuris rekomenduotų ją išlaikyti. Mūsų laikysena visiškai skeptiška, 
ir mes vėl neigiame esant bet kokias tikras asociacines prievoles, tai- 

gi neigiame esant kokį nors konfliktą. Tačiau tarkime, kad instituci- 
jos paternalizmas yra vienintelis bruožas, kurį esame nusiteikę su- 
vokti kaip neteisingą. Tada konfliktas yra tikras. Visos kitos šeimos 
narystės prievolės išlieka kaip tikros prievolės. Tai pasakytina ir apie 
dukters prievolę paklusti tėvų sprendimui dėl vedybų, tačiau ši prie- 
volė gali būti atmesta apeliuojant į laisvę ar kokias kitas teises kaip 
pagrindą. Šis skirtumas svarbus: šioje pasakojimo versijoje duktė, 
ištekanti prieš savo tėvo valią, turi dėl ko apgailestauti. Ji lieka jam 
skolinga mažų mažiausiai pasiaiškinimą, o galbūt ir atsiprašymą, taip 
pat visaip kitaip turėtų siekti išlaikyti savo kaip bendruomenės, ku- 
rią ji šiaip privalo gerbti, narės statusą. 

Asociacinės prievolės struktūrai ir pobūdžiui bei jos konflikto su 
kitomis pareigomis ir teisėmis situacijoms skyriau tiek daug dėmesio 
todėl, kad mano tikslas yra parodyti, kaip politinės prievolės gali 
būti suprantamos kaip asociacinės, o tai gali būti įtikinama tik jeigu 
bendra asociacinių prievolių struktūra leidžia paaiškinti tas sąlygas, 
kurias mes jaučiame esant būtinas patenkinti, kad atsirastų politinė 
pareiga, bei aplinkybes, kurias, kaip mes manome, turi arba paneig- 
ti, arba parodyti, kad esama konflikto tarp jos ir kitų rūšių pareigų. 
Svarstyme, kurio išvadas ką tik padarėme, ataidi mūsų pirmasis svars- 
tymas, 3-iame skyriuje, apie konflikto, kurį piliečiai ir teisėjai galėtų 
įžvelgti tarp jų bendruomenės teisės ir abstraktesnio teisingumo, rū- 
šis. Ten naudojome beveik tą pačią struktūrą ir daugelį tų pačių pers- 
kyrų atskirti moraliniams ir teisiniams klausimams, kuriuos provo- 
kuoja teisė sugedusiose vietose. Šis aidas remia mūsų dabartinę hi- 
potezę, kad politinė pareiga - įskaitant pareigą paklusti teisei - yra 
asociacinės pareigos forma. Mūsų pateikta konflikto asociacinės pa- 
reigos viduje studija yra svarbi 1r atsakant į prieštaravimą tai hipote- 
zei, prieštaravimą, kurį aš glaustai paminėjau anksčiau. Tas priešta- 
ravimas priekaištauja, kad politinės pareigos kaip asociacinės parei- 
gos traktavimas remia ne tokius patrauklius nacionalizmo aspektus, 
įskaitant jo beatodairišką pritarimą karui apeliuojantį nacionalinį in- 
teresą. Dabar galime atsakyti, kad geriausia mūsiškių politinių prak- 
tikų interpretacija neturi nieko bendra su šia ypatybe, kuri ir šiaip 

eksplicitiškai nebepalaikoma net ir paprastosios praktikos. Tada ir 
ten, kur ji yra palaikoma, bet koks konfliktas tarp karingo naciona- 
lizmo ir teisingumo standartų turi būti sprendžiamas antrojo naudai. 
Nė vienas iš šių teiginių nekelia pavojaus sveikesniems nacionalinės 
bendruomenės idealams ir specialioms pareigoms, šių remiamoms, 
kurias mes dabar ketiname apsvarstyti. 


BROLYBĖ IR POLITINĖ BENDRUOMENĖ 


Pagaliau mes galime savo hipotezę apsvarstyti tiesiogiai: hipotezės, 
kad geriausių argumentų politiniam legitimumui - politinės bend- 
ruomenės teisės traktuoti savo narius kaip turinčius pareigas kolek- 
tyvinių bendruomenės sprendimų dėka - apginti reikia ieškoti ne 
keblioje teisingumo sutarčių ar pareigų, ar sąžiningo žaidimo įsipa- 
reigojimų, kurie galėtų turėti galią tarp nepažįstamų, sferoje, kur 
filosofai iki šiol vylėsi ją surasti, o daug derlesnėje broliškumo, bend- 
ruomenės ir su jais susijusių pareigų dirvoje. Politinė asociacija, to- 
kia kaip šeima arba draugystė bei kitos lokalesnės ir intymesnės aso- 
ciacijos formos, pati savaime turi pareigos krūvį. Šiam teiginiui ne- 
prieštarauja tai, kad dauguma žmonių nepasirenka savo politinių 
bendruomenių, bet gimsta jose arba atgabenami ten vaikystėje. Jeigu 
įprastas broliškąsias bendruomenes mes išskirstome į spektrą nuo 
visiškai savanoriško narystės pasirinkimo iki nepasirenkamos narys- 
tės, politinės bendruomenės atsiduria maždaug centre. Politiniai įsi- 
pareigojimai yra ne tokie nevoliuntarūs kaip daugelis šeimos įsipa- 
reigojimų, nes politinės bendruomenės leidžia žmonėms emigruoti, 
ir nors praktinė šio pasirinkimo vertė dažnai yra labai menka, pats 
pasirinkimas yra svarbu - tai suprantame, kai mąstome apie tironi- 
jas, kurios jį atima. Taigi žmonės, kurie yra paprastųjų politinių bend- 
ruomenių nariai, turi politines pareigas su sąlyga, jog yra patenkin- 
tos kitos, politinei bendruomenei deramai apibrėžtos, sąlygos, būti- 
nos broliškumo įsipareigojimams. 

Todėl turime paklausti, koks šių sąlygų aiškinimas yra tinkamas 
politinei bendruomenei, bet pirma turime stabtelėti, kad apsvarsty- 

tume štai kokį priekaištą šiam legitimumo problemos „sprendimui“. 
„Šitaip problema ne išsprendžiama, o apeinama neigiant, kad ap- 
skritai esama kokios nors problemos.“ Šiame priekaište esama teisy- 
bės, bet nepakankamai, kad jis galėtų mums čia pakenkti. Naujasis 
požiūris išties legitimumo problematiką perkelia kitur ir šitaip tikisi 
pakeisti argumentacijos pobūdį. Tų, kurie kvestionuoja pačią politi- 
nio legitimumo galimybę, jis prašo išplėsti kritiką ir arba paneigti 
bet kokias asociacines pareigas, arba parodyti, kodėl politinės parei- 
gos negali būti asociacinės. Tų, kurie gina legitimumą, jis prašo pa- 
tikrinti savo teiginius naujame ir išplėstame argumentacijos lauke. 
Bet kurios iš šių orientacijų politinius filosofus jis kviečia apsvarsty- 
ti, kokia turi būti paprasta politinė bendruomenė, kad galėtų pre- 
tenduoti būti tikrąja bendruomene, kurioje yra visos sąlygos bend- 
ruomeninėms pareigoms. 

Mums nesunku politinėje praktikoje aptikti paprastosios bend- 
ruomenės sąlygas. Žmonės nesutaria dėl politinių bendruomenių ri- 
bų, ypač kolonijos sąlygomis arba kai dėl esamų nesutarimų tarp 
tautų ignoruojamos svarbios istorinės, etninės ar religinės tapatybės. 
Tačiau tai galima traktuoti kaip interpretacijos problemas, ir bet ku- 
riuo atveju jų nekyla tose šalyse, kurios čia yra mūsų pagrindinio 
intereso objektas. Didžiosios Britanijos ribas?“ ir kelių Jungtinių Vals- 
tijų valstijų ribas praktika apibrėžia pakankamai aiškiai, kad šios tik- 
tų būti paprastosiomis politinėmis bendruomenėmis. Tai jau esame 
pažymėję: pažymėjome, kad mūsų labiausiai paplitę politiniai įsitiki- 
nimai taria, jog šių bendruomenių pareigūnai turi ypatingas prievo- 
les savo apibrėžtose bendruomenėse ir jų atžvilgiu.? Mums taip pat 
nesunku aprašyti pagrindines pareigas, siejamas su politinėmis bend- 
ruomenėmis. Centrinė pareiga yra bendro pobūdžio ištikimybės tei- 
sei pareiga, pareiga, kuri politinei filosofijai atrodė tokia problemiš- 
ka. Taigi mūsų pagrindinis interesas yra keturios sąlygos, kurias mes 
identifikavome. Kokią formą jos turėtų politinėje bendruomenėje? 
Kokia turi būti politika, kad paprasta politinė visuomenė taptų tik- 
ruoju broliškuoju asociacijos modusu? 


INTEGRALUMAS 221 


Trys bendruomenės modeliai 


Politinę visuomenę galime įsivaizduoti kaip asociacinę bendruome- 
nę tik dėl to, kad mūsų įprastinės politinės laikysenos atrodo tenki- 
nančios pirmąją iš mūsų keturių sąlygų. Mes manome, kad turime 
ypatingų interesų ir įsipareigojimų kitų mūsų nacijos narių atžvilgiu. 
Amerikiečiai savo politines apeliacijas, savo reikalavimus, vizijas ir 
idealus adresuoja visų pirma kitiems amerikiečiams, britai - kitiems 
britams, ir taip toliau. Bendruomenę traktuojame kaip svarbesnę už 
teisiškumą ir teisingumą ta prasme, kad teisiškumo ir teisingumo 
klausimus suvokiame kaip klausimus apie tai, kas būtų teisinga ar 
teisiška tam tikrai politinei grupei. Šiuo būdu politines bendruome- 
nes traktuojame kaip tikras asociacines bendruomenes. Kokios to- 
lesnės prielaidos dėl pareigų ir atsakomybės, kylančios iš pilietybės, 
galėtų pateisinti tą nuostatą, patenkindamos kitas tikrosios asociaci- 
nės bendruomenės sąlygas? Tai ne aprašomosios sociologijos klausi- 
mas, nors ši disciplina galėtų būti naudinga atsakant į jį. Kitaip ta- 
riant, mums rūpi ne empirinis klausimas, kokios nuostatos ar insti- 
tucijos, ar tradicijos yra reikalingos sukurti ir išsaugoti politiniam 
stabilumui, bet interpretacinis klausimas, kokio pobūdžio visuotinį 
rūpestingumą ir atsakomybę turi įkūnyti mūsų politinės praktikos, 
kad pateisintų tikro bendruomeniškumo (cornmunality) prielaidą, 
kurią mes atrodome darą. 

Bendruomenės politinės praktikos galėtų siekti įkūnyti vieną iš 
trijų bendrų politinės asociacijos modelių. Kiekvienas iš šių modelių 
aprašo nuostatas, kurių vienas kito atžvilgiu savimoningai laikytųsi 
politinės bendruomenės nariai, jeigu laikytųsi tos pažiūros į bend- 
ruomenę, kurią išreiškia tas modelis. Pirmasis taria, kad bendruo- 
menės nariai savo asociaciją traktuoja, be kitų dalykų, tik kaip de 
facto atsitiktinį istorijos ir geografijos nutikimą, taigi išvis ne kaip 
tikrą asociacinę bendruomenę. Žmonės, kurie apie savo bendruo- 
menę galvoja šiuo būdu, nebūtinai tuos kitus traktuoja tik kaip prie- 
mones savo asmeniniams tikslams. Tai viena iš galimybių: įsivaiz- 
duokime, kad du nepažįstami žmonės iš tautų, kurios niekina viena 

kitos moralę ir religiją, po jūros mūšio tarp tų šalių yra nubloškiami 
į negyvenamą salą. Tiedu nepažįstami žmonės iš pradžių susiduria 
tik dėl atsitiktinių aplinkybių ir dėl nieko daugiau. Kiekvienam gali 
reikėti antrojo ir dėl tos priežasties kiekvienas gali susilaikyti nuo 
kito nužudymo. Jie gali suderėti dėl tam tikro darbo pasidalijimo ir 
kiekvienas gali laikytis susitarimo tol, kol mano, kad taip daryti jam 
naudinga, tačiau ne ilgiau, arba jo laikytis dėl kokios kitos priežas- 
ties. Tačiau esama kitokių de facto asociacijos galimybių. Savo poli- 
tinę bendruomenę žmonės gali suvokti kaip tiesiog de facto bend- 
ruomenę ne dėl to, kad yra egoistiški, bet todėl, kad aistringai tiki 
visuotiniu teisingumu ir todėl gali nematyti skirtumo tarp savo bend- 
ruomenės ir kitų bendruomenių. Politinis pareigūnas, besilaikąs to- 
kios pažiūros, apie savo piliečius galvos kaip apie žmones, kuriems 
jis pajėgus padėti, nes turi specialių priemonių - savo posto teikiamų 
priemonių - jiems padėti, priemonių, kurių, deja, neturi padėti ki- 
toms grupėms. Ne kokia kita prasme jis savo prievoles savo bend- 
ruomenei manys esant ypatingas, taigi iš principo ne didesnes. Tad 
kai jis gali patobulinti teisingumą apskritai savo piliečių interesų sąs- 
kaita, jis manys, jog taip daryti teisinga. 

Antrąjį bendruomenės modelį vadinu „kodekso“ modeliu („rule- 
book“ model). Anot jo, kad politinės bendruomenės nariai pripažįs- 
ta bendro pobūdžio pareigą paklusti normoms, nustatytoms tam tik- 
ru būdu, kuris yra ypatingas tai bendruomenei. Įsivaizduokite savais 
interesais besivadovaujančius, bet visiškai padorius žmones, kurie 
yra varžovai žaidime su fiksuotomis taisyklėmis arba smulkaus ir trum- 
palaikio komercinio susitarimo šalys. Paklusti taisyklėms, kurias jie 
pripažino arba dėl kurių suderėjo, jiems yra pareigos dalykas, o ne 
vien strateginių sumetimų dalykas, tačiau jie taria, kad jų pareigą 
išsamiai apibrėžia tų normų turinys. Tų normų jie nesuvokia kaip 
sulygtų vadovaujantis pareiga visuotiniams grindžiamiesiems princi- 
pams, kurie ir toliau yra pareigos šaltinis; priešingai, jie šias normas 
mano reprezentuojant kompromisą tarp antagonistinių interesų ar 
požiūrių. Jeigu normos yra specialių derybų produktas, kaip sutar- 
ties atveju, kiekviena pusė bus mėginusi kiek įmanoma mažiau nusi- 

leisti mainais į kiek įmanoma didesnę naudą, todėl būtų nesąžininga, 
o ne šiaip klaidinga, jei bet kuris iš jų teigtų, kad jų sutarimas numa- 
to ką nors, dėl ko nėra tiksliai sutarta. 

Konvencionalisto teisės koncepcija, kurią svarstėme 4-ame sky- 
riuje, yra natūrali šio kodekso bendruomenės modelio pora. Kon- 
vencionalizmas pritaikytas žmonėms, iš kurių kiekvienas mėgina tvir- 
tinti savo subalansuoto teisiškumo ir teisingumo santykio sampratos 
pozicijas derybomis ir kompromisais, reguliuojamais vienintelio vi- 
sa pranokstančio reikalavimo: kad kai kompromisas yra pasiekia- 
mas deramu būdu, normos, kurios sudaro jo turinį, būtų gerbiamos, 
kol jas pakeis naujas kompromisas. Konvencionalistinė filosofija, su- 
poruota su kodekso bendruomenės modeliu, pripažins mūsų „šaškių 
lentos“ įstatymų vidinius kompromisus kaip derybomis pasiektus 
kompromisus, kuriuos privalu gerbti lygiai taip pat kaip bet kokį 
kitą sandėrį. Pirmieji du bendruomenės modeliai - bendruomenės 
kaip susiklosčiusių aplinkybių dalyko ir bendruomenės kaip normų 
dalyko - sutartinai atmeta vienintelį pamatą, kuriuo galėtume rem- 
tis oponuodami „šaškių lentos“ kompromisams, būtent - integralu- 
mo idėją: jog principus, kurie yra būtini pateisinti vienai teisės da- 
liai, bendruomenė privalo lygiai taip pat gerbti ir kitose dalyse. 

Trečiasis bendruomenės modelis yra principo modelis. Jis sutin- 
ka su kodekso modelio nuostata, kad politinė bendruomenė reika- 
lauja bendro supratimo pagrindo, tačiau laikosi dosnesnės ir plates- 
nės pažiūros, kas yra tas supratimas. Jis tvirtina, kad žmonės tik tuo- 
met yra tikrosios politinės bendruomenės nariai, bei pripažįsta, jog 
jų likimai yra labai susiję štai kokiu būdu: jie pripažįsta, kad juos 
valdo visuotiniai principai, ne tik normos, dėl kurių sulygta politi- 
nio kompromiso dėka. Tokiems žmonėms politika turi kitokį pobū- 
dį. Tai yra debatų dėl to, kokius principus bendruomenė turėtų priimti 
kaip sistema, scena, debatų dėl to, kokios pažiūros į teisiškumą, tei- 
singumą ir deramą procesą ji turėtų laikytis, o ne - kaip pasakoja 
kita istorija, pritinkanti kitiems modeliams, - tokia sritis, kur kiek- 
vienas asmuo, nešinas savo įsitikinimų vėliava, mėgina paveržti kuo 
daugiau galios ar normų. Principo visuomenės nariai pripažįsta, kad 


224 TEISĖS IMPERIJA 


jų politinių teisių ir pareigų neišsemia konkretūs sprendimai, kuriuos 
priėmė jų politinės institucijos, o, bendriau pažvelgus, priklauso nuo 
principų schemos, kurią tie sprendimai presuponuoja ir patvirtina. 
Taigi kiekvienas narys pripažįsta, kad kiti turi teises ir kad jis turi pa- 
reigas, kylančias iš tos schemos, nors jos niekuomet nebuvo formaliai 
identifikuotos arba paskelbtos. Taip pat jis nemano, kad šios tolesnės 
teisės ir pareigos priklauso nuo jo nuoširdaus pritarimo tai schemai; 
šios pareigos kyla iš istorinio fakto, kad jo bendruomenė priėmė tą 
schemą, kuri tad yra jai ypatinga, o ne iš prielaidos, kad jis būtų ją 
pasirinkęs, jeigu rinktis turėtų tik jis pats. Žodžiu, politinį integralu- 
mą kiekvienas pripažįsta kaip savarankišką politinį idealą, o to idealo 
bendrą pripažinimą - net tarp žmonių, kurie šiaip nesutaria dėl politi- 
nės moralės, - traktuoja kaip konstitutyvų politinei bendruomenei. 

Dabar turime deramai parengtą (ar veikiau įvaldytą) sceną lemia- 
mos reikšmės klausimui. Kiekvienas iš šių trijų bendruomenės mo- 
delių aprašo bendrą poziciją, kurios vienas kito atžvilgiu laikosi po- 
litinės bendruomenės nariai. Ar politinės praktikos, įkūnijančios vieną 
ar kitą iš šių nuostatų, patenkintų tikrosios asociacinės bendruome- 
nės sąlygas, kurias mes identifikavome? Mums nėra reikalo ilgiau 
sustoti prie de facto susiklosčiusių aplinkybių modelio. Jis pažeidžia 
net pirmąją sąlygą: jis nieko nepriduria - kokios nors ypatingos rū- 
pestingos nuostatos prasme - prie tų aplinkybių, kurios apibrėžia 
paprastąją politinę bendruomenę. Jis pripažįsta egzistuojant tik to- 
kią žmonių bendriją, kurioje žmonės vienas kitu suinteresuoti vien 
tik kaip priemonėmis savo pačių savanaudiškiems tikslams siekti. 
Net kai šią formą turi nesavanaudiškų žmonių bendruomenė, kur 
žmonės savo veiksmais siekia tik užtikrinti teisiškumą ir teisingumą 
pasaulyje, kaip jie supranta šias dorybes, tie žmonės specialiai nesi- 
rūpina kitais savo bendruomenės nariais teisiškumo ir teisingumo 
atžvilgiu. (Išties, kadangi jų vienintelis rūpestis yra abstraktus teisin- 
gumas, kuris savo pobūdžiu yra universalistinis, jie negali turėti jo- 
kio pagrindo ypatingam rūpesčiui.) 

Kodekso bendruomenės modelis gali atrodyti viltingesnis. Mat 
jos nariai rodo ypatingą pagarbą vienas kitam, šalia kiekvieno bend- 

ro rūpesčio, kad teisingumas būtų vykdomas jam priimtinu būdu, - 
ypatingą rūpestį, kad kiekvienas kitas asmuo gautų visą naudą iš visų 
tų politinių sprendimų, kurie iš tikrųjų yra priimti esamos politinės 
organizacijos sąlygomis. Kad patenkintų antrąją sąlygą, tas rūpestis 
būtinai turi būti individualizuoto pobūdžio: tai kiekvieno nepriklau- 
somo asmens tiesioginis rūpestis, nukreiptas į kiekvieną kitą. Tačiau 
jis negali patenkinti trečiosios sąlygos, nes tas jo demonstruojamas 
rūpestis yra pernelyg seklus ir nuosaikus, kad jį būtų galima laikyti 
visa smelkiančiu, išties - kad apskritai būtų galima laikyti tikru rū- 
pesčiu. Žmonės kodekso visuomenėje yra laisvi politikoje veikti be- 
veik taip pat savanaudiškai, kaip gali žmonės susiklosčiusių aplinky- 
bių bendruomenėje. Kiekvienas gali naudoti esamą politinę mašine- 
riją savo interesų ar idealų pozicijoms tvirtinti. Tiesa, kai ta mašinerija 
generuoja konkretų sprendimą teisės normos ar teisėjo sprendimo 
forma, jie pripažins ypatingąją prievolę užtikrinti to sprendimo tai- 
kymą kiekvienam, kuriam tomis aplinkybėmis jis teikia naudą. Ta- 
čiau tas įsipareigojimas yra pernelyg formalus, pernelyg atsietas nuo 
aktualių, jo palaikomų, aplinkybių, kad būtų laikomas įkūnijančiu 
ką nors panašaus į tikrą rūpestį, štai kodėl kaip broliškumo raiška jis 
skamba tuščiai. Jis pernelyg vėlai įsiterpia į politinį procesą; jis įgali- 
na lemiamos reikšmės legislatyvinėje stadijoje veikti nesaistomam 
jokios atsakomybės ar jokio rūpesčio tų atžvilgiu, kuriuos jis preten- 
duoja laikyti broliais tuomet, kai visokia galima nauda jau yra užtik- 
rinta jų sąskaita. Įprastoji sąžiningo žaidimo argumento versija — „Štai 
taisyklės, iš kurių jūs turėjote ir turite naudos, ir jūs privalote žaisti 
pagal jas“ — itin tinka kodekso visuomenei, kuri politiką laiko, kaip 
sakiau, savotišku žaidimu. Tačiau ši versija yra pati pažeidžiamiausia 
to argumento versija visų tų prieštaravimų, kuriuos pažymėjome pra- 
dėdami, požiūriu. 

Principo modelis patenkina visas mūsų sąlygas, bent jau tiek, kiek 
iš viso koks nors modelis gali morališkai pliuralistinėje visuomenėje. 
Pilietybės pareigas jis daro ypatingas: kiekvienas pilietis gerbia tei- 
singumo ir teisiškumo principus, įkūnijamus esamų jo konkrečios 
bendruomenės politinių formų, kurios gali skirtis nuo kitų bendruo- 

menių, nesvarbu ar šiuos principus jis mano esant geriausius utopi- 
niu požiūriu. Šis modelis pareigas daro visiškai asmenines: jis įsako, 
jog niekas neturi likti už borto, kad, laimei ar nelaimei, politikoje 
esame visi už vieną, kad nė vieno negalima aukoti teisingumo žygio 
labui apskritai - kaip negalima mūšio lauke palikti sužeistojo. Rū- 
pestis, kurį jis išreiškia, - ne seklus, kaip krokodiliškas kodekso mo- 
delio rūpestis, o tikras ir visa smelkiantis. Tai rūpestis, pasitinkantis 
politikos procesą pačioje pradžioje ir išliekantis tiek teisėkūros eta- 
pu, tiek bylų sprendimo ir teisės įgyvendinimo etapais. Kiekvieno 
nario politiniai aktai visomis progomis - argumentuojant, kokios 
turėtų būti normos, taip pat — kaip jos turi būti įgyvendinamos, - 
išreiškia gilų ir nuotolinį įsipareigojimą, diktuojantį aukojimąsi, ne 
tik pralaiminčiųjų, bet ir galingųjų, kurie gautų naudos iš įsiteikinė- 
jimo visiems ir „šaškių lentos“ sprendimų, kuriuos integralumas drau- 
džia. Šio modelio logika orientuota į lygybę ta prasme, kuria jos 
reikalauja mūsų ketvirtoji sąlyga: jo integralumo komanda numato, 
kad kiekvienas asmuo yra toks pat vertingas kaip ir kiekvienas kitas, 
kad kiekvienas turi būti traktuojamas su vienodu rūpesčiu, laikantis 
kokios nors nuoseklios sampratos, ką tai reiškia. Asociacija principo 
pagrindu nėra automatiškai teisinga bendruomenė; jos vienodo rū- 
pesčio samprata gali būti defektyvi arba ji gali pažeisti savo piliečių 
arba kitų tautų piliečių teises tuo būdu, kuriuo, kaip mes ką tik ma- 
tėme, jas galėtų pažeisti bet kokia tikra asociacinė bendruomenė. 
Tačiau principo modelis tikrosios bendruomenės sąlygas patenkina 
geriau negu bet koks kitas modelis, kurį gali priimti žmonės, nesuta- 
riantys dėl teisiškumo ir teisingumo. 

Taigi štai mūsų argumentacija už integralumą, mūsų motyvacija 
siekti pagal galimybes suprasti tiek jos legislatyvinius, tiek bylų spren- 
dimo principus, gyvuojančius mūsų politiniame gyvenime. Principo 
bendruomenė pripažįsta integralumą. Ji smerkia „šaškių lentos“ įsta- 
tymus ir ne tokius dramatiškus to idealo pažeidimus kaip pažeidžian- 
čius asociacinį jos giliosios organizacijos pobūdį. Vidiniu kompro- 
misu pagrįstų įstatymų neįmanoma suprasti kaip kylančių iš kokios 
nors koherentiškos principo schemos; priešingai, jie tarnauja su prin- 

cipo bendruomenės principais nesuderinamam kodekso bendruome- 
nės siekiui rasti įsitikinimų kompromisą pagal galios proporciją. Jie 
ne patvirtina, 0 prieštarauja įsipareigojimui, kuris yra būtinas, kad 
stambi ir marga politinė visuomenė būtų tikroji, o ne paprastoji vi- 
suomenė - pažadui, kad apskritai teisė bus priimama, keičiama, plė- 
tojama ir interpretuojama principingu būdu. Šiam pažadui ištikima 
principo bendruomenė gali pretenduoti į tikrosios asociacinės bend- 
ruomenės autoritetą, taigi gali pretenduoti į moralinį legitimumą - į 
tai, kad jos kolektyviniai sprendimai yra pareigos dalykas, o ne pli- 
kos galios reikalas, - apeliuodama į broliškumą. Šias pretenzijas gali 
žlugdyti tai, kad net tikrieji asociaciniai įsipareigojimai gali konflik- 
tuoti su teisingumo reikalavimais, - ir kartais jiems turi nusileisti. 
Tačiau bet kokios kitos formos bendruomenė, kurios pareigūnai at- 
meta tą pareigą, nuo pat pradžių sugriaus bet kokią pretenziją į legi- 
timumą pagal brolybės idealą. 

Bendruomenės modeliai, naudojami šiame argumente, yra idea- 
lieji keliomis prasmėmis. Mes negalime tarti, kad dauguma žmonių 
mūsiškėse politinėse bendruomenėse savimoningai pritaria bet ku- 
rio išjų nuostatoms. Aš juos sukonstravau tam, kad galėtume nuspręs- 
ti, kurias nuostatas turėtume pamėginti interpretuoti kaip įkūnija- 
mas mūsų politinių praktikų, o tai yra kitas dalykas, ir šis pratimas 
leidžia padaryti štai kokią išvadą. Jeigu savo praktikas galime su- 
prasti kaip derančias su principo modeliu, mūsų institucijų legitimu- 
mą ir politines pareigas, kurias jos prisiima, galime pagrįsti kaip bro- 
liškumo dalyką, ir tuomet mes turėtume siekti tobulinti savo institu- 
cijas ta linkme. Verta pabrėžti, kad niekas šiame argumentavime 
nesugestijuoja, kad nacionalinės valstybės ar net mažesnės politinės 
bendruomenės piliečiai jaučia arba turėtų jausti vienas kitam kokią 
nors emociją, kurią būtų prasminga vadinti meile. Kai kurios idea- 
liosios bendruomenės teorijos skatina tikėti, kad tai įmanoma: jos 
ilgisi visuomenės, kur kiekvieno piliečio emocijos visų kitų atžvilgiu 
būtų tokios pat intensyvios ir sąlygojančios tokią pat asmeninę sąlie- 
ją kaip ir mylimųjų arba pačių intymiausių draugų arba kits kitam 
labai atsidėjusių šeimos narių atžvilgiu.“ Žinoma, negalėtume bet 

kokios politinės bendruomenės politikos interpretuoti kaip išreiš- 
kiančios tokį rūpestingumo lygį, be to, šis idealas ne toks ir patrauk- 
lus. Visuotinis asmeniškumo ir autonomijos atsisakymas, įsivaizduo- 
jamas tame ideale, paliktų žmonėms pernelyg mažai erdvės gyventi 
savą gyvenimą, o ne būti vedamiems per gyvenimą; tai sugriautų tas 
emocijas, kurias tas idealas garbina. Mūsų gyvenimų turtingumą su- 
daro tai, kad mes gyvename sudėtingose daugiasluoksnėse ir įvai- 
raus pobūdžio bendruomenėse. Jeigu savo mylimųjų ar draugų, ar 
kolegų atžvilgiu nejaustume nieko kita, išskyrus tokį patį —- kad ir 
patį intensyviausią įmanomą - rūpestį, kokį galime jausti visų kitų 
bendrapiliečių atžvilgiu, - tai reikštų meilės pabaigą, o ne universa- 
lią meilę. 


Reziumė 


Laikas supinti ilgo argumentavimo gijas. Šiame skyriuje teigiama, 
kad bet kokia sėkminga konstruktyvi mūsų politinių praktikų kaip 
visumos interpretacija pripažįsta integralumą kaip savarankišką po- 
litinį idealą, kuris kartais reikalauja kompromiso su kitais idealais. 
Kadangi tai — interpretacinis teiginys, jį dera vertinti pagal dvi di- 
mensijas. Integralumas kaip politinis idealas atitinka - ir paaiškina — 
tokius mūsų konstitucinės struktūros ir praktikos bruožus, kurie šiaip 
yra sunkiai paaiškinami. Taigi jo kaip išsamios sėkmingos šių prakti- 
kų interpretacijos sando pozicija priklauso nuo to, ar jų interpretavi- 
mas šiuo būdu padeda jas parodyti palankesnėje šviesoje. Mes pažy- 
mėjome įvairius motyvus, ir praktinius, ir susijusius su išraiška, ku- 
rie galėtų būti pagrindas bendruomenei pripažinti integralumą kaip 
politinę dorybę. Aš pabrėžiau vieną iš šių motyvų, sukonstruodamas 
ir supriešindamas tris bendruomenės modelius. Argumentavau, kad 
principo bendruomenė, kuri integralumą laiko svarbiausiu politikai, 
teikia geresnę politinio legitimumo gynybą nei kiti modeliai. Politi- 
nes pareigas ji priskiria bendrai asociacinių pareigų klasei ir jas šitaip 
paremia. Ši gynyba tokioje bendruomenėje įmanoma dėl to, kad bend- 
ras įsipareigojimas integralumui išreiškia kiekvieno rūpinimąsi vi- 

sais, kuris yra pakankamai specialus, asmeninis, visa smelkiantis ir 
egalitarinis, kad pagrįstų bendruomenines pareigas pagal bendruo- 
menės pareigos standartus, kurių mes laikomės kitur. 

Nei šis argumentas, nei kiti, kuriuos pažymėjome glausčiau, ne- 
teikia jokio vienareikšmiško argumento už integralumą pirmųjų po- 
litinės moralės principų pagrindu. Pačioje pradžioje pripažinau, kad 
integralumas neturėtų jokio atskiro vaidmens bendruomenėje, kurią 
visi jos nariai suprastų kaip tobulai teisišką ir teisingą. Aš ginu mūsiš- 
kės politinės kultūros, o ne abstrakčios ir belaikės politinės moralės 
interpretaciją; teigiu tik tai, kad argumentai už integralumą yra stip- 
rūs pagal antrąją, politinę interpretacijos dimensiją, o tai sutvirtina 
jos rimtas pretenzijas tenkinti pirmąją — dermės - dimensiją. 


PADRIKOS BAIGIAMOSIOS PASTABOS 


Artimiausiuose keliuose skyriuose mes nagrinėsime siauresnį ir la- 
biau fokusuotą teiginį: kad integralumas yra raktas, atveriantis 
konstruktyvinę mūsų savitų teisinių praktikų interpretaciją, ir konk- 
rečiai - būdo, kuriuo mūsų teisėjai sprendžia sunkiąsias teisės bylas, 
interpretaciją. Aš argumentuosiu, kad teisės kaip integralios visu- 
mos samprata teikia geresnę teisinės praktikos interpretaciją nei ki- 
tos dvi sampratos, kurias svarstėme. Tačiau pirma privalau prie mū- 
sų bendro integralumo paaiškinimo pridurti keletą tolesnių minčių, 
kurių nebūtų buvę įmanoma pažymėti pagrindiniame argumente, nes 
jos būtų jį sujaukusios. Apgailestauju, kad efektyviausiai šitai galiu 
padaryti surikiuodamas pastabas nesisteminga sąvado su dviejomis 
bendromis rubrikomis forma. 


Teisėkūra ir bylų sprendimas 


Aš neteigiu, kad, pagal mano interpretacinę tezę, mūsų politinės prak- 
tikos tobulai įgyvendina integralumą. Aš pripažinau, jog būtų ne- 
įmanoma visas atskiras normas ir kitus standartus, išleistus mūsų le- 
gislatūrų ir vis dar galiojančius, apibendrinti kokia nors viena vienti- 

sa principo schema. Tačiau mūsų įsipareigojimas integralumui reiš- 
kia, kad šį faktą privalome nurodyti kaip defektą, o ne kaip pagei- 
dautiną teisingo politinės galios padalijimo tarp skirtingų opinijos 
korpusų rezultatą, ir kad mes privalome siekti ištaisyti tuos principo 
nenuoseklumus, su kuriais esame priversti susidurti. Net šis silpnes- 
nis teiginys reikalauja tolesnio patikslinimo ar bent paaiškinimo. 

Išskyriau dvi integralumo sritis ar formas, įvardydamas du prin- 
cipus: teisėkūros integralumo ir teisėjavimo integralumo. Pirmasis 
riboja tai, ką mūsų įstatymų leidėjai ir kiti teisės kūrėjai gali, nenusi- 
žengdami deramumui, daryti plėsdami ar keisdami mūsų viešuosius 
standartus. Antrasis iš mūsų teisėjų reikalauja mūsų esamą viešųjų 
standartų sistemą pagal galimybes traktuoti kaip išreiškiančią ir ger- 
biančią vientisą principų kompleksą ir tam tikslui interpretuoti šiuos 
standartus siekiant tarp ir už eksplicitiškų standartų įžvelgti implici- 
tiškus standartus. Integralumas mums yra dorybė šalia teisiškumo ir 
teisingumo bei deramo proceso, tačiau tai nereiškia, kad bet kuria iš 
tų dviejų ką tik išskirtų formų integralumas yra būtinai ar visuomet 
suverenus kitų dorybių atžvilgiu. Legislatūra turėtų vadovautis legis- 
latyvinio integralumo principu, ir tai paaiškina, kodėl ji privalo ne- 
priiminėti „šaškių lentos“ įstatymų tiesiog iš rūpesčio dėl teisingu- 
mo. Tačiau „šaškių lentos“ įstatymai yra pernelyg akį rėžiantis ir leng- 
vai išvengiamas integralumo pažeidimas; iš to nedarytina išvada, kad 
legislatūra privalo niekada, jokiomis aplinkybėmis nedaryti teisės ne- 
nuoseklesnės pagal principą, negu ji jau yra. 

Tarkime, jog legislatūra įtikinama, kad esama nelaimingus atsiti- 
kimus reguliuojančio įstatymo schema, kuri leidžia žmonėms gauti 
kompensaciją už defektyvius produktus tik tuo atveju, kai gaminto- 
jo būta aplaidaus, yra neteisinga, ir todėl ji pasiūlo priimti griežtos 
teisinės atsakomybės už defektyvius automobilius schemą. Integra- 
lumas reikalaus iš jos nustatyti griežtą teisinę atsakomybę taip pat ir 
visiems kitiems produktams. Tačiau adekvačiam bendram įstatymui 
visiems produktams parengti galėtų prireikti labai nemažai teisės kū- 
rėjų laiko, kuris reikalingas kitiems dalykams. Arba tam tikrų pro- 
duktų gamintojai gali būti stiprus lobistinis veiksnys, darantis tokį 

bendrą įstatymą politiškai kol kas neįmanomą. Tokiu atveju legisla- 
tūra šio sunkaus pasirinkimo akivaizdoje gal būtų visai teisi, priim- 
dama tik kompensacijos už automobilių defektus įstatymą, kitus pro- 
duktus pasilikdama kitam kartui ar tolimesnei ateičiai. Integralumas 
smerkia tokį rezultatą, tačiau teisingumas jį rekomenduoja vietoj jo- 
kių pakeitimų nedarymo, o balanso požiūriu - alkanam ir juoda duona 
skani. Legislatūra pamintų savo bendrą įsipareigojimą integralumui, 
taigi ir prarastų mūsų propaguojamą argumentą už legitimumą, jei- 
gu ji šitai rinktųsi kiekvienąkart ir net tuomet, jei taip darytų papras- 
tai. Tačiau tai nereiškia, kad jai niekuomet nedera rinktis teisingumo 
aukojant integralumą. 

Bylų sprendimo integralumo principas nėra absoliučiai suvere- 
nus ir to, ką gi galiausiai teisėjai turi daryti, atžvilgiu. Šis principas 
leidžia nustatyti, ką teisėjas turi pripažinti teise. Kitaip tariant, jis yra 
suverenus teisės pagrindų atžvilgiu, nes nepripažįsta jokios kitos pa- 
žiūros į tai, kas „kyla iš“ praeities politinių sprendimų. Tačiau 3- 
iame skyriuje matėme, kad bet kokia teisės pagrindų teorija abstra- 
huojasi nuo detalių klausimų dėl teisės galios. Teisėjas, kuris pripa- 
žįsta integralumą, manys, kad teisė, kurią jis apibrėžia, nustato 
tikrąsias besibylinėjančiųjų teises į sprendimą, kurį jis turi padaryti. 
Jie turi teisę — iš principo - į tai, kad jų aktai ir reikalai būtų spren- 
džiami vadovaujantis geriausia pažiūra į tai, ko teisiniai bendruome- 
nės standartai reikalavo arba ką leido tuo metu, kai jie atliko veiks- 
mus, o integralumas reikalauja, kad šie standartai būtų suprantami 
kaip koherentiški, kaip valstybė, kalbanti vienu balsu. Tačiau nors 
šis reikalavimas gerbia politinę deramo procedūrinio proceso dory- 
bę, kuri būtų bent jau prima facie pažeista, jeigu žmonių veika būtų 
vertinama kokių nors kitų standartų pagrindu, o ne teisinių tądien 
galiojančių standartų, kiti ir stipresni politinės moralės aspektai ypa- 
tingomis ir neįprastomis aplinkybėmis galėtų nusverti šį reikalavi- 
mą. Jungtinių Valstijų teisė, deramai interpretuojama gerbiant integ- 
ralumą, tikriausiai apėmė Vergų pabėgėlių aktą (Fugitive Slave Act), 
priimtą Kongreso dar prieš Pilietinį karą.*? Jeigu teisėjo teisingumo 
jausmas smerkė tą aktą kaip didžiai nemoralų, nes tas aktas reikalavo 

iš piliečių padėti grąžinti vergus jų šeimininkams, jis būtų turėjęs 
apsvarstyti, ar jį iš tiesų dera įgyvendinti vergo savininko reikalavi- 
mu, ar turėtų meluoti ir sakyti, kad galiausiai teisė to nereikalauja, 
ar turėtų atsistatydinti. Taigi bylų sprendimo integralumo principas 
nebūtinai turi paskutinį žodį dėl to, kaip turėtų būti naudojama vals- 
tybės prievartinė galia. Tačiau jis turi pirmą žodį, ir paprastai prie to, 
ką jis sako, nebelieka ką pridurti. 


Integralumas ir nuoseklumas 


Ar integralumas tėra nuoseklumas (sprendžiant vienodus atvejus vie- 
nodai), tik oriau pavadintas? Tai priklauso nuo to, ką turime galvo- 
je, kalbėdami apie nuoseklumą ar panašius dalykus. Jeigu politinė 
institucija yra nuosekli tik kai paraidžiui, visiškai tiksliai kartoja savo 
praeities sprendimus, tai integralumas nėra nuoseklumas; tai yra kaž- 
kas sykiu daugiau ir mažiau negu nuoseklumas. Integralumas reika- 
lauja, kad viešieji bendruomenės standartai būtų ir kuriami ir su- 
prantami - kiek tai įmanoma - kaip išreiškiantys vieningą koheren- 
tišką tarpusavyje subalansuotų teisiškumo ir teisingumo schemą. 
Institucija, kuri pripažįsta tą idealą, kartais dėl tos priežasties atitrūks 
nuo siauros praeities sprendimų linijos, siekdama būti ištikima prin- 
cipams, suvokiamiems kaip fundamentalesnė schemos kaip visumos 
plotmė. 

Aiškiausių pavyzdžių teikia bylų sprendimas - parinkau vieną, 
kuris iliustruoja kol kas tik dalinę integralumo pergalę. Kurį laiką 
britų teisėjai skelbė, kad nors kitų profesijų nariai yra teisiškai atsa- 
kingi už žalą, nulemtą jų neatsargumo, advokatai turi imunitetą to- 
kiai atsakomybei. Nuoseklumas, siaurai suprantant, būtų reikalavęs 
toliau taikyti šią išimtį, tačiau integralumas smerkia ypatingą advo- 
katų traktavimą, jeigu jo negalima pateisinti pagal principą, o tai 
neatrodo įmanoma. Dabar Lordų rūmai apribojo tą išskyrimą: tuo 
mastu jie atidavė pirmenybę integralumui siaurojo nuoseklumo atžvil- 
giu.?* Tačiau integralumo reikalavimas nebus patenkintas, kol išsky- 
rimas nebus visiškai panaikintas. 

Ši pastaba galėtų padėti numaldyti įtarimą, iki šiol skatintą mūsų 
svarstymo. Integralumas gali atrodyti pernelyg konservatyvus pamatas 
teisės sampratai, ypač palyginti su pragmatizmu, jo stipriausiu var- 
žovu. Teisėjas, kuris iš pagarbos integralumui priima sprendimą po- 
nios McLoughlin naudai, nepaisydamas savo nuomonės, kad būtų 
geriau neleisti emocinės žalos atlyginimo jokiu atveju, atrodo neryž- 
tingas greta savo brolio pragmatisto, kuris nemato jokių kliūčių ge- 
rinti teisę gabalėlis po gabalėlio. Tačiau kai perprantame skirtumą 
tarp integralumo ir siauro nuoseklumo, šis kontrastas tampa sudė- 
tingesnis. Integralumas yra dinamiškesnis ir radikalesnis standartas, 
nei jis atrodė iš pradžių, nes skatina teisėją žvelgti plačiai ir būti išra- 
dingam ieškant dermės su fundamentaliu principu. Kai kuriais at- 
vejais, tokiais kaip McLoughlin, pagal ką tik padarytas prielaidas, 
teisėjas, kuris laiko integralumą savo modeliu, išties atrodys santū- 
resnis negu pragmatistas. Tačiau kitais atvejais jo sprendimai atrodys 
radikalesni. 

Panagrinėkime, pavyzdžiui, Aukščiausiojo teismo sprendimą 
Brown byloje. Apibendrintam utilitarinio mąstymo tipui būdingas 
pragmatistinis teisingumas būtų iškėlęs sau klausimą, ar sprendimas 
ieškovų moksleivių naudai, grindžiamas visos oficialios segregacijos 
mokyklose nelegalumu, iš tikrųjų yra geriausias ateičiai, atsižvelgiant 
į viską. Visai įmanoma, jog jis būtų nusprendęs, kad toks sprendimas 
yra geriausias, tačiau būtų turėjęs apsvarstyti griežtus praktinius ar- 
gumentus už priešingą alternatyvą. Buvo visiškai logiška galvoti, kad 
tokia dramatiška didelės šalies dalies socialinės struktūros permaina 
teismo potvarkiu, teismo, kuris nėra atskaitingas jokiam elektoratui, 
produkuos neramumus, kurie rasinei lygybei kenks, o ne skatins ją, 
ir apsunkins švietimą ištisai kartai. Taip pat buvo logiška manyti, 
kad Teismo potvarkis niekuomet nebus iki galo įvykdytas ir kad dėl 
šios nesėkmės nukentės Teismo galia ginti mažumas ir įgyvendinti 
konstitucines teises ateityje. 

Net jeigu pragmatistas galiausiai nuspręstų, kad tas sprendimas, 
kurį galop priėmė Teismas, buvo geriausias, atsižvelgiant į viską, vi- 
sai galimas dalykas, kad jis būtų susimąstęs prieš radikaliai išplėsda- 

mas to sprendimo taikymą, kaip jį netrukus išplėtė Aukščiausiasis 
teismas paskesniais metais. Praktiniai argumentai prieš juodaodžių 
vaikų pavežėjimą autobusu į baltųjų mokyklas ir vice versa buvo ir 
lieka labai stiprūs, kaip aiškiai teberodo įtampos ir neapykantos at- 
mosfera keliuose šiauriniuose miestuose. Teisės koncepcija, suręsta 
ant interpretacinio integralumo principo pamatų, palieka daug ma- 
žiau erdvės tokios rūšies praktiniams argumentams, pagrindžiant 
substantyvias konstitucines teises.?? Todėl ji yra reiklesnė ir daug 
radikalesnė tokiomis aplinkybėmis kaip Brown bylos, kai ieškovui 
pavyksta parodyti, kad svarbi dalis to, ką iki šiol manyta esant tei- 
se, nedera su fundamentalesniais principais, būtinais pateisinti tei- 
sę kaip visumą. 

Integralumas yra siauresnis už nuoseklumą taip pat ta prasme, 
kurią mes jau pažymėjome, tačiau kadangi ji yra pakankamai svarbi, 
pažymėsime dar kartą. Integralumas yra principo dalykas ir nereika- 
lauja kokio nors paprasto politinės strategijos nuoseklumo.*? Legis- 
latyvinio integralumo principas reikalauja, kad legislatūra siektų už- 
tikrinti kiekvieno teisę į tai, ką ji laiko jo moralinėmis ir politinėmis 
teisėmis, kad viešieji standartai įkūnytų koherentišką teisiškumo ir 
teisingumo schemą. Tačiau legislatūra priima daug sprendimų, kurie 
privilegijuoja tam tikrą grupę ne tuo pagrindu, kad geriausia teisin- 
gumo koncepcija skelbia, jog ta grupė turi teisę į tą naudą, o tik 
todėl, kad naudos suteikimas tai grupei aplinkybių valia yra naudin- 
gas bendrajam interesui. Pavyzdžiui, jeigu legislatūra suteikia subsi- 
dijas ūkininkams, auginantiems kviečius, siekdama užtikrinti reikia- 
mą derlių, arba skiria išmokas kukurūzus auginantiems ūkininkams, 
kad šie jų neaugintų, nes prikaupta per daug atsargų, ji tuo nepripa- 
žįsta kokios nors fermerių teisės į šias išmokas. Aklo nuoseklumo 
forma iš legislatūros reikalautų suteikti subsidijas arba išmokas už 
neauginimą visiems fermeriams ar bent jau visiems tiems, kurių pa- 
sėliai sudaro labai reikšmingą dalį arba kurie išaugina perteklingas 
kultūras. Tačiau yra įmanomas racionalus politinės nuostatos moty- 
vas, - galbūt visiškai kitokios rūšies, - kodėl legislatūra neturėtų ši- 
taip generalizuoti šių politinių priemonių. Vien tuo, kad pripažįsta- 

mi tie motyvai ir subsidijavimo politika nesuvisuotinama, integralu- 
mui nenusižengiama. 

8-ame skyriuje pažymėsime argumentą, kuris gali atrodyti keliąs 
pavojų šiai perskyrai, nes parodo, kad integralumas turi galios net 
šių politinės nuostatos sprendimų atveju. Valdžiai, kuri pripažįsta 
tai, ką aš ten pavadinsiu abstrakčiu egalitariniu principu, pagal kurį 
savo piliečius ji turi traktuoti kaip lygius, reikia vienodo rūpesčio 
sampratos, o integralumas reikalauja, kad valdžia apsispręstų dėl vie- 
ningos sampratos, kurios neišsigins jokiame savo sprendime, įskai- 
tant politinės nuostatos sprendimus. Antai daugelis politikų galvoja, 
kad traktuoti žmones kaip lygius reiškia apskaičiuoti kiekvieno ge- 
rovę kokia nors visa apimančia utilitarine kalkuliacija; institucija, 
kuri tokią vienodo rūpesčio sampratą naudojo pateisinti kai kuriems 
įstatymams, negalėtų naudoti jai prieštaraujančios sampratos - pa- 
vyzdžiui, kad vienodas rūpestis reiklauja materialinės piliečių lygy- 
bės, - teisindama kitus įstatymus. Tačiau įprastinėje politikoje teisės 
kūrėjai privalo į šiuos reikalavimus žvelgti ilgalaikės perspektyvos 
požiūriu. Juos ištiktų paralyžius, jeigu jie užsimotų užtikrinti, kad 
kiekvienas sprendimas skyrium kiekvienam piliečiui davė būtent tą 
naudą, kuri jam tektų, pavyzdžiui, pagal pačią skrupulingiausią utili- 
tarinę kalkuliaciją. Funkcionali politinė teorija turi būti laisvesnė: ji 
tik reikalauja, kad valdžia laikytųsi bendro pobūdžio strategijų, ku- 
rios skatina visuotinę gerovę, apibrėžiamą apytikriai ir statistiškai, 
kad atitiktų tai, ko vienodas rūpestis reikalauja pagal tąsyk galiojan- 
čią sampratą. Antai valdžia, įsipareigojusi utilitarinei sampratai, sa- 
vo uždaviniu laiko diegti tokias legislatyvines strategijas, kurios kaip 
visuma ir ilgalaikėje perspektyvoje vidutinę gerovę gali pakelti la- 
biau, negu pakeltų alternatyvios strategijos; valdžia, įsipareigojusi 
materialiai lygybei, priima programas, kurios labiau mažina sluoks- 
nių ir klasių grupinės padėties skirtumus materialios gerovės atžvil- 
giu, ir taip toliau. Sprendimai, įgyvendinantys šias strategijas, juos 
vertinant pavieniui, yra politinės nuostatos, o ne principo dalykas; 
juos testuoti dera klausiant, ar jie skatina pažangą visa apimančio 
tikslo link, užuot klausus, ar jie kiekvienam piliečiui duoda tai, ką 


236 TEISĖS IMPERIJA 


turėti jis turi teisę kaip individas. Taip testuojant, galima pateisinti 
subsidijas vienai ūkininkų grupei, nors subsidijos kitai grupei, kaip 
kitokios visa apimančios strategijos dalykas, taip pat būtų pakėlusios 
bendrąją gerovę, galbūt lygiai tiek pat. 

Tačiau dauguma funkcionalių politinių teorijų pripažįsta ir atski- 
ras individualias teises kaip kozirius prieš šiuos politinės nuostatos 
sprendimus, teises, kurias valdžia privalo gerbti svarstydama vieną 
po kito atvejus ir priiminėdama sprendimą po sprendimo. Tai gali 
būti didžiosios politinės teisės, kaip kad kiekvieno piliečio teisė į tai, 
kad jo balsas būtų laikomas lygiu bet kurio kito piliečio balsui arba į 
tai, kad iš jo nebūtų atimama žodžio ar sąžinės laisvė, net tada, kai 
šių teisių pažeidimas prisidėtų prie bendrosios gerovės. Arba - tei- 
sės, labiau tiesiogiai perimtos iš asmeninės moralės, tokios kaip teisė 
gauti kompensaciją už sužalojimus, nulemtus kito nerūpestingumo. 
Integralumo samprata sutelkia žvilgsnį į šiuos principo dalykus: val- 
džia privalo vieningu balsu kalbėti apie tai, kokios yra šios teisės, 
taigi ir jų iš nieko neatimti jokiomis aplinkybėmis. Integralumo po- 
veikis politinės nuostatos sprendimams yra labiau išsklidęs. Integra- 
lumas, kaip sakiau, reikalauja, kad valdžia laikytųsi kokios nors ko- 
herentiškos sampratos, aiškinančios, ką reiškia žmones traktuoti kaip 
lygius, tačiau tai yra daugiausia bendro pobūdžio strategijų ir apy- 
tikrių statistinių testų klausimas. Šiaip jis nereikalauja siaurojo po- 
litinių nuostatų nuoseklumo: jis nereikalauja, kad konkrečios pro- 
gramos kiekvieną traktuotų tuo pačiu būdu.*! Tačiau integralumo 
rūpinimasis teisėmis ir principu kartais iš tiesų diskvalifikuoja tam 
tikrą ypatingos rūšies nenuoseklumą. Amerikos legislatūra negalė- 
tų priimti sprendimo, kad joks fermeris katalikas negali gauti subsi- 
dijų, net jei būtų rimtų politinės nuostatos motyvų (nors tai nejti- 
kėtina) šiai diskriminacijai. 

Politinės nuostatos ir principo perskyra ir tiesioginis ryšys tarp 
integralumo ir principo yra svarbūs taip pat ir anapus teisėkūros. 
Imkime prokuroro diskrecija priimamus ir kitokius politinės nuosta- 
tos sprendimus baudžiamajame procese. Galima manyti, jog nuo- 
seklumas reikalauja, kad jeigu žmonės buvo ir bus baudžiami už tam 

tikrą nusikaltimą, tai turėtų būti baudžiami visi tokį nusikaltimą įvyk- 
dę žmonės ir turi būti taikomos vienodos bausmės, jeigu kaltumo 
lygis vienodas. Integralumo skiriamoji geba didesnė. Jeigu prokuro- 
ro motyvas nepersekioti vieno asmens susijęs su politine nuostata — 
pavyzdžiui, jeigu teisinis persekiojimas būtų pernelyg brangus arba 
dėl kokios nors priežasties efektyviai neprisidės prie atgrasomojo 
poveikio, - integralumas nesiūlo jokios motyvacijos, kuri sugestijuo- 
tų, kad teisinis persekiojimas neturėtų būti taikomas ir tuo atveju, 
kai tokių politinės nuostatos motyvų nėra arba jie atmetami. Tačiau 
jeigu motyvai, argumentuojantys prieš teisinį persekiojimą vienoje 
byloje, yra principo motyvai — pavyzdžiui, jog baudžiamasis įstaty- 
mas neteikia adekvataus perspėjimo, - integralumas reikalauja, kad 
šie motyvai būtų gerbiami ir kiekvieno kito asmens atveju. Žinoma, 
integralumas taip pat smerktų tuos prokurorų sprendimus, kurie 
diskriminuoja — nors ir pasiteisinant politinės nuostatos motyvais — 
pagrindais, pažeidžiančiais šiaip pripažįstamas teises, kaip antai jei- 
gu mūsų prokurorai, tarsi taupydami lėšas, už tam tikrą nusikalsta- 
mą veiką, ypač paplitusią bendruomenėse, kurias sudaro daugiausia 
juodaodžiai, persekiojimą taikytų tik juodaodžiams.?2 


7. Teisės integralumas 


PLATUS ŽVILGSNIS 


Šiame skyriuje konstruojame trečiąją iš tų teisės sampratų, kurias 
pristačiau 3-iame skyriuje. Teisės kaip integralios visumos samprata 
neigia, kad teisiniai teiginiai yra arba retrospektyvūs (backward-loo- 
king) fakto pranešimai, kaip mano konvencionalizmas, arba perspek- 
tyvinės (forward-looking) instrumentinės programos, kaip mano tei- 
sinis pragmatizmas. Ji tvirtina, kad teisinės tezės yra interpretaciniai 
sprendiniai, taigi - kad jie kombinuoja retrospektyvinius ir perspek- 
tyvinius elementus; jie interpretuoja amžininkų teisinę praktiką, 
suprantamą kaip besirutuliojantis politinis naratyvas. Taigi teisės kaip 
integralios visumos samprata atmeta senovinį klausimą, ar teisėjai 
atranda ar išranda teisę, kaip nereikalingą klausimą; ji sugestijuoja, 
kad teisinį samprotavimą suprasime tik suvokę prasmę, kuria jie sy- 
kiu daro ir viena, ir kita, ir nedaro nei to, nei to. 


Integralumas ir interpretacija 


Integralumo principas sprendžiant bylas liepia teisėjams juridines tei- 
ses ir pareigas identifikuoti remiantis - kiek tai įmanoma - prielaida, 
kad jos visos yra sukurtos vieno autoriaus - personifikuotosios bend- 
ruomenės, - išreiškiančio vientisą teisiškumo ir teisingumo sampra- 
tą. Savo trečiąją teisės sampratą, savo trečiąją pažiūrą į tai, kokios 
teisės ir pareigos kyla iš praeities politinių sprendimų, mes sufor- 
muojame performuluodami šias instrukcijas kaip tezę apie teisės pa- 
grindus. Pagal teisės kaip integralios visumos sampratą, teisės pro- 
pozicijos yra teisingos, jeigu jos figūruoja teisiškumo, teisingumo ir 


TEISĖS INTEGRALUMAS 239 


deramo procedūrinio proceso principuose arba kyla iš jų, - princi- 
puose, kurie teikia geriausią konstruktyvinę bendruomenės teisinės 
praktikos interpretaciją. Pavyzdžiui, nuspręsti, ar teisė numato po- 
niai McLoughlin kompensaciją už jos patirtą žalą, - reiškia nuspręs- 
ti, ar teisinę praktiką išvystame palankesnėje šviesoje, jeigu tariame, 
kad bendruomenė yra pripažinusi principą, jog žmonės, atsidūrę po- 
nios McLoughlin padėtyje, turi teisę į kompensaciją. 

Taigi teisės kaip integralios visumos sampratos interpretacinis po- 
būdis, kitaip nei konvencionalizmas ar pragmatizmas, implikuoja la- 
biau neatlyžtamą interpretaciją. Šios teorijos pateikia save kaip in- 
terpretacijas. Tai teisės sampratos, pretenduojančios mūsų teisines 
praktikas parodyti kiek įmanoma palankesnėje šviesoje, o savo po- 
interpretacinėse išvadose jos rekomenduoja tam tikrus bylų sprendi- 
mo stilius ir programas. Tačiau jų rekomenduojamos programos 
pačios nėra interpretacijos programos: jos nereikalauja iš teisėjų, 
sprendžiančių sunkiąsias bylas, vykdyti kokį nors tolesnį, iš esmės 
interpratacinį teisinės doktrinos tyrimą. Konvencionalizmas reika- 
lauja iš teisėjų studijuoti teisines ataskaitas ir parlamento protokolus 
turint tikslą atskleisti, kokie sprendimai yra priimti institucijų, kon- 
venciškai pripažįstamų turinčiomis legislatyvinę galią. Be abejo, ta- 
me procese kils interpretacinių klausimų: pavyzdžiui, gali prireikti 
interpretuoti tekstą norint nuspręsti, kokius įstatymus juo remda- 
mosi konstruoja mūsų teisinės konvencijos. Tačiau kai teisėjas jau 
yra pripažinęs konvencionalizmą kaip savo gidą, spręsdamas konk- 
rečias bylas jis jau nebeturi progų teisės archyvą interpretuoti kaip 
visumą. Pragmatizmas iš teisėjų reikalauja instrumentiškai mąstyti 
apie geriausias normas ateičiai. Toks samprotavimas gali pareikalau- 
ti interpretacijos veiksmą perkelti anapus teisinės medžiagos: pavyz- 
džiui, pragmatistui utilitaristui gali tekti rūpintis geriausiu būdu 
suprasti bendruomenės gerovės idėją. Tačiau ir vėl: pripažinęs prag- 
matizmą, teisėjas nustoja interpretuoti teisinę praktiką kaip visumą. 

Teisės kaip integralios visumos samprata yra kitokia: ji yra sykiu 
teisinės praktikos visapusiškos interpretacijos produktas ir šios in- 
terpretacijos įkvėpimo šaltinis. Programa, kurią ji siūlo teisėjams, 

sprendžiantiems sunkiąsias bylas, yra iš esmės - ne tik kontingentiš- 
kai — interpretacinė; teisės kaip integralios visumos samprata iš jų 
reikalauja toliau interpretuoti tą pačią medžiagą, kurią jau pati ši 
samprata tikisi sėkmingai interpretuojanti. Ji save teikia kaip prade- 
damąją dalį interpretacijos, kurią ji rekomenduoja tęsti, išplėtojant į 
detalias interpretacijas. Todėl dabar turime grįžti prie bendrų interp- 
retacijos kaip tokios apmąstymų, kuriuos pradėjome 2-ame skyriuje. 
Turime tęsti ten pateiktą aiškinimą, kas yra interpretacija ir kada ji 
yra gera, tačiau šįkart - detaliau ir tą aiškinimą labiau orientuojant į 
tą ypatingą interpretacinį iššūkį, kuris tenka teisėjams ir kitiems, pri- 
valantiems pasakyti, kokia yra teisė. 


Integralumas ir istorija 


Istorija yra svarbi teisės kaip integralios visumos sampratai - labai 
svarbi, tačiau tik tam tikra prasme. Integralumas nereikalauja tokio 
principo nuoseklumo, kuris apimtų visus istorinius bendruomenės 
teisės etapus; iš teisėjų jis nereikalauja teisę, kurią jie įgyvendina, 
mėginti suprasti kaip pagal principą giminingą praėjusio amžiaus tei- 
sei, kurios jau atsižadėta, netgi nereikalauja įžvelgti tęstinumo anks- 
tesniosios kartos teisės atžvilgiu. Ji nurodo horizontalų, o ne verti- 
kalų principo nuoseklumą, apimantį visus tuos teisinius standartus, 
kuriuos bendruomenė diegia dabar. Ji tvirtina, kad teisė — teisės ir 
pareigos, kylančios iš praeities kolektyvinių sprendimų ir todėl įga- 
liojančios valstybinę prievartą arba jos reikalaujančios, - apima ne 
tik detalų tų siauros reikšmės sprendimų turinį, bet ir platesnės pras- 
mės principų schemą, būtiną jiems pateisinti. Istorija yra svarbi ir 
dėl to, kad ta principų schema turi pateisinti taip pat ir tų praeities 
sprendimų statusą, ne tik turinį. Į Nykstančių biologinių rūšių akto 
pripažinimo teise pateisinimą, jeigu - ir kol - jis nepanaikinamas, 
kaip esminės reikšmės faktas įeis tai, kad jį priėmė Kongresas, o bet 
koks pateisinimas, kurį mes pateikiame to fakto kaip esminės svar- 
bos fakto traktavimui pateisinti, turi priderinti būdą, kuriuo mes trak- 
tuojame kitus mūsų politinės praeities įvykius. 

Tad teisės kaip integralios visumos samprata pradeda nuo da- 
barties, o praeitimi domisi tik tiek, kiek reikalauja jos dabartinis 
fokusas, ir tik tuo būdu, kurį jis diktuoja. Net aiškindamasi dabar- 
tinę teisę, ji nesiekia išgauti politikų, kurie pirmi ją sukūrė, idealus 
ar praktinius tikslus. Veikiau ji siekia pateisinti tai, ką jie padarė 
(kartais įskaitant ir tai, ką jie pasakė, kaip matysime), - pateisinti 
visa apimančiu pasakojimu, vertu pasakoti dabar, pasakojimu, į kurį 
įeina sudėtingas teiginys: kad dabartinė praktika gali būti organi- 
zuojama principų ir pateisinama pagal principus, pakankamai pat- 
rauklius, kad užtikrintų orią ateitį. Teisės kaip integralios visumos 
samprata atmeta senąją pažiūrą, anot kurios, „įstatymas yra įstaty- 
mas“, kaip ir naujesniojo „realizmo“ cinizmą. Abi šias pažiūras ji 
supranta kaip pagrįstas ta pačia dirbtine teisės radimo vs išradinė- 
jimo dichotomija. Kai teisėjas skelbia, kad tam tikras principas yra 
įkūnijamas teisės, jis praneša ne naivų teiginį apie praeities valsty- 
bės veikėjų motyvus, teiginį, kurį protingas cinikas gali lengvai su- 
kritikuoti, o interpretacinį pasiūlymą: kad tas principas sykiu ir 
atitinka tam tikrą sudėtingą teisinės praktikos dalį, ir ją pateisina, 
kad jis teikia patrauklų būdą tos praktikos struktūroje išvysti prin- 
cipo nuoseklumą, kurio reikalauja integralumas. Teisės optimiz- 
mas šia prasme yra konceptualus; teisės teiginiai esti nuolat 
konstruktyvūs tiesiog dėl to, kad jie yra tokie teiginiai. Šis optimiz- 
mas gali atrodyti tarsi ne vietoje: galbūt teisinė praktika išties nesi- 
duoda interpretuojama niekaip kitaip, tik labai skeptiškai. Tačiau 
tai nėra neišvengiama tik dėl to, kad bendruomenės istorija yra 
didelių permainų ir konflikto istorija. Sumani interpretacija įma- 
noma ir tuo atveju, jei dalykas yra morališkai komplikuotas, net 
kai jis neaiškus. 

TEISĖS GRANDINĖ 


Grandinės romanas 


2-ame skyriuje aiškinau, kad kūrybingai interpretacijai formalią struk- 
tūrą teikia intencijos idėja, ne (bent jau nebūtinai) dėl to, kad ji sie- 
kia nustatyti kokio konkretaus istorinio asmens ar grupės intencijas, 
bet dėl to, kad siekia priskirti tikslą interpretuojamam tekstui ar 
duomenims, ar tradicijai. Kadangi visokiai kūrybingai interpretacijai 
būdingas šis bruožas, - nes ji turi normatyvinį aspektą ar komponen- 
tą, - pravartu teisę palyginti su kitomis interpretacijos formomis ar 
atvejais. Mums gali padėti teisėjo, sprendžiančio, kokia yra teisė ko- 
kiu nors klausimu, palyginimas ne tik su pagarbumo bendruomenės 
piliečiais, sprendžiančiais, ko pagarbumo tradicija reikalauja, bet ir 
su literatūros kritiku, narpliojančiu įvairias sudėtingos dramos ar ei- 
lių vertės dimensijas. 

Tačiau teisėjai yra sykiu ir autoriai, ne tik kritikai. Teisėjas, spren- 
džiantis McLoubglin bylą arba Brown bylą, prisideda prie tradicijos, 
kurią jis interpretuoja; ateities teisėjai susiduria su nauja tradicija, 
kuri apima tai, ką jis padarė. Žinoma, ir literatūros kritika įdeda 
indėlį į meno tradicijas, puoselėjamas autorių; to indėlio pobūdis ir 
svarba patys yra kritinės teorijos klausimai. Tačiau teisėjų indėlis yra 
labiau tiesioginis, o perskyra tarp autoriaus ir interpretuotojo čia yra 
veikiau skirtingų to paties proceso aspektų dalykas. Todėl literatū- 
ros ir teisės palyginimą galime padaryti dar vaisingesnį, įsivaizduo- 
dami pramanytą literatūros žanrą, kurį galėtume pavadinti grandi- 
nės romanu (cbain novel). 

Tokio romano kūrime dalyvauja grupė romanistų, rašančių ro- 
maną seriatim; kiekvienas grandinės romanistas interpretuoja sky- 
rius, kurie jam pateikiami, kad jis parašytų naują skyrių, kuris tada 
priduriamas prie to, ką gauna kitas novelistas, ir taip toliau. Kiekvie- 
no darbas - rašyti savo skyrių taip, kad padarytų kuriamą romaną 
geriausią, koks tik jis gali būti, ir šio uždavinio sudėtingumas čia yra 
sunkiosios bylos sprendimo pagal teisės kaip integralios visumos 
sampratą sudėtingumo modelis. Įsivaizduojamasis literatūrinis pro- 

cesas yra fantazija, tačiau ji nėra neįtikima. Kai kurie romanai iš tik- 
rųjų yra parašyti tokiu būdu, nors daugiausiai turint tikslą demas- 
kuoti, taip pat tam tikri salono žaidimai, skirti lietingiems savaitga- 
liams Anglijos kaime, savo struktūra primena tą principą. Televizijos 
muilo operos tęsiasi dešimtmečius su tais pačiais personažais ir išlai- 
kydamos tam tikrą minimalų personažų charakterio ir siužeto tęsti- 
numą, nors scenarijų joms rašo skirtingos autorių komandos, net 
skirtingos jų pamainos skirtingomis savaitėmis. Tačiau mūsų pavyz- 
dyje iš romanistų tikimasi, kad jie rimčiau žiūri į savo pareigą išlai- 
kyti tęstinumą; jie bendromis pastangomis siekia, kiek pajėgia, su- 
kurti vieną vientisą geriausią įmanomą romaną.! 

Kiekvienas romanistas iš tos medžiagos, kuri jam duodama, ir 
tuo, ką jis priduria prie jos, taip pat turėdamas omenyje (tiek, kiek jis 
gali šitai kontroliuoti) tai, ką kursiantieji po jo norės arba galės pri- 
durti, siekia sukurti vieną romaną. Jis privalo stengtis padaryti šį 
romaną geriausiu įmanomu romanu, kurį galima interpretuoti kaip 
vieno autoriaus kūrinį, o ne - kaip yra iš tiesų - kaip daugelio skir- 
tingų rankų produktą. Tai iš jo reikalauja visuminio sprendimo arba 
visuminių sprendinių serijos rašant ir perkuriant. Jis turi turėti kokią 
nors pažiūrą į rašomą romaną, kokią nors darbinę teoriją apie jo 
veikėjus, siužetą, žanrą, temą ir sumanymą, kad galėtų nuspręsti, kas 
laikytina jo tąsa, o ne nauja pradžia. Jeigu jis yra geras kritikas, jo 
pažiūra į šiuos dalykus bus komplikuota ir daugiaaspektė, nes gero 
romano vertės negalima užčiuopti iš vienos perspektyvos. Jis sieks 
rasti reikšmės sluoksnius ir tėkmes, o ne vieną, visa išsemiančią te- 
mą. Tačiau mes galime mūsų dabar jau įprastu būdu suteikti kokią 
nors struktūrą bet kokiai interpretacijai, kurią jis atliks, atskirdami 
dvi dimensijas, pagal kurias ją reikia testuoti. Pirmoji yra tai, ką mes 
vadinome dermės (fit) dimensija. Jis negalėtų taikyti jokios interpre- 
tacijos, net ir labai sudėtingos, jeigu manytų, kad joks pavienis auto- 
rius, kuris imtųsi rašyti romaną su įvairioms interpretacijoms palan- 
kiais veikėjais, siužetu, tema ir sumanymu, kuriuos aparašo interpre- 
tacija, iš esmės nebūtų galėjęs parašyti pateiktojo teksto. Tai nereiškia, 
kad jo interpretacija turi derėti su kiekviena teksto detale. Jos ne- 

diskvalifikuoja vien tai, kad jis teigia, jog kai kurios eilutės ar tropai 
yra atsitiktiniai ar netgi kad kai kurie siužeto įvykiai yra klaida, nes 
prieštarauja toms literatūrinėms ambicijoms, kurias nusako interpre- 
tacija. Tačiau interpretacija, kurios jis 1masi, vis tiek privalo apimti 
visą tekstą; ji turi turėti bendrą aiškinamąją galią ir yra defektyvi, 
jeigu palieka nepaaiškintą kokį nors svarbų struktūrinį teksto aspek- 
tą, pasiužetį, traktuotą kaip turintį didelę dramatinę svarbą arba do- 
minuojančią, besikartojančią metaforą. Jeigu neįmanoma rasti to- 
kios interpretacijos, kuri nėra ydinga tokia prasme, tai grandinės 
romanistas nebus pajėgus visiškai patenkinti jam keliamus reikalavi- 
mus; jis turės padaryti sprendimą dėl interpretacijos, kuri aprėpia 
didžiumą teksto, pripažindamas, kad ji nėra absoliučiai sėkminga. 
Galbūt neįmanoma net tokia dalinė sėkmė; galbūt kiekviena interpre- 
tacija, kurią jis svarsto, nedera su didžiąja dalimi jam pateiktos me- 
džiagos. Tokiu atveju jis turi atsisakyti dalyvauti projekte, nes in- 
terpretacinės nuostatos aptariamojo teksto atžvilgiu pasekmė tuo- 
met yra vidinis skepticizmas: kad nieko negalima laikyti romano tąsa, 
o ne nauja pradžia. 

Jis gali pripažinti ne kad jokia vienintelė interpretacija nedera su 
didžiuma teksto, bet kad su ja dera daugiau negu viena interpretaci- 
ja. Tuomet antroji interpretacijos dimensija iš jo reikalauja spręsti, 
kuris iš šių tinkamų perskaitymų kuriamą kūrinį daro, atsižvelgiant į 
viską, geriausią. Šiuo momentu svarbiausias vaidmuo tenka jo subs- 
tantyvesniems estetiniams sprendiniams - sprendiniams dėl skirtin- 
gų idėjų, kurias, manytina, reiškia romanas, svarbos ar įžvalgumo, ar 
realizmo, ar grožio. Tačiau formalieji ir struktūriniai sumetimai, ku- 
rie dominuoja pagal pirmąją dimensiją, figūruoja ir pagal antrąją, 
mat net kai nė viena iš dviejų interpretacijų nėra iš karto diskvalifi- 
kuojama kaip per mažai paaiškinanti, viena iš jų gali parodyti tekstą 
palankesnėje šviesoje, nes dera su didesne teksto dalimi arba įdo- 
miau integruoja stilių ir turinį. Taigi perskyra tarp tų dviejų dimensi- 
jų yra ne tokia ir lemiama ar fundamentali, kaip galėtų atrodyti. Ji 
yra pravartus analitinis instrumentas, padedantis mums suteikti struk- 
tūrą bet kokio interpretuotojo darbinei: teorijai ar stiliui. Jis išsiuųg- 

dys jausmą, leidžiantį atskirti, kada atvejis laikytinas tokiu atveju, 
kai interpretacija taip prastai dera su tekstu, kad sprendžiant, ar ji, į 
viską atsižvelgiant, daro romaną geresnį negu jos varžovės, nebūtina 
svarstyti jos substantyviosios apeliacijos, nes ir taip aišku, kad tai 
negali nusverti jos netinkamumo dermės požiūriu. Šis jausmas jam 
leis apibrėžti pirmąją dimensiją. Tačiau jam nėra reikalo savo intui- 
tyvų jausmą redukuoti į kokią nors precizišką formulę; jam retai 
reikėtų nuspręsti, ar tam tikra interpretacija tiesiog atlaiko testą, ar 
tiesiog jo neatlaiko, nes beveik tikra yra tai, kad ta, kuri tiesiog 
atlaikė, nesvarbu, kokį ambicingą ar įdomų ji teigtų esant tekstą, 
neatlaikytų visa apimančio palyginimo su kitomis interpretacijomis, 
kurių dermė buvo akivaizdi. 

Dabar mes galime matyti, kiek įvairios rūšies sprendinių yra su- 
r1zgę šiame visa apimančiame palyginime. Sprendiniai apie tekstinę 
koherenciją ir integralumą, atspindintys įvairias formaliąsias litera- 
tūrinės vertybes, yra susipynę su substantyvesniais estetiniais spren- 
diniais, kurie savo ruožtu presuponuoja skirtingus literatūrinius sie- 
kius. Tačiau šių įvairių kiekvienos bendros rūšies sprendinių rūšinis 
skirtumas lieka pakankamai aiškus, kad visa apimančiame vertinime 
jie galėtų vienas kitą kontroliuoti, ir būtent ši varžymosi galimybė, 
būtent tarp teksto ir turinio sprendinių, skiria grandinės romanisto 
uždavinį nuo labiau nepriklausomo kūrybinio rašymo. Taip pat mes 
negalime padaryti jokios kategoriškos perskyros tarp etapo, kuriuo 
grandinės romanistas interpretuoja jam pateiktą tekstą, ir etapo, kai 
jis priduria savo paties skyrių, vedamas interpretacijos, dėl kurios jis 
apsisprendė. Pradėjęs rašyti, tame, ką yra parašęs, jis galėtų įžvelgti 
skirtingos, galbūt radikaliai skirtingos, interpretacijos galimybę. Ar- 
ba jis galėtų manyti esant neįmanoma toliau rašyti tokiu tonu ar ta 
tema, kurios jis ėmėsi pirma, ir tai gali jį pastūmėti persvarstyti kitas 
interpretacijas, kurias jis pirma atmetė. Bet kuriuo atveju jis grįžta 
prie teksto, kad persvarstytų jo įgalinamas trajektorijas. 

Šį abstraktų aprašymą galime išplėsti grandinės romanisto sprendi- 
nio pavyzdžiu. Tarkime, jog jūs esate romanistas romanistų grandi- 
nės viduryje. Tarkime, jog Dickensas niekuomet neparašė Kalėdų gies- 
mės (A Christmas Carol), ir tekstas, kuris Jums pateikiamas, nors 
parašytas keleto Žmonių, yra tapatus pirmajai to trumpo romano 
daliai. Jūs svarstote štai kokias dvi pagrindinio veikėjo interpretaci- 
jas: Skrudžas yra iš prigimties ir nepataisomai blogas, jis įkūnija ne- 
suvaržytą natūralų žmogiškosios prigimties ydingumą, nedangsto- 
mą konvencijų, kurias jis atmeta; arba - Skrudžas yra vidujai geras, 
bet pamažu sugadintas netikrų vertybių ir tvirkinančių kapitalistinės 
aukštuomenės primetamų reikalavimų. Akivaizdu, jog be galo svar- 
bu, kurią iš šių interpretacijų pasirinksite, nes ji nulems tai, kaip tęsi- 
te istoriją. Jeigu Jums buvo pateiktas beveik visas Kalėdų giesmės 
tekstas ir Jums tereikia parašyti tik pačią pabaigą - Skrudžas jau su- 
sapnavo savo sapnus, pajuto atgailą ir pasiuntė kalakutą, - Jums jau 
per vėlu jį daryti nepataisomai sugedusį, jeigu tariame, kad Jūs mano- 
te, - kaip manytų dauguma interpretuotojų, - jog tekstas, prievarta 
nepritempinėjant, tokios interpretacijos neleistų. Nenoriu pasakyti, 
kad joks interpretuotojas negalėtų manyti Skrudžą esant iš prigimties 
blogą ir po jo tariamo kaltės išpirkimo. Kas nors galėtų manyti, kad ta 
tariama išpirka yra dar vienas veidmanystės aktas, tačiau tik daug ko 
tekste nelaikydamas grynu pinigu. Tai būtų vargana interpretacija ne 
dėl to, kad niekas negalėtų manyti jos esant geros, bet todėl, kad ji iš 
tiesų, pagal visus iki šiol aprašytus kriterijus, yra prasta.Ž 

Tačiau dabar įsivaizduokime, kad jums buvo duoti tik pirmieji 
keletas Kalėdų giesmės skirsnių. Jūs pripažįstate, kad niekas tekste 
iki tos vietos vienareikšmiškai nepašalina nei vienos, nei kitos iš tų 
dviejų jūsų svarstomų interpretacijų galimybės; galbūt viena geriau 
paaiškintų kai kuriuos mažareikšmius atsitiktinius siužeto momen- 
tus, kuriuos kitai tenka palikti nesusietus su visuma, tačiau kiekvieną 
iš tų interpretacijų galima suvokti kaip apskritai apimančią šį trum- 
pesnį tekstą kaip visumą. Kompetentingas romanistas, kuris imasi 

rašyti romaną bet kuria iš sugestijuotųjų linkmių, tikrai būtų galėjęs 
parašyti tai, ką jūs randate tuose puslapiuose. Tokiu atveju turite 
padaryti kitą sprendimą. Jūsų užduotis yra remiantis tekstu su- 
konstruoti geriausią įmanomą jo reikšmę, todėl jūs pasirinksite in- 
terpretaciją, kuri, jūsų įsitikinimu, daro kūrinį reikšmingesnį ar kaip 
kitaip geresnį. Tas sprendimas greičiausiai (tačiau ne neišvengiamai) 
priklausys nuo to, ar jūs manote, kad realūs žmonės, kuo nors pana- 
šūs į Skrudžą, yra iš prigimties blogi, ar - kad jie yra sugadinti kapi- 
talizmo. Tačiau tai priklausys ir nuo daugelio kitų dalykų, nes jūsų 
estetiniai įsitikinimai nėra tokie paprasti, kad tik šį romano aspektą 
darytų svarbų jo bendrai sėkmei. Tarkime, jog jūs manote, kad viena 
iš interpretacijų integruoja ne tik siužetą, bet ir įvaizdžius bei veiks- 
mo aplinkybes; pavyzdžiui, socialinė interpretacija paaiškina ryškų 
kontrastą tarp individualizmą įkūnijančios Skrudžo kontoros įran- 
gos ir interjero ir Bobo Krečito namų ūkio komunitarinio beformiš- 
kumo. Dabar jūsų estetinis sprendinys - apie tai, kuris perskaitymas 
daro tęsiamą romaną geresnį kaip romaną - pats yra sudėtingesnis, 
nes jis turi identifikuoti ir rasti kompromisą tarp skirtingų vertės 
dimensijų romane. Tarkime, jog jūs manote, kad prigimtinio nuodė- 
mingumo sąvoka besiremiantis perskaitymas romanui yra tikrai daug 
tikresnis žmogaus prigimties pavaizdavimas, tačiau kad sociorealis- 
tinis perskaitymas suteikia gilesnę ir įdomesnę formaliąją struktūrą. 
"Tuomet jūs privalote savęs paklausti, kuri interpretacija meno kūrinį 
daro geresnį visumos požiūriu. Galbūt jūs niekuomet iki tol nesatę 
reflektavęs tokio klausimo - galbūt literatūros mokslo tradicija, ku- 
rią jūs studijavote, laiko savaime suprantamu dalyku, kad viena arba 
kita iš šių dimensijų yra svarbesnė - tačiau tai ne priežastis, dėl ku- 
rios negalėtumėte to padaryti dabar. Kai jūs esate apsisprendęs, ma- 
nysite, kad teisinga Skrudžo personažo interpretacija yra ta interpre- 
tacija, kuri daro romaną geresnį visumos atžvilgiu, taip vertinant. 
Šis pramanytas pavyzdys yra pakankamai sudėtingas, kad išpro- 
vokuotų štai kokį tikriausiai svarbų klausimą. Ar jūsų sprendimas 
dėl geriausio būdo interpretuoti ir tęsti jums pateikiamas parašytą- 
sias Kalėdų giesmės dalis yra laisvas ar varžomas sprendimas? Ar jūs 

esate laisvas suteikti galią savo paties prielaidoms ir pažiūroms apie 
tai, kokie romanai turėtų būti? Ar turite jas ignoruoti, nes esate pa- 
valdus tekstui, kurio neturite teisės keisti? Atsakymas yra pakanka- 
mai aiškus: nė vienas iš šių primityvokų aprašymų - visiškos kūrybi- 
nės laisvės arba mechaniško teksto varžto - nepaaiškina jūsų situaci- 
jos, nes kiekvieną iš jų būtina patikslinti antru. Jūs suvoksite savo 
kūrybinę laisvę, kai savo užduotį palyginsite su kokia nors reliatyviai 
mechaniškesne užduotimi, tokia kaip tiesioginis teksto vertimas į sve- 
timą kalbą. Tačiau jausite suvaržymą, kai ją palyginsite su kokia nors 
reliatyviai mažiau reglamentuota užduotimi, tokia kaip pradėti rašy- 
ti savo paties naują romaną. 

Svarbu ne tik pažymėti šį kontrastą tarp meninės laisvės elemen- 
tų ir tekstinio varžto, bet taip pat nesuklysti interpretuojant jo pobū- 
dį. Tai ne kontrastas tarp tų interpretacijos aspektų, kurie yra priklau- 
somi nuo interpretuotojo estetinių įsitikinimų, ir tų, kurie nuo jų 
nepriklausomi. Tai ir ne kontrastas tarp tų aspektų, kurie gali būti 
kontroversiški, ir tų, kurie negali. Mat varžtai, kuriuos jūs juntate 
kaip ribas jūsų laisvei skaityti Kalėdų giesmę taip, kad Skrudžas atro- 
dytų nepataisomai blogas, yra lygiai taip pat sprendimo ir įsitikini- 
mo dalykas, dėl kurio skirtingi grandinės romanistai gali nesutarti, 
kaip ir įsitikinimai bei pažiūros, kuriais jūs remiatės spręsdami, ar 
romanas būtų buvęs geresnis, jeigu Skrudžas būtų buvęs nepataiso- 
mai blogas. Jeigu pastarieji įsitikinimai yra „subjektyvūs“ (čia, kad ir 
nenoromis, aš vartoju išorinio skepticizmo kalbą, nes kai kurie skai- 
tytojai manys ją esant parankią), tai tokie yra ir pirmieji įsitikinimai. 
Abu svarbiausieji bet kokio interpretuotojo įsitikinimų tipai - apie 
tai, kurie perskaitymai atitinka tekstą geriau ar blogiau, ir apie tai, 
kuris iš dviejų perskaitymų romaną daro iš esmės geresnį - yra sąly- 
gojami jo visa apimančios įsitikinimų ir pažiūrų schemos; nė vienas 
iš tų tipų nėra kokia nors prasme nuo tos schemos labiau nepriklau- 
somas nei kitas. 

Ši pastaba provokuoja štai kokį prieštaravimą. „Jeigu interpre- 
tuotojas galiausiai turi remtis tuo, kas jam atrodo teisinga, tiek spręs- 
damas, ar tam tikra interpretacija tinka, tiek ir spręsdamas, ar ji daro 

romaną patrauklesnį, tai jis iš tiesų nėra varžomas apskritai jokio 
tikro varžto, nes asmens sprendimą iš tikrųjų gali varžyti tik išori- 
niai, kieti faktai, dėl kurių kiekvienas būtinai sutiks.“ Šis prieštaravi- 
mas yra nevykęs, nes pagrįstas dogmatišku požiūriu. Įprasta mūsų 
kognityvinės patirties dalis yra tai, kad kai kurios iš mūsų nuomonių 
ir kai kurie iš įsitikinimų funkcionuoja kaip kontrolė sprendžiant, 
kokiu mastu mes galime ar turėtume pripažinti arba teikti galią ki- 
tiems, ir ši kontrolė yra efektyvi net tada, kai varžantieji įsitikinimai 
ir pažiūros yra kontroversiški. Jeigu vienas mokslininkas pripažįsta 
griežtesnius tyrimo procedūrų standartus nei kitas, mažiau dalykų iš 
tų, kuriais jis norėtų tikėti, jam atrodys tikėtini. Jeigu vienas politi- 
kas turi skrupulų, kurių kitas politikas ne iš blogos valios nepaiso, 
pirmasis tuo atžvilgiu bus varžomas, o antrasis - ne. Kartoju, nėra 
kaip nors žalinga vartoti subjektyvumo retoriką, kurią mėgsta išori- 
nis skeptikas. Mes galėtume pasakyti, kad šiuose pavyzdžiuose varž- 
tas yra „vidinis“ ar „subjektyvus“. Vis dėlto jis yra fenomenologiškai 
tikras, ir būtent tai yra svarbu. Mes mėginame suprasti, kaip interp- 
retaciją regi interpretuotojas, o jo akimis žiūrint, varžtas, kurį jis 
jaučia, yra toks tikras, nelyginant būtų nekontroversiškas, tarsi kiek- 
vienas jį jaustų taip stipriai kaip jis. Tarkime, jog kas nors tuomet 
tvirtina, kad „objektyviu“ požiūriu iš viso nesama jokio tikro varžto, 
kad tas varžtas yra tik subjektyvus įsivaizdavimas. Jeigu šį tolesnį 
kaltinimą traktuojame kaip išorinio skeptiko būdingą priekaištą, tai 
jis yra beprasmiškas ir klaidinantis ta prasme, kurią pažymėjome 2- 
ame skyriuje. Grandinės romanistui jis neteikia jokio pagrindo abe- 
joti ar atsižadėti išvadų, kurias jis prieina, pavyzdžiui, apie tai, ku- 
rios interpretacijos atitinka tekstą pakankamai gerai, kad galiotų, 
arba taip prastai, kad jas reikia atmesti, jeigu yra įmanomos kitos 
interpretacijos, kitais atžvilgiais ne tokios patrauklios. 

Tačiau šį skeptinį prieštaravimą galima padaryti įdomesnį, jeigu 
jį štai kaip susilpniname. Dabar jis tvirtina, kad jaučiamasis varžtas 
gali kartais būti iliuziškas ne dėl išorinio skeptiko nurodomos dog- 
matinės priežasties — tos, jog tikras varžtas turi būti nekontroversiš- 
kas ir nepriklausomas nuo kitų įsitikinimų ir pažiūrų, - bet dėl to, 

kad jis gali būti nepakankamai autonomiškas interpretuotojo sava- 
rankiškesnių meninių įsitikinimų sistemoje, kad iš tikro galėtų ko- 
kiomis nors aplinkybėmis juos kontroliuoti ar varžyti, net jo paties 
akimis žiūrint.* Tai yra labai tikėtina galimybė, ir turime jos paisyti 
kritikuodami savo ar kitų žmonių interpretacinius argumentus. Aš 
rėmiausi tam tikromis prielaidomis apie jūsų estetinių nuomonių 
struktūrą, kai įsivaizdavau jūsų tikėtiną bendriausią sprendinį apie 
Kalėdų giesmę. Dariau prielaidą, kad skirtingi atskirų sprendinių, 
kuriuos jūs kombinuojate savo visa apimančioje nuomonėje, tipai 
yra pakankamai nepriklausomi vienas nuo kito jūsų idėjų sistemos 
viduje, kad leistų kai kuriems iš jų varžyti kitus. Tariamo Skrudžo 
atpirkimo interpretuoti kaip veidmainiško jūs nenorite dėl „forma- 
lių“ priežasčių, susijusių su visumingumu ir siužeto, stiliaus ir veikė- 
jų integravimu. Geras romanas (manote jūs) nepaverstų veidmainiš- 
kos atgailos pasekme tokio dramatiško ir sukrečiančio įvykio kaip 
šiurpioji Skrudžo naktis. Tie formalieji įsitikinimai yra nepriklauso- 
mi nuo jūsų savarankiškesnių nuomonių apie konkuruojančią kito- 
kių literatūrinių siekių vertę: net jeigu manote, kad romanas apie 
prigimtinį nuodėmingumą būtų labiau jaudinantis, tai jūsų forma- 
liojo įsitikinimo nedaro palankesnio prigimtinio nuodėmingumo in- 
terpretacijai. Tačiau tarkime, kad aš esu neteisus, darydamas tokias 
prielaidas apie jūsų mentalinį pasaulį. Tarkime, kad argumentacijos 
procese atskleidžiame, jog jūsų įsitikinimai dėl formos iš tikrųjų yra 
susilydę su jūsų savarankiškesniais įsitikinimais ir yra jų valdomi. 
Visuomet, kai teikiate pirmenybę kokio nors teksto perskaitymui 
substantyviais pagrindais, jūsų formalieji įsitikinimai automatiškai 
prisiderina jį patvirtindami kaip gerą to teksto perskaitymą. Žino- 
ma, gali būti, kad jūs tik tariatės, kad taip yra, o tokiu atveju jūs 
veikiate ne pagal sąžinę. Tačiau tas priderinimas gali būti nesąmo- 
ningas, o tokiu atveju jūs manote, kad esate varžomas varžto, tačiau 
ta prasme, kuri yra svarbi, jūs iš tikrųjų nesate varžomas. Tai, ar 
interpretuotojo įsitikinimai iš tiesų kontroliuoja vienas kitą, kaip tu- 
ri būti, jeigu jis išvis interpretuoja iš tikrųjų, priklauso nuo jo rele- 
vantiškų nuomonių kaip visumos sudėtingumo ir struktūros. 

Mūsų grandinės romano pavyzdį iki šio momento darkė nerea- 
listinės prielaidos, kad jums pateiktasis tekstas turi stebuklingą vie- 
novę, būdingą vieno autoriaus parašytam tekstui. Net jei kiekvienas 
iš ankstesnių grandinės romanistų būtų į savo prievoles žiūrėjęs iš- 
ties labai rimtai, tekste, kurį jums davė, matytųsi jo istorijos žymės, 
ir jūs turėtumėte savo interpretacijos stilių priderinti prie šios aplin- 
kybės. Galbūt jūs nerasite jokios visą tekstą apimančios interpretaci- 
jos, kuri dera su viskuo, ką jums pateiktoji medžiaga traktuoja kaip 
svarbu. Jūs turite atsižadėti per didelių ambicijų (kaip galbūt daro 
dori rašytojai, įsiliedami į muilo operos be pabaigos kūrėjų koman- 
dą), kad pamėgintumėte sukonstruoti interpretaciją, atitinkančią di- 
džiumą to, ką jūs laikote esant meniniu požiūriu fundamentaliausia 
tame tekste. Daugiau nei viena interpretacija gali atlaikyti šį ne tokį 
griežtą testą. Kad išsirinktumėte iš jų, turite atsigręžti į savo pamati- 
nius estetinius įsitikinimus, įskaitant tuos, kuriuos jūs laikysite tai- 
komais formai. Galbūt jokia interpretacija neatlaikys net ir papras- 
tesniojo testo. Tai skeptinė galimybė, kurią minėjau anksčiau: tuo- 
met jūs galiausiai pasitrauksite iš projekto, atsisakysite jums keliamos 
užduoties kaip neįvykdomos. Tačiau jūs negalite žinoti iš anksto, kad 
gausite tokį skeptinį rezultatą. Iš pradžių turite pamėginti. Ši grandi- 
nės romano fantazija mums bus įvairiais atžvilgiais pravarti vėlesnė- 
je argumentacijoje, tačiau šioji yra pati svarbiausia jos teikiama pa- 
moka. Išmintingai skambantis sprendinys, jog jokia vienintelė in- 
terpretacija negalėtų būti geriausia, turi būti pelnytas ir apgintas kaip 
bet kuris kitas interpretacinis teiginys. 


Klaidinantis prieštaravimas 


Taigi grandinės romanistas turi padaryti daug sunkių sprendimų, ir 
galima tikėtis, kad skirtingi grandinės romanistai priims skirtingus ati- 
tinkamus sprendimus. Tačiau į jo sprendimus neįeina sprendimas, ar — 
ir kiek - jis turėtų nutolti nuo kuriamo romano, kuris jam pateikia- 
mas, ir nė vieno iš jo sprendimo negalima pagrįstai reziumuoti kaip 
tokio sprendimo. Mat jis neturi nieko, nuo ko gali nutolti arba kam 

gali likti ištikimas, kol iš to teksto nesukonstruoja romano kaip besi- 
randančio romano, ir tie įvairūs mūsų svarstyti sprendimai, visi yra 
sprendimai, kuriuos jis būtinai turi padaryti tiesiog tam, kad galėtų tai 
daryti. Tarkime, jog jūs nusprendžiate, kad sociorealistinė pirmųjų ro- 
mano Kalėdų giesmė dalių interpretacija, viską pasvėrus, daro tą teks- 
tą iki šio momento geriausiu romanu, kokiu tik jis gali būti, todėl jūs 
tęsiate romaną kaip žmogiškumą nuolat žeminančių pono ir tarno 
santykių kapitalizmo sąlygomis studiją, o ne kaip prigimtinio nuodė- 
mingumo studiją. Dabar tarkime, jog kas nors jus apkaltina perdirbi- 
nėjant „tikrąjį“ romaną tam, kad sukurtumėte kitokį, jums labiau pa- 
tinkantį romaną. Jeigu jis turi galvoje tai, kad „tikrasis“ romanas gali 
būti identifikuotas kokiu nors kitu būdu nei tos rūšies interpretacijos, 
kurią jūs atlikote, procese, tai jis klaidingai supranta ne tik grandinės 
romano projektą, bet ir literatūros ir kritikos esmę. Žinoma, jis gali 
turėti galvoje tik tai, jog jis nesutinka su tam tikrais konkrečiais interp- 
retaciniais ir estetiniais įsitikinimais, kuriais jūs rėmėtės. Tuo atveju 
jūsų nesutarimas yra ne tas, jog jis mano, kad jūs turėtumėte gerbti 
tekstą, tuo tarpu jūs manote, kad esate laisvas jį ignoruoti. Jūsų nesu- 
tarimas yra įdomesnis: jūs nesutariate, ką reiškia gerbti šį tekstą. 


TEISĖ: EMOCINĖS ŽALOS KLAUSIMAS 


Teisė kaip integrali visuma iš teisėjo, sprendžiančio tradicinę bylą, 
tokią kaip McLougblin, reikalauja save suvokti kaip autorių bendro- 
sios teisės grandinėje. Jis žino, kad kiti teisėjai sprendė bylas, kurio- 
se, nors jos ir ne visiškai tokios kaip jo sprendžiamoji, dorotasi su 
panašiomis problemomis; jis privalo apie jų sprendimus galvoti kaip 
apie dalį 11gos istorijos, kurią jis turi interpretuoti, o tada tęsti, pagal 
savo paties supratimą, kaip besirutuliojančią istoriją padaryti kiek 
įmanoma geresnę. (Žinoma, geriausia istorija jam reiškia - geriausia 
politinės moralės, o ne estetikos požiūriu.) Dar kartą galime padary- 
ti preliminarią perskyrą tarp dviejų svarbiausių šio interpretacinio 
sprendimo dimensijų. Teisėjo sprendimas - jo pointerpretacinės iš- 
vados - turi būti išvestas iš interpretacijos, kuri ir dera su ligšioline 

praktika, ir ją pateisina - tiek, kiek tai įmanoma. Tačiau teisėje, kaip 
ir literatūroje, dermės 1r pateisinimo santykis yra sudėtingas. Lygiai 
kaip interpretacija iš grandinės romano vidaus perspektyvos kiek- 
vienam interpretuotojui reiškia delikatų balansą tarp skirtingų tipų 
literatūrinių ir meninių pažiūrų, taip ir teisėje interpretacija reiškia 
delikatų balansą tarp įvairių rūšių politinių įsitikinimų; teisėje, kaip 
ir literatūroje, jie turi būti pakankamai susiję, bet ir savarankiški, 
kad būtų įmanomas visa apimantis sprendimas, randantis kompro- 
misą tarp interpretacijos sėkmės pagal vieno tipo standartą ir jos 
nesėkmės pagal kito tipo standartą. Turiu pamėginti parodyti šią su- 
dėtingą teisinės interpretacijos struktūrą, ir tam tikslui įsivaizduosiu 
antžmogiškos intelektualinės galios ir kantrybės teisėją, pripažįstan- 
tį teisės kaip integralios visumos sampratą. 

Pavadinkime jį Herakliu.* Šiame ir keliuose artimiausiuose sky- 
riuose mes stebėsime jo karjerą, kreipdami dėmesį į sprendinių, ku- 
riuos jis turi padaryti, tipus ir įtampas, kurias jis turi išspręsti spręs- 
damas įvairias bylas. Tačiau noriu iš anksto įspėti štai dėl ko. Netu- 
rėtume tarti, kad jo atsakymai į tuos įvairius klausimus, su kuriais jis 
susiduria, galutinai apibrėžia teisės kaip integralios visumos sampra- 
tą kaip bendrą teisės sampratą. Tie atsakymai yra atsakymai, kuriuos 
dabar manau esant geriausius. Tačiau teisės kaip integralios visumos 
samprata yra perspektyva (an approach), klausimai, o ne atsakymai, 
ir kiti teisininkai bei teisėjai, kurie ją pripažįsta, pateiktų skirtingus 
nei jo atsakymus į jo keliamus klausimus. Jūs galėtumėte manyti, 
kad kitokie atsakymai būtų geresni. (Taip galėčiau manyti ir aš, il- 
giau pamąstęs.) Pavyzdžiui, galėtumėte atmesti Heraklio pažiūras į 
tai, kokiu mastu žmonių juridinės teisės priklauso nuo to pagrindi- 
mo, kurį praeities teisėjai suteikė savo sprendimams, suteikiantiems 
galią toms teisėms, arba galėtumėte, kitaip nei jis, nepuoselėti tokios 
pagarbos tam, ką aš vadinsiu „lokaliuoju prioritetu“ bendrosios tei- 
sės sprendimuose. Tačiau jeigu jūs atmetate tas diskrečias pažiūras 
dėl to, kad manote, jog jos yra netikusios teisinės praktikos konstruk- 
tyvinės interpretacijos, - jūs ne atmetate teisės kaip integruotos visu- 
mos sampratą, 0 įsitraukiate į jos projektą. 

Heraklis turi išspręsti McLougblin bylą. Abi šalys toje byloje rėmėsi 
precedentais; kiekviena argumentavo, kad sprendimas jos naudai būtų 
ligtolinės praktikos tąsa, istorijos, pradėtos teisėjų, sprendusių tuos 
precedentinius atvejus, tęsinys. Heraklis turi susidaryti savo požiūrį 
į tą dalyką. Lygiai kaip grandinės romanistas privalo, jeigu gali, rasti 
kokį nors koherentišką požiūrį į veikėją ir temą, tokį, kad vienas 
hipotetinis autorius, turintis tą požiūrį, būtų galėjęs parašyti mažų 
mažiausiai didžiumą -romano iki tos vietos, Heraklis turi, jei gali, 
rasti kokią nors koherentišką teoriją, pagrindžiančią juridines teises 
į kompensaciją už emocinę žalą, tokią teoriją, kurios besilaikantis 
vienas politinis pareigūnas būtų galėjęs gauti daugumą tų rezultatų, 
kuriuos dokumentuoja precedentai. 

Jis yra rūpestingas teisėjas — teisėjas, turintis metodą. Iš pradžių 
jis išdėsto įvairias kandidates į geriausią precedentinių atvejų in- 
terpretaciją, dar iki juos perskaitydamas. Tarkime, jis sudaro štai 
kokį rinktinių kandidačių sąvadą: (1) niekas neturi moralinės tei- 
sės į jokią kitokią kompensaciją, išskyrus kompensaciją už fizinį 
sužalojimą. (2) Žmonės turi moralinę teisę į kompensaciją už emo- 
cinę žalą, patirtą nelaimės įvykio vietoje, kiekvieno, kurio neatsar- 
gumas lėmė nelaimingą atvejį, atžvilgiu, tačiau neturi teisės į kom- 
pensaciją už emocinę žalą, patirtą vėliau. (3) Žmonėms turi būti 
skiriama kompensacija už emocinę žalą, kai kompensacijos išreika- 
lavimo praktika tomis aplinkybėmis sumažintų bendrą avarijų kai- 
ną ar kaip kitaip darytų bendruomenę turtingesnę ilgalaikėje pers- 
pektyvoje. (4) Žmonės turi moralinę teisę į kompensaciją už bet 
kokią žalą, emocinę ar fizinė, kuri yra tiesioginė aplaidaus elgesio 
pasekmė, nesvarbu kiek netikėtina ar nenumatoma yra tai, kad toks 
elgesys lems tokią žalą. (5) Žmonės turi moralinę teisę į kompensa- 
ciją už emocinę ar fizinę žalą, kuri yra aplaidaus elgesio pasekmė, 
tačiau tik tuo atveju, jeigu galima teigti, kad nerūpestingai veikęs 
žmogaus galėjo tą žalą numatyti. (6) Žmonės turi moralinę teisę į 
kompensaciją už žalą, kurią galima teigti buvus galimą numatyti, 

tačiau ne tomis aplinkybėmis, kai tokios teisės pripažinimas neat- 
sargiai veikusius žmones prislėgtų sunkia ir destruktyvia finansine 
našta, proporcinga jų moralinei kaltei. 

Tai vis reliatyviai konkretūs teiginiai apie teises ir, turint omenyje 
galimą 3-io teiginio sudėtingumą, kurį tuoj pat aiškinsimės, jie vie- 
nas kitam prieštarauja. Vienoje emocinės žalos atvejų interpretacijo- 
je gali figūruoti ne daugiau nei vienas iš jų. (Aš atidedu sudėtingesnį 
atvejį, kai Heraklis interpretaciją konstruoja, rinkdamasis iš konku- 
ruojančių, o ne prieštaraujančių principų, t. y. iš principų, kurie gali 
gyvuoti drauge visa apimančioje moralinėje ar politinėje teorijoje, 
nors kartais jie stumia į skirtingas puses.)* Vis dėlto tai tik dalinis 
prieštaringų interpretacijų, kurias kas nors gali panūsti svarstyti, są- 
rašas; Heraklis jas pasirenka kaip savo pradinį rinktinių interpreta- 
cijų sąvadą, nes žino, kad principai, reprezentuojami šių interpreta- 
cijų, iš tikrųjų buvo diskutuojami teisinėje literatūroje. Akivaizdu, 
jog viską lems jo nuomonė, kuris iš šių principų teikia geriausią pre- 
cedentų interpretaciją, taigi ir 1mpulsą jo pointerpretaciniam spren- 
dimui. Jeigu jis apsisprendžia pasirinkti 1-4 arba 2-ą, tai privalo priimti 
ponui O'Brienui palankų sprendimą; jeigu 4-4 - poniai McLoughlin 
palankų sprendimą. Kiekviena iš visų kitų pareikalaus ilgesnių ap- 
mąstymų, tačiau samprotavimo linija, sugestijuojama kiekvienos iš 
jų, yra skirtinga. 3-i0ji reikalauja ekonominės kalkuliacijos. Ar teisi- 
nės atsakomybės taikymas už emocinę žalą, patiriamą už nelaimingo 
įvykio vietos, sumažintų avarijų kainą? Arba: ar yra koks nors pa- 
grindas manyti, kad pati efektyviausia linija - tai linija, nubrėžiama 
būtent tarp emocinės žalos įvykio vietoje ir emocinės žalos už įvykio 
vietos? 5-oji reikalauja sprendimo dėl žalos numatomumo, sprendi- 
mo, kuris atrodo visai kitoks, o 6-oji reikalauja sprendimo tiek dėl 
numatomumo, tiek dėl finansinės atsakomybės rizikos augimo, jeigu 
įtraukiamas tam tikras sužalojimas už įvykio vietos. 

Heraklis pradeda testuoti kiekvieną interpretaciją, įtrauktą į rink- 
tinių interpretacijų sąvadą, klausdamas, ar vienas politinis pareigū- 
nas būtų galėjęs priimti tų precedento atvejų nutartis, jeigu tas parei- 
gūnas būtų sąmoningai ir nuosekliai teikęs galią principams, kurie 

formuoja interpretaciją. Todėl jis iš karto atmes 1-4 interpretaciją. 
Tas, kuris manė, kad žmonės niekuomet neturi teisių į kompensaciją 
už emocinę žalą, nebūtų galėjęs gauti tų praeities sprendimų, kuriais 
buvo remiamasi McLougblin byloje, rezultatų, leidusių skirti kom- 
pensaciją. Heraklis atmes ir 2-4 interpretaciją, tačiau dėl kitos prie- 
žasties. Kitaip negu 1-oji, 2-a interpretacija dera su praeities spren- 
dimais; tas, kuris pripažino 2-ąją kaip standartą, būtų padaręs šiuos 
sprendimus, nes jie visi leido skirti kompensaciją už emocinę žalą 
įvykio vietoje ir nė vienas neleido skirti kompensacijos už sužaloji- 
mą už įvykio vietos. Tačiau 2-a interpretacija yra nevykusi kaip rei- 
kalaujamos rūšies interpretacija, nes nenusako jokio teisingumo prin- 
cipo. Ji nubrėžia liniją, palikdama ją arbitralią ir nesusietą su jokia 
bendresne moraline ar politine motyvacija. 

Ką galima pasakyti apie 3-ią interpretaciją? Ji galėtų derėti su 
praeities sprendimais, bet tik štai kokiu būdu. Heraklis gali ekono- 
mine analize atskleisti, kad tas, kuris pripažino ekonominę teoriją, 
reiškiamą 3-i0s interpretacijos, ir kuris norėjo sumažinti nelaimingų 
atsitikimų kainą bendruomenei, būtų padaręs būtent tokius sprendi- 
mus. Tačiau toli gražu nėra akivaizdu, kad 3-ia interpretacija nusako 
kokį nors teisiškumo ar teisingumo principą. Prisiminkime ankstes- 
nio skyriaus pabaigoje aptartą perskyrą tarp principų ir politinių nuos- 
tatų. 3-1a interpretacija suponuoja, kad sumažinti nelaimingų atvejų 
kainą bendruoju mastu yra pageidautina. Kodėl? Įmanomi du paaiš- 
kinimai. Pirmasis tvirtina, kad žmonės turi teisę į kompensaciją vi- 
suomet, kai norma, numatanti kompensaciją, produkuotų daugiau 
gerovės bendruomenei bendruoju mastu nei jos nenumatanti nor- 
ma. Šitai turi bent jau principo formą, nes čia aprašoma bendra tei- 
sė, kurią kiekvienas turi turėti. Aš dabar nereikalausiu iš Heraklio svars- 
tyti 3-ią interpretaciją, suprantamą būtent taip, nes jis ją labai atidžiai 
nagrinės 8-ame skyriuje. Antrasis, visai kitoks, paaiškinimas sugesti- 
juoja, kad kartais, ar netgi visuomet, bendrasis bendruomenės interesas 
yra tokiu būdu skatinti bendrąją gerovę, tačiau tai nesuponuoja, jog 
kas nors turi kokią nors teisę į tai, kad socialinė gerovė visuomet būtų 
didinama. Todėl šis paaiškinimas teikia politinę nuostatą, kurią val- 

džia galėtų apsispręsti diegti arba ne diegti tam tikromis konkrečio- 
mis aplinkybėmis. Jis neišsako teisiškumo principo, taigi negali figū- 
ruoti tos rūšies interpretacijoje, kurios dabar ieško Heraklis.“ 

Teisė kaip integrali visuma iš teisėjų reikalauja tarti, — kiek tai 
įmanoma, - kad teisę struktūruoja koherentiškas teisiškumo, teisin- 
gumo ir deramo procedūrinio proceso principų kompleksas, ir tais 
naujais atvejais, kurie jiems tenka, ji reikalauja teisei teikti galią taip, 
kad kiekvieno asmens situacija būtų teisinga ir teisiška pagal tuos 
pačius standartus. Šis bylų sprendimo stilius gerbia ambiciją, kurią 
numato integralumas, ambiciją būti principo bendruomene. Tačiau, 
kaip matėme 6-0 skyriaus pabaigoje, integralumas nerekomenduoja 
vieno dalyko, kurį laiko klaidingu, - kad mes visi kiekviena proga 
turėtume būti reguliuojami tų pačių politinio kurso tikslų ir strategi- 
jų. Jis netvirtina, kad legislatūra, kuri, siekdama padaryti bendruo- 
menę turtingesnę kaip visumą, šiandien išleidžia kompensacijos nor- 
mų kompleksą, kaip nors yra įsipareigojusi tarnauti tam pačiam po- 
litinio kurso tikslui ir rytoj. Juk vėliau ji galėtų turėti kitų siektinų 
tikslų, nebūtinai aukojant materialinę gerovę - jų galėtų būti siekia- 
ma greta jos, ir integralumas nėra nepalankus tokiai įvairovei. Mūsų 
interpretacijos aiškinimas ir jo motyvuojamas 3-i0s interpretacijos, 
suprantamos kaip nuoga apeliacija į politinę nuostatą, eliminavimas 
atspindi skyrimą, latentiškai glūdintį pačiame integralumo ideale. 

McLougblin bylos kontekste tą pačią išvadą prieiname kitu keliu — 
toliau reflektuodami tai, ką sužinojome apie interpretaciją. Interpre- 
tacija siekia tai, ką interpretuoja, parodyti palankiausioje, kokia tik 
įmanoma, šviesoje, todėl bet kokios mūsų teisės dalies interpretacija 
turi paisyti ne tik ankstesnių pareigūnų padarytų sprendimų turinio, 
bet ir to, kaip - kokių pareigūnų kokiomis aplinkybėmis - šie sprendi- 
mai buvo padaryti. Legislatūrai nereikia principo motyvų pateisinti 
savo išleidžiamoms normoms dėl vairavimo, įskaitant normas dėl kom- 
pensacijos už eismo nelaimes, nors šios normos sukurs teises ir parei- 
gas ateičiai, kurios tada bus įgyvendinamos grasinimu galia. Savo spren- 
dimą sukurti naujas teises ateičiai legislatūra gali pateisinti parodyda- 
ma, kaip jos prisidės, kaip racionalaus politinio kurso dalykas, prie 

bendruomenės kaip visumos bendrojo masto gerovės. Tokį pateisini- 
mą, kaip pažymėjome 6-ame skyriuje, varžo tam tikri varžtai. Bendro- 
ji gerovė negali būti naudojama pateisinti mirties bausmei už neatsar- 
gų vairavimą. Tačiau legislatūrai nereikia parodyti, kad piliečiai jau 
turi moralinę teisę - moralinę teisę į kompensaciją už sužalojimą tam 
tikromis aplinkybėmis, - kad pateisintų įstatymą, numatantį nuosto- 
lių kompensavimą tokiomis aplinkybėmis. 

Tačiau teisės kaip integralios visumos samprata taria, kad teisėjų 
padėtis yra visai kitokia nei teisės kūrėjų. Su principo bendruomenės 
pobūdžiu nedera reikalavimas, kad teisėjas turėtų turėti įgaliojimus 
taikyti žmonėms teisinę atsakomybę, įpareigojančią kompensuoti tam 
tikrų jų veiksmų nulemtą žalą, kai, jo pripažinimu, jie neturėjo jo- 
kios teisinės pareigos taip neveikti. Taigi kai teisėjai konstruoja teisi- 
nės atsakomybės normas, kurios nebuvo pripažįsatmos iki tol, jie 
nėra laisvi tuo būdu, kuriuo, kaip ką tik sakiau, yra laisvi teisės kūrė- 
jai. Teisėjai savo sprendimus dėl tradicinės teisės turi daryti princi- 
po, o ne politinės nuostatos pagrindu: jie privalo pasitelkti argu- 
mentus, kodėl bylos šalys tuo metu, kai veikė, arba kokiu nors kitu 
rūpimu metu praeityje turėjo tas „naujoviškas“ juridinės teises ir pa- 
reigas, kurioms jie teikia galią." Teisinis pragmatistas atmestų šį tei- 
ginį. Tačiau Heraklis atmeta pragmatizmą. Jis vadovaujasi teisės kaip 
integralios visumos samprata ir todėl ieško tokios teisėjų veiksmų 
ankstesnėse emocinės žalos bylose interpretacijos, kuri parodo juos 
veikiant tokiu būdu, kuriam jis pritaria, o ne veikiant taip, kaip, jo 
manymu, teisėjai turi vengti veikti. Iš to nedera daryti išvados, kad 
jis turi atmesti 3-ią interpretaciją, suprantamą pirmuoju mano apra- 
šytu būdu, kaip suponuojančią, jog praeities teisėjai savo veiksmais 
siekė apginti nuostatą, kad bendrajai juridinei teisei į kompensaciją 
galia teiktina visada, kai tai bendruomenę padarys turtingesnę. Mat 
jeigu žmonės iš tikrųjų turi tokią teisę, kiti turi atitinkamą pareigą, ir 
teisėjai neveikia neteisiškai, duodami nurodymus policijai ją įgyven- 
dinti. Šis argumentas diskvalifikuoja 3-ią interpretaciją tik tuo atve- 
ju, kai ši suprantama kaip nepripažįstanti jokios tokio pobūdžio bend- 
ros pareigos ir kaip pagrįsta vien tik politine nuostata. 

Tačiau 4-a, 5-a ir 6-a interpretacijos, atrodo, atlaiko šiuos pradinius 
testus. Kiekvienos iš jų principai, bent jau iš pirmo žvilgsnio, dera su 
praeities sprendimais dėl emocinės žalos jau vien dėl to, kad nė vie- 
nas iš tų precedentų neteikia faktų, kurie jas kaip nors atskirtų. Da- 
bar, įžengdamas į kitą savo nagrinėjimo etapą, Heraklis privalo pa- 
klausti, ar bent vieną iš šių trijų interpretacijų reikia pašalinti dėl to, 
kad ji yra nesuderinama su didžiuma teisės praktikos, imant plačiau. 
Jis privalo kiekvieną interpretaciją testuoti kitų praeities teisminių 
sprendimų, kuriuos būtų galima manyti esant pagrįstus ta interpre- 
tacija, atžvilgiu, greta tų, kurie susiję su emocine žala. Tarkime, jog 
jis atskleidžia, pavyzdžiui, kad praeities sprendimai teikė kompensa- 
ciją už neatsargaus vairavimo nulemtą fizinį sužalojimą tik tuo atve- 
ju, jei buvo galima teigti sužalojimą buvus galimą numatyti. Tai eli- 
minuotų 4-4 interpretaciją, jeigu jis negali rasti kokios nors principu 
pagrįstos perskyros tarp fizinio ir emocinio sužalojimo, paaiškinan- 
čios kodėl kompensacijos sąlygos pirmojo atveju turi būti griežtes- 
nės negu antrojo, ir atrodo labai neįtikėtina, kad ji galėtų pateikti 
tokį pagrindimą. 

Taigi teisės kaip integralios visumos samprata iš teisėjo reikalauja 
bet kurios stambaus jo bendruomenės politinių struktūrų ir sprendi- 
mų tinklo dalies interpretaciją testuoti klausiant, ar ji gali sudaryti 
dalį koherentiškos teorijos, pateisinančios tą tinklą kaip visumą. Joks 
tikras teisėjas negalėtų sukurti nieko net ir tik artimo išsamiai iš kar- 
to visos jo bendruomenės teisės interpretacijai. Štai kodėl mes įsi- 
vaizduojame heraklišką teisėją, turintį antžmogiškų gabumų ir be 
galo daug laiko. Tačiau tikras teisėjas gali ribotai imituoti heraklišką 
teisėją. Jis gali išplėsti savo interpretacijos aprėptį, siaurą fokusą, 
apimantį tik svarstomuosius atvejus, išplėsdamas tiek, kad aprėptų 
kitus atvejus toje pačioje bendroje teisės srityje ar padalinyje, o 
tada - dar toliau, tiek, kiek tai atrodo tikslinga. Praktiškai net šis 
ribotas procesas daugiausia bus nesąmoningas: prityręs teisėjas turės 
pakankamą srities, supančios jo dabar sprendžiamą problemą, pa- 

jautą, kad instinktyviai žinotų, kuri nedidelio atvejų komplekso in- 
terpretacija atsilaikytų, daugiau atvejų aprėpiančiu žvilgsniu pažvel- 
gus, ar ji dera ir su tais atvejais. Tačiau kartais toks išplėtimas bus 
sąmoningas ir kontroversiškas. Teisininkai mini daugybę tokio po- 
būdžio sprendimų, įskaitant tuos kelis, kuriais buvo pagrįsta moder- 
nioji aplaidumo atvejus reguliuojanti teisė (law of negligence).š Aka- 
deminiai tyrimai pateikia kitų svarbių pavyzdžių.? 

Tarkime, jog nežymus Heraklio tyrimo aprėpties išplėtimas iš tik- 
rųjų įgalina parodyti, kad ieškovai neturi teisės į kompensaciją, jeigu 
jų fizinio sužalojimo negalima sakyti buvus galimo numatyti tuo me- 
tu, kai nerūpestingasis atsakovas veikė, taigi eliminuoja 4-4 interpre- 
taciją. Tačiau tai neeliminuoja 5-os ar 6-0s interperetacijos. Jis turi 
toliau plėsti savo apžvalgos lauką. Jis turi atsižvelgti ir į tuos atvejus, 
kurie yra susiję veikiau su ekonominiais nei fiziniais ar emociniais 
sužalojimais, kai žala yra potencialiai labai didelė: pavyzdžiui, jis tu- 
ri matyti bylas, kuriose profesionalūs konsultantai, kaip antai kont- 
rolieriai ar finansininkai, yra patraukiami baudžiamojon atsakomy- 
bėn dėl nuostolių, kuriuos dėl jų aplaidumo patiria kiti. 5-a interpre- 
tacija sugestijuoja, kad tokia teisinė atsakomybė galėtų būti neribota 
dydžio atžvilgiu, kad ir kokia destruktyvi būtų galutinė suma, su są- 
lyga, jog žala yra tokia, kurią buvo galima numatyti, o 6-a, priešin- 
gai, sugestijuoja, kad teisinė atsakomybė yra ribotina būtent dėl grės- 
mingų sumų, kurios galėtų susidaryti priešingu atveju. Jeigu vienai 
interpretacijai vieningai prieštarauja tos rūšies atvejai ir ji neranda jo- 
kios atramos jokioje kitoje doktrinos apimamoje srityje, į kurią He- 
raklis galėtų vėliau pasigilinti, o kita, išplėtus svarstymą, pasitvirtina, 
tai pirmąją jis laikys netinkama, ir tik antroji bus atlaikiusi testą. Ta- 
čiau tarkime, kad išplėtęs savo studiją jis širokiu būdu atranda mišrų 
modelį. Praeities sprendimai leidžia taikyti išplėstąją teisinę atsako- 
mybę kai kurių profesijų atstovams, tačiau neleidžia - kitų profesijų 
astovams, ir šis mišrus modelis galioja kitose doktrinos srityse, kurias 
Heraklis, pasitelkdamas savo vaizduotės galią, mano esant svarbias. 

Prieštaravimas, kurį jis atskleidė, nors ir tikras, nėra savaime toks 
gilus ar visa smelkiantis, kad pateisintų skeptinę teisinės praktikos 

kaip visumos interpretaciją, mat neribotos atsakomybės už žalą pro- 
blema, nors ir svarbi, nėra tokia fundamentali, kad su ja susijęs prieš- 
taravimas sugriautų didesnės sistemos integralumą. Tad Heraklis at- 
sigręžia į antrą pagrindinę dimensiją, tačiau čia, kaip grandinės ro- 
mano pavyzdyje, vėl iškyla dermės klausimas, nes interpretacija yra 
pro tanto prumtinesnė, jeigu ji žada mažiau žalos integralumui negu 
jos varžovė. Todėl jis svarstys, ar 5-a interpretacija geriau negu 6-0ji 
atitinka išplėstąjį teisinį archyvą. Tačiau tai negali būti tiesiog me- 
chaninis sprendimas; jis negali paprasčiausiai suskaičiuoti praeities 
sprendimus, kuriuos - pagal kiekvieną iš interpretacijų - reikia pri- 
pažinti „klaidomis“. Juk tie skaičiai gali atspindėti tik atsitiktinu- 
mus, tokius kaip ginčų, aplinkybių valia pasiekusių teismą dėl to, 
kad nebuvo išspręsti iki jo nutarties, skaičius. Jis turi atsižvelgti ne 
tik į sprendimų, kurie yra atsižvelgtini pagal kiekvieną iš interpreta- 
cijų, skaičių, bet ir į tai, ar sprendimai, išreiškiantys vieną principą, 
atrodo svarbesnės ar fundamentalesnės ar platesnės apimties negu 
sprendimai, išreiškiantys kitą. Tarkime, jog 6-a interpretacija dera 
tik su tais praeities teismo sprendimais, kurie susiję su kaltinimais 
aplaidumu, pateiktais vienos konkrečios profesijos atstovams - sa- 
kykime, teisėjams, - o 5-a interpretacija pateisina visas kitas bylas, 
susijusias su visomis kitomis profesijomis, taip pat dera ir su kitų 
rūšių ekonominės žalos bylomis. Tuomet 5-a interpretacija apskritai 
geriau dera su teisės archyvu - net jeigu teisininkams iškeltų bylų 
skaičius yra dėl kokios nors priežasties statistiškai didesnis, - jeigu 
argumentas nepatiria dar vienos permainos, kaip kad visai galėtų 
atsitikti, kai tyrimo laukas išsiplečia dar labiau. 

Dabar įsivaizduokime kitokią galimybę: kad, nors teisinė atsako- 
mybė iš tikrųjų daugeliu įvairių atvejų buvo apribota tiek, kad buvo 
mažesnė nei leistų 5-a interpretacija, nuomonės, pridėtos prie tų by- 
lų, niekaip neužsimena apie 6-0s interpretacijos principą, kuris iš 
tikrųjų niekuomet iki tol nebuvo pripažintas oficialiojoje teisminėje 
retorikoje. Ar tai rodo, kad 5-a interpretacija dera su teisės archyvu 
daug geriau, ar kad 6-a interpretacija galiausiai yra netinkama? Iš tie- 
sų teisėjai nesutaria šiuo dermės klausimu. Kai kurie rimtai nesvarsty- 

tų 6-0s interpretacijos, jeigu jokia praeities teisminė nuomonė ar le- 
gislatyvinis dokumentas niekuomet eksplicitiškai neminėjo jos tvirti- 
namo principo. Kiti šį varžtą atmeta ir pripažįsta, kad geriausia tam 
tikros bylų grandinės interpretacija gali glūdėti principe, kuris nie- 
kuomet nebuvo pripažintas eksplicitiškai, bet, nepaisant to, teikia pui- 
kų esamų sprendimų paaiškinimą, parodydamas juos palankesnėje švie- 
soje negu bet kada iki šiol.!'" Heraklis 1msis šio klausimo kaip specia- 
laus politinės moralės klausimo. Politinė bendruomenės istorija, mano 
jis, yra pro tanto geresnė, jeigu savo visuomenei, per savo rašytinės 
nuomones, aiškiai parodo kelią, kurio laikysis vėlesni teisėjai, besiva- 
dovaujantys integralumu, ir jeigu teisėjus parodo darant sprendimus, 
kurie suteikia ne tik galią, bet ir balsą įsitikinimams apie moralę, kurie 
yra plačiai paplitę bendruomenėje. Be to, teisėjų nuomonės, derama 
forma paskelbiamos teisės ataskaitose, pačios yra personifikuotosios 
bendruomenės aktai, kurie, ypač jeigu neseni, turi būti aprėpti integ- 
ralios žiūros.!! Tokie motyvai, tarp kitų, įeina į jo motyvaciją būti kiek 
palankesniam interpretacijai, kuri nėra pernelyg naujoviška, ne per- 
nelyg atsijusi nuo to, ką praeities teisėjai ir kiti pareigūnai pasakė, kaip 
ir nuo to, ką jie padarė. Tačiau jis turi pažvelgti į šiuos motyvus savo 
substancialesnių politinių įsitikinimų dėl tų dviejų interpretacijų relia- 
tyvios moralinės vertės atžvilgiu, ir jeigu jis mano, kad tokios perspek- 
tyvos požiūriu daug pranašesnė yra 6-a interpretacija, jis manys, kad 
teisės archyvui suteikia apskritai geresnę reikšmę, ją pasirinkdamas 
net ir labiau procedūrinių vertybių sąsakaita. Atitikti tai, kas padaryta, 
yra svarbiau, nei atitikti tai, kas pasakyta. 

Dabar įsivaizduokime dar nevieningesnį archyvą. Heraklis nus- 
tato, kad neribota teisinė atsakomybė buvo taikoma kai kurių profe- 
sijų atžvilgiu, tačiau nebuvo taikoma kitos beveik tokio paties dy- 
džio profesijų grupės atžvilgiu, kad joks principas negali paaiškinti 
šios perskyros, kad teisminė retorika yra tokia pat nevientisa kaip ir 
padarytieji sprendimai ir kad šis nevientisumas būdingas ir kitų rū- 
šių veiksmams, taikytiems dėl ekonominės žalos. Jis galėtų išplėsti 
savo apžvalgos lauką dar labiau, ir vaizdas galėtų pasikeisti, jeigu jis 
tai padarytų. Tačiau tarkime, jog jį tenkina šis apžvalgos mastas. Tuo- 

met jis nuspręs, kad dermės klausimas nebegali atlikti jokio naudin- 
go vaidmens, jam sprendžiant, - net ir pagal antrąją dimensiją. Jis 
dabar turi pabrėžti tuos šios dimensijos aspektus, kurie yra akivaiz- 
džiau substantyvūs: jis turi nuspręsti, kuri interpretacija teisės archy- 
vą parodo esant geriausią, koks tik jis gali būti, substantyvios politi- 
nės moralės požiūriu. Jis sukonstruotų ir palygintų du pasakojimus. 
Pirmasis suponuoja, kad personifikuotoji bendruomenė yra priėmu- 
si 1r įgyvendina numatomumo principą kaip moralinės atskomybės 
už aplaidumo nulemtą žalą testą, ir kad įvairiais savo sprendimais ji 
norėjo suteikti galią tam principui, nors dažnai būdavo jam neištiki- 
ma ir numatomumo požiūriu priimdavo smerktinus sprendimus. O 
antrasis suponuoja, kad bendruomenė yra priėmusi ir įgyvendina 
numatomumo principą, ribojamą tam tikro teisinės atsakomybės 
bendrojo reglamento, nors yra ne kartą išdavusi šį principą. Kuris 
pasakojimas parodo bendruomenę politinės moralės požiūriu, at- 
sižvelgiant į viską, palankesnėje šviesoje? 

Heraklio atsakymas priklausys nuo jo įsitikinimų dėl dviejų mū- 
sų svarstytųjų sudedamųjų politinės moralės dorybių: teisiškumo ir 
teisingumo.!2 Kitaip tariant, atsakymas priklausys ne tik nuo jo nuo- 
monių dėl to, kuris iš šių principų yra pranašesnis abstraktaus teisin- 
gumo požiūriu, bet taip pat nuo to, katruo dera vadovautis kaip 
politinio teisingumo dalyku bendruomenėje, kurios nariai turi to- 
kius moralinius įsitikinimus, kokius turi jo bendrapiliečiai. Kai ku- 
riais atvejais šios dvi sprendinio rūšys - teisiškumo sprendinys ir 
teisingumo sprendinys - tarpusavyje derės. Jeigu ir Heraklis, ir pla- 
čioji visuomenė laikosi pažiūros, kad visuomet, kai žmonės sužaloja- 
mi per kitų neatsargumą, tie žmonės turi teisę gauti visų nuostolių 
kompensaciją, neatsižvelgiant į tai, koks nuožmus gali pasirodyti esąs 
šis reikalavimas, tai jis manys, kad iš dviejų turimų interpretacijų 5- 
oji yra akivaizdžiai geresnė. Tačiau tie du sprendiniai kartais kreips 
skirtingomis kryptimis. Jis gali manyti, kad 6-a interpretacija yra ge- 
resnė sprendžiant abstraktaus teisiškumo pagrindais, tačiau žinoti, 
kad tai yra radikali pažiūra, kurios nesilaiko jokia bent kiek svaresnė 
visuomenės dalis ir kuri nežinoma jo meto politinėje ir moralinėje 

retorikoje. Tada jis galėtų nuspręsti, kad pasakojimas, anot kurio 
valstybė atkakliai laikosi pažiūros, kurią jis mano esant teisingą, ta- 
čiau tai daro prieš žmonių kaip visumos norus, yra, viską pasvėrus, 
varganesnė istorija. Šiomis aplinkybėmis pirmenybę jis teiktų teisin- 
gumui, o ne teisiškumui, ir ta preferencija atspindėtų aukštesnį jo 
paties politinių įsitikinimų lygmenį, būtent jo įsitikinimus apie tai, 
kaip gera valdžia, įsipareigojusi tiek teisingumui, tiek teisiškumui, 
turėtų spręsdama bylas spręsti jų ginčą tokiu atveju. 

Teisingumo (fairness) idėją, tai yra vaidmenį, kurį idealiu atveju 
kiekvieno piliečio nuomonė turėtų vaidinti valstybės sprendime dėl 
to, kokie teisiškumo principai įgyvendintini pasitelkiant centrinę po- 
licinę galią, skirtingi teisėjai supras skirtingai. Skirsis jų aukštesniojo 
lygmens nuomonės dėl geriausio konfliktų tarp šių dviejų politinių 
idealų sprendimo. Neįtikėtina, kad koks nors teisėjas laikytųsi viską 
kraštutinai supaprastinančios teorijos, jog pirmenybė turi būti auto- 
matiškai teikiama teisingumui, ne teisiškumui, arba vice versa. Dau- 
guma teisėjų manys, kad pusiausvyra tarp bendruomenės nuomonių 
ir abstraktaus teisingumo reikalavimų skirtingais atvejais turi būti 
nustatoma skirtingai. Galbūt paprastose komercinės ar nuosavybės 
santykius reguliuojančiose bylose, tokiose kaip McLougblin byla, po- 
puliariąja morale paremta interpretacija, bus laikoma pranašesne už 
tą, kurios ta moralė neremia, su sąlyga, kad nemanoma, jog dėl jos 
itin nukentės abstraktusis teisingumas. Tačiau daugelis teisėjų interp- 
retacinę populiariosios moralės galią manys esant daug silpnesnę 
konstitucinėse bylose, tokiose kaip Brown byla, nes manys, kad kons- 
titucijos tikslas iš dalies yra apsaugoti individus nuo to, ką dauguma 
laiko teisingu. 


Lokalusis prioritetas 


Privalau atkreipti ypatingą dėmesį į vieną Heraklio praktikos bruo- 
žą, kuris iki šiol dar aiškiai neišryškėjo. Jo sprendinių dėl dermės 
apimtis koncentriniais ratais išsklinda platyn nuo jo nagrinėjamo at- 
vejo. Jis klausia, kurios interpretacijos jo pradiniame sąraše dera su 

emocinės žalos atvejais praeityje, tuomet - kurios dera su žalos, as- 
mens patiriamos dėl nelaimingų įvykių, atvejais bendresne prasme, 
tada - kurios atitinka atvejus, kai nukentėjo ekonominiai interesai, 
ir taip toliau, su kiekvienu žingsniu į kitą sritį vis labiau ir labiau 
toldamas nuo pradinio McLougblin bylos klausimo. Ši procedūra 
teikia tam tikrą lokalią pirmenybę tam, ką galėtume pavadinti teisės 
„padaliniais“. Jeigu Heraklis mano, kad nelaimingų įvykių žalos by- 
los jo jurisdikcijos srityje nė vienam iš tų dviejų principų aiškiai ne- 
prieštarauja, jis išplečia savo studiją apimdamas, tarkime, sutarčių 
bylas, kad pamatytų, kuris iš šių principų, - jeigu apskritai kuris nors 
iš jų, - geriau dera su sutarties sprendimais. Tačiau, Heraklio požiū- 
riu, jeigu vienas principas iš viso nedera su nelaimingų įvykių žalą 
reguliuojančia teise, - jeigu jam prieštarauja kone kiekvienas tos sri- 
ties, kuri būtų galėjusi jį patvirtinti, sprendimas, - šitai yra labai stip- 
rus įrodymas, kad tai netinkama to teisės korpuso interpretacija, net 
jei ji puikiai dera su kitomis teisės sritimis. Tačiau šios lokaliosios 
pirmenybės doktrinos jis nelaikys absoliučia; kaip netrukus pamaty- 
sime, tam tikromis aplinkybėmis jis bus pasirengęs ją paaukoti. 

"Teisės sąskaida į atskirus padalinius yra iškilus teisinės praktikos 
bruožas. Teisės mokyklos skirsto kursus, o jų bibliotekos skirsto trak- 
tatus taip, kad emocinę žalą atskirtų nuo ekonominio ar fizinio suža- 
lojimo, intencišką teisės pažeidimą nuo netyčinio pažeidimo, pažeidi- 
mą nuo nusikaltimo, sutartį reguliuojančią teisę - nuo kitų bendrosios 
teisės dalių, nuosavybės santykius reguliuojančią teisę —- nuo viešuo- 
sius santykius reguliuojančios, o konstitucinę teisę - nuo kitų viešo- 
sios teisės dalių. Teisiniai 1r teisminiai argumentai gerbia šias tradici- 
nes perskyras. Paprastai teisminių nuomonių pradžioje aptariamoji byla 
priskiriama kokiam nors teisės padaliniui, o svarstomieji precedentai 
ir įstatymai paprastai imami vien tik iš to padalinio. Dažnai pradinė 
klasifikacija yra ir kontroversiška, ir lemiamos reikšmės. 

Sąskaida tenkina 1r konvencionalizmą, ir pragmatizmą, nors ir dėl 
skirtingų priežasčių. Teisės padalinių sistema yra pagrįsta tradicija, o 
tai iš pažiūros remia konvencionalizmą, be to, padaliniai įgalina stra- 
tegiją, kuria gali manipuliuoti pragmatistas, praktikuodamas savo kil- 

nųjį melą: jis gali paaiškinti, kad jo nauja doktrina neturi derėti pagal 
principą su praeities sprendimais, nes šie, deramai suprantant, priklauso 
kitam padaliniui. Teisės kaip integruotos visumos sampratos santykis 
su teisės padalinių faktu yra sudėtingesnis. Apskritai ji kritiškai Žiūri į 
teisės skirstymą į uždarus padalinius, nes bylų sprendimo integralumo 
principas reikalauja iš teisėjų teisę pagal išgales daryti koherentišką 
kaip visumą, o tai būtų galima padaryti geriau, ignoruojant akade- 
mines ribas ir kai kuriuos teisės padalinius reformuojant taip, kad 
būtų artėjama radikalaus tikslo padaryti juos pagal principą labiau 
derančius su kitais link.!* Tačiau teisės, kaip integralios visumos, samp- 
rata yra interpretacinė, o sąskaida yra teisinės praktikos bruožas, 
kurio negali ignoruoti jokia kompetentinga interpretacija. 

Į šiuos konkuruojančius impulsus Heraklis reaguoja ieškodamas 
konstruktyvinės tos sąskaidos interpretacijos. Jis mėgina rasti teisės 
skirstymo į padalinius praktikos paaiškinimą, kuris tą praktiką paro- 
dytų kuo palankiausiai. Ribos tarp padalinių paprastai atitinka po- 
puliariąją nuomonę; daugelis žmonių mano, jog tyčinė skriauda la- 
biau nusipelno bausmės negu skriauda, padaryta per neatsargumą, ir 
jog tam, kad valstybė galėtų ką nors paskelbti kaltą dėl nusikaltimo, 
jai reikia visiškai kitokios rūšies pateisinimo negu tas, kurio jai rei- 
kia, kad galėtų iš jo pareikalauti sumokėti kompensaciją už žalą, ku- 
rią jis lėmė, 1r kad pažadai ir kitos eksplicitiško sutarimo ar sutikimo 
rūšys yra ypatingos rūšies pagrindas valstybinei prievartai pateisinti 
ir taip toliau. Teisės padalinių atskyrimas atitinka tokią nuomonę ir 
tvirtina prognozuojamumą bei sergsti nuo ūmių peraiškinimų, ku- 
riais valdžia sukrėstų ištisas teisės sritis, ir tai daro tokiu būdu, kuris 
tvirtina gilesnį — teisės kaip integralios visumos - siekį. Jeigu plačiam 
žmonių ratui teisės skyriai atrodo prasmingi, vadinasi, jie skatina 
protestantišką laikyseną, kuriai integralumas yra palankus, nes ir pa- 
prastiems žmonėms, lygiai kaip laiko spaudžiamiems teisėjams, lei- 
džia interpretuoti teisę laikantis praktinių ribų, kurios atrodo natū- 
ralios ir intuityvios. 

Heraklis pripažįsta šį sąskaidos tikslo aiškinimą ir suteikia atitin- 
kamą pavidalą savo lokaliojo prioriteto doktrinai. Šiai doktrinai dau- 

giausia galios jis gali pripažinti tuomet, jei jos puoselėjamos ribos 
tarp tradicinių teisės padalinių pagrįstos plačiai išpažįstamais mora- 
liniais principais, kurie įgalina skirti kaltės ar atsakomybės tipus, o 
padalinio turinys atspindi tuos moralinius principus. Perskyra tarp 
baudžiamosios ir civilinės teisės tenkina šį testą. Tarkime, Heraklis, 
priešingai nei daugelis žmonių, mano, kad būti verčiamam mokėti 
kompensaciją yra taip pat blogai, kaip ir būti verčiamam mokėti bau- 
dą, ir kad dėl to perskyra tarp baudžiamosios ir civilinės teisės yra iš 
principo neracionali. Nepaisant to, jis gerbs lokalųjį prioritetą. Jis 
neteigs, kad baudžiamąją teisę ir civilinę teisę dera traktuoti kaip 
vieną padalinį; jis neteigs, kad užtenka nustatyti galimą (probable) 
kaltinamo atsakovo kaltę, nereikia įrodyti, kad ji nekelia jokių pa- 
grįstų abejonių, - mat galimumo standartas jungtiniam padaliniui 
galioja lygiai taip pat kaip ir bet kuriam kitam. 

Tačiau Heraklis nebūtų nusiteikęs gerbti lokalųjį prioritetą, kai jo 
testas nėra patenkinamas, kai tradicinės ribos tarp padalinių yra ta- 
pusios mechaniškos ir arbitralios - populiariajai moralei patyrus per- 
mainų arba dėl to, kad padalinių turinys nebeatspindi populiariosios 
nuomonės.!* Teisės padalinių sistema išties kartais tampa šia prasme 
arbitrali ir izoliuota nuo populiariųjų pažiūrų, ypač kai centrinės pa- 
dalinių normos buvo rutuliojamos skirtingais etapais. Tarkime, jog 
teisinė bendruomenės tradicija daugelį dešimtmečių laikė atskiromis 
viešosios rimties pažeidimus reguliuojančią teisę (muisance law), ku- 
rios objektas yra interesų susikirtimo sukeliami nepatogumai, ku- 
riuos kaimynams lemia vieno asmens veikla savo valdose, ir aplaidu- 
mo atvejus reguliuojančią teisę, kurios objektas yra fizinė, ekonomi- 
nė arba emocinė žala, kurią dėl kieno nors neatsargumo patiria kiti. 
Tarkime, jog teisėjai, sprendę svarbiausias viešosios rimties pažeidi- 
mo bylas, nepripažino jokio ekonominio rimties pažeidmo testo; jie 
sakė, jog viešosios rimties pažeidimu veika laikytina - ir todėl stab- 
dytina - tada, kai žemė naudojama „nenatūraliai“ ar netradiciškai, 
taigi tas, kuris įsteigia fabriką žemėse, tradiciškai naudotose ūkinin- 
kauti, yra kaltas dėl viešosios rimties pažeidimo, nors fabrikas ir yra 
ekonomiškai našesnė panauda. Tačiau tarkime, jog pastaraisiais me- 

tais lemiamos reikšmės argumentu aplaidumui inkriminuoti teisėjai 
ėmė laikyti ekonominę kainą. Jie sako, kad jei kas nesiima atsargu- 
mo priemonių kitiems nuo sužalojimo apsaugoti, tai šitai yra aplai- 
dumas, todėl jam taikytina teisinė atsakomybė už jo aplaidumo nu- 
lemtąjį sužalojimą, jeigu atsargumo priemonės tomis aplinkybėmis 
buvo tai, ko buvo „galima reikalauti“ (reasonable), 1 kad ekonomi- 
nė tų atsargumo priemonių kaina laikytina atsižvelgtina sprendžiant, 
ar to iš tikrųjų buvo galima reikalauti. 

Perskyra tarp aplaidumo atvejus reguliuojančios teisės ir viešo- 
sios rimties pažeidimo teisės nebetenkina Heraklio testo - jeigu ap- 
skritai kada nors jį tenkino. Gal ir nėra visai beprasmiška viešosios 
ramybės pažeidimą skirti nuo aplaidumo, jeigu darome prielaidą, 
kad viešosios tvarkos pažeidimas yra intenciškas, o aplaidumas yra 
neintenciškas; tuomet ši perskyra atitinka populiarųjį principą, jog 
yra blogiau ką nors sužaloti sąmoningai, nei sužaloti nevalingai. Ta- 
čiau aplaidumo atvejus reguliuojančios teisės plėtros procesai, ku- 
riuos ką tik aprašiau, nedera su šia pažiūra į tą perskyrą, mat atsar- 
gumo priemonių apsisaugoti nuo nelaimės nesiėmimas nebūtinai yra 
neintenciškas reikalaujamąja prasme. Todėl Heraklis būtų pasiren- 
gęs ignoruoti tradicinį šių dviejų teisės padalinių atribojimą. Jeigu jis 
manytų, kad „natūralios panaudos“ testas yra kvailas, o ekonominės 
kainos testas daug teisingesnis, jis tvirtintų tai, kad aplaidumo ir vie- 
šosios rimties pažeidimo precedentai turėtų būti suprantami kaip 
vienas teisės korpusas ir kad ekonominės kainos testas yra pranašes- 
nė to suvienyto korpuso interpretacija. Galbūt kiti iki tol jau įvykę 
teisiniai įvykiai jo teiginį padarytų paprastesnį. Intelektualinis kli- 
matas, produkavęs tuos vėlesnius sprendimus dėl aplaidumo, galėjo 
tapti nepalankus ankstesnių viešosios tvarkos pažeidimų bylų prie- 
laidai, esą naujoviška veikla, pykdanti žmones, būtinai yra nusižen- 
gimas teisei. Galbūt legislatūra yra priėmusi ypatingus įstatymus, 
pertvarkančius teisinę atsakomybę už tam tikras naujas diskomforto 
formas, tokias kaip oro uosto triukšmas, dėl kurių „natūralioji“ teo- 
rija yra priėmusi arba priimtų sprendimą, kuris dabar atrodo netei- 
singas. Arba galbūt teisėjai, spręsdami oro uosto triukšmo bylas, bus 

peržiūrėję istorinę „natūralumo“ prasmę, kad galėtų priimti spren- 
dimus, kurie atrodo racionalūs, turint omenyje technologijos plėtrą. 
Heraklis pasitelks šias permainas kaip remiančias jo interpretacinį 
argumentą, konsoliduojantį viešosios rimties pažeidimų ir aplaidu- 
mo problematiką. Jeigu profesijos kolegas jis savo pažiūra įtikina, 
viešosios rimties pažeidimas ir aplaidumas nebebus atskiri teisės pa- 
daliniai, o taps sudedamaisiais elementais naujos bendros srities, ku- 
ri netrukus susilauks naujo pavadinimo, figūruojančio naujų teisės 
mokyklų kursų antraštėse ir naujų traktatų viršeliuose. Toks proce- 
sas iš tikrųjų yra prasidėjęs anglų ir amerikiečių teisėje, kaip ir - nors 
ir ne taip užtikrintai - naujas nuosavybės santykius reguliuojančios 
teisės apjungimas, ištrinantis net seniai įsigalėjusią ir kadaise daug 
tvirtesnę ribą tarp sutartį reguliuojančios teisės ir delikto teisės. 


PRELIMINARI REZIUMĖ 


Artimiausiuose trijuose skyriuose toliau konstruojame Heraklio dar- 
binę teisės kaip integralios visumos teoriją, detaliau nagrinėdami klau- 
simus, keliamus trijuose bylos sprendimo padaliniuose: bendrosios 
teisės bylose, bylose, besiremiančiose įstatymais, bei konstitucinės 
plotmės bylose. Tačiau pirma susumuosime rezultatus, nors tai te- 
reiškia kai kurių minčių pakartojimą, o tuomet pasvarstysime kai 
kuriuos prieštaravimus iki šiol išdėstytam argumentui. Teisėjai, ak- 
ceptuojantys interpretacinį integralumo idealą, sunkiąsias bylas spren- 
džia mėgindami surasti kokį nors koherentišką principų, pagrindžian- 
čių Žmonių teises ir pareigas, kompleksą, teikiantį geriausią konstruk- 
tyvinę savo bendruomenės politinės struktūros 1r teisinės doktrinos 
interpretaciją. Jie mėgina tą sudėtingą struktūrą ir archyvą padaryti 
geriausius, kokie šie gali būti. Analitiškai pravartu atskirti skirtingas 
bet kokios darbinės teorijos dimensijas ar aspektus. Ji apims įsitiki- 
nimus dėl dermės ir pateisinimo. Įsitikinimai dėl dermės teiks nepre- 
cizišką slenkstinį reikalavimą, kurį privalo tenkinti vienos ar kitos 
teisės dalies interpretacija, kad būtų apskritai tinkama. Bet kokia 
įtikinama darbinė teorija diskvalifikuos tą mūsiškės teisės interpre- 

taciją, kuri a priori nepaisė legislatyvinės kompetencijos arba virše- 
nybės, arba kuri teigė kaip bendrą nuosavybės santykius reguliuo- 
jančios teisės principą reikalavimą, kad turtingieji dalytųsi turtu su 
beturčiais. Tas slenkstis eliminuos interpretacijas, kurias kai kurie 
teisėjai šiaip preferuotų, tad nuogi teisės istorijos faktai šiuo būdu 
teisiškumo gali vaidinti jo sprendimuose. Skirtingi teisėjai skirtin- 
gai nustatys šį slenkstį. Tačiau kiekvienas, kuris pripažįsta teisę kaip 
integralią visumą, turi pripažinti tai, kad tikroji politinė jo bend- 
ruomenės istorija kartais varžys jo kitus politinius įsitikinimus jo 
visa apimančiame interpretaciniame sprendime. Jeigu jis to nepri- 
pažįsta - jeigu dermės slenkstį išveda tik iš — ir priderina prie - 
savo įsitikinimų dėl teisiškumo taip, kad pastarieji automatiškai tei- 
kia tinkamą interpretaciją, - tai jis apskritai negali ramia sąžinė 
pretenduoti interpetuojąs savo teisinę praktiką. Kaip grandinės ro- 
manistas, kurio dermės sprendiniai automatiškai prisitaiko prie jo 
literatūrinių nuomonių dėl turinio, jis veikia nesąžiningai arba ap- 
gaudinėja save. 

Sunkieji atvejai bet kokiam teisėjui yra tokie atvejai, kai jo slenks- 
tinis testas interpretacijų iš dviejų ar daugiau kokio nors įstatymo ar 
bylų grupės nepajėgia atsijoti tinkamų. Tada jis turi pasirinkti iš tin- 
kamų interpretacijų klausdamas, kuri iš jų bendruomenės institucijų 
ir sprendimų struktūrą - jos viešuosius standartus kaip visumą - pa- 
rodo palankesnėje šviesoje politinės moralės požiūriu. Jo paties mo- 
raliniai ir politiniai įsitikinimai dabar yra tiesiogiai aktyvuojami. Ta- 
čiau politinis sprendimas, kurį jis turi padaryti, pats yra sudėtingas ir 
kartais vieną jo politinės moralės padalinį supriešins su kitu: jo spren- 
dimas atspindės ne tik jo nuomones dėl teisiškumo ir teisingumo, 
bet ir jo aukštesnio lygmens įsitikinimus apie tai, kaip šie idealai turi 
būti sutaikomi kompromisu, kai konkuruoja. Dermės klausimai iš- 
kyla ir šioje interpretacijos stadijoje, nes net kai interpretacija atlai- 
ko slenkstinį reikalavimą, bet kokie prasižengimai su derme bus ar- 
gumentas jos nenaudai - taip, kaip mes pažymėjome, - bendrame 
politinių dorybių balanse. Skirtingi teisėjai nesutars dėl kiekvieno iš 

šių klausimų ir atitinkamai laikysis skirtingų požiūrių į tai, kokia iš 
tiesų yra jų bendruomenės teisė, deramai suprantant. 

Bet koks teisėjas lavinimosi ir patirties procese išrutulios gana 
individualizuotą darbinę teisės koncepciją, kuria jis - galbūt nė ne- 
galvodamas - kliausis vertindamas ir spręsdamas įvairius atvejus, ir 
tie vertinimai tuomet bus jam pajautos ar instinkto, o ne analizės 
dalykas. Net jei ir taip, mes, kaip kritikai, jo darbinėje teorijoje gali- 
me įžvelgti struktūrą, išgvildendami jos praktines nuostatas dėl der- 
mės - pavyzdžiui, dėl reliatyvios nuoseklumo praeities retorikos atžvil- 
giu ir populiariosios opinijos svarbos, - ir jos substantyvesnes nuo- 
mones ar preferencijas teisiškumo ir teisingumo klausimais. Dauguma 
teisėjų savo bendruomenėje bus tokie pat kaip kiti žmonės, todėl 
teisingumas bei teisiškumas, jų akimis žiūrint, nedažnai konkuruos. 
Tačiau teisėjai, kurių politinės nuomonės yra ekscentriškesnės ar ra- 
dikalesnės, manys, kad konkrečiais atvejais tie du idealai konfliktuo- 
ja, ir turės nuspręsti, koks to konflikto sprendimas bendruomenės 
archyvą parodytų palankiausioje šviesoje. Atitinkamai jų darbinės 
sampratos apims aukštesnio lygmens principus, kurie pasirodė esą 
būtini tam tolesniam sprendimui. Pavyzdžiui, konkretus teisėjas gali 
manyti ar laikytis nuostatos, kad dažniausiai politiniai sprendimai 
turėtų gerbti daugumos nuomonę, ir vis tiek manyti, kad šis reikala- 
vimas tampa ne toks griežtas ar netgi nebegalioja, kai kyla rimtų 
konstitucinių teisių klausimas. 

Dabar turėtume prisiminti dvi bendro pobūdžio pastabas, kurias 
pateikėme konstruodami grandinės romano modelį, nes jos tinka ir 
čia. Pirma, skirtingi teisėjo darbinio požiūrio aspektai ar dimensijos — 
dermės ir substantyvaus turinio dimensijos bei skirtingi turinio as- 
pektai - galiausiai visi yra priklausomi nuo jo politinio sprendimo. 
Jo įsitikinimai dėl dermės, kaip jie pasireiškia jo darbiniame slenksti- 
niame reikalavime arba vėliau analizės procese, varžydamiesi su tu- 
riniu, yra politiniai, o ne mechaniniai. Jie išreiškia jo įsipareigojimą 
integralumui: jis mano, kad interpretacija, kuri neįveikia jo nustaty- 
to dermės slenksčio, bendruomenės archyvą parodo nepataisomai 
nepalankioje šviesoje, nes tos interpretacijos siūlymas sugestijuoja, 

kad bendruomenė dažniausiai nepaisė savo principų. Kai interpreta- 
cija tenkina slenkstinį reikalavimą, visus kitus dermės defektus jo 
visa apimantis sprendinys gali kompensuoti, jeigu tos interpretacijos 
principai yra itin patrauklūs, nes tuomet jis nedažną bendruomenės 
neištikimybę savo principams sumenkina supriešindamas su jos at- 
kaklia pagarba jiems. Tad varžtas, kurį dermė primeta turiniui, bet 
kokioje darbinėje teorijoje yra vieno tipo politinio įsitikinimo varž- 
tas kitam tipui visa apimančiame sprendinyje dėl to, kuri interpreta- 
cija politinį archyvą bendrame plane, atsižvelgiant į viską, daro ge- 
riausią, koks tik jis gali būti. Antra, šio varžto modusas yra tas, kurį 
mes identifikavome grandinės romane. Tai ne išorinio kieto fakto ar 
tarpasmeninio konsensuso varžtas. Veikiau tai struktūrinis įvairių 
principo rūšių varžtas principo grindžiamoje sistemoje, bet tai nė 
kiek nemenkina jo tikrumo. 

Joks mirtingas teisėjas negali ir neturėtų mėginti išdėstyti savo 
instinktyvią darbinę teoriją taip išsamiai - ar padaryti tą teoriją tokią 
konkrečią ir detalią, - kad joks tolimesnis mąstymas būtų nebereika- 
lingas individualiai sprendžiant kiekvieną bylą. Bet kokius bendruo- 
sius principus ar automatines normas, kuriais vadovavosi praeityje, 
jis privalo traktuoti kaip provizoriškus ir būti pasirengęs jų atsisakyti 
dėl rafinuotesnės ir gilesnės analizės, kai to prireikia. Bet kokiam 
teisėjui tai bus ypač keblūs momentai, kviečiantys daryti naujus po- 
litinius sprendimus, kuriuos gali būti sunku priimti. Būtų absurdiška 
manyti, kad tokiais momentais jis visuomet po ranka turės būtinus 
pamatinius politinės moralės įsitikinimus. Itin sunkūs atvejai jį vers 
teisės koncepciją 1r politinę moralę plėtoti drauge, joms paremiant 
viena kitą. Ir vis dėlto kiekvienas teisėjas gali susidurti su reikalu 
imtis šviežių 1r iššūkį metančių klausimų, kaip principo reikalo, ir 
būtent šito iš jo reikalauja teisė kaip integrali visuma. Jis turi akcep- 
tuoti tai, kad galiausiai pasirinkdamas vieną, o ne kitą daug ginčų 
keliančios precedentų linijos interpretaciją, galbūt po sunkių apmąs- 
tymų ir įsitikinimų perkratos, savo darbinę teisės koncepciją jis plė- 
tos viena, o ne kita kryptimi. Ta kryptis jam turi atrodyti teisinga 
politinio principo požiūriu, o ne tik kaip tai, kas patrauklu tuo mo- 

mentu, mat rekomenduoja patrauklų sprendimą sprendžiamuoju at- 
veju. Šis patarimas palieka nemažai erdvės klydimui, įskaitant savi- 
apgaulę. Tačiau dauguma progų teisėjai galės pripažinti klausimo 
sprendimą pajungę disciplinai, kurią jis nusako. Taip pat galės maty- 
ti, kai kitas teisėjas spręsdamas nesilaiko tokios disciplinos. 


KELETAS GERAI ŽINOMŲ PRIEŠTARAVIMŲ 
Heraklis tik žaidžia politiką 


Heraklis baigė darbuotis prie McLougblin bylos. Jis paskelbia, kad 
geriausia emocinės žalos atvejų interpretacija, atsižvelgiant į viską, 
yra S-oji: teisė numato kompensaciją už visokią emocinę žalą, kurią 
tiesiogiai nulemia nerūpestingas vairavimas ir kurią gali numatyti 
automobilio vairuotojas, sugebantis protauti tiek, kiek iš jo galima 
reikalauti. Tačiau jis pripažįsta, kad, priimdamas šį sprendimą, jis 
kliovėsi savo paties nuomone, jog šis principas yra geresnis - teisin- 
gesnis ir teisiškesnis - nei bet kuris kitas, tinkamas pagal tuos kriteri- 
jus, kuriuos jis laiko deramais pagal dermės kriterijus. Taip pat jis 
pripažįsta, kad ši nuomonė yra kontroversiška: jos laikosi ne visi jo 
kolegos teisėjai, taigi kad kai kurie iš jų mano, jog kuri nors kita 
interpretacija, pavyzdžiui, 6-a, yra pranašesnė. Kokių priekaištų, ti- 
kėtina, susilauks jo argumentai? Pirmasis sąraše, kurį siūlau apsvars- 
tyti, kaltina Heraklį ignoruojant tikrąją teisę, reguliuojančią emoci- 
nės žalos atvejus, ir ją pakeičiant savo paties pažiūromis dėl to, kokia 
turėtų būti teisė. 

Kaip turime suprasti šį prieštaravimą? Galime jį suvokti dviem 
labai skirtingomis prasmėmis. Jis galėtų reikšti, kad Heraklis klydo, 
siekdamas savo interpretaciją pateisinti apeliacija į teisiškumą ir tei- 
singumą, nes ji neatlaiko net deramo slenkstinio dermės testo. Ne- 
pasklaidę tų bylų, kuriomis rėmėsi Heraklis, negalime tarti, kad šis 
argumentas yra klaidingas. Galbūt šį kartą Heraklis neapsižiūrėjo; 
galbūt, jei jis būtų dar labiau išplėtęs savo precedentų tyrimo aprėp- 
tį, būtų atskleidęs, kad tik viena vienintelė interpretacija neatkrinta, 

ir tuomet šis atskleidimas jam būtų leidęs išspręsti teisės problemą, 
neaktyvuojant savo nuomonių dėl kompensacijos už nelaimingus 
įvykius reikalavimo teisingumo. Tačiau vargu ar yra įtikima, kad 
net ir griežčiausias slenkstinis dermės testas visuomet praleis tik 
vieną interpretaciją, tad prieštaravimas, šitaip suprantant, būtų ne 
bendras prieštaravimas Heraklio teisėjavimo metodams, o tik prie- 
kaištas, kad jis klaidingai pritaikė savo paties metodus konkrečiu 
nagrinėjamu atvėju. 

Todėl turėtume apsvarstyti kitą, įdomesnį šio prieštaravimo pers- 
kaitymą: pagal jį, jis teigia, kad teisėjas turi niekuomet nesiremti sa- 
vo asmeniniais įsitikinimais dėl teisingumo ar teisiškumo tuo būdu, 
kuriuo tai šiuo atveju darė Heraklis. Tarkime, jog kritikas sako: „Tei- 
singa praeities sprendimų linijos interpretacija visuomet gali būti 
nustatyta morališkai neutraliomis priemonėmis, nes teisingai interpre- 
tuoti - reiškia tiesiog nustatyti, kokius principus teisėjai, priėmę tuos 
sprendimus, norėjo paskelbti teise, o tai yra tiesiog istorinio fakto 
dalykas.“ Heraklis pažymės, kad šiam kritikui reikalingas politinis 
pagrindas jo pareiškimui, kad interpretacijos privalo atitikti praei- 
ties teisėjų sprendimus. Tai ekstremali forma mūsų jau svarstytos 
pozicijos, anot kurios interpretacija yra geresnė, jeigu vienodai gerai 
dera su tuo, ką praeities teisėjai pasakė, kaip ir su tuo, ką jie padarė, 
ir net šis silpnesnis teiginys priklauso nuo specialių mano aprašytųjų 
politinės moralės argumentų. Kritikas mano, kad šie ypatingi moty- 
vai yra ne šiaip stiprūs, o stačiai įsakmūs; kad jie yra tokie stiprūs, 
jog teisėjas visada elgiasi neteisingai net ir jei tik svarsto galimybę 
interpetacijos, netenkinančios jų nustatomo standarto, nesvarbu, ar 
ta interpretacija gerai susieja į visumą, paaiškina ir pateisina praei- 
ties sprendimus. | 

Taigi jeigu Heraklio kritikas nori, kad jo argumentas turėtų bent 
kiek galios, galiausiai turi remtis ir remiasi ne politiškai neutraliais 
interpretaciniais įsitikinimais. Jis taip pat aktyvavo savo pamatinius 
politinės moralės įsitikinimus. Jis mano, kad politinių vertybių, re- 
miančių jo interpretacinį stilių, svarba yra tokia fundamentali, kad 
visiškai eliminuoja bet kokias konkuruojančias teisiškumo koman- 

das. Ši pozicija gali būti įtikinama, tačiau vargu ar ji yra nekontro- 
versiška ir jokia prasme nėra neutrali. Jo nesutarimas su Herakliu, 
skirtingai nei jis pats pirma sugestijavo, nėra nesutarimas dėl to, ar 
politinė moralė yra relevantiška sprendžiant, kokia yra teisė, bet dėl 
to, kurie moralės principai yra racionalūs ir todėl lemiami spren- 
džiant tą klausimą. Taigi pirmasis, šiurkštus prieštaravimas, kad He- 
raklis pakeitė politiškai neutralią korektišką praeities teisės interpre- 
taciją savo paties politiniais įsitikinimais, yra tik painiavos pratybos. 


Heraklis yra apgavikas 


Antrasis prieštaravimas yra rafinuotesnis. Dabar kritikas sako: „Ab- 
surdiška manyti, kad esama kokios nors vienos teisingos emocinės 
žalos atvejų interpretacijos. Kadangi išsiaiškinome dvi šių atvejų 1n- 
terpretacijas, iš kurių nė vienai negalima atiduoti pirmenybės kitos 
atžvilgiu „neutraliais“ dermės pagrindais, bylų sprendimo integralu- 
mo principas jokio teisėjo neverstų pripažinti kurios nors vienos iš 
jų. Vieną Heraklis pasirinko atvirai politiniais pagrindais; šis jo pasi- 
rinkimas atspindi tik jo paties politinę moralę. Tomis aplinkybėmis 
jis neturi jokio kito pasirinkimo, kaip tik šitaip kurti teisę. Vis dėlto 
jo atveju yra klastinga tartis nustačius, savo politinio pasirinkimo 
keliu, kokia yra teisė. Jis tik siūlo savo nuomonę dėl to, kokia ji 
turėtų būti.“ 

Šis prieštaravimas daugeliui skaitytojų atrodys stiprus, ir turime 
pasistengti jo nesusilpninti, jį pateikdami taip, kad atrodytų teigiąs 
daugiau, negu jis teigia. Jis nemėgina reabilituoti konvencionalizmo 
idėjos, jog kai konvencijos aiškinamoji galia išsenka, teisėjas yra lais- 
vas patobulinti teisę pagal deramus legislatyvinius standartus; o dar 
akivaizdžiau yra tai, kad jis nemėgina sugrąžinti pragmatizmo idė- 
jos, jog teisėjas visada yra laisvas tai daryti ir jį varžo tik strategijos 
sumetimai. Jis pripažįsta, jog iš tų interpretacijų, kurios atlaiko der- 
mės testą, teisėjai turi rinktis. Jis tik tvirtina, kad negali būti geriau- 
sios interpretacijos, kai tą testą atlaiko daugiau negu viena. Šis prieš- 
taravimas, kaip aš jį suformulavau, yra priklausomas nuo teisės kaip 

integralios visumos bendros idėjos; jis mėgina apsaugoti tą idėją nuo 
pavojingo nesąžiningumo. 

Ar šis prieštaravimas vykęs? Kodėl Heraklio atveju yra nesąžinin- 
ga ar net vylinga pateikti savo sprendimą kaip teisės sprendinį? Ir vėl 
įmanomi du šiek tiek skirtingi atsakymai - du būdai išplėtoti tą prieš- 
taravimą, ir to prieštaravimo negalime laikyti įtikinamu, kol jų ne- 
atskiriame ir neapsvarstome kiekvieno iš jų. Pirmasis galimas išplė- 
tojimas yra toks: „Heraklio teiginys yra nesąžiningas, nes sugestijuo- 
ja, kad yra galimas teisingas atsakymas į klausimą, ar 5-a arba 6-a 
interpetacija yra teisingesnė ar teisiškesnė; kadangi politinė moralė 
yra subjektyvi, negali būti vieno teisingo atsakymo į tą klausimą — 
įmanomi tik atsakymai“. Tai moralinio skepticizmo metamas iššū- 
kis, kurį išsamiai aptariau 2-ame skyriuje. Negaliu išvengti prievolės 
dabar apie tai pasakyti ši tą daugiau, tačiau tam pasitelksiu naują 
kritiką, jam skirdamas atskirą skirsnį. Antrasis galimas išplėtojimas 
remiasi ne skepticizmu: „Heraklis yra apgavikas, net jeigu moralė 
yra objektyvi ir net jei jis yra teisus teigdamas, kad numatomumo 
principas, dėl kurio jis apsisprendė, yra objektyviai teisingesnis ir 
teisiškenis. Jis yra apgavikas, nes pretenduoja į tai, kad atskleidė, 
kokia yra teisė, tačiau jis tik nustatė, kokia ji turėtų būti“. Dabar 
panagrinėsiu pastarąją prieštaravimo formą. 

Iš teisės sampratos mes reikalaujame, kad ji teiktų teisės pagrindų 
paaiškinimą - aplinkybių, kuriomis teiginiai apie tai, kokia yra teisė, 
turėtų būti akceptuojami kaip teisingi arba racionalūs, - paaiškini- 
mą, kuris parodo, kodėl teisė įgalioja valstybinę prievartą. Teisė kaip 
integrali visuma atsako, kad teisės pagrindų ieškotina integralume, 
geriausioje kontruktyvioje praeities teisinių sprendimų interpretaci- 
joje, taigi kad teisė yra jautri teisiškumui tuo būdu, kurį pripažįsta 
Heraklis. Vadinasi, jokio kito būdo, kuriuo Herkalis gali perteikti 
savo išvadą apie ponios McLoughlin atvejį, - jis tegali sakyti, kad 
teisė, kaip jis ją supranta, yra jai palanki. Jeigu jis sakytų tai, ką reko- 
menduoja kritikas, - kad ji neturi juridinės teisės laimėti, tačiau turi 
moralinę teisę, kurią jis siūlo gerbti, - jis klaidingai perteiktų savo 
pažiūrą į ši dalyką. Jis manytų, kad tai teisingas kai kurių situacijų 

paaiškinimas — pavyzdžiui, situacijos, kurioje jis teisę manytų esant 
pernelyg nemoralią, kad ją būtų galima įgyvendinti, - bet nepaaiški- 
na šios situacijos. Kritikas galėtų nesutarti su Herakliu daugeliu lyg- 
menų. Teisės kaip integralios visumos sampratą jis gali atmesti ape- 
liuodamas į konvencionalizmą ar pragmatizmą, ar kokios kitos tei- 
sės sampratą. Arba jis galėtų ją pripažinti, bet prieiti kitokias išvadas 
nei Heraklio, nes laikosi kitokių idėjų dėl būtinų dermės reikalavi- 
mų arba skirtingų įsitikinimų dėl teisingumo ar teisiškumo, arba san- 
tykio tarp jų. Tačiau Heraklio „teisės“ sąvokos vartojimą jis gali ma- 
nyti esant apgaulingą (arba gramatiškai neteisingą) tik jeigu yra pa- 
veiktas semantinio geluonies - tik jeigu taria, kad teisės teiginiai kažin 
kodėl yra nieko neverti, jeigu jie nėra tiesiogiai išvesti iš kokio nors 
faktinių kriterijų, taikomų teisei, komplekso, kriterijų, kuriuos pri- 
pažįsta kiekvienas kompetentingas teisininkas. 

Tačiau vieną aptariamojo prieštaravimo aspektą būtų galima ma- 
nyti esant atsparų mano argumentams, galiojantiems kitiems aspek- 
tams. Net jeigu sutinkame, jog Heraklio išvados apie ponią McLough- 
lin yra deramai pristatomos, kai pristatomos kaip teisės išvados, gali 
atrodyti pretenzinga teigti, kad šios išvados kokiu nors būdu kyla iš 
integralumo, suprantamo kaip atskiras politinis idealas. Ar nebūtų 
tiksliau sakyti, kad integralumas atlieka tam tikrą vaidmenį Herak- 
lio skaičiavimuose būtent iki to momento, kai jis atmeta visas in- 
terpretacijas, kurios neišlaiko slenkstinio dermės testo, bet kad in- 
tegralumas nevaidina jokio vaidmens atliekant atranką tų, kurios iš- 
laiko tą testą? Ar neturėtume sakyti, kad jo teisės samprata iš tikrųjų 
yra dvi sampratos: teisės kaip integralios visumos samprata, papildo- 
ma, - kai integralumo nebeužtenka, - kokia nors natūraliosios teisės 
teorija? Tai nelabai reikšmingas prieštaravimas; jis tik sugestijuoja 
kitokį būdą perteikti išvadas, kurių nebekvestionuoja. Vis dėlto jį 
diktuojanti įžvalga yra pernelyg šiurkšti. Mat klaida manyti, kad in- 
tegralumo idėja yra nerelevantiška Heraklio sprendimui, kai tas spren- 
dimas jau yra nebe jo įsitikinimų dėl dermės dalykas, o remiasi ir jo 
teisingumo ar teisiškumo jausmu. 

Integralumo dvasia, kurią susiejome su broliškumu, būtų pamin- 

ta, jeigu Heraklis savo sprendimą darytų kaip nors kitaip, o ne rink- 
damas interpretaciją, kurią mano esant geriausią politinės moralės 
visumos požiūriu. Integralumą pripažįstame politiniu idealu todėl, 
kad savo politinę bendruomenę norime traktuoti kaip principo bend- 
ruomenę, 0 principo bendruomenės piliečiai siekia ne šiaip bendrų 
principų, kaip būtų, jei tik vienodumas būtų tai, ko jie nori, bet ge- 
riausių bendrų principų, geriausių, kokių tik gali rasti politika. In- 
tegralumas skiriasi nuo teisiškumo ir teisingumo, tačiau jį su jais glau- 
džiai sieja būtent štai kas: integralumas kokią nors prasmę turi tik 
žmonėms, kurie pageidauja ir teisingumo bei teisiškumo. Taigi He- 
raklio galutinis interpretacijos pasirinkimas, - interpretacijos, kurią 
jis mano esant apskritai protingesnę, t. y. teisingesnę ir teisiškesnę, 
esant deramam santykiui tarp šių dimensijų, - yra motyvuojamas jo 
pradinio įsipareigojimo integralumui. Tas jo pasirinkimas įvyksta in- 
tegralumo diktuojamu momentu ir tuo būdu, kurio integralumas rei- 
kalauja, todėl didžiai apgaulinga sakyti, kad būtent tuo momentu jis 
atsisako šio idealo. 


Heraklis yra arogantiškas ir, šiaip ar taip, tėra mitas 


Daug greičiau ketinu išspręsti reikalus su dviem ne tokiais svarbiais 
kritikais, kuriuos vis dėlto dera išklausyti. Būdą, kuriuo nusakiau 
Heraklio metodus, aprašydamas klausimus, į kuriuos jis turi atsaky- 
ti, ir sprendimus, dėl kurių jis turi apsispręsti, kai kurie vadins su- 
bjektyviu. Kiti teisėjai į juos atsakys kitaip, 1r galbūt Jūs sutiktumėte 
su kuriuo nors iš jų, o ne su Herakliu. Netrukus pasvarstysime, ar 
visa tai reiškia, kad nei Heraklis, nei joks kitas teisėjas ar kritikas 
negali būti „iš tikrųjų“ teisus, aiškindamas, kokia yra teisė. Tačiau 
Heraklio nuomonė bus kontroversiška, kad ir kaip mes atsakytume į 
tą filosofinį klausimą, o jo naujasis kritikas pasinaudoja būtent kont- 
roversiškumo faktu, kurio neišjudina jokios apeliacijos nei į išorinį, 
nei į vidinį skepticizmą. „Nepriklausomai nuo to, esama ar nesama 
teisingų atsakymų į interpretacinius klausimus, - atsakymų, nuo ku- 
rių priklauso Heraklio sprendiniai, - neteisinga vieno teisėjo atsaky- 

mą (arba tiesiog teisėjų suole sėdinčių teisėjų daugumos) pripažinti 
kaip galutinį, kai jis neturi jokio būdo įrodyti - tiems, kurie nesutin- 
ka, - kad jo nuomonė yra geresnė.“ 

Ieškodami atsakymo, turime grįžti prie savo bendresnio pobū- 
džio argumentų už teisę kaip integralią visumą. Mes norime, kad 
mūsų pareigūnai mus traktuotų kaip susijusius principo asocijacijo- 
je, ir šito norime dėl priežasčių, kurios nepriklauso nuo jokio šių 
pareigūnų įsitikinimų sutapimo, - įsitikinimų dėl dermės ar dėl su- 
bstantyvesnių principų, kuriuos aktyvuoja interpretacija. Mūsų mo- 
tyvai išlieka ir tada, kai teisėjai nesutaria, mažų mažiausiai dėl deta- 
lių, geriausios bendruomenės politinės tvarkos interpretacijos klau- 
simu, nes kiekvienas teisėjas ir tuomet pripažįsta ir tvirtina principinį 
mūsų bendrumo pobūdį, nepaisydamas nesutarimo siekia prieiti sa- 
vo paties nuomonę, užuot griebęsis šiaip paprastesnio uždavinio - 
naujos teisėkūros. Tačiau net jeigu taip nebūtų, aptariamasis priešta- 
ravimas negalėtų galioti kaip prieštaravimas, taikomas vien tik teisei 
kaip integraliai visumai, nes jis visa savo galia galiotų ir pragmatiz- 
mui arba konvencionalizmui, tampančiam pragmatizmu bet kurioje 
byloje, kuri yra pakankamai sunki, kad pasiektų apeliacinį teismą. 
Kaip gali būti teisingesni jokio darnos su praeitimi reikalavimo ne- 
varžomi teisėjai, teikiantys galią savo pačių pažiūroms dėl geriausios 
ateities, O ne teisėjai, priimantys sudėtingesnius, bet tokius pat kont- 
roversiškus sprendinius, kurių reikalauja teisė kaip integralumas? 

Čia prieina kitas smulkus kritikas. Jis priekaištauja iš kitos varpi- 
nės. „Heraklis, - sako jis, - yra mitas. Joks realus teisėjas neturi to- 
kių išgalių, tad absurdiška jį kelti sektinu modeliu kitiems. Tikri tei- 
sėjai sunkiąsias bylas sprendžia kur kas instinktyviau. Jie nesiremia 
sudėtinga besikryžiuojančių politinių ir moralinių principų matrica, 
kad sukonstruotų ir testuotų intepretaciją ir išsirinktų geriausiąją iš 
įvairių besivaržančiųjų. Jų amatas išlavina jų įgūdį iš karto įžvelgti 
struktūrą faktuose ir doktrinoje; iš tikrųjų būtent tai ir reiškia mąsty- 
ti kaip teisininkui. Jeigu jie nuspręstų imituoti Heraklį, mėgindami 
kiekvieną kartą pasirūpinti kokia nors bendro pobūdžio teisės kaip 
visumos teorija, juos ištiktų paralyžius, o jų bylų spintos nebesutal- 

pintų bylų.“ Šis kritikas neteisingai supranta tai, ką mes čia darome. 
Heraklis mums todėl ir naudingas, kad jis yra reflektyvesnis ir savi- 
moningesnis, negu turi būti bet koks tikras teisėjas ar, turint omeny- 
je darbo krūvį, galėtų būti. Be abejo, tikri teisėjai daugumą bylų spren- 
džia ne tokiu metodišku būdu. Tačiau Heraklis mums parodo nema- 
tomą jų sprendimų struktūrą ir šitaip juos atveria studijavimui ir 
patikrai. Be to, turime kruopščiai atskirti dvi prasmes, kuriomis jį 
būtų galima sakyti turint daugiau išgalių, nei galėtų turėti bet koks 
tikras teisėjas. Jis dirba taip greitai (1r turi tiek daug laiko tam dar- 
bui), kad, kitaip nei paprasti teisėjai, gali ištirti visas galimybes ir 
idėjas; plėsdamas bylų apžvalgos aprėptį, jis gali plėtoti ne tik vieną 
ar dvi akivaizdžias linijas, kurias studijuoja, bet visas linijas, kurios 
yra galimos. Būtent šia prasme jis gali siekti daugiau nei jie: jis gali 
siekti visa apimančios teorijos, tuo tarpu jų teorija būtinai bus dali- 
nė. Tačiau jis neturi tokių įžvalgos galių, kurios leistų atskleisti trans- 
cendentines paslaptis, kurių anie neįstengia įžvelgti. Dermės ir poli- 
tinės moralės sprendinius jis prieina remdamasis ta pačia medžiaga, 
o šie sprendiniai yra tokio paties pobūdžio kaip jų. Jis daro tai, ką 
darytų ir jie, jeigu visą karjerą galėtų paskirti vienam sprendimui; 
jiems stokoja ne kitokios nei jo teisės sampratos, bet amato įvaldy- 
mo ir efektyvumo įgūdžių, kurių jam niekada nereikėjo kultivuoti. 
Dabar šis kritikas pradeda keisti kursą. „Kad ir kaip ten būtų, 
Heraklis turi per daug teorijos paprastiems atvejams. Geri teisėjai 
tiesiog žino, kad aiški aiškaus įstatymo reikšmė arba paprasta nor- 
ma, visuomet paprastai taikoma ir niekuomet nesukėlusi abejonių 
precedentiniais atvejais, yra teisė, ir nieko čia daugiau nepridursi. 
Būtų absurdiška, ne tik laiko gaišatis, šias neabejojamas tiesas kiek- 
vieną kartą testuoti interpretaciniais testais. Taigi teisės kaip integra- 
lios visumos samprata, su savo pernelyg išpūsta hierarchine struktū- 
ra, geriausiu atveju tinka tik sunkiesiems atvejams. Kas nors pana- 
šesnio į konvencionalizmą yra geresnė interpretacija to, ką teisėjai 
daro lengvosiose bylose.“ Perskyra tarp lengvųjų ir sunkiųjų teisės 
bylų, kaip pamatysime 9-ame skyriuje, nėra nei tokia aiški, nei tokia 
svarbi, kaip taria šis kritikas, tačiau dabar Herakliui šis argumentas 

nereikalingas. Teisė kaip integrali visuma paprastus atvejus paaiški- 
na ir pateisina taip pat sėkmingai, kaip ir sunkiuosius; taip pat ji 
parodo, kodėl jie yra paprasti. Tai, jog greičio riba Kalifornijoje yra 
55, yra akivaizdu, nes akivaizdu, kad bet kokia kompetentinga Kali- 
fornijos kelių eismą norminančios teisės interpretacija turi teikti to- 
kią išvadą. Taigi lengvosios bylos teisės kaip integralios visumos samp- 
ratai tėra tik ypatingi sunkiųjų bylų atvejai, ir tuomet šio kritiko 
priekaištas išsako tai, ką pats Heraklis mielai pripažintų: kad nėra 
reikalo klausinėti, kai mes jau žinome atsakymą. 


SKEPTICIZMAS TEISĖJE 
Vidinio skepticizmo iššūkis 


Joks teisės kaip integralios visumos aspektas nebuvo suprastas taip 
neteisingai, kaip jos atsisakymas pripažinti populiariąją pažiūrą, jog 
sunkiosiose teisės bylose nebūna unikaliai teisingų atsakymų. Štai 
reprezentatyvi šios Heraklio atmetamos pažiūros formuluotė. 
„Sunkiosios bylos yra sunkios dėl to, jog skirtingi principų komplek- 
sai pakankamai gerai dera su praeities sprendimais, kad juos būtų 
galima laikyti tinkamomis jų interpretacijomis. Teisininkai ir teisėjai 
nesutars, kuri iš alternatyvų, į viską atsižvelgiant, yra teisingesnė ar 
teisiškesnė, tačiau nė viena pusė negali būti „iš tikrųjų“ teisi, nes 
nėra objektyvių teisingumo ir teisiškumo standartų, kuriuos objek- 
tyvus stebėtojas galėtų pasitelkti tam, kad išspręstų ginčą tarp jų. 
Taigi teisės kaip integralios visumos samprata galop gauna rezulta- 
tą, jog iš tikrųjų sunkiaisiais atvejais, tokiais kaip McLougblin byla, 
teisės apskritai nėra. Heraklis yra apgavikas, nes pretenduoja į tai, 
kad jo subjektyvios nuomonės yra kažin kokia prasme iš tikrųjų 
geresnės už kitų, dalyvaujančių ginče. Jis pasielgtų garbingiau, jei 
pripažintų, jog, be savo subjektyvių preferencijų, jis neturi jokio 
pagrindo savo sprendimui.“ 

2-ame skyriuje atskyrėme tai, ką pavadinau išoriniu skepticizmu 
ir vidiniu skepticizmu. Net jei išorinis skepticizmas yra įtikinamas 

kaip filosofinė pozicija, jis nesudaro jokios grėsmės mūsų argumen- 
tams už teisę kaip integralią visumą ar jais besivadovaujantiems He- 
raklio bylų sprendimo metodams. Kaip ką tik sakiau, teisę kaip in- 
tegralią visumą stengiausi aprašyti tokiu būdu, kuris, išorinio skepti- 
ko akimis žiūrint, nepalieka vietos priekabėms. Aprašiau klausimus, 
kuriuos, pagal šią teisės sampratą, teisėjai turėtų sau iškelti ir į juos 
atsakyti, remdamiesi savo pačių įsitikinimais. Išorinis skepticizmas 
neneigia, kad šie klausimai yra prasmingi; išorinis skeptikas turės 
savo atsakymus į juos, atsakymus, kuriems teiks pirmenybę kitų pa- 
teikiamų atsakymų atžvilgiu, ir jis, kaip ir bet kuris iš jo filosofinių 
oponentų, taip pat gali vaidinti Heraklį. Jis tik prieštarauja tam, ką 
jis laiko blogu proceso aprašymu, - esą tame procese siekiama at- 
skleisti interpretacines ar moralines tiesas, egzistuojančias „ten iš- 
orėje“ arba „slypinčias visatos sąrangoje“. Tačiau šios metaforos yra 
apgaulinga reprezentacija to, ką turi galvoje tas, kuris sako, kad, pa- 
vyzdžiui, 5-os interpretacijos principai yra tikrai geresni negu 6-0s 
interpretacijos principai; šis teiginys yra jo interpretacinės nuomo- 
nės paaiškinimas, o ne jos filosofinis klasifikavimas. Todėl Heraklis 
gali sutikti niekuomet nevartoti beveik nereikalingų žodžių „objek- 
tyvus“ ar „iš tikrųjų“ savo sprendiniams papuošti, sprendiniams, ku- 
rie jam reiškia tą patį ir be šių žodžių, ir išoriniai skeptikai tuomet 
neturėtų jokio kito priekaišto ar argumento prieš tai, kaip jis išspren- 
džia McLougblin bylą. 

Tačiau aš pripažinau, kad vidinis skepticizmas meta kur kas smar- 
kesnį iššūkį mūsų projektui, ir dabar pasitelksiu naują kritiką išplė- 
toti ir įvertinti tai sugestijai. Kokių formų galėtų būti jo vidinis skep- 
ticizmas? Esama keleto galimybių. Jis galėtų, pavyzdžiui, sutikti, kad 
ir 5-a, 1r 6-a interpetacijos atlaiko deramą slenkstinį dermės testą, 
tačiau galėtų neigti, kad kuri nors iš jų savo politine morale yra pra- 
našesnė už kitą, nes abi yra kokia nors fundamentalia prasme mora- 
liškai klaidingos arba nerelevantiškos. Tačiau šis argumentas atrodo 
neįtikimas. Tarkime, jis iš viso atmeta pačią teisinės atsakomybės už 
aplaidumą idėją; jis mano, kad blogi darbai nedaromi niekaip kitaip, 
tik piktavališkai. Tačiau tai nepateisintų lokalaus skepticizmo dėl 5-os 

ir 6-os interpretacijų; jis palaiko 6-ąją kaip pranašesnę už 5-ąją, kad 
ir kokia abejotina ji yra pati savaime. Taigi turime tarti jį galvojant, 
kad visiškai nepriimtina klausti, ar žmonės turi pareigą kompensuo- 
ti už savo aplaidumo padarinius; tai neteisingas klausimas, kaip kad 
jeigu klaustume, kuria ranka, pagal pagarbumo reikalavimus, dera 
nusiimti skrybėlę. Tačiau net ir tai nepateisintų skeptiško požiūrio į 
tai, kokius sprendimus turi priimti Heraklis. Jeigu aplaidumo proble- 
matika neturi nieko bendra su moralės dalykais, tai valstybė negali 
turėti jokio pagrindo įsikišti, kad priverstų mokėti kompensaciją, o 
tai ir vėl argumentas 6-0s interpretacijos naudai, kaip bent jau prefe- 
ruotinos 5-os atžvilgiu, nes pirmoji kiek rečiau leidžia valstybei kiš- 
tis į dalykus, kurie nėra jos reikalas. 

Taigi vargu ar mūsų kritikas mus įtikins tokiu argumentu. Tačiau 
jis galėtų vidinį skpeticizmą pagrįsti kitokiu būdu, mėgindamas pa- 
rodyti, jog teisinė praktika yra draskoma pernelyg gilių prieštarų, 
kad pasiduotų apskritai kokiai nors koherentiškai interpretacijai. He- 
raklis žino, kad teisė bendru mastu toli gražu nėra tobulai nuosekli 
pagal principą. Jis žino, kad legislatyvinė viršenybė teikia galią kai 
kuriems įstatymams, kurie pagal principą yra nesuderinami su ki- 
tais, ir kad bendrosios teisės sąskaida, drauge su lokaliojo prioriteto 
principu, įgalina nenuoseklumą net ir šioje teisėje. Tačiau jis remiasi 
prielaida, kad šie prieštravimai nėra tokie visa smelkiantys ir nepa- 
gydomi teisės padalinių viduje, kad užduotis būtų beviltiška. Kitaip 
sakant, jis taria, kad kiekvieno bendro teisės padalinio teisei, kurią 
jis privalo įgyvendinti, galima rasti kokį nors pakankamai įtikinamą 
principų kompleksą, kuris jį pakankamai gerai atitiktų, kad būtų lai- 
komas tinkama jo interpretacija. Tai prielaida, kurią kritikas dabar 
kvestionuoja. Jis tvirtina, jog, pavyzdžiui, teisė, reguliuojanti nelai- 
mingus įvykius, yra draskoma tokių prieštaravimų, kad interpretaci- 
ja gali atitikti tik arbitraliai pasirinktą ir ribotą jos dalį. 

Tai - daug smarkesnis skeptinis iššūkis, nes jis iš pagrindų puola 
integralumo įmanomumą. Jis mus verčia imtis vieno dermės reikala- 
vimo aspekto, kurį iki šiol atidėliojau, - nepaprastai svarbios persky- 
ros tarp konkurencijos (competition) 1 neatitikimo pagal principą 

(contradiction in principle). Tarkime, jog Heraklis nusprendžia kad, 
kaip ką tik paminėtame blogiausio atvejo variante, abi interpetaci- 
jos, Ir 5-a, ir 6-a, dera su svaria relevantiškų precedentų dalimi, 
tačiau nė viena iš jų neatitinka šių didžiumos. Reaguodamas į tai, jis 
išplečia savo tyrimo aprėptį, kad galėtų ieškoti bendresnės nelaimin- 
gus įvykius reguliuojančios teisės interpretacijos, kuri izoliuotų ir 
apribotų šią prieštarą. Jis siūlo štai kokį paaiškinimą: „Mūsų teisė 
kaip visuma pripažįsta du principus, kurie galioja žmonių dėl nelai- 
mingų įvykių patiriamos pripažintinos žalos atvejais. Pirmasis - ko- 
lektyvinės atjautos principas. Pagal jį, valstybė turėtų stengtis apsau- 
goti žmones nuo finansinio žlugimo nelaimingų įvykių atveju, net 
kai jie patys kalti dėl tos nelaimės. Šiuo principu akivaizdžiausiai re- 
miasi įvairios reguliuojamosios saugumo programos (regulative safe- 
ty programs), darbininkų kompensacijos įstatymai ir valstybės subsi- 
dijuojamos nuosavybės bei asmenų, kurių negali adekvačiai apdrausti 
privati draudimo rinka, draudimo programos. Antrasis principas — 
nelaimingo įvykio finansinės naštos paskirstymo tarp privačių jį pro- 
dukavusios dramos veikėjų. Pagal jį, didžiausia nelaimės padarytų 
nuostolių našta turi tekti kaltajam asmeniui, o ne nekaltai aukai. 
Šiuo principu akivaizdžiausiai remiasi aplaidumo atvejus reguliuo- 
janti teisė, įskaitant bendrosios aplaidumo atvejus reguliuojančios 
teisės legislatyvinius papildymus ar priedus. 

„Tai nepriklausomi principai, ir laikyti juos prieštaringais - reikš- 
tų labai klaidingai suprasti principo logiką. Abu pripažįstant princi- 
pais, nuoseklumui nenusižengiama; priešingai —- bet kokia moralinė 
vizija būtų defektyvi, jeigu visiškai išsižadėtų bet kurio iš šių impul- 
sų. Tačiau kai kuriais atvejais jie konfliktuos, ir tuomet koherencija 
išties reikalauja kokios nors pirmenybės ar svarumo, ar jų akomoda- 
cijos nearbitralios schemos, atspindinčios kiekvieno iš jų šaltinius 
gilesniame politinės moralės lygmenyje. Tokio konflikto pavyzdys 
yra nelaimingas įvykis, kuris finansiškai sužlugdytų aplaidųjį veikė- 
ją, jeigu jam būtų galima skirti teisinę atsakomybę už visą žalą, kurią 
jis padarė. Pirmasis principas ragina valstybę apsaugoti jį nuo ka- 
tastrofiškų nuostolių, nes antraip jo teisinė atsakomybė jam būtų 

tokia pat nelaimė, - nors kaltė ir jo, - kaip nelaimingas atsitikimas 
darbo vietoje, dėl kurio kaltė tenka to atsitikimo aukai. Bet antrasis 
principas skelbia, kad jeigu kuriam nors iš dviejų dramos veikėjų turi 
tekti nuostolių našta, - tai turi būti kaltasis veikėjas. Jis ragina valsty- 
bę versti jį visiškai kompensuoti kiekvienai iš aukų. Galbūt pagei- 
dautiną tų dviejų principų akomodaciją valstybė pasiektų, jei iš atsa- 
kovo reikalautų kompensuoti kai kurioms aukoms arba - kai ku- 
rioms aukoms tam tikru mastu, o kitoms aukoms atlyginti nuostolių 
skirtumą iš visuomeninio iždo. Tačiau nesant jokio tai numatančio 
įstatymo arba jokios valstybinio kompensavimo tradicijos bendro- 
joje teisėje, kuriuos būtų galima pasitelkti, tokios interpretacinės ga- 
limybės nėra. Spręsdamas, kuris iš tų dviejų principų šiomis aplinky- 
bėmis turi pasiduoti, esu ribojamas esamo archyvo. Jeigu viršų gau- 
na pirmasis, atsakovui lemiamos reikšmės turi tai, kad jeigu būtų 
paskirta pilna teisinė atsakomybė, jo nuostoliai būtų kur kas didesni 
negu tie, kuriuos patirtų bet koks potencialus ieškovas tuo atveju, 
jeigu ji nebūtų paskirta. Jeigu viršų gauna antrasis, lemiamą reikšmę 
turi atsakovo kaltės faktas, kaip argumentas prieš jį, nepriklausomas 
nuo jo potencialaus bendro nuostolio dydžio. 

„Dera pripažinti [mes vis dar įsivaizduojame blogiausią atvejį], 
kad iki šiol valstybė apie tokius atvejus nekalbėjo vienu balsu. Kai 
kurie teisminiai sprendimai viršenybę suteikė antrajam principui, o 
tokio sprendimo reikalauja 5-a interpretacija; kiti leido pirmajam 
paimti viršų antrojo atžvilgiu, kaip rekomenduoja 6-a interpretacija. 
"Taigi mano interpretacinė situacija yra štai kokia. Dermės varžtai iš 
manęs reikalauja bet kokioje bendroje mūsų teisinės praktikos in- 
terpretacijoje rasti vietos abiems abstraktesniems - atjautos ir atsa- 
komybės - principams. Jokia bendra interpretacija, kuri neigtų bet 
kurį iš jų, nebūtų įtikinama; integralumui negalėtų būti naudinga, 
jeigu kurio nors iš jų būtų visiškai atsižadėta. Tačiau integralumas 
reikalauja kaip nors spręsti jų varžybas dėl įtakos nelaimingų įvykių 
atvejais, kai neribota teisinė atsakomybė būtų finansiškai pragaištin- 
ga, - jis reikalauja rinktis, o kadangi mūsų praktika nieko nediktuo- 
ja, pasirinkimą lems pointerpretacinis sprendimas, kuris turi kilti iš 

mano analizės. Integralumas to reikalauja, nes reikalauja, kad aš tęs- 
čiau visa apimančią istoriją, kurioje tie du principai turėtų apibrėžtą 
vietą, pagrįstą geriausiais įmanomais argumentais, į viską atsižvel- 
giant. Mano požiūriu, geriausiai ši užduotis įvykdoma tuomet, kai 
antrasis principas iškeliamas virš pirmojo, bent jau automobilių ava- 
rijų atvejais, kai teisinę atsakomybę galima apdrausti privačiai pa- 
kankamai geromis sąlygomis. Tokį mano pasirinkimą lemia nuomo- 
nė, jog nors impulsas, diktuojantis kiekvieną iš šių dviejų principų, 
yra patrauklus, antrasis šiomis aplinkybėmis yra stipresnis. Tai iš ma- 
nes reikalauja tam tikrą skaičių praeities teisminių sprendimų pa- 
skelbti klaidomis ir juos atšaukti, jeigu tai leidžia maniškė jurisdikci- 
ja. Tačiau tokių sprendimų, kuriuos privalau laikyti klaidomis, skai- 
čius, teisinės praktikos kaip visumos perspektyvos požiūriu nėra nei 
toks didelis, nei tiek fundamenataliai svarbus, kad jų nepaisymas pa- 
liktų mane be fundamentalaus pamato bendresnei interpretacijai, ku- 
rią ką tik aprašiau.“ 


Kritinės teisės studijos 


Vidiniam skeptikui nereikia laikytis šio argumento, tačiau jis privalo 
nuo jo nenusigręžti. Heraklis darė prielaidą, kad du jo identifikuotieji 
abstraktūs principai galėtų komfortiškai sugyventi toje pačioje bend- 
roje mūsų teisinės praktikos interpretacijoje, nors kartais jos ir konf- 
liktuoja. Skeptikas gali tai kvestionuoti ir teigti, kad principų antago- 
nizmas yra gilesnis, nei suvokia Heraklis, kad jie yra išvesti iš dviejų 
nesuderinamų žmogiškojo veiksmo ar atsakomybės vizijų, todėl nega- 
li sugyventi jokioje koherentiškoje valdymo schemoje. Anot šio požiū- 
rio, konfliktas tarp jų yra ne pasitaikanti praktinė problema, bet gilios 
doktrininės šizofrenijos simptomas. Kai kurie teisės pedagogai, dau- 
giausiai — bet ne vien - amerikiečiai, dabar atrodo kelią šį giliai kritinį 
teiginį apie savo bendruomenės teisines praktikas.'“ Ten, kur Heraklis 
tikisi parodyti sistemą, jie regi vien filosofinį nenuoseklumą. 
„Kritines teises studijas“, kaip jie vadina savo sąjūdį, iki šiol apibrė- 
žia daugiausia tik nario mokestis (by subscription): jų šalininkai ren- 

kasi į konferencijas, kurių tikslas yra nuspręsti, kas yra šis judėji- 
mas.!? Jie turi svarbių bendrų pažiūrų dėl teisinės edukacijos; jie vi- 
liasi „demistifikuoti“ studijuojančiuosius teisę dėl teisės, priminda- 
mi jiems tai, ką amerikiečių jurisprudencija ramesniu tonu akcenta- 
vo daugelį dešimtmečių, būtent: kad politinis įsitikinimas vaidina 
svarbų vaidmenį teisėjavime ir kad teisės pavidalas bet kuriuo laiku 
atspindi ideologiją ir galią, kaip ir tai, kas klaidingai vadinama „logi- 
ka“. Jie taip pat siekia studijuojančiuosius teisę padaryti jautresnius 
kitoms disciplinoms, konkrečiai prancūzų lingvistikai ir Hegelio me- 
tafizikai. Pagal savo politines laikysenas jie, kaip grupė, yra Ameri- 
kos politinio spektro kairėje (jie buvo ypač aktyvūs įvairiose teisės 
mokyklų politikos srityse), o didžioji dalis jų tekstų oponuoja tam, 
ką jie laiko konservatyvumu teisės teorijoje. Konkrečiai, jie oponuo- 
ja kitam pagrindiniam pastarojo meto Amerikos teisinės edukacijos 
akademiniam judėjimui, kartais vadinamam ekonominiu požiūriu į 
teisę, kurį nagrinėjame 8-ame skyriuje. 

Visais šiais bruožais, užtikrinta savimoninga kairuoliška laikyse- 
na ir išskirtinėmis teorinėmis preferencijomis tam tikrų disciplinų 
atžvilgiu kritinės teisės studijos panėši į senesnį Amerikos teisinio 
realizmo judėjimą, ir dar per anksti spręsti, ar tai yra kas nors dau- 
giau nei anachronistinis mėginimas prikelti naujam gyvenimui tą nuo 
arenos nuėjusį judėjimą. Didžioji dalis jų retorikos, kaip ir teisinio 
realizmo, yra pasiskolinta iš išorinio skepticizmo: jų atstovai mėgsta 
trumpas demaskuojamąsias etiketes, tokias kaip „objektyvizmas“ ar- 
ba „natūraliosios teisės metafizika“, arba vertybių, „esančių antai 
ten išorėje“, visatoje, idėją. Tačiau savo geriausiu ir perspektyviausiu 
pavidalu jos peržengia teisinio realizmo ribas, siekdamos globalios ir 
grėslios vidinio skepticizmo formos, kurią ką tik aprašiau. Jos tvirti- 
na, kad mūsų teisinė kultūra toli gražu nepasižymi pavidalu, kuris 
duotųsi pateisinamas vieningo ir koherentiško principo, ir kad ta 
kultūra gali būti suvokiama tik kaip ištisinė nevaisinga prieštara. Jos 
atmestų - kaip galėtų ir vidinis skeptikas, kaip sakiau, - Heraklio 
paskutinįjį nepriklausomų, bet kartais konfliktuojančių, principų pa- 
aiškinimą, principų, gerbiančių individualią žalą nelaimingais atve- 

jais. Kritinės teisės studijos papasakotų visai kitokią istoriją: apie dvi 
giliai antagonistines ideologijas, besikaunančias teisės viduje, iš ku- 
rių viena galbūt išvestina iš komunitarinių altruizmo ir savitarpio 
rūpesčio impulsų, o kita - iš priešingų egoizmo, savi-pakankamumo 
ir teisuoliško moralizmo idėjų. 

Deja, didžioji dalis kritinių teisės studijų literatūros šiuos teigi- 
nius tik skelbia užuot gynusi, tarsi jie būtų savaime akivaizdūs. Tai 
gali reikšti rimtą tos rūšies argumento, kuris būtinas pagrįsti skepti- 
nei pozicijai, supratimo klaidą: tas argumentas turi būti interpretaci- 
nis, o ne istorinis. Kritinėms teisės studijoms atstovaujantys istorikai 
teisę aprašo genetiškai, skirtingas teisės doktrinos dalis kildindami iš 
interesų ir ideologijų, kurios pirmos įtraukė kiekvieną iš tų dalių 
arba ją suformavo arba išsaugojo. Jie savo taikiniu renkasi kitus isto- 
rikus, kurie teikia kauzalines teorijas, pretenduojančias išaiškinti is- 
torinius teisės procesus kaip kokio nors bendro funkcionalistinio 
plano rutuliojimąsi; jie nepatiria sunkumų argumentais prieš šiuos 
kauzalinius aiškinimus gindami ne tokį struktūruotą požiūrį į prie- 
žastinį aiškinimą teisėje, požiūrį, teikiantį daugiau erdvės kontin- 
gentiškumui ir atsitiktinumui.!* Jų kūryba yra naudinga Herakliui, ir 
jis ryžtųsi rizikai ją atmesti, nes ji jam primena, kad niekas tame, 
kaip buvo produkuota jo teisė, negarantuoja jo sėkmės ieškant jos 
koherentiškos interpretacijos. Tačiau istorija negarantuoja ir jo ne- 
sėkmės, nes jo ambicijos yra interpretacinės tokia prasme, kuri priim- 
tina filosofiniams teisės kaip integruotos visumos pagrindams. Jis 
mėgina suteikti doktrinai tvarkingą struktūrą, o ne atskleisti ją kūru- 
sių jėgų tvarką. Jis triūsia ieškodamas principų komplekso, kuriuos 
jis gali pateikti integralumui pagrįsti, schemos, įgalinančios transfor- 
muoti įvairius ryšius teisės grandinėje į viziją valdžios, kalbančios 
vienu balsu dabar, net jei jis ir labai skiriasi nuo praeities lyderių 
balsų. Galbūt jam nepavyks - įsivaizdavome, kas ir kodėl jam gali 
nepavykti, - tačiau jo nesėkmės neužtikrina niekas iš to, ko moko 
net ir pati kruopščiausia ir jautriausia istorija. 

Tačiau esama ir kitos, filosofiškesnės gaidos kritinių teisės studijų 
literatūroje, kuri labiau tiesiogiai susijusi su mums rūpimais daly- 

kais, nes tuos jos teiginius, kuriuos dabar turime galvoje, yra leng- 
viau suprasti kaip interpretacinius. Kritinės teisės studijos siekia pa- 
rodyti ne tik kad skirtingos ideologijos produkavo skirtingas teisės 
dalis, bet kad bet koks kompetentingas šių skirtingų dalių pateisini- 
mo mėginimas šiandien neišvengiamai atvertų fundamentalias prin- 
cipo prieštaras, kad Herakliui būtinai nepavyks nustatyti koheren- 
tiškos teisės imperijos kaip visumos struktūros. Tačiau šis skeptinis 
interpretacinis teiginys yra stiprus ir reikšmingas tik jeigu jis prade- 
da nuo to, nuo ko pradeda Heraklis: jis turi teigti ieškojęs ne tokios 
skeptinės interpretacijos ir jos neradęs. Nėra nieko paprasčiau ar 
beprasmiškiau nei įrodinėti, kad ydingas ir prieštaringas paaiškini- 
mas tinka taip pat gerai kaip ir sklandesnis ir patrauklesnis. Vidinis 
skeptikas turi parodyti, kad ydingas ir prieštaringas paaiškinimas yra 
vienintelis įmanomas. 


Liberalizmas ir prieštaringumas 


Ar esama kokio nors trumpo kelio tam ambicingam negatyviam tei- 
giniui pagrįsti? Kritinės teisės studijos mano, kad toks kelias yra tai, 
ką jos laiko filosofinės liberaliosios politinės teorijos klaidų demas- 
kavimu. Šis argumentavimas susideda iš dviejų žingsnių. Pirma, juo 
teigiama, kad konstitucinę struktūrą ir pagrindines moderniųjų Va- 
karų demokratijų doktrinines linijas galima pateisinti tik kaip iš es- 
mės liberalaus požiūrio į personalumą ir bendruomenę plėtojimą. 
Tvirtinama, kad perskyra tarp teisėjavimo ir teisėkūros, svarbi tai 
struktūrai, atspindi liberalią laisvės sampratą; pavyzdžiui, nurodomi 
tie privačius sutarties, delikto ir nuosavybės santykius reguliuojan- 
čios teisės bruožai, kurie realizuoja liberaliuosius individualios atsa- 
komybės idealus. Antra, argumentuojama, jog liberalizmas, kaip fi- 
losofinė sistema, kombinuojanti metafizines ir etines idėjas, yra di- 
džiai prieštaringa ir kad dėl to liberalizmas, prieštaraudamas pats 
sau, lemia chaosą ir paneigia bet kokią įmanomą mūsų teisės in- 
terpretaciją, pasmerkdamas Heraklio projektą žlugimui. Tai jaudinantis 
argumentas, ir tas, kuris jaučia palankumą liberalizmui, pirmąjį jo žings- 

nį pripažins esant neišvengiamą. Tačiau argumentai, grindžiantys jo 
antrąjį žingsnį, — apie liberalizmo nekoherentiškumą - iki šiol buvo 
tik akį rėžiančios ir net piktinančios nesėkmės. Jie prasideda ir bai- 
giasi klaidingu liberalizmo aiškinimu, neparemtu jokiu įtikinamu tų 
filosofų, kuriuos jie priskiria liberalams, perskaitymu.!? 

Be to, jie, atrodo, visiškai ignoruoja perskyrą, kurią ką tik pripa- 
žinome esant esminės reikšmės bet kokiam vidinio skepticizmo ar- 
gumentui, - perskyrą tarp konkurencijos ir prieštaravimo pagal prin- 
cipus. Šis trūkumas yra ryškus ir detalesniuose, labiau doktrininiuo- 
se kritinių teisės studijų teikiamuose tyrimuose, įskaitant tuos, kurių 
intencija yra tiesiogiai kritikuoti teisės kaip integruotos visumos 
sampratą. Vieną šviežią pavyzdį kiek išsamiau cituoju ir aptariu išna- 
šoje, nes jis susijęs būtent su ta teisės sritimi, kurią mes iki šiol šiame 
skyriuje naudojome kaip pagrindinę iliustraciją.?? Kritines teisės stu- 
dijas dera išvaduoti iš šių klaidų, nes jų bendros skeptinės ambicijos, 
suprantant vidinio skepticizmo modusu, yra svarbios. Turime daug 
ko pasimokyti iš jų kritinės praktikos, iš jų nesėkmių, lygiai kaip ir iš 
jų laimėjimų. Tačiau tokiu atveju tariame, jog jų tikslai yra teisės 
kaip integruotos visumos tikslai, jog savo veikla jos siekia atskleisti 
ar - ir kokiu mastu - teisėjams yra atviros perspektyvos patobulinti 
teisę, sykiu išlaikant pagarbą brolybės dorybėms, kurioms tarnauja 
integralumas. Tai išties yra bent jau kai kurių šio sąjūdžio dalyvių 
siekiai.?! Tačiau kiti gali turėti kitokį ir priešingą tikslą. Jie gali puo- 
selėti norą parodyti teisę nepalankiausioje, o ne geriausioje šviesoje, 
parodyti, jog nėra tų perspektyvų, kurios iš tiesų yra atviros, judėti 
naujos mistifikacijos link, aptarnaujančios neatskleidžiamus politi- 
nius tikslus. 


s. Bendroji teisė 


EKONOMINĖ INTERPRETACIJA 


Ankstesniame skyriuje pasitelkėme Heraklį, kad išnagrinėtume vie- 
ną nelaimingus įvykius reguliuojančios teisės klausimą. Šiame sky- 
riuje Herakliui leisime pailsėti prieš kitus darbus, jam teksiančius 
vėliau; pastudijuosime nelaimingus įvykius reguliuojančią teisę kaip 
visumą abstraktesniu ir akademiškesniu būdu, mėgindami rasti gi- 
lesnį, bendresnį ir filosofiškesnį „galimo reikalauti numatymo“ (7ea- 
sonable foresigbt) principo pateisinimą, principo, dėl kurio jis yra 
apsisprendęs. Pastaruoju metu teisininkai Jungtinėse Valstijose žavi- 
si vienu stambiu interpetaciniu teiginiu, - pažymėtu ir Britanijoje, - 
vadinamu „ekonomine“ netyčinę žalą reguliuojančios teisės teorija. 
Ji teikia bendrą sprendimų, mūsų teisėjų priimtų nelaimingų įvykių 
ir viešosios rimties pažeidimų bei kitos netyčinės žalos klausimais 
interpetaciją.' Šių sprendimų raktu ji laiko „ekonominį“ principą, 
anot kurio žmonės visuomet turėtų veikti tuo būdu, kuris, finansiš- 
kai imant, mažiausiai atsieis jų bendruomenei kaip visumai. Tarki- 
me, jog aš galiu Jūsų nesužaloti, automobilyje įrengdamas apsauginį 
įtaisą. Jeigu to nepadarau ir Jus sužaloju, tai, pagal tą principą, aš 
privalau Jums kompensuoti Jūsų nuostolius, jeigu apsauginis įtaisas 
man būtų kainavęs mažiau negu pats nelaimingas įvykis, jį įkaino- 
jant „su nuolaida“, jei yra didelė tikimybė, kad jis galėtų neįvykti net 
ir nesant apsauginio įtaiso. Tačiau aš neprivalau Jums kompensuoti, 
jeigu įtaiso įrengimo kaina būtų buvusi didesnė negu nelaimingo įvy- 
kio kaina su nuolaida.? 

Bendruomenės materialinė gerovė ir Coase'o teorema 


Ekonominė teorija sugestijuoja, kad šis ekonominis principas užtik- 
rina geriausią nelaimingų įvykių interpretaciją. Todėl turime patik- 
rinti šį principą, klausdami, kokius sprendimus dėl to, kam kokia 
finansinė našta turi tekti nelaimingų įvykių atvejais, priimtų valsty- 
bės pareigūnas, kuris kaip suverenas jį pripažino. Pirma, jam reikės 
bendruomenės materialinės gerovės apibrėžimo, kad galėtų nuspręsti, 
kokie sprendimai bendruomenei atsieina mažiausiai. Ekonominė teo- 
rija teikia gana specialų (ir daugeliu atžvilgiu prieštaraujantį intuity- 
viam supratimui) šio tikslo apibrėžimą: bendruomenės materialinė 
gerovė yra visų jos gėrybių ir paslaugų vertė, o dalyko vertė yra mak- 
simalus pinigų kiekis ar pinigų vertė, kuriuos kas nors nori ir gali už 
tą dalyką sumokėti. Jeigu esama kokio nors dalyko rinkos kainos, jo 
verte laikoma ta rinkos kaina; jeigu nesama tikros rinkos, to dalyko 
vertė yra tai, ką žmonės būtų nusiteikę ir pajėgūs sumokėti, jeigu 
rinka būtų. Iš to išeina, kad rinkos sandoriai ugdo bendruomenės 
materialinę gerovę. Taip pat iš to kyla išvada, kad kai rinkos transak- 
cijos yra neįmanomos, gerovė ugdoma tuomet, kai žmonės „simu- 
liuoja“ rinkas, elgdamiesi taip, tarsi jie turėtų teises ir pareigas, ku- 
rias turėtų, jeigu derybos būtų įmanomos ir būtų naudojamos.“ 
Dabar galime paklausti, kaip valstybės pareigūnas, akceptavęs eko- 
nominį principą ir šį bendruomenės materialinės gerovės apibrėži- 
mą, kurtų teisės normas, nustatančias teisinę atsakomybę už nelai- 
mingus įvykius. Apsvarstykime nelaimingo įvykio tipą, kuris dažnai 
tapdavo teismų svarstymo objektu. Traukinys, visu greičiu lėkdamas 
pro fermą šalia geležinkelio, sukelia kibirkštis, nuo kurių užsidega ir 
yra sunaikinami pasėliai, augantys šalia bėgių. Ar šis nuostolis turi 
tekti fermeriui? Ar jam turi kompensuoti geležinkelio bendrovė? Ko- 
kią normą išleistų apie tai informuotas teisės kūrėjas, trokštąs pakel- 
ti suminę bendruomenės gerovę? Įsivaizduokime, jog ekonominiai 
faktai yra štai kokie (pavadinkime tai 1-uoju atveju). Jeigu geležin- 
kelio bendrovė traukinio greitį sumažina tiek, jog dabar jis nebesu- 
kelia kibirkščių, bendrovės pelnas bus 1000 dolerių mažesnis. Jeigu 

traukinys juda tuo greičiu, kuris šiaip yra pats pelningiausias bendro- 
vei, fermeris neteks pasėlių, iš kurių jis gautų 1100 dolerių pelno. 
Šiomis aplinkybėmis bendruomenė visumos požiūriu bus turtingesnė 
(pagal reikalaujamąjį bendruomenės materialinės gerovės apibrėžimą), 
jeigu traukinys judės lėčiau. Dabar tarkime (2-asis atvejis), jog ekono- 
miniai faktai yra priešingi. Jeigu traukinys juda lėčiau, bendrovė ne- 
teks 1100 dolerių pelno, o jeigu ne - fermeris neteks tik 1000 dolerių 
pelno. Dabar bendruomenė visumos požiūriu bus turtingesnė, jeigu 
traukinys judės greitai ir pasėliai bus sudeginti. Taigi tas, kuris trokšta 
pakelti bendruomenės gerovę, tiems dviem atvejams, matyt, išleistų 
skirtingas teisinės atsakomybės normas. Pirmuoju atveju jis nustatytų 
teisinę atsakomybę už fermeriui padarytą žalą geležinkelio bendrovei, 
tad traukinio greitis būtų apribotas, o antruoju atveju nuostolių naštą 
paliktų fermeriui, tad traukinys nemažintų greičio. 

Tačiau jei darome tam tikrą papildomą prielaidą dėl ekonominių 
faktų, bendruomenės gerovės požiūriu netikėtai nelieka jokio skir- 
tumo, kurią normą pasirenka teisės kūrėjas bet kuriuo iš tų atvejų.“ 
Tai prielaida, jog (ekonomistų kalba tariant) transakcijos tarp gele- 
žinkelio bendrovės ir fermerio kaina yra nulinė, o tai reiškia, kad nė 
vienai iš šalių nieko nekainuotų sulygti dėl privataus sutarimo, pa- 
keičiančio bet kokios normos, išleidžiamos teisės leidėjo, nustato- 
mus rezultatus. Jeigu 2-uoju atveju transakcijos kaina yra nulinė, o 
geležinkelio bendrovei tenka teisinė atsakomybė, tai traukinys vis 
tiek judės greitai ir produkuos visą tą gerovę bendruomenei, kurią 
jis būtų produkavęs, jeigu jai nebūtų paskirta teisinė atsakomybė. Jis 
vis vien judės greitai dėl to, kad geležinkelio bendrovė pasiūlys fer- 
meriui kokią nors sumą tarp 1000 ir 1100 dolerių, kad jis nieko 
nesėtų prie geležinkelio (arba nesibylinėtų dėl nuostolio, jeigu sėja), 
o fermeris priims tokį pasiūlymą. Jie sudaro tokį sandėrį, nes jis nau- 
dingas abiem pusėms: geležinkelio bendrovė sutaupo skirtumą tarp 
tos sumos, kurią ji pasiūlo, ir 1100 dolerių sumos, kurią ji prarastų, 
jeigu sulėtintų traukinį, o fermeris laimi skirtumą tarp tos sumos ir 
1000 dolerių, kuriuos gautų augindamas javus. Panašiai ir 1-uoju 
atveju - jeigu teisės leidėjas palieka nuostolių naštą fermeriui, užuot 

paskyręs teisinę atsakomybę geležinkelio bendrovei, javai vis tiek 
bus sėjami, o bendruomenė bus tokia pat turtinga, kaip ir tuo atveju, 
jeigu jis priimtų priešingą sprendimą. Mat dabar fermeris pasiūlys 
geležinkelio bendrovei kokią nors sumą tarp 1000 ir 1100 dolerių, 
kad ta sumažintų traukinio greitį, o bendrovė sutiks su tokiu pasiū- 
lymu, nes tuomet ji laimės skirtumą tarp siūlomosios sumos ir 1000 
dolerių, kurių ji netektų, sulėtinusi traukinį. 

Taigi pagal nulinės transakcijos sumos prielaidą bendruomenės 
visuminės gerovės požiūriu nėra jokio skirtumo, kurią normą pasi- 
renka teisės kūrėjas. Žinoma, geležinkelio bendrovei ir fermeriui to- 
li gražu ne tas pat, kurią normą teisės kūrėjas pasirenka. Jeigu jis 
abiem atvejais teisinę atsakomybę skiria geležinkelio bendrovei, bend- 
rovė taps neturtingesnė, o fermeris - turtingesnis nei tuo atvėju, jei- 
gu jis jai neskiria atsakomybės. Tačiau savaime šitai gerovės testui 
nerūpi. Tam testui rūpi bendruomenės suminė gerovė, kuriai neturi 
įtakos pinigų perėjimas iš vienos grupės į kitą, jeigu jis dėl kokios 
nors ypatingos priežasties nepadidina ar nesumažina sumos. Tačiau 
jums galėtų parūpti praktinė reikšmė argumento, jog bendruomenės 
gerovės požiūriu nesvarbu, kuri norma pasirenkama, jeigu transak- 
cijos kaina yra nulinė, - mat ta kaina niekuomet tokia nėra. Net 
jeigu fermeris laisvalaikiu skaito kodeksus, ir todėl jam nėra reikalo 
samdytis teisininko, kad derėtųsi jo vardu, jis juk galėtų skaityti sėk- 
lų katalogus, užuot sukęs galvą, ar pasiūlyti 1050, ar - 1075 dole- 
rius. Jeigu transakcijos kaina yra pakankamai didelė, ji sutrukdys 
sandėriui, kuris pakeltų bendruomenės gerovę. Tarkime, jog legisla- 
tūra nurodo geležinkelio bendrovėms - tokiomis aplinkybėmis kaip 
2-ojo atvejo - kompensuoti fermeriams, ir sulygti dėl sutarimo, pa- 
gal kurį fermeris neaugintų pasėlių prie geležinkelio, šalims drauge 
kainuotų daugiau negu 100 dolerių. Tuomet tokia sutartis nebus su- 
daryta - transakcijos kaina gerokai viršytų mažiausiai vienos iš šalių 
numatytą naudą - taigi traukinys nevažiuotų greitai, o bendruome- 
nė dėl to, bendrai imant, būtų neturtingesnė. 

Tačiau teoriškai įsivaizduoti, jog tos transakcijos kaina, anot eko- 
nominės interpretacijos, nulinė, vis tiek yra svarbu, mat taip identi- 

fikuojamas lemiamas vaidmuo, kurį ši kaina atlieka, o tai suponuoja 
štai kokį praktinį patarimą teisės leidėjui, pripažįstančiam tą ekono- 
minį principą, kaip jis turėtų priimti sprendimą, jei tariame, jog jis 
privalo pasirinkti arba aiškią normą, skiriančią teisinę atsakomybę 
geležinkelio bendrovėms dėl visų jų kibirkščiuojančių traukinių su- 
degintų pasėlių, arba aiškią normą, neigiančią tokią teisinę atsako- 
mybę. Jis turi pasirinkti tą normą, kuri, jo manymu, labiau artins 
prie visa aprėpiančio ekonominės veiklos modelio produkavimo - 
traukinių lėtinimo arba pasėlių neauginimo - veiklos, dėl kurios su- 
tarties forma sutartų įvairios geležinkelio bendrovės ir fermeriai, jei 
transakcijos kaina būtų nulinė. Tačiau taip pat jis turėtų atsižvelgti į 
tai, ar tikėtina transakcijos kaina skatins sandėrius tose konkrečiose 
ypatingose situacijose, kai ekonominiai faktai yra priešingi jo visu- 
minei prognozei.? Jeigu, pavyzdžiui, jis mano, kad geležinkelio bend- 
rovei būtų pigiau inicijuoti ir vesti derybas, kai faktai yra tokie kaip 
2-uoju atveju, negu fermeriui, kai jie yra tokie kaip 1-uoju atveju, tai 
šitai yra argumentas už teisinės atsakomybės nustatymą bendrai ge- 
ležinkelio bendrovėms, o ne argumentas palikti nuostolių naštą fer- 
meriams. Šiuo būdu teisės kūrėjas maksimizuoja bendruomenės ge- 
rovę, mėgindamas apskaičiuoti, ką būtų produkavusios tikros dery- 
bos, jeigu būtų buvusios įmanomos. 


KEBLUMAI 
Supratingas žmogus 


Teisės kūrėjui nėra reikalo visada rinktis iš tokių aiškių bendrų 
normų. Rafinuotesnė ekonominė analizė galėtų parodyti, jog kokia 
nors sudėtingesnė norma, jautresnė ekonominių faktų balansui konk- 
rečiais atvejais, produkuos daugiau gerovės bendruomenei. Tarki- 
me, jog Vulcan Express traukinys juda didžiausiu įmanomu greičiu 
savo konkrečiu maršrutu - jis sunaikins šalia jo bėgių auginamų pa- 
sėlių už 1100 dolerių; jeigu jis juda mažesniu greičiu, kuris leidžia 
visai išvengti kibirkščių, geležinkelio bendrovė neteks 1000 dolerių. 

Tačiau jeigu jis juda vidutiniu, sakykime, 70-ies mylių per valandą 
greičiu, geležinkelio bendrovė praras 500 dolerių pajamų, ir men- 
kesnės kibirkštys sunaikins javų tik už 400 dolerių. Bendruomenės 
gerovei šis atvejis palankesnis nei bet kuris iš ankstesnių minėtų atve- 
jų, taigi teisės leidėjas pasielgs geriau, - pagal gerovės testą, - pasirink- 
damas normą, pagal kurią tas traukinys yra teisiškai atsakingas už žalą 
tik tuomet, kai viršija 70 mylių per valandą greitį. Tačiau galbūt įma- 
nomas dar geresnis greitis, kurį jis galėtų pasirinkti. Ir net jeigu jis 
turėtų visus faktus, reikalingus parinkti optimalų greitį Vulcan Exp- 
ress traukinio maršrutui, tas greitis galėtų būti visai netinkamas Thbor 
Flyer traukiniams, kurie važiuoja visai kitomis apylinkėmis. 

Galbūt herakliškas teisės kūrėjas, turintis atitinkamą darbotvarkę, 
galėtų nustatyti optimalų greitį kiekvienam traukiniui atskirai. Tačiau 
bet kokios net ir tokiu būdu jo kuriamos normos netruks pasenti. Mat 
optimalus greitis priklausys nuo technologijos, kuri kinta, nuo be galo 
sudėtingos krovininio ir keleivinio transporto ekonomikos ir nuo grū- 
dų kainos - be kitų permainingų faktų. Be to, traukiniai, važiuojantys 
arti pasėlių, kurie, tikėtina, sudegs nuo jų sukeliamų kibirkščių, yra tik 
vienas tos rūšies konflikto, kurį dabar svarstome, pavyzdys. Esama be 
galo daug kitų tokio pobūdžio aplinkybių rūšių, aplinkybių, kuriomis 
vienas asmuo, vykdantis šiaip teisėtą veiklą, gali padaryti netyčinę žalą 
kam nors kitam. Muzikantas groja roko muziką, kai jo kaimynas mė- 
gina studijuoti algebrą. Poetas, savo plyšavimu trikdantis poilsingai 
vaikštinėjančius žmones. Statytojas kasa pamatus savo valdose ir atsi- 
tiktinai kliudo požeminę elektros liniją, kuria tiekiama energija kieno 
nors kito fabrikui, esančiam kiek toliau. Valstybės pareigūnui, kuris 
nori, kad teisė, reguliuojanti šias įvairias netyčinės žalos formas, ugdy- 
tų visuminę bendruomenės gerovę, reikia štai kokios bendro pobū- 
džio normos. Tas, kieno veikla padaro netyčinę žalą kitam asmeniui ar 
turtui, bus teisiškai atsakingas už tą žalą, jeigu tomis aplinkybėmis jo 
veikla buvo netinkama, o veikla yra netinkama, jeigu veikėjui tos veik- 
los santykinė kaina yra mažesnė negu kaina žalos, kurią ta veikla gre- 
sia padaryti kitiems. 

Ši bendra ir abstrakti norma žmones, esančius geležinkelio bend- 

rovių pozicijoje, verčia apskaičiuoti sau socialinės kainos balansą, 
sprendžiant, pavyzdžiui, kokį greitį leisti kiekvienam iš savo trauki- 
nių, ir kartais tą balansą perskaičiuoti, keičiantis technologijai ir įvai- 
riems pasiūlos ir paklausos komponentams. Tačiau su šia norma su- 
sijęs tam tikras pavojus. Mūsų teisės leidėjas nenori, kad žmonės 
leistų pernelyg daug laiko ar pinigų mėgindami apskaičiuoti visas 
kokios nors veiklos ekonomines pasekmes, nes pats šis laiko ir pini- 
gų leidimas mažins bendruomenės gerovę. Todėl jis nustato, kad re- 
liatyvios kainos apskaičiavimas turi atspindėti faktus ir nuomones, 
kuriuos žinotų ar kurių laikytųsi „supratingas“ asmuo, skiriantis „tin- 
kamą“ kiekį laiko ir pinigų apskaičiavimams. Ir vėl: tinkamumo tes- 
tas klaustų, ar bendruomenė būtų turtingesnė bendru mastu, jeigu 
žmonės tomis aplinkybėmis skirtų tiek laiko ir pinigų. Bendruome- 
nės gerovė maksimizuojama skatinant veiklas, kurios, esant norma- 
liam režimui ir remiantis esama informacija, kelia bendruomenės ge- 
rovę, O ne verčiant žmones aiškintis visas ekonomines kiekvieno in- 
dividualaus akto pasekmes kiekvienomis aplinkybėmis. 

Taigi efektyvus „tinkamumo“ testas kai kuriuos žmones atleis nuo 
teisinės atsakomybės, nors jie padarė žalą, gerokai pranokstančią tą 
sumą, kurią jiems būtų kainavę nesiimti veiklos, lėmusios žalą. Tar- 
kime, jog geležinkelio bendrovė, naudodama tuo metu jai prieinamą 
informaciją, yra apskaičiavusi, kad traukinio greičio sumažinimo kaina 
būtų didesnė nei kviečių ar kitų javų, kuriuos, tikėtina, jis sunaikins, 
vertė. Tačiau vienas fermeris arti geležinkelio, apdengęs šiaudais, laiko 
savo privačią Renesanso tapybos kolekciją, kuri sudega. Dabar pa- 
aiškėja, jog bendruomenei viskas būtų atsiėję pigiau, jeigu šis konk- 
retus traukinys būtų važiavęs iš lėto. Tačiau jeigu tai bendrovei tektų 
teisinė atsakomybė už tokią žalą, ji būtų turėjusi parengti statistinius 
skaičiavimus, numatančius dydį žalos, kuri netikėtais atvejais galėtų 
būti padaryta nežinomai ir vertingai nuosavybei, paprastai nelaiko- 
mai fermose. Šitai būtų brangiau — ir ne taip tikslu — palyginti su 
kaina tyrimų, kuriuos atliktų kiekvienas fermeris, kad nustatytų sa- 
vo vertingo ir neįprasto turto laikymo kitoje vietoje reliatyvią kainą 
ar brangesnio draudimo kainą, jeigu tokio nuostolio rizika tektų jam.“ 

Dabar pasvarstykime kitą galimybę. Galbūt bendruomenės gerovę 
padidintų nuostata teisinę atsakomybę geležinkelio bendrovėms skirti 
tik už tam tikrą žalą, padaromą jų traukinių kibirkščių, net jei buvo 
netinkama važiuoti tuo greičiu, kuriuo jie važiavo. Tarkime, jog trau- 
kinys važiuoja 150 mylių per valandą greičiu, ir tai yra netinkamas 
greitis, nes kelia pavojų pasėliams, kurie yra verti daugiau nei santy- 
kinis pelnas, gaunamas važiuojant tuo greičiu; kibirkštys iš tiesų su- 
degina pasėlius, tačiau, kaip paaiškėja, tik dėl to, kad fermeris toje 
vietoje išpylė degų skystį. Mūsų teisės leidėjas gali svarstyti tris gali- 
mas normas šios rūšies situacijoms reguliuoti. Viena iš galimybių yra 
sakyti, jog kadangi traukinio veika yra pripažintina netinkama, jis 
turi teisiškai atsakyti dėl visos tos žalos, kurią lėmė ta veika, net 
žalos, kuri nebūtų buvusi padaryta, jeigu ir pats fermeris nebūtų pa- 
sielgęs nerūpestingai. Arba jis galėtų sakyti, - tai antra galimybė, - 
jog kadangi fermerio nerūpestingumas buvo esminė priežastinės gran- 
dinės dalis, jam turėtų tekti visi nuostoliai, nes jis buvo, pasak frazės, 
sukurtos šiam argumentui išreikšti, „bendrininkas per aplaidumą“ 
(contributorily negligent). Arba jis galėtų nuspręsti, jog kadangi abi 
pusės, geležinkelio bendrovė 1r fermeris, veikė netinkamai, bendro- 
vė privalo kompensuoti fermeriui dalį nuostolių, bet ne visus nuosto- 
lius. Tokiu atveju jis pasirinktų tai, kas kartais vadinama „lyginamo- 
jo“ aplaidumo doktrina, kuri nuostolių naštą paskirsto visoms ša- 
lims, tam tikroje situacijoje pasielgusioms netinkamai, pagal tai, kiek 
netinkamai kiekvienas elgėsi arba kokiu mastu kiekvieno netinka- 
mas elgesys prisidėjo prie nelaimingo įvykio, arba remiantis tam tik- 
ra šių kriterijų kombinacija. Kuri iš šių įvairių normų dėl kompensa- 
cijos, kai daugiau nei viena šalis elgiasi netinkamai, iš tikrųjų dau- 
giausia prisidėtų prie bendruomenės gerovės, yra įdomus ir sudėtingas 
ekonomikos klausimas. 

Dermės klausimas 


Ekonominės teorijos šalininkai mėgina įrodyti (daug detaliau ir daug 
subtiliau, darydami patikslinimus ir pažymėdami keblumus, kuriuos 
aš ignoravau) tai, ką mano argumentas dabar pradėjo sugestijuoti. 
Mat įvairios normos ir instrumentai, kuriuos aprašiau, - tie, kuriuos 
teisės leidėjas, kuriam terūpi maksimizuoti suminę bendruomenės 
gerovę, svarstytų kūrdamas nelaimingus įvykius reguliuojantį įstaty- 
mą, - yra, apskritai imant, normos, kurias anglų amerikiečių teisėjai 
sukonstravo ir dėl kurių diskutavo moderniosios aplaidumą regu- 
liuojančios teisės formavimosi laikotarpiais, ir šios normos vis dar 
sudaro pagrindines nelaimingus įvykius reguliuojančios teisės dokt- 
rinas daugumoje jurisdikcinių sistemų. Jeigu teisės kūrėjas, ištikimas 
ekonominiam principui, iš tiesų paskelbtų pažįstamus mūsų teisinės 
praktikos standartus, tokius kaip „supratingo žmogaus“ norma ir 
tiesioginio priežastingumo (proximate causation) taisyklės, numato- 
mumas, prisidėjimas prie aplaidumo (contributory negligence), lygi- 
namasis aplaidumas ir žalos mastas, tai ekonominė interpretacija bus 
išlaikiusi svarbų testą. Ji tenkina tinkamą slenkstinį dermės reikala- 
vimą. Beveik niekas neteigtų tobulos dermės, nes šios normos įvai- 
ruoja, bent jau detalių lygmeniu, skirtingose jurisdikcinėse sistemose. 
Daugelis iškilių akademinių teisininkų tikrai teigia labai substanciš- 
ką dermę, ir ši pretenzija karštai ginčijama. Ekonominės interpreta- 
cijos kritikai plėtoja argumentą, jog, įdėmiau pažvelgus, teismų iš- 
plėtotos normos dėl aplaidumo ir su juo susijusių dalykų nemaksi- 
mizuoja bendruomenės gerovės, jog teisės kūrėjas, savimoningai 
atsidėjęs bendruomenės gerovės maksimizavimui, būtų pasirinkęs ki- 
tokias normas.' Per šį ginčą ekonominė teorija atėjo į teisės žurnalų 
puslapius ir net kai kurias teisėjų nuomones, ir buvo sukurtas bent 
jau įspūdis, kad formali ekonominė analizė įgudusiose rankose yra 
efektyvus instrumentas.* 

Mūsų bendrojo projekto dėlei tarkime, kad ekonominė interpre- 
tacija pakankamai gerai dera su nelaimingus įvykius reguliuojančia 
teise, kad galiotų kaip sėkminga tų dalykų interpretacija. Tai nereiš- 

kia, kad praeities teisėjai iš tikrųjų turėjo omenyje gerovės maksimi- 
zavimą. Pavyzdžiui, tai, ar prisidėjimą prie aplaidumo reguliuojanti 
norma maksimizuoja bendruomenės gerovę, priklauso nuo be galo 
subtilių matematinių analizių, kurias tik labai nedaug iš tų teisėjų 
būtų galėję suprasti. Tačiau interpretacija neturi būti nuosekli praei- 
ties teisėjų pažiūrų ar nuomonių atžvilgiu - to, kaip teisėjai suprato 
tai, ką daro, atžvilgiu, - kad galėtų būti laikoma tinkama interpreta- 
cija to, ką jie iš tikrųjų darė. Kai kurie teisininkai tikrai mano, kaip 
pažymėjome 7-ame skyriuje, jog interpretacija yra netinkama, jeigu 
nedera su praeities teismine retorika ir opinija, nors ir dera su priim- 
taisiais sprendimais. Tačiau protingiau atrodo tos rūšies dermę lai- 
kyti vienu iš pageidautinų dalykų, kurį galėtų persverti kiti, spren- 
džiant, ar interpretacija pakankamai dera. Taigi ekonominės interpre- 
tacijos negalime atmesti tuo vieninteliu pagrindu, jog ji būtų 
nustebinusi teisėjus, kurių sprendimus siūlosi interpretuoti. 


TEISINGUMO KLAUSIMAS 


Akademinė ir praktinė teorija 


Sėkminga interpretacija turi ne tik derėti su praktika, kurią ji inter- 
pretuoja, bet ir pateisinti ją. Mūsų aprašytieji teisminiai sprendimai 
kai kuriuos žmones verčia kompensuoti kitiems nuostolius, patirtus 
dėl to, kad jų šiaip teisėtos veiklos konfliktavo, o kadangi šie spren- 
dimai yra priimti po įvykio, jie yra pateisinami tik tuo atveju, jeigu 
yra pagrindo manyti, kad žmonės, kuriems skiriama atsakomybė už 
nuostolius, būtų turėję elgtis kaip nors kitaip arba būti pasirengę 
pripažinti padarytą atsakomybę už jų žalą. Taigi sprendimus galima 
pateisinti tik pasitelkiant kokią nors bendrą moralinės atsakomybės 
schemą, kurią, kaip galima pagrįstai manyti, turi bendruomenės na- 
riai — dėl kitų nežalojimo arba dėl finansinės atsakomybės už savo 
veiksmus. Ar galime rasti įtikinamą atsakomybės schemą, įtikinamą 
paaiškinimą, kaip turėtų elgtis žmonės, kuris siūlytų teisinę atsako- 
mybę padaryti priklausomą nuo rinkos simuliacijos testo? 

Mums reikia dar vienos perskyros: tarp to, ką mes galėtume pava- 
dinti akademiniu, ir to, ką galėtume pavadinti praktiniu moralinės 
teorijos išplėtojimu. Žmonės, kurie savimoningai apsisprendžia dėl 
asmeninės atsakomybės už nelaimingus įvykius schemos, vadovauda- 
miesi abstrakčia moralės teorija, nemėgintų apibrėžti labai konkrečių 
normų, tiksliai nurodančių, ko ta abstrakti teorija reikalautų visomis 
įmanomomis aplinkybėmis, jeigu ją plėtotų akademinis moralės filo- 
sofas, galintis atsižvelgti į visus įmanomus fakto niuansus. Jeigu jie tai 
darytų, produkuotų pernelyg daug normų, kad jas būtų galima su- 
prasti ir įvaldyti. Jie turėtų dvi galimybes, kurias galėtų kombinuoti. 
Jie galėtų apsispręsti dėl normų, vartojančių žodžius, tokius kaip „pa- 
grįsta tomis aplinkybėmis“, kurie ragina daryti specifiškesnę kalkulia- 
ciją konkrečiomis progomis, arba galėtų sukonstruoti šiurkščias nor- 
mas, aiškias savaime, kurios ignoruoja subtilybes. Taigi mes ieškome 
moralės teorijos, kurios praktinis, o ne akademinis išplėtojimas reika- 
lautų rinkos simuliuojamųjų teisės normų (market-simulating rules of 
law). Vis dėlto, kai mes imamės tikrinti bet kokią tokio pobūdžio teo- 
riją, kad įsitikintume, ar ji yra įtikinama kaip moralės teorija, turime 
tirti jos akademinį išplėtojimą, nes tuomet mums rūpi ne praktinis 
koregavimas, reikalingas norint padaryti tą teoriją lanksčią ir efekty- 
vią politikoje ir kasdieniame gyvenime, bet visai kitas klausimas: pir- 
miausia ar mes galime pripažinti tą teoriją. Jeigu mes negalime pripa- 
žinti jos akademinio išplėtojimo dėl to, kad kuri nors jo dalis mums 
atrodo moraliai neteisinga, teorijos neišgelbėja 1r tai, kad jos praktinis 
išplėtojimas būtų kitoks. Juk būtent akademinis išplėtojimas atsklei- 
džia tikrąją moralės teorijos esmę ar pobūdį. Šios perskyros svarba 
išsyk įsitikinsime, svarstydami patį natūraliausią - nes paprasčiausią — 
rinkos simuliuojamųjų normų gynimą moraliniais pagrindais. 


Ar mes turime pareigą maksimizuoti gerovę? 


Šį gynimą sudaro dviejų žingsnių argumentas. (1) Žmonės turi.mo- 
ralinę pareigą gausinti visuomenės kaip visumos gerovę, kad ir ką jie 
darytų, ir atitinkamą moralinę teisę į tai, kad šiuo būdu visada veik- 

tų ir kiti. (2) Bendruomenės kaip visumos gerovę sudaro jos suminė 
materialinė gerovė, - pagal apibrėžimą, kurį aprašiau anksčiau; bend- 
ruomenė visuomet yra geresnė, kai ji yra ta prasme turtingesnė. Ant- 
rasis šio argumento žingsnis yra absurdiškas, mat, pažiūrėję į akade- 
minį šio teiginio išplėtojimą, sužinome, kad turtingesnė visuomenė 
būtinai yra geresnė visuomenė.? Tarkime, jog beturčiui ligotam žmo- 
gui reikia vaistų ir dėl to jis yra nusiteikęs už penkis dolerius, ku- 
riuos kainuoja vaistai, parduoti pamėgtą knygą, savo vienintelį ma- 
lonumo šaltinį. Jo kaimynas yra nusiteikęs sumokėti, jeigu reikėtų, 
ir 10 dolerių, kad įsigytų tą knygą, nes jis yra garsus (ir turtingas) 
autoriaus vaikaitis, ir, įrašęs autografą į tą knygą, jis gali ją parduoti 
už 11 dolerių. Bendruomenė praturtinama, pagal ekonominį bend- 
ruomenės gerovės apibrėžimą, jeigu policija tiesiog atima knygą iš 
vargingo ligoto žmogaus ir atiduoda ją jo turtingam kaimynui, pa- 
likdama vargingąjį žmogų ir be knygos, ir be vaistų. Bendruomenė 
tampa turtingesnė, nes knyga turtingojo žmogaus rankose yra verta 
11-os dolerių, ir tik 5-ių dolerių vargingajam žmogui. Jeigu knyga iš 
vargingojo žmogaus atimama, bendruomenės sudėtinė gerovė padi- 
dėja netgi labiau, palyginti su tuo, kokią naudą turėtų, jeigu tie du 
žmonės sudarytų sandėrį, nes prievartinis perdavimas sutaupo tų de- 
rybų ir transakcijos išlaidas. 

Tokio sprendimo nenumatytų praktinis tezės, Jog žmonės visuo- 
met turi pareigą daryti tai, kas padarys bendruomenę turtingesnę, 
išplėtojimas. Valstybės pareigūnas, trokštantis sukurti teisės normas, 
atspindinčias tą pareigą, vengtų bet kokios normos, leidžiančios prie- 
vartinius perdavimus net tokiomis aplinkybėmis kaip šios. Aš tariau, 
jog mes žinome, kad vargingasis žmogus parduotų knygą už 5 dole- 
rius, o turtingasis sumokėtų 10 dolerių. Tačiau geriausias būdas nusta- 
tyti, kaip žmonės vertina daiktus, - pareikalauti iš tikrųjų sudaryti 
sandorius. Priešingu atveju mes neturime gerų priemonių testuoti, 
ar jie iš tikrųjų padarytų tai, ką sako padarysią. Be abejo bendruome- 
nei atsieina brangiau leisti kaimynams derėtis dėl tikslios knygos kai- 
nos nei atimti knygą iš vargingojo žmogaus, neeikvojant laiko, kurio 
pareikalautų derybos. Tačiau ilgalaikėje perspektyvoje mes daugiau 

laimime tikslumo požiūriu, reikalaudami, kad žmonės derėtųsi, taip 
užtikrinant, kad gerovę iš tikrųjų ugdo turto judėjimas (a transfer). 
Taigi valstybės pareigūnas, kuris manytų, kad žmonės visada turi pa- 
reigą maksimizuoti bendruomenės gerovę, reikalautų, kad teisė ne- 
įteisintų prievartinių perdavimų, kai yra įmanomas derėjimasis. Ne- 
paisant to, mūsų paprastas argumentas prieš gerovės maksimizavi- 
mo pareigą išlieka, nes šio argumento intencija yra parodyti ne tai, 
jog ta pareiga produkuos pasibaisėtinus rezultatus praktikoje, o kad 
tai, ką ji rekomenduoja, jeigu tai būtų galima įgyvendinti, yra didžiai 
neteisinga pagal principą. Net jei būtume tikri, kad turtingasis žmo- 
gus sumokėtų daugiau, negu prašytų vargingasis žmogus, taigi kad 
socialinė gerovė iš tiesų būtų padidinta tiesiog atimant knygą iš var- 
gingojo Žmogaus ir atiduodant ją jo. turtingajam kaimynui, mes ne- 
manytume šios situacijos po perdavimo, įgyvendinto tokiu būdu, ko- 
kiu nors atžvilgiu esant teisingesnės arba bendruomenės - kokiu nors 
atžvilgiu geresnės. Taigi socialinės gerovės pakėlimas pats savaime 
nedaro bendruomenės geresnės. 


UTILITARINĖ PAREIGA 


Utilitarinis argumentas 


Tad jeigu esama gero argumento už materialinę gerovę maksimizuo- 
jantį, rinką simuliuojantį požiūrį į asmeninę teisinę atsakomybę, jis 
turi būti komplikuotesnis nei toks paprastas požiūris, kurį dabar at- 
metėme. Toliau turime apsvarstyti, ar būtų galima rasti argumentų 
populiarioje moralinėje utilitarizmo teorijoje, kurie teigtų, kad poli- 
tiniai sprendimai turėtų siekti pakelti vidutinę laimę (ar - pagal ko- 
kią nors kitą sampratą - vidutinę gerovę) bendruomenėje kaip visu- 
moje. Utilitarinis argumentas, kurį tikriname, pripažįsta argumentą, 
kurį aš pirmiausia pabrėžiau, - jog bet kokia sėkminga teisės spren- 
dimų dėl nelaimingo įvykio ir kitokio netyčinio sužalojimo intepre- 
tacija turi pradėti kokią nors individualios atsakomybės už aktus ir 
riziką teoriją!“. Šį argumentą sudaro trys žingsniai. (1) Kiekvienas 

turi bendrą moralinę pareigą visuomet, kiekvieno daromo sprendi- 
mo atveju, įskaitant sprendimus dėl savo turto panaudos, veikti taip, 
tarsi visų kitų interesai būtų tokie pat svarbūs kaip jo paties ir jam 
artimų žmonių - šeimos ar draugų - interesai. (2) Žmonės taip daro, 
kai, priimdami sprendimus, ieško derybinio kompromiso tarp kai 
kurių žmonių laimės ir kitų nuostolių, kad jų sprendimai ugdytų vi- 
dutinę laimę bendruomenėje kaip visumoje. (3) Geriausias pareigos, 
suponuojamos šių dviejų pirmųjų žingsnių, - pareigos maksimizuoti 
vidutinę laimę, - praktinis išplėtojimas turi rinkos simuliuojamųjų 
asmeninės teisinės atsakomybės normų formą, t. y. normų, kurios 
reikalauja iš žmonių veikti taip, tarsi jie būtų suderėję nieko nekai- 
nuojančiose derybose, tokiose kaip tos, kurias įsivaizdavau vykus 
tarp traukinių bendrovių ir fermerių. Žmonės turi simuliuoti rin- 
kas — ir tuo būdu turtinti bendruomenę - ne dėl to, kad turtingesnė 
bendruomenė yra būtinai vidutiniškai laimingesnė, bet todėl, kad ji 
yra laimingesnė abstrakčia prasme, taip pat todėl, kad nebūtų gali- 
ma tikėtis, jog koks kitas praktinis atsakomybės kodeksas bus palan- 
kesnis vidutinei laimei. Utilitarinis argumentas pripažįsta, jog žmo- 
nės neturi galutinės ar fundamentalios pareigos maksimizuoti bend- 
ruomenės gerovę; jis teigia, jog geriausias pareigos, kurią jie tikrai 
turi, - pareigos maksimizuoti laimę, - praktinis realizavimas yra pa- 
siekiamas jiems veikiant taip, tarsi jie turėtų pareigą maksimizuoti 
materialinę gerovę. 

Turime pastudijuoti šį argumentą etapais, pradėdami nuo jo tre- 
čiojo žingsnio. Juo skelbiama, jog jeigu piliečiai pripažįsta ir laikosi 
rinkos simuliuojamųjų - taigi ir gerovę maksimizuojančių - normų 
spręsdami, kokiai kitų sužalojimo rizikai ryžtis ir kada pasiryžti 
finansinei atsakomybei dėl sužalojimų, kuriuos jie lemia, ši prakti- 
ka ilgalaikėje perspektyvoje pakels piliečių vidutinę gerovę. Šis teigi- 
nys — ne apie tiesioginius konkrečių aktų, imant skyrium, padari- 
nius. Kai kurie rinką simuliuojantys sprendimai patys savaime grei- 
čiausiai sumažins suminę laimę. Tačiau, anot šio požiūrio, bendra 
laimė per ilgą laiką padidėja, jeigu kiekvienas vadovaujasi tokiomis 
normomis tokiais atvejais, kuriuos svarstome. Istorija neteikia jo- 

kios pravarčios patvirtinančios medžiagos šiai nuomonei pagrįsti. Ji 
nepatvirtina, jog geriausias būdas padaryti bendruomenę vidutiniš- 
kai laimingesnę yra padaryti ją turtingesnę visumos mastu, pašali- 
nant visus tiesioginius paskirstymo varžymus; ši tezė tebėra tikėjimo 
tiesa, populiaresnė tarp turtingųjų nei tarp vargingųjų. Be abejo, pa- 
siturinčiose šalyse žmonės gyvena vidutiniškai geriau nei labai ne- 
turtingose šalyse, bent jau remiantis konvencinėmis pažiūromis į tai, 
kas daro gyvenimą geresnį. Tačiau dabar keliame kitą klausimą. Ar 
turime kokį nors pagrindą manyti, jog visuotinę gerovę klestinčiose 
tautose paprastai ugdo dar didesnis pasiturėjimas, matuojant sumo- 
mis, kurias jos piliečiai kaip kolektyvas yra nusiteikę ir pajėgūs su- 
mokėti už gėrybes, kurias jie kuria ir kuriomis prekiauja? Ar tos lai- 
mės negalima būtų dar labiau padidinti, jei piliečiai pripažintų kito- 
kius asmeninės atsakomybės standartus, - standartus, kurie kartais 
ignoruotų pasiturėjimą kitų vertybių labui? Aš manau, kad ne; šie 
teiginiai gali būti teisingi, tačiau mes neturime įtikinamų įrodymų, 
Jog jie tokie yra. 

Tačiau galėtume sutikti tarti, jog jie yra teisingi, tiesiog mūsų svars- 
tomo utilitarinio argumento dėlei. Tuomet turime grįžti prie to ar- 
gumento antrojo žingsnio ir paklausti, ar teisinga jo tezė, jog trak- 
tuoti Žmones su vienodu rūpesčiu reiškia veikti taip, kad augtų vidu- 
tinė gerovė. Utilitarizmo kritikai sukuria istorijų, — kartais labai 
išmoningų, - kurios atrodo verčiančios abejoti šia teze. Tarkime, jog 
atsiranda tiek daug ir tokių sadistiškų rasistų, jog nekalto juodaodžio 
kankinimas pakeltų bendruomenės kaip visumos visuminės laimės 
lygį. Ar tai pateisintų tą sadistinę praktiką? Utilitaristai filosofai turi 
standartinį atsakymą į šiuos šiurpinančius pavyzdžius, skirtus paro- 
dyti, ko galėtų pareikalauti utilitarizmas.U Jie sako, jog deramas mo- 
ralinis samprotavimas vyksta dviem lygmenimis. Pirmuoju, arba teo- 
riniu, lygmeniu turėtume siekti atskleisti tas moralės normas ar prin- 
cipus, kurie, kaip elgesio maksimos, tikėtina, užtikrins didžiausią 
vidutinę laimę bendruomenėje ilgalaikėje perspektyvoje. Antruoju, 
arba praktiniu, lygmeniu turėtume šitaip pasirinktas maksimas tai- 
kyti konkretiems atvejams. Ką daryti konkrečiomis progomis, turėtu- 

me nuspręsti ne klausdami, koks konkretus sprendimas, kaip atrodo 
tikėtina, produkuos daugiau laimės, suvokiamos absoliučiai, bet klaus- 
dami, ką iš mūsų reikalautų daryti tie standartai, kuriuos pasirenka- 
me pirmuoju lygmeniu. Akivaizdu, jog pirmuoju - teorijos - lygme- 
niu turėtume pasirinkti normas, smerkiančias kankinimą ir rasistinį 
nusiteikimą. Šitai paaiškina ir pateisina mūsų „intuiciją“, jog būtų 
neteisinga palaikyti sadizmą arba rasizmą net ir ypatingomis aplin- 
kybėmis, kai manytume, jog šito reikalautų tiesioginė utilitarinė kal- 
kuliacija, taikoma vien netarpiškiems faktams. 

Tačiau šis standartinis utilitarizmo gynimas apeina sunkų klausi- 
mą. Ir vėl stiprią jo akademinio išplėtojimo kritiką jis painioja su 
klaidingu teiginiu apie jo praktinį išplėtojimą, apie moralines intui- 
cijas, kurias diegti paprastiems žmonėms jis ragintų valstybės parei- 
gūnus ir filosofus. Ne taip ir sunku įsivaizduoti ekonominio ar socia- 
linio, ar psichologinio klimato permainas, dėl kurių mūsų įprastos 
intuicijos nebebūtų tokios, kurias norėtų diegti utilitaristas. Sadistiš- 
ki fanatikai galėtų tapti tokie skaitlingi tarp mūsų, o jų galia sužadin- 
ti malonumą tokia gundanti, jų polinkiai tokie neišgyvendinami, kad 
net pirmuoju lygmeniu - kai svarstome, kokios normos padidintų 
laimę per labai ilgą laiką, - mes būtume priversti daryti savo bendrų 
normų išimtis ir leisti vien tik juodadodžių kankinimą. Nėra geras 
atsakymas teigti, kad, laimė, nėra jokios tikros galimybės, jog tokia 
situacija susiklostys. Mat - dar kartą - baugiųjų istorijų tikslas yra ne 
teikti praktinį perspėjimą, - jog jeigu mes susigundome utilitarizmu, 
visiškai įmanoma, kad galiausiai imtume advokatauti sadistinei prak- 
tikai, - o parodyti akademinių tos teorijos išplėtojimų defektus, at- 
kreipiant dėmesį į moralinius įsitikinimus, kurie lieka stiprūs net svars- 
tant hipotetiškai forma. Jeigu mes manome, kad būtų neteisinga kan- 
kinti juodadodžius net tomis (be galo neįtikėtinomis) aplinkybėmis, 
kai tai didintų vidutinę laimę, jeigu manome, kad ta praktika netrak- 
tuotų žmonių kaip lygių, tai mes atmetame antrąjį mūsų utilitarinio 
argumento žingsnį. 


BENDROJI TEISĖ 307 
Dvi strategijos 


Tačiau argumento dėlei ir vėl tarkime, jog antrasis žingsnis yra pa- 
grįstas sveiku protu, jog Žmonių traktavimas su vienodu rūpesčiu 
išties reiškia vidutinės laimės maksimizavimą. Dabar grįžtame prie 
pirmojo žingsnio. Dabar mes klausiame, ar, net jei pripažįstame pasku- 
tinius du žingsnius, yra rezoniška manyti, jog kiekvienas turi morali- 
nę pareigą visuomet veikti rinkos simuliavimo būdais, kai tikras de- 
rėjimasis dėl kokios nors priežasties yra neįmanomas. Laikas nuro- 
dyti intuityvią sąsają tarp materialinės gerovės maksimizavimo ir 
lygybės, sąsają, kurios dėka ta idėja galėtų atrodyti rezoniškai. Mano 
aprašytosios teisinės aplaidumo ir viešosios rimties pažeidimo dokt- 
rinos paliečia moralinę stygą. Atrodo įtikinama, jog kai nelaimingi 
įvykiai yra tikėtini, žmonės turėtų atsižvelgti į vienas kito interesus 
tuo pačiu būdu ir su tokia pačia atida, kaip kad jie paiso savo pačių 
interesų. Šį įsitikinimą galėtume pamėginti išaiškinti dviem būdais. 
Aiškindami pirmuoju iš šių būdų, galėtume tarti, jog žmonės visuo- 
met turėjo tą egalitarinę atsakomybę, jog jie visuomet, kad ir ką da- 
rytų, privalo visų kitų interesus laikyti tokiais pat svarbiais kaip jų 
pačių arba jų šeimos ar draugų interesai. Tuomet egalitarinė atsako- 
mybė, kurią įgyvendina nelaimingus įvykius reguliuojanti teisė, yra 
tik ypatingas visa smelkiančios moralinės atsakomybės atvejis. Arba, 
aiškindami antruoju būdu, galėtume mėginti parodyti, jog nors ap- 
skritai žmonių nesaisto ši sunki atsakomybė, ji juos saisto aplaidumo 
ar viešosios rimties pažeidimų atvejais —- dėl priežasties, kurią mes 
tuomet turime atskleisti. 

Dabar matome, jog aptariamasis utilitarinis argumentas laikosi 
pirmosios iš šių strategijų. Jis taria, jog visada, kad ir ką darytume, 
privalome kitų interesus traktuoti kaip tokius pat svarbius kaip ir 
mūsų pačių interesai. Jis teikia ginčytiną aiškinimą, ką šitai reiškia 
praktiškai, tačiau mes argumento dėlei pripažįstame tą aiškinimą, 
pripažindami antrą ir trečią argumento žingsnius. Dabar studijuoja- 
me pirmą žingsnį, kuriuo tariama, jog kiekvienas iš mūsų turime visa 
smelkiančią moralinę atsakomybę niekada nešykštėti rūpesčio kitiems. 

Dauguma iš mūsų nepripažįstame tokios visa apimančios atsakomy- 
bės. Mes manome, kad paprastai savo kasdieniuose sprendimuose 
dėl nuosavybės panaudos esame laisvi - moraliai, kaip ir teisiškai — 
teikti pirmenybę savo interesams ir projektams bei mažo skaičiaus 
kitų žmonių, kuriems jaučiame ypatingą asociacinę atsakomybę ir 
su kuriais esame susisaistę, interesams ir projektams. Mes sutinka- 
me, jog kartais privalome neprivilegijuoti savęs ir mums artimų 
žmonių, ir sutinkame, jog ši pareiga neprivilegijuoti savęs ypač ak- 
tuali viešosios rimties pažeidimų ir aplaidumo atvejais, - svetimo 
patirtą žalą turime laikyti tokia pat svarbia kaip savo patiriamą 
žalą. Tačiau mes nutuokiame, jog šios aplinkybės dėl kažin kokių 
priežasčių yra ypatingos. Kitaip tariant, mes naudojame antrąją stra- 
tegiją joms paaiškinti. 

Be to, mes manome, kad aplinkybės, kuriomis vyksta viešosios 
rimties pažeidimai, ir aplaidumo atvejų aplinkybės yra ypatingos 
ypatingu būdu, kuris mūsų moralines prievoles daro parazitiškas — 
taigi jautrias —- mūsų teisinių pareigų atžvilgiu. Šią sąsają turėsiu 
paaiškinti detaliau ir tikslesne kalba vėliau šiame skyriuje, kai svars- 
tysime neutilitarinį nelaimingus įvykius ir viešosios rimties pažei- 
dimus reguliuojančios teisės aiškinimą, kuris, kaip argumentuosiu, 
yra pranašesnis. Tačiau neformaliai tą sąsają galima nusakyti štai 
kaip. Mūsų teisinė praktika pripažįsta tai, kas dažnai vadinama pri- 
ma facie juridinėmis nuosavybės teisėmis, bet aš jas vadinsiu abstrak- 
čiomis teisėmis. Aš turiu abstrakčią juridinę teisę į tai, kad mano 
traukiniai važiuotų geležinkeliu, kuris man priklauso nuosavybės 
teise, kaip kad jūs turite teisę auginti pasėlius savo lauke šalia jo. Aš 
turiu abstrakčią teisę naudoti savo butą kaip pageidauju, taigi ir 
groti trimitu, kaip kad jūs tūrite teisę naudoti savąjį kaip tinkamas, 
taigi ir laisvę studijuoti algebrą ramybėje. Šias teises vadiname pri- 
ma facie arba abstrakčiomis teisėmis, nes žinome, kad jos gali 
konfliktuoti: pasinaudodamas savo teise galiu pažeisti ar suvaržyti 
jūsų teisę, o tokiu atveju kyla klausimas, kuris iš mūsų turi tikrą 
(actual) ar konkrečią teisę daryti tai, ką daryti jis pageidauja. Bū- 
tent tokiomis aplinkybėmis - aplaidumą ir viešosios rimties pažeidi- 

mus, ir kitas netyčinės žalos formas reguliuojančios teisės sferoje — 
manome kylant egalitarinę atsakomybę. Aš privalau apsispręsti dėl 
savo konkrečių teisių — ar galiu leisti savo traukiniui judėti visu 
greičiu arba pūsti savo trimitą čia ir dabar? - kokiu nors būdu, 
kuris gerbia jūsų interesus lygiai taip pat kaip mano, ir tai padaryti 
turiu ne dėlto, kad visada privalau veikti šiuo būdu, bet dėl to, kad 
privalau taip daryti tuomet, kai mūsų abstrakčiosios teisės konku- 
ruoja. Tokia atsakomybė manęs nesaisto, kai jos nekonkuruoja. Dau- 
gumą svarbių savo gyvenimo sprendimų darau remdamasis prielai- 
da, jog esu moraliai laisvas skirti kiek daugiau dėmesio savo gyve- 
nimui nei kitų gyvenimui, tačiau, žinoma, tai nereiškia, kad aš esu 
laisvas visiškai ignoruoti kitus. 

Tai tiesus įprastų moralinių pažiūrų nusakymas, su kuriuo teks 
susidurti tam, kuris imasi mūsų testuojamo utilitarinio argumento. 
Jis galėtų sakyti, jog šios pažiūros yra neteisingos, nes tvirtina nepa- 
teisinamą egoizmą. Jis galėtų tvirtinti, jog, kad ir kaip radikalu tai 
atrodytų, mes visuomet privalome, kad ir ką darytume, tikrinti savo 
elgesį klausdami, ar jis kiekvieno interesus traktuoja kaip tokius pat 
svarbius kaip mūsų pačių. Tačiau tai labai neįtikimas teiginys, bent 
jau kai sujungiamas su rinkos simuliavimo teorija, aiškinančia, ko 
šitai reikalautų praktikoje. Beveik kiekvienas mūsų priimamas spren- 
dimas gali būti suvokiamas kaip kokio nors hipotetinio derėjimosi 
dalykas, tad turėtume nuolat svarstyti, ar kitiems atsieitų brangiau, 
jei mes nepadarytume tam tikro dalyko, palyginti su ta suma, kurią 
mes mokėtume ar galėtume mokėti už privilegiją tai daryti, ir jeigu 
jiems atsieitų brangiau, mes turėtume susilaikyti nuo veiksmo (nors, 
suprantama, mums iš tikrųjų nebūtų sumokėta už tai). Pavyzdžiui, 
žinau, jog daugelis skrupulingų teisės profesorių jaučia atsakomybę 
skaityti viską, kas publikuojama iš teisės filsofijos, todėl norėtų, kad 
būtų parašoma daug mažiau. Atrodo pagrįsta manyti, kad jeigu toks 
derėjimasis būtų įmanomas ir nieko nekainuotų, akademinė bend- 
ruomenė kaip visuma man sumokėtų daugiau, kad aš nepublikuo- 
čiau šios knygos, negu aš galėčiau sumokėti už teisę ją publikuoti, 
nes iš autorinio honoraro negalėčiau sukaupti tiek pinigų, kad galė- 

čiau atremti jų siūlymą, net jei ir norėčiau. Jeigu būčiau saistomas 
moralinės atsakomybės nesipublikuoti tiesiog dėl šios priežasties, ma- 
no gyvenimas - šiuo atžvilgiu, taigi ir daugybe kitų atžvilgių - taptų 
nepaprastai skurdus, nes galėčiau sau leisti tik tokią veiklą, į kurią 
turėčiau teisę tik jeigu galėčiau ir norėčiau pasiūlyti didesnę sumą 
nei kiti už privilegiją ja užsiimti. Visuomenėje, kurios nariai pripa- 
žintų rinkos simuliavimo pareigą, asmeninė autonomija beveik iš- 
nyktų, nes ta pareiga reikalautų ją vykdyti visose situacijose. 

Todėl utilitaristas rinkos simuliuotojas galbūt norėtų apsvarstyti 
kitokios taktikos galimybę. Galbūt jis panūstų pasitelkti mano apra- 
šytąją perskyrą tarp dviejų utilitarinio argumento lygmenų; jis galė- 
tų viltis parodyti, jog suminei laimei ilgalaikėje perspektyvoje ge- 
riausiai pasitarnaujama, jeigu Žmonės, užuot pritarę jo griežtam rei- 
kalavimui visuomet atsižvelgti į kitų žmonių interesus kaip tokius 
pat svarbius kaip ir jų pačių, veikia laisviau, kaip jie daro dabar. Joks 
tokio pobūdžio argumentas niekada nebuvo produkuotas, ir turėtu- 
me palaukti, kol bus išmėginti jo sėkmės šansai. Tačiau bet koks mė- 
ginimas pateikti tokį argumentą, tikėtina, atrodys ad hoc. Mat dvie- 
jų lygmenų argumentas privalo parodyti ne tiesiog tai, kad praktiko- 
je sušvelninant tą griežtą reikalavimą, būtų produkuota daugiau 
naudos, bet kad daugiausia naudos produkuojama tą reikalavimą 
sušvelninant tam tikru būdu: reikalaujant jį vykdyti tada, kai - ir tik 
tuo atveju, kai - abstrakčios juridinės nuosavybės teisės konfliktuo- 
ja. Galbūt šitai galima parodyti, bet tai toli gražu nėra akivaizdu, ir 
esama realaus pavojaus, jog tas, kuris tai pamėgina, iš tikro argu- 
mentuos atbulai - atsispirdamas nuo fakto, kad mūsų moralinės prak- 
tikos skiria šiuos dalykus, pereis prie nepagrįstos išvados, kad ilga- 
laikėje perspektyvoje jie būtinai labiau skatins naudą negu kitos gali- 
mos atsakomybės schemos. 

EGALITARINĖ INTERPRETACIJA 
Privačioji ir viešoji atsakomybė 


Todėl turime ieškoti kitokios atsakomybės schemos, taip pat reko- 
menduojančios rinkos simuliuojamąjį elgesį, kai abstrakčios juridi- 
nės teisės konfliktuoja, tačiau nesuponuojančios jokios asmeninės 
pareigos visuomet veikti tuo būdu, kuris darytų bendruomenę bend- 
ru mastu laimingesnę. Iki šiol mes laikėmės prielaidos, jog kadangi 
rinkos simuliuojamasis elgesys minimizuoja tų, kurie yra paliečiami 
tam tikro elgesio, finansinius nuostolius, taigi ir pakelia bendruome- 
nės kaip visumos gerovę, dėl šios priežasties šito turi būti reikalauja- 
ma, kai taip yra. Turėtume ištirti kitą galimybę: jog nors rinkos si- 
muliuojamasis elgesys normaliomis aplinkybėmis ugdo materialinę 
bendruomenės gerovę, jis reikalingas dėl kokios nors kitos priežas- 
ties. Mūsų argumentas jau bendrais bruožais sugestijavo tos kitos 
piežasties pobūdį. Tas, kuris susilaiko nuo kokio nors veiksmo tuo 
pagrindu, jog jo kaimynui jis atsieitų daugiau nei duotų naudos jam 
pačiam, atsižvelgia į savo kaimyno gerovę kaip į tokią pat svarbią 
kaip ir jo paties; pareiga veikti šiuo būdu galėtų būti suprantama 
kaip pagrįsta kokiu nors egalitariniu pagrindu. 

Utilitarinis argumentas, kurį ką tik konstravau, vienu atžvilgiu 
naudojosi šia idėja. Jis tarė, jog kiekvienas iš mūsų turime bendrą 
pareigą kitų interesus visuomet traktuoti kaip tokius pat svarbius 
kaip mūsų pačių interesai, o iš šios bendros pareigos jis kildino toles- 
nę pareigą - visuomet veikti taip, kad darytume bendruomenę visu- 
mos mastu turtingesnę. Šį išvedimą pripažinome abejotinu, tačiau 
akceptavome jį arguendo, kad apsvarstytume tą bendrą pareigą, ku- 
rią paskui pripažinome esant neįtikimą. Gal nelaimingus įvykius re- 
guliuojančios teisės egalitarinį pamatą pavyktų panaudoti sėkmin- 
giau, jei atmestume tą bendrą pareigą ir laikytumėmės antrosios iš 
mano išskirtųjų strategijų, kuri geriau atitinka įprastąsias moralines 
intuicijas? Ar galime parodyti, jog pareiga kitų interesus laikyti to- 
kiais pat svarbiais galioja tik kartais, įskaitant progas, kai abstrakčio- 
sios juridinės teisės konfliktuoja? 

Kaip sakiau, dauguma iš mūsų manome, jog neturime jokios bend- 
ros pareigos visus kitus savo bendruomenės narius traktuoti su vie- 
nodu rūpesčiu ir atida, kad ir ką darome. Tačiau mes manome, jog 
šią pareigą tikrai t47i mūsų valdžia, personitikuotoji bendruomenė, 
ir galime viltis, kad ši visa smelkianti viešoji atsakomybė padės pa- 
aiškinti, kodėl taip pat ir mes, kaip individai, kartais turime tokią 
pareigą. Valdžia daro sprendimus dėl produkcijos, skirstymo ir nuo- 
savybės teisių bei nuosavybės panaudos, į kurią Žmonės turi teisę. 
Šie sprendimai, kartu paimti, konstituoja nuosavybės schemą, ir val- 
džios atsakomybė žmones traktuoti kaip lygius visuose savo sprendi- 
muose kontroliuoja tą nuosavybės schemą, kurią ji kuria ir įgyvendi- 
na. Tai kelia štai kokią problemą, susijusią su ta leistinumo nuostata 
(bermissive attitude), kuria vadovaudamiesi mes kaip individai, nau- 
dodamiesi savo nuosavybe, mums skiriama pagal tą schemą, sau lei- 
džiame teikti pirmenybę sau ir mums artimiems žmonėms. Kodėl 
valdžia neturėtų priimti tokią leistinumo nuostatą delegitimuojan- 
čių normų, kad ją išgyvendintų? Kodėl ji neturėtų stengtis realizuoti 
savo egalitarinių pareigų ir neturėtų diegti būtent to besąlygiško prin- 
cipo, kurį sakiau esant mums nepriimtiną, - jog naudodamiesi savo 
nuosavybe, privalome visada vykdyti pareigą - kuria, kurdama savo 
shemą, vadovavosi valdžia, - vienodai rūpintis visais, užuot manę, 
kad čia ji mūsų nesaisto? 

Turime kruopščiau apmąstyti tos viešosios pareigos aprėptį ir 
pobūdį. Valdžia, sakome mes, turi abstrakčią prievolę kiekvieno 
piliečio likimą traktuoti kaip vienodai svarbų.!* Besivaržančios ly- 
gybės sampratos ir teorijos yra besivaržantys atsakymai į klausimą, 
kokia nuosavybės sistema tenkintų tą standartą. Pradžioje turime 
pasiaiškinti, kaip šios lygybės sampratos skiriasi viena nuo kitos, 
apsiribodami tomis, kurios figūruoja šių dienų politinėje argumen- 
tacijoje. 

Lygybės sampratos 


Libertarinės lygybės sampratos taria, jog žmonės turi „prigimtines“ 
teises į visa tai, ką jie tam tikrais kanoniniais būdais įgyja kaip nuosa- 
vybę, ir kad valdžia traktuoja žmones kaip lygius, kai saugo jų turtą 
ir teisę naudotis ta nuosavybe. Gerovės sąvoka pagrįstos sampratos 
(welfare-based), kita vertus, neigia egzistuojant kokią nors prigimti- 
nę nuosavybės teisę ir kelią reikalavimą, anot kurio, valdžia privalo, 
produkuoti, paskirstyti ir reguliuoti nuosavybę, kad pasiektų tuos 
rezultatus, kuriuos apibrėžia kokia nors specifikuota individų laimės 
ar gerovės funkcija. Utilitarizmas - ką tik aptartąja forma - yra viena 
gerovės sąvoka pagrįsta lygybės samprata: jis teigia, jog valdžia savo 
nuosavybės schemoje žmones traktuoja kaip lygius, kai jos normos 
apytikriai užtikrina didžiausią įmanomą vidutinę gerovę, vienodai 
atsižvelgdamos į kiekvieno asmens laimę ar sėkmę. Gerovės lygybė 
yra kita tos pačios klasės teorija: ji reikalauja, kad valdžia planuotų 
ir skirstytų nuosavybę taip, kad visų piliečių gerovę padarytų - kiek 
tai įmanoma - maždaug vienodą. 

Trečioji teorijų grupė reikalauja, kad valdžia siektų rezultatų, apibrė- 
žiamų ne gerovės terminais, o gėrybių (goods), galimybių ir kitų išteklių 
terminais. Viena tokia teorija - materialiosios lygybės teorija - reikalau- 
ja, kad valdžia visų piliečių materialinę gerovę kiek įmanoma artintų 
prie lygybės visose gyvenimo srityse. Kita teorija, kurią vadinsiu išteklių 
lygybės teorija, reikalauja, kad ji kiekvienam užtikrintų vienodą išteklių 
dalį, kurią jis gali vartoti ar investuoti taip, kaip pageidauja. Išteklių 
lygybės teorija, kitaip nei materialiosios lygybės teorija, remiasi prielai- 
da, jog žmonių gerovė turėtų skirtis, jiems skirtingai pasirenkant inves- 
tavimo ir vartojimo dalykus. Ji mano, jog jeigu žmonės iš pradžių turi 
vienodą turtą ir jiems vienodai prieinami kiti ištekliai, tai rinkos tran- 
sakcijose jų lygybė išlieka, nors šių transakcijų procese kai kurie tampa 
turtingesni nei kiti, o kai kurie - laimingesni. Tačiau išteklių lygybės 
teorija pripažįsta, jog talento skirtumai yra išteklių skirtumai, todėl sie- 
kia, kad ne tokiems talentingiems būtų kokiu nors būdu kompensuoja- 
mas talento stygius papildomai, šalia to, ką jiems teikia rinka. !' 

Dabar turime padaryti naują perskyrą tarp šių įprastų lygybės 
sampratų. Kai kurios iš jų štai kokiu būdu konkuruoja su privačio- 
mis ambicijomis, kurių vedami žmonės gali naudoti savo nuosavybę. 
Įsivaizduokime, jog valdžiai pavyksta sukurti geriausią įmanomą - 
pagal kiekvieną iš šių sampratų - nuosavybės schemą ir tuomet vi- 
siems piliečiams paliekama laisvė kaip tinkamiems naudotis ar keis- 
tis nuosavybe, paskirta pagal tą schemą, nesusaistant jų jokia atsako- 
mybe vienodai gerbti visų interesus. Kai kurių, bet ne visų, mūsų 
išvardytų sampratų atveju rezultatas, tikėtina, sugriaus lygybės for- 
mą, kurią ta schema iš pradžių užtikrino. Šitai neišvengiamai galioja 
tiek gerovės lygybei, tiek materialiajai lygybei. Kai kurie piliečiai su- 
sikurs daugiau gerovės ar labiau praturtins savo gyvenimą savo spren- 
dimais ir komercine veikla nei kiti, taigi pradinė lygybė gerovės arba 
pasiturėjimo atžvilgiu bus sugriauta. Tikėtina - nors tai nėra neiš- 
vengiama būtinybė - jog utilitarinė lygybės samprata taip pat bus 
sužlugdyta. Valdžia, pasižyminti nepaprastais gebėjimais ir išminti- 
mi, galėtų sukurti tokią schemą, kad sprendimai, kuriuos aktualiai 
daro žmonės, laisvi teikti pirmenybę sau, iš tikrųjų maksimizuos vidu- 
tinę naudą. Tačiau kai polinkiai ir orientacijos pakinta, jų pasirinkimai 
nebelems šio rezultato, 1r taps būtinos tos shemos permainos - per 
tolesnį perskirstymą ar kitokias reguliacines normas, - kad būtų at- 
kurti utilitariniai rezultatai, pasiekti pradžioje. Šia prasme visose tri- 
jose teorijose — gerovės lygybės, materialiosios lygybės ir utilitariz- 
mo - privatus pasirinkimas konkuruoja su viešąja atsakomybe, tad 
jų šalininkai patiria sunkumą atsakydami į mano keltąjį klausimą — 
kodėl valdžia neturėtų diegti kokio nors bendro teisinio principo, 
reikalaujančio iš žmonių nedaryti privačių sprendimų, kurie sutrik- 
dys egzistuojančią gerovės arba turto distribuciją. Jie gali išspręsti šią 
problemą tik įrodydami tai, kas atrodo neįtikima, - jog lygybės for- 
mos, kurią jie privilegijuoja, galima siekti pastoviau ir užtikrinčiau 
be tokio principo negu su juo.“ 

Likusios dvi sampratos mūsų sąraše - libertarizmas ir išteklių 
lygybė - nekonkuruoja su privačia ambicija bet, priešingai, yra vi- 
siškai suderinamos su ja. Jeigu žmonės turi prigimtines teises į nuo- 

savybę, o valdžia teisingai identifikuoja šias teises ir užtikrina jų 
realizavimą, tai žmonių pasirinkimas, kaip naudoti savo nuosavy- 
bę, veikiau pasinaudos, o ne sukels grėsmę tam, ką yra pasiekusi 
valdžia. Šitaip yra ir su visuminių išteklių lygybe. Jeigu valdžiai 
pavyksta kiekvienam piliečiui užtikrinti tikrai lygią išteklių dalį, 
kurią jis gali naudoti kaip pageidauja, kad darytų savo gyvenimą 
sėkmingą pagal savo išgales, tai ir vėl jo pasirinkimai veikiau su- 
teiks galią, o ne sugadins tai, ką yra padariusi valdžia. Nors šios teo- 
rijos labai skiriasi viena nuo kitos, nė viena iš jų nesmerkia leistinu- 
mo nuostatos, kurią pradžioje pripažinome problemiška, nuosta- 
tos, gyvuojančios bendruomenėje, politiškai įsipareigojusioje 
rūpesčio lygybei. Priešingai: jos mano, kad lygybę kuria tinkamų 
sąlygų tai laikysenai įtvirtinimas, taigi joms negali sukelti grėsmės 
ar jas sugadinti - jeigu joms pavyksta įtvirtinti tas sąlygas - žmo- 
nės, veikiantys pagal tą nuostatą. 

Mes prieiname štai kokią preliminarią išvadą. Mūsų įprastieji įsi- 
tikinimai, kurie reikalauja, kad valdžia savo nuosavybės schemoje 
žmones traktuotų kaip lygius, tačiau nereikalauja, kad žmonės trak- 
tuotų kitus kaip lygius naudodamiesi tuo, ką schema jiems paskiria, 
presuponuoja viešosios ir privačiosios atsakomybės skirtį. Jie supo- 
nuoja, kad politikoje mus saisto pareiga, kuri neturi ekvivalento eili- 
nių bendrų privataus gyvenimo pareigų srityje. Mums reikia viešo- 
sios pareigos sampratos, kuri šį atsakomybės padalijimą daro kohe- 
rentišką, kuri paaiškina, kodėl pareiga, esanti suvereni vienoje sferoje, 
yra ne tokia imperatyvi kitoje. Šitai yra - jeigu atsakomybės padali- 
jimą manome esant svarbų ir fundamentalų - argumentas už deran- 
čią, o ne konkuruojančią lygybės sampratą, kaip tai, kas apibrėžia 
viešąją atsakomybę, nes derančios sampratos paaiškina tą padalijimą 
natūraliai 1r sistemiškai, tuo tarpu konkuruojančios teorijos gali pa- 
aiškinti geriausiu atveju dirbtinai ir neįtikimai. 3 

Tai yra svarbi išvada bendrai bet kokiai plačiai mūsų politinių ir 
moralinių praktikų interpretacijai, tačiau ji turi ypatingą svarbą šia- 
me skyriuje. Ji rekomenduoja antrąją strategiją aiškinant, kodėl mes 
turime pareigą traktuoti kitus su vienodu rūpesčiu viešosios rim- 

ties pažeidimo ir aplaidumo situacijose, strategiją, kuri pripažįsta, 
kad mes neturime jokios bendros pareigos kitus tuo būdu traktuoti 
visose situacijose, ir mėgina paaiškinti, kodėl mes turime tą parei- 
gą, kai abstrakčiosios juridinės teisės konfliktuoja. Skirtis tarp vie- 
šosios ir privačiosios atsakomybės nuosavybės srityje reiškia esmi- 
nės svarbos perskyrą tarp prievolių, kurias individualūs piliečiai 
turi dviejų rūšių progomis: pirma, kai jie sprendžia, kaip naudoti 
tai, ką viešoji nuosavybės schema aiškiai jiems paskyrė, ir, antra, 
kai jie turi nuspręsti, ką ji jiems paskyrė, - dėl to, kad jos eksplici- 
tiškos normos yra neaiškios ar neišsamios, arba dėl to, kad abstrak- 
čios teisės, į kurias ji apeliuoja, kokiu nors būdu konfliktuoja. Pir- 
mosios rūšies proga pilietis gali manyti turįs teisę veikti sau ar ki- 
tiems, kuriuos jis pasirenka, kaip narys principo bendruomenės, 
kurios schema užtikrina, pagal naujausią viešą sprendimą, tai, ką ji 
laiko leistinumo ir naudos sau siekimo nuostatos sąlygomis. Tačiau 
antrosios rūšies proga jis negali sau leisti tos laisvės, nes klausimas 
tuomet yra, kaip turėtume tą schemą suprasti, kad suprastume ją 
deramai, o tai reiškia klausti, kaip tos sąlygos turėtų būti konkre- 
čiau apibrėžiamos. Kiekvienas pilietis turi sau atsakyti į tą interpre- 
tacinį klausimą, tikslindamas ir taikydamas derančią lygybės sampra- 
tą, kuri, jo įsitikinimu, teikia geriausią nustatytosios schemos pa- 
grindinės struktūros interpretaciją. 

Kitaip tariant, šiomis pastarosiomis progomis jo nuostatos turi 
būti egalitarinės, o ne leistinumo. Tai pagrindas, kurio mums reikia 
patobulintam egalitariniam pateisinimui rinką simuliuojančio požū- 
rio į tam tikras sunkiąsias teisės bylas. Jis įgalina mus formuluoti tą 
pateisinimą štai kokiu preliminariu ir apytikriu būdu. Rinką simu- 
liuojančios normos teikia bent jau dalį geriausio praktinio geriausios 
derančios lygybės sampratos išplėtojimo. Taigi šios normos turėtų 
orientuoti piliečius - kai jie yra iš tiesų angažuoti - ne tik naudojan- 
tis, bet ir plėtojant savo bendruomenės viešąją nuosavybės schemą, - 
o juos angažuoja situacijos, kai jos teigiamos abstrakčiosios teisės 
konfliktuoja. Aš išplėsiu ir ginsiu šiuos teiginius likusioje šio sky- 
riaus dalyje, tačiau dera pažymėti, jog net ir iki šios vietos argumen- 

tas teikia dar vieną pavyzdį, kaip teisė kaip integrali visuma skatina 
teisės ir moralės tarpusavio sąveiką kasdieniame praktiniame gyve- 
nime, net kai nenumatomas joks bylinėjimasis ir kiekvienas pilietis 
yra pats sau teisėjas. 


LYGYBĖ IR LYGINAMOJI KAINA 


Pratimas 


Mano paminėtos dvi derančios lygybės sampratos skiriasi f£undamen- 
taliais atžvilgiais. Pavyzdžiui, praktinis išteklių lygybės sampratos iš- 
plėtojimas reikalauja nelygų gerovės ir sveikatos, ir talento peveldė- 
jimą kompensuoti perskirstymo būdu, tačiau libertarinė samprata 
atmeta perskirstymą, laikydama jį iš principo vagyste. Tam tikrą skir- 
tumą lemtų - kai kuriais atvejais jis būtų reikšmingas - tai, su kuria iš 
šių sampratų pilietis patenka į situacijas, kai abstrakčiosios juridinės 
teisės konfliktuoja, kurią iš jų naudotų spręsti, kieno teisė yra konk- 
reti, o kieno turi pasiduoti. Kadangi mano pagrindinis tikslas yra 
parodyti sąsają tarp lygybės sampratos ir nelaimingus įvykius regu- 
liuojančios teisės, aš neargumentuosiu, o tik presuponuosiu, jog iš- 
teklių lygybės samprata yra pranašesnė už libertarinę sampratą: ji ne 
blogiau dera su mūsų teisinėmis ir moralinėmis praktikomis ir yra 
geresnė savo abstrakčiąja moraline teorija.!* 

Taip pat nemėginsiu tobulinti šiurkštokos išteklių lygybės sampra- 
tos formuluotės, kurią pateikiau prieš akimirką; aš kliaujuosi argu- 
mentais, išdėstytais kitur: ten jai suteikiau artikuliuotesnę formą ir, 
viliuosi, sustiprinau jos apeliaciją!" Čia mums užtenka ir šio šiurkš- 
taus paaiškinimo, kad galėtume tęsti savo egalitarinio rinką simuliuo- 
jančių teisminių sprendimų pateisinimo konstravimą. Pamėginsiu pa- 
rodyti, jog jeigu kas nors tikrai pripažįsta išteklių lygybės sampratą 
kaip teikiančią geresnę nei kitos lygybės sampratos visa apimančią sa- 
vo bendruomenės nuosavybės schemos interpretaciją, tai jis į savo pri- 
vačias prievoles turėtų rinktis tokį požiūrį, kuris produkuoja rinką 
simuliuojančius sprendimus dauguma atvejų, kai abstrakčios juridinės 

teisės konkuruoja. Mano argumentas nėra dedukcinis. Jis neįrodinėja, 
jog tas, kuris pripažįsta šakninę išteklių lygybės idėją, automatiškai ir 
neišvengiamai bus priverstas padaryti tas išvadas, kurias aš perteikiu. 
Aš tik argumentuoju, jog jį saistys reikalavimas priimti seriją sprendi- 
mų, rafinuojančių tą sampratą taip, kad ji tiktų tiems atvejams, ku- 
riuos svarstome, ir kad tuomet dauguma įprastų atvejų pagrįsti sprendi- 
mai jį kreiptų į rinkos simuliavimą. Tačiau mano argumentas nereko- 
menduos ekonominio principo visais tais atvejais, kuriais ekonominės 
interpretacijos šalininkai manytų jį esant deramą, nes egalitarinis patei- 
sinimas smerkia, o ne patvirtina daug ką iš to, ką jie teigia. 


Pagrindinė linija 

Tarkime, jog jūs ir aš turime apytikriai vienodą turtą ir nė vienas iš 
mudviejų nesame nei neįgalus, nei turime kokių kitų ypatingų porei- 
kių, nei esame priklausomi nuo ypatingų sąlygų. Mes pamatome, 
jog veiklos, kurias mes nepriklausomai vienas nuo kito planuojame, 
kiekvienas ketindamas pasinaudoti bendromis teisėmis, kurias už- 
tikrina nuosavybės teisė, konfliktuoja. Vieną vakarą aš noriu išmokti 
kokią nors trimito partiją, 0 jūs gretimame bute norite padirbėti prie 
algebros. Arba aš noriu labai greitai važinėti savo automobiliu tuo 
keliu, kuriuo jūs norėtumėte saugiai eiti pasivaikščioti. Arba aš no- 
riu, kad mano traukiniai važiuotų greta lauko, kuriame jūs norite 
auginti javus. Mano projektai kertasi su jūsiškiais, ir aš, prieš jų im- 
damasis, turiu nuspręsti, kokiu mastu turėčiau pakoreguoti savo pla- 
nus, kad atsižvelgčiau į jūsų interesus, ir kokiu mastu aš turiu pri- 
siimti atsakomybę už bet kokią žalą, kurią galėčiau jums padaryti. 
Intuityviai žvelgiant, atrodo korektiška, jog šitai bent iš dalies yra tų 
sprendimų, kuriuos aš galėčiau priimti, reliatyvios kainos kiekvie- 
nam iš mūsų dalykas. Jeigu man visai nedaug atsieitų, jei atsisaky- 
čiau savo planų, o jums atsieitų tikrai brangiai, jeigu aš jų neatsisaky- 
čiau, tai šitai atrodo geras pagrindas jų atsisakyti jūsų naudai arba, 
jeigu jau imuosi tos veiklos, jums kompensuoti nuostolius. 

Privačios atsakomybės teorija, kurią mes dabar tikriname, paaiški- 

na, kodėl šiuose moraliniuose sprendimuose figūruoja reliatyvi kaina. 
Pagal tą teoriją, mes turime veikti taip, tarsi konkrečios teisės, kurio- 
mis mes abu sykiu negalime pasinaudoti, tarp mūsų dar nebūtų pa- 
skirstytos ir mes patys turėtume jas paskirstyti geriausiai kaip galime 
tuo būdu, kuriuo tai daryti rekomenduoja išteklių lygybės samprata. 
Jeigu mes turėtume pakankamai laiko, galimybių ir geros valios sude- 
rėti dėl kokio nors kompromiso - pavyzdžiui, jeigu sutartume dėl ma- 
no grojimo trimitu valandų, - tai lygybę būtų galima išlaikyti būtent 
tokiu būdu. Tačiau jeigu tomis aplinkybėmis kompromisas nėra įma- 
nomas, kiekvienas iš mudviejų turime veikti taip, kad minimizuotume 
mūsų pasiekiamo paskirstymo nelygybę, o tai reiškia - taip, kad pra- 
laiminčiojo nenauda būtų kuo mažesnė. Tačiau šis lyginamosios skriau- 
dos principas reikalauja detalizavimo. Kaip turėtume matuoti pasi- 
naudojimo kokia nors proga ar jos praleidimo reliatyvią kainą? Mūsų 
šakninė prielaida, - jog mes remiame išteklių lygybės schemą, o ne 
utilitarinės lygybės ar kokią kitą į gerovę apeliuojančią (welfarist) 
sampratą, — eliminuoja kai kurių priemonių galimybę. Lyginamosios 
kainos privalome nematuoti laimės ar satisfakcijos, ar kokios kitos 
gerovės dimensijos terminais. Taigi skaičiuodami, kas šiomis aplinky- 
bėmis prarastų mažiau, finansines sąnaudas turime lyginti ne dėl to, 
kad pinigai yra svarbiau už viską, bet todėl, kad tai yra pats abstrak- 
čiausias ir dėl to geriausias standartas, tinkamas naudoti sprendžiant, 
kuris iš mūsų patirs didesnę nenaudą išteklių požiūriu kiekvieno iš 
sprendimų, kuriuos galėtume padaryti, atveju. 

Tai problemiška, kai rūpimieji nuostoliai nėra akivaizdžiai ar ne- 
tarpiškai finansiniai. Ko gero mudviem rūpi ne pajamos, kai aš noriu 
repetuoti, 0 jūs norite mokytis. Kaip turėčiau nuspręsti, ar lyginamo- 
sios kainos principas duoda man teisę groti trimitu? Klausimas, kurį 
turėčiau iškelti, yra ne tas, ar iš trimito partijos repetavimo aš turėčiau 
daugiau malonumo, negu jūs patirtumėte lavindamas savo uždavinių 
sprendimo įgūdžius, o tas, ar žala mano visuminiams planams bus 
didesnė negu žala jūsų planams. Kadangi mes abu savo dispozicijoje 
turime apytikriai vienodas lėšas, atrodo logiška žalą matuoti tuo bū- 
du, kuriuo tai daryti sugestijuoja rinkos simuliacijos testas: klausiant, 

ar už tai, kad aš liaučiausi muzikavęs, jūs mokėtumėte, - jeigu turėtu- 
mėte tai daryti, - daugiau, negu aš mokėčiau už galimybę muzikuoti. 
Šitai gali skambėti ciniškai, kaip meno ir mokslo teikiamo džiaugsmo 
redukcija į pinigus, tačiau tai visiškai įtikinamas būdas mėginti apytik- 
riai pamatuoti tai, ką mes norime nustatyti: reliatyvią tų dviejų veiklų 
svarbą kiekvienam iš mūsų visa apimančiose mūsų schemose, pagal 
kurias mes norime tvarkyti savo gyvenimą. Šiam tikslui toks testas 
tinka geriau nei bet koks malonumo ar džiaugsmo, kurį kiekvienas iš 
mūsų gautų ar prarastų, galimybės lyginimas arba tų veiklų reliatyvios 
svarbos etiškai geriausio gyvenimo požiūriu lyginimas. 

Tačiau tarkime, jog tai, ką aš noriu daryti, veiks ne tik jus, bet ir 
daugelį kitų žmonių. Jeigu mano traukinys važiuoja visu greičiu ir 
sukelia kibirkštis, šitai padidins kainą, kurią žmonės bendru mastu 
turi sumokėti už duoną; jeigu traukinys važiuoja lėčiau 1r pasėliai 
išsaugomi, šitai padidins žmonių ir prekių, kuriuos gabena trauki- 
nys, transportavimo kainą. Tačiau kadangi tai komercinė byla, pa- 
darinius kitų atžvilgiu adekvačiai reprezentuoja palyginimas, ko ma- 
no geležinkelio bendrovė ir jūsų firma turės netekti kiekvieno iš 
sprendimų atveju. Tačiau trimito ir algebros atvejis yra kitoks. Ma- 
no sprendimo pasekmes kitiems, jeigu tų padarinių apskritai dera 
paisyti, reikėtų numatyti atskirai. Galbūt muzikavimas trimitu man 
yra svarbesnis, matuojant pagal tai, kiek man kainuotų privilegija, 
jeigu reikėtų už ją susimokėti, negu jums ar bet kuriam kitam pa- 
vieniam kaimynui - mano tylumas, tačiau ne toks svarbus kaip ma- 
no tylumas - visiems kaimynams kolektyviai, kaip grupei. Kuris pa- 
lyginimas turėtų būti lemiamas lyginamosios skriaudos principui? 
Tai sunkus klausimas, ir abu atsakymai iš pradžių atrodo savaip įtiki- 
nami. Tačiau antrasis atsakymas atrodo geresnis. Jeigu išteklių lygy- 
bės principą galima tarti jau galiojant ne tik tarp mūsų, bet visoje 
bendruomenėje tų, kuriuos veiks mano repetavimas, tai kokios nors 
galimybės, kurią galėčiau pasirinkti, kainą turiu apskaičiuoti pama- 
tuodamas jos svarbą kitiems apskritai; tikroji mano grojimo trimitu 
kaina kitiems yra tai, ką jie, visi drauge, būtų nusiteikę sumokėti už 
tai, kad aš liaučiausi tai daręs. 

Dabar turime pagrindines asmeninės atsakomybės dalinės teorijos 
apybrėžas. Šios teorijos netaikysime - bent jau tokia paprasta forma - 
kiekviena proga, kai privačios nuosavybės panaudos praktikos 
konfliktuoja tokiais būdais, kurių nereguliuoja eksplicitiški praeities 
politiniai sprendimai. Kada turėtume ją atmesti? Svarstydamas konf- 
liktą tarp mano trimitavimo ir jūsų algebros, aš tariau, jog eksplici- 
tiška nuosavybės distribucija tarp mūsų, vertinant išteklių lygybės 
požiūriu, yra lygi. Tai nebūtinai reiškia (nors tai ir tariau), jog nė 
vienas iš mudviejų nėra turtingesnis už kitą. Juk jūs galėtumėte būti 
turtingesnis už mane dėl priežasčių, visiškai derančių su išteklių ly- 
gybe tarp mūsų. Galbūt aš daugiau negu jūs išleidau pinigų praeityje 
arba pasirinkau darbą, kuris man davė mažiau pajamų. Nepaisant 
to, galėčiau apie jus žinoti ką nors tokio, kas išteklių lygybės tarp 
mūsų prielaidą darytų neįtikinamą: pavyzdžiui, galėčiau žinoti, jog 
jūs kenčiate dėl sunkios formos neįgalumo ir nesate gavęs jokių so- 
cialinių resursų kompensacijos forma. Tuo atveju lyginamosios fi- 
nansinės skriaudos principas, kuris konkrečias teises darys priklau- 
somas nuo klausimo, kuris iš mūsų daugiau mokėtų už tam tikrą 
galimybę, galėtų būti nederamas, nes galėtų neužtikrinti tokio pa- 
skirstymo tarp mūsų, kurį šiomis aplinkybėmis rekomenduoja ištek- 
lių lygybės samprata.!* Tačiau kai mano veiksmai paveiks ne kokį 
nors konkretų žinomą asmenį ar grupę, apie kuriuos galiu surinkti 
tokio pobūdžio informacijos, bet nežinia kokius žmones, apie ku- 
riuos negaliu turėti tokios informacijos, aš turėčiau tarti, jog lygina- 
moji kaina teikia teisingą testą. Net jeigu esu įsitikinęs, jog ištekliai 
buvo paskirstyti nelygiai, normaliomis aplinkybėmis neturiu jokio 
pagrindo ką nors tarti dėl nelygybės krypties konkrečių žmonių, ku- 
riuos paveiks mano aktas atžvilgiu. 

Aš taip pat tariau - implicitiškai, - jog mano „viskas-arba-nie- 
ko“ sprendimą, ar pasinaudoti tam tikra galimybe, nesant realisti- 
nės galimybės derėtis, dera laikyti atskiru klausimu. Jeigu mes iš 
tikrųjų esame kaimynai, ši prielaida būtų klaida: konkretų sprendimą 

aš turiu suvokti kaip dalį tęstinės serijos susijusių sprendimų, ku- 
riuos darome kiekvienas iš mudviejų. Kiekviena iš tų progų trimi- 
tavimas man galėtų rūpėti mažiau nei jums - ramybė, mažiau — 
lapų deginimas nei jums - išvengti oro taršos ir taip toliau; tačiau 
jeigu kiekvieną kartą aš jums paprasčiausiai pagarbiai nusileidžiu, 
balansas tolydžio triks. Jeigu aš vienu atveju atsisakau galimybės 
dėl to, kad reliatyvus nuostolis jums bus didesnis, šitai man turi 
pridėti taškų moralės dienyne, taškų, kurie leidžia nedaryti kito 
tokio sprendimo, kurį aš arba jūs turime padaryti. Tačiau morali- 
nio dienyno režimas normaliomis aplinkybėmis bus įmanomas tik 
tarp Žmonių, tokių kaip kaimynai, kurių santykiai yra tęstiniai ir 
savimoningi. Nėra jokio prasmingo ar įgyvendinamo būdo taškais 
dienyne grįsti kiekvieno iš mūsų daromus sprendimus, kurie veikia 
kitus apskritai arba svetimą žmogų - tik vieną kartą. Mes turime 
kliautis hipoteze, jog jeigu kiekvienas tokius sprendimus traktuoja- 
me kaip izoliuotus atvejus, ilgalaikėje perspektyvoje tai užtikrins 
maždaug vienodą teisingumą kiekvienam. 

Mes artėjame prie štai kokios išvados. Lyginamosios finansinės 
skriaudos principu turėčiau vadovautis tuomet, kai žinau, jog jei pa- 
sinaudosiu tam tikra konkrečia teise, tai konfliktuos su kitų asmenų, 
su kuriais neturiu jokių ypatingų tęstinių santykių ir apie kuriuos 
neturiu jokios specialios relevantiškos rūšies informacijos, abstrak- 
čių teisių realizavimu. Dėl šio mano nežinojimo gali būti dar sunkiau 
pritaikyti tą principą. Mat kaip aš tuomet spręsiu, ar tie, kurie, tikė- 
tina, bus veikiami mano veiksmų, už tą galimybę iš tiesų mokėtų 
daugiau - individualiai arba kolektyviai - negu aš? Komerciniame 
kontekste, kaip kad traukinio ir fermerio pavyzdyje, mano apytikris 
rinkos žinojimas gali suteikti pakankamai informacijos. Jeigu aš va- 
dovauju geležinkelio bendrovei ir žinau, jog fermerių, kurių ūkiai 
yra prie geležinkelio, kolektyviai patirsima žala bus didesnė už konk- 
rečią neteksimų javų rinkos vertę, galėčiau tarti, jog jie mokėtų tą 
sumą už galimybę nepatirti to nuostolio. Nekomerciniuose konteks- 
tuose, kaip antai triukšmo normų viršijimo atvejais, gali kilti reikalas 
pasitelkti „rezoniško“ ar „reprezentatyvaus“ asmens, gyvenančio tie- 

siogiai veikiamoje kaimynystėje, idėją, pasitelkti savo bendrąjį žino- 
jimą, kokiu mastu daugumai žmonių nepatinka arba kokiu mastu 
juos frustruotų ta skriauda, kurią aš jiems padarysiu. Tačiau mes tu- 
rime tikrai pakankamai tokios rūšies bendrųjų žinių, kad lyginamo- 
sios finansinės skriaudos principą padarytume pakankamai funkcio- 
nalų dauguma tokių atvejų. 

Net jei taip, tą principą turime patikslinti kitu, daug svarbesniu 
atžvilgiu. Mat kai kuriomis aplinkybėmis būtų akivaizdžiai netei- 
singa tam tikro nuostolio ar žalos svarbą matuoti vien klausiant, ar 
auka, kad išvengtų to nuostolio, mokėtų arba galėtų mokėti dau- 
giau nei kolektyviai mokėtų kiti, kad turėtų galimybę daryti tai, 
kas gresia tuo nuostoliu. Kad suprastume - kodėl, turime dar šį tą 
pažymėti bendrosios išteklių lygybės schemos klausimu. Aš sakiau, 
jog ji presuponuoja, jog lygybė išlieka ir yra užtikrinama rinkos 
transakcijose, bet kad šitai yra tikslintinas dalykas. Jau sakiau, jog 
šią prielaidą reikia patikslinti taip, kad būtų atsižvelgta į talento 
skirtumus. Taip pat ją dera patikslinti taip, kad būtų atsižvelgta į 
individualias teises. Pagal išteklių lygybės sampratą, žmonės turi 
teises, kurios saugo fundamentalius interesus, įskaitant tuos, ku- 
riuos racionalūs žmonės apdraustų nuo žalos, jeigu draudimas bū- 
tų prieinamas kiekvienam vienodomis ir ekonomiškai patenkina- 
momis sąlygomis. Jie taip pat turi teises, užtikrinančias kiekvieno 
asmens nepriklausomybę nuo kitų žmonių prietaringų nuostatų ir 
antipatijų, kurios, jeigu joms būtų leista daryti įtaką rinkos tran- 
sakcijoms, žlugdytų, o ne artintų tikslą paskirstymą padaryti jautrų 
tikrai žmonių sprendimų kainai. Šias dvi teisių rūšis esu išsamiai 
aptaręs kitur!?, tačiau net šis glaustas nusakymas paaiškina, kodėl 
tam tikrais dramatiškais atvejais šių teisių pripažinimas darys ne- 
įmanomą simuliuojamąjį rinkos modelį. Tarkime, pavyzdžiui, jog 
mano vaiko gyvenimas priklauso nuo triukšmingos greitosios me- 
dicinos pagalbos, erzinančios didelį skaičių žmonių, kurie, kad ne- 
būtų nervinami, kolektyviai sumokėtų daugiau pinigų, negu turiu 
aš, sudėjus visas mano lėšas. Arba tarkime, jog aš esu juodaodis, o 
mano kaimynai, kad savo kieme nedeginčiau lapų, kartu sumokėtų 

daugiau, negu aš galėčiau sumokėti ar sumokėčiau, kad turėčiau ga- 
limybę juos deginti, — tiesiog todėl, kad jie nenori manęs matyti. 
Žinoma, šios situacijos nėra išskirtinės progos, kai lyginamosios fi- 
nansinės skriaudos testas atrodytų neteisingas metodas teisėjauti dėl 
konkrečių teisių; aš jas nurodau tik tam, kad parodyčiau, jog tą testą 
reikėtų įvairiais būdais - be tų, kuriuos svarstėme iki šiol, - tikslinti. 


Praktinis išplėtojimas 


Jeigu mes išanalizuojame šias išimtis ir patikslinimus, mūsų asme- 
ninės atsakomybės teorija taps sudėtingesnė. Tačiau niekas iš to, ką 
mes atskleidėme, nesugestijuoja, kad ji pateisintų mažiau mūsų tei- 
sėjų išplėtotos nelaimingus įvykius reguliuojančios teisės struktū- 
ros aspektų, negu pateisintų utilitarinis argumentas. Nors akade- 
minis išteklių lygybės sampratos išplėtojimas turi būti, kaip matė- 
me, jautrus informacijai, susijusiai su turto esamo paskirstymo tarp 
veikėjo 1r kito asmens, kuriam, kaip anas žino, jo veikla padarys 
žalos ar sukels pavojų, teisingumu, praktinis išplėtojimas konkre- 
čiais atvejais būtų daug nejautresnis tos rūšies informacijai, ir todėl 
būtų tikėtina, kad jis remsis įvairiomis doktrinomis apie pagrįstu- 
mą, prisidėjimą prie aplaidumo (contributory negligence) bei kitu: 
delikto teisės bagažu, su kuriuo susidūrėme anksčiau. Pavyzdžiui, 
teisės leidėjas, įgyvendinantis asmeninės atsakomybės modelį, grin- 
džiamą išteklių lygybe, turėtų gerą pagrindą neskatinti žmonių spe- 
kuliuoti apie tai, ar tie, kuriems jie, tikėtina, padarys žalos, turi 
daugiau ar mažiau turto, negu pateisintų išteklių lygybės samprata. 
Jis manytų, jog teisingumas bendru mastu būtų užtikrintas geriau, 
perskirtymą patikint legislatyvinėms schemoms, kurių padariniai 
yra ne tokie neprognozuojami. Jis turėtų ir kitų motyvų daryti to- 
kią išvadą: atrodo neteisinga, jog kompensacija aukai turėtų priklau- 
syti nuo veikėjo reliatyvaus turto - jei ne dėl kokios kitos priežas- 
ties, tai dėl sunkumo, kuris kiltų trokštančiam priimtinomis sąly- 
gomis apsidrausti nuo žalos. Taigi teisės leidėjas geriau pasielgs 
leisdamas žmonėms savo sprendimus dėl rizikos ir teisinės atsako- 

mybės grįsti bendra informacija apie „vidutinio“ (average) žmo- 
gaus polinkius ir preferencijas, negu iš jų reikalaudamas ieškoti spe- 
cialios informacijos, kurią konkrečiais atvejais darytų reikalingą iš- 
samus akademinis išteklių lygybės sampratos išplėtojimas. Tačiau 
nors tas praktinis išplėtojimas naudotų „objektyvius“ standartus, 
jis taip pat būtų atidus ypatingoms aplinkybėms, kuriomis būtų ti- 
kėtina, jog lyginamosios finansinės skriaudos principas ignoruos 
teises ar kitaip pasirodys esąs neteisingas. Jis reikalautų, kad teisi- 
nė atsakomybė už tam tikrų rūšių žalą - pavyzdžiui, grėsmę gyvy- 
bei ir sužalojimą, motyvuojamą rasistinės nuostatos, - nebūtų ties- 
mukų finansinių to principo testų objektu. 


PRIVATŪS ŽMONĖS 
IR VIEŠOSIOS ORGANIZACIJOS 


Taigi mes turime gerą pagrindą, išvestą iš teisės kaip Integruotos visu- 
mos ambicijų, pirmenybę atiduoti egalitariniam, o ne utilitariniam ne- 
laimingus įvykius reguliuojančios teisės pateisinimui. Jis daug sėkmin- 
gesnis substantyvių interpretacijos dimensijų atžvilgiu. Nelaimingus 
įvykius reguliuojančios teisės interpretacija turi pasitelkti asmeninės 
atsakomybės schemą, o utilitarinis argumentas, kaip nustatėme, nega- 
lėjo pateikti įtikinamos asmeninės atsakomybės schemos. Egalitarinis 
argumentas gali suteikti tokią schemą; jis teikia atsakomybės schemą, 
kuri yra patraukli savaime, ir dar pripažįsta dinamišką sąveikavimą 
tarp teisės, viešosios dorybės ir privačios atsakomybės, sąveiką, kuri 
yra vienas iš pačių patraukliausių principo bendruomenės bruožų. 
Egalitarinis argumentas turi kitą mūsų argumentacija: kaip visu- 
mai svarbų bruožą: jis riboja rinkos simuliacijos taikymo mastą ne 
tik tais įvairiais būdais, kuriuos jau pažymėjome, bet taip pat institu- 
ciškai. Utilitarinis argumentas teikia idealą, kuris, kai yra pripažįsta- 
mas, turi būti suverenus teisėkūros, kaip ir bylų sprendimo, atžvilgiu. 
Jeigu bendruomenė yra teisingesnė visada, kai yra laimingesnė, o tei- 
sinės normos, reguliuojančios teisinę atsakomybę už nelaimingus įvy- 
kius ar viešosios rimties pažeidimus, prie visuminės laimės daugiausiai 

prisideda tuomet, kai bendruomenę daro apskritai imant turtingesnę, 
i1mituodamos hipotetines rinkas, tuomet visada, kai Parlamento pra- 
šoma pareguliuoti greitį, kuriuo traukiniai gali važiuoti, kai esama ri- 
zikos, kad jų sukeliamos kibirkštys sunaikins pasėlius, arba visada, kai 
Niujorko miesto valdžia turi nuspręsti, kada daugiabučiuose namuose 
arba gausiai gyvenamoje kaimynystėje galima groti muzikos intrumen- 
tais, jis turėtų siekti sukurti būtent tokias juridines teises, kurias būtų 
įtvirtinusios rinkos transakcijos, jeigu jos būtų įmanomos. Egalitarinis 
argumentas neturi šios implikacijos, nes legislatūra, kitaip nei privatūs 
piliečiai, turi ir prievolių, ir galimybių pagerinti paskirstymą, kurį iki 
šiol sukūrė savo kurtąja teise; ji turi prievolių, kurių neturi jie, ir prie- 
monių bei strategijų, kurių negali pasitelkti jie. 

Iš tiesų mūsų argumentacija už egalitarinę interpretaciją prasidė- 
jo būtent šia perskyra. Mes tarėme, jog valdžia turi bendrą visa smel- 
kiančią pareigą, kurios privatūs piliečiai, kaip individai, neturi. Val- 
džia privalo nuolat peržiūrinėti ir keisti savo nustatytas nuosavybės 
normas, jei reikia - keisti iš pagrindų, tam, kad artintų jas prie idea- 
lo, reikalaujančio traktuoti žmones kaip lygius pagal geriausią samp- 
ratą. Rinkos simuliacija, kuri presuponuoja jau veikiančios schemos 
adekvatumą, tam tikslui būtų groteskiškai cirkuliarus ir silpnas gink- 
las. Taigi mūsų paaiškinimas, prasidedantis atsakomybės perdala, nei- 
gia, kad ekonominis principas teikia ekskliuzyvinį testą teisėkūrai, 
kurios objektas - pagrindinės ekonominės sistemos struktūros arba 
detalesnės jos reguliacijos. 

Baigdami šį lygybės 1r nuosavybės tyrimą, turime dar kartą grįžti 
prie politinės nuostatos ir principo perskyros, nes ji suteikia papil- 
domą dimensiją viešosios ir privačiosios atsakomybės priešpriešai, 
kurią aiškinomės. Mūsų pagrindinis argumentas taria, jog konflikto 
tarp abstrakčių juridinių teisių situacijas privatūs piliečiai turi trak- 
tuoti kaip keliančias principo klausimus dėl konkrečių teisių, kurias 
galiausiai turi kiekviena šalis. Tačiau tai nereiškia, jog kiekvieną savo 
sprendimą, kurį priima reguliuodama ir skirstydama nuosavybę, ar 
netgi savo įstatymus dėl viešosios rimties pažeidimų ir aplaidumo 
legislatūra turi traktuoti kaip principo, o ne politinės nuostatos da- 

lykus. Mes reikalaujame, jog valdžia savo nuosavybės sistemą 
konstruotų taip, kad žmones traktuotų kaip lygius pagal deramą 
sampratą; tai mūsų argumento už egalitarinę šių teisės sričių interp- 
retaciją pamatas. Tačiau, kaip matėme 6-ame skyriuje, valdžia tą rei- 
kalavimą paprastai turi traktuoti tarsi politinę nuostatą, kaip reko- 
menduojantį bendrą kolektyvinį tikslą, gerbiantį rūpesčio lygybę 
bendru mastu ir statistiškai, o ne kaip suponuojantį, jog kiekvienas 
individualus įstatymas arba reguliacija, vertinant skyrium, turi su- 
teikti kiekvienam piliečiui tai, į ką jis turi teisę. Žinoma, kiekvienas 
legislatyvinis sprendimas dėl nuosavybės privalo gerbti tam tikras 
politines teises. (10-ame skyriuje turėsime apsvarstyti, kokiu mastu 
šios politinės teisės tampa juridinėmis teisėmis pagal geriausią Jung- 
tinių Valstijų konstitucijos interpretaciją.) Tačiau šiaip kolektyvinio 
bendro intereso legislatūra gali siekti naudodama įvairias skirtingas 
priemones ir metodus, kiekvienu iš kurių pasiekiamas šiek tiek skir- 
tingas paskirstymas kiekvienam asmeniui, imant skyrium. Joks pilie- 
tis neturi teisės į tai, kad būtų pasirinktas tas, o ne kuris kitas meto- 
das tiesiog dėl to, kad jis jam atneš daugiau naudos. Šis pasirinkimas 
yra politinės nuostatos, o ne principo dalykas. 

Teisės leidėjo nesaisto joks bendras reikalas priimti tokius politinės 
strategijos sprendimus, kurie produkuoja tokį teisių ir galimybių pa- 
skirstymą, dėl kurio būtų buvę suderėta ypatingus padarinius pati- 
riančių šalių sutarimu. Pavyzdžiui, teisės leidėjas gali manyti, jog ge- 
riausias visu greičiu važiuojančių traukinių ir sudeginamų pasėlių pro- 
blemos sprendimas turi būti jautrus nacionalinei transportavimo bei 
žemės ūkio politikai ar netgi nacionalinės gynybos reikmėms ir įmokų 
balansui arba užsienio valiutų rinkai. Savo sprendimus dėl normas vir- 
šijančio triukšmo jis gali traktuoti kaip bendresnės žemės naudojimo 
ir miesto planavimo ar netgi paramos muzikai ar menams politikos 
aspektą. Jo sprendimai neturi būti „viskas-arba-nieko“ tipo sprendi- 
mai, tokie, kuriuos savo nuovoka veikiančius piliečius verčia priimti 
praktinės aplinkybės. Teisėkūra teikia galimybę išplėtoti sudėtingą re- 
guliacijos schemą, kurios efektyvumas priklauso nuo visa apimančios 
strategijos. Pavyzdžiui, ji gali skirtingai skirtingose šalies vietose sure- 

guliuoti traukinio greitį, reaguodama į tūkstantį sudėtingų transpor- 
tavimo ir agrikultūrinės panaudos ar poreikių variacijų, arba gali miestus 
suskirstyti į zonas, kuriose triukšmas traktuojamas skirtingai, - su są- 
lyga, kad tos perdalos nėra arbitralios ir nemaskuoja nelegitimios diskri- 
minacijos, kuri pažeistų individualias teises. 

Tačiau kai legislatūra jau yra priėmusi sprendimą, individai tuo- 
met tikrai turi juridines teises į tai, kas jiems yra paskirta, ir pagal 
teisės kaip integruotos visumos sampratą šios teisės galioja ne tik 
eksplicitiškiems paskyrimams, bet ir tiems atvejams, kuriems jas ga- 
lima pritaikyti remiantis principu, nors jie nėra eksplicitiškai numa- 
tyti. Šiame skyriuje mes analizavome tokio principu grindžiamo tai- 
kymo deramą pagrindą tam tikrais atvejais. Dabar galiu persakyti 
savo tezę štai kaip. Kai privatūs piliečiai susiduria su konfliktu tarp 
jų bendrų abstrakčių bendrosios teisės numatomų nuosavybės teisių 
(kaip skirtingų nuo tų jų teisių, kurias numato konkretūs reguliuoja- 
mieji įstatymai, įkūnijantys atskiras politines nuostatas, tokias kaip 
tos, kurias ką tik įsivaizdavau), jie šiuos konfliktus turi spręsti pasi- 
telkdami pamatinį principą, kurį visa apimanti schema sumanyta gerb- 
ti, būtent principą, kad ji juos turi traktuoti kaip lygius. Jie turi klausti, 
kokią vienodo rūpesčio sampratą schema kaip visuma išreiškia pagal 
geriausią interpretaciją, ir rinktis tokį konkrečių teisių taikymą, kuris 
iš jiems tomis aplinkybėmis prieinamų parinkčių geriausiai tarnau- 
ja tai sampratai. Kad iliustruočiau šios interpretacinės problemos po- 
būdį ir sudėtingumą, aš suponavau, jog išteklių lygybės samprata 
tam tikslui teikia tinkamą sampratą, ir teigiu, kad amerikiečių ir bri- 
tų viešosios rimties pažeidimus ir aplaidumą reguliuojančios teisės 
pagrindinės linijos dera su įtikinamu tos interpretacinės problemos 
sprendimu remiantis ta prielaida. Tačiau toks procesas nėra priimti- 
nas, kai konfliktai kyla pagal atskirus reguliacinius įstatymus, išreiš- 
kiančius aiškias politines nuostatas, nes teisės, kurias žmonės turi 
pagal tokį įstatymą, yra pernelyg priklausomos nuo tų specialių po- 
litinių nuostatų, kad įgaliotų tiesioginį apeliavimą į lygybės sampra- 
tą. Piliečių atsakomybė tuomet priklauso nuo kitokio klausimų komp- 
lekso, ir jie bus mūsų tolesnė tema. 


9. Įstatymai 


LEGISLATYVINĖ INTENCIJA 


Vieną dieną Heraklio teismą pasiekia nykstančios žuvų rūšies byla. 
Jis turi nuspręsti, ar Nykstančių biologinių rūšių aktas (Endangered 
Species Act) suteikia galią vidaus reikalų sekretoriui sustabdyti di- 
džiulį beveik baigtą federalinį jėgainės statybos projektą, kad būtų 
išsaugota smulki 1r ekologiškai nereikšminga žuvis, taigi pirmiausia 
jis turi nuspręsti, kaip skaityti įstatymus, kurių reikšmė yra neaiški. 
Mano argumentacija yra sudėtinga, ir iš karto pasakysiu, kaip ji bai- 
giasi. Įstatymams skaityti Heraklis naudos interpretacijos metodus, 
labai panašius į tuos, kuriuos jis naudoja spręsti bendrosios teisės 
byloms, metodus, kuriuos mes studijavome pastaruosiuose dviejuo- 
se skyriuose. Kongresą jis traktuos kaip autorių, kūrusį iki jo teisės 
grandinėje, tačiau — autorių su specialiomis galiomis ir prievolėmis, 
kurios skiriasi nuo jo paties, o savo paties vaidmenį supras kaip iš 
esmės kūrybinį vaidmenį partnerio, tęsiančio - tokiu būdu, kuris, jo 
įsitikinimu, yra geriausias, - Kongreso inicijuotos įstatyminės sche- 
mos plėtojimą. Jis savęs klaus, kuris to akto perskaitymas - tas, kuris 
leidžia, ar tas, kuris neleidžia sekretoriui sustabdyti beveik užbaigtus 
projektus, — palankiau parodo politinę istoriją, kurios dalis yra tas 
įstatymas ir kuri sudaro to įstatymo kontekstą. Jo požiūris į tai, kaip 
tas įstatymas turėtų būti interpretuojamas, iš dalies priklausys nuo 
to, ką tam tikri Kongreso nariai pasakė, dėl jo diskutuodami. Tačiau 
jis priklausys ir nuo geriausio atsakymo į politinius klausimus: pa- 
vyzdžiui, kokiu mastu šios rūšies dalykuose Kongresas turi paisyti 
viešosios opinijos ir ar nebūtų absurdiška dėl politinės nuostatos to- 
kių didelių nuostolių kaina saugoti negausias biologines rūšis.! Atsa- 
kydamas į šiuos klausimus jis, žinoma, turi remtis savo paties verti- 

nimu, ne dėl to, kad mano, jog jo nuomonės yra savaime teisingos, 
bet dėl to, kad niekas negali deramai atsakyti į jokį klausimą nie- 
kaip kitaip, o tik giliausiu lygmeniu kliaudamasis tuo, kuo jis pats 
yra įsitikinęs. 

Tačiau prieš išplėtodamas šį bendrą nusakymą to, kaip teisėjai 
turėtų interpretuoti įstatymus pagal teisės kaip integralios visumos 
sampratą, aš privalau pirma apsvarstyti vieną reikšmingą prieštara- 
vimą jai, 0 argumentas, kurį šis prieštaravimas provokuoja, duos 
mums darbo daugeliui puslapių. „Heraklio metodas ignoruoja svar- 
bų principą, giliai įsišaknijusį mūsų teisinėje praktikoje, - tą, jog įsta- 
tymai turi būti skaitomi ne pagal tai, kas - kaip yra įsitikinę teisėjai — 
padarys juos geriausius, bet pagal tai, ką turėjo galvoje tie teisės lei- 
dėjai, kurie juos faktiškai priėmė. Tarkime, jog Heraklis - po to, kai 
atsižvelgia į visa tai, į ką atsižvelgti rekomenduoja jo interpretacinis 
metodas, - nusprendžia, kad tas aktas yra geresnis teisėkūros pro- 
duktas, jeigu jį suprantame kaip nesuteikiantį sekretoriui galios su- 
stabdyti beveik užbaigtus ir labai brangius projektus. Kongresmenai, 
kurie jį išleido, galėjo turėti intenciją suteikti sekretoriui būtent to- 
kią galią. Tokiomis aplinkybėmis mūsų teisinė praktika, remiama de- 
mokratinių principų, reikalauja, kad Heraklis gerbtų jų intencijas, o 
ne savo skirtingą požiūrį“. 

Amerikos teisinėje praktikoje teisėjai iš tiesų nuolat daro nuoro- 
das į įvairius pareiškimus apie to akto tikslą, kuriuos kongresmenai 
ir kiti teisės leidėjai pateikia komiteto ataskaitose ar formaliuose de- 
batuose. Teisėjai sako, jog šie pareiškimai, imant drauge, sudaro to 
akto „legislatyvinę istoriją“, kurią jie turi gerbti. Tačiau mes galime 
laikytis dviejų kitokių požiūrių į šią legislatyvinės istorijos gerbimo 
praktiką. Vienas iš jų yra Heraklio požiūris. Įvairius pareiškimus, 
kurie sudaro legislatyvinę istoriją, jis traktuoja kaip politinius aktus, 
kuriuos jo įstatymo interpretacija turi atitikti ir paaiškinti, lygiai kaip 
ji turi atitikti paties įstatymo tekstą. Kitas požiūris — tai požiūris, 
presuponuojamas prieštaravimo, kurį ką tik aprašiau. Šiuos pareiš- 
kimus tas prieštaravimas traktuoja ne kaip savaime svarbius įvykius, 
bet kaip tų konkrečių teisės leidėjų, kurie juos padarė, mentalinės 

būklės (mental states) įrodymą, esą reprezentuojantį teisės leidėjų 
daugumos, kurių balsai sukūrė tą įstatymą, mentalinę būklę. 

Šią pažiūrą vadinsiu į „kalbėtojo intenciją“ apeliuojančia pažiūra 
(„sDeaker's meaning“ view), nes ji taria, jog teisėkūra yra komunika- 
cijos proga ar atvejis ir kad teisėjai, kai įstatymas nėra aiškus imant 
tiesiogiai, žiūri į legislatyvinę istoriją, kad išsiaiškintų, kokią protinę 
būklę (state of mind) teisės leidėjai siekė komunikuoti savo balsavi- 
mu. Žodžiu, ji taria, kad derama įstatymo interpretacija turi būti 
tokia, kurią 2-ame skyriuje pavadinau konversacine - ne konstruk- 
tyvine — interpretacija. Viešpataujantis šios teorijos modelis yra ge- 
rai žinomas kasdienės kalbos (ordinary sbeech) modelis. Kai draugas 
ką nors sako, mes galime paklausti: „Ką jis tuo nori pasakyti?“ ir 
manyti, jog mūsų atsakymas į tą klausimą tam tikru aspektu nusako 
jo proto būklę tuo metu, kai jis kalbėjo - kokią nors idėją, kurią jis 
norėjo mums komunikuoti kalbėdamas tai, ką jis kalbėjo. Wittgens- 
teinas ir kiti filosofai mus įspėja dėl šiurkštaus iškreipto šio pavaiz- 
davimo supratimo. Turėti mintį ir parinkti žodžius tai minčiai repre- 
zentuoti nėra du atskiri veiksmai. Taip pat žmonės nėra laisvi turėti 
galvoje ką tinkami, vartodami tuos žodžius, kuriuos jie vartoja, taigi 
klausimas „Ką jis nori pasakyti tais žodžiais?“ nėra klausimas tik dėl 
to, ką jis turėjo galvoje kalbėdamas. Tačiau šis pavaizdavimas pakan- 
kamai gerai tarnauja kaip paprastas aprašymas to, kaip mes suvokia- 
me to, kuris kalbėjo dviprasmiškai, supratimo problemą, ir kalbėto- 
jo intencijos teorija mums siūlo tą patį pavaizdavimą naudoti dvipras- 
miškiems ar neaiškiems teisės aktams suprasti. 

Jeigu asmuo pripažįsta kalbėtojo intencijos sąvoka pagrįstą pa- 
žiūrą, jo teorija, aiškinanti, kaip skaityti įstatymus, turės tam tikrą 
specifišką struktūrą. Savo išvadas jis teiks kaip teiginius apie paties 
įstatymo intenciją. Ar Nykstančių biologinių rūšių akto tikslas ar in- 
tencija yra suteikti sekretoriui tam tikrą galią? Tačiau įstatymo in- 
tenciją jis laiko teorine konstrukcija, apibendrinamuoju teiginiu apie 
konkrečių žmonių diskrečias intencijas, nes tik šie konkretūs žmo- 
nės gali iš tikrųjų turėti tokias konversacines intencijas, kurias jis turi 
galvoje. Todėl jo įstatymų teorija privalo atsakyti į štai kokį klausimų 

kompleksą. Kurie istoriniai žmonės laikytini teisės leidėjais? Kaip 
reikia nustatyti jų intencijas? Kai šios intencijos nors kiek skiriasi 
kiekvieno pavienio asmens atveju, kaip jas reikia kombinuoti į visa 
apimančią sudėtinę institucinę intenciją? Be to, jo atsakymai turi 
nustatyti fiksuotą momentą, kai įstatymas buvo skelbiamas, kai jis 
įgijo visą tą reikšmę, kurią nuo tada turi. 

Heraklio pažiūra tokios struktūros nereikalauja. Įstatymo tikslo 
ar intencijos idėją jis supranta ne kaip kokią nors konkrečių teisės 
leidėjų tikslų ar intencijų kombinaciją, bet kaip integralumo rezulta- 
tą, interpretacinės laikysenos politinių faktų, apimančių įstatymo iš- 
leidimą, atžvilgiu sąlygotą rezultatą. Jis kreipia dėmesį į pareiški- 
mus, kuriuos teisės leidėjai padarė jo priėmimo procese, tačiau jis 
juos traktuoja kaip savaime svarbius politinius įvykius, o ne kaip 
kokios nors juos sąlygojusios mentalinės būklės liudijimą. Taigi jam 
nėra reikalo turėti preciziškas pažiūras dėl to, kurių teisės leidėjų 
mentalinė būklė yra svarbi arba kokia ši būklė yra, arba kaip jis turė- 
tų kombinuoti jų būkles į kokią nors supermentalinę paties įstatymo 
ar pačios institucijos būklę. Taip pat jis nesuponuoja kokio nors ka- 
noninės kalbinės išraiškos momento, į kurį turėtų koncentruotis jo 
istorinis tyrimas; istorija, kurią jis interpretuoja, prasideda iki įstaty- 
mo priėmimo ir tęsiasi iki pat to momento, kai jis turi nuspręsti, 
kokį verdiktą dabar paskelbti. 

Heraklio metodai teikia geresnę tikros bylų sprendimų praktikos 
interpretaciją negu kalbėtojo intencijos teorija. Pastarosios defektai 
gali būti ištaisyti tik ją etapiškai transformuojant į Heraklio metodą. 
Trijų mano ką tik paminėtųjų lemiamos reikšmės klausimų, į kuriuos 
reikia atsakyti, kad kalbėtojo intencijos teoriją būtų galima panau- 
doti praktikoje, neįmanoma atsakyti tiesiog kvočiant šakninį - komu- 
nikavimo - modelį, tiesiog išsiaiškinant vidines intencijos ir teisėkū- 
ros, suvokiamos kaip kalbėjimo forma, sąsajas. Į juos reikia atsakyti 
politinėje teorijoje, prisiimant tam tikrus požiūrius kontroversiškais 
politinės moralės klausimais. Taigi kalbėtojo intencijos teorija negali 
pateisinti savo presuponuojamų politinio neutralumo pretenzijų, sa- 
vo ambicijos atskirti asmeninius teisėjo įsitikinimus nuo to, kaip jis 


ĮSTATYMAI 333 


skaito įstatymą. Be to, patys įtikinamiausi atsakymai į lemiamus klau- 
simus mus tolydžio tolina nuo kalbėtojo intencijos teorijos, kaip ji 
paprastai suprantama, ir kreipia prie kitokios pažiūros - pažiūros, 
kuri kelia uždavinį įgyvendinti pačius abstrakčiausius ir bendriausias 
politinius įsitikinimus, į kuriuos savo veikloje apeliuoja teisės leidė- 
jai, o ne viltis ir lūkesčius ar labiau detalizuotas politines nuomones, 
kurias jie turi galvoje balsuodami. Tačiau ši alternatyvi idėja tėra var- 
ganai suformuluota ir netvirta Heraklio metodo forma, į kurį ji, va- 
dinasi, duodasi redukuojama. 


KALBĖTOJO INTENCIJA 
Hermis 


Šiuos stambius teiginius argumentuosiu pakankamai detaliai, ne tik 
dėl to, kad į kalbėtojo intenciją apeliuojanti teisėkūros teorija (spea- 
ker's meaning tbeory of legislation) yra tokia populiari, bet ir dėl to, 
kad argumentas, atskleidžiantis jos defektus, teikia perskyras, kurių 
mums reikės, kai labiau tiesiogiai svarstysime paties Heraklio meto- 
dą. Dabar įsivaizduosiu kitą teisėją, Hermį, kuris yra beveik toks pat 
protingas kaip Heraklis ir lygiai toks pat stropus, kuris taip pat pri- 
pažįsta teisės kaip integralios visumos sampratą, bet pripažįsta ir į 
kalbėtojo intenciją apeliuojančią teisėkūros teoriją. Jis mano, jog tei- 
sėkūra yra komunikacijos forma, jog įstatymus jis privalo taikyti nusta- 
tydamas teisės leidėjų komunikacinę valią (communicative will) — 
pavyzdžiui, ką jie mėgino pasakyti, balsuodami už Nykstančių biolo- 
ginių rūšių aktą. Kadangi Hermis viską daro savimoningai, jis skirs 
laiko reflektuoti kiekvienam iš pasirinkimų, kuriuos jis turi padary- 
ti, kad kalbėtojo intencijos teoriją pritaikytų praktikoje. 

Jis nuo pat pradžių yra įsisamoninęs vieną keblumą, su kuriuo 
susiduria ta teorija. Juk ir draugų, kolegų, priešų ir mylimųjų inten- 
cijas pakankamai sunku nustatyti. Kaip jis gali viltis nustatyti sveti- 
mų praeityje veikusių žmonių, kurie visi galbūt nebegyvi, intencijas? 
Kaip jis gali būti tikras, jog būta kokių nors jam padėti galinčių in- 

tencijų, kurias reikia nustatyti? Niujorko valstijos pareigūnai, priėmę 
paveldėjimą reguliuojantį įstatymą, greičiausiai niekada nepagalvojo 
apie paveldėtoją žudiką; galbūt daugelis senatorių ir kongresmenų 
niekuomet nepagalvojo apie smulkios žuvelės ir beveik užbaigtų už- 
tvankų problemą. Tačiau Hermis darbą pradeda laikydamasis prak- 
tinės laikysenos šių įrodomumo problemų atžvilgiu. Jis pripažįsta 
tai, jog turi įdėti daugiau pastangų, kad nustatytų mentalines laiky- 
senas, sąlygojusias teisėkūros produkciją, nei reikia nustatyti menta- 
linėms būklėms žmonių, kuriuos jis sutinka baruose, jis pripažįsta, 
jog kartais turi apsispręsti dėl sprendinių dėl spekuliatyvinės tikimy- 
bės, o ne dėl praktinio tikrumo, ir kad kai kuriais atvejais jis privalo 
pripažinti, jog neturi jokių panaudoti galimų kokią nors rūpimą proto 
būklę liudijančių įrodymų, kurie įgalintų vienokį arba kitokį spren- 
dimą ir tuomet būti pasirengęs spręsti tą konkretų atvejį kokiu nors 
kitu būdu. Aš per daug nesureikšminsiu šios įrodomumo problemos. 
Tai pati nereikšmingiausia iš Hermio problemų. 


Kas yra įstatymo autoriai? 


Prieš žvalgydamasis praeities mąstymą liudijančių įrodymų, jis turi 
nuspręsti, kieno tai būta minčių. Kieno mentalinės būklės laikytinos 
atsižvelgtinomis identifikuojant intenciją, sąlygojusią Nykstančių bio- 
loginių rūšių aktą? Kiekvienas Kongreso narys, dalyvavęs balsuo- 
jant, įskaitant tuos, kurie balsavo prieš? Gal kai kurių mintys - pa- 
vyzdžiui, tų, kurie kalbėjo debatuose arba juose kalbėjo dažniausiai, - 
svarbesnės už kitų mintis? Kaip dėl vykdomųjų valdininkų ir padėjė- 
jų, kurie parengė pradinius įstatymo projektus? Kaip dėl prezidento, 
kuris pasirašė įstatymą ir suteikė jam teisės galią? Ar jo intencijos 
neturėtų būti laikomos labiau atsižvelgtinomis nei kiekvieno pavie- 
nio senatoriaus? Kaip dėl privačių piliečių, rašiusių laiškus savo kong- 
resmenams arba žadėjusių ar grasinusių balsuoti už arba prieš juos 
rinkimuose, arba paremti rinkimų kampaniją, arba atšaukti tą para- 
mą priklausomai nuo to, kaip jie balsuos? Kaip dėl įvairių lobistų ir 
akcijų grupių (action groups), kurie suvaidino savo (dabar įprastą) 

vaidmenį? Bet koks realistinis požiūris į legislatyvinį procesą numa- 
to šių grupių įtaką; jeigu jos prisidėjo prie to, kad teisė būtų papildy- 
ta tuo įstatymu, ar Hermis turi kokį nors gerą pagrindą jų intencijų 
nelaikyti atsižvelgtinomis apibrėžiant, kokia yra sukurtoji teisė? 

Esama ir tolesnės komplikacijos. Įstatymas egzistuoja ne tik 
sprendimų, kuriuos žmonės padarė, kad jį išleistų, dėka, bet ir kitų 
žmonių sprendimo vėliau jo nekeisti arba nepanaikinti dėka. Žino- 
ma, „sprendimas“ galbūt per stiprus terminas nusakyti toms nega- 
tyvioms laikysenoms, kurios daugumai įstatymų leidžia išlikti, kar- 
tais — ilgai po to, kai jie atitarnauja. Jie išlieka dėl to, kad jiems 
neskiriama dėmesio, ir jie galioja automatiškai, o ne dėl kokio nors 
sąmoningo ir kolektyvinio sprendimo. Tačiau net dėmesio neskyri- 
mas gali atspindėti kokį nors visuotinį supratimą apie įstatymo tikslą 
ir detalias pasekmes, supratimą, beskiriantį nuo to, kurio laikėsi jį 
pirmiausia išleidę įstatymo leidėjai; dramatiškesniais atvejais, kai 
žmonės rengė agitacinę kampaniją pakeitimui paremti ar siekdami, 
kad įstatymas būtų panaikintas, sprendimas palikti jį nepakeistą 
gali būti aktyvesnis ir eksplicitiškesnis gestas. Ar Hermis kada nors 
turėtų atsižvelgti į intencijas tų įvairių teisės leidėjų, kurie per praėju- 
sius metus ar dešimtmečius būtų galėję panaikinti įstatymą, bet to 
nepadarė? 

Tai ne akademiniai klausimai. Hermis privalo į juos atsakyti, kad 
galėtų kalbėtojo intencijos teoriją taikyti praktiškai. Jis negali rasti 
atsakymų klausdamas, kaip į juos atsakytų tie, į kurių intenciją dera 
atsižvelgti. Mat jis mėgina nustatyti, kieno intencijos laikytinos at- 
sižvelgtinomis. Jis neturi jokio kito pasirinkimo, tik imtis šių klausi- 
mų štai kokia dvasia. Jis turi nuomonę dėl įtakos, kurią tam tikrų 
pareigūnų ir piliečių grupių nuostatos, nuomonės ir ambicijos turėtų 
turėti teisėkūros procese. Jis įsitikins, jog vienas pasirinkimų, ku- 
riuos jis galėtų priimti spręsdamas, kieno intencija turėtų būti lai- 
koma atsižvelgtina nustatant legislatyvinę intenciją, kompleksas 
labiau priartintų prie jo idealo, jeigu būtų bendru mastu pripažįsta- 
mas teisėjų, ir kad kitas kompleksas tik tolintų nuo to idealo. Ka- 
dangi kalbėtojo intencijos teorija pati savaime neišsprendžia klau- 

simo, kieno intencija yra atsižvelgtina, Hermio atveju būtų klai- 
dinga rinktis kuriuos nors atsakymus iš antrojo komplekso vietoj 
pirmojo komplekso atsakymų. 

Taigi jo sprendiniai dėl to, kieno mintys yra atsižvelgtinos, bus 
jautrūs jo pažiūroms vienu senu klausimu - ar žmonėms atstovau- 
jantys teisės kūrėjai turėtų vadovautis savo pačių nuomonėmis ir 
įsitikinimais, būti atskaitingi tik savo sąžinei, — ir vienu naujesniu 
klausimu - ar lobizmas, abipusiškos paslaugos ir politinės akcijos 
komitetai yra demokratinio proceso korupcija, ar vertingi instru- 
mentai tam procesui sklandinti ir efektyvinti. Jo sprendimai taip 
pat bus jautrūs jo įsitikinimams apie reliatyvią teisingumo, kaip jis 
jį suvokia, svarbą ir apie aiškumą (certainty) teisėkūroje. Galiausiai 
jis galėtų prieiti išvadą, jog pirmenybę dera atiduoti labiau suvar- 
žytam aiškinimui, kieno intencija laikytina atsižvelgtina, - pavyz- 
džiui, aiškinimui, eliminuojančiam tiek amžininkus lobistus, tiek 
paskesnius teisės leidėjus, kurie būtų galėję panaikinti tą įstatymą, 
bet to nepadarė, - ne dėl to, jog jis mano, kad legislatyvinis proce- 
sas yra teisingesnis tada, kai ignoruoja viešąjį spaudimą arba yra 
nejautrus kaitai, bet todėl, jog platesnis suvokimas legislatyvinės 
intencijos idėją padarytų pernelyg miglotą ar beformę, kad ši turė- 
tų kokią nors praktinę naudą aiškinantis dviprasmišką teisėkūros 
produkciją. 


Kaip jas sumuoti? 


Tarkime, jog Hermis galiausiai nusprendžia, kad tik kongresmenų, 
faktiškai balsavusių už įstatymą, kai šis buvo priiminėjamas, intenci- 
jos turėtų būti laikomos atsižvelgtinomis ir kad visų jų intencijos 
turėtų būti laikomos vienodai atsižvelgtinomis. Dabar tarkime, jog 
jis pripažįsta, kad net šios pasirinktosios grupės narių jam rūpinčios 
intencijos buvo nevienodos. Vieno kongresmenų būrio intencija bu- 
vo ta, kad skretorius turėtų galią sustabdyti bet kokį projektą, kitos 
— kad jis turėtų galią stabdyti projektą, jeigu toks sprendimas nėra 
aiškiai nerezoniškas, o trečios - kad jis neturėtų jokios galios stabdy- 

ti jokio projekto, pradėto prieš jam įvardijant biologinę rūšį, kuriai 
dėl to projekto grėstų išnykimas. Kalbėtojo intencijos teorija reika- 
lauja iš Hermio susumuoti šias įvairias nuomones į kokią nors sudė- 
tinę grupinę intenciją. Ar jis turėtų naudoti „daugumos intencijos“ 
perspektyvą, pagal kurią institucinė intencija - jei tai išvis kokios 
nors grupės intencija — yra intencija tos grupės, kuri būtų buvusi 
pakankamai didelė priimti įstatymą, jeigu ta grupė viena būtų balsa- 
vusi už jį?* Ar - „daugybės“ intencijos („plurality“ intention) sche- 
mą, pagal kurią legislatūros opinija būtų laikytina stambiausios iš 
tų trijų grupių opinija, net jeigu kitos dvi grupės, paimtos kartu, 
buvo daug didesnės? O gal kokią nors „reprezentatyvios intenci- 
jos“ perspektyvą, suponuojančią mitinį vidutinį ar reprezentatyvų 
teisės leidėją, kurio nuomonė artimiausia daugumos teisės leidėjų 
nuomonėms, tačiau nėra identiška nė vienai iš jų? Jeigu - pastarą- 
ją, kaip reikia konstruoti šį mitinį vidutinį teisės leidėją? Yra daug 
kitų galimų būdų individualias intencijas kombinuoti į grupinę ar 
insititucinę intenciją. Kaip Hermis turėtų apsispręsti dėl kurio nors 
vieno būdo? 

Jis turi kliautis — ir vėl — savo paties politinio sprendimo galia. 
Tarkime, jog jis mano, kad demokratinės teorijos sveiku protu pa- 
grįsti principai reikalauja nedaryti jokių pakeitimų, kurie pakeistų 
žmonių juridinių teisių status guo, jeigu tokios nesiekė teisės leidėjų 
dauguma. Ta nuomonė jį kreiptų prie daugumos intencijos teorijos. 
"Tačiau tarkime, jog jis mano, priešingai, kad žmonių juridinės teises 
dera kiek įmanoma priartinti prie tų, kurios skelbiamos deramomis 
teisės leidėjų daugumos. Šitai jam darys patrauklią reprezentaty- 
vios intencijos sąvoka paremtą pažiūrą, bent jau kaip tai, kas yra 
priešinga daugumos intencija besiremiančiai pažiūrai, nes tuomet 
jis teiktų pirmenybę tam, kad žmonių pozicija būtų tokia, kurią 
projektuoja reprezentatyvios intencijos samprata, net jei detaliu pa- 
vidalu šitai nebuvo daugumos intencija, o ne jų status guo išlaiky- 
mui, kurio niekas nesiekė. 

Kokia mentalinė būklė? Viltys ir lūkesčiai 


Tačiau tarkime, jog intencijų kombinavimo problema išsisprendžia 
štai kaip. Hermis kažkaip sužino, jog visų daugumos, balsavusios už 
Nykstančių biologinių rūšių aktą, narių nuomonės buvo visiškai vie- 
nodos, tad jeigu jis nustato vieno kurio intencijas - sakykime, sena- 
torės Smith - jis bus nustatęs visų intencijas. Taip pat tarkime, jog 
nors Smith niekuomet nėra išreiškusi savo nuomonių jokiu formaliu 
būdu - pavyzdžiui, komiteto ataskaitoje ar teisės leidėjų debatuose, 
Hermis vis dėlto turi kokį nors kitą būdą nustatyti, kokios buvo jos 
nuomonės. Dabar jis turi imtis pačio sunkiausio klausimo. Smith men- 
talinis pasaulis yra sudėtingas; kurie iš jos įsitikinimų, laikysenų ar 
kitų mentalinių būklių konstituoja jos „intenciją“? Intencijos klausi- 
mą nagrinėjome 2-ame skyriuje; sakiau, jog tam tikruose konteks- 
tuose intencijos nėra tik sąmoningų mentalinių būklių dalykas. Ta- 
čiau kalbėtojo intencijos teorija intenciją sieja su teisės leidėjų, no- 
rinčių komunikuoti ką nors konkretaus, vaizdiniu, taigi siekia 
nustatyti, būtent ką teisės leidėją būtų galima manyti iš tikrųjų turė- 
jus galvoje tuo metu, kai jis reiškė savo valią savo balsu. 

Tačiau vienu atžvilgiu eilinio teisės leidėjo - eilinio partijos nario 
parlamente - pozicija toli gražu nėra paprasto kalbėtojo pozicija. 
Žmonės, vienas su kitu kalbantys įprastu būdu, gali pasirinkti žo- 
džius, taigi pasirinkti tokius žodžius, kuriuos jie tikisi turėsiant tokį 
poveikį, kokio jie nori. Jie tikisi būti suprasti tuo būdu, kuriuo jie 
viliasi būti suprasti. Tačiau kai kurie žmonės negali kontroliuoti savo 
žodžių: įkaitas, kalbantis telefonu, kai į jį atkreiptas ginklas, išties 
gali viltis, kad nebus suprastas taip, kaip jis pats numato. Arba už 
visą grupę pasirašantysis grupinį laišką, kurio negali perrašyti, arba 
to laiško autorius, kuris jį formuluoja taip, kad pritrauktų kiek įma- 
noma daugiau parašų. Teisės leidėjų pozicija labai dažnai yra būtent 
tokia. Kongresmenas, balsavęs už Nykstančių biologinių rūšių aktą, 
galbūt apgailestavo dėl to, kad jame nėra jokios eksplicitiškos klau- 
zulės, nustatančios, jog sekretorius negalėtų nutraukti brangių pro- 
jektų, jei šie yra pradėti, nors jis ir neturėjo galios ar laiko inicijuoti 

tokios klauzulės įterpimą. Tokiu atveju jis tikrai galėtų numatyti, jog 
aktas bus interpretuojamas taip, kad išsipildys jo blogiausi būgštavi- 
mai, tačiau jis viltųsi, kad jis nebus taip interpretuojamas. Taigi jis 
nėra panašus į tą, kuris nusprendžia komunikuoti tam tikrą mintį ar 
idėją, ar norą. Jis užima tarpinę poziciją tarp kalbėtojo ir recipiento. 
Jis turi nuspręsti, kokio žodžių, išdėstytų popieriuje priešais jį, per- 
teikiamos minties supratimo reikia tikėtis, o tada nuspręsti, ar jis 
pageidauja, kad toks turinys (message) būtų teikiamas viešuomenei 
ir jos pareigūnams, įskaitant teisėjus, jeigu esama vienintelės realisti- 
nės alternatyvos - neteikti visiškai jokio pranešimo. Ši vaidmens per- 
maina yra svarbi, nes pranešimo, kurį jis sutinka siųsti, autoriumi jis 
laiko dokumentą, o ne save ar kokį kitą asmenį. 

Hermis mano, jog jis turi nuspręsti, ar rūpimoji kongresmeno 
intencija yra pastarojo vilčių ar - lūkesčių dalykas, kai viltys ir lūkes- 
čiai nesutampa. Tarkime, jog Smith suvokė, kad Nykstančių biologi- 
nių rūšių aktas, ta forma, kuria jis pateiktas balsuoti, gali būti aiški- 
namas kaip teikiąs sekretoriui galią sustabdyti beveik užbaigtus pro- 
jektus, vylėsi, kad jis nebus taip traktuojamas, tačiau numatė, jog jis 
bus aiškinamas būtent taip. (Sakykime, jog ji nesiūlė papildymo, nes 
nežinojo kiek kitų jos kolegų vylėsi to paties kaip ji, arba dėl to, kad 
baiminosi, jog bus siūlomi ir kitokie pakeitimai, jeigu ji pasiūlytų šį, 
arba dėl to, kad ji nemanė, jog šį klausimą verta atidėlioti.) Hermiui 
akimirką galėtų atrodyti gundanti idėja, jog šiomis aplinkybėmis Smith 
intencija turėtų būti laikomos jos viltys, o ne jos lūkesčiai. Šiaip ar 
taip, galėtų galvoti jis, teisėkūra turėtų išreikšti teisės leidėjų daugu- 
mos valią, o valia yra daugiau vilties nei išankstinio numatymo daly- 
kas. Tačiau jis žino, jog kongresmenų viltys labai dažnai niekaip ne- 
prisideda prie jų geros reputacijos. Už Nykstančių biologinių rūšių 
aktą Smith galėjo balsuoti dėl to, kad baiminosi gamtosaugininkų 
lobistų opozicijos per artimiausius rinkimus, arba dėl to, kad žinojo, 
jog jos rinkėjai nori, kad ji taip balsuotų. Jeigu jos motyvai būtų 
tokie, ji galbūt būtų vylusis, jog aktas bus aiškinamas kiek įmanoma 
siauriau, mat ji manė jį esant kvailą, o gal dėl to, kad aktas buvo 
bloga žinia korporacijoms, valdomoms jos draugų. Tad Hermis gali 

būti linkęs į iš pažiūros priešingą požiūrį, - jog Smith intencijas dera 
laikyti dalyku to, kaip ji numato įstatymą būsiant suprastą. Kad ir 
kaip ten būtų, jeigu ji balsuoja už įstatymą, kurį ji numato turėsiant 
tam tikrų pasekmių, tai ji, nors gali dėl jų apgailestauti, jau yra susi- 
taikiusi su šiomis pasekmėmis kaip su galutinio visiems priimtino 
kompromiso dalyku, kompromiso, kuriam ji teikia pirmenybę to, ką 
ji laiko alternatyva, atžvilgiu. Taigi legislatyvinės intencijos teorija, 
apeliuojanti į išankstinį spėjimą, atrodo garantuojanti, jog teisės lei- 
dėjų dauguma sutarė dėl tokio įstatymo, koks buvo priimtas. Tačiau 
Hermio entuziazmas dėl sprendimo, apeliuojančio į lūkestį (expec- 
tation solution) truks neilgai, mat lygiai kaip teisės leidėjo viltys gali 
atspindėti egoistines ambicijas, kurioms nėra vietos jokioje priimti- 
noje legislatyvinės interpretacijos teorijoje, taip ir jo lūkesčiai gali 
būti pagrįsti spėjimais, kuriems taip pat nėra vietos tokioje teorijoje. 
Smith gali numatyti, jog Nykstančių biologinių rūšių aktas bus aiški- 
namas siaurai, tik dėl to, kad ji mano - teisingai ar klaidingai, - jog 
pirmoji byla, kurioje taikomas tas aktas, teks gamtosaugos atžvilgiu 
priešiškai nusiteikusiems teisėjams. Kiekvienu atveju sprendimas, ape- 
liuojantis į lūkestį, būtų paradoksalus, jeigu būtų pripažįstamas bendru 
mastu. Jeigu suprantama, jog neaiškų įstatymą teisėjai įgyvendins 
tuo būdu, kuriuo jį būsiant įgyvendintą numato dauguma kongres- 
menų, kaip mums leidžia manyti psichologija, tai teisėjas turi nuspręs- 
ti, ką Smith numatė jį darysiant, o tai reiškia - ką ji numatė jį many- 
siant ją numačius jį darysiant, ir taip toliau be pabaigos. Tai - galvo- 
sūkis žaidimų teorijai, o ne praktinis metodas įstatymams suprasti. 
Teisės leidėjams gali būti pravartu numatyti, kaip teisėjai interpre- 
tuos jų įstatymus, tik jeigu jie mano, jog teisėjai naudoja kokį nors 
įstatymų interpretacijos metodą, kuris yra nepriklausomas nuo tei- 
sės leidėjų numatymų.* 

Dabar Hermis patiria šiokių tokių sunkumų. Jis pradėjo pripa- 
žindamas tai, jog jis privalo gerbti legislatyvinę intenciją, nustatyda- 
mas, sudėdamas ir įgyvendindamas tam tikrų žmonių, veikusių praei- 
tyje, mentalines būkles. Tačiau šių mentalinių būklių jis negali tapa- 
tinti nei vien su tų žmonių viltimis, nei su jų lūkesčiais, kai viltys ir 

lūkesčiai nesutampa. Taip pat - net (kaip jis dabar supras) kai viltys 
1r lūkesčiai sutampa, nes įvairūs argumentai, kurie jį vertė atmesti 
arba vilčių, arba lūkesčių metodą atskirai, lygiai taip pat tvirtai ga- 
lioja prieš jų abiejų kombinaciją. Smith galėtų viltis, jog įstatymas 
bus aiškinamas siaurai, nes tai duotų naudos jos draugams, valdan- 
tiems korporacijas, ir rėmėjams, ir spėti, kad taip bus dėl to, jog, jos 
įsitikinimu, pirmąsias bylas spręs gamtosaugos atžvilgiu nepalankiai 
nusiteikę teisėjai. Atrodo neteisinga jos nuomones laikyti lemiamo- 
mis net tuomet, kai jos tokiu būdu kombinuoja jos viltis 17 numaty- 
mus. Hermis netruks rasti išeitį iš šios tariamos dilemos - jį išgelbės 
nauja idėja: jog įstatymų interpretacijos teorija, pagrįsta kalbėtojo 
intencijos sąvoka, reiklalauja laikyti, jog Smith intencijos kyla iš jos 
įsitikinimų, būtent įsitikinimų dėl to, ko reikalautų teisingumas ar 
sveiku protu pagrįsta politinė nuostata, įsitikinimų, kurie, žinoma, 
gali skirtis nuo jos vilčių arba nuo jos lūkesčių. Kai Hermis eina šiuo 
keliu, jis išplėtoja kitokį metodą įstatymams skaityti nei tie, kuriuos 
jis svarstė iki šiol. 


Kontrafaktinės (counterfactual) mentalinės būklės 


Tačiau aš noriu tarti, jog jam dar nebuvo šovusi ši idėja ir jis vis dar 
galynėjasi su viltimis ir lūkesčiais. Iki šiol jis rėmėsi ta visiškai ne- 
pagrįsta prielaida, jog Smith, atiduodama savo balsą, iš tikrųjų turė- 
jo kokią nors jam rūpinčią viltį arba iš tikrųjų padarė kokį nors spė- 
jimą. Jis suvokia, jog gali būti ir kitaip, jog ji galėjo iš viso nepagalvo- 
ti apie nebaigtas užtvankas, lygiai kaip teisės leidėjai, balsavę už 
paveldėjimą reguliuojantį įstatymą, negalvojo apie tokius žudikus kaip 
Elmeris. Kaip tuomet Hermis išprotaus jos intenciją? Daugelis teisi- 
ninkų sako, jog šiomis aplinkybėmis teisėjai turėtų kelti štai kokios 
formos kontrafaktinį klausimą: kokia būtų buvusi Smith intencija, 
jeigu ji būtų apgalvojusi tą problemą? Geriausias atsakymas į tokį 
kontrafaktinį klausimą gali būti tas, jog neįmanomas joks atsaky- 
mas. Jeigu Smith niekada negalvojo apie nykstančią ešerinių šeimos 
žuvų rūšį, tai negali būti nei teisinga, nei klaidinga sakyti, jog ji būtų 

norėjusi, kad beišnykstanti žuvų rūšis būtų išsaugota, jeigu būtų apie 
tai pagalvojusi.? Tačiau kartais įmanomi geri atsakymai į kontrafak- 
tinius klausimus. Galime nesunkiai įsivaizduoti įrodymus, liudijan- 
čius, jog jeigu ji būtų mąsčiusi apie tą problemą, būtų norėjusi, kad 
ta žuvis būtų išsaugota arba, priešingai, kad užtvanka būtų užbaigta 
ir atidaryta. Arba - įrodymus, liudijančius, jog ji būtų numačiusi, 
kad teismai gins žuvį arba, priešingai, numačiusi, kad jie leis atidary- 
ti užtvanką. Tačiau kadangi Hermis jau yra nusprendęs, jog Smith 
intencija nėra jos faktinių vilčių ar lūkesčių dalykas, jis taip pat ne- 
manys, kad ji gali būti jos hipotetinių, kontrafaktinių vilčių ar lūkes- 
čių dalykas. Todėl jis gali jausti pagundą rūpimąjį kontrafaktinį klau- 
simą interpretuoti kaip štai kokį klausimą: jeigu būtų buvusi inici- 
juota pataisa, specifikuojanti, jog sekretorius neturi galios sustabdyti 
užtvankos Tenesio valstijoje statybas, kai ta užtvanka jau yra beveik 
baigta, ar Smith būtų balsavusi už, ar prieš tą pataisą? Juk galiausiai 
tai, jog niekas nepagalvojo apie tą problemą ir neinicijavo tokios 
pataisos, buvo apgailestavimo vertas atsitiktinumas, ir atrodo logiš- 
ka klausti, kas būtų atsitikę, jei tas atsitiktinumas nebūtų atsitikęs. 
Tačiau Smith būtų galėjusi balsuoti už ar prieš bet kokią tokio 
pobūdžio pataisą dėl daugybės įvairiausių priežasčių: pavyzdžiui, dėl 
to, kad troško išvengti kongreso darbo pertraukos arba nenorėjo 
supykdyti pataisos autoriaus, kurio pagalba jai buvo reikalinga ki- 
tuose reikaluose, arba dėl to, kad buvo šantažuojama kokio nors 
asmens, kuris aplinkybių valia buvo Tenesio valstijos pareigūnas. At- 
rodo keista - dėl bet kurios iš šių priežasčių - įstatymo taikymą dary- 
ti priklausomą nuo jos kontrafaktinio balsavimo. Esama fundamen- 
talesnio sunkumo: tai, kaip ji būtų balsavusi, neabejotinai priklausy- 
tų nuo to, kada ir kokiomis aplinkybėmis ta pataisa buvo inicijuota, 
taip pat nuo to, kokiais žodžiais ji buvo suformuluota. Ji būtų galėju- 
si balsuoti už ją, jeigu ji būtų buvusi inicijuota pradiniame legislaty- 
vinio proceso etape, bet ne jo pabaigoje, nes tuomet ji nebūtų norė- 
jusi atidėti balsavimo už visą įstatymo projektą. Arba ji būtų galėjusi 
balsuoti už ją, nepaisydama savo abejonių, jeigu ji būtų buvusi inici- 
juota kaip dalis pataisų paketo, apimančio ir kitas pataisas, kurių ji 


ĮSTATYMAI 343 


labai norėjo. Todėl Hermis turi sukonstruoti kokį nors preciziškesnį 
kontrafaktinį klausimą: jis turi pasakyti ką nors daugiau nei vien tai, 
jog tai, kad nebuvo inicijuota jokia pataisa, buvo atsitiktinumas; jis 
turi paaiškinti, kokia pataisa, jo manymu, būtų buvusi inicijuota, jei 
nebūtų sutrukdęs tas nesėkmingas atsitiktinumas. Joks pagrįstas at- 
sakymas į šį klausimą yra neįmanomas. Būtų arbitralu tarti, pavyz- 
džiui, jog jeigu problema būtų buvusi numatyta, aiškinamoji pataisa 
būtų buvusi neišvengiamai inicijuota prieš galutinį balsavimą. Taigi 
ar jis turėtų sakyti, jog Smith intencija implikuotų tam tikrą konkre- 
čią pažiūrą nykstančios žuvų rūšies klausimu tik tuo atveju, jeigu ji 
būtų balsavusi už atitinkamą pataisą, nesvarbu kada ar kokiomis ap- 
linkybėmis ji buvo pasiūlyta? Tai pernelyg griežtas teiginys: jokia 
provizija negalėtų išlaikyti šio testo. Iš tiesų atrodytų per griežta teigti 
net tai, jog Niujorko valstijos teisės leidėjai būtų pritarę pataisai, 
atimančiai iš žudikų teisę paveldėti, nesvarbu kada ir kokiomis ap- 
linkybėmis ta pataisa buvo inicijuota. 

Antroji mano minėtoji kontingentiška aplinkybė - hipotetinio pa- 
pildymo formuluotės žodžiai - kelia dar daugiau rūpesčių. Aš tariau, 
jog Smith buvo paprašyta balsuoti konkrečiai dėl pataisos, darančios 
išimtį Tenesio slėnio administracijos projektui sekretoriaus kontro- 
lės atžvilgiu. Tačiau itin mažai tikėtina, jog būtų buvusi pasiūlyta 
kokia nors tokia labai specifiška pataisa. Labiau tikėtina, jog pataisa 
būtų paskelbusi išimtimi bet kokį projektą, įgaliotą iki kalbamąją 
rūšį įvardijant nykstančia, arba bet kokį projektą, kurio įgyvendini- 
mas iš tikrųjų buvo prasidėjęs iki to momento, arba bet kokį projek- 
tą, kuris buvo labai arti pabaigos. Arba pataisa būtų buvę numatyta, 
kad jau patvirtintų (ar galbūt jau pradėtų) projektų atveju sekreto- 
rius savo galią turi naudoti „rezoniškai“, atsižvelgdamas į rūšies, ku- 
riai iškilo išnykimo pavojus, svarbą ir į projekto svarbą, į tai, kiek 
pažengusios statybos, kiek lėšų jau yra investuota į šį projektą ir t. t. 
Galėjo būti inicijuota be galo daug kitokių pataisų, kurios, jeigu 
būtų buvusios priimtos, galėtų būti suvokiamos kaip pateisinan- 
čios išimtį Tenesio slėnio administracijos projektui. Smith būtų bal- 
savusi už kai kurias iš šių pataisų, jeigu jos būtų buvusios pasiūlytos 

ir jeigu ji būtų dalyvavusi balsuojant ir prieš kitas. Ir vėl: Hermis 
turėtų tam tikrą pataisos formą pasirinkti kaip kanoninę, kad 
nuspręstų, ar ji būtų balsavusi už, ar prieš Tenesio slėnio admi- 
nistraciją, jeigu būtų buvusi pasiūlyta priimtina pataisa; ir vėl: bet 
koks pasirinkimas būtų arbitralus. 


ĮSITIKINIMAI 
Nauja pradžia 


Dabar grįžkime prie naujosios idėjos, kuri buvo bešaunanti Her- 
miui į galvą, kai aš jį priverčiau galvoti apie kontrafaktines intenci- 
jas. Jis žiūrėtų ne Smith vilčių ir lūkesčių arba to, ką ji būtų dariusi 
tomis aplinkybėmis, kurių nebuvo, o politinių įsitikinimų, kuriais 
ji rėmėsi balsuodama už tą aktą arba būtų balsavusi, jeigu būtų bal- 
savusi principo pagrindais. Manytina, jog Smith puoselėjo savus 
įsitikinimus ir nuostatas įvairiais teisiškumo ir teisingumo klausi- 
mais, taip pat įsitikinimus dėl to, kokios gamtosaugos strategijos 
būtų efektyviausios siekiant bendruomenę kaip visumą padaryti ge- 
resnę. Aš nenoriu pasakyti, jog ji turėjo užbaigtą politinę, moralinę 
ir ekonominę teoriją. Jos įsitikinimai dėl teisiškumo, teisingumo ir 
išmintingos politinės strategijos galėjo būti prastai suformuoti, ne- 
užbaigti ir veikiau nereflektuotos intuicijos ar instinkto dalykas nei 
apsvarstytos filosofinės išvados. Tačiau ji vis dėlto turėjo tokių įsi- 
tikinimų ir šitai visiškai dera su tuo, kad ji turėjo kitų motyvų, 
kuriuos aš įsivaizdavau anksčiau: jos noru susikurti sąlygas savo 
politinei arba finansinei karjerai arba užtikrinti savo partijos poli- 
tinę sėkmę arba stambias korporacijas valdančių draugų klestėji- 
mą. Tai taip pat dera su tuo, jog veikdama ji kartkartėmis vadovau- 
jasi pastaraisiais motyvais, o ne savo įsitikinimais — ar netgi daž- 
niau negu įsitikinimais. 

Anot Hermio naujojo pasiūlymo, Smith „intencija“, jai balsuo- 
jant už Nykstančių biologinių rūšių aktą, kyla iš tų jos įsitikinimų, 
kurie pateisintų jos balsavimą - jeigu apskritai koks nors įsitikinimas 

jį pateisintų. Kai jis nustato, jog ji negalvojo apie nykstančią žuvų 
rūšį, jam nėra reikalo kontrafaktiškai spekuliuoti apie tai, ko ji būtų 
vylusis ar tikėjusis, ar kaip ji būtų balsavusi. Jis gali iškelti visiškai ne 
kontrafaktinį klausimą: kokia pozicija dėl sekretoriaus galios sustab- 
dyti nebaigtas užtvankos statybas natūraliausiai kyla iš jos politinių 
įsitikinimų, kiek jis įstengė šiuos nustatyti? Net jeigu ji niekuomet 
nebuvo girdėjusi apie tą nykstančią žuvų rūšį, ji vis vien galėjo turėti 
įsitikinimų, kurie turi implikacijų šiai problemai: pavyzdžiui, ji galė- 
jo manyti, jog biologinių rūšių sauga yra nepaprastos svarbos daly- 
kas, jog būtų negarbė tautai leisti žūti kad ir vienai rūšiai, jeigu ją 
būtų galima išsaugoti. Tokiu atveju būtų pateisinama Hermio išva- 
da, jog jos tikriesiems įsitikinimams, kiek iki šiol pavyko juos at- 
skleisti, būtų geriau pasitarnauta ginant žuvį, o ne užtvanką. Taigi 
įsitikinimų paisanti perspektyva visiškai išvengia dažnai mįslingų ir 
visada arbitralių kontrafaktinių instrumentų, kurie yra tokie popu- 
liarūs įstatymų interpretacijos vadovėliuose. Hermis pirmenybę teiks 
į įsitikinimus apeliuojančiai interpretacijai kitų interpretacijų atžvil- 
giu, kurias jis taip pat svarstė bendresniais pagrindais, nes į įsitikini- 
mus apeliuojanti interpretacija daug geriau tinka principo bendruo- 
menės siekiams. Tokios bendruomenės nariai tikisi, jog jų teisės lei- 
dėjai veiks remdamiesi principu ir integraliai, o šis tikslas yra 
remiamas, jeigu teisėkūros aktai įgyvendinami ne asmeninių ambici- 
jų, kuriomis garsėja teisės kūrėjai, bet įsitikinimų, dominuojančių 
legislatūroje kaip visumoje. 

Kai dėl šių įvairių priežasčių Hermis imasi į įsitikinimus apeliuo- 
jančios interpretacijos, jis labai nutolsta nuo pradinio teisėkūros kaip 
komunikacijos vaizdinio. Smith balsavimai turėtų būti suvokiami kaip 
jos įsitikinimų paliudijimas, tačiau jie nėra jų pareiškimas tuo būdu, 
kuriuo kalbėtojo sakiniai yra minties, kuriai išreikšti jis juos naudo- 
ja, išsakymas. 

Tačiau naujoji Hermio idėja yra naujų problemų šaltinis. Smith poli- 
pirkinių sąrašo tipo atsitiktinių nuomonių ir pozicijų kratinys. Jos 
nuomonės dėl to, kas yra teisinga arba neteisinga, teisiška ar netei- 
siška, išmintinga ar kvaila, atitinka nacionalinį ar kolektyvinį intere- 
są ar jam prieštarauja, pasižymi įvairove, tačiau ji jas regi kaip turin- 
čias hierarchišką struktūrą: kai kurias ji traktuoja kaip labiau pama- 
tines ir fundamentalesnes už kitas, o kai kurias - kaip priklausomas 
nuo kitų arba jas remiančias, arba kaip abejopas. Jeigu ji nėra herak- 
liška moralistė, šios įvairios nuomonės nebus tobulai suderintos tar- 
pusavyje. Arba - tai svarbiau dabar mūsų čia plėtojamam argumen- 
tui — jos neatrodys tobulai suderintos tam, kuris imasi - kaip turi 
daryti Hermis - susieti jas vieningoje, koherentiškoje pateisinamojo- 
je struktūroje, kurios reikalauja integralumas. Jos nuomonės apie 
gamtosaugos politinę strategiją jam galėtų atrodyti labai aštriai konf- 
liktuojančios su jos pažiūromis dėl to, kokiu mastu yra teisiška ir 
rezoniška įstatymo lygmeniu nustatyti tuos nacionalinius estetinius 
standartus, kuriuos ji remia savo pasisakymuose ar balsavimuose 
dėl būsto statybų ar teritorinio planavimo įstatymų. Arba - su jos 
įsitikinimais, atsispindinčiais pasisakymuose ar balsavimuose dėl 
vietos savivaldos ar mokesčių politikos, įsitikinimais dėl to, kokiu 
mastu ekonominiai atskiros vietovės interesai turėtų būti aukojami 
nacionalinės daugumos nuostatoms, daugumos, kurios narių dau- 
guma nepatirs panašaus finansinio nuostolio. Arba su jos pažiūro- 
mis dėl politinio teisingumo, dėl to, kokiu mastu valdžiai leidžia- 
ma orientuoti nacionalinę opiniją, nustatant kokią nors sampratą 
apie tai, koks yra viešasis interesas, o ne vadovautis ja, pažiūromis, 
sugestijuojamomis, pavyzdžiui, jos nuomonių ir balsavimų dėl na- 
cionalinių subsidijų menams. 

Nė vienas iš šių potencialių konfliktų Hermiui nekėlė nerimo, 
kai jis svarstė, ar įvairias Smith nuomones traktuoti kaip viltis, ar 
kaip lūkesčius, arba kai jis suko galvą dėl to, kaip ji būtų balsavusi, 

jeigu nykstančios žuvų rūšies klausimas būtų buvęs iškeltas. Jo pra- 
diniai motyvai manyti, jog yra svarbu tai, ar ji būtų balsavusi už tam 
tikrą konkretų papildymą, jeigu jis būtų buvęs inicijuotas, netaptų 
silpnesni, jeigu tas kontrafaktinis balsavimas būtų nederėjęs su jos 
kitais balsavimais. Tačiau Hermio naujoji į įsitikinimus apeliuojanti 
perspektyva yra kitokia. Dabar jis mano, jog įstatymus dera suprasti 
kaip remiančius principo bendruomenės siekius, t. y. kad jie turėtų 
būti skaitomi kaip išreiškiantys koherentišką įsitikinimo schemą, do- 
minuojančią legislatūroje, kuri juos išleido. Jis remiasi prielaida, jog 
Smith pažiūros reprezentuoja jos kolegų pažiūras; jeigu jis įtaria, jog 
kai kurios iš jos nuomonių konfliktuoja su jos bendresniais ir fun- 
damentalesniais politiniais įsitikinimais ir šių požiūriu yra smerkti- 
nos - jis turi klausti, kuris įstatymo perskaitymas geriausiai tarnautų 
visiems jos įsitikinimams, paimtiems drauge, kaip struktūruotai idė- 
jų sistemai, pateikiamai kiek įmanoma koherentiškesniu pavidalu. 
Tai svarbi išvada, nes, kaip netrukus pamatysime, ji Hermį toly- 
džio artins prie Heraklio interpretacinių įstatymo skaitymo metodų — 
metodų, kuriuos Hermis iš pradžių atmetė. Tačiau turime stabtelėti, 
kad pažymėtume loginę klaidą, kuri gali ką nors sugundyti neigti 
šios išvados svarbą: aš turiu galvoje klaidą, kurią daro tie, kas mano, 
Jog įvairūs Smith įsitikinimai niekuomet negali iš tikrųjų konfliktuo- 
ti vienas su kitu. Pradžioje nusakysiu paprasčiausią šios klaidos for- 
mą, kuria jos niekas nesusigundytų padaryti. Tarkime, jog Smith ma- 
no, kaip ką tik įsivaizdavome, kad biologinių rūšių sauga yra toks 
svarbus dalykas, jog tauta, idant pasiektų šį tikslą, turi ryžtis stam- 
bioms aukoms. Smith galvojo apie minėtą nykstančią žuvų rūšį ir 
mano, jog Tenesio užtvanka turėtų būti užbaigta ir atidaryta. Aki- 
vaizdu, jog ji padarė tam tikrą fakto klaidą: galbūt, pavyzdžiui, ji 
nesuvokė, jog užtvanka sunaikins vienintelį tų žuvų arealą. Kai mes 
jau Žinome, jog ji padarė tokią faktinę klaidą, manome esant teisinga 
sakyti, kad jos konkretus įsitikinimas, jog užtvanka turėtų būti atida- 
ryta, konfliktuoja su jos absatraktesniu įsitikinimu, kad biologinės 
rūšys turi būti išsaugotos bet kokia kaina, išskyrus pačią didžiausią. 
Dabar apsvarstykime štai kokį absurdišką prieštaravimą šiai išvadai. 

„Smith nuomonės nekonfliktuoja, nes jos pirmasis įsitikinimas smer- 
kia ne visus aktus, kurie iš tikrųjų kelia pavojų biologinėms rūšims, o 
tik tuos aktus, kuriuos ji 2210 keliant grėsmę rūšims. Taigi nors ji 
padarė tam tikrą klaidą dėl užtvankos poveikio nykstančiai žuvų rū- 
šiai, jos negalima kaltinti jokiu prieštaringumu, ir Hermis jos įsitiki- 
nimams pasitarnauja tik leisdamas užtvanką atidaryti“. Absurdišku- 
mas glūdi šį prieštaravimą grindžiančiame požiūryje į įsitikinimo tu- 
rinį. Galime pasakyti, jog Smith žino, kad ji oponuoja tik tiems aktams, 
kuriuos ji mano keliant pavojų biologinėms rūšims; tuo atveju turi- 
me galvoje, jog šie aktai yra vieninteliai aktai, kuriuos ji suvokia esant 
smerkiamus jos įsitikinimų. Tačiau neteisinga apie patį jos įsitikini- 
mą - tai, ką jis jai reiškia, - kalbėti kaip apie įsitikinimą, jog neteisin- 
gi yra tik tie aktai, kuriuos ji mano keliant pavojų biologinėms rū- 
šims. Asmens įsitikinimas negali būti efektyvus, jeigu tas asmuo ne- 
pripažįsta, jog tai, kas iš tikrųjų kyla iš jo įsitikinimo, priklauso nuo 
to, kas yra iš tiesų teisinga, o ne nuo to, ką jis mano esant teisinga. 
Žinojimo ir įsitikinimo perskyra čia turi lemiamą reikšmę. Paly- 
ginkite štai kokius du argumentus. (1) Oidipas nužudė žmogų, kurį 
sutiko kryžkelėje. Žmogus, kurį jis sutiko kryžkelėje, buvo jo tėvas. 
Taigi Oidipas nužudė savo tėvą. (2) Oidipas žinojo, jog jis žudo žmo- 
gų, kurį sutiko kryžkelėje. Žmogus, kurį jis sutiko kryžkelėje, buvo 
jo tėvas. Taigi Oidipas žinojo, jog jis žudo savo tėvą. Pirmasis argu- 
mentas yra validus, tačiau antrasis - ne, nes propozicijose, aprašan- 
čiose, ką asmuo manė ar žinojo, o ne ką jis darė, mes negalime pa- 
keisti vieno kitu atskirų aprašymų, nors jie nurodo tą patį dalyką. 
(Mąstymo arba žinojimo kontekstus filosofai vadina „neperregi- 
mais“ [opague], priešpriešindami „skaidriems“ kontekstams (trans- 
parent].)“ Štai argumentas, kuris negalioja dėl tos pačios priežas- 
ties: kadangi Smith yra įsitikinusi, jog projektai, keliantys pavojų 
biologinėms rūšims, turėtų būti sustabdyti, o šis projektas kelia pa- 
vojų biologinėms rūšims, Smith mano, jog šis projektas turėtų būti 
sustabdytas. Tačiau įsitikinimų pareiškimai, formuluojami žmonių, 
kurie laikosi tų įsitikinimų, yra perregimi sankaitai palankia pras- 
me, taigi nėra neteisinga ar klaidinga sakyti (priešingai: visiškai tei- 

singa), jog Smith „yra įsipareigojusi“ užtvankos statybų stabdymo 
nuostatai arba kad iš jos įsitikinimų „kyla“ išvada, jog užtvankos 
statybos turi būti sustabdytos. 

Taigi su prieštaravimu, kurį pavadinau absurdišku, lengvai susi- 
dorojame, nes jis remiasi klaidingu įsitikinimo pareiškimų logikos 
supratimu. Tačiau turime būti budrūs, kad to paties prieštaravimo, 
besiremiančio ta pačia klaida, nepražiūrėtume kitokiame kontekste, 
kur jis gali iš pradžių atrodyti įtikimesnis. Tarkime, jog Smith laikosi 
nuosaikesnių įsitikinimų komplekso. Ji mano, jog yra svarbu išsau- 
goti biologines rūšis, tačiau nemano, jog tai yra svarbiau už viską, 
todėl, jos manymu, sekretorius neturėtų turėti galios ginti nereikš- 
mingą biologinę rūšį, kai šitai būtų aiškiai „nepagrįsta“, turint ome- 
nyje padarinius viešiesiems finansams bei kitiems viešiesiems tiks- 
lams. Sykiu ji mano, kad Tenesio projektas turėtų būti sustabdytas, 
kad būtų išsaugota nykstanti žuvų rūšis. Mes tariame, jog ji nepada- 
rė jokios „faktinės“ klaidos, tačiau jos sprendinys, jog šiomis aplin- 
kybėmis nebūtų nepagrįsta sustabdyti jėgainės statybą, gali nederėti 
su kitomis nuomonėmis, kurias Hermis pagrįstai gali jai priskirti. 
Galbūt jos balsavimai kitomis progomis suponuoja visai kitokią nuo- 
monę apie reliatyvią gamtosaugos ir viešųjų išlaidų svarbą. Gal ji 
balsavo prieš daug mažiau kainuojančias gamtosaugos priemones ir 
už biudžeto išlaidų svarbioms viešosioms reikmėms mažinimą, kuris 
sutaupė daug mažiau pinigų, negu jų būtų veltui išeikvota sustab- 
džius užtvankos statybas. Hermis tada manys, jog jos specifinė nuo- 
monė dėl nykstančios žuvų rūšies nedera su jos įsitikinimais bend- 
riau imant, jis ir šįkart manys, jog taikydama šiuos bendrus įsitikini- 
mus šiam konkrečiam atvejui ji padarė klaidą, tačiau jos klaida dabar 
yra kitokio pobūdžio. 

Ir vėl galima būtų paprieštarauti ir teigti, jog jos nuomonės ne- 
konfliktuoja, nes, nors ji ir yra įsitikinusi, kad projektai neturėtų 
būti stabdomi tuo atveju, kai tai daryti būtų nepagrįsta, ji nemano, 
jog būtų nepagrįsta sustabdyti šią Tenesio užtvanką. Tačiau ir šiuo 
atveju šis prieštaravimas nė kiek ne geresnis nei prieš akimirką. Jis 
remiasi neteisingu požiūriu į Smith abstraktaus įsitikinimo turinį. Ji 

nemano, jog sekretorius neturėtų turėti galios priimti sprendimus, 
kuriuos ji mano esant nepagrįstus, - tai būtų išties nepaprasta nuo- 
monė, - o mano, kad jis neturėtų turėti galios daryti sprendimus, 
kurie iš tikrųjų yra nepagrįsti. Joks kitoks jos įsitikinimo perskaity- 
mas nedaro jo prasmingo kaip įsitikinimo, ir šiam argumentui nerū- 
pi tai, jog įsitikinimas yra išreikštas „sprendinio“ (judgmental) kal- 
ba, apeliuojančia į pagrįstumą, o ne „faktų“ (factual) kalba, nuro- 
dančia tikrus naujosios užtvankos statybų padarinius. Hermis vis viena 
turi klausti, ar šis specifinis įsitikinimas dėl nykstančios žuvų rūšies 
dera su jos abstraktesniais įsitikinimais apie pagrįstumą apskritai, o 
jeigu ne - kuriam iš šių įsitikinimų jis turi suteikti galią. 


Heraklio link 


Jeigu jis tai traktuoja kaip interpretacinę problemą, mėgindamas jai 
prisikirti tokias nuomones dėl reliatyvios biologinių rūšių svarbos 
bei kitų tikslų, kurios daro prasmingą jos politinį elgesį kaip visumą, 
jis greičiausiai nuspręs, jog jos nuomonė apie nykstančią žuvį, įžvel- 
giant didesnio jos bendresnių nuomonių komplekso kontekste - yra 
klaida. Tuomet jis manys, jog jos įsitikinimus kaip visumą jis labiau 
gerbia ignoruodamas jos konkrečią pavienę nuomonę apie tą žuvį ir 
palaikydamas užtvankos atidarymą. Kokį pagrindą jis galėtų pasi- 
telkti priešingam sprendimui pagrįsti - jog jos įsitikinimų atžvilgiu 
pagarbiau yra paisyti tos konkrečios pavienės nuomonės? (Atsimin- 
kite, jog šios konkrečios nuomonės ji niekuomet neišreiškė jokiu ofi- 
cialiu būdu; kad ji jos laikosi, Hermis tiesiog žino - tuo pat būdu, 
kuriuo jis žinojo, kad ji laikosi kitų bendresnių įsitikinimų, kuriuos 
jis mano nederant su šia nuomone.) Kas nors galėtų pasakyti: kai 
teisėjai ir teisės leidėjai nesutaria, - kad i7 kokiu klausimu, - legisla- 
tyvinės viršenybės principas reikalauja, kad teisės leidėjo nuomonė 
būtų viršesnė. Smith ir Hermis išties dėl kai ko nesutaria, būtent - ar 
jos nuomonė dėl nykstančios žuvų rūšies dera su jos bendresnėmis 
nuomonėmis dėl pagrįsto valdymo. Ji nemano, jog jos nedera. Taigi 
jeigu jis ignoruoja jos specifišką nuomonę dėl tos žuvies, tai jos nuo- 

monę dėl nuoseklumo jis pakeičia savo paties nuomone, o šito teisė- 
jai kaip tik ir neturėtų daryti. 

"Tačiau šis prieštaravimas pakartoja riktą, kurį jau esame pažymė- 
ję keletą kartų. Teisėjas, plėtodamas ir taikydamas teoriją, aiškinan- 
čią, kaip skaityti įstatymą, galiausiai turi kliautis savo paties nuomo- 
nėmis. Jis negali, neįkliūdamas į ydingą ratą, jokios to uždavinio 
dalies perleisti legislatūrai, kurios teisės aktams suprasti jis naudos 
savo teoriją. Savo argumentacijoje Hermis pasiekė tašką, kai turi 
nuspręsti, kokiomis aplinkybėmis įvairūs teisės leidėjo įsitikinimai 
turėtų būti suprantami kaip konfliktuoją ir, kai jie konfliktuoja, ko- 
kiems įsitikinimams jis turėtų teikti pirmenybę. Šito klausimo jis ne- 
gali perleisti teisės leidėjams, kurių tie įsitikinimai yra. Mat jo klau- 
simas yra tas, ar jų nuomonės konfliktuoja, o ne tas, ar jie mano, jog 
jos konfliktuoja, ir tai yra klausimas, į kurį jis privalo sau atsakyti. 
Aišku, jis žino, jog jo nuomonė dėl to, kurie iš Smith įsitikinimų 
nedera su kitais, pati yra kontroversiška, jog skirtingi teisėjai skirtin- 
gai spręstų tą klausimą. Tačiau tai neišvengiama, ir čia to nereikia 
vengti, lygiai kaip to nereikia vengti sprendžiant kitus klausimus, 
kuriuos jau pažymėjome, pavyzdžiui, dėl to, ką reikia laikyti teisės 
leidėju. Jo paties politiniai įsitikinimai, kuriuos aktyvuoja šie įvairūs 
klausimai, yra vieninteliai, kuriuos jis turi. 

Taigi Hermis neturi jokios kitos išeities - tik studijuoti Smith įsi- 
tikinimus bendresniu ir interpretaciniu būdu, stebint, kaip ji balsuo- 
ja kitomis progomis ir ką ji sako apie dalykus, kurie atrodo labai 
tolimi nuo biologinių rūšių saugos, - kad suprastų, koks sprendimas 
nykstančios žuvų rūšies byloje geriausiai paiso jos įsitikinimų kaip 
komplekso ar sistemos. Galiausiai jis gali nuspręsti nepaisyti jam ži- 
nomos jos konkrečios specifiškos nuomonės apie tą žuvį. Žinoma, 
faktinę medžiagą, kurios jam reikia šiam interpretaciniam projektui, 
teiks daugiausiai jos balsavimai ir pareiškimai, jos legislatyvinė biog- 
rafija ar istorija, apimanti visą jos karjerą, arba, jeigu atrodo, kad jos 
nuomonės patyrė permainą, - jos pastarojo meto karjeros faktai. Jis 
klaus, kokia įsitikinimų sistema teikia apskritai imant geriausią pa- 
teisinimą to, ką ji padarė eidama savo pareigas. Dabar atkreipkime 

dėmesį į tai, kokių pasekmių šitai turi jo sprendimui dėl problemos, 
su kuria jis susidūrė anksčiau: pavienių teisės leidėjų „intencijų“, imant 
skyrium, kombinavimo į bendrą ar institucinę pačios legislatūros in- 
tenciją problemos. 

Mes jam „išsprendėme“ tą problemą, pasitelkę neįmanomą prie- 
laidą: jog ta problema nekyla, nes visi teisės leidėjai, balsavę už aktą, 
turėjo visiškai vienodas „intencijas“. Jeigu šią prielaidą pasitelktume 
ir kombinacijos problemai spręsti, ją reikėtų peržiūrėti, kad atsižvelg- 
tume į naujas Hermio išvadas. Dabar turėtume tarti ne tiesiog tai, jog 
kiekvienas teisės leidėjas turėjo tas pačias konkrečias nuomones dėl 
minėtos žuvų rūšies likimo, bet kad kiekvienas turėjo tokią pačią bend- 
resnę politinių ir moralinių įsitikinimų sistemą, kurią turėtų liudyti 
tai, jog buvo panašiai balsuojama daugeliu legislatyvinių klausimų, - o 
tai yra absurdiška. Taigi, regis, vėl iškyla kombinavimo problema, ir 
Hermis galėtų skirti akimirką štai kokiam naujam atsakymui į ją ap- 
svarstyti. Jis turi atskirai išstudijuoti kiekvieno teisės leidėjo politinę 
veiklą liudijančią medžiagą, kad nustatytų, kokia pažiūra dėl sekreto- 
riaus galios sustabdyti jėgainę kyla iš to teisės leidėjo bendros įsitikini- 
mų sistemos, kai konfliktai jau identifikuoti ir išspręsti. Tada jis turi 
pasirinkti kokį nors šių atskirų požiūrių konsolidavimo į visa apimantį 
pačios legislatūros požiūrį metodą. Tačiau jis ūmai susizgrimba, jog jis 
galėtų pasitelkti kitokią strategiją, kuri užtikrina tiesesnį ir kur kas 
realesnį kelią į tą patį tikslą. Savo interpretacinę vaizduotę jis gali la- 
vinti ne studijuodamas pavienių teisės kūrėjų, imant atskirai, darbus 
liudijančią medžiagą, o pačios legislatūros gyveninmo aprašymą, klaus- 
damas, kokia koherentiška politinių įsitikinimų sistema geriausiai pa- 
teisintų tai, ką padarė /egislatūra. 

Kol Hermis buvo kaustomas vienokios ar kitokios mentalinės 
būklės sąvoka pagrįstos į kalbėtojo intenciją apeliuojančios legisla- 
tyvinio sumanymo teorijos versijos, atrodė, jog pirmine laikyti pa- 
čios legislatūros „intenciją“ yra metafizinė klaida. Kol mes mano- 
me, jog legislatyvinė intencija yra to, ką asmuo turi galvoje ir nori 
komunikuoti balsuodamas, dalykas, turime pirminėmis laikyti konk- 
rečių Žmonių mentalines būkles, nes institucijos neturi proto, 0 to- 

kiu atveju mums turi rūpėti, kaip individualias intencijas konsoli- 
duoti į kolektyvinę fikcinę grupinę intenciją. Tačiau Hermis metė 
mentalinių būklių paieškas, kai nusprendė, jog jam rūpinti teisės 
leidėjo intencija yra šio visa apimančių įsitikinimų dalykas, įsitiki- 
nimų, organizuojamų konstruktyvios interpretacijos, o ne jo konk- 
rečių proginių vilčių ar lūkesčių, ar diskrečių nuomonių dalykas. 
Konstruktyvioji interpretacija gali būti nukreipta į institucijų ir prak- 
tikų gyvenimo faktus, lygiai kaip į individų veiklos faktus, ir Her- 
mis neturi jokio pagrindo, verčiančio įsitikinimų nepriskirti tiesio- 
giai pačiai legislatūrai. 

Taigi Hermis gali palyginti dvi strategijas. Legislatyvinę „intenci- 
ją“ jis gali sukonstruoti dviem žingsniais - interpretuodamas indivi- 
dualių teisės leidėjų veiklos medžiagą, kad nustatytų įsitikinimus, 
kurie pateisintų tai, ką kiekvienas iš jų padarė, o tada šiuos indivi- 
dualius įsitikinimus kombinuodamas į visa apimantį insititucinį įsiti- 
kinimą. Arba gali tai padaryti vienu žingsniu - interpretuodamas pa- 
čios legislatūros veiklos medžiagą, kad nustatytų įsitikinimus, kurie 
pateisintų tai, ką ji padarė. Jis pasirinks antrąją iš šių strategijų štai 
dėl kokios priežasties. Jeigu jis pasirenka pirmąją, jam reikia formu- 
lės individualiems įsitikinimams kombinuoti į grupinę intenciją, o ta 
formulė turi gerbti jo motyvus, reikalaujančius paisyti bendros teisės 
leidėjo įsitikinimų struktūros, o ne teisės leidėjo vilčių ar lūkesčių, ar 
konkrečių nuomonių, visiškai tiesiogiai susijusių su svarstomu daly- 
ku. Jo motyvai yra integralumo motyvai; jis žiūri bendrų įsitikinimų, 
nes teisėkūrą principo bendruomenėje dera, kiek tai įmanoma, su- 
vokti kaip išreiškiančią koherentišką principo schemą. Taigi formu- 
lė, kurios jam reikia pirmajai strategijai, yra ši: individualius įsitiki- 
nimus jis turi kombinuoti tuo būdu, kuris užtikrins patį įtikimiausią 
įsitikinimų kompleksą, galimą priskirti legislatūrai kaip visumai, vei- 
kiančiai kaip principo bendruomenės tarnautoja. Tačiau tai reiškia, 
Jog pirmoji (neįtikima ir neįgyvendinama) strategija sužlugtų, jeigu ji 
dėl vienų ar kitų priežasčių nepasiektų to paties rezultato, kurį. ant- 
roji pasiekia tiesiai. Kombinavimo problema, kuri atrodė tokia gąs- 
dinanti, dabar tampa netikra problema; Hermiui nereikalinga jokia 

individualių teisės leidėjų įsitikinimų kombinacinė funkcija, nes jis 
nuo pat pradžių interpretuoja insititucijos veiklos medžiagą, o ne 
pavienių teisės leidėjų veiklą liudijančią medžiagą. Teisminėje retori- 
koje puoselėjama doktrina, - jog įstatymai turi būti įgyvendinami 
paisant juos motyvavusių intencijų - dabar atsiskleidžia savo tikro- 
siomis spalvomis. Tai ne kas kita kaip teisėjavimo integralumo prin- 
cipas, kurį mes gynėme 6-ame skyriuje, pateiktas kaip motto teisė- 
jams, skaitantiems įstatymus. Galime palikti Hermį. Jo naująjį meto- 
dą reikia kruopščiai išplėtoti, tačiau tai turės padaryti ne jis, nes jis 
virto Heraklio antrininku. 


HERAKLIO METODAS 


Metodas, kurį Heraklį sakiau naudojant skaityti įstatymams, iš pir- 
mo žvilgsnio atrodė skiriąs per mažai dėmesio faktinėms nuomo- 
nėms ir norams tų, kurie juos paskelbė teise. Todėl mes svarstėme 
ortodoksiškesnę legislatyvinės intencijos sampratos versiją, kurią pa- 
vadinau kalbėtojo intencijos teorija. Tačiau ji mus etapiškai grąžino 
prie Heraklio idėjos, jog įstatymai turi būti skaitomi tuo būdu, kurį 
suponuoja geriausia legislatyvinio proceso kaip visumos interpreta- 
cija. Turime pažiūrėti, ką šitai reiškia praktiškai. Apie tai jau turime 
tam tikrą nuovoką, nes žinome, kaip Heraklis interpretuoja bendro- 
sios teisės precedentus. Tačiau įstatymai skiriasi nuo precedentinių 
teisminių sprendimų, ir mes turime pasiaiškinti, kokia yra Heraklio 
taktika, kai jam pateikiamas įstatymas, o ne teisės ataskaitų komp- 
leksas. Ką jis darytų, susidūręs su nykstančios žuvų rūšies byla? 

Aš tariu, jog jis turi savo nuomonę visais klausimus, susijusiais su 
kontroversija dėl tos žuvų rūšies. Jis turi pažiūras gamtosaugos ap- 
skritai klausimu, dėl viešosios galios, dėl išmintingiausio būdo plė- 
toti Apalačių rajoną, dėl biologinių rūšių saugos - žodžiu, požiūrį, 
ar, atsižvelgiant į viską, būtų geriausia Tenesio užtvankos statybas 
sustabdyti. Tarkime, jog jis nori, kad užtvanka būtų sustabdyta, ne 
dėl to, kad jam rūpi nykstančios žuvų rūšies likimas, ir netgi ne dėl 
to, kad jam rūpi biologinių rūšių išsaugojimas, bet dėl estetinių prie- 

žasčių — dėl to, kad jis nori, jog išliktų esamos vandens vagos, kurias 
užtvanka pakeistų. (Kai kurie iš spaudusiųjų sekretorių paskelbti tą 
konkrečią žuvų rūšį rūšimi, kuriai iškilo išnykimo pavojus, be abejo- 
nės, turėjo šitokį motyvą.) Ar jo metodas leistų jam sakyti, jog ka- 
dangi bendruomenei iš tiesų būtų geriausiai pasitarnauta sustabdant 
užtvankos statybas, aktą dera suprasti kaip numatantį tokią sekreto- 
riaus galią? Argi toks sprendimas nėra geriausia iš įmanomų (bent 
jau jo nuomone) to akto interpretacijų, pateikianti jį kaip valstybės 
interesus ginantį teisės aktą? 

Ne. Mat Heraklis mėgina pasiekti ne jo nuomone geriausią subs- 
tantyvų rezultatą, o rasti geriausią, kokį gali, praeities legislatyvinio 
įvykio pateisinimą. Jis mėgina palankiausioje šviesoje apibendrintai 
parodyti socialinės istorijos dalyką - demokratiškai išrinktos legisla- 
tūros, priimančios tam tikrą tekstą tam tikromis aplinkybėmis, isto- 
riją, — O tai reiškia, kad jo paaiškinimas privalo pateisinti tą istoriją 
kaip visumą, o ne tik jos pabaigą. Kitaip tariant, jo interpretacija turi 
būti jautri ne tik jo įsitikinimams dėl teisiškumo ir išmintingos gam- 
tosaugos politikos — nors šiems tenka svarbus vaidmuo, - bet ir jo 
įsitikinimams dėl politinio integralumo ir teisingumo bei deramo pro- 
cedūrinio proceso idealų, kaip jie demokratinėje visuomenėje galio- 
ja būtent teisėkūrai. 


Tekstinis integralumas 


Heraklio požiūriu, integralumas ir teisingumas įvairiais būdais var- 
žys teisiškumą ir išmintį. Integralumas iš jo reikalauja kiekvienam 
įstatymui, kurį jis prašomas įgyvendinti, sukonstruoti kokį nors pa- 
teisinimą, kuris dera su to įstatymo visuma ir, jei tai įmanoma, - su 
kitais galiojančiais teisiniais aktais.' Tai reiškia, jog jis turi savęs pa- 
klausti, kokia kokių principų ir politinių nuostatų kombinacija tei- 
kia geriausius argumentus už tai, ko aiškiai reikalauja aiškūs įstaty- 
mo žodžiai, ir kaip paskirstyti reliatyvų svarumą, kai tie principai ir 
nuostatos konkuruoja. Kadangi Heraklis dabar teisina įstatymą, o 
ne tradicinės teisės precedentų kompleksą, tas varžtas, kurį identifi- 

kavome 7-ame skyriuje, nebegalioja: jis turi svarstyti taip pat ir poli- 
tine nuostata grindžiamus pateisinimus, ne vien paremtuosius prin- 
cipu, o kai kuriais atvejais problemiška galėtų būti būtent tai, kuri 
pateisinimo forma būtų labiau derama. (Įstatymą, skiriantį subsidi- 
jas kontracepcijai, galėtų pateisinti pagarba toms numanomoms tei- 
sėms, kurios pažeidžiamos, kai kontracepcinės priemonės yra ne- 
prieinamos, o tai —- principo dalykas, arba rūpestis, kad pernelyg 
greitai neaugtų gyventojų skaičius, o tai - politinės nuostatos daly- 
kas, arba abejopu pagrindu.) Tačiau politine nuostata grindžiamas 
pateisinimas, kurį, kaip ką tik įsivaizdavome, teiktų Heraklis - jog 
įstatymo paskirtis yra saugoti kaimo vietoves nuo bjaurojančios ar 
darkančios plėtros — visiškai nedera su tekstu. Juk absurdiška tarti, 
jog valstybės veikėjas, trokštantis užtikrinti tą politinę strategiją, pa- 
sirinktų tokį nuo atsitiktinių aplinkybių priklausomą, netgi iraciona- 
lų metodą - drausti tik (ir visus) tuos projektus, kurie stato į pavojų 
biologines rūšis, nepriklausomai nuo to, ar jie buvo, ar nebuvo kitais 
atžvilgiais trikdantys ar naudingi kaimo aplinkai. 

Taigi bet koks kompetentingas Nykstančių biologinių rūšių ak- 
to pateisinimas turi apeliuoti į politinę nykstančių rūšių saugojimo 
nuostatą. Jokia interpretacija, kuri atsiribotų nuo tos politinės 
nuostatos arba teiktų jai mažareikšmės rangą, negalėtų net pradėti 
to akto provizijų pateisinimo, ką jau kalbėti apie jo pavadinimą.š 
Tarkime, jog Heraklis su tuo sutinka, ir vis dėlto mano, jog jokia 
rezoniška politinė biologinių rūšių apsaugos strategija šiuo konk- 
rečiu atveju nereikalautų sustabdyti beveik baigtą užtvanką. Jam 
nebus sunku aprašyti konkuruojančią politinę nuostatą, kuri patei- 
sintų tą patikslinimą: politinę nuostatą, reikalaujančią, kad viešo- 
sios lėšos nebūtų eikvojamos veltui. Tačiau lieka klausimas, ar tai 
konkuruojančiai politinei nuostatai jis gali priskirti pakankamą svo- 
rį, neperžengdamas įstatymo teksto dimensijų, kad galėtų tą pa- 
tikslinimą įtraukti į savo visa apimantį pateisinimą; šitai savo ruož- 
tu priklausys nuo to, kokį svorį jis turi teikti pagrindinei - biologi- 
nių rūšių apsaugos politinei nuostatai, kad pateisintų likusią įstatymo 
dalį. (Ši politinės nuostatos ir svorio savitarpio priklausomybė dau- 

geliu atžvilgiu paaiškina Aukščiausiojo teismo argumentaciją nyks- 
tančios žuvų rūšies byloje.) Jeigu tekstas numato kitas išimtis ar 
patikslinimus sekretoriaus galios atžvilgiu, net jeigu tos išimtys ar 
patikslinimai niekaip nesusiję su jo galia sustabdyti pradėtus pro- 
jektus, tai sugestijuos mažesnį pagrindinės politinės nuostatos svar- 
bos lygį, taigi sustiprins patikslinimo, kalbančio apie lėšų eikvoji- 
mą, pozicijas. Jeigu, priešingai, įstatymas pabrėžia pagrindinės po- 
litinės nuostatos svarbą, aiškiai pripažindamas aukas kitų svarbių 
politinių nuostatų ar net principų apimamose srityse siekiant ge- 
rinti pagrindinės politinės strategijos sąlygas - pavyzdžiui, jeigu kuris 
kitas akto skyrius skelbia, jog sekretorius, priimdamas gamtos ap- 
saugos potvarkius, neturi svarstyti padarinių nedarbo atžvilgiu, - 
tai šitai būtų argumentas už tai, kad jokiai patikslinančiai politinei 
nuostatai, kurios pakanka padaryti išimtį Tenesio projektui, negali 
būti vietos visa apimančioje interpretacijoje. 


Teisingumas 


Mes dar grįšime prie integralumo varžtų. Tačiau dabar trumpai su- 
stosime prie teisingumo. Tarkime, jog Heraklis yra atsidėjęs biologi- 
nių rūšių saugos reikalui: jis mano, jog net vienos rūšies neišsaugoji- 
mas yra neišmatuojamas blogis. Jis mano, jog daug geriau sustabdyti 
užtvankos statybas nei prarasti nykstančią žuvų rūšį; jis tikrai norė- 
tų, kad jau egzistuojančios stambios užtvankos būtų išardytos, jeigu 
tai padėtų išsaugoti tą žuvų rūšį. Tarkime, jog jį tenkina tai, jog nie- 
kas Nykstančių biologinių rūšių akte neprieštarauja jo požiūriui į 
biologinių rūšių apsaugos svarbą. Sekretoriaus galia nėra eksplicitiš- 
kai patikslinama kokiu nors būdu, kuris sugestijuotų kokias nors 
pagrindinį - gamtos apsaugos - reikalavimą švelninančias aplinkybes. 
Tai nereiškia, jog Heraklis manys, kad geriausia įstatymo interpretaci- 
ja — t. y. interpretacija, kuri valdymo istoriją daro geriausią, kokia ji 
gali būti, - yra ta, kuri yra palanki nykstančiai žuvų rūšiai. Jis žino, — 
nes yra sau atviras, - jog jo paties pažiūros yra ekscentriškos. Beveik 
neįmanoma rasti jo bendraminčių. Tad jis turi savęs paklausti, ar yra 

geriau, kai teisės leidėjai pasiekia teisingą rezultatą, net kai jų rinkė- 
jai tą rezultatą mano esant išties blogą. 

Aišku, jis žino, jog rinkėjų balsai gali pašalinti teisės leidėją iš jo 
posto, pasibaigus kadencijai, jeigu rinkėjai nepritaria tam, ką jis da- 
rė. Tačiau tai ne argumentas: proga atsiteisti negali pateisinti nedo- 
rybės. Taip pat nykstančios žuvų rūšies likimas, kad ir koks svarbus 
atrodytų Herakliui, neimplikuoja jokio principo klausimo, teisių, ku- 
rias, manytina, konkretūs piliečiai turi kitų atžvilgiu arba bendruo- 
menės kaip visumos atžvilgiu. Tai klausimas, kokia dalykų padėtis 
yra geriausia kiekvienam: Heraklis yra įsitikinęs, kad kiekvieno gy- 
venimas sumenksta, kai biologinė rūšis žūsta, tačiau nemano, kad 
rūšių išnykimo sankcionavimas kai kuriuos žmones neteisingai pri- 
vilegijuoja kitų sąskaita. Taigi biologinių rūšių sauga yra paradigma 
tos rūšies sprendimo, kuris turi vadovautis žmonių valia, tokio spren- 
dimo, kurio savo rinkėjams neturėtų primesti net teisės leidėjai, pri- 
pažįstantys Burke'o legislatyvinės atsakomybės modelį, kai rinkėjai 
yra vieningi savo priešinga nuomone. Jeigu Heraklis su tuo sutinka, 
jis padarys išvadą, jog teisėkūros pasakojimas, kuris taria, jog Kong- 
resas sau leido nepateisinamą paternalizmą, būtų blogesnis negu pa- 
sakojimas, anot kurio, jis gerbė žmonių pasirinkimą, nors Heraklis ir 
mano, kad tai yra prastas pasirinkimas. 

Taigi šiomis aplinkybėmis Heraklio įsitikinimai dėl teisingumo 
yra svarbi kliūtis tarp jo preferencijų — net tų, kurios dera su įstaty- 
mo kalba, - ir jo sprendinio, kuri interpretacija yra geriausia, į viską 
atsižvelgiant. Kadangi jo sprendinys šioje situacijoje yra jautrus bend- 
rai viešajai opinijai, jis taip pat yra jautrus — dėl kelių skirtingų prie- 
žasčių — aiškiai išreikštiems konkretiems įvairių teisės kūrėjų, kurie 
kalbėjo debatuose, rašė komiteto ataskaitas ir t. t., įsitikinimams. Šie 
pareiškimai paprastai yra gera medžiaga, liudijanti visai bendruome- 
nei būdingą viešąją opiniją. Politikai labai dažnai yra tipiški juos iš- 
rinkusių žmonių atstovai — bent jau savo įsitikinimais; dar svarbiau 
tai, jog jiems būdinga tai, kad jie yra įgudę vertinti savo rinkėjų įsiti- 
kinimus ir daryti tokius viešus pareiškimus, kurie tuos įstikinimus 
atspindėtų. Jeigu debatai dėl Nykstančių biologinių rūšių akto išreiš- 

kė tam tikrą plačiai paplitusį ir nenuginčytą įsitikinimą apie reliaty- 
vią negausių biologinių rūšių apsaugos svarbą, tai būtų stiprus bend- 
ro viešojo nusiteikimo šia linkme paliudijimas. 


LEGISLATYVINĖ ISTORIJA 


Kaip sakiau, Heraklis, gerbia tekstinį integralumą, taigi jis nemanys, 
jog įstatymą padarys geriausią, koks jis gali būti, tiesiog į jį projek- 
tuodamas savo paties įsitikinimus; jis gerbia politinį teisingumą, tai- 
gi jis nesąlygiškai neignoruos viešuomenės opinijos, kokia ji atsisklei- 
džia ir išreiškiama legislatyviniuose pareiškimuose. Argumentas ape- 
liuojant į teisingumą įgalina mus nueiti nemažą kelio dalį aiškinantis, 
kodėl Heraklis kreips nemažai dėmesio į konkrečius įsitikinimus, 
kuriuos išreiškia teisės kūrėjai. Mes vėl atsigręšime į integralumą, 
kad apsvarstytume kitokį ir dar stipresnį pagrindą tokiai praktikai 
pagrįsti, pažymėdami tai, jog jis nevienodai traktuoja tokius įsitiki- 
nimų pareiškimus. 

Amerikiečių teisinė praktika kai kuriuos legislatyvinio tikslo pa- 
reiškimus dabar traktuoja kaip itin svarbius sprendžiant, kaip derėtų 
skaityti įstatymą. Šie pareiškimai apima tuos pareiškimus, kuriuos 
senatoriai ar kongresmenai, rėmę įstatymą ar koordinavę jo svarsty- 
mo ir priėmimo eigą, padarė jo svarstymų metu, taip pat pareiški- 
mus, įeinančius į formalias specialių Kongreso komitetų, kuriuose 
įstatymo projektas diskutuotas, ataskaitas. Amerikos teismai skiria 
tikrai nemažai dėmesio šiems ypatingai privilegijuojamiems pareiš- 
kimams, o Amerikos teisės kūrėjams kainuoja nemažai vargo užtik- 
rinti, jog pareiškimai, kuriems jie pritaria, būtų įtraukti į tos rūšies 
dokumentaciją. Legislatyvinė istorija dominavo nykstančios žuvų rū- 
šies bylos diskusijoje Aukščiausiajame teisme, kaip mes matėme 1-ame 
skyriuje, nors teisėjai nesutarė dėl to, kurios tos istorijos dalys yra 
tuo konkrečiu atveju svarbios. 

Kodėl kai kurie Kongreso lygio pareiškimai, tie, kurie laikomi 
centrinėmis legislatyvinės istorijos dalimis, yra svarbesni už kitus? 
Jeigu mes žiūrime tik teisingumo, manysime juos esant svarbesnius 

dėl to, kad jie yra itin geras viešosios opinijos paliudijimas. Pareiški- 
mai, kuriuos įstatymo rėmėjai padaro svarstymų metu arba komite- 
to ataskaitose, paprastai yra rūpestingai apsvarstyti. Kiti teisės kūrė- 
jai jų klausosi ar juos skaito su nekasdiene atida. Tačiau svarbos, 
kurią dauguma teisėjų priskiria legislatyvinei istorijai, negalima vi- 
siškai paaiškinti šiuo būdu. Juk įstatymo rėmėjos kalba pustuštėje 
salėje yra legislatyvinės istorijos branduolio dalis, o štai jos pastabos 
nacionaliniu mastu per televiziją rodomoje kalboje, pastabos, kurios 
yra geresnis paliudijimas to, kaip galvoti apie įstatymą raginama vie- 
šuomenė, visiškai nėra legislatyvinės istorijos dalis. Pagrindinio pa- 
aiškinimo reikia ieškoti kitur. Heraklis supras — dėl priežasčių, ku- 
rias aš mėginsiu aprašyti, - jog oficialūs tikslo pareiškimai, padaryti 
kanonine forma, įtvirtinta legislatyvinės istorijos praktikos, patys turi 
būti traktuojami kaip personifikuotosios valstybės aktai. Jie patys 
yra politiniai sprendimai, tad vyriausiasis - integralumo - imperaty- 
vas, anot kurio valstybė turi veikti principu pagrįstu būdu, apima ir 
juos, lygiai kaip įstatymuose įkūnytus diskretiškesnius sprendimus. 
Heraklis siekia legislatyvinį pasakojimą kaip visumą padaryti geriau- 
sią, koks jis gali būti; tą pasakojimą jis padarytų blogesnį, jeigu jo 
interpetacija valstybę parodytų sakant viena, o darant kita. 


Pažadai ir tikslai 


Žinoma, būtų absurdiška kiekvieną bet kurio teisės leidėjo pareiški- 
mą apie įstatymo tikslą patį laikyti valstybės aktu; jeigu du senatoriai 
ginčijasi dėl to, ką valstybė daro ar turėtų daryti, išleisdama tą įstaty- 
mą, jie diskutuoja dėl valstybės akto, o ne patys veikia už ją. Tačiau 
formali komiteto ataskaita arba nekvestionuotas įstatymo projektą 
koordinavusiojo nario pareiškimas yra kitas dalykas; šie pareiškimai 
gali būti suprantami kaip dalis to, ką legislatyvinis procesas faktiškai 
produkavo, kaip tai, kam bendruomenė kaip visuma pačiais tais pa- 
reiškimais yra įpareigojama.? Kitaip tariant, jie gali būti suprantami 
šiuo būdu, jeigu praktika juos įvardija kaip ypatingus, o amerikiečių 
praktika tai daro. Kad suprastų šią praktiką ir ją taikytų, kai jos ga- 

liojimas yra ginčijamas kaip kad nykstančios žuvų rūšies byloje, He- 
raklis turi ją interpretuoti: jis turi rasti kokį nors tos praktikos paaiš- 
kinimą, kuris ją atitinka ir pateisina. Ar įmanomi kokie nors politi- 
nės moralės argumentai, pagrindžiantys reikalavimą tam tikras for- 
malias paskirties ir intencijos deklaracijas laikyti pačios valstybės 
aktais? Iš pradžių turėtume suformuluoti patį akivaizdžiausią argu- 
mentą prieš tai. Ir šiaip esama legislatyvinio proceso priemonių, įga- 
linančių tokius pareiškimus paversti formalaus valstybės sprendimo 
dalimi, kai šitai pageidautina: jie gali būti įtraukti į paties įstatymo 
tekstą. Britų teisininkai turi tokį su britų praktika derantį argumen- 
tą, kurio reikalavimu įstatymų interpretacija neturėtų vadovautis pa- 
reiškimais, padarytais Parlamente. Tai svarbus argumentas - ne dėl 
to, kad jis byloja prieš amerikiečių praktiką, kuri yra kitokia, bet 
todėl, kad rodo, jog pastaroji yra pateisinama tik jeigu ji numato 
kokį nors ypatingą vaidmenį legislatyvinei istorijai, kokį nors tarpinį 
statusą tarp neformalių teisės kūrėjų pastabų, padarytų taktiniais su- 
metimais debatų įkarštyje, ir formalaus paties įstatymo teksto. 

Tokį tarpinį statusą nesunku identifikuoti, nes mes galime pasi- 
telkti asmeninės moralės pavyzdį, gerai tinkamą šiam tikslui. Mes 
skiriame asmens pažadus ir kitus įsipareigojimus nuo paaiškinimų 
arba interpretacijų, kurias jis pats teikia juos aiškindamas, nuo jo 
paaiškinimo, kaip šie dera su jo bendresniais įsitikinimais ir tikslais 
ir kyla išjų; ir viena, ir kita mes traktuojame kaip tai, kas turi mora- 
linę reikšmę, tačiau paaiškinimus laikome daugiau tarpiniu dalyku, 
labiau atviru peržiūrai ir kaitai. Tarkime, jog savo sūnėnui duodu 
100 dolerių ir paaiškinu, kad aš didžiuojuosi, jog jis pasirinko kari- 
ninko karjerą 1r noriu jam padėti siekti tos karjeros. Tuomet jis gali 
tikėtis, kad aš jam ir kitais būdais padėsiu siekti tos karjeros; jis nus- 
tebs, kai aš vėliau pasakysiu dabar manąs, kad jo pasirinktoji profe- 
sija yra bjauri ir kad aš jai priešinsiuosi visais man prieinamais bū- 
dais, pavyzdžiui, atsisakydamas jį pristatyti savo draugams karinin- 
kams. Arba tarkime, jog aš įsteigiu naują gamyklą ir pažadu 
bendruomenei, kad įrengsiu ir prižiūrėsiu visas „būtinas“ priemo- 
nes, reikalingas užtikrinti, kad mano gamykla neprisidės prie aplin- 

kos taršos. Televizijos interviu esu paklausiamas, ar tam tikrą prie- 
monę manau esant būtiną, ir sakau, kad, mano nuomone, taip. Ta- 
čiau vėliau nusprendžiu neįrengti tos priemonės: sakau, jog papildo- 
ma informacija įtikino mane pakeisti savo ankstesnę nuomonę ir da- 
bar aš manau, kad ji nėra būtina, nes tokią pat gerą apsaugą gali 
užtikrinti kitokios ir daug pigesnės priemonės. Kiekvienu atveju ma- 
no ankstesnis aiškinamasis pareiškimas yra mano moralinės dosjė 
faktas, tai, už ką aš turiu prisiimti atsakomybę, nes tą pareiškimą 
padariau žinodamas, jog kiti greičiausiai pasikliaus juo, ir skatinda- 
mas juos tai daryti. Pasakojimas būtų buvęs moraliniu požiūriu ge- 
resnis, jeigu aš jau tada būčiau priėjęs savo vėlesnes nuomones ir 
išreiškęs jas pačioje pradžioje. Mane saisto prievolė pasiteisinti prieš 
savo sūnėną ir bendruomenę. Tačiau ši situacija vis dėlto skiriasi nuo 
tos, kokia būtų buvusi, jeigu aš būčiau savo sūnėnui aiškiai pažadėjęs 
tokią pagalbą jam siekiant karjeros, kokios jis paprašė vėliau, arba 
būčiau pažadėjęs įrengti tam tikrą priemonę, kurią iš pradžių ma- 
niau esant būtiną. Tuomet nebūčiau galėjęs taip laisvai keisti savo 
nuomonę. 

Šį skirtumą galime paaiškinti štai kaip. Pažadas paprastai yra per- 
formatyvinio pobūdžio aktas, taigi turi savo autonomišką būtį.!? Tai 
tikslų, nuomonių ar įsitikinimų raiška (expresses), o ne jų referavi- 
mas (does not report). Jis gali būti nenuoširdus dėl to, kad žadantysis 
iš tikrųjų neketina jo tesėti, tačiau jis nėra netikslus — net ta prasme, 
kuria gali būti netiksli saviprata. Tuo tarpu intencijos pareiškimas 
paprastai yra referavimas (report), o ne performatyvas (performan- 
ce), 1r jis gali būti arba nesąžiningas, arba netikslus - panašiai, kaip 
kiti autoreferentiški pareiškimai (se/f-reports). Jeigu interpretacinis 
intencijos pareiškimas turėtų tokią pačią performatyvinę galią kaip 
pažadas, jis negalėtų būti naudojamas taip, kaip jis yra naudojamas - 
kontekstualizuoti pažadą esamų įsitikinimų ir tikslų kontekste ir taip 
padėti kitiems žmonėms įvertinti žadantįjį bei prognozuoti, ką jis, 
tikėtina, dar padarys. Redukuoti pareiškimą į pažadą reikštų elimi- 
nuoti ataskaitą (7epor7t) ir tik padidinti pertormatyvinį aktą. Tuomet 
kiltų naujas klausimas - kokie dar bendri tikslai ir įsitikinimai remtų 

tą išplėstąjį pažadą, o į šitą klausimą būtų neįmanoma atsakyti, nes 
bet kokį tolesnį teiginį būtų galima tuo pačiu būdu redukuoti į juo- 
dąją paties pažado skylę. 


Tikslai ir principas 


Pagal šį asmeninės moralės aspektą galime konstruoti politinį legis- 
latyvinės istorijos vaidmenį. Principo bendruomenė teisėkūrą supranta 
ne taip kaip kodekso bendruomenė, kuriai teisėkūra - tai išsiderėti 
kompromisai, neturintys daugiau ar gilesnės prasmės, nei skelbia įs- 
tatymo tekstas; principo bendruomenė teisėkūrą traktuoja kaip ky- 
lančią iš dabartinio bendruomenės įsipareigojimo pamatinei politi- 
nės moralės schemai. Legislatyvinės istorijos praktika - formalios 
bendro insititucinio tikslo ir įsitikinimų deklaracijos, daromos pa- 
čios valstybės vardu, - išreiškia ir patvirtina tą laikyseną. Ši praktika 
sykiu gina principo bendruomenės praktinių pranašumų užtikrini- 
mo praktiką: jis skatina piliečius kliautis tam tikru viešosios schemos 
aiškinimu, kai jie ją plėtoja ir įgyvendina patys. Tačiau šie pranašu- 
mai priklauso būtent nuo tos rūšies moralinės distancijos tarp ekspli- 
citiškų įstatymo sprendimų ir aiškinamosios sistemos legislatyvinės 
istorijos, kurią aptikome asmeninėje moralėje. Jie priklauso nuo to, 
ar įvairius oficialius pareiškimus, sudarančius aiškinamąją sistemą, 
traktuojame kaip turinčius daugiausia referuojamąją (reporting), o 
ne performatyvinę funkciją. Legislatyvinė istorija teikia sinchroniš- 
ką įstatymo, kurio kontekstą sudaro, interpretaciją - interpretaciją, 
kurią vėliau gali peržiūrėti teismai ar pati legislatūra, net jeigu bet 
kokia svarbi peržiūra legislatyvinę istoriją padarys - atgaline data — 
apgailestavimo dalyku. 

Principo bendruomenei geriausiai tarnauja tokia sudėtinga teisė- 
kūros struktūra, struktūra, apimanti perskyrą tarp performatyvinių 
legislatyvinių aktų ir interpretacinių šių aktų išaiškinimų. Taigi He- 
raklis turi tiek pagrindą legislatyvinę istoriją sudarančius formaliuo- 
sius pareiškimus laikyti valstybės aktais, tiek 1r netraktuoti jų kaip 
paties įstatymo dalies. Jis turi į juos atsižvelgti spręsdamas, kuris le- 

gislatyvinio įvykio pasakojimas (story) visa apimančiu požiūriu yra 
geriausias, tačiau privalo tai daryti deramu būdu. Jis pripažįsta, jog 
teisėkūra yra matoma palankesnėje šviesoje, kai, kitiems aspektams 
nesiskiriant, valstybė neklaidina viešuomenės; dėl šios priežasties pir- 
menybę jis teiks interpretacijai, kuri atitinka formalius legislatyvinio 
tikslo pareiškimus, ypač kai piliečiai tikrai galėjo padaryti lemiamos 
reikšmės sprendimus, pasikliaudami tais pareiškimais. Jeigu legisla- 
tyviniuose debatuose dėl turto paveldėjimą reguliuojančio įstatymo 
buvo gausu nenuginčytų pareiškimais, jog testamentai turi būti skai- 
tomi akontekstiškai — teikiant jų žodžiams tik tas reikšmes, kurias 
jiems priskirtų žmonės, jeigu nežinotų nieko ypatingo apie konteks- 
tą, kuriame jie buvo pavartoti, - tuomet ir viešuomenė būtų suvoku- 
si tą įstatymą laikydamasi tokios prielaidos, o testamentai tikrai bū- 
tų galėję būti rašomi remiantis ta prielaida. Tuomet Heraklis tą faktą 
laikytų stipriu, tačiau nebūtinai lemiamu argumentu tos konstrukci- 
jos naudai. Tačiau kaip įsitikinsime, tai argumentas, kurio galia tam- 
pa silpnesnė, einant laikui. 

Legislatyvinė istorija, susijusi su Nykstančių biologinių rūšių aktu, 
buvo daug sudėtingesnė. Ją apžvelgėme 1-ame skyriuje ir pažymėjo- 
me, jog Aukščiausiojo teismo teisėjai nesutarė dėl to, ar į legislatyvinę 
istoriją dera įtraukti faktą, jog įvairiuose sprendimuose, priimtuose 
jau po to, kai aktas buvo priimtas, Kongresas mėgino aiškiai nurodyti, 
jog Tenesio užtvanka yra neliestina. Heraklis neturi pagrindo abejoti, 
jog į šiuos vėlesnius Kongreso sprendimus dera atsižvelgti. Jie yra do- 
kumentuotos viešosios praeities —- vėlesnių politinių sprendimų dėl 
įvairių esamų interesų reliatyvios svarbos visa apimančioje bendruo- 
menės tikslų schemoje - dalis. Priešingas požiūris - jog šie sprendi- 
mai neturi būti laikomi atsižvelgtinais - presuponuoja laiko varžtą, 
kurį netrukus svarstysime, - esą įstatymo reikšmė yra fiksuojama 
kokiu nors pradiniu kūrimo aktu. Tad nesunku suprasti, kaip He- 
raklis išspręs nykstančios žuvų rūšies bylą, jeigu jam nesvetima ta 
substantyvi nuomonė, kuri atrodė dominuojanti Teisme, - jog 1š- 
mintingesnis kursas būtų žuvį paaukoti užtvankai. Jis mano, jog įsta- 
tymo perskaitymas, palankus užtvankos išgelbėjimui, padarytų jį ge- 

resnį sveiku protu pagrįstos politinės strategijos požiūriu. Jis neturi 
jokio tekstinio integralumo motyvo, kuris teiktų argumentų prieš tą 
perskaitymą, taip pat jokio teisingumo motyvo, nes jokia aplinkybė 
neverčia manyti, jog toks sprendimas papiktintų ar įžeistų viešuo- 
menę. Jokie paties teisinio akto, deramai suprantamo ir laikomo vie- 
šojo sprendimo dokumentu, legislatyvinės istorijos faktai neteikia 
pagrindo priešingam argumentui, o vėlesni legislatyviniai to paties po- 
būdžio sprendimai teikia tvirtą pagrindą argumentams už tokį perskai- 
tymą, kurį jis pats mano esant geriausią. Jis atitaria tiems Aukščiausio- 
jo teismo teisėjams, kurie toje byloje turėjo atskirąją nuomonę. 


ĮSTATYMAI LAIKO PROCESE 


Kalbėtojo intencijos teorija kyla iš idėjos, kuri, kaip sakiau, yra ir jos 
keblumų šaltinis: jog teisėkūra yra komunikacijos aktas, kurį reikia 
suprasti pagal paprastą kalbėtojo ir auditorijos modelį, taigi jog pa- 
grindinis klausimas teisėkūros interpretacijoje yra klausimas, ką tam 
tikras kalbėtojas ar grupė „norėjo pasakyti“ kokiu nors kanoniniu 
sakymo aktu. Su tuo susijusios visos tos mįslės, kurių katalogą ap- 
žvelgiau pradžioje. Kas yra kalbėtojas? Kada jis kalbėjo? Kokia men- 
talinė būklė sąlygojo jo intenciją? Šias mįsles gimdo viena vyriausioji 
prielaida: jog jų atsakymai turi nurodyti vieną konkretų istorijos mo- 
mentą, tą, kai įstatymo reikšmė buvo fiksuota kartą ir visiems lai- 
kams, momentą, kai gimė tikrasis įstatymas. Šios prielaidos sskmuo 
yra tas, jog laikui einant, kai įstatymą reikia taikyti pasikeitusiomis 
aplinkybėmis, teisėjams kyla reikalas pasirinkti, ar įgyvendinti pir- 
minį įstatymą ta jo reikšme, kurią jis visuomet turėjo, ar jį slapčiomis 
pataisyti siekiant priderinti prie dabarties. Dažnai manoma, kad to- 
kią dilemą kelia seni įstatymai: sakoma, jog teisėjai turi pasirinkti 
arba negyvą, bet legitimią praeities ranką, arba vienareikšmiškai ne- 
leistinus progreso kerus. 

Heraklio metodas kvestionuoja šį kalbėtojo intencijos teorijos 
aspektą drauge su visais kitais. Jis atmeta prielaidą, jog esama kanoni- 
nio momento, kuriuo įstatymas gimsta ir įgyja visą tą - ir vienintelę — 

reikšmę, kurią jis turės visada. Heraklis intepretuoja ne vien įstaty- 
mo tekstą, bet jo biografiją, procesą, kuris prasideda iki jam tampant 
teise ir peržengia tą momentą. Iš šios tebesiplėtojančios istorijos (story) 
jis siekia padaryti geriausia, ką gali, todėl jo interpretacija kinta, šiam 
pasakojimui rutuliojantis. Jis ne identifikuoja konkrečius žmones kaip 
unikalius įstatymo „kūrėjus“ (framers), kad tuomet kreiptų dėmesį 
tik į jų viltis ar lūkesčius, ar konkrečius įsitikinimus, ar pareiškimus, 
ar reakcijas. Kiekvienas iš politinių motyvų, kuriuos jis taiko, kad į 
savo visa apimantį klausimą atsakytų taip, kad pasakojimas apie įsta- 
tymą būtų geriausias, koks gali būti, identifikuoja įvairius žmones, 
grupes ir institucijas, kurių pareiškimai arba įsitikinimai galėtų būti 
įvairiais atžvilgiais relevantiški. 

Apsvarstykime argumentą, apeliuojantį į teisingumą, argumentą, 
kuris jį vertė kreipti dėmesį į konkrečius legislatyvinius įsitikini- 
mus - tiek, kiek jis galėjo juos atskleisti, - net kai jie nesutampa su jo 
paties įsitikinimais. Tas argumentas nereikalauja iš Heraklio identifi- 
kuoti konkrečius teisės kūrėjus kaip lemiamas figūras arba susitelkti 
į kokio nors lemiamo skaičiaus teisės leidėjų nuomones, tarsi įsitiki- 
nimai būtų skaičiuotini kaip balsai. Teisingumas įpareigoja Heraklį 
žiūrėti visų tų politinių pažiūrų išraiškų, kurios atrodo relevantiškos 
sprendžiant, ar tam tikras įstatymas, jį konstruojant pagal interpre- 
taciją, kurią jis svarsto, būtų teisingas esamos viešosios opinijos ir jos 
dabartinio paplitimo aplinkybėmis. Šiame kontekste svarbaus politi- 
ko kreipimasis per televiziją galėtų būti svarbesnis už komiteto ataskai- 
tos smulkraštį. 

Dabar pasvarstykime, ką su šiuo argumentu, apeliuojančiu į tei- 
singumą, daro laiko procesas. Kalbėtojo intencijos teorija sutelkia 
kai buvo priiminėjamas įstatymas, ir ignoruoja vėlesnius pakeitimus. 
Tik „pirminės“ intencijos gali būti reikšmingos nustatant įstatymo 
reikšmę jo gimimo momentu; apeliacija į pasikeitusią opiniją būtinai 
yra anachronizmas, logiškai absurdiškas teisminės pataisos alibi. He- 
raklio laikysena yra visai kitokia. Tarkime, jog Nykstančių biologi- 
nių rūšių aktas buvo išleistas tokio viešosios nuomonės klimato sąly- 

gomis, kuris labai skiriasi nuo to, kurį jis aptinka tuo metu, kai turi 
spręsti nykstančios žuvų rūšies bylą. Jis klausia, kuri interpretacija 
teikia geriausią paaiškinimą politinės istorijos, kuri dabar apima ne 
tik patį aktą, bet ir jo vėlesnį neatšaukimą ar nekeitimą, todėl jis 
kreips dėmesį ne į viešąją opiniją pradžioje, gamtosaugos klestėjimo 
metu, O į opiniją, vyraujančią dabar, kai reikia nuspręsti, ar sekreto- 
rius gali paleisti vėjais stambias viešąsias lėšas tam, kad išsaugotų 
nereikšmingą biologinę rūšį. Argumentas teisingumo vardu dabar 
turės visiškai kitokį poveikį nei būtų turėjęs anuomet, jei byla jam 
būtų tekusi daug anksčiau. 

Argumentas tekstinio integralumo vardu taip pat bus jautrus lai- 
kui, nes paisys kitų sprendimų, Kongreso ir teismų padarytų per praė- 
jusį laiką; jeigu viešosios nuomonės poslinkiai arba ekonominių ar 
ekologinių aplinkybių permainos buvo didelės, per tą laiką padaryti 
politiniai sprendimai bus visiškai kitokios dvasios, tad tikėtina, jog 
interpretacija, aprėpianti ir juos, ir tą aktą, bus kitokia negu interpre- 
tacija, iš kurios reikalaujama atitikti vien tą aktą. Argumentas legis- 
latyvinės istorijos vardu taip pat bus jautrus laikui, tačiau kitokiu 
būdu. Šis argumentas yra argumento teisingumo vardu priešingybė: 
jis ignoruoja privačius įsitikinimus; jis susitelkia į formalius viešuo- 
sius pareiškimus, kuriuos galima kvalifikuoti kaip pačios bendruo- 
menės deklaracijas. Šios deklaracijos vis dėlto nėra įstatymo dalis; 
jos yra viešojo tikslo ir įsitikinimo pranešimai, taigi jos yra natūraliai 
palankios pervertinimui. 

Įstatymui senstant, žmonės turi mažiau pagrindo kliautis šiais pa- 
reiškimais, nes jie bus taisomi ir galbūt vietoj jų, kaip formalių viešo- 
jo įsipareigojimo interpretacijų, atsiras įvairių kitų interpretacinių 
paaiškinimų, lydinčių vėlesnius įstatymus, reguliuojančius panašius 
dalykus. Šie vėlesni pareiškimai teikia labiau esamą dalykų padėtį 
atitinkantį paaiškinimą, kaip bendruomenės pareigūnai supranta jos 
esamus principo įsipareigojimus ir aktualias politinio kurso strategi- 
jas.!! Taigi Heraklis kreips vis mažiau dėmesio į pirminę legislatyvi- 
nę istoriją, ir čia jo metodas vėl kontrastuoja kalbėtojo intencijos 
teorijos atžvilgiu, kuri paiso tik pareiškimų, bendralaikių įstatymo 

priėmimui. Heraklis interpretuoja istorijos procesą, nes pasakojimas, 
kurį jis turi padaryti geriausią, koks jis gali būti, yra visa istorija, 
apimanti ir jo sprendimą bei besiplėtojanti po jo. Jis ne pataiso pase- 
nusius įstatymus, kad juos priderintų prie naujų laikų, kaip sugesti- 
juotų kalbėtojo intencijos metafizika. Jis pripažįsta, kuo senieji įsta- 
tymai per tą laiką tapo. 


KADA KALBA YRA AIŠKI:? 


Dabar turiu grąžinti skolą, kuri iki šiol nuolat augo. Aš klausiau, 
kaip Heraklis turėtų skaityti įstatymą, kai šio kalba yra neaiški, t. y. 
kai jis, kaip galėtume pasakyti, nesuteikia sau galios (does n0t enfor- 
ce itself). Tačiau kaip jis nusprendžia, ar ji yra aiški (o tokiu atveju jis 
nebeturi ką veikti), ar neaiški (0 šiuo atveju jis turi pasitelkti sudėtin- 
gą ir politiškai subtilų aparatą, kurį ką tik apmečiau)? Ši perskyra 
dabar atrodo labai svarbi. Kaip ją derėtų padaryti? 

Jos iš viso nereikia daryti. Ši perskyra, kuria pasirėmiau, tėra eks- 
pozicinė priemonė, kuriai nereikia numatyti vietos galutinėje išplė- 
totoje Heraklio teorijoje. Dera kreipti dėmesį į tuos skirtingus būdus 
ar prasmes, kuriomis galėtų būti sakoma, jog įstatymo tekstas yra 
neaiškus. Jame galėtų būti dviprasmiškas žodis, kurio reikšmės galu- 
tinai nepaaiškina kontekstas. Pavyzdžiui, jis galėtų skelbti, kad bus 
laikoma nusikaltimu „to be found witbin fifty yards of a bank after 
dark“ (būti penkiasdešimties jardų atstumu nuo banko/upės pakran- 
tės sutemus), ir neteikti jokių nuorodų, ar minimasis „bank“ yra pasta- 
tas, kuriame laikomi pinigai, ar vieta prie upės. Jame gali būti miglo- 
tas žodis, kuris praktikoje negali likti miglotas: pavyzdžiui, jis gali 
skelbti, jog vyresnio amžiaus žmonės atleidžiami nuo pajamų mo- 
kesčio. Jame gali būti pavartotas abstraktus žodis, toks kaip „pagrįs- 
tas“ arba „teisingas“, kuris, tikėtina, lems žmonių nuomonių nesuta- 
pimą dėl to, ar tam tikras sprendimas ar aktas tenkina standartą, 
kuriam paskelbti vartojamas tas abstraktus žodis. Tai įprasti lingvis- 
tinio neaiškumo tipai ar atvejai. Nė vienas iš jų neatitinka tų dviejų 
atvejų, kuriuos pasitelkėme kaip savo pagrindinius problemų, ky- 

lančių taikant įsatymus, pavyzdžius. Abiem tais atvejais - Elmerio ir 
nykstančios žuvų rūšies — teisėjai nesutarė dėl to, kaip dera skaityti 
įstatymą, o teisę studijuojantieji bei teisės mokslininkai nesutaria dėl 
to iki šiol. Tačiau teksto neaiškumo negalime sieti su kokio nors konk- 
retaus įstatymų, lėmusių tuos atvejus, žodžio ar frazės dviprasmišku- 
mu ar miglotumu, ar abstraktumu. 

Ar neaišku, ar paveldėjimą reguliuojantis įstatymas leidžia pavel- 
dėti žudikams? Jeigu konstatuojame, kad jis yra neaiškus, tai taip 
gali būti tik dėl to, kad mes patys turime kokį nors pagrindą manyti, 
jog žudikai neturėtų paveldėti. Jokie žodžiai Niujorko valstijos įsta- 
tyme, reguliuojančiame paveldėjimą, konkrečiai neskelbia, jog mė- 
lynakiai žmonės gali paveldėti, tačiau niekas nemano, kad yra neaiš- 
ku, ar pagal tą įstatymą jie gali paveldėti. Kodėl su žudikais yra ki- 
taip — ar veikiau kodėl buvo kitaip, kai buvo sprendžiama Elmerio 
byla? Jeigu laikytumėmės kalbėtojo intencijos teorijos, jaustume pa- 
gundą pasakyti: todėl, kad turime pagrindą manyti, jog tie, kurie 
priėmė tą įstatymą, neturėjo intencijos nustatyti, kad žudikai turi 
teisę paveldėti. Tačiau šis teiginys gali būti suprantamas tik kontra- 
faktiškai, ir tuomet mes pamatome, kad jis yra per griežtas. Ar tam- 
pa neaišku, ar gali paveldėti naciai, jeigu manome, jog pirminiai įsta- 
tymo autoriai nebūtų norėję, kad naciai paveldėtų, jeigu būtų numa- 
tę tokius paveldėtojus? Tik dėl to, kad 77es manome, jog argumentai, 
pagrindžiantys nuostatą, jog žudikai negali paveldėti pagal bendrą 
paveldėjimą reguliuojantį įstatymą, yra stiprūs argumentai, sankcio- 
nuojami principų, gerbiamų kitur teisėje, tą įstatymą manome esant 
tuo klausimu neaiškų. 

Šitai lygiai taip pat aiškiai tinka Nykstančių biologinių rūšių ak- 
tui. Savo abejonių, ar tas įstatymas suteikė sekretoriui galią stabdyti 
įsibėgėjusius projektus, negalima sieti su kokios nors frazės ar žo- 
džio dviprasmiškumu ar miglotumu, ar abstraktumu. Niekas neteig- 
tų, kad yra neaišku, ar šis aktas iš viso taikytinas užtvankoms, nors 
užtvankos ir nėra jame aiškiai paminėtos. Ir šiuo atveju įstatymą ma- 
nome esant neaiškų jau pradėtų projektų klausimu dėl to, kad dau- 
geliui žmonių atrodo neprotinga prapuldyti šitiek pinigų, turint tikslą 

išsaugoti neįdomią ir moksliškai nereikšmingą biologinę rūšį. Tačiau 
turime išvengti šio argumento klaidingo apibendrinimo: Heraklis 
įstatymo nelaikys neaiškiu visada, kai jo akontekstiška reikšmė su- 
gestijuoja sprendimą, kurį daugelis žmonių mano esant neteisingą. 
Tai taip pat pernelyg griežtas testas: daugelis žmonių visą Nykstan- 
čių biologinių rūšių aktą mano esant neteisingą - tragiškai kvailą — 
nuo pradžios iki galo. Tačiau niekas nesakytų, kad dėl to yra neaiš- 
ku, ar tas aktas iš viso turi kokią nors galią, ar iš viso kokiomis nors 
aplinkybėmis sekretorius turi galią sulaikyti bet kokį projektą. 

Apibūdinimas „neaiškus“ yra veikiau Heraklio įstatyminių tekstų 
interpretavimo metodo rezultatas, o ne proga jį taikyti. Įstatymo 
nevadinsime „neaiškiu“, jeigu nemanome, jog esama tinkamų ar- 
gumentų už kiekvieną iš dviejų konkuruojančių jo interpretacijų.! 
Šitai paaiškina, kodėl niekas - net jei Nykstančių biologinių rūšių 
aktą jis mano esant kvailą - nejaučia pagundos sakyti, kad yra ne- 
aišku, ar tas aktas duoda sekretoriui kokią nors galią kokiomis nors 
aplinkybėmis sustabdyti kokį nors projektą. Jokia gera to akto in- 
terpretacija negali sugestijuoti, jog jis nieko nekomanduoja, nepai- 
sant jo kalbos ir debatų, ir komiteto ataskaitų, prezidento pareiški- 
mų ir Kongreso publikacijų, sulig kuriomis jis įsigaliojo. Nenoriu 
pasakyti, jog niekas nesakys, kad įstatymas yra neaiškus, jeigu jis 
jau nėra nusprendęs, jog akontekstinė interpretacija yra neteisinga. 
Įstatymas gali būti pripažintas neaiškiu, jeigu manoma, jog interpre- 
tacijos klausimas yra sudėtingas arba diskutuotinas, net jei galiausiai 
prieinama nuomonė, kad akontekstinė interpretacija yra geriausia. 
Nepaisant to, perskyra tarp aiškių ir neaiškių įstatymų, taip supran- 
tant, nereikalinga jokioje formalioje Heraklio teisėkūros teorijos for- 
muluotėje. Konkrečiai, ji nebūtų naudinga taip, kaip ji man buvo 
naudinga svarstyme iki šio skirsnio - sugestijuoti teorinių bėgių kei- 
timo tašką (a theoretical switchbing point), nuo kurio interpretacija 
tęstųsi viena linkme, jei plėtotųsi kitais bėgiais, ir kita linkme, jei 
judėtų tais pačiais. 

Herakliui nereikia ir preanalitinės ar bėgių keičiamosios persky- 
ros tarp aiškių ir neaiškių įstatymų, kai tariamas neaiškumas išties 

yra sietinas su konkrečiu žodžiu ar fraze. Įstatymas, ribojantis kau- 
piamuosius indėlius banke, nėra neaiškus mums, bet gal būtų neaiš- 
kus Keyneso piratų gaujų bendruomenėje. Heraklis pripažins įstaty- 
mą problemišku dėl kokio nors žodžio dviprasmybės ar miglotumo, 
ar abstraktumo tik kai esama bent kokios abejonės dėl to, ar įstaty- 
mas būtų geresnė legislatyvinės funkcijos realizacija jį skaitant vie- 
naip, o ne kitaip. Kai abejonės nėra, įstatymas yra aiškus - ne dėl to, 
kad Heraklis turi kokią nors perskyrą, be savojo bendrojo metodo, 
įgalinančią atskirti aiškią žodžio vartoseną nuo neaiškios, o dėl to, 
kad metodą, kurį jis naudoja visada, tuomet yra labai lengva pritai- 
kyti. Jis pats realizuojasi (applies itself). 

Taip svarstydami, susiduriame su dar vienu pavyzdžiu, iliustruo- 
jančiu problemą, su kuria dažnai susiduriame šioje knygoje ir kurią 
mes dabar galime pavadinti lengvojo atvejo poblema. Mes skyrėme 
dėmesį daugiausia sunkiesiems atvejams, kai teisininkai nesutaria, ar 
tam tikra lemiamos reikšmės teisės propozicija yra teisinga, ar netei- 
singa. Tačiau teisės klausimai teisininkams ir net neteisininkams kar- 
tais yra labai lengvi. „Akivaizdus faktas“ yra (it „goes without say- 
ing“) tai, jog greičio riba Konektikute yra 55 mylios per valandą ir 
kad žmonės Britanijoje turi teisinę pareigą susimokėti už maistą, ku- 
rį jie užsisako restorane. Šie dalykai yra savaime aiškūs bent jau vi- 
sais tais atvejais, kai aplinkybės nėra labai neįprastos. Todėl kritikas 
gali jausti pagundą sakyti, jog mūsų išplėtotasis sudėtingas teisėjo 
samprotavimo paaiškinimas pagal teisės kaip integruotos visumos 
sampratą yra tik sunkiosioms byloms tinkamas metodas. Jis galėtų 
pridurti, jog būtų absurdiška šį metodą taikyti lengvosioms byloms, — 
jokiam teisėjui nėra jokio reikalo svarstyti dermės ir politinės mora- 
lės klausimus, kad nuspręstų, ar tam tikras asmuo privalo apmokėti 
savo telefono sąskaitą, - ir tada jis galėtų paskelbti, jog, be sunkiųjų 
bylų teorijos, Herakliui reikia teorijos, aiškinančios, kada atvejai yra 
sunkūs, kad galėtų žinoti, kada jo sudėtingas metodas, tinkamas 
sunkiosioms byloms, yra deramas, o kada ne. Tuomet kritikas iškels 
rimtą problemą: klausimas, ar nagrinėjamoji byla yra sunkusis ar 
lengvasis atvejis, gali būti sunkus, ir Heraklis, naudodamas savo 

sunkiesiems atvejams tinkamą metodą, negali padaryti jokio spren- 
dimo, kuris nenustumtų problemos. ** 

Tai pseudoproblema. Herakliui nereikia vienokio metodo sunkio- 
sioms byloms, o kitokio - lengvosioms. Jo metodas vienodai funk- 
cionalus ir lengvosiose bylose, tačiau kadangi atsakymai į klausimus, 
kuriuos tas metodas įgalina iškelti, tais atvejais yra akivaizdūs ar bent 
jau tokie atrodo, mes nesuvokiame, kad čia apskritai esama kokios 
nors teorijos.!* Mes manome, jog klausimas, ar kas nors gali legaliai 
važiuoti greičiau, negu leidžia nustatytas greičio limitas, yra lengvas 
klausimas, nes mes sykiu tariame, kad joks teisės archyvo aiškini- 
mas, kuris neigtų šią paradigmą, nebūtų kompetentingas. Tačiau tas, 
kurio įsitikinimai dėl teisiškumo ir teisingumo būtų visai kitokie ne- 
gu mūsų, galėtų nemanyti, kad tas klausimas yra toks paprastas; net 
jeigu jis galiausiai ir sutiktų su mūsų atsakymu, jis tvirtintų, jog mes 
buvome neteisūs, šitaip pasikliaudami tikrumu. Šitai paaiškina, ko- 
dėl klausimai, laikomi paprastais vienu tarpu, tampa sunkūs prieš 
vėl tapdami lengvais - tik su priešingais atsakymais. 


10. Konstitucija 


AR KONSTITUCINĖ TEISĖ PAGRĮSTA KLAIDA? 


Pradėjome slogiu populiaraus ginčo dėl to, kaip teisėjai turėtų spręs- 
ti bylas, būklės nusakymu. Jungtinėse Valstijose šis ginčas karščiau- 
sias ir painiausias yra tada, kai ginčijasi Aukščiausiojo teismo teisė- 
jai, o svarstomosios bylos yra konstituciniai įvykiai, kai testuojama, 
ar Kongresas arba kokia nors valstija, arba prezidentas turi teisinę 
galią daryti tai, ką jie pamėgino padaryti. Konstitucija sukuria tik 
ribotas šių institucijų galias ir paskelbia svarbias kiekvienos iš jų ne- 
galias (disabilities). Ji nesuteikia Senatui galios dalyvauti finansiniuose 
procesuose, o vyriausiajam kariuomenės vadui neduoda galios taik- 
mečiu kareivius apgyvendinti privačiuose namuose. Kiti varžtai, kaip 
gerai žinoma, yra abstraktūs. Penktoji pataisa reikalauja, kad Kong- 
resas neatimtų „gyvybės, laisvės ar nuosavybės“ be „deramo teisės 
proceso“, Aštuntoji skelbia nelegaliomis „žiaurias ir neįprastas“ baus- 
mes, o Keturioliktoji, dominavusi mūsų parinktoje Brown byloje, 
reikalauja, kad jokia valstija iš jokio asmens neatimtų „vienodos tei- 
sės apsaugos“. 

Iš to nekyla geležinės logikos išvada, jog Aukščiausiasis teismas 
privalėtų turėti galią spręsti, kada šie apribojimai yra peržengiami. 
Mat Konstitucija galėjo būti interpretuojama kaip nustatanti gaires 
Kongresui, prezidentui ir valstybės pareigūnams - gaires, kuriomis 
vadovautis šie pareigūnai turėtų tiek teisinę, tiek moralinę pareigą, 
tačiau paliekanti juos savo pačių teisėjais. Tuomet Konstitucijos vaid- 
muo Amerikos politikoje būtų buvęs visiškai kitoks ir daug silpnes- 
nis: ji būtų skirtingų institucijų politinių argumentų apie jų konstitu- 
cinės jurisdikcijos ribas pamatas, o ne vienos iš šių institucijų, teis- 
mų, autoriteto nustatyti tas ribas likusioms šaltinis. 1803 metais 

Aukščiausiasis teismas nepraleido progos atmesti tą silpnesnį vaid- 
menį.! Vyriausiasis Aukščiausiojo teismo teisėjas Johnas Marshallas 
sakė, jog Teismo galia ir pareiga įgyvendinti Konstituciją kyla iš pa- 
ties šio dokumento deklaracijos, kad Konstitucija yra aukščiausias 
šalies įstatymas. 

Marshallas dažnai buvo kaltinamas - ilguose debatuose, kurie 
dar tęsiasi, - apėjęs visus svarbius neatsakytus klausimus. Tokį kalti- 
nimą lengva paremti pasitelkiant į „akivaizdžius faktus“ apeliuojantį 
teisės vaizdinį (the plain-fact picture), kurį svarstėme ir atmetėme 
šios knygos pradžioje, vaizdinį, kuris tvirtina griežtą analitinę perskyrą 
tarp teisinių klausimų dėl to, kokia yra teisė, ir politinių klausimų 
dėl to, ar teismai turėtų įgyvendinti teisę. Jeigu ši perskyra būtų pa- 
grįsta, tuomet, žinoma, iš propozicijos, jog Amerikos teisė apima 
Konstituciją, mes negalėtume išvesti jokios išvados apie tai, ką turė- 
tų daryti kiekvienas teismas, nes ta propozicija tėra teiginys apie tai, 
kokia yra teisė. Teisės kaip integralios visumos samprata, priešingai, 
remia Marshallo argumentą. Jis buvo teisus manydamas, jog pati 
įtikinamiausia besiplėtojančių teisinių jaunos šalies praktikų interpre- 
tacija — lygiai kaip ir jos kolonijinių 1r britiškųjų ištakų - yra ta, kuri 
taria, jog svarbi teisės tikslo dalis buvo teikti standartus teismų spren- 
dimui. Istorija patvirtino substantyvinę tos interpretacijos dimensi- 
ją. Jungtinės Valstijos yra teisingesnė visuomenė, negu ji būtų buvu- 
si, jeigu jos konstitucinės teisės būtų buvusios paliktos mažoritarinių 
institucijų sąžinei.ž Kad ir kaip ten būtų, Marshallas nusprendė, jog 
teismai apskritai 17 Aukščiausiasis teismas galiausiai turi galią spręsti 
už visą valdžią, ką Konstitucija reiškia, ir skelbti negaliojančiais kitų 
valdžios padalinių aktus, jeigu jie viršija galias, jiems numatomas Kons- 
titucijos, ją deramai suprantant. Jo sprendimas buvo pripažintas, bent 
jau šia abstrakčia forma, ir paskesnė konstitucinė praktika žiedėsi 
apie jį. Jokia interpretacija nederės su ta praktika, jeigu neigs galias, 
kurias paskelbė Marshallas. Net tie, kurie mano, jog jis padarė klai- 
dą, pripažįsta, kad bemaž du šimtmečiai praktikos padarė jo poziciją 
nekvestionuotiną kaip teisės propozicija, ir konstituciniai karai da- 
bar kariaujami jos apibrėžiamoje erdvėje. | 

Kapitalinis klausimas dabar yra ne tas, kokią galią turi Teismas, o 
kaip jo milžiniška galia turėtų būti naudojama. Ar jis turėtų imtis 
įgyvendinti visą Konstituciją, įskaitant tas provizijas, kurių interpre- 
tavimas reikalauja beveik gryno politinio sprendimo? Pavyzdžiui, ar 
jis turėtų spręsti, ar pačios valstijos konstitucinės struktūros detalės 
numato „respublikinę valdymo formą“, kurios reikalauja federalinė 
Konstitucija, ar turėtų tai palikti spręsti Kongresui ar pačios valstijos 
nuožiūrai? Kokią strategiją Teismas turėtų naudoti interpretuoda- 
mas ir taikydamas konstitucines provizijas, kurias jis yra įgaliotas 
įgyvendinti? Ar jis turėtų kokiu nors mastu paklusti Kongreso arba 
valstijos legislatūros nuomonei dėl to, ar tam tikra bausmės forma, 
kaip antai mirties bausmė, yra „Žiauri ir neįprasta“ Aštuntosios pa- 
taisos prasme, arba ar tam tikra rasinės perdalos edukacijoje schema 
suteikia ar nesuteikia vaikams „vienodą apsaugą“, numatomą Ketu- 
rioliktojoje pataisoje? Ar šių institucijų nuomonę jis turėtų pripažin- 
ti, jeigu nemano jų esant akivaizdžiai neteisių, o gal jis turėtų veikti 
vietoje jų visuomet, kai būtų pasirinkęs kitokį sprendimą? Kad ir 
kaip ten būtų, kokį testą jis turėtų naudoti spręsdamas, kurie spren- 
dimai yra akivaizdžiai neteisingi arba neteisingi į viską atsižvelgus? 


LIBERALAI IR KONSERVATORIAI 


Populiarioji vaizduotė Aukščiausiojo teismo teisėjus skirsto į stovyk- 
las pagal tai, kaip juos įsivaizduojama atsakysiant į tokius kaip šie 
klausimus. Kai kuriuos teisėjus ji laiko „liberalais“, kitus - „konser- 
vatoriais“ ir apskritai atrodo teikianti pirmenybę pastariesiems. Ta- 
čiau šios perskyros pagrindas yra, kaip gerai žinoma, slidus, ir vienas 
gerai žinomas aiškinimas daug nusipelnė šiems apgailėtino lygio vie- 
šiesiems debatams. Žmonės sako, jog konservatyvūs teisėjai paklūs- 
ta Konstitucijai, o liberalai mėgina ją reformuoti pagal savo asmeni- 
nius įsitikinimus. Mes žinome, kuo šis nusakymas klaidingas. Jis i1g- 
noruoja interpretacinį teisės pobūdį. Aukščiausiojo teismo teisėjai, 
vadinami liberaliais, ir tie, kurie vadinami konservatyviais, sutaria 
dėl to, kokie žodžiai sudaro Konstituciją kaip preinterpretacinį teks- 

tą. Jie nesutaria dėl to, kokia Konstitucija yra kaip pointerpretacinės 
teisės dalykas, - dėl to, kokius standartus pareigūnų veiksmams tes- 
tuoti ji nustato. Abiejų klasių teisėjai stengiasi įgyvendinti Konstitu- 
ciją kaip teisę, remdamiesi savo interpretaciniu sprendiniu, kokia ji 
yra, ir kiekvienas mano, kad kitas griauna tikrąją Konstituciją. Taigi 
beprasmiška, taip pat neteisinga teisėjus klasifikuoti pagal jų ištiki- 
mybės priesaikai laipsnį. 

Taip pat nėra akivaizdu, jog populiarioji perskyra tarp konservaty- 
vių ir liberalių teisėjų iš viso yra naudinga perskyra. Teisėjus, kuriuos 
buvo manoma esant liberalius, kai jie buvo skiriami, vėliau manyta 
esant konservatyvius - Felixas Frankfurteris yra dažniausiai minimas 
pavyzdys, - o teisėjai, kurie atrodo konservatyvūs vienu atžvilgiu, mat 
daro sprendimus, kuriais patenkinti žmonės, besilaikantys konserva- 
tyvių politinių nuomonių, atrodo liberalūs ir net radikalūs kitu atžvil- 
giu, mat juos darydami nepaiso konstitucinio precedento.* Teisės kaip 
integruotos visumos samprata teikia šiek tiek subtilesnę klasifikacijos 
schemą, pasitelkdama savo analitinę perskyrą tarp interpretacijos di- 
mensijų. Jeigu atkakliai laikomės teisėjų klasifikacijos pagal liberalu- 
mo/konservatyvumo spektrą, turime padaryti perskyrą atskirai dviem 
dimensijoms, taigi sudaryti keturias, o ne dvi skiltis. Pagal pirmąją 
dimensiją, Teisėjas bus konservatyvus, jeigu jo įsitikinimai dėl dermės 
(fit) yra griežti: pavyzdžiui, jeigu jis, reikalauja, kad bet kokia konsti- 
tucinės doktrinos interpretacija atitiktų konkrečius Konstitucijos „kū- 
rėjų“ įsitikinimus arba, kitokiu atveju, praeityje dirbusių Aukščiausio- 
jo teismo teisėjų įsitikinimus. Jis bus liberalus - pagal pirmąją dimen- 
siją - jeigu jo nuomonės apie dermę yra ne tokios griežtos. Lygiagrečią 
perskyrą galima išvesti pagal substantyviąją dimensiją. Teisėjas bus kon- 
servatyvus, jeigu tie politiniai įsitikinimai, kuriuos jis išreiškia rinkda- 
masis iš interpretacijų, priimtinų dermės pagrindais, yra įsitikinimai, 
kuriuos mes siejame su politiniu konservatizmu: pavyzdžiui, jeigu jis 
atiduoda pirmenybę į atpildą apeliuojačiai (retributivist) bausmės filo- 
sofijai arba - ekonominiuose dalykuose - laisvai verslo iniciatyvai. Jis 
bus liberalus, pagal šią dimensiją, jeigu jo politiniai įsitikinimai yra 
tokie, kurių paprastai laikosi liberalai. 

Ši nauja klasifikacinė schema nėra tokia nelanksti kaip paprasta 
perskyra tarp teisėjų liberalų ir teisėjų konservatorių. Tačiau net ir 
pagal tokią schemą gali būti nelengva konkretų teisėją įsprausti tik į 
dvi jį definuojančias skiltis iš keturių. Jis gali kombinuoti konserva- 
tyvias pozicijas dėl kai kurių dermės aspektų su ne tokiomis griežto- 
mis nuomonėmis dėl kitų aspektų. Pavyzdžiui, jis galėtų manyti, jog 
Konstitucija negali būti interpretuojama kaip draudžianti mirties baus- 
mę, nes jos kūrėjai nemanė, kad mirties bausmę jiems sugestijuoja 
Amerikos jurisprudencija, ir vis tiek galėtų nepripažinti kaip argu- 
mento Teismo praeities sprendimų, kurie mirties bausmę pripažino 
nekonstituciška tam tikromis aplinkybėmis. Kitas teisėjas galėtų at- 
šaukti šias interpretacines prielaidas; jam galėtų menkai terūpėti tų 
laike nutolusių kūrėjų pažiūros, tačiau jis gali trokšti išsaugoti tęsti- 
numą Aukščiausiojo teismo sprendimų bet kokiu klausimu grandi- 
nėje. O koks kitas teisėjas galėtų kombinuoti tradiciškai liberalias ir 
konservatyvias substancines pažiūras. Pavyzdžiui, Vyriausiasis Aukš- 
čiausiojo teismo teisėjas Earlas Warrenas, iš visko sprendžiant, puo- 
selėjo egalitarinius įsitikinimus dėl ekonominio teisingumo 1r kon- 
servatyvias pažiūras dėl pornografijos.“ 


ISTORIZMAS 
Įstatymo kūrėjo sumanymas kaip kalbėtojo intencija 


Tad perskyra tarp liberalių ir konservatyvių teisėjų yra neadekvati ir 
neverta tikėtis, kad ji bus labai naudinga kokiam nors rimtam kons- 
titucinio teisėjavimo paaiškinimui. Akademiniuose tyrimuose pasta- 
ruoju metu bandyta kitokia perskyra: šioji teisėjus skirsto į interpre- 
tatyvistų (interpretivist) ir neinterpretatyvistiškųjų stovyklas. Tačiau 
šios etiketės taip pat yra didžiai klaidinamos. Jos sugestijuoja pers- 
kyrą tarp teisėjų, kurie mano, jog konstituciniai sprendimai turėtų 
būti daromi tik - arba daugiausiai - interpretuojant pačią Konstitu- 
ciją, ir kitų, kurie mano, kad jie turėtų būti grindžiami ekstrakonsti- 
tuciniais pagrindais.? Tai akademinė forma šiurkščios populiarios klai- 

dingos nuomonės, jog kai kurie teisėjai paklūsta Konstitucijai, o kiti 
jos nepaiso. Ši nuomonė ignoruoja filosofinį teisės kaip interpretaci- 
nio objekto pobūdį. Kiekvienas sąžiningas teisėjas, atstovaujantis bet 
kuriai iš tariamų stovyklų, yra interpretatyvistas plačiausia prasme: 
kiekvienas mėgina mūsų konstitucinei struktūrai ir praktikai priskir- 
ti geriausią interpretaciją, kad jas suvoktų - į viską atsižvelgęs - pa- 
čioje palankiausioje, kokia įmanoma, šviesoje. Jie nesutaria dėl to, 
kokia intepretacija yra geriausia, tačiau painioti šitai su nesutarimu 
dėl to, ar konstitucinis bylų sprendimas turėtų iš viso būti interpre- 
tacinis, yra analitinė klaida, lokali infekcija, palikta semantinio ge- 
luonies. Didieji debatai dėl konstitucinio metodo yra debatai interpre- 
tacijos viduje, o ne debatai dėl jos reikalingumo. Jeigu vienas teisėjas 
mano, jog kūrėjų intencijos yra daug svarbesnės, nei mano kitas, tai 
šitai yra gilesnio interpretacinio nesutarimo efektas. Pirmasis mano, 
jog teisingumas ar integralumas reikalauja, kad bet kokia pagrįsta 
interpretacija atitiktų kūrėjo proto būklę (state of mind); antrasis 
taip nemano. 

Tačiau tą akademinę perskyrą pakankamai paprasta atitaisyti kad 
ir štai kaip. Terminą „istoristinis“ galime vartoti kaip nuorodą į tuos, 
kuriuos ji vadina interpretatyvistais. Dabar sakysime, jog istoricistas 
renkasi tą konstitucinio bylų sprendimo stilių, kuris priimtinų Konsti- 
tucijos interpretacijų atrankai naudoja principus, išreiškiančius istori- 
nes kūrėjų intencijas. Jis nesutiks, jog lygios apsaugos klauzulė de- 
legitimuoja valstybinę segregaciją, jeigu nesutinka, kad tie, kuriuos jis 
laiko kūrėjais, manė, kad ji tai daro. Arba, formuluojant kiek nuosai- 
kiau, - jeigu jis nesutinka, kad kūrėjai nemanė, jog ta klauzulė nedrau- 
džia segregacijos. Iš tiesų Keturioliktoji pataisa buvo pasiūlyta teisės 
kūrėjų, maniusių, jog ja jie nėdelegitimuoja rasiškai segreguotos edu- 
kacijos. Civilinių teisių bilį, kuris buvo išleistas iki pataisos, Rūmams 
pristatinėjęs narys sakė, jog „civilinės teisės nereiškia, kad visi vaikai 
turi lankyti tas pačias mokyklas“, ir tas pats Kongresas toliau tęsė 
segregaciją Kolumbijos apygardos mokyklose ir po to, kai Keturiolik- 
toji pataisa įėjo į Konstituciją. Istoricistas iš to daro išvadą, jog vieno- 
dos apsaugos klauzulė nedaro segregacijos nekonstituciškos. 

Iš pirmo žvilgsnio atrodo, jog istorizmas tėra konstitucinė forma 
populiarios teotijos, kurią nagrinėjome 9-ame skyriuje: anot šios teo- 
rijos, įstatymus privalu skaityti vadovaujantis jų autorių intencijo- 
mis. Jeigu tai suprantame kaip šiurkščią, į kalbėtojo intenciją ape- 
liuojančią tos teorijos versiją, mentalinę būklę tų, kurie debatavo ir 
priėmė Konstituciją, ji daro lemiamą reikšmę tam, kaip turėtų būti 
skaitoma jos abstrakti kalba. Kiekvienai klauzulei ji identifikuoja ka- 
noninį sukūrimo momentą, ir tvirtina, jog tai, ką tuomet manė kūrė- 
jai, kad ir kaip keistai tai atrodo dabar, išsamiai paaiškina turimą 
Konstituciją. 9-ame skyriuje atmetėme į kalbėtojo intenciją apeliuo- 
jančią legislatyvinės intencijos teorijos versiją - dėl priežasčių, ku- 
rios galioja ir konstitucinėje arenoje. Mes svarstėme kitokią ir patrauk- 
lesnę versiją: jog įstatymus dera skaityti taip, kad tas skaitymas ati- 
tiktų įsitikinimus, kuriais vadovaudamiesi balsavo jų autoriai. Kai 
Hermis tikrino šią versiją, jis pripažino esant būtina identifikuoti ir 
sutaikyti konfliktus kiekvieno teisės kūrėjo įsitikinimų viduje, in- 
terpretuojant teisės leidėjo dosjė kaip visumą, o tada būtina restruk- 
tūruotus atskirų individualių teisės kūrėjų įsitikinimus kombinuoti į 
visa apimančią institucinę įsitikinimo schemą, tai kombinacijai nau- 
dojant kokią nors deramą formulę. Jis greitai suvokė, kad geriau yra 
įstatymą interpretuoti tiesiogiai, klausiant, koks įsitikinimų komp- 
leksas jam suteiktų geriausią pateisinimą, o ne geriausią balsų už jį, 
imant skyrium, interpretaciją, nes jokia individualių įsitikinimų kom- 
binavimo formulė nebūtų derama, jeigu neduotų to paties rezultato 
kaip konstruktyvinė paties įstatymo interpretacija. 

Istoricistas, tvirtinantis, jog konstitucinė interpretacija privalo ati- 
tikti kūrėjų intencijas, susidurs su tais pačiais sunkumais, su kuriais 
susidūrė Hermis, ir jeigu jis yra mąslus, galiausiai prieis tą patį po- 
žiūrį. Jis sakys, pirma, jog Keturioliktoji pataisa turi būti skaitoma 
tuo būdu, kuris geriausiai tarnauja kongresmenų ir kitų už ją balsa- 
vusių teisės kūrėjų įsitikinimams. Tuomet jis konstatuotų, jog tie vals- 
tybės veikėjai laikėsi įvairių rasinei segregacijai svarbių politinių nuo- 
monių. Jų dominuojantis įsitikinimas buvo abstraktus: jog Konstitu- 
cija turėtų reikalauti, kad teisė visus piliečius traktuotų kaip lygius. 

Tai įsitikinimas, kurį jie tuo metu nusakė kalba, reikalaujančia „vie- 
nodo įstatymų gynimo“. Daugelis iš jų turėjo dar ir tą konkretų įsiti- 
kinimą, jog rasinė segregacija nepažeidžia to reikalavimo, tačiau is- 
toricistas, įsipareigojęs būti ištikimas jų įsitikinimams kaip visumai, 
privalo paklausti, ar tas konkretus įsitikinimas iš tikrųjų derėjo su 
dominuojančiu įsitikinimu, ar veikiau buvo tomis aplinkybėmis su- 
prantamas klaidingas suvokimas to, ko iš tikrųjų reikalavo domi- 
nuojantis įsitikinimas. Jeigu istoricistas pats yra įsitikinęs, jog rasinė 
segregacija nedera su lygybės samprata, kurią kūrėjai pripažino 
abstraktesniu lygmeniu, jis manys, kad ištikimumas jų įsitikinimams 
kaip visumai reikalauja segregaciją laikyti nekonstituciška. (Jis galė- 
tų laikytis ir kitokios pažiūros: jog aplinkybės pasikeitė taip, kad 
nors devynioliktojo amžiaus antroje pusėje segregacija derėjo su ta 
samprata, ji nedera dabar. Tuomet jis taip pat manys, jog ištikimybė 
reikalauja paskelbti segregaciją nekonstituciška.) Šiuo atveju, kaip ir 
bylose, kurias svarstėme 9-ame skyriuje, neigti, kad kūrėjų įsitikini- 
mai galėjo konfliktuoti, reikštų lemti filosofinę painiavą. Jie buvo 
įsipareigoję principui, jog teisė privalo žmones traktuoti kaip ly- 
gius, O įsipareigojimai yra — tariant tame skyriuje mano vartota 
kalba, - skaidrūs, o ne neperregimi. Mes turime gerą pagrindą ma- 
nyti, jog kūrėjai patys tai suprato, jog jie nemanė, kad Konstituciją 
dera suvokti kaip neperregimą arba kad neįmanomi jokie kiti Ke- 
turioliktosios pataisos pažeidimo būdai, išskyrus tuos, kuriuos nusta- 
tė jie." Tačiau net jeigu jie išties manė, jog konstitucijos turėtų būti 
suvokiamos kaip neperregimos, istoricistas vis tiek turėtų nuspręs- 
ti, ar šis įsitikinimas dera su jų abstraktesniu - ir būtinai skaidriu — 
įsitikinimu, jog Amerika nuo šiol kiekvieną turi traktuoti kaip lygų 
prieš įstatymą.* 

Taigi istoricisto interpretacinė problema ne išsprendžiama, o tik 
iškeliama, kai pažymima, jog kūrėjai patys nemanė, kad jų klauzulė 
delegitimuoja rasiškai segreguotas mokyklas. Jis vis tiek turi išgauti 
jų abstraktesnius įsitikinimus, klausdamas, kaip dera suprasti - no- 
rint suprasti geriausiai — jų paskelbtą vienodo žmonių traktavimo 
sampratą. Jis galėtų pamėginti tai daryti kiekvieno iš kūrėjų pavie- 

niui atveju, studijuodamas tai, ką reikšmingo šiam klausimui jie yra 
parašę ir pareiškę, jeigu tokių raštų ir pareiškimų esama, bei jų balsa- 
vimus kitais klausimais. Tačiau ir vėl: jis darytų geriau, jeigu iškart 
atsigręžtų į visa apimančią struktūrą jų visų drauge sukurtų po Pilie- 
tinio karo priimtų papildymų, suprastinų kaip dalis bendresnės kons- 
titucinės sistemos, kurią jie puoselėjo, ir paklausti, kokie lygybės prin- 
cipai yra reikalingi tai struktūrai pateisinti. Tik kai identifikuoja ir 
išgrynina šiuos principus, jis gali prasmingai spręsti, ar, jo nuomone, 
konkreti kūrėjų nuomonė dėl segregacijos dera su jų abstraktesniais 
įsitikinimais dėl lygybės. Jeigu jis nusprendžia, jog jos tarpusavyje 
nedera, jo ištikimybės įžadas reikalautų iš jo juos ignoruoti. Jo isto- 
rizmas griūva; jam darosi vis sunkiau kliautis išskirtinai tuo, ką tuo 
konkrečiu klausimu manė kūrėjai. 


Istorija, teisingumas ir integralumas 


Galėtume rasti ir stipresnių argumentų už istorizmą, tardami, jog 
istoricistas atmeta bet kokios formos kalbėtojo intencijos teoriją ir 
vadovaujasi visai kitokiu - Heraklio įstatymų skaitymo metodu. Pa- 
reiškimus apie rasinę segregaciją pirminiuose legislatyviniuose deba- 
tuose jis laiko ne įsitikinimų ar vidinių mentalinių būklių raktais, o 
politiniais įvykiais ir turi kokią nors politinę teoriją, kuri konstituci- 
nį pasakojimą daro geresnį, kai Konstitucija skaitoma tiksliai taip, 
kaip nurodo tie pareiškimai. Tačiau kokia politinė teorija pateisintų 
tokią keistą išvadą? Lengva rasti prastų politinių argumentų, kurie 
būtų akivaizdžiai neadekvatūs. Istoricistas galėtų sakyti, jog istori- 
niai kūrėjų pareiškimai turi turėti lemiamą reikšmę, nes Konstitucija 
yra teisė, o teisės turinį nustato jos autorių viešai deklaruojamos in- 
tencijos. Tai pernelyg šiurkštus klausimo apėjimas. Istoricisto užduotis 
yra pagrįsti, kodėl Konstitucija kaip teisė turėtų būti suprantama taip, 
kaip ją konkrečiai suprato kūrėjai, ir jis negali paprasčiausiai tarti, 
kad ji turėtų būti taip suprantama. Jis galėtų pasakyti, jog kūrėjų 
deklaracijos turi lemiamą reikšmę todėl, kad tokia buvo jų intencija 
— kad jos turėtų lemiamą reikšmę. Taip sakyti yra paika dėl dviejų 

priežasčių: mes neturime jokių įrodymų, liudijančių šią meta-inten- 
Ciją,? ir net jeigu turėtume, jos įgyvendinimas ir vėl keltų tą patį klau- 
simą. (Tarkime, jog kongresmenas, paklaustas, ar jo įstatymai būtų 
validūs, jeigu būtų parašyti prancūzų kalba, pasakė „ow/“.) 

Istoricistas galėtų pasakyti, jog demokratija - pagal jo šios sąvo- 
kos supratimą - reikalauja, kad valstybės veikėjai, išrinkti žmonių, 
kad sukurtų konstituciją, turėtų turėti galią nuspręsti, ką tai reiškia. 
Tačiau abstraktus demokratijos aprašymas, anot kurio žmonės turi 
pasirinkti savo valdytojus, pats savaime nenurodo, ar šių valdytojų 
užįstatyminės deklaracijos įeina į teisę, kurią jie sukūrė. Tad savo 
bendrąją apeliaciją į demokratiją jis turi papildyti kokiu nors konk- 
retesniu teisingumo argumentu. Jis turi paaiškinti, kodėl demokrati- 
jos prielaida, anot kurios žmonės turi turėti maždaug vienodą įtaką 
teisėkūrai, suponuoja jo metodą, leidžiantį spręsti, ką reiškia Konsti- 
tucija. Vargu ar jis gali viltis, kad jam pasiseks. Pirminės Konstituci- 
jos kūrėjai buvo išties nereprezentatyvūs žmonių kaip visumos atžvil- 
giu. Jie nebuvo išrinkti kokiu nors būdu, sankcionuotu pirmesnės 
nacionalinės teisės, o dauguma gyventojų, įskaitant moteris, vergus 
ir vargšus, buvo atskirti nuo procesų, per kuriuos anie buvo išrinkti 
1r kurie atvedė į Konstitucijos ratifikavimą. Ir demokratija nebuvo 
pakankamai pažengusi - net tuo metu, kai po Pilietinio karo buvo 
priimtos pataisos, - kad būtų įmanomas demokratinis teisingumo 
argumentas, reikalaujantis konkrečias teisės kūrėjų nuomones laiky- 
ti geru tuometiniu viešosios nuomonės liudijimu. Tačiau jei ir nepai- 
sytume šių defektų, teisingumas negalėtų paaiškinti, kodėl dabarties 
žmonės turėtų vadovautis detaliais politiniais įsitikinimais pareigū- 
nų, išrinktų prieš daugybę metų, kai populiarioji moralė, ekonomi- 
nės aplinkybės ir kone visa kita buvo labai skirtinga. Kaip teisingu- 
mas gali tvirtinti, jog Konstitucija leidžia individualioms valstijoms 
praktikuoti oficialią rasinę segregaciją, tiesiog dėl to, kad tai kadaise 
buvo priimtina anuometinei šalies valdžiai, nepaisant to, ką daugu- 
ma žmonių daugumoje valstijų mano dabar? 

Ankstesniame skyriuje daugiau dėmesio skyrėme kitokiam argu- 
mentui už tai, kad reikia atsižvelgti į legislatyvines deklaracijas, bent 

jau kai šios yra paskelbtos formaliu būdu. Tai argumentas apeliuo- 
jant į integralumo politinį procesą, anot kurio, šios deklaracijos yra 
bendruomenės politinio dosjė dalis ir politinis pasakojimas pasirodo 
palankesnėje šviesoje, kai įstatymai ir (dabar galime pridurti) konsti- 
tucijos perskaitomi kaip atitinkantys formalias tikslo ir įsitikinimo 
deklaracijas. Tačiau mes pažymėjome, koks jautrus šis argumentas 
laikui. Jis nė negalėtų būti silpnesnis nei yra mūsų svarstomame kon- 
tekste, kai turime reikalų su deklaracijomis, kurios buvo paskelbtos 
ne tik skirtingomis politinėmis aplinkybėmis, bet visiškai kitokios 
formos politinio gyvenimo sąlygomis. Būtų kvaila nuomones tų, ku- 
rie pirmi balsavo Keturioliktosios pataisos klausimu, laikyti atspin- 
dinčiomis Jungtinių Valstijų viešąją moralę šimtmečiu vėliau, kai ra- 
sinė problema yra patyrusi visokeriopų transformacijų. Be to, tai 
būtų perversiška; tuo bendruomenei būtų nepripažįstama galia trans- 
formuoti savo viešojo tikslo jausmą, o tai reiškia nepripažinti, kad ji 
apskritai gali turėti viešuosius tikslus. 


Stabilumas 


Turėtume liautis brukti blogus argumentus istoricistui ir pamėginti 
sukonstruoti geriausią argumentą, kokį galime. Mano įsitikinimu, 
tai būtų argumentas, labai panašus į pagrindinį iš argumentų, ku- 
riuos svarstėme kaip argumentus už konvencionalizmą kaip bendrą 


10 „Teisė savo bendruomenei tarnauja geriausiai, kai 


teisės sampratą. 
yra tokia preciziška ir stabili, kiek tai įmanoma, ir šitai ypač pasaky- 
tina apie pamatinę, konstitucinę teisę. Tai teikia bendrą pagrindą 
įstatymų ir Konstitucijos interpretaciją sieti su kokiu nors istoriniu 
faktu, kuris yra bent jau iš principo galimas atskleisti ir turi imunite- 
tą besimainančių įsitikinimų ir aljansų atžvilgiu. Istorinio autoriaus 
testas tenkina šią sąlygą geriau negu bet kokia alterantyva. Jo griež- 
tesnioji versija, neleidžianti jokios konstitucinės provizijos interpre- 
tacijos, kuri nėra išvesta iš istorinių autorių konkrečių intencijų, tei- 
kia konstitucinei teisei unilateralistinį pobūdį, taigi pasiekia didžiau- 
sią įmanomą stabilumą ir numatomumą. Į Konstituciją nebus 

apeliuojama turint tikslą atšaukti kokį nors legislatyvinį ar vykdo- 
mąjį sprendimą, jeigu istoriniai moksliniai tyrimai nėra įrodę, jog 
tokio rezultato buvo norima konkrečiu būdu. Tačiau jeigu šį unilate- 
ralistinį varžtą manoma esant pernelyg ankštą, silpnesnioji forma vis 
tiek teiks daugiau stabilumo negu bet koks interpretacinis stilius, 
kuris iš viso nepaiso konkrečių istorinių intencijų. Joks įstatymas ar 
sprendimas nebus atšauktas, jeigu galima istoriniais pagrindais paro- 
dyti, jog kūrėjai tikėjosi, kad jis nebus atšauktas.“ 

Ar istorizmas, remiamas šio argumento, apeliuojančio į stabilu- 
mą, teikia deramą Amerikos konstitucinės praktikos interpretaciją? 
Griežtesnioji istorizmo versija visiškai neatitinka tos praktikos. Aukš- 
čiausiasis teismas nepasirinko unilateralistinės laikysenos konstituci- 
nio bylų sprendimo atžvilgiu; jis pripažino konstitucines teises, apie 
kurias kūrėjai negalvojo. Silpnesnioji versija su ta praktika dera ge- 
riau būtent dėl to, kad ji yra silpnesnė, ir gali derėti pakankamai 
gerai, kad atlaikytų išmėginimą, jeigu argumentas apeliuojant į sta- 
bilumą yra pakankamai stiprus substanciškai. Aukščiausiasis teismas 
yra ne kartą taikęs Konstituciją taip, kad gavo rezultatus, kurie grei- 
čiausiai būtų pašiurpinę jos aštuonioliktojo ir devynioliktojo amžiaus 
iniciatorius. Brown byla yra vienas pavyzdys; sprendimai dėl aukš- 
čiausios bausmės skyrimo ir abortų bei rinkiminių apygardų ribų 
yra kiti pavyzdžiai. Vis dėlto jų yra pernelyg mažai ir dažniausiai 
tai pakankamai lokalūs konkrečių Teismų ir laikotarpių fenome- 
nai, kad istoricistas galėtų juos priskirti prie klaidų. Mes negalime 
to teiginio tiesiog atmesti kaip akivaizdžiai nesąžiningo, kaip mas- 
kuojančio tai, kas iš tiesų yra išradinėjimas, o ne interpretacija. 
Mat argumentas apeliuojant į stabilumą yra visiškai nepriklauso- 
mas nuo bet kokios konkrečios pažiūros į segregaciją, aukščiausią 
bausmę įteisinančių ar abortą draudžiančių teisėkūros aktų teisiš- 
kumą ar teisingumą, todėl teisėjas, pripažįstantis silpną istorizmą, 
gali jausti varžtą, neleidžiantį jam teikti galios savo kitiems politi- 
niams instinktams ir nuostatoms. 

Todėl argumentą apeliuojant į stabilumą turime apsvarstyti kaip 
politinės moralės argumentą. Jis teikia šį teiginį: politinė bendruo- 

menė, turinti rašytinę konstituciją, ilgalaikėje perspektyvoje bus ge- 
resnė, teisingesnė ir teisiškesnė bei kitais atžvilgiais sėkmingesnė bend- 
ruomenė, jeigu ji užsitikrina stabilumą, padarydama tos konstituci- 
jos teisingą interpretaciją priklausomą nuo konkrečių jos autorių nuo- 
monių, kad ir kokios pasenusios jos būtų, o ne nuo naujų bendralaikių 
interpretacinių sprendimų, kurie gali anoms prieštarauti. Ar tai įtiki- 
nama? Kartais teisės tikrumas yra svarbesnis dalykas negu tai, kokia 
yra teisė; šitai galioja, pavyzdžiui, kelių eismo taisyklėms ir galbūt 
normoms, definuojančioms teises ir prievoles, nustatomas komerci- 
niu dokumentu, dėl kurio deramasi. Bet taip yra ne visuomet. Teisės 
kaip integralios visumos samprata yra jautri skirtingai tikrumo ir 
numatomumo lyginamajai vertei skirtingomis aplinkybėmis. Kai tik- 
rumas yra ypač svarbus, kaip kad instrumentuose - derybų objek- 
tuose, faktas, jog tam tikra norma buvo pripažįstama ir taikoma praei- 
ties bylose, teiks stiprų argumentą už tos normos pripažinimą ge- 
riausioje tos teisės dalies interpretacijoje. Kai tikrumas yra reliatyviai 
nesvarbus, jo galia interpretaciniame argumente yra atitinkamai silp- 
nesnė; kai pirma tai pažymėjau 4-ame skyriuje, kaip paradigmas nu- 
rodžiau konstitucines bylas. 

Kitaip tariant, istoricisto politinis argumentas labiausiai kliaujasi 
tikrumo svarba būtent tada, kai ta dorybė yra mažiausiai svarbi ge- 
ram valdymui. Kai kurių konstitucinių problemų atveju išties yra 
svarbiau, kad būtų fiksuota teisė, negu tiksliai nustatyti, kokia ta 
teisė yra. Daug svarbiau, kad būtų nustatytas prezidento kadencijos 
terminas ir kad tai nebūtų atvira svarstymui vis iš naujo Aukščiausia- 
jame teisme, negu tai, koks tiksliai yra kadencijos laikotarpis. Tikru- 
mas turi esminę reikšmę, ir šis klausimas turi turėti imunitetą egois- 
tinių interesų ir trumpalaikio politinio oportunizmo atžvilgiu. Jeigu 
kūrėjai nebūtų to supratę, savo pamatinių organizacinių sprendimų 
nebūtų formulavę kalba, kuri pripažįsta tik vieną vienintelę interpre- 
taciją, jų Konstitucija nebūtų atlaikiusi laiko išbandymo ir dabar ne- 
keltų rūpesčių jurisprudencijai. Tačiau ne visi konstituciniai klausi- 
mai yra tokie kaip šie. Kai kurių klausimų atveju išties labai svarbu, 
kad būtų apsispręsta, tačiau tai ne visada svarbiau negu tai, kokios 

yra to sutarimo detalės. Akivaizdu, jog federalinės valdžios sistemos 
funkcionavimui labai svarbu, kad galios paskirstymas tarp naciona- 
linės ir vietinės jurisdikcijos būtų kiek įmanoma preciziškesnis ir sta- 
bilesnis. Tačiau taip pat svarbu, kuriam politiniam vienetui yra priski- 
riama tam tikra galia ar atsakomybė: pavyzdžiui, galia reguliuoti tam 
tikrą komercijos formą arba atsakomybė finansuoti viešąją edukaci- 
ją arba reguliuoti edukacinę politiką. Kai konstitucinė praktika in- 
terpretuojama teisės kaip integruotos visumos sampratos pagrindu, 
siekiant nuspręsti, kaip Konstitucija paskirsto tam tikrą konkrečią 
atsakomybę tarp jurisdikcijų, atsižvelgiama į stabilumą, tačiau taip 
pat pažymima, jog vienas sprendimas galėtų geriau derėti su visumi- 
ne federalizmo schema, kurią ta praktika konstruoja. 

Esama trečios konstitucinių klausimų klasės, kurių balansas yra 
dar kitoks. Kai kurios klauzulės, pagal bet kokią priimtiną interpre- 
taciją, pripažįsta individualias teises valstybės ir tautos atžvilgiu: tei- 
sę į žodžio laisvę, į deramą procesą baudžiamosiose procedūrose, į 
vienodą traktavimą viešųjų išteklių sistemoje, įskaitant edukaciją. 
Kiekvienos iš šių teisių, imant skyrium, interpretacijoje stabilumas 
turi tam tikros praktinės svarbos. Tačiau kadangi tai principo daly- 
kai, turinys yra svarbesnis nei tos rūšies stabilumas. Lemiamą reikš- 
mę kiekvienu atveju turi integralumo stabilumas: teisių sistema turi 
būti interpretuojama - kiek tai įmanoma - kaip išreiškianti koheren- 
tišką teisingumo viziją. Šito negalėtų pasiekti silpna istorizmo for- 
ma, kuri susaisto teisėjus konkrečiomis istorinių valstybės veikėjų, 
kūrusių kiekvieną iš tų teisių, nuomonėmis, tiek, kiek šios konkre- 
čios nuomonės gali būti nustatytos, tačiau reikalauja iš jų naudoti 
kokį nors kitą metodą, kai kūrėjai neturėjo jokios nuomonės arba 
kai istorijos procese nebuvo išsaugota jokių jų nuomonės liudijimų. 
Tai formulė, kuri garantuotai produkuos nekoherentiškumą konsti- 
tucinėje schemoje, kurią ji generuoja, mat kūrėjai skirtingiais laiko- 
tarpiais laikėsi skirtingų konkrečių pažiūrų į tai, ko reikalauja teisin- 
gumas, taip pat todėl, kad teisėjai, pasitelkiantys neistorinius meto- 
dus, kai šios pažiūros negali būti išgautos, laikysis konkrečių 
nuomonių, skirtingų nuo bet kokio kūrėjo nuomonių. Griežtasis isto- 


KONSTITUCIJA 387 


rizmas dar tvirčiau susaisto teisėjus konkrečiomis istorinėmis inten- 
cijomis: jis reikalauja, kad jie tas intencijas traktuotų kaip visiškai 
išsemiančias Konstituciją. Tačiau tai reiškia neigti, jog Konstitucija 
išreiškia principus, nes principų negalima suprasti kaip sutampančių 
su kokio nors istorinio valstybės veikėjo intencija, ribojama ankštų 
laiko, vaizduotės ir intereso ribų. Konstitucija teises traktuoja rim- 
tai; istorizmas — ne. 


PASYVIZMAS 
Kai kurie dažnai pasitaikantys painiojimo atvejai 


Istorizmą dera skirti nuo kitos ir dar įtakingesnės konstitucinės prak- 
tikos teorijos, kurią vadinsiu pasyvizmu. Jos šalininkai skiria tai, ką 
jie vadina „aktyviu“ santykiu su Konstitucija, ir tai, ką vadina „pasy- 
viu“ santykiu. „Pasyvūs“ Aukščiausiojo teismo teisėjai, sako jie, rodo 
didelį pagarbumą kitų valdžios padalinių sprendimams, o tai yra vals- 
tybiška, tuo tarpu „aktyvieji“ teisėjai tuos sprendimus skelbia ne- 
konstituciškais visuomet, kai su jais nesutinka, o tai yra tironija. Štai 
reprezentatyvus pasyvistinių pažiūrų išsakymas ir gynimas: „Didžio- 
sios konstitucinės klauzulės, į kurias mūsų aktyvieji kolegos apeliuo- 
ja atšaukdami tai, ką padarė Kongresas ar prezidentas arba kokia 
nors valstybinė legislatūra, yra suformuluotos labai bendra ir abstrak- 
čia kalba. Kiekvienas turės skirtingą nuomonę apie tai, ką jos reiškia. 
Taip pat jų reikšmės neįmanoma nustatyti taip, kaip tai padaryti tiki- 
si istoricistai, - kreipiantis į konkrečias intencijas, mat kūrėjai dažnai 
neturėjo jokių intencijų, kurios būtų relevantiškos, taip pat neturi- 
me jokio patikimo būdo nustatyti intencijas, kurias jie iš tikrųjų tu- 
rėjo. Šiomis aplinkybėmis demokratijos teorija reikalauja, kad patys 
žmonės spręstų, ar Konstitucija delegitimuoja segregaciją arba ga- 
rantuoja aborto laisvę, arba ar draudžia mirties bausmę. Tai reiškia, 
jog paskutinis žodis šiais klausimais turi būti valstybės ir nacionali- 
nių legislatūrų. Aukščiausiojo teismo nutartis žmonės gali panaikinti 
tik gremėzdišku ir mažai tikėtinu konstitucinės pataisos procesu, ku- 

ris vis tiek reikalauja daug daugiau nei vien paprastos daugumos. Jie 
gali parodyti savo valią legislatūrai per artimiausius rinkimus.“!! 

"Tačiau šis pasyvizmo nusakymas suplaka skirtingus klausimus, ir 
savo tyrimą turime pradėti juos atskirdami. Jame, atrodo, kalbama 
trimis skirtingais klausimais. Pirmasis yra akto sąlygų (the enactment) 
klausimas. Kas turėtų kurti konstituciją? Ar pamatinį įstatymą turė- 
tų parinkti neišrinkti teisėjai, skiriami iki gyvos galvos ar kokiu nors 
demokratiškesniu būdu teisės kūrėjų, kuriuos išrinko visi žmonės ir 
kurie yra šiems atskaitingi? Antrasis klausimas - jurisdikcinis. Kuri 
institucija, pagal Amerikos politinę schemą, turi autoritetą spręsti, 
ko esamoji Konstitucija, deramai interpretuojant, iš tikrųjų reika- 
lauja? Trečiasis klausimas - teisinis. Ko gi esamoji Konstitucija, de- 
ramai suprantant, reikalauja? Kai kurie pasyvistai mano, kad jie 
atsakinėja į antrąjį klausimą; dauguma elgiasi taip, tarsi atsakinėtų 
į pirmąjį. Tačiau būtent trečiasis, teisinis klausimas, yra tas klausi- 
mas, kurį jie privalo kelti, jeigu nori, kad jų teorija turėtų kokią 
nors praktinę svarbą. 

Marbury v. Madison byla išsprendė antrąjį, jurisdikcinį klausimą, — 
bent jau artimiausiai ateičiai: Aukščiausiasis teismas, nori jis to ar ne, 
pats privalo nuspręsti, ar Konstitucija draudžia valstijoms tam tikro- 
mis aplinkybėmis kriminalizuoti abortą. Pasyvizmas sako, jog Teis- 
mas šią galią turi realizuoti pripažindamas legislatūros atsakymą kaip 
savo, tačiau šis patarimas yra geras tik jeigu kyla iš teisingo atsaky- 
mo į trečiąjį, teisinį klausimą. Jeigu teisingas atsakymas į šį klausimą 
yra tas, jog Konstitucija išties draudžia valstijoms kriminalizuoti abor- 
tą, tai priešingos legislatūros nuomonės diegimas būtų Konstitucijos 
pataisa būtent ta prasme, kuria pasyvizmui jis yra atgrasus. Lygiai 
taip pat pirmasis — akto sąlygų - klausimas priklauso nuo trečiojo, 
teisinio. Pasyvistai kritikuoja teisminę teisėkūrą konstituciniu lyg- 
meniu; jie sako, jog demokratija reiškia, kad pamatinę teisę turi kur- 
ti žmonės. Tačiau šios patrauklios propozicijos reikšmė priklauso — 
ir vėl - nuo konkretaus atsakymo į trečiąjį — teisinį klausimą. Jeigu 
Konstitucija, deramai interpretuojant, nedraudžia aukščiausios baus- 
mės, tuomet, žinoma, teisėjas, skelbdamas, jog yra nekonstituciška, 

jei valstijos baudžia nusikaltėlius mirtimi, keistų Konstituciją. Ta- 
čiau jeigu Konstitucija, deramai interpretuojant, išties draudžia aukš- 
čiausią bausmę, teisėjas, kuris zeatšauktų valstijos įstatymų, numa- 
tančių mirties bausmes, keistų Konstituciją teisėkūros aktu, uzur- 
puodamas autoritetą ir pamindamas konstitucinį principą. Kitaip 
tariant, teisės klausimas yra neišvengiamas. Pasyvizmą turime su- 
prasti kaip skelbiantį, jog, kaip teisės dalykas, abstrakčiosios Kons- 
titucijos klauzulės nesuteikia piliečiams jokių kitų teisių, išskyrus 
konkrečias teises, kurios nekontroversiškai kyla išskirtinai iš šių 
klauzulių kalbos. Antraip visas jo piktinimasis dėl teisminės uzur- 
pacijos, visas jo demokratinis įkarštis yra nereikšmingi teisinei prak- 
tikai, tik dėmesio nukreipimas. 

Jeigu griežtasis konvencionalizmas būtų geriausia bendra Ameri- 
kos teisinės praktikos interpretacija, tai ta asketiška pažiūra į konsti- 
tucines teises išties būtų teisinga interpretacija. Bet kadangi yra gin- 
čijama, ar, pavyzdžiui, deramo proceso klauzulė arba vienodos ap- 
saugos klauzulė draudžia valstijoms kriminalizuoti abortus, ir net 
tarp konstitucijos teisininkų nesama konsensuso, kaip reikia spręsti 
šį klausimą, konvencionalistas turi neigti, jog, teisės požiūriu, Kons- 
titucija draudžia tokią teisėkūrą. Taigi konvencionalistas, kuris saky- 
tų, jog Aukščiausiasis teismas vis vien turėtų abortą draudžiančius 
įstatymus paskelbti nekonstituciškais, iš tiesų suponuotų, jog pama- 
tinis nacijos įstatymas turėtų būti kuriamas visam gyvenimui paskir- 
tų pareigūnų, o peržiūrėti jį galėtų tiktai neeilinės mažumos, apibrė- 
žiamos Konstitucijos pakeitimo proceso. Tačiau šitai tik papildo dar 
vienu argumentu mūsų 4-ame skyriuje pažymėtus argumentus, aiš- 
kinančius, kodėl konvencionalizmas yra vargana Amerikos teisės in- 
terpretacija; jeigu pasyvizmas priklauso nuo konvencionalizmo, mes 
jau esame jį atmetę. Pagal teisės kaip integralios visumos sampratą, 
kontroversiški konstituciniai klausimai reikalauja interpretacijos, o 
ne daryti pataisas. Teismai ir legislatūros, pareigūnai ir piliečiai su 
šiais klausimais susiduria taikydami reguliatyviąją prielaidą, jog pa- 
prastai viena interpretacija - viena pažiūra į tai, ko žodžio laisvė ar 
vienoda apsauga, ar deramas procesas iš tikrųjų reikalauja, - teikia 

geresnį esamos konstitucinės praktikos pateisinimą negu bet kuri ki- 
ta: kitaip sakant, jog viena interpretacija yra geresnis atsakymas į 
trečiąjį - teisės - klausimą. Žinoma, pirmosios rūšies klausimai, akto 
sąlygų klausimai, tam tikruose kontekstuose yra priimtini. Galbūt 
nacijos Konstitucija turėtų būti kitokia nei dabar; galbūt jos gyveni- 
mo toliau nebeturėtų reguliuoti principai, kurie teikia geriausią jos 
ligšiolinės konstitucinės istorijos pateisinimą. Tačiau Konstitucija tei- 
kia nepaneigiamai aiškų atsakymą į klausimą, kaip šie atskiri akto 
sąlygų klausimai turėtų būti sprendžiami. Tai pataisos, o ne interpre- 
tacijos klausimai, o Konstitucija aiškiai sako, jog pataisos negali būti 
priimamos niekaip kitaip, išskyrus tą keblų būdą, kurį ji nurodo. 
Galbūt ir tai būta klaidos. Galbūt, priešingai nei mano dauguma šių 
dienų amerikiečių, dabartinė dauguma turėtų turėti galią keisti pa- 
matinį įstatymą, pavyzdžiui, referendumo keliu. Tačiau tai taip pat 
ne mūsų klausimas. 

Ar gali pasyvistas savo griežtą atsakymą į teisinį klausimą apginti 
kokiu nors kitu būdu, ne apeliuodamas į konvencionalizmą? Kai ku- 
rie pasyvistai vietoj konvencionalizmo kliaujasi skepticizmu. Geriausia 
abstrakčiųjų Konstitucijos klauzulių interpretacija, - sako jie, - netgi 
pagal teisės kaip integruotos visumos sampratą, yra skeptinė interpre- 
tacija, anot kurios šios klauzulės nei leidžia, nei draudžia tai, kas 
peržengia tai, kas kyla iš griežčiausio vien tik tos kalbos, kuria tos 
klauzulės parašytos, perskaitymo. Jeigu šitai būtų tiesa, tai, pavyz- 
džiui, bet koks Teismo sprendimas dėl aborto būtų nepripažinta Kons- 
titucijos pataisa. Tuomet kiltų relevantiškas akto sąlygų klausimas: 
visai galimas dalykas, jog būtų geriau, - nes šiek tiek demokratiš- 
kiau, - jei Teismas akceptuotų valstijos legislatūros pažiūrą į tai, kaip 
turėtų būti nenusižengiant stabilumui pripažinta Konstitucija, užuot 
primetęs savo paties priešingą nuomonę. Tačiau ar turi pasyvistas 
kokį nors argumentą savo skepticizmui pagrįsti? 

Argumentas, kurį jis turi galvoje, yra pakankamai įprastas; su juo 
jau esame susidūrę anksčiau. „Tas, kuris vieną deramo proceso ar 
lygios apsaugos klauzulės intepretaciją manys esant geresnę už kitą, 
taip manys tik dėl to, kad vieną teisiškumo ar lygybės teoriją jis ma- 

no esant geresnę už kitą. Tačiau teisiškumo ir lygybės teorijos yra tik 
subjektyvios; nesama teisingo atsakymo į klausimą, kuri yra geriau- 
sia, yra tik skirtingi atsakymai“.'2 Tačiau jeigu šitai yra apeliacija į 
išorinį skepticizmą dėl politinės moralės, konstitucinei praktikai ji 
nerelevantiška dėl priežasčių, kurias aiškinomės 2-ame skyriuje ir 
dar kartą 7-ame skyriuje. Be to, šis argumentas pats save paneigia, 
mat jis taria, jog esama teisingo atsakymo į klausimą, kurį jis klau- 
sia - į teisingumo klausimą, kieno nuomonės turėtų viešpatauti, kai 
klausimas yra tik nuomonės dalykas. Na o jeigu pasyvisto skepticiz- 
mas yra globalus vidinis skepticizmas dėl moralės apskritai, tai jis 
visiškai dogmatiškas, nes neteikia jokio moralinio argumento iš tos 
rūšies argumentų, kurių reikalauja vidinis moralinis skepticizmas, be 
to, jis vis vien save paneigia, nes jo paties moralinei pozicijai - jog 
yra teisingiau, jeigu Konstitucijos pataisas padaro legislatūra, o ne 
teismas - jo globalusis skepticizmas negalioja. Jeigu teisingas atsaky- 
mas į visus klausimus dėl politinių mažumų teisių yra tas, jog teisin- 
go atsakymo nesama, tai kaip gali egzistuoti teisingas atsakymas į 
klausimą, kieno opinijos turėtų mus valdyti? Kad ir koks populiarus, 
argumentas apeliuojant į skepticizmą yra itin nevykęs. 


Teisiškumas, teisingumas ir daugumos valdžia 


Taigi nėra jokio trumpo kelio, kuriuo pasyvizmas prieitų negatyvų 
atsakymą, jo visuomet teikiamą kontroversiškais konstituciniais at- 
vejais. Jis taria, jog visos abstrakčiosios klauzulės, garantuojančios 
individualias teises mažoritarinių sprendimų atžvilgiu, deramai in- 
terpretuojamos tuomet, kai interpretuojamos labai siaurai, jog jos 
draudžia tik tai, ką nekontroversiškai draudžia jų kalba. Jis turi ap- 
ginti šią prielaidą tokiu interpretaciniu argumentu, kokio reikalauja 
teisė kaip integrali visuma. Ar tas siauras perskaitymas yra gera Ame- 
rikos konstitucinės praktikos interpretacija? Su ta praktika jis dera 
šiek tiek geriau nei istorizmas, tačiau nedera labai gerai: daugelio 
Aukščiausiojo teismo praeities sprendimų, įskaitant Brown bylą, ne- 
būtų galima pateisinti pasyvistinio aiškinimo pagrindu, todėl juos 

reikėtų laikyti klaidomis. Kita vertus, dauguma teisininkų ir dabar 
mano, jog kai kurie iš sprendimų, su kuriais pasyvizmas nedera, bu- 
vo klaidingi: Dredo Scotto byla“, kurioje teisėjai atšaukė Misurio 
kompromisą (the Missouri Compromise), nes manė, jog vergų savi- 
ninkai turi konstituciškai užtikrintas teises į savo vergus, bei Lochbne- 
rio byla!“, kurioje jie sakė, jog valstybė, neleisdama samdomam ke- 
pėjui be pertraukos dirbti ilgiau nei tam tikrą ribotą skaičių valandų, 
pamina laisvę. Pasyvistinė nuostata yra turėjusi didelę paramą teis- 
minėse nuomonėse ir akademiniuose mokslo traktatuose kone visais 
konstitucinės istorijos etapais. Todėl išties galėtume manyti, jog pa- 
syvizmas tenkina slenkstinį dermės testą pagal pirmąją interpretaci- 
jos dimensiją; tad turime imtis sudėtingesnio klausimo: kaip jis išlai- 
ko kitus, substantyvesnius testus. Ar konstitucinė praktika kokiu nors 
atžvilgiu darytų geresnį įspūdį, jeigu konstituciniai varžtai būtų labai 
siauri ir leistų legislatūroms daryti beveik viską, ko nori dauguma? 

Šis klausimas reikalauja sudėtingo sprendinio, kurio struktūrą aiš- 
kinomės ankstesniuose skyriuose. Mes pripažįstame įvairias politi- 
nes dorybes, kurios gali viena su kita konkuruoti, pavyzdžiui, spren- 
džiant, kuri lygios apsaugos ar deramo proceso klauzulės interpreta- 
cija padarytų jas geresnes politinės moralės požiūriu. Teisiškumas 
yra viena iš šių dorybių: lygios apsaugos interpretacija yra geresnė, 
pro tanto, jeigu įgalina artėti prie to, ko iš tikrųjų reikalauja teisišku- 
mas. Tačiau kita dorybė yra teisingumas: interpretacija taip pat yra 
geresnė, pro tanto, jeigu ji atspindi įsitikinimus, dominuojančius ar 
bent jau populiarius bendruomenėje kaip visumoje, o ne tuomet, kai 
išreiškia įsitikinimus, nepopuliarius ar netoleruojamus joje. Šią struk- 
tūrą mes galime naudoti identifikuodami argumentus, kuriuos galė- 
tų teikti pasyvistas, kad parodytų, kodėl jo bendras Konstitucijos 
aiškinimas, kuris jos varžtus mažoritarizmui interpretuoja labai siau- 
rai, daro ją patrauklesniu dokumentu. 

Ar Konstitucija yra teisingesnė, jeigu jos varžtai mažoritarinei val- 
džiai yra minimalūs? Taip gali būti manoma dėl dviejų skirtingų prie- 
žasčių. Pirmoji priežastis yra paprasta. Tas, kuris sutinka su Bentha- 
mu (ir su kai kuriais marksistais bei komunitaristais), jog žmonės 

neturi jokių teisių kaip individai, visiškai įmanoma, kad jis manys, 
jog Konstitucija yra juo geresnė, juo mažiau suvaržymų ji nustato 
daugumos valiai. Ar bent jau kad bet kokie varžtai turėtų būti sukur- 
ti taip, kad gintų demokratinį legislatyvinio proceso pobūdį, o ne 
varžytų daugumos aktualių norų ar reikalavimų įgyvendinimą.“ Ta- 
čiau šis tiesmukas argumentas už pasyvizmą nebūtų įtaigus daugu- 
mai amerikiečių, kurie nepripažįsta tokios pažiūros į teisingumą. 
Antrasis argumentas, apeliuojantis į teisiškumą, neneigia, jog in- 
dividai daugumos atžvilgiu turi teises kaip teisiškumo užtikrinamą 
dalyką. Jis oponuoja konstituciniams suvaržymams dėl sudėtinges- 
nės priežasties - tos, jog ilgalaikės perspektyvos požiūriu labiau tikė- 
tina, jog geresnę teoriją, aiškinančią, kokių teisių reikalauja teisišku- 
mas, išplėtos legislatūros, o ne teismai, mėgindami interpretuoti mig- 
lotą abstrakčių konstitucinių provizijų kalbą. Esama akivaizdaus 
prieštaravimo šiam teiginiui. Labiau tikėtina, jog teisės kūrėjai, kurie 
yra išrinkti ir turi būti renkami iš naujo politinės daugumos, bus tos 
daugumos pusėje bet kokiame rimtame ginče dėl mažumos teisių jos 
atžvilgiu; jeigu jie oponuoja daugumos norams pernelyg griežtai, ji 
juos pakeis kitais, kurie neoponuos. Dėl šios priežasties atrodo ma- 
žiau tikėtina, kad teisės kūrėjai padarys protingus sprendimus dėl 
mažumos teisės, nei tai, jog juos padarys pareigūnai, kurie tuo atžvilgiu 
yra ne tokie pažeidžiami. Tai nereiškia, jog teisėjai, apsaugoti nuo 
daugumos pretenzijų, yra žmonės, idealiai tinkami spręsti dėl šių 
teisių. Teisėjai yra savaip ideologiškai ir asmeniškai suinteresuoti by- 
lų baigtimi ir taip pat gali būti tironiški. Tačiau nesama a priori prie- 
žasties manyti, jog jie yra ne tokie kompetentingi politiniai teoreti- 
kai, palyginti su valstybės teisės kūrėjais ar teisingumo ministrais. 
Istorija taip pat nesugestijuoja, kad jie yra mažiau kompetentin- 
gi. Pasyvistai nurodo Lochbnerio bylą bei kitas bylas, kuriose Aukš- 
čiausiasis teismas klaidingai - kaip dabar pripažįstama - apeliavo į 
individualias teises, kad užkirstų kelią ar suvaržytų pageidaujamas ir 
teisingas legislatyvines programas. Tačiau sprendimų, dėl kurių ver- 
ta apgailestauti, būtų dar daugiau, jeigu Teismas būtų besąlygiškai 
pripažinęs pasyvizmą: pavyzdžiui, pietinės mokyklos ko gero dar 

būtų segreguotos. Išties, jeigu reikėtų surinkti Teismo sprendimus, 
dėl kurių konstitucinės istorijos procese daugiausia apgailestauta, ras- 
tume daugiau tokių sprendimų, kuriuose jo klaida buvo ta, kad jis 
neįsikišo, kai, kaip dabar manome, konstituciniai teisingumo princi- 
pai reikalavo įsikišimo. Amerikiečiai labiau didžiuotųsi savo politine 
istorija, jeigu joje nebūtų, pavyzdžiui, Plessy bylos arba Korematsu 
bylos.!* Abiem šiais atvejais mažoritarinės legislatūros sprendimas 
buvo didžiai neteisingas ir, kaip dabar yra įsitikinę dauguma teisi- 
ninkų, nekonstituciškas; mes apgailestaujame, kad Aukščiausiasis teis- 
mas neįsikišo Konstitucijos vardu teisiškumo labui. 

Taigi jeigu esama gerų politinių argumentų už pasyvizmą, jų rei- 
kia ieškoti antrojoje argumentacijos linijoje - politinio teisingumo 
idėjoje. Tačiau pasyvistas, kuris apeliuoja į teisingumą, privalo ap- 
ginti du abejotinus teiginius. Jis turi įrodyti, pirma, jog teisingumas, 
deramai suprantant, reikalauja, kad bet kokioje legislatyvinėje juris- 
dikcijoje daugumą balsuotojų mažumos atžvilgiu varžytų tik tie prin- 
cipai, kuriuos jie patys palaiko ar bent jau pripažįsta tuo momentu, 
kai pareikalaujama juos suvaržyti. Jis privalo įrodyti, antra, jog poli- 
tinis teisingumas, taip suprantant, yra pirmaeilės svarbos dalykas kons- 
tituciniame kontekste, jog jam turi būti nuolat atiduodama pirmeny- 
bė teisiškumo atžvilgiu, kai manoma, kad teisingumas ir teisiškumas 
konfliktuoja. Šie du teiginiai, paimti drauge, su bendra Konstitucijos 
struktūra dera netgi dar prasčiau negu pasyvizmo išvados apie pa- 
garbumą dera su konstitucine praktika, nes jie negali paaiškinti aiš- 
kių ir preciziškų varžtų, tokių kaip procedūriniai Konstitucijos rei- 
kalavimai baudžiamiesiems procesams. Jeigu tie du teiginiai būtų pa- 
grįsti, varžtai būtų nebūtini, kai dauguma juos pripažintų kaip 
deramus, ir neteisingi, kai ji jų nepripažintų. Todėl bet kokia kompe- 
tentinga Konstitucijos kaip visumos interpretacija turi pripažinti, prie- 
šingai tiems dviem pasyvisto teiginiams, jog kai kurios konstitucinės 
teisės yra sukurtos būtent tam, kad neleistų daugumoms vadovautis 
savo įsitikinimais dėl to, ko reikalauja teisiškumas. Konstitucija rei- 
kalauja, kad teisingumas, suprantant jį taip, kaip jį privalo suprasti 
pasyvistas, turi nusileisti tam tikroms fundamentalioms teisėms. Ta- 

čiau kai pasyvisto pažiūra į teisingumo pobūdį ir svarbą atmetama 
konstitucinėje interpretacijoje, mat negali paaiškinti eksplicitiškų 
konstiticinių teisių, jos negalima vėl sugrąžinti kaip turinčios lemia- 
mąją reikšmę kontroversiškose bylose, kurios klausia, kokiu mastu 
integralumas reikalauja, kad iš šių eksplicitiškų teisių būtų išveda- 
mos implicitiškos teisės, kurios dar nepripažintos. 

Šie du pasyvisto teiginiai nėra įtikinami ir substancijos atžvilgiu, 
kaip paaiškinimas, ką turėtų reikšti teisingumas idealioje konstituci- 
nėje struktūroje. Teisingumas konstituciniame kontekste nereikalauja, 
kad kokios nors klauzulės interpretacija būtų labai smerkiama, jeigu 
ji remiasi teisiškumo principais, kurie neturi jokio autoriteto Ameri- 
kos istorijoje ir kultūroje, kurie nevaidino jokio vaidmens nacionali- 
nės savistabos ir debatų retorikoje. Kitaip tariant, teisingumas reika- 
lauja pagarbos stabiliems ir abstraktiems nacionalinės politinės kul- 
tūros bruožams, o ne vietinės ar laikinos politinės daugumos 
pažiūroms vien dėl to, kad šios švenčia sėkmę tam tikra konkrečia 
politine proga. Jeigu rasinė segregacija pažeidžia lygybės principus, 
apskritai pripažįstamus šalyje, teisingumas nepažeidžiamas, kai kai 
kurių valstijų daugumoms nepripažįstama teisė vykdyti segregaciją. 
Jeigu tautos istorijoje apskritai tvirtinama moralinės nepriklausomy- 
bės idėją tačiau tokia nepriklausomybė nepripažįstama homoseksua- 
lams, nors tokios atskirties negalima net pakankamai įtikinamai pa- 
teisinti pagal principą, teisingumas nepažeidžiamas reikalaujant ko- 
herentiško tos idėjos įgyvendinimo. 

Galime reziumuoti. Pasyvizmas iš pirmo žvilgsnio atrodo patraukli 
teorija, aiškinanti, kokiu mastu paskirtieji teisėjai turėtų diktuoti sa- 
vo valią politinėms daugumoms. Tačiau kai įdedame šiek tiek dau- 
giau pastangų, kad atskirtume skirtingus klausimus, kuriuos jis su- 
plaka, jo intelektualiniai pamatai rodosi vis silpnesni. Tai turi būti 
teorija - arba jis turi apimti teoriją apie tai, kokia Konstitucija, kaip 
pagrindinis įstatymas, jau yra, o tai reiškia, jog tai turi būti konstitu- 
cinės praktikos, suprantant plačiai, interpretacija. Pasyvizmas su ta 
praktika dera tik varganai ir ją parodo palankiausioje šviesoje tik 
jeigu tariame, jog teisiškumo požiūriu individai neturi jokių teisių, 


396 TEISĖS IMPERIJA 


saugančių juos politinių daugumų atžvilgiu, o šitai yra priešiška mū- 
sų konstitucinei kultūrai, arba kad teisingumas, apibrėžiamas spe- 
cialiu būdu, kuris nesiskaito su pačia konstitucinių teisių idėja, yra 
pirmaeilė konstitucinė dorybė. Jeigu atmetame šias nepatrauklias idė- 
jas, atmetame pasyvizmą. Ar tai reiškia, kad turime pripažinti prie- 
šingą teoriją, teoriją vaikams gąsdinti (the bogeyman theory), kurią 
pasyvistai vadina „aktyvizmu“? 

Aktyvizmas yra kenksminga teisinio pragmatizmo forma. Akty- 
vistas teisėjas ignoruotų Konstitucijos tekstą, jos priėmimo istoriją, 
ją interpretuojančius ankstesnius Aukščiausiojo teismo sprendimus, 
ir ilgalaikes mūsų politinės kultūros tradicijas. Jis visa tai 1gnoruotų, 
kad kitiems valdžios padaliniams primestų savo pažiūrą į tai, ko rei- 
kalauja teisiškumas. Teisės kaip integralios visumos samprata smer- 
kia aktyvizmą ir bet kokią jam artimą konstitucinio bylų sprendimo 
praktiką. Ji reikalauja, kad teisėjai teiktų galią Konstitucijai interpre- 
tacija, o ne dekretais, o tai reiškia, kad jų sprendimai turi derėti su 
konstitucine praktika, o ne ją ignoruoti. Interpretacinis spręsmas 
(judgment) sudėtingu būdu, kurį aiškinomės keliuose skyriuose, ak- 
tyvuoja politinę moralę. Tačiau jis įgyvendina ne tik teisiškumą, bet 
ir įvairias kitas politines dorybes, iš kurių kai kurios konfliktuoja su 
kitomis ir jas varžo. Viena iš šių dorybių yra teisingumas: teisės kaip 
integralios visumos samprata yra jautri nacijos politinėms tradici- 
joms ir kultūrai, taigi ir teisingumo sampratai, kuri yra verta konsti- 
tucijos. Pasyvizmo alternatyva yra ne šiurkštus aktyvizmas, priklau- 
somas vien nuo teisėjo teisiškumo jausmo, o subtilesnis ir skirtu- 
mams jautrus sprendimas, kiekvieną bylą suvokiantis individualiai, 
teikiantis erdvę daugeliui politinių dorybių, tačiau, kitaip nei akty- 
vizmas arba pasyvizmas, neleidžiantis nė vienos iš jų tironijos. 

Baigėme trumpą akademinės konstititucinės teorijos Jungtinėse 
Valstijose esamos būklės apžvalgą. Gal bus pravarti viena baigiamoji 
pastaba. Pateikiau argumentų prieš istorizmą ir pasyvizmą kaip bend- 
ras Amerikos konstitucinės praktikos interpretacijas. Aš netvirtinau, 
jog kiekviena tauta turėtų turėti rašytinę konstituciją, į kurią įeitų 
abstrakčios provizijos dėl individualių teisių, arba kad kiekviena to- 

kia konstitucija turėtų būti interpretuojama teismo, kurio nariai yra 
skiriami būtent tuo būdu, kuriuo skiriami Aukščiausiojo teismo tei- 
sėjai. Įmanoma ne viena kitokia organizacijos forma nei tos, kurios 
dabar įsigalėjusios Amerikos teisinėje praktikoje, ir kai kurios tikrai 
gali būti geresnės, žvelgiant idealios teorijos požiūriu. Šioje mūsų 
bendresnės argumentacijos vietoje mes susiduriame su interpretaciniu 
paprastos, o ne idealios teorijos klausimu. Amerikos teisėjams ir teisi- 
ninkams reikia jų konstitucinės praktikos interpretacijos, efektyvios ir 
visa apimančios, vertinant pagal bet kokios interpretacijos dimensijas. 
Pasyvizmas ir istorizmas negali suteikti deramos intepretacijos. Gali- 
me pasimokyti iš jų nesėkmės: turėtume būti įtarūs bet kokio automa- 
tizmo atžvilgiu, apriorinės tendencingos interpretacinės strategijos, dik- 
tuojančios sprendimą, kokia yra konstitucija, atžvilgiu. Šiuo draugiš- 
ku perspėjimu vėl atveriama scena naujam startui. 


HERAKLIS OLIMPE 


Heraklis sulaukia paaukštinimo, nepaisant nepaprastos ir kartais ne- 
pakeliamos jo nuomonių žemesniuose teismuose apimties. Jis pra- 
deda dirbti Jungtinių Valstijų Aukščiausiajame teisme - tampa Teisė- 
ju Herakliu. Tarkime, jog Brown byla - paskutinioji iš mūsų parink- 
tųjų bylų, su kuriomis pirmą kartą susidūrėme 1-ame skyriuje, - dar 
nespręsta. Dabar ji tenka Heraklio Teismui - tokiam, koks buvo 1953 
metais. Ieškovai moksleiviai sako, jog rasiškai segreguotų Kanzaso 
viešųjų mokyklų schema yra nekonstituciška, nes ji jiems nepripa- 
žįsta vienodos teisės apsaugos, - nepaisydami tos schemos ilgos 
istorijos visose pietinėse valstijose ir nepaisydami paties Teismo iš 
akivaizdžiai priešingo sprendimo byloje, keliančioje tuos pačius 
klausimus, Plessy v. Ferguson, sprendimo, galiojusi0o nuo 1896 me- 
tų.!' Kaip į šias teisines pretenzijas atsako teisės kaip integruotos 
visumos šalininkas? 

Konstitucija galiausiai yra tam tikras įstatymas, o Heraklis žino, 
kaip elgtis su įstatymais. Kiekvieną įstatymą jis interpretuoja taip, 
kad jo istoriją padarytų, į viską atsižvelgiant, geriausią, kokia ji gali 

būti. Tai reikalauja politinių sprendimų, tačiau šie sprendimai yra 
specialūs ir sudėtingi ir jokiu būdu ne tokie kaip tie, kuriuos jis 
darytų, jeigu pats balsuotų dėl įstatymo, susijusio su tais pačiais 
klausimais. Jo paties įsitikinimus dėl teisiškumo ar išmintingos po- 
litinės nuostatos jo visa apimančiame interpretaciniame sprendime 
varžo ne tik įstatymo tekstas, bet ir įvairūs teisingumo ir integralu- 
mo motyvai. Šią strategiją jis naudos ir savo naujojoje pozicijoje, 
bet kadangi Konstitucija yra nepaprastas įstatymas, jis sukurs ypa- 
tingą tos strategijos versiją, taikytiną konstitucinėms byloms. Įsta- 
tymams taikomą strategiją jis išplėtos į darbinę konstitucinio teisė- 
javimo teoriją. 

Konstitucija nuo eilinių įstatymų skiriasi viena išskirtine charak- 
teristika. Konstitucija pagrindžia kitą teisę, todėl Heraklio šio doku- 
mento kaip visumos ir jo abstrakčiųjų klauzulių interpretacija turi 
būti taip pat pagrindžiamoji. Ji turi derėti su pačiomis pamatinėmis 
politinės galios sąrangomis bendruomenėje ir jas pateisinti, o tai reiš- 
kia, jog tai privalo būti pateisinimas, išvestas iš pačių filosofiškiausių 
politinės teorijos plotmių. Teisininkai visuomet yra filosofai, nes ju- 
risprudencija yra bet kokio teisininko aiškinimo, kokia teisė yra, da- 
lis, net kai jurisprudencija nėra atskirta ir lieka mechaniška. Konsti- 
tucinėje teorijoje filosofija yra arčiau argumento paviršiaus, o jeigu 
ta teorija yra gera, tai filosofija joje išreiškiama eksplicitiškai. 

Tačiau dabar tinkamas metas pakartoti vieną iš įspėjimų, mano 
išsakytų anksčiau. Heraklis mūsų tikslui naudingas todėl, kad jis yra 
laisvas susikoncentruoti į principo klausimus, kurie, pagal teisės kaip 
integralios visumos sampratą, konstituoja jo administruojamą kons- 
titucinę teisę. Jam nereikia nerimauti dėl to, kad spaudžia laikas ir 
tvarkaraštis, taip pat jam nesunku - kitaip nei bet kuriam mirtingam 
teisėjui — net savo pradiniuose teisės apibūdinimuose rasti kalbą ir 
argumentą, pakankamai jautrius skirtumams, kad įgalintų padaryti 
tuos patikslinimus, kuriuos jis jaučia esant būtinus. Dabar galime 
pridurti, kad jam nekelia rūpesčio ir tolesnė praktinė problema, kuri 
konstitucinėse bylose yra itin sunki. Tikras teisėjas kartais turi pako- 
reguoti tai, ką jis mano esant teisinga principo, taigi ir teisės, požiū- 

riu, kad gautų kitų teisėjų balsus ir jų bendrą sprendimą padarytų 
pakankamai priimtiną bendruomenei, kad ši konstituciniu lygmeniu 
toliau veiktų principo bendruomenės dvasia. Mes pasitelkiame He- 
raklį, kad abstrahuotumėmės nuo šių praktinių klausimų, kaip pri- 
valo daryti bet kokia gera analizė, kad kompromisus, kuriuos tikri 
teisėjai mano esant reikalingus, galėtume suprasti kaip kompromi- 
sus su teise. 


RASINĖS LYGYBĖS TEORIJOS 


Dabar domimės Heraklio darbine teorija, aiškinančia tas Konstituci- 
jos dalis, kurios skelbia individualias konstitucines teises valstybės 
atžvilgiu, ir konkrečiai jo vienodos apsaugos klauzulės teorija. Jis 
pradės nuo abstrakčios egalitarinės idėjos, jau diskutuotos 8-ame sky- 
riuje. Anot jos, valdžia visus savo piliečius turi traktuoti kaip lygius 
štai kokia prasme: politiniai sprendimai ir tvarka turi užtikrinti vie- 
nodą rūpinimąsi visų likimu. 8-ame skyriuje svarstėme, kaip valsty- 
bė, kuri gerbia tą abstraktų principą, turėtų skirstyti nuosavybę ir 
reguliuoti privačios nuosavybės panaudą. Išskyrėme įvairias lygybės 
sampratas - libertarinę, utilitarinę, apeliuojančią į gerovę (welfarist) 
bei išteklių sąvoka grindžiamą sampratas - iš kurių kiekviena teikė 
šiek tiek kitokį atsakymą į tą klausimą. Taip pat pažymėjome persky- 
rą, prie kurios dabar turime grįžti, kad išplėtotume. 

Skyrėme visa apimančias, kolektyvines strategijas, kurias valdžia 
naudoja bendram interesui, kaip politinės nuostatos dalykui, užtik- 
rinti, ir individualias teises, kurias ji pripažįsta, kaip principo daly- 
ką, kaip kozirius prieš tas kolektyvines strategijas. Heraklis dabar 
iškelia ignoruotą klausimą, turintį fundamentalią svarbą konstituci- 
nei teorijai. Kokiu mastu Konstitucija riboja Kongreso ir kelių valsti- 
jų laisvę priimti savus sprendimus dėl politinės nuostatos ir principo 
dalykų? Ar Konstitucija, deramai interpretuojant, nustato konkrečią 
lygybės sampratą, kurios kiekviena valstija privalo laikytis savo ko- 
lektyviniuose politinės nuostatos sprendimuose, pavyzdžiui, savo 
bendroje nuosavybės skirstymo ir reguliavimo schemoje? Jeigu ne, 

ar ji nustato - lygybės vardu - tam tikras individualias teises, kurias 
privalo gerbti kiekviena valstija, kaip kozirius prieš jos kolektyvinius 
politinės nuostatos sprendimus, kad ir kokią lygybės sampratą ta 
valstija yra pasirinkusi? 

Tai atskiri klausimai, ir ši perskyra yra svarbi. Į pirmąjį klausimą 
Heraklis atsakys negatyviai. Konstitucijos negalima prasmingai in- 
terpretuoti kaip reikalaujančios, kad tauta ar kiekviena valstija lai- 
kytųsi utilitarinės ar libertarinės, ar išteklių lygybe besiremiančios 
egalitarinės, ar bet kokios kitos konkrečios lygybės sampratos savo 
bendros gerovės siekimo strategijose. Konstitucija išties reikalauja, 
kad kiekviena jurisdikcija pripažintų abstraktų egalitarinį principą, 
pagal kurį žmonės turėtų būti traktuojami kaip lygūs, taigi - kad 
kiekviena gerbtų kokią nors įikinamą lygybės sampratą kiekviena- 
me savo sprendime dėl nuosavybės ir kitų politinės nuostatos da- 
lykų. (Šis reliatyviai liberalus konstitucinis standartas yra mažų 
mažiausiai dalis to, ką konstituciniai teisininkai vadina, šiek tiek klai- 
dinamai, „racionalumo“ reikalavimu.) Antrasis klausimas, dėl indi- 
vidualių konstitucinių teisių, ginančių bet kokio kolektyvinio patei- 
sinimo atžvilgiu, yra kitas dalykas. Mat Heraklis, be abejo, savo išva- 
dą išves iš konstitucinės istorijos ir praktikos: nors Konstitucija 
kiekvienai valstijai palieka laisvę politinės nuostatos dalykuose, lais- 
vę, kurią varžo tik ką tik nusakytasis apribojimas, - ji reikalauja, kad 
kiekviena valstija pripažintų tam tikras teises, patikslinančias bet ko- 
kį kolektyvinį pateisinimą, kurį ji naudoja, bet kokią pažiūrą, kurios 
ji laikosi bendro intereso klausimu. Lemiamą reikšmę tuomet turi 
mnterpretacinis klausimas, kokios yra tos teisės. 

Herakliui dabar rūpi viena tariamų konstitucinių teisių grupė. 
Atrodo akivaizdu, jog Konstitucija suteikia galią kokiai nors indivi- 
dualiai teisei, neleidžiančiai tapti oficialios, valstijos diegiamos rasi- 
nės diskriminacijos auka. Tačiau koks yra tos teisės pobūdis ir ko- 
kios yra tos teisės dimensijos? Jis sukonstruoja tris teisės, saugančios 
nuo rasinės diskriminacijos, paaiškinimus. Kiekvieną iš jų jis testuos 
kaip kompetentingą konstitucinės praktikos interpretaciją pagal Ke- 
turioliktąją pataisą. 

1. Įtartinos klasifikacijos. Pirmasis aiškinimas taria, jog teisė, sau- 
ganti nuo diskriminacijos, tėra bendresnės žmonių turimos teisės pa- 
sekmė - teisės būti traktuojamiems kaip lygiems pagal tą lygybės 
sampratą, kurios laikosi jų valstija. Kitaip sakant, jis taria, jog žmo- 
nės neturi jokios atskiros teisės netapti rasinės ir kitokios diskrimi- 
nacijos aukomis - jie turi tik tai, ką jiems jau užtikrina racionalumo 
varžtas. Jeigu valstija bendrai laikosi kokios nors pažiūros į bendrąją 
gerovę, tokios kaip ta, kurią teikia utilitarizmas arba išteklių lygybės 
samprata, besiremianti rinkos modeliu, kurioje kai kurių nuostolius 
atsveria nauda kitiems, tai diskriminacijos neleidžiantį konstitucinį 
standartą ji tenkina tiesiog kiekvieno gerovę ar pasirinkimus trak- 
tuodama vienodai. Pagal šį aiškinimą, rasė ir panašūs atskyrimo pa- 
grindai yra specialūs vien dėl to, kad istorija sugestijuoja, jog kai 
kurių grupių atveju labiau tikėtina, palyginti su kitomis, kad į jų in- 
teresus nebus deramai atsižvelgiama, tad į politinius sprendimus, są- 
lygojančius jų prastą padėtį, turėtų būti žvelgiama su specialiu įtaru- 
mu. Nors teismai paprastai neperžiūrinės politinių sprendimų, kurie 
kai kurioms grupėms yra naudingesni negu kitoms, jeigu nėra paro- 
doma, kad jie yra „iracionalūs“ ką tik aprašytąja prasme, jie skirs 
tiems sprendimams ypatingą dėmesį, kai nenaudą patiria istorijoje 
neteisingai traktuotos mažumos. 

Vis dėlto standartas tik reikalauja, kad į šių grupių interesus 
būtų deramai atsižvelgiama visa apimančiame balanse, ir valstija 
gali tenkinti tą standratą net jeigu traktuoja jas skirtingai negu ki- 
tas. Pavyzdžiui, ji galėtų pateisinti segreguotas mokyklas parody- 
dama, jog integracija sąlygotų edukacijos sąlygų nuosmukį, nes pa- 
mintų senas rasinio atsiskyrimo tradicijas, ir kad tuomet žala bal- 
tiesiems vaikams bus ne šiaip didesnė už bet kokią naudą 
juodaodžiams vaikams, bet žymiai šią pranoks, net laikant šią nau- 
dą vienodai svarbią savaime kiekvienam pavieniam vaikui. Ji galė- 
tų pridurti, kad įranga ir priemonės, kurias ji skyrė juodaodžiams, 
nors ir yra atskiros, savo kokybe vis dėlto yra vienodos. Arba, net 
jei jos nėra vienodos, - jog jų negalima pagerinti niekaip kitaip, o 
tik specialiai skiriant lėšų, taigi kiekvieno juodaodžio vaiko intere- 

sus visa apimančioje kalkuliacijoje laikant svarbesniais už kiekvie- 
no iš didesnio skaičiaus baltųjų vaikų interesus. 

2. Neleidžiamos kategorijos. Antroji teorija Heraklio sąvade tvir- 
tina, jog Konstitucija pripažįsta atskirą teisę, saugančią nuo diskri- 
minacijos, kaip kozirį prieš bet kokią valstybės nustatomą bendrojo 
intereso sampratą. Tai teisė į tai, kad tam tikros savybės ar kategori- 
jos, įskaitant rasę, etninę kilmę ir galbūt lytį, nebūtų naudojamos 
išskirti piliečių grupes turint tikslą jas traktuoti skirtingai, net kai 
atskyrimas sukurs palankias sąlygas bendrajam interesui pagal kitais 
atžvilgiais liberalią sampratą. Pagal šį aiškinimą, rasiškai segreguota 
mokyklų sistema yra nekonstituciška visomis aplinkybėmis. 

3. Neleidžiami šaltiniai. Trečioji teorija pripažįsta kitokią specia- 
lią teisę, saugančią nuo diskriminacijos. Dauguma lygybės sampratų, 
įskaitant utitlitarizmą ir išteklių egalitarizmą, viešąjį interesą, taigi ir 
deramą politinę nuostatą, daro įtaką jautrių žmonių orientacijoms, 
preferencijoms ir pasirinkimams. Tokiai sampratai įsipareigojusi bend- 
ruomenė manys, kad tam tikri politinės nuostatos sprendimai yra 
protingi paprasčiausiai dėl to, jog preferencijos ir pasirinkimai yra 
paskirstomi tam tikru būdu: faktas, kad daugiau žmonių nori sporto 
stadiono, o ne operos rūmų, arba jog tie, kurie nori stadiono, nori jo 
daug labiau, pateisins jo statymą patvirtinantį pasirinkimą be jokios 
prielaidos, kad tie, kurie jam teikia pirmenybę, yra vertesni arba kad 
jų preferencijos labiau gerbtinos. Trečioji teorija tvirtina, jog žmonės 
turi teisę, saugančią nuo šios rūšies kolektyvinio pateisinimo, teisę į 
tai, kad tam tikriems šaltiniams ar preferencijų ar pasirinkimų ti- 
pams nebūtų leidžiama būti atsižvelgtiniems tuo būdu. Ji tvirtina, 
jog preferencijos, kurios remiasi kokia nors išankstinio prietaringo 
nusiteikimo (prejudice) vienos grupės atžvilgiu forma, niekuomet ne- 
gali būti argumentas už politinę strategiją, numatančios nenaudą tai 
grupei. Ši teisė, kaip ir antrosios teorijos teikiama teisė, smerkia ra- 
siškai segreguotos edukacijos programą, figūravusią Brown byloje, 
tačiau nevisiškai automatiškai. Segregacija traktuoja juodaodžius skir- 
tingai, o istorija rodo, kad skirtingas traktavimas remiasi išankstine 
prietaringa nuostata. Taigi segregacijos negalima išgelbėti, pagal 

trečiąjį aiškinimą, tos rūšies argumentu, kuris, kaip tarėme, galėtų 
ją išgelbėti pagal pirmąjį. Neturėtų reikšmės tai, kad kalkuliacija, 
atsižvelgianti į visas kiekvieno asmens preferencijas kaip vienodai 
svarbias, įskaitant tas, kurios pagrįstos išankstine prietaringa nuos- 
tata, galėtų parodyti, jog segregacija atitinka bendrąjį taip supran- 
tamą interesą. 

Svarstydamas kiekvieną iš šių teorijų apie Keturioliktosios patai- 
sos vienodos apsaugos reikalavimo galią, Heraklis naudos perskyrą, 
kurią naudojome 8-ame skyriuje. Jis skirs akademinį ir praktinį kiek- 
vienos teorijos išplėtojimą; jis klaus ne tik kiek kiekviena teorija yra 
patraukli, abstrakčiai imant - kokia ji būtų, išplėtota ir taikoma įgu- 
dusio politinio filosofo, — o kiek kiekviena iš jų tinkama taikyti prak- 
tiškai tokioje bendruomenėje kaip jo kaip konstitucinis standartas, 
kurį teismai galėtų efektyviai naudoti spręsdami, kokią teisėkūrą 
diskvalifikuoti. Aprašydamas pirmąją teoriją, aš atsižvelgiau į prakti- 
nio išplėtojimo reikalavimus. Ji identifikuoja tam tikras „įtartinas“ 
klasifikacijas, kurias aptikus teisėkūroje, darytina prielaida, jog į tam 
tikros grupės interesus nebuvo deramai atsižvelgta. Tačiau šią pre- 
zumpciją galima atremti - ir ji yra atremiama - parodant, kad ta 
klasifikacija iš tiesų teikia vienodą galią visoms preferencijoms, eg- 
zistuojančioms bendruomenėje, be jokios perskyros, atskiriančios šių 
preferencijų pobūdį ar šaltinį. 

Antrajai - neleidžiamų kategorijų - teorijai, nereikia jokio atski- 
ro praktinio išplėtojimo, nes jos akademinis išplėtojimas yra jau ir 
šiaip pakankamai praktinis. Ji identifikuoja tam tikras kategorijas ir 
tvirtina, jog konstitucinė teisė pažeidžiama visuomet, kai teisė daro 
perskyras tarp piliečių grupių, naudodama bet kurias iš tų kategori- 
jų. Antroji teorija tvirtina (keistos maksimos, dažnai naudojamos jai 
išreikšti, forma), kad Konstitucija neskiria spalvų (is color-blind), taip 
pat yra akla ir tam tikroms kitoms išvardytoms savybėms, kurios 
atskiria įvairias grupes. O štai trečioji - neleidžiamų šaltinių - teorija 
išties reikalauja atskiro praktinio išplėtojimo, nes teisėjams ir kitiems 
pareigūnams būtų be galo sunku jos pamatinį principą taikyti tiesio- 
giai kiekvienai individualiai bylai. Tas principas draudžia teisėkūrą, 

kuri galėtų būti pateisinta tik laikant atsižvelgtinomis - visa api- 
mančioje kalkuliacijoje, nustatančioje, koks yra bendrasis intere- 
sas, — preferencijas, tiesiogiai ar netiesiogiai kylančias iš išanksti- 
nio prietaringo nusiteikimo. Net teorijoje dažnai bus sunku nuspręs- 
ti, kurios tai preferencijos, nes žmonių troškimai paprastai turi 
sudėtingus ir kartais net neaiškius šaltinius. Taip pat bus sunku 
nuspręsti, kiekvienos individualios bylos atveju, kokia teisėkūra būtų 
buvusi pateisinama, net jeigu ydingosios preferencijos toje kalku- 
liacijoje nebūtų buvusios laikomos atsižvelgtinomis. Galėtų būti ne- 
įmanoma nuspręsti, pavyzdžiui, kokiu mastu kokio nors konkre- 
taus tėvo noras, kad jo vaikai mokytųsi su kitais vaikais, kurių so- 
cialinė aplinka panaši, išreiškia rasiškai neutralų požiūrį, jog 
tokiomis sąlygomis edukacija visuomet yra efektyvesnė, ir kokiu 
mastu ji atspindi rasistinį nusiteikimą. 

Taigi teisėjas, kuris pripažintų neleidžiamų šaltinių teoriją, turėtų 
sukonstruoti praktinį išplėtojimą, pagrįstą sprendiniais apie prefe- 
rencijų rūšis, kurios dažnai ar paprastai buvo generuojamos tarpi- 
ninkaujant išankstiniam prietaringam nusiteikimui, ir apie politinių 
sprendimų rūšis, kurie normaliomis aplinkybėmis negalėtų būti pa- 
teisinti, jeigu tokios preferencijos nebūtų laikomos atsižvelgtinomis 
kaip pateisinimo dalis. Šis praktinis išplėtojimas įvardytų kompleksą 
„Itartinų“ klasifikacijų, labai panašių į pirmosios teorijos, — klasifi- 
kacijų, kurios paprastai sąlygoja nenaudą grupėms, tokioms kaip juo- 
daodžiai arba žydai, arba moterys, arba homoseksualai, kurios isto- 
riškai buvo išankstinio neigiamo nusiteikimo taikiniai; jis iškeltų prie- 
laidą, kad bet koks politinis sprendimas, kuris sąlygoja ypatingą 
nenaudą šioms grupėms, pažeidžia konstitucinę teisę, saugančią nuo 
diskriminacijos. Tačiau argumentai, reikalingi atremti tai prielaidai, 
pagal praktinį trečiosios teorijos išplėtojimą, labai skirtųsi nuo argu- 
mentų, reikalingų atremti įtarimui dėl pažeidimo pagal pirmąją teo- 
riją. Anot pirmosios, toks įtarimas gali būti nuramdytas parodant, 
jog kalkuliacija, neutrali visų preferencijų atžvilgiu, pateisintų rasinę 
perskyrą. Pagal trečiąją, šito nepakaktų: reikėtų arba parodyti, kad 
ta klasifikacija buvo pateisinama populiarių preferencijų, nesuterštų 


KONSTITUCIJA 405 


išankstinės neigiamos nuostatos, arba pateikti kokios nors kitokios 
formos pateisinimą, kuris iš viso nesiremia preferencijomis. Trečioji 
teorija, net kai praktiškai išplėtojama šiuo būdu, taip pat yra kitokia 
ne: antrosios - neleidžiamų kategorijų — teorijos. Jų keliai išsiskiria, 
susidūrus su teisėkūros aktais, kurių tikslas 1r efektas yra duoti nau- 
dos žmonėms, istoriškai buvusiems išankstinės neigiamos nuostatos 
aukomis, o ne padaryti jiems skriaudą. Neleidžiamų šaltinių teorija 
skirtų afirmatyvaus veiksmo programas (affirmative action programs), 
sukurtas padėti juodaodžiams, nuo Jimo Crow įstatymų, sumanytų 
išlaikyti jų ekonominio ir socialinio jungo būklę. Neleidžiamų kate- 
gorijų teorija abu atvejus traktuotų vienodai. 


SPRENDŽIANT BROWN BYLĄ 


Kurią teoriją suponuoja Konstitucija? 


Heraklis dabar yra pasirengęs testuoti šiuos tris konstitucinės teisės, 
saugančios nuo diskriminacijos, aiškinimus, klausdamas, kokiu mas- 
tu kiekvienas dera su Amerikos konstitucine struktūra ir praktika ir 
ją pateisina, taigi teikia tinkamą jos interpretaciją. Jis atmes pirmąją 
teoriją, kuri neigia bet kokią specialią teisę, ginančią nuo diskrimi- 
nacijos, ir tik reikalauja, kad kiekvieno piliečio gerovė ar preferenci- 
jos būtų įskaitomos toje pačioje skalėje, nediskriminuojant pagal šal- 
tinį ar pobūdį. Galbūt ši teorija būtų buvusi adekvati, tikrinant tei- 
singumo ir dermės testu, kokiu nors mūsų istorijos momentu; galbūt 
ji būtų buvusi adekvati, kai buvo sprendžiama Plessy byla. Ji neadek- 
vati dabar, nebuvo adekvati ir 1954 metais, kai Heraklis turėjo spręsti 
Brown bylą. Ją menkai teremia politiniai teisingumo idealai. Ameri- 
kos žmonės būtų ją atmetę beveik vienbalsiai, net 1954 metais, kaip 
neištikimą jų įsitikinimams apie rasinį teisingumą. Žmonės, kurie 
rėmė rasinę segregaciją, nemėgino jos pateisinti apeliuodami tiesiog 
į savo preferencijų faktą, kaip žmonės galėtų remti sprendimą už 
sporto stadioną ir prieš operos teatrą. Jie manė, jog segregacija yra 
Dievo valia arba kad kiekvienas turi teisę gyventi su nuosavais žmo- 

nėmis arba ką nors panašaus. O tie, kurie oponavo segregacijai, savo 
argumentų taip pat nerėmė nesuvaržytų preferencijų kalkuliacijų rei- 
kalavimu: jie nebūtų manę, kad argumentai už segregaciją yra stip- 
resni, jeigų būtų buvę daugiau rasistų arba jeigu rasistams ji teiktų 
daugiau malonumo. Pirmąjį aiškinimą Heraklis manys esant neadek- 
vatų taip pat teisiškumo atžvilgiu, todėl jis jį diskvalifikuos, jeigu bet 
kuris iš kitų dviejų atitinka konstitucinę praktiką pakankami gerai, 
kad būtų priimtinas. 

Jis turi išplėtoti savo darbinę konstitucinio bylų sprendimo teori- 
ją tik tiek detaliai, kad galėtų išspręsti Brown bylą, taigi jam nereikė- 
tų rinktis arba neleidžiamų kategorijų, arba neleidžiamų šaltinių teo- 
riją, antrą arba trečią jo sąrašo teoriją. Abi smerkia oficialiai palaiko- 
mą rasinę segregaciją mokyklose. Abi pakankamai gerai dera su 
praeities Teismo sprendimų modeliu ir bendra Konstitucijos struk- 
tūra, kad būtų tinkamos. 1954-aisiais abi derėjo su etinėmis laikyse- 
nomis, kurios buvo plačiai paplitusios bendruomenėje; nė viena ne- 
dera su tomis nuostatomis akivaizdžiai geriau nei antra, nes skirtu- 
mas tarp jų matosi tik tuo analizės lygmeniu, kurio populiarioji opinija 
dar nebuvo aplinkybių priversta pasiekti. Amerikoje stiprėjantis su- 
vokimas, jog rasinė segregacija buvo neteisinga iš principo, nes 
traktuoti vieną rasę kaip iš esmės menkesnę už kitą yra nesuderina- 
ma su orumu, gali būti paremtas arba neleidžiamų šaltinių pagrin- 
dais, - jog kai kurios preferencijos turi būti ignoruojamos bet kokio- 
je priimtinoje kalkuliacijoje to, kas bendruomenės būklę daro geres- 
nę visumos mastu, arba neleidžiamų kategorijų pagrindais, - jog kai 
kurios savybės, įskaitant rasę, niekuomet neturi būti paverčiamos 
teisinės perskyros pamatu. 

Tad Heraklis yra pasirengęs priimti ieškovams palankų sprendi- 
mą, jog valstybės diegiama rasinė segregacija edukacijoje yra nekons- 
tituciška. Jis žino, jog kongresmenai, pasiūlę Keturioliktąją pataisą, 
laikėsi kitokio požiūrio, kurį deklaravo oficialioje legislatyvinėje is- 
torijoje. Tačiau dėl priežasčių, kurias pažymėjome aprašydami isto- 
rizmą ir pasyvizmą, jis nemano, jog šitai labai svarbu dabar. Tai ne- 
gali būti kokios nors gilios ir dominuojančios šiandieninės opinijos 

įrodymas, į kurią jis turi nurodyti kaip vieną interpretacijos aspektą 
ar dimensiją, - negali būti dėl teisingumo priežasčių. Sena legislaty- 
vinė istorija nebėra personifikuotosios nacijos aktas, nacijos, dekla- 
ruojančios kokį nors aktualų viešąjį tikslą. Taip pat tai nėra toks klau- 
simas, kai svarbiau, kad institucinė praktika būtų nustatyta nei kad ji 
būtų nustatyta teisingai. Teismas ankstesnėse bylose jau yra davęs 
žmonėms pagrindą suabejoti, kad įtvirtintieji rasinės perskyros mo- 
deliai dar ilgai bus sergstimi.'š Iš ieškovų moksleivių neteisingai ati- 
mama tai, ką jų Konstitucija, deramai interpretuojama, apibrėžia kaip 
nepriklausomą ir vienodą statusą respublikoje; tai skriauda, kurią 
privalu pripažinti ir pašalinti. Taigi jeigu Plessy bylos sprendimas iš 
tikrųjų yra precedentas, kalbantis prieš integraciją, dabar jis turi būti 
atšauktas. Viskas palanku vienam sprendimui. Rasiškai segreguotos 
viešosios mokyklos netraktuoja juodaodžių moksleivių kaip lygių pa- 
gal bet kokią kompetentingą teisių, kurias Keturioliktoji pataisa dik- 
tuoja rasinės lygybės vardu, interpretaciją, todėl oficiali segregacija 
yra nekonstituciška. 


Teisės 17 teisinės koreguojamosios priemonės 


Tačiau dabar prieiname teisinio koregavimo priemonių klausimą. Ar 
Heraklis turėtų balsuoti už tai, kad segreguotos mokyklos būtų dele- 
gitimuotos nedelsiant, kad visos, dabar segreguotos mokyklų apy- 
linkės, privalėtų tučtuojau desegreguotis? Ar už kokį nors labiau pa- 
laipsnį kaitos procesą - o tokiu atveju jis turės rasti kokią nors kalbą, 
įgalinančią nusakyti, kiek leistina delsti? Štai keletas argumentų už 
integracijos atidėjimą. Mokyklų sistema negali per vieną naktį pa- 
keisti pagrindinių institucinių struktūrų. Jeigu mokyklos, birželį dar 
segreguotos, pamėgins tapti integruotomis rugsėjį, kils chaosas ir bus 
pakenkta didžiulės armijos moksleivių švietimui, tiek juodaodžių, 
tiek baltųjų, arba jis bus išvis sužlugdytas. Turi būti nustatytos naujos 
mikrorajonų ribos, ir gali būti sunku išsaugoti pagarbą kaimynystės 
ar net teritorinio lavinimo tradicijai; turi būti naujai paskirti moky- 
tojai, kaip ir mokiniai, ir asmeninė šių sprendimų kaina bus įvairi ir 

sunkiai pakeliama. Kontrreakcijos problemos bus dar opesnės ir grės- 
mingesnės. Ilgametė rasinė segregacija yra svarbus dalykas gyvenime 
tų, kurie nori ją išlaikyti; bet koks reikšmingas segregacijos susilpni- 
nimas yra iššūkis jų savitapatybės jausmui, ir šitai kuria terpę ne tik 
desperacijai, bet ir prievartai. Šių problemų mastą gali sumažinti — 
jei ne visiškai jas pašalinti - oresnis ir laipsniškas kaitos procesas. 

Kas nors, vertindamas šiuos argumentus, jų rezultatus galėtų ap- 
rašyti štai kaip. „Teisė reikalauja nedelsiamo segregacijos panaikini- 
mo, tačiau įvairūs praktiniai politinės nuostatos motyvai - tos rū- 
šies, kurias ką tik aprašėme, - kalba prieš jį, taigi Heraklis turi nuspręs- 
ti, ar ieškoti kompromiso tarp teisės ir politinės nuostatos.“ Tačiau 
šis nusakymas yra iš dalies klaidinamas; kai kurių iš paminėtųjų mo- 
tyvų, skatinančių atidėti desegregaciją, yra tokios praktinės politinės 
priežastys, kurių, kaip sakiau, Heraklis nepaisytų, nors realūs teisė- 
jai, galimas dalykas, privalėtų paisyti. tačiau kiti motyvai susiję su 
principo kalusimu - klausimu, ko Konstitucija reikalauja kaip teisės 
dalykas. Bet kokia įtikinama teisių, kurias žmonės turi pagal Konsti- 
tuciją, interpretacija privalo būti pakankamai sudėtinga, kad aiškin- 
tų ne tik substanciją, bet ir teisines priemones. Taigi Heraklio spren- 
dimas dėl teisinių priemonių taip pat yra teisės sprendimas, sprendi- 
mas apie antrines teises - žmonių teises į jų pirminių substantyviųjų 
teisių įgyvendinimo metodą ir būdą.!? Heraklis turi spręsti bendrojo 
slenksčio problemą ir atsakyti, ar geriausia teismų apskritai ir Aukš- 
čiausiojo teismo konkrečiai teisinio koregavimo praktikų interpre- 
tacija reikalauja, kad žmonių teisių į teisines priemones įgyvendini- 
mas būtų jautrus pasekmėms. Jis nuspręs, kad ji šito reikalauja: kons- 
titucinio bylų sprendimo tikslas yra ne tiesiog įvardyti teises, bet jas 
užtikrinti ir šitai padaryti dėl interesų tų, kieno tos teisės yra. 

Taigi tuomet jis turi paklausti, kuris procedūrinis sprendimas ge- 
riausiai gins juodaodžius moksleivius, siekiančius integruotos edu- 
kacijos, ir visiškai įmanoma, kad konstatuos, jog reikalavimas įvyk- 
dyti integraciją per vieną naktį negins jų geriausiai. Tačiau, nors jo 
sprendimas privalo būti jautrus pasekmėms, jis taip pat turi matyti 
skirtumus tarp pasekmių, tad technines ir mechanines integracijos 

problemas jis traktuos skirtingai negu gresiančios kontrreakcijos pro- 
blemą, mat nuolankus atsižvelgimas į šią grėsmę būtų palankus ak- 
tams ir nuostatoms, kuriuos Konstitucija skelbia neteisėtais ir laiko 
smerktinais. Tuomet Heraklio sprendimas, net dėl teisinių priemo- 
nių, nėra paprastai ar tiesiogiai konsekvencialistiškas ta prasme, ku- 
ria toks būtų tiesmukas politinės nuostatos sprendimas. Jis siekia 
išplėtoti visa apimančią įgyvendinimo teoriją, derančią su ta galia, 
kurią jam teikia Konstitucija, ir šią galią pateisina, o tai reiškia — 
teoriją, kuri savo procedūromis neprieštarauja tam, ko šis dokumen- 
tas reikalauja savo esme. Jis gali prieiti štai kokią — ar kokią nors 
panašią į šią — teoriją: Teismo dekretinės strategijos (strategies of 
decree) turi siekti paties efektyviausio ir greičiausio substantyvių kons- 
titucinių teisių įgyvendinimo, kuris derančio su interesais tų, kurie į 
tas teises pretenduoja, tačiau neturi kaip kitaip vadovautis ar mėgin- 
ti akomoduoti interesus tų žmonių, kurie nori tas teises subvertuoti. 

Brown byloje Aukščiausiasis teismas apsisprendė įgyvendinti for- 
mulę, kuri, bent jau retrospektyviai žvelgiant, netenkina šio standar- 
to.?" Teismas sakė, jog desegregacija turi vykti „kiek įmanoma spar- 
čiau“ (with all deliberate speed), ir ši retorika, kaip netrukus tapo 
akivaizdu, sankcionavo obstrukciją ir delsimą. Būtų buvę geriau, jei- 
gu Teismas būtų pamėginęs preciziškiau planuoti tą procesą, net jei- 
gu ši strategija galėjo pakirsti jo sprendimo vieningumą. Tačiau di- 
džioji dalis procesų, nagrinėtų po Brown bylos, kiekvienu atveju bū- 
tų buvę neišvengiami, nes socialinė revoliucija, kurią paskelbė ta byla, 
buvo ir nacionalinė, ir pagrindų revoliucija, pareikalavusi aibės to- 
lesnių sprendimų labai skirtingomis nuo Brown bylos aplinkybėmis 
ir visai kitokioje sferoje. Pačios sunkiausios teisės problemos iš tik- 
rųjų kilo ne pietinėse valstijose, turėjusiose ilgą segregacijos teisės 
priemonėmis istoriją, o šiaurinėse valstijose, kur mokyklų segregaci- 
ja buvo įvykdyta ne tiesmukiška rasine atskirtimi (separation), o subti- 
lesniais sprendimais, pavyzdžiui, nustatant mokyklų apylinkių ribas. 
Federaliniai teismai turėjo nuspręsti, kokiomis aplinkybėmis valsti- 
jos vengimas atšaukti šios subtilesnės segregacijos istorijos rezultatus 
buvo principų, paskelbtų Brown byloje, pažeidimas; ir, kai tai buvo 

pažeidimas, kokius potvarkius teismai turėtų ir galėtų priimti kaip 
teisinio koregavimo priemones. 

Teismai išplėtojo atskirą rasinės integracijos jurisprudenciją, nei 
labai sėkmingą, nei visiškai koherentišką, ir vis dėlto neužtraukusią 
nešlovę teisei.?! Kurį laiką federaliniai teisėjai leido dekretus (ir pri- 
žiūrėjo jų vykdymą), kuriais jie įsiterpė į įvairias normalios mokyklų 
valdytojų bei kitų vietinių pareigūnų jurisdikcijos sritis. Jie reikalavo 
radikalių permainų mokyklų organizacijoje ir sudarė detalius šių per- 
mainų planus; jie parengė juodaodžių vaikų pavėžėjimo autobusu į 
mokyklas baltųjų gyvenamose apylinkėse (ir vice versa) programas. 
Jokiu kitu Amerikos istorijos momentu teisėjų sprendimai neatrodė 
tokie skirtingi nuo normalaus teisėjų darbo ir nėra sukėlę tiek daug 
priešiškumo viešuomenėje ar spaudoje. Kai kurie mokslininkai, įs- 
kaitant tuos keletą, kurie teigiamai žiūrėjo į tuos sprendimus, sakė, 
kad jų sprendimai žymi svarbią teismo tarnybos esmės (nature) ir 
pobūdžio permainą.*? Vienu atžvilgiu šie mokslininkai buvo teisūs. 
Tradiciškai teisėjai, be bylų sprendimo, vykdė ir prižiūrimąjį vaid- 
menį —- pavyzdžiui, administruodami bankroto procedūras arba 
prieštrestinių ar įkalinamųjų nutarčių vykdymą. Tačiau desegregaci- 
jos nutarčių atveju prižiūrimasis darbas savo mastu ir detalėmis bu- 
vo daug platesnis ir daug labiau įtraukė teisėjus į išrinktųjų vykdo- 
mųjų pareigūnų konvencines valdas. 

Tačiau pagal teisės kaip integralios visumos sampratą, šį neįpras- 
tą teisminį įsiterpimą į administracines funkcijas labai ypatingomis 
ir sukrečiamomis aplinkybėmis visiškai pateisina ir labai tradiciška 
pažiūra į teisėjo tarnybą. Heraklio tezė, jog įgyvendinant konstituci- 
nes teises teisėjus saisto pareiga neperžengti ribos, ties kuria tas įgy- 
vendinimas liaujasi tarnavęs interesams tų, kuriuos tos teisės turi ginti, 
yra mažių mažiausiai įtikinama ir ši tezė teikia tinkamą ir patrauklią 
praeities konstitucinės praktikos interpretaciją. Jos radikalesnius pri- 
taikymus su rasiniais aspektais susijusiose bylose, kaip antai pavėžė- 
jimo autobusu potvarkių atvejais, žinoma, galima kvestionuoti kaip 
klaidingus, ir šis kvestionavimas kai kuriems teisininkams atrodys 
įtikinamas dviem lygmenimis. Jie mano, jog Aukščiausiasis teismas 

ir žemesnieji federaliniai teismai nuėjo per toli, kai pripažino konsti- 
tucinę teisę į integruotą edukaciją valstijose, nevykdžiusiose segre- 
gacijos teisės priemonėmis, ir kad daugelis iš tų teisinio koregavimo 
priemonių, kurias jie inicijavo tų teisių naudai, įskaitant pavežėjimą 
autobusu, galiausiai nepasitarnavo juodaodžių interesams. Turime 
kruopščiai atskirti šiuos abejotinus nesenų Heraklio tezės taikymų 
kvestionavimus nuo pačios tezės kvestionavimo. 


SPRENDŽIANT BAKKE'O BYLĄ 


Aš nesigilinsiu į Brown bylos pasekmių istoriją ar į minėtąjį labiau 
intervencionistinių po jos priimtų sprendimų gynimą, nes nei vie- 
nas, nei kitas pasakojimas nėra ypač svarbus konstituciniam teisės 
kaip integralios visumos sampratos garderobui. Vietoj to mes ima- 
mės kitokios problematikos - kokį laimės kūdikį pagimdė Brown 
byla, o ne kokios nesėkmės ištiko jos pradėtą revoliuciją. 7-ojo de- 
šimtmečio rasiniai karai pažadino Amerikos verslo ir švietimo sąži- 
nę, taip pat jos pragmatiškąjį protą, ir atsako į šiuos iššūkius dalimi 
tapo programos, kolektyviai vadinamos afirmatyviojo veiksmo (af- 
firmative action) arba atvirkščiosios diskriminacijos programomis. 
Galima susitarti dėl labai bendro šių programų nusakymo: jos siekė 
pagerinti juodaodžių ir kitų mažumų pozicijas ir skaičių darbo rin- 
koje, komercijoje ir profesinėse srityse, suteikiant joms kokios nors 
formos pirmumo privilegiją samdos, karjeros ir priėmimo į koledžus 
bei profesines mokyklas dalykuose. Šis preferavimas kartais buvo 
neautonomiškas, asmens rasė ar etninė kilmė buvo laikoma prana- 
šumu, kuris gali užtikrinti jam vietą, „kai nesiskiria visa kita“ („all 
else being egual“) - nors „visa kita“ niekada nebuvo vienoda. Tačiau 
kartais preferencija buvo ir eksplicitiška, 17 mechaniška. 

Pavyzdžiui, Kalifornijos universiteto medicinos mokykla Deivise 
naudojo dvišakę sistemą aplikantams vertinti: buvo įvesta atskira kvo- 
ta mažumų aplikantams, kurie dėl skirtojo vietų skaičiaus konkura- 
vo tik tarpusavyje, ir dėl to buvo priimti kai kurie juodaodžiai, kurių 
testų pažymiai ir kitos konvencinės kvalifikacijos buvo daug žemesni 

už kai kurių baltųjų, kurie buvo nepriimti. Alanas Bakke'as buvo 
vienas iš pastarųjų, ir teismo procese, kurį jis inicijavo, buvo pripa- 
žinta, jog jis būtų buvęs priimtas, jeigu būtų buvęs juodaodis. Jis 
sakė, jog ši kvotų sistema yra neteisėta, nes jo netraktavo kaip ly- 
gaus konkurse dėl vietų, ir Aukščiausiasis teismas su tuo sutiko, 
pateisindamas savo sprendimą nevienalyčiu ir kiek painoku nuo- 
monių rinkiniu.?' 

Kaip būtų balsavęs teisėjas Heraklis? Ši byla jį verčia imtis klausi- 
mo, kurį jis manė esant nebūtina kelti, norint priimti teigiamą spren- 
dimą Brown byloje. Ar neleidžiamų kategorijų teorija yra sėkmin- 
gesnė rūpimos konstitucinės praktikos interpretacija, atsižvelgiant į 
viską, negu neleidžiamų šaltinių teorija? Praktinis konstitucinis stan- 
dartas, suteikiantis galią neleidžiamų šaltinių teorijai, tam tikras ra- 
sines klasifikacijas įvardytų įtartinomis. Tačiau į šį įtartinų klasifika- 
cijų sąrašą nebūtų būtina įtraukti perskyrą, akivaizdžiai sumanytą 
pagelbėti istorinėms išankstinės neigiamos nuostatos aukoms. Gal- 
būt pagal tą teoriją institucijos, kurios naudojo rasines kvotas, turėtų 
būti įpareigotos pagrįsti tai, jog šios kvotos nėra slapto išankstinio 
neigiamo nusiteikimo prieš kokią nors kitą grupę išraiška. Tačiau 
Deiviso mokykla būtų galėjusi atlikti šią pareigą, taigi pagal nelei- 
džiamų šaltinių teoriją ji nebūtų Bakke'o konstitucinės teisės pažei- 
dėja. Tačiau ji būtų jo teisių pažeidėja pagal neleidžiamų kategorijų 
teoriją. Akademinis, kaip ir praktinis tos teorijos išplėtojimas yra 
tiesiog sąrašas ypatybių, negalimų naudoti atskirti grupėms, viena iš 
kurių tuo būdu įgyja pranašumą kitos atžvilgiu. Rasė privalo būti bet 
kokio tokio sąrašo viršuje, o Deiviso mokykla naudojo rasinę klasifi- 
kaciją, kuri blogino baltųjų, tokių kaip Bakke'as, padėtį. 

Taigi Heraklis turi pasirinkti vieną iš šių dviejų teorijų, ir jis ati- 
duos pirmenybę neleidžiamų šaltinių teorijai, o ne neleidžiamų ka- 
tegorijų teorijai. Nors neleidžiamų kategorijų teorija taip pat gerai 
dera su sprendimais dėl rasinės diskriminacijos iki pat Bakke'o by- 
los, kaip ir neleidžiamų šaltinių teorija - o su kalba, vartojama tuose 
sprendimuose, ji dera net geriau, - ji nedera su konstitucine ar poli- 
tine praktika imant plačiau. Neleidžiamų kategorijų teorija savo esa- 

muoju pavidalu yra pernelyg arbitrali, kad ją būtų galima laikyti adek- 
vačia interpretacija pagal teisės kaip integralios visumos sampratą. 
Ją reikia paremti kokiu nors principais pagrįstu aiškinimu, kodėl tos 
konkrečios ypatybės yra ypatingos, o vienintelis turimas principas 
yra tas, jog žmonės niekuomet neturi būti traktuojami skirtingai dėl 
savybių, kurios nuo jų nepriklauso. Ši propozicija buvo ryžtingai at- 
mesta visoje Amerikos teisėje ir politikoje. Įstatymai beveik visuo- 
met brėžia linijas pagal natūralius geografijos, sveikatos ir pajėgumo 
skirtumus: pavyzdžiui, numato subsidijas darbuotojams, kurie ap- 
linkybių valia dirba vienoje, o ne kitoje pramonės šakoje ar net fir- 
moje, ir varžo vairavimo ar medicininės praktikos licencijų išdavi- 
mą, leisdami jas išduoti tik tam tikrų fizinių ar mentalinių gebėjimų 
žmonėms. Konkrečiai lavinimosi galimybės universitetuose ir profe- 
sinėse mokyklose visuomet - ir nesuvokiant to kaip iššūkio Konsti- 
tucijai - buvo suteikiamos akivaizdžiai nepaisant to tariamojo prin- 
cipo. Kandidatai atrenkami testais, kurie, manoma, atskleidžia natū- 
ralių gebėjimų skirtumus, o daugelyje mokyklų testavimas dar turi ir 
tikslą užtikrinti geografinį balansą klasėse ar netgi mokyklos sporti- 
nę sėkmę. Kandidatai yra ne daugiau atsakingi už savo gebėjimą gauti 
gerą konvencinių protinių savybių testų įvertinimą ar už savo gimi- 
mo vietą, ar futbolo žaidimo įgūdžius negu atsakingi už savo rasę; 
jeigu rasė būtų neleidžiama kategorija dėl to, kad žmonės negali pa- 
sirinkti savo rasės, tai protavimo gebėjimai, geogratinė kilmė taip 
pat turėtų būti uždraustos kategorijos. Rasinė diskriminacija, skriau- 
džianti juodaodžius, yra neteisinga ne dėl to, kad žmonės negali pa- 
sirinkti savo rasės, bet dėl to, kad ta diskriminacija išreiškia išanksti- 
nę neigiamą nuostatą. Kitaip tariant, jos neteisingumą paaiškina ne- 
leidžiamų šaltinių teorija, o ne neleidžiamų kategorijų teorija. 
Tarkime, jog Bakke'o teisininkai aiškina, kad neleidžiamų kate- 
gorijų strategijos turi būti laikomasi rasės atžvilgiu (o gal ir tam tik- 
rais kitais ypatingais atvejais, kaip antai atvejais, susijusiais su etni- 
nės kilmės ir lyties dalykais), nors šios strategijos ir negali paremti 
bendras principas, anot kurio žmonių niekada negalima skirstyti pa- 
gal ypatybes, kurios nuo jų nepriklauso. Jie negali sakyti, jog šis ypatin- 

gas statusas, teikiamas rasės ir kelioms kitoms ypatybėms, yra tiesiog 
konstitucinio fakto dalykas, jog Konstitucija išskiria ir diskvalifikuoja 
tik rasę ir tas kitas ypatybes. Mat tai provokuoja štai kokį klausimą: 
mums dabar rūpi būtent teisinga mūsų konstitucinės praktikos interpre- 
tacija, ir jiems reikia argumento, kuris pateisintų jų teiginį apie tai, ką 
reiškia Konstitucija, o ne argumento, kuris prasideda tuo teiginiu. Tar- 
kime, jie sako: vienodos apsaugos klauzulės kūrėjai turėjo omenyje 
rasę kaip išskirtiną dalyką, nes Keturioliktosios pataisos atsiradimą 
sąlygojo vergovės panaikinimas ir Pilietinis karas. Tai istorizmas, ir čia 
galioja visi mūsų anksčiau išsakyti argumentai prieš jį. Tačiau tai ypač 
silpna istorizmo forma šiame kontekste. Mat mes žinome, jog Ketu- 
rioliktosios pataisos kūrėjai nemanė, jog visokį rasinį atskyrimą edu- 
kacijoje jie paverčia nekonstitucišku - jie netgi nemanė delegitimuoją 
segregaciją, nukreiptą prieš juodaodžius, ir vargu ar galime jų nuomo- 
nes suprasti kaip argumentą, jog visokia rasinė perskyra, netgi ta, kuri 
sumanyta padėti juodaodžiams, yra neteisiška. 

Tarkime, jog Bakke'o advokatai sako, jog kad ir kokia galėjo ar 
negalėjo būti kūrėjų intencija, išmintingas konstitucinio valdymo me- 
nas reikalauja rasei ir keletui kitų išskirtinių kategorijų taikyti nelei- 
džiamų kategorijų teoriją, nes priėmimo ar samdos programos, ku- 
rios kokiu nors būdu naudoja rasines klasifikacijas, eskaluos rasinę 
įtampą, taigi išlaikys diskriminaciją, neapykantą ir prievartą. Šitai 
yra būtent tos rūšies sudėtinga perspektyvinė politinės nuostatos kal- 
kuliacija (forward-looking calculation of policy), kurią net nuosai- 
kesnė, išmintingesnė pasyvizmo forma paliktų išrinktųjų pareigūnų 
nuožiūrai arba tų pareigūnų paskirtų ir jiems atskaitingų vykdomųjų 
pareigūnų nuožiūrai. Jeigu Kongresas nusprendžia, jog nacionalinės 
politikos nuostata, draudžianti bet kokią afirmatyvią akciją, yra pa- 
geidautina, jis turi galią išleisti įstatymą, kuris šitai iš dalies pasieks.?“ 
Aukščiausiasis teismas neturėtų savarankiškai daryti tokio politinės 
nuostatos sprendimo. 

"Tad Heraklis atmes neleidžiamų kategorijų teoriją apie lygybę, 
tiek jos bendra forma, kurios neįmanoma suderinti su praktika, tiek 
specialia forma, kuri yra pernelyg arbitrali, kad ją būtų galima laiky- 

ti pagrįstą principais. Jis pripažins neleidžiamų šaltinių teoriją kaip 
geriausią įmanomą interpretaciją,?3 tada sukonstruos tinkamą prak- 
tinį šios teorijos išplėtojimą konstituciniams tikslams, sudarydamas 
„įtartinų“ klasifikacijų sąrašą, atvirą peržiūrai keičiantis socialiniams 
modeliams, klasifikacijų, kurių naudojimas teisiškai skriausti grupę, 
istoriškai buvusią išankstinės prietaringos nuostatos taikiniu, yra pri- 
ma facie nekonstituciškas. Sąrašas, kurį jis konstruoja, nedelegiti- 
muos afirmatyviojo veiksmo programų iš principo, nes šios nefunk- 
cionuoja tokių grupių nenaudai. 

Tačiau Bakke'as gali pasitelkti dar vieną argumentą - jog vieno- 
dos apsaugos klauzulė, interpretuojama taip, kaip ją dabar supranta 
Heraklis, delegitimuoja tą konkrečią kvota pagrįstą afirmatyviojo 
veiksmo formą, kurią naudojo Deiviso mokykla. Neleidžiamų šalti- 
nių teorija specialią teisę aiškina kaip pataisą bendro Keturiolikto- 
sios pataisos reikalavimo, anot kurio bet kokios valstijos vykdoma 
bendrojo intereso kalkuliacija turi paisyti visų piliečių interesų, net 
jei ji sąlygoja kai kurių skriaudą; tai turi būti šia prasme racionali 
kalkuliacija, suprantama kaip tarnaujanti kokiai nors priimtinai 
sampratai, nustatančiai, kaip žmones traktuoti kaip lygius. Valdžia 
pažeidžia šį bendresnį reikalavimą visada, kai ignoruoja kokios nors 
grupės gerovę savo kalkuliacijoje, nustatančioje, kas gerina bend- 
ruomenės kaip visumos būklę. Nors Bakke'as neranda jokios atra- 
mos specialioje teisėje, ginančioje nuo rasinės diskriminacijos, teisė- 
je, kurią pripažįsta Heraklis, jis galėtų apeliuoti į tą bendrąjį reikala- 
vimą. Deiviso mokykla tvirtina, jog jos kvotų sistema įtikinamai 
prisideda prie bendrosios gerovės, padėdama didinti kvalifikuotų juo- 
daodžių gydytojų skaičių. Bakke'as galėtų argumentuoti priešingai, 
jog Deiviso mokyklos kvotų sistema jai neleido net atsižvelgti į jos 
priėmimo sprendimų padarinius tokiems žmonėms kaip jis pats. Ma- 
nau, Heraklis nuspręs, jog šis teiginys painioja dalykus: kvotų siste- 
ma teikia tiek pat dėmesio visai pretendentų klasei kaip ir bet kokia 
kita sistema, besiremianti - kaip privalo daryti visos - bendromis 
klasifikacijomis.2* Tačiau rezoniški teisėjai galėtų nesutikti su šia jo 
visa apimančios išvados dalimi šiuo atveju.?? 

Pasekėme tik vieną Heraklio sprendimų grandinę, nes čia, kaip ir 
visoje jurisprudencijoje, detalė atskleidžia daugiau negu plačiai ap- 
rėpiantis žvilgsnis. Tačiau ankstesnių skyrių argumentacija leidžia nu- 
manyti, kokia būtų jo laikysena kitų konstitucinių klausimų atžvil- 
giu?*, taip pat paaiškėjo pakankamai dalykų apie jo konstitucinius 
metodus, kad būtų galima pateisinti nedidelę reziumė. Heraklis nėra 
istoricistas, tačiau nepasižymi ir tuo stiliaus suktumu, kuris kartais 
karikatūriškai priskiriamas išpažįstantiems „natūralią teisę“ („natu- 
ral law“). Jis nemano, jog Konstitucija yra tik tai, ką geriausia abstrak- 
taus teisiškumo ir teisingumo teorija produkuotų kaip ideali teorija. 
Jis vadovaujasi konstitucinio integralumo jausmu; jis įsitikinęs, jog 
Amerikos konstitucijos esmę atskleidžia geriausios įmanomos Ame- 
rikos konstitucinio teksto 1r praktikos kaip visumos interpretacijos, 
ir jo sprendinys, kuri interpretacija yra geriausia, yra jautrus dide- 
liam politinių dorybių, lemiamų šiuose reikaluose sudėtingumui. 
Jo argumentai apima populiarius įsitikinimus ir nacionalinę tra- 
diciją visuomet, kai šie yra svarbūs suvereniam klausimui, kuris kons- 
titucinės istorijos perskaitymas tą istoriją parodo apskritai palankiau- 
sioje šviesoje. Dėl tos pačios priežasties ir tuo pačiu tikslu jo argu- 
mentai remiasi jo paties įsitikinimais dėl teisiškumo, teisingumo ir 
deramo santykio tarp jų. Jis nėra pasyvistas, nes atmeta griežtą idėją, 
jog teisėjai turi vadovautis išrinktų pareigūnų sprendimu, kad ir ko- 
kia konstitucinės schemos dalis būtų svarstymo objektas. Jis nuspręs, 
jog kai kurių provizijų tikslas yra demokratijos sauga (arba kad jos ją 
apima), ir šias provizijas plėtos šia dvasia, užuot laikęsis įsitikinimų 
tų, kurių pozicijos legitimumą jos galėtų kvestionuoti. Jis nuspręs, 
jog kitų provizijų tikslas yra individų ar mažumų gynimas daugumos 
valios atžvilgiu (arba kad jos jį apima), ir sprendžiant, ko tos provizi- 
jos reikalauja, jam nebus privaloma daugumos atstovų nuomonė. 
Jis ir ne „aktyvistas“. Jis nesieks priimti sprendimą vietoj legisla- 
tūros, kai spręstinas klausimas yra, jo nuomone, pirmiausia politinės 
nuostatos, 0 ne principo klausimas, kai ginčo objektas yra tai, ko- 

kios strategijos būtų geriausios, norint patenkinti apibendrintą ko- 
lektyvinį interesą siekiant tokių tikslų kaip klestėjimas arba skurdo 
išgyvendinimas, arba deramas ekonominės plėtros ir aplinkos ap- 
saugos balansas. Pavyzdžiui, jis nebūtų prisidėjęs prie Lochbnerio 
bylos daugumos, nes būtų atmetęs laisvės (Iiberty) principą, į kurį 
apeliavo Aukščiausiasis teismas, kaip aiškiai nesuderinamą su Ame- 
rikos praktika ir kiekvienu atveju neteisingą, ir būtų nesutikęs iš naujo 
svarstyti Niujorko valstijos legislatūros sprendimą dėl politinės nuos- 
tatos dalykų, likusių nuo tada.?* 

Taigi Heraklis netelpa į standartines akademines teisėjų klasifika- 
cijas. Juk jeigu jis sklandžiai išsitektų kurioje nors iš populiariųjų 
kategorijų, jis nebūtų Heraklis. Ar jis pernelyg konservatyvus? Ar 
pernelyg liberalus ar progresyvus? Jūs dar negalite pasakyti, nes Jū- 
sų sprendinys priklausytų nuo to, kiek Jums artimi jo įsitikinimai, 
imant visą platų spektrą įvairių rūšių įsitikinimų, kuriuos aktyvuoja 
konstitucinės praktikos interpretacija. Dar nepakankamai atskleidžiau 
jo įsitikinimus arba tai, kaip jie būtų naudojami deramo proceso bylo- 
se, kuriose sprendžiami baudžiamosios procedūros klausimai, arba 
žodžio laisvės bylose, arba bylose, nagrinėjančiose teisingo rinkėjų 
skirstymo pagal apylinkes ir procedūrų klausimus, kad jūs galėtumė- 
te padaryti išvadas. Taip pat kaip atskiros problemos konstitucinia- 
me kontekste neaptariau jo įsitikinimų dėl precedento vaidmens, dėl 
Aukščiausiojo teismo praeities sprendimų. Tam tikrą nuovoką apie 
šią laikyseną jums suteiks 7-as skyrius bei tas faktas, jog jam nekėlė 
rūpesčio Plessy bylos sprendimo atšaukimas sprendžiant Brown by- 
14; tačiau tai ne visa istorija, mat jo laikysena precedentų atžvilgiu 
keltų didesnę pagarbą, kai jis būtų paprašytas suvaržyti konstituci- 
nes teises, kurias tie precedentai įteisino, nei tuomet, kai būtų pa- 
prašytas iš naujo patvirtinti jose paskelbtą tokių teisių paneigimą. 
"Taigi savo visa apimančius politinius sprendinius turite rezervuoti tų 
teisėjų karjerai, apie kuriuos žinote daugiau. 

Tačiau sužinojome pakankamai, kad įsitikintume, jog vienas kal- 
tinimas, kurį kai kurie teisėjai taikytų Herakliui, nepelnytas, ir - o 
tai dar blogiau - obskurantiškas. Heraklis nėra uzurpatorius tironas, 

mėginantis klasta pasisavinti visuomenei priklausančią demokratinę 
galią. Kai jis įsiterpia į valdymo procesą, kad kokį nors įstatymą ar 
kitą valdžios aktą paskelbtų esant nekonstitucišką, jis šitai daro va- 
dovaudamasis savo visiškai sąžiningu sprendiniu dėl to, kas iš tikrų- 
jų yra demokratija ir ką iš tikrųjų reiškia Konstitucija, demokratijos 
motina ir sargas. Galite nesutikti su tais keliais sprendiniais, kuriuos 
perteikiau jo vardu; jeigu aš jums papasakočiau daugiau apie jo kar- 
jerą Olimpe, jūs veikiausiai nepritartumėte ir daugiau dalykų. Ta- 
čiau jeigu Heraklis būtų išsižadėjęs mano nusakytosios atsakomybės, 
kuri apima atsakomybę spręsti, kada jis turi kliautis savo paties įsiti- 
kinimais dėl savo tautos charakterio, jis būtų buvęs teisėją varžančio 
varžto išdavikas, o ne herojus. 


11. Teisė anapus teisės 


TEISĖS IŠGRYNĖJIMAS 


Ar gali integralumas būti negrynas? 


Sentimentalūs teisininkai puoselėja seną tropą: jie sako, jog teisė iš- 
grynėja (works itself pure). Ši figūra sugestijuoja dvi tos pačios teisės 
sistemos formas ar stadijas, iš kurių aukštesnioji forma latentiškai 
glūdi prastesnėje, - negryna dabartinė teisė palaipsniui transformuo- 
jasi į savo pačios grynesnę ambiciją, žinoma, netolygiai, neišvengda- 
ma paslydimų kelyje į pasiekimus, niekuomet neišgrynėdama galuti- 
nai, tačiau su kiekviena karta tapdama geresnė negu anksčiau. Šiame 
mįslingame įvaizdyje glūdi tiesos grūdas, ir šis vaizdinys padeda at- 
skleisti tiek teisės kaip integralios visumos sampratos sudėtingumą, 
tiek jos galią. 

Ar gali ši samprata pripažinti grynesnės mūsų turimos teisės for- 
mos galimybę? Štai argumentas, jog negali. Dabartinės, esamos teisės 
esmė Herakliui yra principai, kurie teikia geriausią įmanomą teisės 
kaip visumos doktrinų ir instrumentų (devices) pateisinimą. Heraklio 
dievas yra bylų sprendimo integralumo principas, kurio priesakas rei- 
kalauja teisę suprasti - kiek įmanoma - kaip koherentišką ir struktū- 
ruotą visumą. Šis pavaizdavimas atrodo nepaliekąs jokios erdvės idė- 
jai, jog teisė gali tapti koherentiškesnė, grynesnė negu ji šiuo metu 
yra. Jeigu sistemą įmanoma padaryti koherentiškesnę, tai ši koheren- 
tiškesnė sistema yra aktuali, dabartinė teisė, taigi kai Heraklis išsiaiški- 
na, kokia teisė yra dabar, nebegali būti grynesnės teisės, latentiškai 
glūdinčios joje. Teisė kaip integrali visuma (galėtume pasakyti) yra 
išgrynintos teisės idėja (the idea of law worked pure). 

Tai pernelyg šiurkštus argumentas: minėta sentimentali perskyra 
iš tikrųjų turi savo vietą teisės kaip integralios visumos sampratoje. 
Mūsų teisės sąvoka susieja teisę su esamu valstybinės prievartos pa- 

teisinimu, taigi teisę susieja su bylų sprendimu: teisė yra teisių, gali- 
mų apginti teisme, dalykas. Tai teisės turinį daro jautrų įvairių rūšių 
instituciniams varžtams, galiojantiems išskirtinai teisėjams, varžtams, 
kurie nebūtinai varžo kitus pareigūnus ar institucijas. Kai teisėjai in- 
terpretuoja teisinę praktiką kaip visumą, jie randa įvairių rūšių iš- 
skirtinai teisėjams taikytinų motyvų, kodėl jie zeturėtų dabartine teise 
paskelbti principų ir standartų, kurie teiktų patį koherentiškiausią 
tos praktikos substantyvių sprendimų paaiškinimą. 

Griežtosios precedento doktrinos, kurios iš kai kurių teisėjų rei- 
kalauja vadovautis kitų teisėjų praeities sprendimais net tuomet, 
kai jie mano, kad tie sprendimai yra klaidingi, yra gerai žinomas 
pavyzdys. Prisiminkime pavyzdį, kurį naudojau anksčiau: Lordų 
rūmai neatšaukia išimties, atleidžiančios advokatus nuo teisinės at- 
sakomybės už aplaidumą tam tikromis aplinkybėmis. Integralumas 
smerkia šį specialų traktavimą, ir Parlamentas, vadovaudamasis in- 
tegralumu, turėtų jį atšaukti.! Tačiau žemesnysis Anglijos teismas 
negali to padaryti, nes tai draudžia precedentas. Griežtoji prece- 
dento doktrina skirtingose jurisdikcijose įvairuoja, ir aukščiausi teis- 
mai paprastai yra išimties subjektas jos atžvilgiu. Tačiau legislatyvi- 
nė viršenybė yra kitas institucinis varžtas ir paprastai galioja vi- 
siems teismams. Jeigu teisėjas mato, jog tinkama yra viena vienintelė 
įstatymo interpretacija, tai jis privalo neleisti konstitucinei kliūčiai 
sutrukdyti jam suteikti jai teisės galią, net jeigu mano tą įstatymą 
esant iš principo nesuderinamą su teise plačiau imant.* Jis gali ma- 
nyti, jog legislatūra turėtų pašalinti tą nesuderinamumą tolesne tei- 
sėkūra, ne tik - ar nebūtinai - iš teisingumo jausmo, bet dėl to, kad 
legislatūra taip pat yra integralumo sergėtoja. Tačiau tai neturės 
įtakos jo supratimui, kokia yra teisė. 

Jeigu Heraklis būtų nusprendęs ignoruoti legislatyvinę viršenybę 
ir griežtąją precedento doktriną visada, kai šių doktrinų ignoravi- 
mas jam leistų patobulinti teisės integralumą, suvokiamą kaip vien 
substancijos dalykas, tai jis būtų pamynęs bendrą visa apimantį in- 
tegralumą. Mat bet kokia sėkminga bendra mūsų teisinės praktikos 
interpretacija turi pripažinti šiuos institucinius varžtus. Kiti teisėją 

varžantys varžtai yra ne tokie doktriniški ir yra veikiau įvairių teisėjo 
deramo proceso teisme suvokimo aspektų dalykas. Lordas Heraklis 
galėtų manyti, jog advokatų išskirtinis statusas bendrų aplaidumo 
atvejus reguliuojančios teisės normų atžvilgiu yra neįmanomas ap- 
ginti, ir galėtų žinoti, jog jis turi techninę galią atšaukti precedentus, 
šiuo būdu saugančius teisininkus. Tačiau jis taip pat galėtų manyti, 
jog būtų neteisinga staiga nustatyti teisinę atsakomybę konkrečiam 
advokatui už veiksmus, padarytus praeityje, jeigu joks teismas iki 
šiol nėra signalizavęs apie jokią permainą, mat tuomet būtų nejįtikė- 
tina, kad tas advokatas būtų turėjęs galimybę saugotis užsitraukti 
tokią teisinę atsakomybę. Heraklis tuomet veikiausiai svarstytų gali- 
mybę pakeisti teisę tik prospektyviai, tuo būdu, kuriuo, kaip mes 
įsivaizdavome 5-ame skyriuje, tai galėtų daryti teisėjas pragmatistas. 
Tačiau britų praktika didžiąja dalimi nėra sutepusi savo nekaltybės 
tokia priemone, ir jis galėtų apsispręsti ieškoti kokio nors kito būdo 
savo nuomonėje perspėti advokatus apie permainas. Teisėjas He- 
raklis galėtų galvoti, jog geriausia vienodos apsaugos klauzulės in- 
terpretacija delegitimuoja perskyras tarp suaugusiųjų teisių ir vaikų 
teisių — perskyras, kurios niekada nebuvo kvestionuojamos bendruo- 
menėje, ir vis dėlto galėtų manyti, kad būtų politiškai neteisinga - ta 
prasme, kurią išskyrėme 3-iame skyriuje, - jei teisė primestų tą pa- 
žiūrą bendruomenei, kurioje šeima ir socialinės praktikos pripažįsta 
tokias perskyras kaip deramas ir fundamentalias. Aš nenoriu pasaky- 
ti, jog Heraklis šios rūšies atvejais visada pripažintų substantyvinį 
nenuoseklumą, kad liktų ištikimas labiau procedūriniams principams, 
o tik tai, kad sudėtingas bylų sprendimo pobūdis daro neišvengiama 
tai, jog jis kartais tai darytų. 

Interpretacijos lokalaus prioriteto principas, su kuriuo susipaži- 
nome 8-ame skyriuje, yra kita, subtilesnė varžto rūšis, kurią dabar 
galima suprasti kaip funkciškai susijusią su ką tik pažymėtais institu- 
ciniais varžtais. Jeigu teisėjas, akceptuojantis teisę kaip integralumą, 
mato, jog kiekviena iš dviejų interpretacijų-kandidačių pakankamai 
gerai atitinka jam dabar rūpimą sritį, kad tenkintų jo interpretaci- 
nius varžtus, jis išplės savo tyrimo apimtį, kad vis platesniais kon- 

centriniais ratais aprėptų kitas teisės sritis, ir tuomet nustatys, kuri iš 
dviejų interpretacijų geriau dera su didesnės aprėpties perspektyva. 
Tačiau normaliomis aplinkybėmis jis gerbs to teisės padalinio, ku- 
riame iškyla jo tiesioginė problema, pirmenybę; jis be gailesčio at- 
mes principą, kandidatuojantį į tinkamas nelaimingus įvykius regu- 
liuojančios teisės interpretacijas, jeigu tas principas svetimas tam tei- 
sės padaliniui, net jeigu jis gerai dera su kitais padaliniais. Padalinių 
topologija yra, kaip matėme, jo interpretacinės problemos dalis, ir 
jo sprendiniai apie padalinių ribas gali būti kontroversiški ir kiekvie- 
nu atveju keisis, teisei plėtojantis. Tačiau jo sprendiniams apie ribas 
galioja specialūs varžtai: jie privalo iš principo gerbti nusistovėjusias 
profesines ir viešąsias opinijas, kurios skirsto teisę į substancines vie- 
šojo ir privataus elgesio sritis. 


Integralumas ir lygybė 


Galime pasitelkti ankstesnio aptarimo rezultatus, kaip įrodančius su- 
telktinę galią šių įvairių varžtų, iš kurių kiekvienas apeliuoja į proce- 
so integralumą kaip tai, kas įgalina substantyvaus integralumo kont- 
rolę. 8-ame skyriuje Heraklis nusprendė, kad didelė teisės, reguliuo- 
jančios neintencinės skriaudos atvejus, dalis gali būti suprantama kaip 
išreiškianti lygybės sampratą, kurią jis mano esant geriausią abstrak- 
taus teisingumo požiūriu, būtent - išteklių egalitarizmą, ir jis dėl to 
laikėsi tos sampratos, konstruodamas šių teisės dalių interpretaciją. 
10-ame skyriuje jis netruko atmesti sugestiją, kad šią (ar bet kurią 
kitą) lygybės sampratą Keturioliktosios pataisos vienodos apsaugos 
klauzulė daro privalomą valstijoms. Be to, jis būtų turėjęs pripažinti, 
jog nei valstija, nei nacija toli gražu netenkina išteklių lygybės sampra- 
tos - net jos praktinio išplėtojimo - reikalavimų dėl turto paskirsty- 
mo, nors kai kurios perskirstymo programos, kurias priėmė Kongre- 
sas ir daugelis valstijų, yra žingsniai ta kryptimi. Šis pripažinimas 
nekelia pavojaus jo pažiūrai dėl geriausios neintencišką skriaudą re- 
guliuojančios teisės interpretacijos, nes jokia kita lygybės samprata 
dermės su ta teise požiūriu jai nė iš tolo neprilygsta, ir jokia kita 


TEISĖ ANAPUS TEISĖS 423 


nesuteiktų kiek nors geresnės dermės su mokesčių ir perskirstymo pro- 
gramomis, su kuriomis išteklių lygybės samprata dera tik apygeriai. 

Taigi jis priverstas rinktis lygybės ir teisės aiškinimą, kuris yra ne 
toks elegantiškas ir darnus, kokio jis būtų galėjęs tikėtis. Išteklių ly- 
gybė yra jo raktas paaiškinti nelaimingus įvykius ir kitus netyčinės 
žalos atvejus reguliuojančiai teisei. Tačiau jis negali apeliuoti į Kons- 
tituciją kaip pagrindą paliepti Kongresui ar valstijos legislatūroms 
priimti tokias ekonomines ir perskirstymo programas, kurių reika- 
lauja išteklių lygybė. Taip pat jis negali - turint omenyje tuos įvai- 
rius suvaržymus, kuriuos jis pripažįsta kaip ribojančius mastą jo 
laisvės skaityti įstatymus jo pažiūrai į teisingumą palankiu būdu, - 
gerovės ir apmokestinimo schemose išskaityti provizijas, kurias ap- 
robuotų išteklių lygybės samprata. Jo manymu, politiniam integra- 
lumui, kaip ir teisingumui, būtų buvę pasitarnauta tuo atveju, jeigu 
nacionalinė ir vietinė valdžia būtų nuosekliau pripažinusi išteklių 
lygybę kaip savo ekonominių programų tikslą. Tačiau jis pats nusi- 
žengtų integralumui, jeigu jam tektų ignoruoti sprendimus, kuriuos 
jie iš tikrųjų priėmė. 


Visa aprėpiantis ir grynasis integralumas 


Taigi teisė kaip integrali visuma ne tik leidžia, bet ir skatina įvairias 
substantyvaus konflikto ar įtampos formas visa apimančios geriau- 
sios teisės interpretacijos viduje. Dabar galime paaiškinti, kodėl mes 
pripažįstame integralumą kaip savarankišką politinį idealą ir bylų 
sprendimo integralumo principą kaip suverenų teisės atžvilgiu: mes 
norime traktuoti save kaip principo asociaciją (association of prin- 
ciple), kaip bendruomenę, valdomą vieningos ir koherentiškos su- 
derintų teisiškumo, teisingumo ir deramo procedūrinio proceso vi- 
zijos. Jau esame pažymėję, jog šios trys sudedamosios dorybės - tei- 
singumas, teisiškumas ir procesas - kartais konfliktuoja. Herakliui 
pasiekti integralumo, suvokiamo vien teisiškumo požiūriu, neleidžia 
substantyvių teisiškumo principų koherencijos reikalavimas, princi- 
pų, jungiančių į visumą jo aiškinimą, kokia dabar yra teisė, - mat jis 

siekė platesnio integralumo, kuris teikia galią taip pat teisingumo ir 
deramo procedūrinio proceso principams. 

Teisiškumas, sakėme mes, yra deramo politinės sistemos funk- 
cionavimo rezultatų dalykas: teisingo gėrybių, galimybių ir kitų iš- 
teklių paskirstymo rezultatas. Teisingumas yra deramos tos sistemos 
struktūros dalykas, struktūros, kuri deramu būdu paskirsto įtaką, 
daromą politiniams sprendimams. Deramas procedūrinis procesas 
yra normų ir normatyvų, kurias produkavo sistema, įgyvendinimo 
teisingų procedūrų dalykas. Legislatyvinė viršenybė, kuri įpareigoja 
Heraklį suteikti galią įstatymams, net kai šie produkuoja substanty- 
vų nekoherentiškumą, yra teisingumo dalykas, nes ji saugo daugu- 
mos galią kurti tokią teisę, kokios ji nori. Griežtosios precedento 
doktrinos, legislatyvinės istorijos praktikos bei lokalinė pirmenybė 
daugiausia - tiesa, skirtinga prasme - yra deramo procedūrinio pro- 
ceso dalykai, nes jos skatina piliečius pasikliauti doktrininėmis dek- 
laracijomis ir prielaidomis, kurių atšaukimas post factum pamintų 
teisingumą ir būtų išdavystė tų piliečių atžvilgiu. Šį išaiškinimą ga- 
lime sutvirtinti padarydami naują perskyrą, - tarp dviejų integralu- 
mo lygmenų ar rūšių. Bylų sprendimo principas, valdantis mūsų 
teisę, įgyvendina visa aprėpiantį (inclusive) integralumą: šis reika- 
lauja iš teisėjo paisyti visų sudedamųjų dorybių. Savo visa apimančią 
esamos teisės teoriją jis konstruoja taip, kad ji atspindėtų - kiek tai 
įmanoma - koherentiškus politinio teisingumo, substantyvaus teisiš- 
kumo ir deramo procedūrinio proceso principus, ir šiuos atspindėtų 
deramai suderintus. Patikslinimas „kiek tai įmanoma“ pripažįsta tai, 
ką ką tik pažymėjome - jog deramas dėmesys vienai iš šių dorybių 
visa apimančiame teisės aiškinime kartais vers daryti kompromisą, 
išgelbėjantį integralumą vienu lygmeniu integralumo kitu lygmeniu 
sąskaita. Į savo kalkuliacijas apie tai, kokia yra teisė, Heraklis turi 
jausti geriausią savo bendruomenės teisingumo principų interpreta- 
ciją, principų, kurie apibrėžia jo paties galias kitų institucijų ir parei- 
gūnų galių atžvilgiu, bei jos deramo proceso principų interpretaciją, 
kuriuos relevantiškus daro tai, jog teisės sprendiniai yra retrospekty- 
vinės (backward-looking) kaltės ir atsakomybės atribucijos predika- 

tas. Taigi jis turi suteikti galią įstatymams, kurie kuria kliūtį substan- 
tyviai koherencijai, ir precedentams bei lokaliems prioritetams, ku- 
rie kuria kliūtį siekiant skirtingų teisės padalinių darnos. Todėl jis 
turės omenyje kitokią, abstraktesnę kalkuliaciją: grynasis integralu- 
mas atsisaisto nuo šių įvairių varžtų, uždedamų teisingumo ir proce- 
so. Ši kalkuliacija jį ragina svarstyti, kokia teisė būtų, jeigu teisėjai 
būtų laisvi vadovautis vien teisiškumo principų koherencija, princi- 
pų, apimančių ir vienijančių į visumą skirtingus teisės padalinius. 

Mes reiškiame nuolankumą teisiškumui, kaip vienai iš politinių 
dorybių, sukurdami jai specialią integralumo formą. Tačiau šis pa- 
garbus traktavimas nėra arbitralus. Konkrečios teisingumo ir dera- 
mo procedūrinio proceso pasekmės yra daug kontingentiškesnės nei 
teisiškumo pasekmės ir dažnai yra apgailestavimo objektas. Mes vi- 
liamės, jog mūsų legislatūra pripažins tai, ko reikalauja teisiškumas, 
tad nebeliks jokio praktinio konflikto tarp teisiškumo ir legislatyvi- 
nės viršenybės; mes viliamės, jog profesiniame ir viešajame suprati- 
me teisės padaliniai bus rekonfigūruoti, kad atspindėtų tikrąsias prin- 
cipo perskyras taip, kad lokalinis prioritetas nesudarytų kliūties tei- 
sėjui, siekiančiam sklandaus principo veikimo visoje teisės apimtyje. 

Ir pati mūsų pamatinė ambicija traktuoti save kaip principo bend- 
ruomenę rekomenduoja specialų vaidmenį teisingumui. Tokios bend- 
ruomenės piliečiai siekia būti valdomi teisiškai, teisingai 17 deramo 
proceso keliu, tačiau tos trys sudedamosios dorybės turi jiems skir- 
tingą reikšmę net kaip idealai. Teisingumas ir deramas procesas yra 
neatsiejami - nors ir skirtingu būdu - nuo specifinių institucijų bend- 
ruomenėje. Jie priskiria skirtingą atsakomybę skirtingiems pareigū- 
nams, užimantiems skirtingą poziciją. Teisiškumas, priešingai, yra 
dalykas to, ką personifikuotoji bendruomenė, atsydama nuo institu- 
cinių prievolių, pati turėtų pasiekti. Taigi praktiškai svarbu izoliuoti 
klausimą, ką integralumas leidžia ir ko reikalauja žvelgiant vien tei- 
siškumo požiūriu. Mat šis klausimas uždavinį bendruomenei kaip 
visumai žymi, kaip pirmesnį už - ir struktūruojantį - tolesnius klau- 
simus dėl to, kokie instituciniai sprendimai būtų būtini, kad tai būtų 
pasiekta. 

Dabar galime dekoduoti figūrą, kurią kultivuoja nuosaikieji teisi- 
ninkai, teisės neperžengiančios teisės ir teisės anapus teisės figūrą (of 
law within and beyond law). Mūsų turimą teisę - esamą konkrečią 
teisę mums fiksuoja visa aprėpiantis integralumas. Tai teisė, adre- 
suota teisėjui, teisė, kurią jis yra įpareigotas skelbti ir įgyvendinti. 
Tačiau esamoje teisėje glūdi kita teisė, užbrėžianti jos sau keliamas 
ambicijas; šią grynesnę teisę apibrėžia grynasis integralumas. Jos es- 
mė - teisiškumo principai, kurie teikia geriausią esamos teisės patei- 
sinimą, ją suprantant ne kokios nors konkrečios institucijos perspek- 
tyvos požiūriu, taigi abstrahuojantis nuo visų tų teisingumo ir proce- 
so varžtų, kurių reikalauja visa aprėpiantis integralumas. Ši išgryninta 
interpretacija kalba ne apie atskirų teisėjų ar teisės kūrėjų, ar kokio 
kito politinio korpuso ar institucijos pareigas, bet tiesiogiai personi- 
fikuotajai bendruomenei. Ji skelbia, kaip bendruomenės praktikos 
turi būti reformuotos, kad koherentiškiau ir skvarbiau tarnautų so- 
cialinio teisiškumo vizijai, kurią bendruomenė iš dalies yra sau išsi- 
kėlusi, tačiau ji neskelbia, kuriam pareigūnui kokia užduotis tenka 
tame grandioziniame projekte. 

Dabartinė teisė stiebiasi grynosios teisės link tais momentais, 
kai iškyla sprendimo modusai, kurie atrodo tenkiną teisingumą ir 
procesą ir priartiną teisę prie jos pačios ambicijos; teisininkai skel- 
bia optimizmą dėl šio proceso, kai sako, jog teisė grynėja (works 
itself pure). Šis optimizmas gali atrodyti esąs ne laiku ir ne vietoje. 
Kai kuriems mūsų teisės kritikams geresnis atrodo skeptinis pasa- 
kojimas: jie savo ruožtu pranašauja entropijos triumfą - kad teisė 
netenka savo visa apimančios substantyvinės koherencijos chaose, 
produkuotame savanaudiškų ir nebendramačių politinės galios kon- 
centracijų. Kuri nuostata - pesimizmas ar optimizmas - yra išmin- 
tinga, o kuri - kvaila? Šitai ne mažiau priklauso nuo energijos ir 
vaizduotės nei nuo prognozavimo galios, mat kiekviena iš šių nuosta- 
tų, jeigu tampa pakankamai populiari, prisideda prie savo pačios 
pateisinimo. 

TEISĖS SVAJOS 


Teismai yra teisės imperijos sostinės, o teisėjai yra jos valdovai, ta- 
čiau ne pranašai ar aiškiaregiai. Užduotis artikuliuoti teisės ambici- 
jas savo atžvilgiu, grynesnę teisės formą teisės viduje ir anapus mūsų 
turimos teisės tenka filosofams, jeigu jie nusiteikę to imtis. Tradici- 
nėje nelaimingus įvykius reguliuojančioje teisėje radome lygybės 
sampratą, kuri, jei ją nevaržomai taikytume visiems Amerikos politi- 
nės ir ekonominės struktūros aspektams, kol priartėtume prie jos 
natūralių ribų, pareikalautų radikalių permainų nuosavybės ir ištek- 
lių apskritai skirstyme. Kitų tos lygybės sampratos atramų galime 
rasti kituose teisės padaliniuose. Galime, pavyzdžiui, paminėti spo- 
radišką, kartais regresuojantį, tačiau apskritai imant nepaliaujamą 
progresą neįgaliesiems bei kitais atžvilgiais nelaimingiems žmonėms 
palankaus perskirstymo srityje ir galime argumentuoti, kad šį visa 
apimantį procesą geriau paaiškina išteklių lygybės samprata nei ki- 
tos sampratos, aiškinančios, ką reiškia traktuoti žmones kaip lygius. 
Mes patys renkamės šią sampratą; dabar mes teigiame, jog tai yra 
išgrynintosios teisės (law purified) tikslas, bendruomenės žvaigždė, 
rodanti kelią integralumo link, suprantamo vien teisiškumo požiū- 
riu. Kokį argumentą dabar pradėjome? 

Kitas mūsų teisę apmąstantis filosofas iškelia priešingą, konku- 
ruojančią viziją. Jis supranta išgrynėjusią teisę kaip nuodugniau uti- 
litarišką nesuvaržytąja prasme, nuosekliau ir tiksliau orientuotą mak- 
simizuoti nekritišką žmonių bendrųjų preferencijų tenkinimą. Dar 
kitas filosofas aprašo labiau komunitarinę viziją; ši suponuoja teisę, 
kurioje nėra vietos individualioms teisėms, korumpuojančioms bend- 
ruomeniškumo jausmą, tvirtinamą šios vizijos, - jog vienintelis gėris 
yra bendruomeninis gėris, kad gyventi geriausia turint visuotinius 
standartus, nustatančius, koks gyvenimas yra geriausias. Negalime 
paneigti šių alternatyvių vizijų tiesiog atsijodami ir pasverdami teisės 
traktatus, atitinkančius jų vizijas, ir tuos, kurie atitinka mūsų viziją. 
Nė vieni neatitinka pakankamai gerai, kad dominuotų esamą teisę 
bendru mastu; visi atitinka pakankamai gerai, kad galėtų preten- 

duoti į pagrįstumą. Argumentaciją dabar reikia perkelti į abstrakčios 
politinės moralės planą; ji turi judėti utopinės teorijos argumentų 
link. Tačiau ši argumentacija vis dar priklauso teisei, bent jau sušvel- 
nintąja prasme, nes kiekvienas varžovas pradeda identifikuodamas 
savo idealizuojamosios ateities šešėlį dabartyje. (Nei marksistas, nei 
fašistas negalėtų rasti pakankamai esamos teisės, kurią galėtų geriau- 
siai paaiškinti būtent jo politinė filosofija, kad būtų tinkamas varžy- 
boms.) Sąsaja su paprasta teisine argumentacija, nors ir sušvelninta, 
yra esminės reikšmės dalykas, nes ji suteikia filosofiniam argumen- 
tui atskirą, tačiau papildomąjį vaidmenį platesnėje teisės politikoje. 

Kiekviena iš besivaržančių filosofijų naudoja ir gerbia integralu- 
mą ir vertybes, kurios ją remia, - štai kokiu būdu. Kiekviena siūlo 
parodyti, kaip teisė gali plėtotis teisiškumo kryptimi, išsaugodama 
integralumą, etapais. Kiekvienas filosofas tvirtina, jog jo viziją galė- 
tų realizuoti bendruomenė, progresuojanti žingsnis po žingsnio, ku- 
rie nebūtų revoliuciniai ir kiekvienas iš tų žingsnių tobulintų esamą 
struktūrą ir joje įsikomponuotų. Šį procesą iš išorinio požiūrio po- 
zicijų stebėjome savo pradinėje teisės rutuliojimosi per laiką ap- 
žvalgoje 3-iame skyriuje, taip pat kai 4-ame skyriuje atmetėme tei- 
ginį, jog teisė yra daugiausia konvencijos dalykas. Aš sakiau, jog 
nors teisės turinys vienu tarpsniu bus labai skirtingas palyginti su 
kitu, vis dėlto sveikatingoje teisinėje sistemoje net reikšmingos per- 
mainos gali būti suprantamos kaip kylančios iš jau esamos teisės — 
kaip praturtinančios tą teisę, keičiančios jos pamatą, taigi provo- 
kuojančios tolesnį kitimą. 

Taigi utopinė teisės politika yra - šia plačia prasme - vis dar teisė. 
Jos filosofai siūlo stambias programas, kurios gali - jeigu užvaldo 
teisininkų vaizduotę - jos progresą padaryti valingesnį ir reflektyves- 
nį. Jie yra grandinės romanistai, turintys omenyje ištisą epą, įsivaiZ- 
duojantys kūrinį, besirutuliojantį per tomus, kuriems parašyti gali 
prireikti daugelio kartų. Šia prasme kiekviena iš jų svajų jau latentiš- 
kai glūdi esamoje teisėje; kiekviena svaja galėtų būti teisės ateitis. 
Tačiau svajos konkuruoja tarpusavyje, vizijos skiriasi, pasirinkimo 
negalima išvengti — ar tai būtų strateginis valstybės veikėjų, užiman- 

čių aukštą teismo ir legislatyvinės tarnybos postą, apsisprendimas, 
ar menkesnio masto pasirinkimas tų, kurių sprendimai yra ribotes- 
nės galios ir konkretesni. Jokia pavienė koherentiška programa ne- 
gali išlaikyti 1mperatyvumą labai ilgai dideliam skaičiui žmonių; ga- 
liausiai mes galime būti palikti teisės samanumo (law's cunning) va- 
liai, o tai tėra kitas vardas gerų teisėjų gebėjimo suteikti tvarkingą 
formą istorinių atsitiktinumų lemiamam procesui tokią formą, ko- 
kią jie gali, kaip Heraklis turėjo daryti ankstesniuose skyriuose. Ta- 
čiau net tuomet filosofai dalyvauja teisės istorijoje - net kai nesuta- 
ria, ir nė viena vizija neužkariauja dominuojančio elektorato ilgam, 
mat net tuomet jų ginčai yra tai, kas neleidžia profesinei bendruo- 
menei pamiršti teisės anapus teisės spaudimo - jog integralumo im- 
peratyvai visuomet lieka iššūkis šiandienos teisei rytdienos galimy- 
bių vardu, jog kiekvienas sprendimas sunkiojoje byloje yra balsas už 
vieną iš teisės svajų. 


EPILOGAS: KAS YRA TEISĖ? 


Teisė yra interpretacinė sąvoka. Teisėjai turėtų nuspręsti, kokia yra 
teisė, interpretuodami kitų teisėjų sprendimo, kokia yra teisė, prak- 
tiką. Bendrosios teisės teorijos mums yra bendros mūsų pačių teis- 
minės praktikos interpretacijos. Mes atmetėme konvencionalizmą, 
kuris geriausią interpretaciją randa idėjoje, jog teisėjai atskleidžia ir 
įgyvendina specialias teisines konvencijas, ir pragmatizmą, kuris ge- 
riausia interpretacija laiko kitokį pasakojimą: apie teisėjus kaip ne- 
priklausomus geriausios ateities architektus, laisvus nuo slopinančio 
reikalavimo, jog jie vienas kito atžvilgiu turi veikti darniai pagal prin- 
cipą. Aš iškėliau trečią sampratą, teisės kaip integralios visumos, — 
sampratą, kuri vienija jurisprudenciją ir bylų sprendimą. Ji teisės tu- 
rinį daro priklausomą ne nuo specialių konvencijų ar nepriklauso- 
mo ryžto, o nuo rafinuotesnių ir konkretesnių interpretacijų tos pa- 
čios teisinės praktikos, kurią ji pradėjo interpretuoti. 

Šios konkretesnės interpretacijos yra akivaizdžiai teisinės, nes joms 
dominuojamą įtaką turi bylų sprendžiamasis visa aprėpiančio integra- 

lumo principas. Bylų sprendimas nuo teisėkūros skiriasi ne kokiu 
nors vienu, paprastu atžvilgiu, o sudėtingu būdu, sąlygojamu to prin- 
cipo viešpatavimo. Jo įtaką atsekėme pripažindami stipresnę integra- 
lumo galią bylų sprendimui, galią, kuri integralumą daro suverenų 
teisės sprendinių atžvilgiu, tačiau nebūtinai suverenų teismų verdik- 
tų atžvilgiu, pažymėdami, jog teisėkūra negali išvengti politinės 
nuostatos sprendinių, kurių bylų sprendimo kompetencija nenuma- 
to, nurodydami, kaip visa aprėpiantis integralumas suteikia galią at- 
skiriems teisėjo vaidmens varžtams. Integralumas pats savęs neįgy- 
vendina (does not enforce itself): būtinas sprendimas. Sprendimą 
struktūruoja įvairios interpretacijos dimensijos ir skirtingi jų aspek- 
tai. Pažymėjome, kaip įsitikinimai dėl dermės varžosi su substancijos 
sprendiniais ir juos varžo, ir kaip įsitikinimai dėl teisingumo, teisišku- 
mo ir deramo procedūrinio proceso varžosi tarpusavyje. Interpretaci- 
nis sprendinys privalo kreipti dėmesį ir atsižvelgti į šias kelias dimen- 
sijas; jeigu jis to nedaro, jis yra nekompetentingas arba nesąžiningas — 
užmaskuota paprasta politika. Tačiau jis taip pat privalo sulydyti šias 
dimensijas į visa apimančią nuomonę: apie tai, kuri interpretacija, at- 
sižvelgiant į viską, bendruomenės teisinę dosjė daro geriausią, kokia ji 
gali būti politinės moralės požiūriu. Taigi teisiniai sprendiniai yra be 
jokių išimčių atviri konkuruojamam kvestionavimui. 

Tokią istoriją pasakoja teisės kaip integralios visumos samprata. 
Esu įsitikinęs, kad ji teikia geresnį mūsų teisės paaiškinimą negu kon- 
vencionalizmas ar pragmatizmas pagal kiekvieną iš dviejų interpre- 
tacijos dimensijų, taigi joks kompromisas tarp šių dimensijų nėra 
būtinas tuo lygmeniu, kuriuo integralumas konkuruoja su kitomis 
sampratomis. Kitaip tariant, teisė kaip integrali visuma teikia tiek 
geresnę dermę su mūsų teisine praktika kaip visuma, tiek geresnį jos 
pateisinimą. Aš argumentavau pateisinamąjį teiginį, identifikuoda- 
mas ir studijuodamas integralumą kaip atskirą įprastos politikos do- 
rybę, egzistuojančią greta kitų ir kartais konfliktuojančią su įprastes- 
nėmis - teisiškumo ir teisingumo dorybėmis. Mes turėtume pripa- 
žinti integralumą kaip įprastinės politikos dorybę, nes turėtume 
mėginti savo politinę bendruomenę suvokti kaip principo bendruo- 

menę; turime to siekti, be kitų priežasčių, todėl, kad ta bendruome- 
nės samprata teikia patrauklų pamatą politinio legitimumo preten- 
zijoms pagrįsti laisvų ir nepriklausomų žmonių bendruomenėje, ku- 
rie laikosi skirtingų nuomonių dėl politinės moralės ir išminties. 

Pirmą teiginį - jog teisės kaip integralios visumos samprata pui- 
kiai nušviečia mūsų teisinę praktiką, ne su ja dera - aš argumentavau 
parodydamas, kaip idealus teisėjas, įsipareigojęs teisei kaip integra- 
liai visumai, spręstų trijų tipų sunkiąsias bylas: bendrosios teisės, pa- 
gal įstatymus ir, Jungtinėse Valstijose, pagal Konstituciją. Aš įsivaiz- 
davau Heraklį sprendžiantį keletą bylų, kurias 1-ame skyriuje pasiū- 
liau kaip darbinius pavyzdžius, ir mano dermės teiginius galima 
patikrinti, jo samprotavimą palyginant su tos rūšies argumentais, kurie 
atrodė derami teisininkams ir teisėjams abiejose tų bylų pusėse. Ta- 
čiau toks testas pernelyg ribotas, kad ką nors galutinai išspręstų; tei- 
sę studijuojantieji ir teisininkai galės tikrinti teisės kaip integralios 
visumos aiškinamąją galią daug platesne ir įvairesne praktinio teisės 
veikimo patirtimi. 

Ar aš pasakiau, kas yra teisė? Geriausias atsakymas - aš pateikiau 
tam tikrą dalį atsakymo. Nesukūriau algoritmo teismui. Joks elekt- 
ronikos magas negalėtų iš mano argumentų sukurti kompiuterio pro- 
gramos, teikiančios verdiktą, kurį visi pripažintų, kai bylos faktai ir 
visų praeities įstatymų ir teisėjų sprendimų tekstas būtų suvesti į kom- 
piuterį. Tačiau aš nepadariau išvados, kurią daugelis skaitytojų ma- 
no esant logišką. Aš nesakiau, jog niekuomet nėra vieno teisingo 
būdo išspręsti sunkiąją bylą, o visada - tik įvairūs būdai. Priešingai, 
aš sakiau, kad ši iš pažiūros žemiška ir gudri išvada yra viena iš 
dviejų: didelė stambi filosofinė klaida, jeigu ją perskaitome kaip 
diktuojamą išorinio skepticizmo, arba pati yra ginčytina politinė 
pozicija, pagrįsta abejotinais politiniais įsitikinimais, jeigu ją trak- 
tuojame - kaip aš pats esu linkęs daryti - kaip globalaus vidinio 
skepticizmo bravūrą. 

Aš aprašiau vienas nuo kito neatsiejamus interpretacinius klausi- 
mus, kuriuos teisėjas turėtų sau iškelti, taip pat atsakymus, kuriuos, 
kaip esu dabar įsitikinęs, jis turi pateikti, atsakydamas į abstraktes- 

nius ir fundamentalesnius iš šių klausimų. Kai kuriais atvejais leidau- 
si dar toliau, kad parodyčiau sprendimo kapiliarus, ne tik arterijas, 
bet tai dariau tik pavyzdžio dėlei ir ne detaliau, nei buvo reikalinga 
iliustruoti sprendimų, kuriuos turi daryti teisėjai, pobūdžiui. Mūsų 
pagrindinis rūpestis buvo identifikuoti teisinės argumentacijos sky- 
rimosi taškus (the branchbing points), momentus, kai nuomonė pasi- 
dalija taip, kaip numato teisės kaip integralios visumos samprata. 
Kad ir kokį kelią konkretaus verdikto link Heraklis pasirinktų, atsis- 
pirdamas nuo bendrosios sampratos, kitas teisininkas ar teisėjas, ku- 
rio pradžios pozicija buvo ta pati samprata, atrastų kitokį kelią ir 
pabaigoje būtų kitoje vietoje, kaip padarė tie keletas teisėjų mūsų 
parinktose bylose. Jis prieitų kitą poziciją, nes kokiame nors taške jis 
atsiskirtų nuo Heraklio trajektorijos, vadovaudamasis savo paties 
supratimu, - anksčiau ar vėliau argumentacijos procese. 

Tad į klausimą, kiek man pavyko parodyti, kas yra teisė, kiekvie- 
nas skaitytojas sau atsakys individualiai. Jis turi savęs paklausti, iki 
kurio taško jis eis įkandin manęs argumentacijos keliu, turėdamas 
omenyje įvairius interpretacinius, politinius ir moralinius įsitikini- 
mus, kuriuos jis įsitikina turįs po refleksijos, kurią mėginau sužadin- 
ti. Jeigu jis anksti atsiskiria nuo mano argumentacijos, kuriuo nors 
lemiamos reikšmės abstrakčiuoju etapu, tai mano argumentacija jo 
akyse yra didžiąja dalimi nenusisekusi. Jeigu jis atsiskiria tik į pabai- 
gą ir dėl reliatyvių detalių, tai mano argumentacija apskritai imant 
pavyko. Tačiau būsiu patyręs triuškinantį pralaimėjimą, jeigu jis išvis 
neatšlyja nuo mano argumento. 

Kas yra teisė? Dabar siūlau kitokį atsakymą. Teisės neišsemia joks 
normų ar principų katalogas, normų ir principų, iš kurių kiekviena 
(kiekvienas) viešpatauja kokiame nors diskrečiame elgesio teatre. Jos 
neišsemia ir joks pareigūnų ir kiekvieno iš jų galių mūsų gyvenimo 
dalies atžvilgiu registras. Teisės imperiją apibrėžia nuostata, o ne te- 
ritorija ar galia, ar procesas. Šią nuostatą studijavome daugiausia ape- 
liacinių teismų kontekste, kur ji pasirodo specialiais apdarais, skir- 
tais apžiūrai, tačiau ji turi persmelkti visą mūsų kasdienį gyvenimą, 
kad galėtų mums gerai tarnauti ir teisme. Tai interpretacinė, autoref- 

lektyvi nuostata, taikoma politikai plačiausia prasme. Būtent protes- 
tantiška nuostata kiekvieną pilietį saisto atsakomybe įsivaizduoti, ko- 
kie yra jo visuomenės viešieji įsipareigojimai principui ir ko šie įsipa- 
reigojimai reikalauja naujomis aplinkybėmis. Protestantišką teisės po- 
būdį patvirtina ir kūrybinį privačių sprendimų vaidmenį pripažįsta 
ir atodaira bei spręsmas, grindžiantys teisėjų sprendimus, taip pat ta 
reguliatyvinė prielaida, jog nors paskutinis žodis turi tekti teisėjams, 
jų Žodis būtent dėl šios priežasties nėra geriausias žodis. Teisės nuos- 
tata yra konstruktyvi: būdama ištikima interpretacinei dvasiai, ji sie- 
kia priskirti praktikai principą, kad parodytų geriausią kelią į geres- 
nę ateitį, išlaikydama deramą saitą su praeitimi. Galiausiai tai broliš- 
ka nuostata, išreiškianti tą faktą, jog turime mus vienijančią 
bendruomenę, bet ne vieningą projektą, interesą ir įsitikinimus. Bū- 
tent šitai, kad ir kaip žiūrėtume, mums yra teisė - žmonėms, kokiais 
mes norime būti, ir bendruomenei, kurios mes siekiame. 

teikiama prasme - išankstine nuostata (prejudices), yra neįmanoma, ir kad 

kuri siekia ne pažvelgti į istoriją ne iš taško (from n0 point of view), o 
suprasti, kaip mūsų pačių taškas yra veikiamas pasaulio, kurį mes norime 
interpretuoti. Habermasas savo ruožtu kritikuoja Gadamerį dėl šio per- 
nelyg pasyvaus požiūrio, anot kurio, komunikacijos kryptis yra vienakryptė, 
ir interpretuotojas turi stengtis pasimokyti iš to, ką jis interpretuoja, ir 
taikyti tai su ta prielaida, kad jis subordinuoja savo interpretaciją interpre- 


tuojamam autoriui. Habermasas pateikia esminės svarbos pastabą (kuri 

tvirtina, kad nors pats Fellini filmuodamas to nesuvokė, teisinga La Strada 
interpretacija turi remtis Filomelio istorija. Tada kritikas priduria, kad 
taip suprantamas šis filmas yra itin banalus. Mes paliekami be jokios 
nuorodos, kodėl jis teikia perskaitymą, kurį jis teikia. Aš nenoriu pasa- 
kyti, kad bet kokios rūšies veikla, kurią mes vadiname interpretacija, 
siekia padaryti geriausia iš to, ką ji interpretuoja, - „mokslinė“ holo- 


kausto interpretacija nemėgintų parodyti Hitlerio motyvų pačioje pa- 

traukliausioje šviesoje, taip pat tas, kuris mėgina parodyti komikso sek- 
sistinius efektus, nesistengs pateikti neseksistinį perskaitymą, - o tik kad 
šitaip yra normaliais ar paradigminiais kūrybinės interpretacijos atve- 
jais. Žinoma, kas nors galėtų užsimoti diskredituoti rašytoją, mėginda- 
mas parodyti šio kūrybą blogiausioje, o ne geriausioje šviesoje, ir, su- 
prantama, savo argumentus jis prezentuos kaip interpretaciją, kaip tei- 
ginį apie tai, kokia „iš tikrųjų yra“ to rašytojo kūryba. Jeigu jis iš tikrųjų 
mano, kad jokia kita interpretacija, kuriai būtų galima atiduoti pirme- 
nybę, nėra lygiai tiek pat tinkama, tai jo argumentas atitinka mano apra- 
šymą. Bet tarkime, kad jis taip nemano ir pašalina patrauklesnį perskai- 
tymą, kuris taip pat yra tinkamas tekstui. Tuo atveju jo strategija yra 
parazitiška normalios deskripcijos atžvilgiu, nes jam pasiseks tik tuo- 
met, jei jo auditorija nesuvokia jo tikrų tikslų; tik jeigu jie mano, kad jis 
mėgino produkuoti geriausią tinkamą interpretaciją. 

13 Gadamer, supra n. 2. 

14 Habermasas pažymi, kad būtent dėl šios priežasties socialinis mokslas 
skiriasi nuo gamtos mokslo. Jis argumentuoja, kad net kai mes diskredi- 
tuojame niutoniškąją pažiūrą į gamtos mokslą kaip teoriškai neutralių 
fenomenų paaiškinimą (tbeory-neutral phenomena) moderniosios pa- 
žiūros naudai, anot kurios, mokslininko teorija determinuos tai, kaip jis 
traktuos duomenis, tarp gamtos ir socialinio mokslo vis vien lieka svar- 
bus skirtumas. Visuomenės tyrėjai duomenis atranda jau pre-interpre- 
tuotus. Jie turi suprasti elgesį tuo būdu, kuriuo jis jau yra suprantamas 
žmonių, kurie jį praktikuoja; visuomenės tyrėjas turi būti bent jau „vir- 
tualus“ dalyvis tų elgsenų, kurias jis nori aprašyti. Kitaip tariant, jis turi 
būti pasirengęs vertinti (judge), ne tik aprašyti teiginius, kuriuos teikia 
jo subjektai, nes jeigu jis negali jų įvertinti, jis negali jų suprasti. (Žr. 
Habermas, supra n. 2, 102-111). Pagrindiniame knygos tekste aiškinu, 
kad dėl šios priežasties visuomenės tyrėjo pastanga suprasti argumenta- 
cinę socialinę elgseną, tokią kaip pagarbumo elgsena (arba, kaip teigsiu, 
teisę), turi dalyvauti jos paprastų narių dvasioje, net kai jo dalyvavimas 
yra tik „virtualus“. Kadangi teikdami savo požiūrius į tai, ko iš tikrųjų 
reikalauja pagarbumas, jie neturi intencijos interpretuoti vienas kitą kon- 


versaciniu būdu, negali ir jis, kai teikia savąsias pažiūras. Jo mandagumo 

interpretacija turi nurungti (contest) jų interpretaciją, todėl ji turi būti 
konstruktyvinė, o ne konversacinė interpretacija. 

15 Socialinės, arba grupinės sąmonės, idėja atrodo įgalinanti pabėgti nuo stam- 
baus keblumo, kuris, kaip plačiai manoma, kelia grėsmę konversacinės 
interpretacijos, kertančios kultūrų ir laiko ribas, galimybei. Kaip mes gali- 
me suprasti tai, ką kas nors labai seniai parašė ar mąstė skirtingoje kultū- 
roje, arba tai, ką jam reiškė jo socialinės elgsenos ir institucijos? Negalime 
jo suprasti, jeigu nežiūrime į pasaulį taip kaip jis, tačiau mes negalime 
liautis pasaulį regėti taip, kaip jį jau regime, užsklęsti mūsiškėje kalboje ir 
kultūroje, ir šitaip žiūrint jo teiginiai gali atrodyti kvaili ir nemotyvuoti. 
(Žr. šio argumento versiją, pritaikytą teisiniam kontekstui: Robert Gor- 
don, „Historicism in Legal Scholarship“, 90 Yale Law Journal 1017, 1021 
[1981].) Mes negalime tikėtis suvokti, ką luomas reiškia žmonėms, iš ku- 
rių nė vienam jis nekelia rūpesčių, lygiai kaip negalime suprasti to, kuris 
sako, kad jis kenčia skausmus, ir ne tik to nepaiso, bet nesuvokia, kodėl 
šitai turėtų rūpėti kitiems. Tačiau jeigu mes galime pripažinti tai, jog kul- 
tūros ir amžiai gali turėti tam tikrą tvarią sąmonę ir kad pati istorija turi 
savo visa apimantį mentalinį gyvenimą, vienos epochos žmonės gali tikė- 
tis suprasti kitos epochos žmones, nes jie visi dalyvauja bendroje sąmonėje 
su tvariomis prasmėmis, kurios yra jiems bendros. Ši ambicinga idėja yra 
paskirų žmonių konversacinių aktų, išreiškiančių jų individualius intere- 
sus ir prielaidas, abstrahavimo į didesnių socialinių vienetų, galiausiai gy- 
venimo ir proto (mixd) tikslus ir motyvus, rezultatas. 

Aš čia negaliu aptarti nei grupinės dvasios ontologijos, nei sugestijos, 
kad grupinė dvasia teikia kultūrinės izoliacijos problemos sprendimą, 
validumo. (Žr. nuorodas į Dilthey'ų, Gadamerį ir Habermasą, supra išn. 
2.) Tačiau verta pažymėti, kad ši problema yra ydinga ir grėsli tik tuo- 
met, kai kalbama apie konversacinę, o ne konstruktyvinę interpretaciją. 
Kai deramumui nenusižengiama mano aprašytosios interpretacinės lai- 
kysenos laikantis kokios nors kitos kultūros atžvilgiu (žr., pavyzdžiui, 
svetimų ir sugedusių teisinių sistemų aptarimą 3-iame skyriuje), mes mė- 
giname suprasti ją ne konversaciškai, bet darydami iš jos geriausia, kas ji 
gali būti pagal mūsiškus tikslus ir įsitikinimus. Jeigu mes manome, kad 


tikslas reikalauja iš mūsų atskleisti tikruosius istorinių aktorių įsitikini- 

mus, kurie galbūt nesutampa su mūsų įsitikinimais, arba jų laikytis, iz0- 
liacijos problema lieka. Mes galime būti nepajėgūs prasmingai priskirti 
Shakespeare'ui netgi tą reliatyviai abstrakčią intenciją savo amžininkams 
sukelti tam tikrą sudėtingą reakciją į Šailoką. Tačiau šios problemos, kai 
jos atrodo rimtos, tampa paskata konstruktyvinės interpretacijos reika- 
lavimus pritaikyti tam, ką mes galime pasiekti, - mes galime atskleisti 
kokią nors teatro vertės dimensiją, kuri įgalina mus iš Venecijos pirklio 
padaryti geriausia, ką iš jo įmanoma padaryti (arba iš germaniškųjų tra- 
dicinės teisės [common law] pirmtakų), nesigriebiant abejotinų speku- 
liacijų apie proto būklę, nuo kurios mus skiria kultūriniai barjerai. Mat 
konstruktyvinėje interpretacijoje istorinės intencijos nėra konstitutyvūs 
interpretatyvinio supratimo pagrindai. Jų atkūrimo nesėkmė nėra in- 
terpretacijos katastrofa, nes esama kitų būdų, ir dažnai kur kas geresnių, 
įžvelgti tradicijų, kuriose dalyvaujame, vertę. 

16 Žr. platų šios perskyros bei kūrybinės interpretacijos apskritai aptarimą: 
Dworkin, „Law as Interpretation“, The Politics of Interpretation 287 
(W. J. T. Mitchell ed., Chicago, 1983); S. Fish, „Working on the Chain 
Gang: Interpretation in Law and Literature“, 60 Texas Law Review 373 
(1982); Dworkin, „My Reply to Stanley Fish (and Walter Benn Michaels): 
Please Don't Talk about Objectivity Any More“, The Politics of Interpe- 
tation, 287; S. Fish, „Wrong Again“, 62 Texas Law Review 299 (1983). 
Dworkino straipsniai perspausdinti (tiesa, antrasis pakeistas ir sutrum- 
pintas) kn. A Matter of Principle, sk. 6 ir 7. 

17 Šias tris interpretacijos pakopas galime reziumuoti pastaboje, kad interp- 
retacija siekia pusiausvyros tarp preinterpretacinio socialinės elgsenos su- 
pratimo ir tos elgsenos tinkamo pateisinimo. „Pusiausvyros“ terminą pa- 
ėmiau ir Rawlso, tačiau šis interpretacijos supratimas skiriasi nuo jo apiere 
samprotavimo apie teisingumą supratimo. Jis projektuoja pusiausvyrą tarp 
to, ką jis vadina „intuicijomis“ apie teisingumą, ir formalios teorijos, vie- 
nijančios tas intuicijas. Žr. John Rawls, A Theory of Justice 20-21, 48-50 
(Cambridge, Mass., 1971). Socialinės elgsenos interpretacija siekia pu- 
siausvyros tarp elgsenos pateisinimo ir jos pointerpretacinių reikalavimų. 

18 Reikšmingas mėginimas pateikti teisinės sistemos „definuojančius bruožus“ 
yra Josepho Razo The Concept of a Legal System (2nd ed., Oxford, 1980). 

19 Apie bendruomenių tapatybę ir - kontroversiškiau - asmeninę tapatybę 
žr. puikią Dereko Parfito knygą Reasons and Persons (Oxford, 1984). 

20 Teisingumas ir kitos aukštesnės tvarkos moralinės sąvokos yra interpre- 
tacinės sąvokos, tačiau jos yra kur kas sudėtingesnės ir įdomesnės nei 
pagarbumo sąvoka, taip pat ne tokios naudingos kaip analogija teisei. 
Svarbiausias skirtumas tarp teisingumo ir pagarbumo - šiame konteks- 
te - glūdi pirmosios sąvokos latentiškame globalume (global reach). 
Žmonės mano įsivaizduojamoje bendruomenėje „pagarbumo terminą“ 
vartoja perteikti savo elgsenos, kurią jie supranta kaip savo vietinę, 
interpretacijoms. Jie žino, kad geriausia jų elgsenos interpretacija ne- 
būtinai būtų geriausia panašios bet kurios kitos bendruomenės elgse- 
nos interpretacija. Tačiau jeigu teisingumą laikome interpretacine są- 
voka, įvairių žmonių teisingumo sampratas, - nors jos neišvengiamai 
yra plėtojamos kaip interpretacijos tų elgsenų, kuriose dalyvauja jie 
patys, - turime traktuoti kaip pretenduojančias į globalesnį ar trans- 
cendentinį autoritetą, taigi kaip tokias, kurios gali tarnauti kaip pama- 
tas kritikuoti kitų žmonių teisingumo elgsenoms, net - ar ypač - kai 
šios yra radikaliai skirtingos. Atitinkamai interpretacija turi didesnę 
veiksmų laisvę: iš teisingumo teorijos nereikalaujama užtikrinti gerą 
dermę su politinėmis ar socialinėmis konkrečios bendruomenės elgse- 
nomis, o tik su pačiais abstrakčiausiais ir elementariausiais kiekvieno 
interpretuotojo įsitikinimais. (Žr. naujausią šiuo atžvilgiu traktuojamų 
skirtumų tarp teisingumo ir teisės aptarimą: A Matter of Principle, sk. 
10, bei mano diskusiją su Michaeliu Walzeriu, New York Review of 
Books, Apr. 14, 1983.) Teisingumas yra ypatingas kita prasme. Kadan- 
gi tai yra aiškiausiai politiškas iš moralinių idealų, jis yra natūralus ir 
įprastinis elementas kitų socialinių elgsenų interpretacijoje. Teisės in- 
terpretacijos, kaip mes matysime, dažnai apeliuoja į teisingumą kaip į 
vieną iš tikslų, turimų omenyje interpretacinėje stadijoje. Teisingumo 
interpretacijos negali pačios apeliuoti į teisingumą, ir šitai padeda pa- 
aiškinti daugelio teisingumo teorijų filosofinį sudėtingumą ir ambiciją. 
Mat kai teisingumo, kaip fundamentalios ir visa smelkiančios politinės 
elgsenos tikslo, galimybė paneigiama, natūralu dairytis pateisinimo tarp 


pirmapradiškai nepolitinių idėjų, tokių kaip žmogaus prigimtis arba 

subjektyvumo teorija, o ne tarp kitų politinių idėjų, kurios neatrodo 
svarbesnės ar fundamentalesnės nei pats teisingumas. 

21 Tačiau tai, jog šis sąvokos nusakymas akivaizdžiai neaprėpia Marxo po- 
litinės teorijos, paaiškina paties Marxo ambivalentiškumą bei jo tyrėjų ir 
kritikų ambivalentiškumą galimybės jo teoriją laikyti teisingumo teorija 
klausimu. Žr. intriguojantį Stepheno Lukeso aiškinimą jo kn. Marxism 
and Morality (London, 1985). 

22 Kadangi net preinterpretacinė stadija reikalauja interpretacijos, šios atri- 
bojančios linijos apie elgseną nėra preciziškos ar užtikrintos. Antai mes 
nesutariame, ar galima būti neteisingam su gyvūnais - ar jų atžvilgiu 
tegalima būti žiauriam, ir dėl to, ar santykiai tarp grupių, priešpriešina- 
mų individams, yra teisingumo reikalas. 

23 Kai kurie kritikai, kuriems šis pavaizdavimas šiaip kelia entuziazmą, mėgi- 
na užglaistyti jo skeptinę prasmę. Jie remiasi idėja, kad „kritinės bendruo- 
menės“ bendrai išplėtoja „konvencijas“, nustatančias, kas laikytina gera 
arba bloga konkretaus teksto interpretacija, ir sako, kad šios konvencijos 
teikia individams suvaržymų, egzistuojančių anapus jų pačių, jausmą, taigi 
ir atskleidimo jausmą, kai jie įžvelgia šių konvencijų implikacijas konkre- 
čiam meno kūriniui. Žr. Stanley Fish, Is There a Text i1 This Class? (Camb- 
ridge, Mass., 1980). Tačiau šis „sprendimas“ yra apgaulingas. 4-ame sky- 
riuje pamatysime, kad konvencijos idėja pati savaime yra gana mįslinga; o 
aptariamąja prasme ji yra ir nevykusi. Ar galima manyti, kad profesiona- 
lus kolegas sieja bendra konvencija, nustatanti, pavyzdžiui, kaip geriausia 
skaityti Prarastąjį rojų, kai jie nesutaria dėl to, koks perskaitymo būdas 
yra geriausias? Jeigu mes pripažįstame, kad tuo atveju jie neturi jokios 
bendros konvencijos - kad kolegos gali priklausyti labai skirtingoms in- 
terpretacinėms „bendruomenėms“, net jei jų kabinetai yra priešpriešiais 
tame pačiame koridoriuje -- mes vis tiek paliekame nepaaiškinta, kaip kas 
nors gali galvoti, kad jo interpretacija yra geresnė už kolegos interpretaci- 
ją, kuris priklauso kitai bendruomenei. Mat tokiu atveju jis mano ne tik 
kad tų dviejų bendruomenių konvencijos yra skirtingos, be kad jo bend- 
ruomenės konvencijos yra geresnės, tokios, kurias teisinga naudoti. Taigi 
konvencijų ir profesinių bendruomenių idėja yra anoks išsigelbėjimas, ir 


mes turėsime susiremti su iššūkį metančia pozicija, anot kurios, nesama 

„teisingo atsakymo“ į klausimą, kaip Prarastasis rojus turėtų būti skaito- 
mas, ir kad esama tik skirtingų interpretacijų, o ne geresnių ir blogesnių. 

24 Žr., pvz., Morality and Objectivity (Ted Henderich ed., London, 1985); 
Bernard Williams, Etbics and the Limits of Phbilosopby (Cambridge, Mass., 
1985) bei Thomas Nagel, The View from Nowhere (pasirodys netrukus). 

25 Žr. A Matter of Principle, sk. S, 6 ir 7. 

26 Jeigu laikyčiausi priešingos pažiūros ir sakyčiau, kad iš tikrųjų aš nema- 
nau, jog romo ir razinų pranašumas yra objektyvus faktas apie dalyką, o 
ne tik mano subjektyvus skonis, ir kad aš aprašau pačių ledų savybę, o 
ne savo preferencijų savybę, jūs nesutiktumėte, tačiau mūsų nesutarimas 
nebūtų koks nors antraeilis nesutarimas dėl sveiku protu pagrįstų esteti- 
nių teiginių galimybės. Tai būtų dviejų estetinių stilių ar laikysenų varžy- 
bos: mano kvailos pažiūros, kad kiekvienas turi [svarią] priežastį vertin- 
ti romo ir razinų aromato patirtį, patinka ar nepatinka jam ta patirtis, ir 
jūsų patrauklesnio (vidinio) skepticizmo, anot kurio, ledai gali turėti tokią 
estetinę vertę. Jūsų nuomonė būtų ne ta, kad mano ontologija yra defek- 
tyvi dėl to, jog aš manau, kad vertė leduose glūdi taip pat, kaip juose glūdi 
grietinėlė ir cukrus, bet kad defektyvus yra mano juslumas, kad aš neturiu 
jokio supratimo apie tikros estetinės patirties pobūdį. 

27 Kai kas nors turi nuomonę ar įsitikinimą, prasminga pasiteirauti apie jos 
kilmę, t. y. paprašyti paaiškinimo, kaip jis ją įgijo. Kai kurie aiškinimai 
presuponuoja - kurioje nors savo pasakojamos istorijos vietoje - nuo- 
monės ar įsitikinimo tiesą, ir jeigu šios rūšies paaiškinimas yra, nuomo- 
nės faktas pats yra jos tiesos įrodymas. Jeigu mes galime paaiškinti žmo- 
nių įsitikinimą, kad žolė yra žalia, tik tokiu būdu, kuris presuponuoja, kad 
žolė yra žalia - pavyzdžiui, paaiškindami, kad jie yra matę žalią žolę, - 
tuomet yra akivaizdu, jog visuotinis įsitikinimas yra fakto įrodymas. Ta- 
čiau jeigu kiekvieno įsitikinimai apie kokį nors dalyką gali būti paaiškin- 
ti kokiu nors būdu, kuris nepresuponuoja fakto, tai įsitikinimo faktas 
nėra jo tiesos įrodymas. Pavyzdžiui, mes manome galį visiškai paaiškinti 
žmonių tikėjimą raganomis, aprašydami jų prietarus; mūsų paaiškini- 
mas, kad ir kiek jį tęstume, niekuomet neapeliuotų į tikrus žmonių susi- 
dūrimus su raganomis. Jeigu taip, tuomet faktas, kad kai kurie žmonės 


tiki raganomis, nėra joks jų egzistavimo įrodymas. 

Kas nors galėtų suformuluoti vidaus skeptinį argumentą apie moralę, 
kuris prasideda šia pastaba. Jis teigia, kad tą faktą, jog žmonės laikosi 
moralinių įsitikinimų, mes galime paaiškinti netardami, kad egzistuoja 
ypatingi moraliniai faktai, kurie nulėmė šiuos įsitikinimus. Mūsų mora- 
liniai įsitikinimai, - sako jis, - yra lemiami ne susidūrimų su ypatingais 
faktais, o vystymosi proceso konkrečioje kultūroje; šitai paaiškina, ko- 
dėl skirtingų kultūrų žmonės laikosi skirtingų įsitikinimų. Tačiau ši įtiki- 
nama priežastinė istorija iki šio momento parodo tik tai, kad mūsų mo- 
ralinių įsitikinimų faktas nėra joks jų pagrįstumo sveiku protu įrodymas, 
ir Šitai vargu ar yra nuostabu. Niekas, išskyrus patį entuziastingiausią 
egotistą, nemano, jog tas faktas, kad jis laikosi tam tikros moralinės nuo- 
monės, pats savaime yra argumentas tos nuomonės naudai. Kiekvienu 
atveju, niekam neturėtų sukelti pernelyg daug rūpesčių tai, kad jis ver- 
čiamas atsisakyti tos pažiūros, nes jis atsisako daugiausia vieno argu- 
mento už jo moralinių įsitikinimų pagrįstumą, pasilikdamas visus tuos 
argumentus, kuriuos jam šiaip ar taip magėtų pateikti. Skeptikas turi 
parodyti ne tik tai, kad mūsų moralinius įsitikinimus galima visiškai pa- 
aiškinti būdais, kurie nedaro jokių nuorodų į jokias priežastines morali- 
nes savybes universume, bet kad forma, kurią turi geriausias mūsų įsiti- 
kinimų paaiškinimas, pati savaime meta ant jų abejonės šešėlį. 

Tam tikromis aplinkybėmis atskleidimas, kaip mes kuo nors įtikėjome, 
išties priverčia mus suabejoti tuo, kuo tikime, tačiau taip būna dėl to, kad 
mes atskleidžiame ką nors, ką pripažįstame mūsų dėstymo metodo defek- 
tu. Jeigu viską, ką žinau apie viduramžių istoriją, aš esu išmokęs iš knygos, 
kuri, kaip vėliau sužinau, yra populiariosios fikcijos kūrinys, suabejosiu 
viskuo, ką maniau žinąs. Bet vien nuogas faktas, kad mano moraliniai 
įsitikinimai būtų kitokie, jeigu aš būčiau buvęs auklėjamas visai kitaip ar 
visai kitais laikais, pats savaime nerodo jokio kultūros, lavinimo ir reflek- 
sijos bei stebėjimo procesų, kurie galiausiai produkavo mano dabartinius 
įsitikinimus, defekto. Tai gali - turėtų - padaryti mane budrų šių įsitikini- 
mų atžvilgiu, priversti mane paklausti, ar aš turiu kokių nors tvirtų prie- 
žasčių galvoti taip, kaip aš galvoju. Tai gali nukreipti mano žvilgsnį į sąsa- 
jas tarp mano bendruomenės moralinių įsitikinimų ir jos ekonominės ir 


kitos galios struktūrų, o šių sąsajų pastebėjimas gali susilpninti mano lig- 

šiolinių įsitikinimų autoritetą man. Tai vis - galimos mano ėmimo matyti, 
kad aš esu kultūros produktas, pasekmės, tačiau šios pasekmės yra įžval- 
gos, matančios daugiau nei vien tai, pasekmės - reikia kažko daugiau, 
jeigu įžvalga turi produkuoti kokios nors rūšies vidinį skepticizmą. 

Mano ką tik aprašytąjį argumentą, teikiamą priežastingumo vardu, daž- 
nai manoma esant gerą argumentą kokiai nors išorinio skepticizmo for- 
mai. (Žr. Williams, supra n. 24. Tačiau priežastinio argumento tinkamu- 
mą moralei žlugdo tai, kad jeigu vergovę mes manome esant neteisingą, 
negalime įsivaizduoti pasaulio, besiskiriančio nuo mūsų tik tuo vienin- 
teliu aspektu, kad vergovė nėra neteisinga.) Tačiau mums dabar nerūpi 
išorinio skepticizmo dorybės. Mums rūpi prieštaravimai visuotiniam po- 
žiūriui, kad vienas moralinis įsitikinimas gali būt geresnis nei - o ne tik 
skirtingas nuo - kitų, kuriems jis prieštarauja, ir kad jis gali būti teisingas 
atsakymas, o jie — neteisingi. Pagrindiniame tekste akcentuojame, kad 
šis požiūris pats yra moralinis požiūris, kad jis yra esminė moralinių 
įsitikinimų, kuriuose jis glūdi, dalis. Moralinė pažiūra gali būti pakirsta 
tik moralinio argumento. Taigi skepticizmas, kurio mes baiminamės, yra 
vidinis skepticizmas, o argumente priežastingumo vardu - pačiame sa- 
vaime - nėra nieko, dėl ko būtų verta baimintis. Aš žinau, kad mano 
nuomonės būtų kitokios, jeigu būčiau gyvenęs visiškai skirtingais lai- 
kais. Tačiau savo įsitikinimus aš manau esant geresnius, lygiai kaip skir- 
tingus, ir joks priežastinis paaiškinimas negali priversti atsisakyti tos pa- 


žiūros, nors, moralinis argumentas, žinoma, galėtų. 


3. PERŽIŪRĖTA JURISPRUDENCIJA 


Sistemiškiausias kriterijų, esmingų teisinės sistemos egzistavimui, aptarimas 
yra Josepho Razo The Concept of a Legal System (2nd ed., Oxford, 1980). 
Vienas jurisprudencijos klasikas argumentuoja, kad įstatymai nėra teisė: 
J. C. Gray, The Nature and Sources of the Law (Boston, 1902). 

Kai kurios teisinės teorijos, kurios paviršutiniškai žvelgiant nėra teigi- 
niai apie tai, kodėl teisė pateisina valstybinę prievartą, vis tiek priklauso 
nuo tokių teiginių ar juos presuponuoja. 4-ame skyriuje mėginu parody- 


ti, kaip įprastosios teisinio pozityvizmo formos tampa įdomesnės, kai 

jos suprantamos ne kaip semantinės teorijos, o kaip interpretacijos, pa- 
grįstos teiginiu, kad kolektyvinė galia yra pateisinama tik kai ji atitinka 
konvencinius supratimo būdus. Kitur esu pamėginęs parodyti, kaip konk- 
rečiai Harto pozityvizmo versija išsirutulioja iš jo įsitikinimo, kad ypa- 
tingos teisinės konvencijos, plačiai pripažintos visoje bendruomenėje, 
ištaiso politinės prievartos organizacijos defektus, kurie būtų neišven- 
giami be šių konvencijų. Žr. „A Reply to Critics“, kn. Ronlad Dworkin 
and Contemporary Jurisprudence (Marshall Cohen ed., New York and 
London, 1984). Tačiau Josephas Razas neseniai išplėtojo pozityvizmo 
versiją, kuri eksplicitiškai neigia bet kokį rėmimąsi bet kokios rūšies po- 
litiniais įsitikinimais. (Žr. Raz, „Authority, Law and Morality“, 68 tbe 
Monist 295 [July 1985].) Jis tvirtina, kad bet koks adekvatus deramų 
teisės pagrindų paaiškinimas privalo išaiškinti, kaip teisė gali tarnauti 
kaip autoritetas, o autoritetą jis definuoja taip, kad žmonės negali pripa- 
žinti teisės kaip autoriteto, jeigu jų teisės testai nepašalina politinės mo- 
ralės sprendinių galimybės. Jis mano, kad tai, ką jis vadina „šaltinių“ 
teze, [anot kurios] teisės pagrindai turi būti vien tik faktiniai, plaukia iš 
tos prielaidos ir definicijos. Jis yra teisus sakydamas, jog kiekviena sėk- 
minga mūsų teisinės praktikos interpretacija turi pripažinti ir pateisinti 
bendrą prielaidą, kad teisė gali konkuruoti su morale ir išmintimi ir tiems, 
kurie pripažįsta teisės autoritetą, ji gali nurungti šias kitas dorybes jų 
galutiniame sprendime dėl to, ką jie turėtų daryti. (Aš nenoriu pasakyti, 
kad ši prielaida apie teisės autoritetą yra nekontroversiška; teisinis prag- 
matizmas ją neigia, kaip matysime 5-ame skyriuje.) Tačiau tą sąlygą gali 
patenkinti teorija, kuri moralės ir išminties sprendinius paverčia teisės 
pagrindų dalimi, o ne vieninteliais teisės pagrindais. Taigi ją gali tenkinti 
teisės koncepcijos, kurios atmeta „šaltinių“ tezę, tokios kaip tos koncep- 
cijos, kurias 1-ame skyriuje aprašiau, - kad ir ne itin noriai, - kaip nuo- 
saikias „prigimtinės teisės“ teorijas. Razas mano, kad teisė negali būti 
autoritetinga, jeigu tie, kurie ją pripažįsta niekuomet nenaudoja savo 
pačių įsitikinimų nuspręsti, ko ji reikalauja, net šiuo daliniu būdu. Ta- 
čiau kodėl teisė turi būti aklas autoritetas, o ne autoritetinga laisvesniu 
būdu, kurį suponuoja kitos koncepcijos? Reikia kokio nors paaiškini- 


mo, ir anoks išsigelbėjimas bus vėl apeliuoti į lingvistines normas, sa- 

kant, kad būtent tai „teisė“ arba „autoritetinga“ reiškia atsižvelgiant į 
jos taikymo kriterijus, kuriuos pripažįsta visi — išsilavinę teisininkai ir 
paprasti žmonės. Bet koks įtikinamas argumentas turi būti politinės mo- 
ralės ar išminties argumentas, argumentas, parodantis, kodėl dera daryti 
praktinę perskyrą tarp tų prievartos pateisinimų, kurie yra išvesti tik iš 
faktinių šaltinių, ir tų, kurie tokie nėra, ir kodėl tik pirmieji turi būti 
traktuojami kaip teisė. Tokius argumentus aš svarstau 4-ame skyriuje. 

4 Tačiau jeigu aš teisus, jie pripažįsta tą sąvoką kaip tinkamą atspirties tašką 
argumentui apie teisės esmę, taigi tuo pamatu savo teorijas formuluoja kaip 
skeptiškas: reziumuodami savo koncepciją, jie sako, kad teisės nesama. 

S Ne kiekvienas sociologas ar politinis teoretikas, kuris kalba apie popu- 
liariąją moralę ir moralines tradicijas, turi galvoje šias reliatyviai papras- 
tas idėjas. Kai kurie turi galvoje kultūrinio mentaliteto idėją, kurią mi- 
nėjau ankstesniame skyriuje; kiti interpretacinę sąvoką - mūsų prasme - 
naudoja taip, kad bendruomenės moralinės tradicijos [jiems] yra ne tie- 
siog atskirų žmonių nuostatų ar nuomonių dalykas, o geriausios tų nuos- 
tatų ir nuomonių interpretacijos dalykas. Tačiau čia mano sumanymas 
yra teisės sąvoką, kaip ją ką tik aprašiau, atskirti nuo [tos] paprastesnės, 
reduktyvesnės idėjos. 

6 Hartas sako, kad pasirinkimas siauros arba plačios teisės sąvokos yra 
reikalingas siekiant palengvinti moralinę refleksiją. Žr. H. L. A. Hart, 
Teisės samprata (The Concept of Law, 206-7 (1961)). Šiam tikslui pasi- 
tarnautume geriau, jei iš viso atsisakytume daryti pasirinkimą apeliuo- 
dama į lingvistinį reikalavimą. Žr. mano pastabas, atsakančias Hartui, 
kn. Cohen ed., supra n. 3, 258-260. 

7 Platesnę diskusiją klausimais, aptartais pastarosiose keliose pastraipose, 
žr. Cohen, ed., supra n. 3, 256-260. 


4. KONVENCIONALIZMAS 


1 Cia aprašoma konvencionalizmo versija, kurią vėliau vadinu „griežtuo- 
ju“ konvencionalizmu, gali būti sudėtingesnė nei ta savo forma, kuria aš 
čia jį formuluoju. Mat visuomenė gali turėti kitų teisinių konvencijų, 


specifikuojančių, kaip teisėjai privalo spręsti bylas, kai jokia teisę ku- 


450) TEISĖS IMPERIJA 


rianti institucija nėra išsprendusi svarstomojo klausimo: pavyzdžiui, 
konvenciją, kad teisėjai privalo spręsti taip, kaip, jų manymu, spręstų le- 
gislatūra, jeigu klausimas būtų pateiktas jai. Tačiau tam tikru momentu 
visuomenei nebepakaks ir tų kitų konvencijų, ir griežtasis konvencionaliz- 
mas turi numatyti, kad tuomet teisėjai turi tekste aprašytąją diskreciją. 

2 Pavyzdžiui, Austino idėja, kad teisė remiasi bendruoju paklusimo įpročiu, 
lengva ranka persakoma kaip interpretacija ar specifikacija idėjos, jog tei- 
sė yra pagrįsta konvencija. Šitai užtemdo įprastinis neteisingas perskaity- 
mas, anot kurio, Austinas daro prielaidą, kad paklusnumo įpročiai visuo- 
met yra sankcijos baimės rezultatas. Austinas apdairiai vengia užimti ko- 
kią nors apibendrintą poziciją, teigiančią paklusnumo ištakas esant psi- 
chologines; bendro paklusnumo įpročio, anot Austino, pakanka teisei ge- 
neruoti, net jei šis įprotis remiasi baime; tačiau pakankamas ir įprotis, 
susiformuojantis meilės ar pagarbos suverenui pagrindu. Austino konvenci- 
jos aiškinimas įpročio terminais nėra visiškai patenkinama konvencijos 
teorija, kaip parodė Hartas ir kiti. Tačiau Austino teorija neiškreipiama, 
ją traktuojant kaip konvencijos teoriją, kad ir kokią nepatenkinamą mes 
manome ją esant. Harto pozityvizmo versija yra dar aiškiau konvencinė, 
nes jo pripažinimo taisyklė yra taisyklė, kuri aplinkybių lėmimu tampa 
beveik visuotinai pripažįstama ar bent jau pripažįstama beveik visų tei- 
sėjų ir kitų teisininkų, kad ir koks tos taisyklės turinys. Žr. Hart, Teisės 
samprata (HR. L. A. Hart, The Concept of Law 97-107 (London, 1961)). 

3 Žr. David Lewis, Convention: A Phbilosopbical Study (Cambridge, Mass., 
1969). 

4 Nuosaikiojo konvencionalizmo sąvoką siūlo, aiškindamas pozityvizmą, 
Jules'is Colemanas straipsnyje „Negative and Positive Positivism“, 11 
Journal of Legal Studies 139 (1982), perspausdintame kn. Ronald Dwor- 
kin and Contemporary Jurisprudence, 28 (Marshall Cohen., ed., New 
York and London, 1984). Taip pat žr. E. Philip Soper, „Legal Theory and 
the Obligation of a Judge“, toje pačioje knygoje, ypač 17-20 (teisė gali 
priklausyti nuo kontroversiškų moralės sprendinių, jeigu suvereni insti- 
tucija paskelbia, kad visa, kas yra teisinga, yra teisė), bei David Lyons, 
„Principles, Positivism and Legal Theory“, 87 Yale Law Journal 415, 
422 ff. (teisė gali priklausyti nuo korektiškos, nors ir kontroversiškos 

pamatinio dokumento, suformuluoto moraliniais terminais, interpreta- 
cijos). Kaip pažymi Colemanas, Hartas atrodo atmetąs jo pažiūrų in- 
terpretaciją, kurią presuponuoja Soperis ir Lyonas. 

Žr. G. Erdlich, A Commentary on tbe Interpretation of Statutes sec. 4 
(1888) (mini ir Amerikos, ir Anglijos teismų bylas); Sutberland's Statu- 
tory Construction sec. 46.07 (4th ed., Wilmette, Ill., 1985) (galioja aiškioji 
reikšmė, išskyrus tuos atvejus, kai rezultatas būtų absurdiškas); P. Lan- 
gan, Maxwell on Interpretation of Statutes (12th ed., London, 1969) 
(tas pat). Taip pat žr. John W. Johnson, „The Grudging Reception of 
Legislative History in U.S. Courts“, 1978 Detroit C.L. Review 413. (Už 
šią nuorodą esu dėkingas Williamui Nelsonui.) 

Konvencionalizmą galima visai įtaigiai teikti kaip autokratinių ar kaip 
kitaip nedemokratiškų šalių teisinių sistemų interpretaciją, nes tokių ša- 
lių pareigūnai ir net plačiosios gyventojų masės gali remti konvencijas, 
kurios teikia autokratinę galią mažai grupei arba vienam tironui. Tuo- 
met, jeigu konvencionalizmas būtų pripažįstamas kaip geriausia interp- 
retacija, tiktai tos grupės arba tirono įsakai būtų teisė. Tačiau konven- 
cionalizmo autoritetas tokioje visuomenėje būtų kur kas mažesnis, nes 
jis teiktų ne tokį patrauklų aiškinimą, kodėl taip konstituojama teisė 
pateisina valstybinę prievartą. Geresnė atrodytų kokia nors dieviškojo 
teisumo teorija arba, ne tokioje teisinėje bendruomenėje, etatistinis arba 
orientaciją į tikslą nustatantis paaiškinimas. Taigi neatsitiktinai pozity- 
vistinės teorijos - semantinis konvencionalizmo ekvivalentas - pirmiau- 
sia buvo išplėtotos ir tapo populiariausios demokratijose. Benthamo tei- 
sės aiškinimas, kurį išpopuliarino Austinas, iš pirmo žvilgsnio atrodo 
geriau tinkąs monarchijoms ar kitokioms bendruomenėms su lengvai 
identifikuojamu „suverenu“. Tačiau Benthamas tą teoriją išrutuliojo tuo 
laiku, kai demokratijos idealus pradėta laikyti savaime-suprantamybe, 
tačiau bent jau pirminė teorijos apeliacija buvo egalitarinė. Jo teorija 
visuomet buvo populiaresnė Britanijoje ir Amerikoje negu kur kitur. 
Viena akivaizdi išimtis yra Jungtinių Valstijų Aukščiausiojo teismo kons- 
titucinių bylų sprendimo praktika. Šio Teismo praktiką žmonės gali iš 
pagrindų pakeisti tik Konstitucijos pataisų keliu. Šitai kelia specifinių 
problemų demokratijos teorijai, kurias svarstysime 10-ame skyriuje. 


452 TEISĖS IMPERIJA 


8 Tik „schemiškai“, nes kai kuriais atvejais dėl procedūrinių priežasčių as- 
muo ar institucija, nominaliai esanti atsakovo pozicijoje, iš tikrųjų yra 
„substancinis“ ieškovas, t. y. asmuo, prašantis valstybę įsikišti. Taigi turė- 
tume sakyti, kad unilateralizmas numato, jog substancinis atsakovas turi 
laimėti, jeigu eksplicitiška tam tikros teisinės konvencijos apimtis neteikia 
teisės laimėti substanciniam ieškovui. Net šia preciziškesne forma unilate- 
ralizmas neteikia jokios rekomendacijos tais atvejais, kai perskyra tarp 
substancinio ieškovo ir substancinio atsakovo sugriūva, kaip kad tuomet, 
kai šalys ginčijasi dėl nuosavybės teisės į turtą, kuris dar nėra vieno arba 
antro nuosavybė arba kurio nė vienas negalėtų valdyti kaip nuosavybės, 
jeigu kokiu nors būdu neįsikištų teismai. Tačiau tokie atvejai yra gana reti; 
unilateralizmas pasiūlytų sprendimą daugumoje sunkiųjų bylų. 

9 Tačiau unilateralizmas leistų kitokį sprendimą: jog ponas O'Brienas tu- 
rėtų laimėti dabar nagrinėjamą bylą, nes nesama nustatytos normos, 
reikalaujančios priešingo sprendimo, bet kad teisėjas turėtų paskelbti 
naują normą ateičiai, kad žmonės ponios McLoughlin pozicijoje galėtų 
gauti kompensaciją vėlesnėse bylose, nes jie tuomet gali apeliuoti į tą 
naują normą kaip jo sprendimu tapusią eksplicitiškos teisės apimties da- 
limi. Teisėjai išties protarpiais taip sprendžia bylą, ne tiesiog kurdami 
naują normą, kur jokia norma neegzistavo, bet panaikina praeities nor- 
mą, kuria būtų galėjusi kliautis laiminti šalis. Ši praktika, vadinama „pro- 
spektyvine“ normos peržiūra, aptariama toliau, 5-ame skyriuje. 

10 Žr. civilinės ir baudžiamosios teisės asimetrijos aptarimą mano kn. Rim- 
tas požiūris į teises (Lietuvos rašytojų sąjungos leidykla, Vilnius, 2004). 

11 Žr., pvz., Bowie v. City of Columbia, 378 U.S. 347 (1964). Britanijos 
teismai buvo daug nerūpestingesni. Žr. Shaw v. Director of Public Pro- 
secutions [1962] A. C. 220. 

12 Unilateralizmas būtų netgi dar efektyvesnis ginant žmones nuo netikėto vals- 
tybės įsikišimo, jeigu fakto klausimų įrodymo naštą visuomet skirtų ieškovui. 

13 Plg. G. Postema, „Coordination and Convention at the Foundations of 
Law“, 11 Journal of Legal Studies 165 (1982). Plg. F. Hayck, Law, Le- 
gislation and Liberty (2 vols., Chicago, 1973, 1976). 

14 Žr. Lewis, supra n. J. 

1 Žr. Guido Calabresi, A Common Law for tbe Age of Statutes (Cambrid- 
ge, Mass., 1982). 

2 Šie argumentai pragmatizmo naudai imponavo Jonathanui Swiftui. Gu- 
liveris praneša: „Šiems teisininkams yra maksima, kad tai, kas padaryta 
anksčiau, galima legaliai padaryti vėl: todėl jie su ypatingu rūpesčiu sten- 
giasi užfiksuoti visus ankstesnius sprendimus, prieštaraujančius visuoti- 
niam teisingumui ir bendrajai žmonijos išminčiai. Šiuos, su precedento 
vardu, jie produkuoja kaip autoritetus pateisinti pačioms perversiškiau- 
sioms nuomonėms“. Gulliver's Travels bk. 4, chap. 5 (1726). Už šią nuo- 
rodą dėkoju Williamui Ewaldui. 

3 Tai esu šiek tiek aptaręs, mėgindamas parodyti sąsajas su kitomis dory- 
bėmis, knygoje A Matter of Principle, 3-iame skyriuje. 

4 Šią dorybę vadinu „procedūriniu“ deramu procesu, kad atskirčiau nuo kitos 
idėjos, taip pat apeliuojančios į teisingumą, kuri latentiškai glūdi Jungtinių 
Valstijų konstitucijos Keturioliktosios pataisos „deramo proceso“ klauzulėje, 
kaip tai buvo pastaraisiais dešimtmečiais interpretuota Aukščiausiojo teismo. 
Žr. mano „Reagan's Justice“, New York Review of Books, Nov. 8, 1984. 

S Prie teisingumo ir teisiškumo skirtumo sugrįšime 6-ame skyriuje. 

Žr. Baker v. Carr, 369 U.S. 186 (1962); Reynolds v. Sims, 377 U.S. 533 
(1964), WMCA, Inc. v. Lomenzo, 377 U.S. 633 (1964); Maryland Com- 
mittee for Fair Representation v. Tawes, 377 U.S. 656 (1964); Davis v. 
Mann, 377 U.S. 678 (1964); Roman v. Sincock, 377 U.S. 695 (1964); 
Lucas v. Forty-Fourtb General Assembly, 377 U.S. 713 (1964). 

7 Plg. Candler v. Crane, Christmas G Co., 1951, 1 visą E.R. 426, ypač 
atskirąją Denningo, L. J. nuomonę, drauge su Hedley Byrne G Co., Ltd. 
v. Heller 6: Partners, Ltd [1964] A.C. 465. 

8 Žr. A Matter of Principle, chap. 3. 

Žr. aptarimą 6-ame skyriuje. 

10 Žr. pravarčias perskyras, taikomas bendrosios grupinės ar kolektyvinės 
atsakomybės problematikai: Joel Feinberg, Doing and Deserving, 9.sky- 
rius (Princeton, 1970). 


11 6-ame skyriuje aš aptariu brolybės pareigas, tas, kurių grupės nariai turi 

vienas kito atžvilgiu dėl bendros narystės, ir teigiu, kad tam tikromis 
aplinkybėmis politinės bendruomenės gali būti traktuojamos kaip re- 
miančios tokias brolybės pareigas. Todėl turėčiau aiškiai pasakyti, kad 
kolektyvinės atsakomybės principų, kuriuos nagrinėjome šiame aptari- 
me, netraktuoju kaip brolybės pareigų aspektų, kurie galioja tik tuomet, 
kai ką tik paminėtos sąlygos yra patenkinamos. Palieku atvirą klausimą, 
kokiu mastu jie galioja, pavyzdžiui, politinėse bendruomenėse, kurios 
yra nepakankamai egalitariškos, kad būtų laikomos broliškosiomis aso- 
ciacijomis tos rūšies, kuri aptariama 6-ame skyriuje. 

12 Thomas Nagel, „Ruthlessness in Public Life“, Mortal Ouestions 84 (Camb- 
ridge, 1979). 


6. INTEGRALUMAS 


1 Teisiškumas kaip teisingumas (nors ir ne tokia primityvia, ekstremalia 
forma) yra Rawlso klasikinės A Theory of Justice (Cambridge, Mass., 
1971) objektas. Žr. p. 197-198 bei 221-224. Taip pat žr. jo „Kantian 
Constructivism in Moral Theory“, 77 Journal of Pbilosopby 515 (1980). 

2 Šios kraštutinės pozicijos laikosi utilitarinės demokratijos teorijos. Žr. 
James Mill, „Essay on Government“, J. Lively and J. Rees, Utilitarian 
Logic and Politics (London, 1978). 

3 Vėliau šiame skyriuje ir 10-ame skyriuje aš toliau svarstau sąsają tarp 
daugumos valios ir teisingumo. Jeigu politinio teisingumo nervas yra 
politinės įtakos lygybė, tai vienokia ar kitokia proporcinio balsavimo 
forma teikia teisingesnę rinkimų struktūrą nei paprastas daugumos bal- 
savimas, tačiau, kaip aš įrodinėju tekste, proporcinis balsavimas dažnai 
yra netinkamas. Keliuose artimiausiuose teksto puslapiuose aš aptariu 
specialų metodą užtikrinti tos rūšies proporcinei įtakai, kurią teisingu- 
mas rekomenduoja normaliame mažoritariniame rinkimų procese, meto- 
dą, kurį aš vadinu „šaškių lentos“ sprendimu. Aš tvirtinu, jog kadangi 
teisingumas remia „šaškių lentos“ sprendimus, mes turime ieškoti kokio 
nors kito argumento jiems atmesti, jeigu manome juos esant neteisingus. 

4 Žr. Alexander M. Bickel, The Supreme Court and the Idea of Progress, 
109-117, 151-173 (New Haven and London, 1978). 

5 Žr. Taking Rigbts Seriously passim, bet ypač 5-ą ir 7-4 skyrius. 

6 Terminas ,„cbeckerboard“ (šaškių lenta) kartais vartojamas apibūdinti įsta- 
tymams, darantiems perskyras, kurios nėra arbitralios šiuo būdu, o vei- 
kiau pretenduoja pateisinti politinę nuostatą, kuriai geriausiai tarnauja 
aptariamosios diskriminacijos. Aš ketinu šį žodį vartoti apibūdinti tik 
tiems įsatymams, kurie demonstruoja principo nekoherentiškumą ir ku- 
rie gali būti pateisinti (jeigu iš viso gali būti pateisinti) tik teisingo politi- 
nės galios paskirstymo tarp skirtingų moralės šalių pagrindais. 

7 Vienu atžvilgiu tai per paprastas nusakymas modelio, kuriuo mes vado- 
vaujamės. Mes žinome, jog nepriklausomi principai, kuriems mes prita- 
riame, kartais konfliktuoja ta prasme, kad tam tikru konkrečiu atveju mes 
negalime patenkinti abiejų. Pavyzdžiui, galėtume manyti, kad žmonės tu- 
rėtų būti laisvi daryti tai, ką nori, su savo turtu, taip pat kad žmonės turėtų 
pradėti gyvenimą vienodomis sąlygomis. Tuomet kyla klausimas, ar tur- 
tingiems žmonėms turėtų būti leidžiama palikti savo turtą savo vaikams, 
ir mes galėtume manyti, kad mūsų du principai šiuo klausimu stumia prie- 
šingomis kryptimis. Mūsų modelis reikalauja, kaip matysime, kad šio konf- 
likto išsprendimas pats būtų pagrįstas principais. Paveldėjimo mokesčių 
schema galėtų pripažinti abu principus tam tikros sąsajos dėka, nustatyda- 
ma mokesčių tarifus, kurie yra ne visai konfiskaciniai. Tačiau mes tvirtina- 
me, jog kad ir kokį tų dviejų principų reliatyvų svarumą presuponuoja tas 
sprendimas, jis turi išlikti pastovus visoje schemoje, ir kad kiti sprendimai 
kitais klausimais, susijusiais su tais pačiais dviem principais, taip pat gerb- 
tų tą nustatytą svarumą. Bet kuriuo atveju šios rūšies konfliktas yra kitoks 
negu „šaškių lentos“ įstatymuose glūdintis prieštaravimas, kurį aprašiau 
tekste. Mat tuose įstatymuose vienas teisiškumo principas nėra nusveria- 
mas ar patikslinamas kito kokiu nors būdu, kuris išreiškia tų dviejų princi- 
pų reitingą. Čia dalyvauja tik vienas principas; jis pripažįstamas vienos 
grupės atveju ir nepripažįsatmas kitos atveju; o būtent šitai atmeta mūsų 
deramumo jausmas. 

8 Žr. 2-4 išnašą. Mes galime lengvai įsivaizduoti kitus pavyzdžius komp- 
romisų, kuriuos mes akceptuotume kaip atvejus, kai nenusižengiama in- 
tegralumui, nes paisoma teisiškumo principų, kuriuos mes pripažįsta- 


me, nors patys jų neremiame. Žmonės, kurie opnuoja mirties bausmei iš 

principo, akceptuos nusikaltimų, baudžiamų mirtimi, sąrašo sutrumpi- 
nimą, jeigu tie, kurie baudžiami mirtimi, yra morališkai labiau smerktini 
ar kokiu kitu būdu galimi išskirti pagal standartus, bendrai pripažįsta- 
mus baudžiamojoje teisėje; jie akceptuos tai daug mieliau nei, pavyz- 
džiui, sistemą, kuri leidžia kai kuriems nusikaltėliams, kaltinamiems mir- 
timi baudžiamu nusikaltimu, išvengti mirties burtų traukimo dėka. 

9 Šių konstitucinių kompromisų negalime paaiškinti taip, kaip paaiškina- 
me palikimo mokesčio sprendimą, aprašytą 2-oje išnašoje, - argumen- 
tuodami, kad kompromisai kiekvienam iš dviejų nepriklausomų ir kon- 
kuruojančių principų priskiria deramą svarumą. Joks antrinio pobūdžio 
(second-order) principo argumentas negali pateisinti draudimo Kongre- 
sui apriboti vergvaldystę iki tam tikrų metų. Madisonas sakė, kad toks 
potvarkis yra „didesnė negarbė nacionaliniam charakteriui nei nieko apie 
tai nesakanti Konstitucija“ (2 Farrand's Debates 415-416). Už šią nuo- 
rodą esu dėkingas Williamui Nelsonui. Aukščiausiojo teismo sprendi- 
mo, kuris atrodo nusižengiąs integralumui, pavyzdį žiūrėkite Maber v. 
Roe, 97 S.Ct. 2376, ir Laurence Tribe, American Constitutional Law 
973 n. 77 (Mineola, N.Y., 1978). 

10 Žr. bendrai Tribe, supra n. 9, secs. 16-6-16-7. Willliamas Nelsonas kny- 
goje The Fourteentb Amendment: From Political Principle to Judicial 
Doctrine (rengiama spaudai), 8-ame ir 9-ame skyriuose, aiškinasi Ketu- 
rioliktosios pataisos kūrėjų įsipareigojimą integralumui. 

11 Roev. Wade, 410 U.S. 113. 

12 Žr. United States Supreme Court, Thoraburgb v. American College of 
Obstetricians, Brief for the United States as Amicus Curiae, July 1985. 

13 Šis žodis nėra pats tinkamiausias, nes jis etimologiškai yra vyriškosios 
giminės. Aš turiu galvoje ir seserystę arba idėją, bendrą šiems lotyniškos 
kilmės terminams. 

14 Esu dėkingas Jeremy'ui Waldronui už tai, kad atkreipė mano dėmesį į 
Kantą ir Rousseau šiuo požiūriu. 

15 Žr. juridinių teisių nerūpestingumo ir viešosios tvarkos pažeidimų atve- 
jais aptarimą 8-ame skyriuje. 

16 Žr. Rawls, Theory of Justice, 11-22, 118-192. 

17 Id. 333-362. Taip pat žr. jo „Kantian Constructivism“, 569. 

18 Nors šis argumento pavadinimas plačiai vartojamas, Rawlas (ir Nozickas ir 


kiti, sekdami jais) jį vadina teisingumo principo argumentu (the argument 
from the principle of fairness). Aš šio pavadinimo nevartoju, nes „teisingu- 


mo“ terminą vartoju kita prasme, aprašyta S-ame bei šiame skyriuje. 


19 Tai Roberto Nozicko argumento prieš sąžiningo žaidimo principą kaip 


politinio autoriteto bazę adaptacija. Žr. jo Anarchy, State and Utopia, 
93-95 (New York, 1974). 


20 Šeima rodo, kad skirtingi brolybės santykiai yra ne tik skirtingu laips- 


niu galimi pasirinkti, bet ir galimi pasirinkti skirtinga pasirinkimo pras- 
me. Taip pat ji rodo, kad brolybės motyvai gali būti skirtingai kombi- 
nuojami su kitų rūšių motyvais pripažinti įvairias pareigos formas. Tė- 
vai apsisprendžia turėti vaikų, tačiau - bent jau esamomis technologi- 
jos būklės aplinkybėmis — negali pasirinkti vaikų, kurie jiems gims. 
Vaikai nepasirenka savo tėvų, tačiau dažnai turi tokių motyvų jiems 
įsipareigoti, kurių neturi įsipareigoti broliams ir seserims, kurių jie ly- 
giai taip pat nepasirenka kaip ir tėvų. Todėl įdomu tai, jog pareigų 
klasė, kurią mes svarstome, yra pavadinta pagal saitą tarp brolių ir 
seserų, laikomą tos klasės paradigma. 


21 Ar galime šį abipusiškumo reikalavimų deramo konkretumo lygio fiksa- 


vimo galvosūkį išspręsti atskirdami klausimą, kada žmonės yra brolybės 
bendruomenės nariai, nuo klausimo, kokią pareigą tuomet kiekvienas 
turi kitų atžvilgiu tos bendruomenės viduje? Jeigu galime, tai vienas klau- 
simas būtų - kada kas nors yra mano draugas, o kitas - kaip aš turiu jį 
traktuoti dėl mūsų draugystės. Jeigu šis atskyrimas būtų prasmingas, į 
pastarąjį klausimą galėtume atsakyti tvirtindami, kad aš jam nesu įsipa- 
reigojęs labiau nei, jo manymu, jis įsipareigojęs man. Tačiau šis sprendi- 
mas nekoherentiškas, be kitų keblumų, dėl to, kad kitas nežinotų, kokią 
pareigą jis turi mano atžvilgiu, kol aš nesu nusprendęs, kokią pareigą aš 


turiu jo atžvilgiu, o starto pozicijoje to nežinojau. 


22 Už šį pavyzdį lieku skolingas Donaldui Davidsonui. 


23 


Si skubota pastaba, kurios implikacijų aš toliau neplėtoju, suponuoja 
stambius klausimus dėl teisingumo, įskaitant klausimus, kokiu mastu tei- 
singumas taikytinas anapus žmonių sferos bent jau kai kuriems kitiems 


gyvūnams. 

24 Čia aš ignoruoja ypatingą Šiaurės Airijos problemą. 

25 Žr. personifikacijos aptarimą 5-ame skyriuje. 

26 Šios rūšies rūpestis kartais vadinamas „altruizmu“. Žr. Duncan Kennedy, 
„Form and Substance in Private Law Adjudication“, 89 Harvard Law 
Review 1685 (1976). 

27 Nėra taip jau akivaizdu, kad iš tiesų apėmė. Žr. Robert M. Cover, Justice 
Accused: Antislavery and Judicial Process (New Haven, 1975) ir mano 
recenziją: Times Literary Supplement, Dec. 5, 1975. 

28 Saif Ali v. Sydney Mitchell G Co. [1980] A.C. 198. 

29 Tačiau žr. Brown bylos sprendimo įgyvendinimo aptarimą 10-ame 
skyriuje. 

30 Kitur esu pamėginęs aprašyti ir apginti perskyrą tarp principo ir politi- 
nės nuostatos; žr. Taking Rigbts Seriously, 4-as sk. ir „Appendix“ (liet: 
Rimtas požiūris į teises); Ronald Dworkin and Contemporary Jurispru- 
dence, 263-268 (Marshall Cohen ed., New York and London, 1984). Ši 
perskyra dažnai naudojama kn. A Matter of Principle. 

31 Ši mintis plėtojama 8-ame skyriuje. 

32 Sakyčiau, jog tai buvo pamatinis Gouriet v. The Union of Post Office 
Workers bylos [1977] klausimas, neišryškintas nuomonėse: 1 All E. R. 
696 (Court Of Appeal), 1978 A.C. 435 (House of Lords). 


7. TEISĖS INTEGRALUMAS 


1 Galbūt tai ir neįmanoma užduotis; galbūt šis projektas yra pasmerktas net 
ne produkuoti nepakeliamai blogą romaną, bet iš viso neprodukuoti jo- 
kio romano, nes geriausia meno teorija reikalauja vieno kūrėjo arba, jeigu 
kūrėjų daugiau negu vienas, kiekvienas turi turėti kokią nors kontrolę 
visumos atžvilgiu. (Tačiau kaip dėl legendų ir anekdotų? Kaip dėl Senojo 
Testamento, ar - jei remtumėmės kai kuriomis teorijomis — su Iliada?) 
Nėra reikalo šį klausimą čia gvildenti toliau, nes mane domina tik tai, jog 
ta užduotis prasminga, kad kiekvienas grandinės romanistas gali turėti 
tam tikrą nuovoką apie tai, ką daryti jis prašomas, kad ir kokių rezervacijų 
jis turėtų apie vertę ar pobūdį to, kas vėliau bus produkuota. 

2 Žr. debatus, nurodomus 2-ame skyriuje, išn. 16. 

Žr. A Matter of Principle, sk. 7. 
Heraklis vaidino svarbų vaidmenį knygoje Rimtas požiūris į teisę, 4 sk. 
Žr. kritinių teisės studijų aptarimą toliau šiame skyriuje. 


on EL 


Ginčas, aprašytas 1-ame skyriuje, tarp lordų Edmundo Davieso ir Scar- 

mano McLougblin byloje, sakyčiau, buvo ginčas būtent dėl šio teiginio. 

Edmundo Davieso sugestijos dėl argumentų, kurie galėtų pateisinti 

perskyrą tarp kompensuotinos ir nekompensuotinos emocinės žalos, at- 

rodo, apeliavo į politinės nuostatos argumentus, kurių Scarmanas neno- 
rėjo pripažinti priimtinais. 

Žr. Rimtas požiūris į teisę, 4-ą sk. 

8 Žr. Thomas v. Winchester, 6 N.Y. 397, ir MacPberson v. Buick Motor 
Co., 217 N. Y. 382, 111 N.E. 1050. | 

9 Naujausias itin erdvios integralumo sampratos pavyzdys yra C. Haaro 
ir D. Fesslerio The Wrong Side of the Tracks (New York, 1986). 

10 Žr., pvz., Benjamino Cardozo sprendimą Hynes v. New York Central 
R.R. Co. byloje (231 N.Y. 229). 

11 Šiuos įvairius argumentus, kodėl sėkminga interpretacija turi siekti der- 
mės su praeities teisėjų nuomonėmis kaip ir su pačiais sprendimais, 9- 
ame skyriuje svarstau praeities legislatyvinių dokumentų reikšmės apta- 
rimo kontekste. 

12 Turiu galvoje perskyrą bei specialią teisingumo (fairness) prasmę, apra- 
šytą 6-ame skyriuje. 

13 Tačiau žr. „pasyvizmo“ kaip konstitucinio bylų sprendimo teorijos apta- 
rimą 10-ame skyriuje. 

14 Žr. skirtingų integralumo lygmenų aptarimą 11-ame skyriuje. 

15 Nesutarimas tarp lordų Diplocko ir Edmundo Davieso iš vienos pusės ir 

vikonto Dilhourne'o iš kitos pusės garsiojoje religinių jausmų įžeidimo 

byloje R. v. Lemon [1979], 1 All ER 898, iliustruoja nuostatą, kaip svar- 
bu neignoruoti ryšio tarp pokyčių populiariojoje moralėje ir lokaliojo 
prioriteto puoselėjamų atribojimų. Lordai reikalavo, kad teisė, reguliuo- 
janti religinių jausmų įžeidimą, būtų interpretuojama taip, kad atspindė- 
tų pokyčius kitose baudžiamosios teisės dalyse; vikontas - kad religinių 
jausmų įžeidimą reguliuojanti teisė - dėl kažin kokios priežasties, kurios 


jis nepaaiškino, - turi būti laikoma atskira savarankiška sritimi. 

16 Žr. D. Kennedy ir K. Klare, „A Bibliography of Critical Legal Studies“, 
94 Yale Law Journal 461 (1984). 

17 Žr. simpoziumo, skirto kritinėms teisės studijoms, medžiagą: 36 Stan- 
ford Law Review 1 (1984). 

18 Puikūs tokio pobūdžio istorijos rašymo pavyzdžiai yra Robert Gordon, 
„Historicism in Legal Scholarship“, 90 Yale Law Journal 1017 (1981), 
bei „Critical Legal Histories“, 36 Stanford Law Review 57 (1984). Taip 
pat žr. istorijos darbus, nurodytus Kennedy ir Klare, supra n. 16. 

19 Nesenas Marko Tushneto liberalizmo nusakymas reprezentuoja šios po- 
litinės teorijos aiškinimus, kuriuos esu aptikęs kritinių teisės studijų lite- 
ratūroje. Jis pripažįsta, kad „bet koks reziumuojamasis klasikinio libera- 
linio požiūrio apibūdinimas - Hobbeso, Locke'o, Millio bei Dworkino 
ir Rawlso liberalizmo - neišvengiamai bus karikatūriškas“. Tačiau tuo- 
met jis pateikia tokį aprašymą - ar veikiau padirbinį. „Liberalizmo psi- 
chologija postuluoja autonomiškų individų pasaulį, kur kiekvienas ar 
kiekviena vadovaujasi savo idiosinkratiškomis vertybėmis ir tikslais, iš 
kurių nė vienas negali būti vertinamas kaip labiau arba mažiau legitimus 
negu tie, kurių laikosi kiti. Tokiame pasaulyje žmonės egzistuoja kaip 
izoliuotos individualumo salos, ir santykius, kuriuos jie nusprendžia ini- 
cijuoti, galima metaforiškai apibūdinti kaip užsienio reikalus ...Libera- 
liojo individualizmo pasaulyje ...jeigu vieno asmens vertybės reikalauja 
iš to asmens, pavyzdžiui, pasisavinti kito nuosavybę, auka negali ape- 
liuoti į kokį nors koreguojamąjį principą, kuriam turėtų paklusti pažei- 
dėjas“. (Žr. Tushnet, „Following the Rules Laid Down: A Critigue of 
Interpretivism and Neutral Principles“, 96 Harvard Law Review 781, 
783 ff., [1983].) Čia padarytos kelios reikšmingos klaidos. Pirma, dau- 
guma Tuchneto liberalų eksplicitiškai pripažįsta, jog žmonėms paprastai 
rūpi kito likimas. Jokie iš jų argumentų nepriklauso nuo absurdiškos 
prielaidos, kad žmonių negali sieti bendros vertybės, kurių pakanka iš- 
laikyti visuotinai suprantamai kalbai ir kitoms socialinėms institucijoms, 
o, pavyzdžiui, Johnas Rawlsas rūpestingai neigė tą prielaidą. Žr. jo „Kan- 
tian Constructivism in Moral Theory“, 77 Journal of Philosophy 515 
(1980), ir jo „Justice as Fairness: Political Not Metaphysical“, 14 Pbilo- 
sopby and Public Affairs 223 (1985). (Kai kurie Rawlso Teisingumo teo- 

rijos (A Theory of Justice [Cambridge, Mass., 1977]) skaitytojai klysta 
manydami, jog kits kito atžvilgiu interesų neturintys „pradinės pozici- 
jos“, kurią jis sukonstravo kaip analitinį instrumentą, dalyviai buvo su- 
manyti išreikšti jo žmogaus prigimties teorijai. Pats tekstas tokiam netei- 
singam perskaitymui pagrindo neduoda, ir nuo tokios interpretacijos 
atsiribojama ką tik nurodytuose vėlesniuose straipsniuose.) Antra, nė 
vienas iš šių „liberalų“, išskyrus Hobbesą (kodėl Hobbesą reikėtų laikyti 
liberalu?) nesilaikė jokios formos skeptiškos pažiūros į galimybę, jog 
asmens pasirinktas gyvenimo kursas gali būti geresnis ar vertingesnis 
negu kito. Pavyzdžiui, Millis, kaip gerai žinoma, atmetė skepticizmą dėl 
personalinių vertybių. Kritinių teisės studijų liberalizmo pavaizdavimas 
tą skepticizmo formą, kurią dauguma liberalų atmeta, painioja su visiš- 
kai kitu principu, kurį jie pripažįsta, - kad teiginiai apie reliatyvią asme- 
ninių tikslų vertę neteikia kompetentingų pateisinimų reguliatyviniams 
politiniams sprendimams. Trečia, šis liberalizmo pavaizdavimas painioja 
tą principą - dėl valdymo neutralumo gėrio sampratų atžvilgiu - su ta- 
riamu neutralumu teisingumo principų atžvilgiu, kurį liberalizmas, ka- 
dangi jis yra teisingumo teorija, turi atmesti. Absurdiška sakyti, jog libe- 
ralas negali apeliuoti į teisingumo principą, kad paaiškintų, kodėl tiems, 
kurių „vertybės“ verčia juos kėsintis į kitų gerovę, turėtų būti neleidžia- 
ma to daryti. Tushnetui nederėjo padaryti tokių klaidų aiškinant, ką jo 
„klasikiniai liberalai“ mano. Jis cituoja vieną mano straipsnį kaip patvir- 
tinimą jo supratimo, ką aš, drauge su kitais jo liberalais, manau. Tame 
straipsnyje aš plėtoju argumentą, jog konstitutyvi liberalizmo moralė 
„yra lygybės teorija, kuri reikalauja oficialaus neutralumo to, kas yra 
vertinga gyvenime, teorijų atžvilgiu. Šis argumentas sukels įvairių prieš- 
taravimų. Būtų galima sakyti, kad, šitaip suvokiamas, liberalizmas yra 
pagrįstas skepticizmu dėl gėrio teorijų arba kad jis remiasi skeptiška pa- 
žiūra į žmogaus prigimtį, anot kurio žmonės yra atomai, galintys egzis- 
tuoti ir save realizuoti nepriklausomai nuo politinės bendruomenės. ...[ Ta- 
čiau] liberalizmas negali būti pagrįstas skepticizmu. Jo konstitutyvi mo- 
ralė numato, jog žmonės jų valdžios turi būti traktuojami kaip lygūs ne 
dėl to, kad politinė moralė negali atskirti teisingumo nuo neteisingumo, 


bet dėl to, kad būtent toks traktavimas yra teisingas. Liberalizmas nesi- 

remia jokia ypatinga personalumo teorija, taip pat neneigia, jog daugu- 
ma žmonių manys, kad jiems yra gerai būtent būti aktyviems visuome- 
nėje. Liberalizmas nėra prieštaringas: Liberalioji lygybės samprata yra 
politinės organizacijos principas, kurio reikalauja teisingumas, o ne in- 
dividams deramas gyvenimo kelias“. Žr. A Matter of Principle, 203. 

20 „Esama dviejų principų, besivaržančių dėl dėmesio [nelaimingų įvykių kom- 
pensacijos teisėje]. Dabar teikiama pirmenybė deklaratyviai individualis- 
tiniam principui. Kompensuotiną žalą padariusio asmens teisinė atsako- 
mybė turi būti apribota, kad būtų užtikrinta kokia nors apytikrė koreliaci- 
ja tarp kaltės laipsnio ir atsakomybės masto. Atitinkamai, remiantis cent- 
rine kaltės sąvoka, atsakovas yra teisiškai atsakingas tik už tą žalą, kurią 
galima reikalauti numatyti (reasonably foreseeable)... Tačiau išskirtinis klio- 
vimasis tokiu principu galėtų visiškai nekaltoms ir atlyginimo vertoms 
aukoms neleisti gauti kompensacijos. Todėl esama konkuruojančio, ne 
tokio dominuojančio, tačiau įtvirtinto kontrprincipo. Šio reikalavimu, kom- 
pensuotiną žalą padarę asmenys yra teisiškai atsakingi už bet kokias tie- 
siogines savo veiksmų pasekmes, nepaisant to, kad jos galbūt nėra tokios, 
kurių numatymo galima reikalauti. Nors šis principas tam tikrą laiką kles- 
tėjo ir dominavo, dabar jo taikymas varžomas tais atvejais, kai aukos, kaip 
antai hemofilikai, yra itin pažeidžios: „kompensuotiną žalą padaręs as- 
muo privalo suteikti pagalbą savo aukai įvykio vietoje“... Kiekvienas iš šių 
principų yra išvestas - ir įgaliojamas — iš dviejų visiškai skirtingų teisingos 
demokratinės visuomenės vizijų. Viena pagrįsta individualizmu, reprezen- 
tuojančiu pasaulį kaip susidedantį iš nepriklausomų ir savipakankamų as- 
menų, kurie pasikliaudami savimi planuoja ir užtikrintai vykdo savo gy- 
venimo planus. Vertybės ir skoniai yra reliatyvūs ir subjektyvūs... Kita 
vizija kyla iš kolektyvizmo, kuris regi pasaulį kaip sudaromą vienas nuo 
kito priklausomų ir bendradarbiaujančių asmenų. Pripažindama individų 
pažeidumą, ji skatina didesnį solidarumą ir altruizmą... Kiekviena iš šių 
vizijų reprezentuoja tik dalinį ir nepilną socialinio gyvenimo ir jo galimy- 
bių vaizdą... Kad ir kokį principą [asmuo] renkasi, tai tiesiog jo pasirink- 
toji pirmenybė... tam, kuris su juo nesutinka, jis negali pasakyti nieko, kas 
aną įtikihtų“. Allan Hutchinson, „Of Kings and Dirty Rascals: The Struggle 
for Democracy“, 1985 Oueen's Law Journal 273, 281-283. 

Daugelio motto, populiarių kritinėse teisės studijose, klestėjimas prik- 
lauso nuo šio argumento. Pavyzdžiui, šiuo atveju aptinkame tą patį 
klaidingą liberaliojo „individualizmo“, kaip sietino su socialiniu ato- 
mizmu ir su „vertybių“ subjektyvumu, apibūdinimą, kurį pažymėjome 
19-oje išnašoje. Čia - ir pažįstamas išorinio ir vidinio skepticizmo pai- 
niojimas, įgalinantis pažįstamą priekaištą, jog liberalai nesuvokia, kad 
moraliniai įsitikinimai yra „paprasčiausiai“ preferencijos, tad žmonės 
„neturi ką pasakyti“ joms paremti. (Nesvarbu, jog liberalai čia pat kal- 
tinami būtent tokios fomos subjektyvizmu.) Dabar mums rūpi priešta- 
ringumo diagnozė: nelaimingus įvykius reguliuojančią teisę sakoma 
esant ne tik sudėtingą, - dėl to, kad čia funkcionuoja du skirtingi prin- 
cipai, - bet ir prieštaringą, nes šie negali sugyventi, net kaip principai. 
Tačiau šis teiginys pagrįstas šiurkščia logikos klaida: jis argumentuoja 
neteisinga linkme. Galbūt tas, kuris laikytųsi keisto ir sunkiai suvokia- 
mo požiūrio, jog žmonės yra visiškai „nepriklausomi ir savipakanka- 
mi“, iš tiesų būtų palankus numatomumo testui teisinės atsakomybės 
dalykuose. (Liberalus manoma laikantis šio keisto požiūrio, o gal ir 
būtų galima rasti kokį nors liberalą, kuris tokio požiūrio laikosi. Ta- 
čiau vargu ar tai Millio ar Rawlso, ar bet kurio iš kitų filosofų, įtakin- 
gų liberaliojoje tradicijoje, požiūris.) Taip yra nebūtinai, nes jis gali 
manyti, jog hemofilikams reikia, kad jų „nepriklausomi“ planai taip 
pat būtų ginami ir kad „užtikrinti“ ir savipakankami asmenys, padarę 
kompensuotiną žalą, turėtų įsigyti draudimą nuo griežtos teisinės atsa- 
komybės ir pripažinti pasekmes, jeigu to nepadaro. Tačiau bet kuriuo 
atveju problema ne šitai - klausimas veikiau tas, ar tik tas, kuris laiky- 
tųsi to keisto požiūrio, galėtų būti palankus tam testui. Kodėl protin- 
gesnis asmuo, kuris suvokia, kad „pasaulį sudaro vienas nuo kito prik- 
lausomi ir bendradarbiaujantys asmenys“, ir kurį jaudina apeliacija į 
„solidarumą ir altruizmą“, turėtų nejausti atjautos neatsargiam vairuo- 
tojui, kuris patiria nelaimę - partrenkia hemofiliką, - tokios pačios 
atjautos, kokią jis jaučia pačiam hemofilikui? 

Taigi užtikrintas tų dviejų principų priskyrimas dviem viena kitai prieš- 
taraujančioms visuomenės „vizijoms“ yra prokrustiškas ir nepagrįstas. 
Šie principai yra neapeinami kiekvieno gero atsako į pasaulio sudėtin- 

gumą aspektai. Jie skiriasi tik tuo, kaip paskirsto nuostolio riziką tarp 
dviejų veikėjų, iš kurių vienas turi patirti nuostolius dėl kito veiksmų ar 
situacijos, ir yra neįtikima manyti, jog tas, kuris skirtingomis aplinkybė- 
mis priima skirtingą sprendimą, tam tikromis aplinkybėmis nuostolį skir- 
damas veikėjui, o kitomis - aukai, dėl to yra moraliai šizofreniškas. Proble- 
ma, Herakliui kylanti susidūrus su serija sprendimų, kuriuos aprašo šis 
kritikas, iš tikrųjų nėra labiau bauginanti nei ta, su kuria jis susidūrė 
mūsų tekste prieš akimirką, ir galbūt ji netgi yra daug paprastesnė. Jis 
sukonstruoja du principus: jog žmonės neturėtų būti laikomi atsakingais 
už tai, kad lėmė žalą, kurios nebuvo galima reikalauti numatyti, ir kad 
žmonės neturėtų būti pasmerkiami nenaudai, sumažinant teisinės ap- 
saugos lygį, dėl fizinių negalių, kurios nuo jų nepriklauso. Jam nesunku 
pripažinti, kad delikto teisėje ir apskritai teisėje veikia abu šie principai 
ir nesunku abu pripažinti abstraktaus principo lygmeniu. Šie principai 
kartais konkuruoja, tačiau vienas kitam neprieštarauja. Jis klausia, ar 
tais atvejais, kai jie konfliktavo, praeities sprendimai tą konfliktą išsprendė 
koherentiškai. Galbūt išsprendė, tačiau kad ir kokį to sprendimo aiški- 
nimą jis pripažįsta, tas aiškinimas greičiausiai iš jo pareikalaus kai ku- 
riuos praeities sprendimus - tuos, kurie patenka anapus tam tikros lini- 
jos, - laikyti klaidomis. Galbūt ne: galbūt darni teisinė sistema turi visus 
tokio konflikto atvejus traktuoti vienodai. Tada jis turi paklausti - dabar 
jau įprastu būdu, - ar vieno iš principų, iš kurių gali rinktis sistema, 
galimybę galima pašalinti dermės pagrindais; jeigu nė vieno negalima 
pašalinti, jis turi nuspręsti, kuris yra pranašesnis asmeninėje ir politinėje 
moralėje, ir nors kiti nuspręstų kitaip, savaime tatai nėra prieštaravimas 
jo pasirinkimui. 


21 Žr. simpoziumo apie kritines teisės studijas medžiagą: supra 17 išn. 


8. BENDROJI TEISĖ 


1 Kai kurie teisininkai susigundė pažymėtinu teiginiu, jog vien tik šis 
principas teikia viską, ko net ir Herakliui reikia, kad galėtų sukonstruoti 
visa apimančią visų teisės dalių, pradedant konstitucine struktūra ir 


baigiant įrodymo normomis ir procedūrinėmis detalėmis, interpreta- 

ciją. Bendrai apie tai žr.: Richard A. Posner, The Economic Analysis of 
Law (2nd ed., Boston, 1977). Suprantama, šis didingas teiginys turi 
subliukšti, jeigu subliūkšta ir ribotesnio pobūdžio teiginys, kurį dar 
svarstysime, - jog jis teikia geriausią netyčinę žalą reguliuojančios tei- 
sės interpretaciją. 

2 Žr. teisėjo Learnedo Hando šio principo formuluotę byloje United Sta- 
tes v. Carroll Towing Co., 159 F. 2d 164 , 173 (2d Cir. 1947). 

3 Zr. Posner, supra n. 1, 10-12. 

Bendrai apie tai žr. Guido Calabresi, The Cost of Accidents (New Ha- 
ven, 1970); Calabresi, „Transaction Costs, Resource Allocation and Lia- 
bility Rules - A Comment“, 11 Journal of Law and Economics 67 (1968); 
Ronald Coase, „The Problem of Social Cost“ 3 Journal of Law and Eco- 
nomics 1 (1960). Žr. taip pat Guido Calabresi ir A. Douglas Melamed, 
„Property Rules, Liability Rules, and Inalienability: One View of the 
Cathedral“, 85 Harvard Law Review 1089 (1972). 

5 Žr. Calabresi and Melamed, supra n. 4, 1089, 1096-1097. 

6 Verta atkreipti dėmesį į tai, kaip šis argumentas teikia paramą - eko- 
nominio principo vardu - „numatomumo testui“, kurį pasitelkia 5-oji bei - 
kvalifikuota forma - 6-oji interpretacijos, svarstomos 7-ame skyriuje. 

7 Žr., pvz., debatus dėl aplaidumo kategorijos arba griežtos teisinės atsako- 
mybės nuostatos pasirinkimo pagrindu teisinei atsakomybei pagrįsti ekono- 
minių pasekmių: Posner, supra n. 1, 137-142; Polinsky, „Strict Liability vs. 
Negligence in a Market Setting“, 70 American Economic Review: Papers 
and Proceedings 363 (1980). Bendresnį aptarimą rasite: „Symposium: Effi- 
ciency as a Legal Concern“, 8 Hofstra Law Review 485-770 (1980). 

8 Žr., pvz., Union Oil Co. v. Oppen, 501 F. 2d 558 (9th Cir. 1974). 
Ankstesnę šio argumento versiją ir tąsą (apie ekonominę interpretaciją) 
žr. kn. A Matter of Principle, 12-ą ir 13-ą sk. 

10 Turiu galvoje tai, jog šis čia aprašytasis argumentas yra utilitarinio argu- 
mento forma, o ne tai, kad bet koks utilitarinis argumentas privalo būti 
tokios formos. Kai kurie filosofai, save laikantys utilitaristais, laikosi 
nuomonės, kad gerovė ar gyvenimo komtortas, kuriuos jie siekia maksi- 
mizuoti, toli gražu nėra tiesiog laimės dalykas. Tačiau kadangi yra labai 


neįtikima, jog materialinės gerovės maksimizavimo teisinė schema mak- 

simizuotų gerovę ir pagal kokią nors sampratą, jautresnę nei laimės ka- 
tegorija kitiems žmogiškojo klestėjimo komponentams, dabartinio ar- 
gumento kontekste svarstau tik istoriškai įprastesnę utilitarizmo formą, 
kuri teikia laimei kone išskirtinį vaidmenį fiksuojant gerovę. 

11 Žr., pvz., R. M. Hare, Moral Thinking: Its Levels, Methods, and Point 
(London, 1981). 

12 Žr. mano „In Defence of Eguality“, 1 Social Pbilosopby and Policy 24 
(1983). 

13 Žr. mano „What is Eguality? Part 1: Eguality of Welfare“, 10, Pbilosopby 
and Public Affairs 185 (1981) ir „Part 2: Eguality of Resources“, 10 
Philosophy and Public Affairs 283 (1981). 

14 Robertas Nozickas manė, kad lygybė, vadovaujantis kai kuriomis samprato- 
mis, neišvengiamai bus sugriauta beveik visų rūšių rinkos transakcijų - tai 
sudaro jo garsiojo Wilto Chamberlino pavyzdžio jėgą (žr. jo Anarchy, State, 
and Utopia 160-164 [New York, 1974]). Tačiau jis turėjo galvoje materia- 
liąją lygybę ir būtų klaidinga tarti, - tai argumentuoju tekste, - kad šią pa- 
sekmę lemia kiekviena lygybės samprata, kitokia nei libertarinė samprata. 

15 Aš daugiausiai ignoruoju vieną svarbų klausimą, būtent ar — ir kada — 
mes kaip individai turime teisę laikytis bendros leistinumo nuostatos 
savo turto panaudos atžvilgiu, kai manome, kad viešoji schema yra ne- 
galima apginti pagal jokią įtikinamą lygybės sampratą. Įvairūs argumen- 
tai galėtų būti siūlomi pateisinti leistinumo laikyseną net ir šiomis aplin- 
kybėmis. Pavyzdžiui, atsakomybės skirtis, kurią aptarėme tekste, yra be- 
ne geriausia strategija pasiekti deramam lygybės lygiui pagal priimtiną 
sampratą, net kai lygybė dar nėra pasiekta net netobulu pavidalu. Ar 
galbūt bet kokia kita strategija, kuri nustato nuožmesnes moralines prie- 
voles individams pavieniui, vestų į „viktimizaciją“, t. y. suponuotų to- 
kias moralines prievoles, kad bet kuris individas, kuris jas pripažintų, 
būtų įpareigotas užimti ekonominę poziciją, blogesnę nei ta, kurią jis 
turėtų pagal tikrai egalitarinę schemą. Ar galbūt daugumos individų spren- 
dimų dėl savo nuosavybės, pavieniui 1mant, pasekmės yra tokios margos 
ir nenuspėjamos, kad niekas negali prasmingai siekti savo privačius spren- 
dimus daryti tokiu būdu, kad padaugintų lygybės bendru mastu. Žr. ma- 
no „What Is Eguality? Part 2“, supra n. 13. 

16 Bandomieji argumentai šiam pranašumui pagrįsti pateikiami str. „In De- 
fense of Eguality“. 

17 Žr. „What is Eguality? Part 2“. 

18 Čia svarstomas patikslinimas yra jautrus klausimui, kurį palikau atvirą 
svarstydamas tai, ką vadinau pirmąja problema, susijusia su leistinumo 
hipoteze (permissive bypotbesis) (žr. 15-ą išn.). Kas pateisina tai, jog 
mes, kaip individai, kasdien veikiame taip, tarsi esama nuosavybės distri- 
bucija tarp mūsų iš tikrųjų yra pasiekta išteklių lygybė? Aš dabar tariu, 
jog mūsų atsakymas kokiu nors būdu remiasi strategijos sprendiniais 
arba apeliuoja į informacijos stygių, todėl ta leistinumo nuostata nega- 
lioja ypatingomis aplinkybėmis, kai asmuo žino, jog jo elgesys turės tie- 
sioginį ir prognozuoti galimą poveikį išteklių lygybei, jog vienas spren- 
dimas, kurį jis gali priimti, pagerins padėtį lygybės atžvilgiu, neviktimi- 
zuodamas jo paties, o kitas prisidės prie išteklių nelygybės. 

19 Žr. „What Is Eguality? Part 2“, bei A Matter of Principle, 17-as sk. 


9. ĮSTATYMAI 


1 Kadangi politinis sprendimas, kurį Heraklis dabar interpretuoja, yra įsta- 
tymas, o ne praeities teisminių sprendimų serija, politinės nuostatos da- 
lykai yra svarbūs jo sprendimui, kokias teises įstatymą derėtų skelbti 
sukūrus. 

2 Nuo jo paties įsitikinimų nepriklausomų atsakymų jis taip pat nerastų 
žvalgydamasis, ką daro jo kolegos teisėjai, nes jų praktika nevienoda. Jų 
praktiką jam reikėtų interpretuoti tuo būdu, kurį aprašėme pastaruo- 
siuose dviejuose skyriuose, ir daryti iš esmės tokius pačius sprendinius 
dėl politinio teisingumo sprendžiant, kuri interpretacija teisminę prak- 
tiką parodytų, apskritai imant, geresnę. 

3 Palyginkite „intenciško balsavimo“ teoriją („imtention-vote“ theory), iš- 
plėtotą P. Bresto straipsnyje „The Misconceived Ouest for the Original 
Understanding“, 60 Boston University Law Review 204, 212-215 (1980). 

4 Žinoma, jeigu egzistuotų nustatyta ir įsigalėjusi norma apie tai, kaip tu- 
rėtų būti interpretuojami įstatymai, tokie kaip Nykstančių biologinių 


rūšių aktas, norma, diktuojanti, pavyzdžiui, kad teisėjai privalo įstatymą 


468 TEISĖS IMPERIJA 


skaityti „siaurai“, taigi teikti sekretoriui kiek įmanoma mažiau galios, 
tai kongresmenai, žinoma, turėtų omenyje šią normą prognozuodami, 
kas su jų įstatymais atsitiks teisme. Jeigu Hermis paklustų tai normai, jis 
darytų tai, ką jį darysiant tikėjosi teisės leidėjai, tačiau ne dėl to, kad jie 
to tikėjosi. Kitaip tariant, ta norma paaiškintų tiek tai, kaip Hermis priėmė 
sprendimą, tiek tai, ką teisėjai numatė, tačiau ji paaiškintų šiuos dalykus 
kiekvieną nepriklausomai nuo kito. Tačiau tokios normos nesama, todėl 
Hermiui rūpi legislatyviniai spėjimai ne tiesiog kaip tai, ką atitinka jo 
sprendimas, bet kaip jo pagrindas. O būtent toks pasirinkimas, kaip aš 
įrodinėju, būtų autodestruktyvus. 

5 Žr. puikų sunkumų nustatant kontrafakcinių teiginių tiesą arba neteisin- 
gumą aiškinimą: Nelson Goodman, „The Problem of Counterfactual 
Conditionals“, kn. Fact, Fiction and Forecast, 1-27 (4th ed., Cambrid- 
ge, Mass., 1983). 

6 Neperregimų kontekstų aptarimą žr. kn. W. V. O. Ouine, Word and Ob- 
ject, 140-156 (Cambridge, Mass., 1960). 

7 Integralumas šia forma gali jį versti atmesti interpretaciją, kuri būtų ar- 
timesnė konkrečioms įstatymo projekto rengėjo intencijoms. Žr. lordo 
Denningo atskirąją nuomonę byloje Macartys Ltd. v. Smitb [1979] 3 All 
ER 325, 330. Už šį pavyzdį esu dėkingas Sheldonui Leaderiui. 

8 Nors integralumas pagal apibrėžimą yra principo dalykas, Heraklis turi 
teikti pirmenybę tokiam bet kokio pavienio įstatymo aiškinimui, kuris 
sykiu demonstruoja aukštą politinės strategijos nuoseklumo lygį, nes ant- 
raip jo pateisinimas legislatyvinio įvykio neparodytų palankioje švieso- 
je. Pavienė legislatūra, išleidžianti pavienį įstatymą, veikia nekoherentiš- 
kai, jeigu didelę svarbą teikia tam tikrai politinei nuostatai ir taip prime- 
ta nuožmią kainą ir naštą, neišvengiamą ją įgyvendinant, tačiau patiksli- 
na tą politinę nuostatą, kad išvengtų akivaizdžiai ne tokių svarbių išlai- 
dų ir naštos, nors tai neduoda jokios atitinkamos naudos kokiai nors 
kitai politinei nuostatai. A fortiori, žinoma, Heraklis turi gerbti principo 
integralumą. Jis turi stengtis išvengti bet ko panašaus į „šaškių lentos“ 
pateisinimą, kuris kombinuoja prieštaringus principus, kad paaiškintų 
skirtingas to paties įstatymo dalis. Jis turi šito išvengti, jeigu tai gali pa- 
daryti, nenusižengdamas tekstui, net kai įtaria, kad įstatymo tekstas, pa- 

siaiškinus istoriškai, pažeidė integralumą, tai yra buvo kaip tik tos rūšies 
kompromisas, kokį jis turi mėginti ignoruoti įstatyme, kurį konstruoja. 
Jo kritikai tada sakys, kad jis „vynioja į popierių“ (papering over) istori- 
nę kontroversiją. Šis komentaras, nors teisingas, nėra joks pamatas kriti- 
kai; sakyti, kad istorinis kompromisas dėl teksto sugadino tikrąjį įstaty- 
mą, kurį tas tekstas sukūrė, suponuoja klausimą, kurį mes diskutavome 
visame šiame skyriuje. 

9 Jungtinių Valstijų Kongreso atveju aš presuponuoju, jog dvejų rūmų ko- 
miteto ataskaitos nėra prieštaringos. Jeigu jos yra prieštaringos, tai jas 
reikia traktuoti kaip ginčą dėl įstatymo, priimto abejų rūmų, geriausios 
interpretacijos, o ne kaip politinį viso Kongreso sprendimą ta prasme, 
kurią aprašėme tekste. 

10 Žr. J. L. Austin, „Performative Utterances“, jo kn. Pbilosopbical Papers 
223 (3rded. New York, 1979) bei How to Do Things witb Words (Camb- 
ridge, Mass., 1962). 

11 Pagrindiniai darbo santykius reguliuojantys teisėkūros aktai Britanijoje 
buvo ne kartą taisomi tiek konservatorių, tiek leiboristų vyriausybių. 
Naujesni legislatyvinio tikslo pareiškimai yra geresni gidai net ir tų akto 
skyrių, kurie nebuvo po to pakeisti, negu ankstesni pareiškimai, tiesio- 
giai kalbantys apie tuos skyrius. Žr. panašų argumentą apie Amerikos 
teisėkūrą Aukščiausiojo teismo teisėjo Brennano nuomonėje A//is-Chbal- 
mers byloje, infra n. 12, 194. 

12 Teksto teikiamą kontroversijos apie tai, ar tam tikra frazė yra „neaiški“, 
aiškinimą iliustruoja kontroversija dėl precizijos (precision) Civilinių teisių 
akto byloje United Steelworkers of America v. Weber, 443 U.S. 193 (ap- 
tariama kn. A Matter of Principle, 16 sk.), bei kontroversija dėl žodžių 
„varžtas ar prievarta“ (restraint or coercion) byloje NLRB v. Allis-Cbal- 
mers Manufacturing Co., 338 U.S. 175 (1967). Teisėjas Blackas manė, 
jog pažodinė šių žodžių prasmė yra aiški, o Brennanas juos manė esant 
„vidujai nepreciziškus“. Žr. id., 179. 

13 Žr. Allan Hutchison and John Wakefield, „A Hard Look at Hard Cases“, 
2 Oxford Journal of Legal Studies 86 (1982). 

14 Paprasta kompiuterinė šachmatų programa perskaito kiekvieną teisėtą 


ėjimą, prieš perkeldama kokią nors figūrą. Ji nedaro perskyros tarp lengvų 

ir sunkių atvejų. Jeigu karalienė yra e77 pris ir ją išgelbės vienintelis ėji- 
mas, programa vis tiek formaliai svarstys ir atmes kiekvieną iš ėjimų, 
kurie atvedė į karalienės praradimą. Kitaip negu paprastas kompiuteris, 
aš pats veikiu kitaip, kai manau, kad atvejis yra lengvas. Aš nesvarstau 
pasekmių kiekvieno judesio, kuris veda į karalienės nukirtimą; aš tiesiog 
ją patraukiu iš pavojingos pozicijos. Šitai nerodo, kad aš naudoju ante- 
cedentinę perskyrą tarp lengvų ir sunkių atvejų kaip pasirinkimo tašką 
(switchpoint) ir taikau kitokią teoriją, aiškinančią, kas šachmatų ejimą 
daro gerą lengvaisiais atvejais. Geresni žaidėjai turi instinktą, kuris gali 
juos įspėti kokiu nors atveju, kurį aš traktuoju kaip lengvąjį, įspėti apie 
galimybę puikiai sužaisti karalienės figūra. Taigi jie gali svarstyti, bent 
trumpai, kokius nors ėjimus, kurių aš nesvarstyčiau. Geri žaidėjai ir aš 
perskyrą tarp sunkių ir lengvų atvejų darome skirtingai ne dėl to, kad 
naudojame skirtingas teorijas apie tai, kas ėjimą daro gerą, bet dėl to, 


kad esame nevienodai įgudę taikyti tą pačią teoriją, kuri yra mums bendra. 


10. KONSTITUCIJA 
1 Marbury v. Madison, S U.S. (1 Cranch) 137 (1803). 


2 Aš nepateikiu jokio argumento šiam paprastam teiginiui pagrįsti; pri- 
reiktų atskiros knygos norint tai padaryti. Jis turėtų atsižvelgti, be kitų 
dalykų, į tai, jog Aukščiausiojo teismo dosjė yra dėmėtas, jog instituci- 
jos, kurias aš vadinu mažoritarinėmis, ne visada - kai kurie pasakytų 
niekada - reprezentavo piliečių daugumos nuomones arba interesus ir 
kad Teismas kartais naudojo galią, kuri, anot Marshallo, šias institucijas 
daro labiau mažoritarines nei jos šiaip būtų. 

3 Aukščiausiojo teismo teisėjas Johnas Paulas Stevensas neseniai kritikavo kai 
kuriuos kolegas teisėjus dėl nenuoseklumo. Jie, - sakė jis, - visuotinai laiko- 
mi konservatyviais, tačiau radikaliai keitė ištisas konstitucinės teisės sritis, o 
ne tik sprendė individualias bylas, iškeltas pagrindais, kurie yra ne platesni, 
nei reikia tai bylai išspręsti. Žr. New York Times, Aug. 5, 1984, A1, col. 1. 

4 Plg. Roth v. United States, 354 U.S. 476, 494-96 (1957) (Warren, C. J., 
concurring) (Pirmasis papildymas negina obsceniškos medžiagos) ir Ja- 
cobellis v. Obio, 378 U.S. 184, 199-203 (1964) (Warren, C. J., dissen- 

ting) (nuoroda į „Nacijos ir Valstijų teisę išsaugoti padorią visuomenę“) 
kartu su Griffin v. Illinois, 351 U.S. 12 (1956) (iš nepasiturinčių kaltina- 
mųjų negali būti konstituciškai reikalaujama susimokėti už teismo me- 
džiagos nuorašus, prieš gaunant apeliacinę recenziją), Douglas v. Cali- 
fornia, 372 U.S. 353 (1963) (valstija privalo nepasiturintiems kaltina- 
miesiems užtikrinti advokato paslaugas, įgalinančias teikti apeliaciją), 
bei Harper v. Virginia Board of Elections, 383 U.S. 663 (1966) (nevaržy- 
ti teisės balsuoti apmokamai yra nekonstituciška). 

Žr. John Hart Ely, Democracy and Distrust: A Theory of Judicial Review 
(Cambridge, Mass., 1980); M. Perry, The Constitution, the Courts and 
Human Rigbts: An Inguiry into the Legitimacy of Constitutional Policy- 
making by the Judiciary (New Haven, 1982); R. Bork, „Neutral Prin- 
ciples and Some First Amendment Problems“, 47 Indiana Law Journal 1 
(1971); Thomas Grey, „Do We Have an Unwritten Constitution?“, 27 
Stanford Law Review 703 (1975). 

Cituoja Raoul Berger, Government by Judiciary, 118-119 (Cambridge, 
Mass., 1977). 

Žr. H. Jefferson Powell, „The Origianl Undersatnding of Original In- 
tent“, 98 Harvard Law Review 885 (1985). 

Šią perskyrą tarp neperregimo ir skaidraus abstrakčiųjų konstitucinių 
provizijų perskaitymo tyriau kn. Taking Rights Seriously, 134 ff [Rimtas 
požiūris į teises). Aš lyginau konstitucinę interpretaciją su problema, su 
kuria susiduria sūnus, kurio tėvas jam nurodė būti teisingam. Aš sakiau, 
kad tėvas susaisto jį teisingumo sąvoka, o ne konkrečia teisingumo 
samprata, kurios tėvas tąsyk laikėsi, duodamas tą nurodymą savo sūnui. 
Taip pat žr. Dworkin, A Matter of Principle, 2-ą sk. 

Mes turime faktinį pagrindą manyti, jog jie neturėjo šios meta-intenci- 


jos. Žr. Powell, supra n. 7. 


10 Aš nenoriu pasakyti, kad istorizmas, pagal šį aiškinimą, pats yra konven- 


cionalistinis konstitucinės teisės aiškinimas. Jis negali toks būti, nes mes 
neturime jokios konvencijos, į kurios eksplicitišką apimtį įeina propozi- 


cija, jog kūrėjo konkrečios intencijos fiksuoja konstitucinę teisę. 


11 Kadangi šis argumentas prasideda prielaida, jog esame įsipareigoję de- 


mokratijai ir kad mūsų rinkimai yra pakankamai demokratiški, kad rei- 

kalautų pagarbumo legislatyviniams sprendimams, jis yra ypač silpnas 
tuo atveju, kai Teismo prašoma nuspręsti, ką Konsitucija laiko demokra- 
tija. (Žr. Ely, supra n. 5.) Todėl pasyvistui reikalinga tolesnė perskyra: 
jam reikia atskirti tas konstitucines provizijas, kurios gina politinio pro- 
ceso teisingumą, nuo tų, kurios skirtos užtikrinti jo rezultatų teisingu- 
mą. Jeigu jis mano, jog, pavyzdžiui, laisvo žodžio teisė arba teisės, ga- 
rantuojančios lygų traktavimą mažumų grupėms geriausiai interpretuo- 
jamos tuomet, kai suvokiamos kaip saugančios Amerikos demokratijos 
teisingumą, tai jis neturi jokio pagrindo gerbti išrinktųjų pareigūnų nuo- 
monę apie tai, kai šios teisės yra pažeistos. Šis patikslinimas nesužlugdo 
pasyviojo požiūrio apskritai, nes šis patikslinimas negalioja teisėms, ku- 
rios nėra teisingai suprantamos tuo būdu, kaip antai tariamos teisės į 
abortą arba teisė, sauganti nuo mirties bausmės. Pasyvusis teisėjas, kuris 
mano, jog šios menamos teisės išreiškia teisiškumą, o ne teisingumą, leis 
išrinktiesiems pareigūnams spręsti, ar Konstitucija jas tvirtina. 

12 Žr. R. Bork, „Neutral Principles and Some Firs Amendment Problems“, 
47 Indiana Law Journal 1, 10 (1971). 

13 Scott v. Sandford, 60 U.S. (19 How.) 393 (1856). 

14 Lochner v. New York, 198 U.S. 45 (1905). 

15 Žr. Ely, supra n. 5. 

16 Korematsu byloje (323 U.S. 214 [1944]) Teismas atsisakė ginti japonų 
kilmės amerikiečius dėl nepateisinamo internavimo II-ojo pasaulinio karo 
pradžioje. 

17 163 U.S. 537 (1896). 

18 Žr. Mc Laurin v. Oklahoma State Regents, 339 U.S. 637 (1950); Sweatt 
v. Painter, 339 U.S. 629 (1950); Sipnel v. Board of Regents, 332 U.S. 631 
(per curiam); Missouri ex rel. Gaines v. Canada, 305 U.S. 337 (1938). 

19 Platesnį šios perskyros aptarimą žr. kn. A Matter of Principle, chap. 3. 

20 Brown v. Board of Education, 349 U.S. 294 (1955). 

21 Žr. Keyes v. School District No. 1, Denver, Colorado, 413 U.S. 189 (1973); 
Milliken v. Bradley, 418 U.S. 717 (1974) , Milliken v. Bradley 433 U.S. 
267 (1977), Dayton Board of Education v. Brinkman, 433 U.S. 406 
(1977), Columbus Board of Education v. Panick, 443 U.S. 449 (1979); 
Dayton Board of Education v. Brinkman, 443 U.S. 526 (1979). 

22 Žr., pvz., Chayes, „The Role of the Judge in Public Law Litigation“, 89 
Harvard Law Review 1281 (1976); Fiss, „Foreword: The Forms of Jus- 
tice“, 93 Harvard Law Review 1 (1979). 

23 Regents of tbe University of California v. Bakke, 438 U.S. 265 (1978). 

24 Jis to nepadarė, leisdamas 1964-ųjų Pilietinių teisių aktą (Civil Rights 
Act). Žr. A Matter of Principle, chap. 16. 

25 Id. chap. 14. 

26 Id. chap. 15. 

27 Žr. Teisėjo Powello nuomonę Bakke byloje, 438 U.S. 215. 

28 Žr. mano „Reagan's Justice“ , New York Review of Books, Nov. 8, 1984, 
ir „Law's Ambitions for Itself“, 71 University of Virginia Law Review 73 
(1985). 

29 Kitaip tariant, jis neprimes savo nuomonės konstituciniais pagrindais, 
kai jo įstatymo konstravimo (satutory construction) metodai produkavo 
išvadą apie tai, ką tas įstatymas, deramai interpretuojant, sako. Tačiau jo 
įsitikinimai dėl politinės nuostatos turės savo vaidmenį šiame pastarajame 
sprendime - dėl priežasčių ir tuo būdu, kurie aprašyti 9-ame skyriuje. 

30 Lochner v. New York, supra n. 14. Nuomonė toje byloje svarstomą klau- 
simą traktuoja kaip principo klausimą - ar kepėjai ir jų darbdaviai turi 
teisę susitarti dėl ilgesnės darbo dienos, jeigu jie pageidauja. Heraklis 
būtų atsakęs, jog ta konkreti sutarties laisvės (freedom) principo interpre- 
tacija, kurią šitai presuponuoja, negali būti pateisinta jokioje racionalio- 


je Konstitucijos interpretacijoje. 


11. TEISĖ ANAPUS TEISĖS 


1 Šis teisinės praktikos bruožas yra lingvistinio painumo šaltinis. Tam tik- 
romis aplinkybėmis bet koks kruopštus sprendinys apie tai, kokia yra 
teisė, turi kokiu nors būdu teikti nuorodą į tą teismo lygmenį, kuriame 
tas klausimas, kaip tariama, kyla. Tarkime, jog teisėjas mano, kad aukš- 
čiausias kokios nors jurisdikcijos teismas turi pareigą, kylančią iš teisės 
kaip integralios visumos, atšaukti precedentą ir taip priimti sprendimą 
ieškovo naudai, bet kad žemesnis teismas, saistomas griežtosios prece- 


dento doktrinos, turi pareigą suteikti galią tam precedentui, taigi priim- 

ti sprendimą atsakovo naudai. Jis galėtų pasakyti (tai vienas būdas for- 
muluoti šį argumentą) kad teisė aukštesniam teismui yra skirtinga nuo 
teisės žemesniam teismui. Arba jis galėtų pasakyti (tai kitas būdas), jog 
kadangi Aukščiausias teismas turi paskutinį žodį, teisė „iš tikrųjų“ (real- 
ly) yra ieškovės pusėje, tačiau ji turi apeliuoti, kad pasiektų, kad ta teisė 
būtų pripažinta ir įgyvendinta. Teisės leksika — čia kaip ir pagedusių 
teisinių sistemų atveju 3-iame skyriuje - yra pakankamai lanksti, kad 
mums leistų aprašyti tą pačią sudėtingą teisinių santykių struktūrą - tei- 
sių ir pareigų, galimų įgyvendinti specifikuotomis aplinkybėmis - skir- 
tingais būdais, priklausomai nuo auditorijos, konteksto ir tikslo. 

Aš praleidžiu progą pakartoti pagrindinę 9-0 skyriaus pamoką, skelbian- 
čią, jog substantyvusis integralumas vaidins didelį vaidmenį Heraklio 
sprendime, kaip skaityti miglotą ar ambivalentišką ar kitokių rūpečių 
keliančią kalbą šiame įstatyme. Aš čia presuponuoju, kad tekstas, kon- 
tekstas ir legislatyvinė istorija yra pakankamai aiškūs, tokie, kad net He- 
raklio įstatymų skaitymo stilius produkuoja nedermę su likusia teise, 
kurią aš presuponuoju tekste. 

Saif Ali byla, minima 6-ame skyriuje, 28 išn., gali pasirodyti esanti anks- 
tyvas šios rūšies perspėjimas. Jeigu Heraklis mano, jog integralumas rei- 
kalauja pripažinti procedūrinį varžtą toje byloje, kurioje jis skelbia perspė- 
jimą, jis mano, kad tuomet ta teisė yra adresuota advokatui. Tačiau kai 
perspėjimas jau paskelbtas, to varžto nebelieka, taigi vėlesnėje byloje 


teisė nebus adresuota advokatui. 

